
Leidinį, skirtą žymaus Tarybų Lietuvos mokslininko filologo J. Lebedžio 
(1913—1970) gimimo 70-mečiui, sudaro trys dalys. Pirmojoje nušviečiamas jo 
gyvenimas ir mokslinė veikla. Čia atskleidžiami įvairūs J. Lebedžio darbų 
moksliniai aspektai, literatūrinės koncepcijos, estetinės pažiūros, kultūros is- 
torijos samprata ir kt., gvildenama jo darbų folkloristinė, lingvistinė, bib- 
liografinė vertė. Antrojoje dalyje spausdinami atsiminimai apie J. Lebedį, 
trečiojoje — iki hihliarrafija „Adi 

Jurgis Lebedys (1913—1970) — žymus Tarybų Lietuvos moks- 
lininkas filologas, daugiausia jėgų atidavęs senosios (feodalizmo 
epochos) lietuvių literatūros ir kultūros tyrinėjimui. Intensyviai 
įsijungęs į mokslo darbą ir pedagoginę veiklą aukštojoje mokyk- 
loje tuoj po Didžiojo Tėvynės karo, jis drauge su kitais tarybi- 
niais literatūrologais formavo ir įtvirtino marksistinę senosios 
lietuvių literatūros sampratą, savo reikšmingomis monograiijomis 
ir studijomis, senųjų raštų publikacijomis labai praturtino keleto 
šimtmečių lietuvių kultūros vaizdą. J. Lebedžio darbai padeda 
suvokti lietuvių nacionalinės kultūros genezę, reljefiškai išryški- 
na jos pradinius posūkius bei vingius, atskleidžia grožinės lie- 
tuvių literatūros formavimosi premisas bei ištakas, taikliais ko- 
mentarais palydi jos pirmuosius žingsnius. Jie yra svarbus šal- 
tinis lietuvių tautos praeičiai pažinti ir tvirta atrama jai toliau 
tyrinėti. 

Atsižvelgdama į J. Lebedžio nuopelnus lietuvių filologinei bei 
humanitarinei kultūrai ir norėdama prasmingai paminėti jo gi- 
mimo septyniasdešimtmetį, Vilniaus V. Kapsuko universiteto lie- 
tuvių literatūros katedra, remiama lietuvių kalbos ir baltų filo- 
logijos katedrų, pritariama Rektoriaus, sumanė parengti šį lei- 
dinį. Jį sudaro trys pagrindiniai skyriai. Pirmajame dedami straips- 
niai, kuriuose nušviečiama J. Lebedžio biografija, įvairūs jo dar- 
bų moksliniai aspektai, aptariami jo pedagoginiai principai. 
Straipsniuose atskleidžiamos J. Lebedžio literatūrinės koncepci- 
jos, estetinės pažiūros, jam būdinga kultūros istorijos samprata, 
meninis skonis, gvildenama jo darbų folkloristinė, lingvistinė, 
bibliografinė reikšmė. Šio skyriaus straipsnius parašė atitinkamų 
sričių specialistai, kuriems itin artima J. Lebedžio darbų proble- 
matika. Antrajame skyriuje spausdinami J. Lebedžio giminių, 
artimųjų, mokslo draugų, mokinių, bendradarbių atsiminimai apie 
jo gyvenimą ir asmenį. Atsiminimai pirmiausia išdėstomi pagal 
atskirus biografijos etapus, o detaliau — pagal tekstų rišlumą 
bei loginį nuoseklumą. Leidinyje pasinaudota N. Gaižutytės 1981 m. 
apgintu diplominiu darbu „Jurgis Lebedys — pedagogas atsimi- 
nimuose (iki 1946 m.)“, kurį ji parašė vadovaujama dėstytojų 
B. Katinienės ir V. Daujotytės-Pakerienės. Kai kurie atsiminimai 

sutrumpinti. Visų jų autentiški tekstai saugomi J. Lebedžio ar- 
chyve Vilniaus universiteto Mokslinės bibliotekos rankraštyne 
(f. 133). Trečiajame skyriuje pateikiama J. Lebedžio bibliotekos 
ir rankraštyno apžvalga, taip pat bibliografija, kuri apima tiek 
paties autoriaus darbus, tiek ir spausdintą medžiagą apie jj. Lei- 
dinio gale — asmenvardžių rodyklė. 

Redkolegija dėkoja straipsnių, atsiminimų autoriams ir ki- 
tiems asmenims, padėjusiems parengti šį leidinį, taip pat ,„Moks- 
lo“ leidyklai, kuri pasirūpino jį laiku ir dailiai išleisti. 


Į MOKSLO AUKŠTUMAS 


KELIO VINGIAI 
Vytautas Vanagas 


Jurgis Lebedys yra kilęs iš Kėdainių krašto, kurio naši Nevė- 
žio lygumų žemė išugdė ne vieną lietuvių kultūros darbininką. 
Jo gimtinė — Devynduonių kaimas. Tai sena vietovė. Šalia įos 
esantys Žvyryno ir Gaičpilės senkapiai byloja, kad ji apgyventa 
nuo neatmenamų laikų, o XVI a. jau paminėta ir rašytiniuose 
šaltiniuose. Kaimas įsikūręs prie dešiniojo Nevėžio intako Liau- 
dės upelio, 9 km į rytus nuo Gudžiūnų, Pociūnėlių — Miegėnų ir 
Gudžiūnų — Krekenavos vieškelių sankryžoje. Devynduoniai — iš 
didžiųjų Lietuvos kaimų. 1923 m. surašant Lietuvos gyventojus, 
juose buvo 97 kiemai, kuriuose gyveno 471 žmogus !. Po Pirmojo 
pasaulinio karo kaimui skirstantis į vienkiemius, Lebedžių sodyba 
įsikūrė kilometro atstumu į pietus nuo senosios kaimavietės. Pra- 
sidėjus kolektyvizacijai, Devynduoniai tapo Kėdainių rajono to 
paties pavadinimo kolūkio centru, 0 šiuo metu yra viena iš su- 
stambinto Žemaitės kolūkio gyvenviečių. 


Gimė J. Lebedys 1913 metų sausio 25 (senuoju kalendoriumi 
sausio 12) dieną. Tėvai Anastazas ir Salomėja Gustaitė Lebe- 
džiai, savo kilmės šaknimis seni devynduoniškiai, valdė 14 ha 
ūkį. Seima buvo gausi. Jurgis turėjo vieną už save vyresnę seserį 
ir vieną vyresnį bei tris jaunesnius brolius. Žemdirbe likusi sesuo 
Veronika Povilauskienė, gimusi 1911 m., tebegyvena Devynduo- 
nių kaimynystėje, Vikaičiuose; tėvų pėdomis pasekė 1910 m. gi- 
męs vyriausias brolis Juozas, kuris mirė gimtinėje 1965 m., taip 
pat po Jurgio, 1915 m., pasaulį išvydęs brolis Rokas, iki šiol gyve- 
nantis Devynduoniuose. Trys minėti prie žemės likę Lebedžių 
vaikai pasitenkino anais laikais artojui įprastu mokslų maksimu- 
mu — pradžios mokykla. Abu jaunesnieji jų sūnūs, kaip ir Jur- 
gis, pasirinko kitokį gyvenimo kelią. Julius, gimęs 1917 m., stu- 
dijavo Kauno universitete ir jau nuo 1948 m. darbuojasi Partijos 
istorijos institute prie LKP CK, vadovauja marksizmo-leninizmo 
klasikų raštų vertimų į lietuvių kalbą sektoriui. Kaune technikos 
mokykloje mokėsi jauniausias, 1920 m. gimęs, Bronius, kuris 
mirė 1944 m. Maskvoje, kur buvo pasitraukęs nuo hitlerininkų 
okupacijos. Tėvas mirė 1958 m., baigdamas aštuntąją dešimtį 


' Zr. Lietuvos apgyventos vietos.— K., 1925, p. 94. 
2 Pociūnėlių bažnyčioje 1931.VIII.21 išduotų gimimo metrikų išrašas.— 
VUB RS, f. 133 (J. Lebedžio fondas), b. 495. 

(buvo gimęs 1879 m.), motina — 1974 m., perkopusi devyniasde- 
šimtmetį (gimusi 1882 m.). : 

Kelią į mokslus J. Lebedys pradėjo gimtajame kaime, kur 
veikė dar caro laikais, 1908 m., įkurta pradžios mokykla. Pirmą 
kartą šios mokyklos slenkstį jis peržengė 1920 m. rugsėjo 1 d., 
ketverius metus joje mokėsi ano meto programose nustatytų da- 
lykų (tikybos, lietuvių kalbos, aritmetikos, gimtinės mokslo, kraš- 
to mokslo, gamtos mokslo, geografijos, istorijos, dainavimo, gra- 
fikos ir dailyraščio) ir 1924 m. birželio 1 d. baigė mokslo kursą 
„labai gerai“. Tokie duomenys įrašyti 1924 m. birželio 3 d. jam 
išduotame Devynduonių pradžios mokyklos baigimo pažymėjime 3. 

Parodęs didelį rašto bei knygos pamėgimą ir tvirtai išėjęs 
pradinius mokslus, J. Lebedys užsitikrino tėvų paramą kopiant į 
tolesnes šviesos aukštumas. Pervasar pasimokęs vokiečių kalbos, 
1924 m. rugpjūčio mėnesį jis išlaikė egzaminus į Krekenavos 
keturių klasių vidurinės mokyklos (progimnazijos) antrąją kla- 
se. Po trejų metų, 1927 m. birželio mėnesį, šią mokyklą J. Lebe- 
dys baigė. Iš keturiolikos disciplinų, surašytų jo baigimo pažy- 
mėjime, septynios įvertintos penketais (vokiečių kalba, istorija, 
geogralija, aritmetika, algebra, gamtos mokslas, paišyba ir brai- 
žyba), šešios — ketvertais (tikyba, lietuvių kalba, geometrija, 10- 
tynų kalba, dailyraštis, kūno kultūra) ir tik viena — trejetu (mu- 
zika ir dainavimas)*. 

Tolesnis J. Lebedžio mokslo kelias vedė į Panevėžį, į moky- 
tojų seminariją. Šitokį jo pasirinkimą, matyt, lėmė praktiniai su- 
metimai. Seminarijoje buvo mokamos stipendijos, o svarbiausia — 
ją baigusieji ne tik gaudavo atestatą, prilygstantį gimnazijos 
atestatui, bet ir įgydavo pedagogo — pradinės mokyklos mokyto- 
jo — specialybę, leidžiančią keliolikamečiams jaunuoliams pradėti 
savarankišką gyvenimą. 

Panevėžio mokytojų seminarija buvo viena geriausių iš anuo- 
met Lietuvoje veikusių šio tipo mokyklų. Įsteigta 1872 m., lie- 
tuviams atvira, tiesa, tiktai po 1905 m. revoliucijos, ji turėjo ži- 
nomą vardą bei tvirtas darbo tradicijas. Prieš Pirmąjį pasaulinį 
karą, 1906—1908 m., lietuvių kalbą joje dėstė J. Jablonskis, po 
karo, 1919—1924 m..— J. Balčikonis. Mokantis J. Lebedžiui, čia 
dirbo kalbininkas P. Būtėnas, muzikas M. Karka, gamtininkas 
J. Elisonas, istorikas ir teisininkas P. Pakarklis. Pastarasis, beje, 
buvo J. Lebedžio klasės auklėtojas. Iki tol seminarija savo ruožtu 
jau buvo išleidusi nemažą būrį švietimo darbininkų, iš kurių ne 
vienas yra pasiekęs didesnių kultūrinių aukštumų. Šitai būtų 
galima pasakyti ir apie vėlesnius jos auklėtinius. 

Į Panevėžio mokytojų seminariją J. Lebedys buvo priimtas 
1927 m. rugpjūčio 26 d., mokėsi iki 1931 m. birželio 20 d. ir išėjo 


3 Ten Pa b. 492. 
4 b. 493 (Krekenavos vidurinės mokyklos baigimo pažymėjimas, 
išduotas "1957. S r 15). 

visus keturis jos kursus. Be paramos iš namų, Panevėžyje jis 
gavo nedidelę stipendiją, be to, šiek tiek prisidurdavo pats, vers- 
damasis korepetitoriaus pamokomis. 

Nors ir ne penketais, tačiau sėkmingai baigęs Krekenavos ke- 
turklasę, mokslą seminarijoje J. Lebedys pradėjo ne iš karto tvir- 
tai. Atsiliepė, matyt, nauja didesnio miesto ir didesnės mokyklos 
aplinka, prie kurios prisitaikyti teko keturiolikmečiui paaugliui, 
turinčiam dar labai menką gyvenimo patyrimą. Bet jeiti į vėžes 
jam sekėsi nesunkiai. Sunkėliau buvo tiktai pirmame kurse, kai 
keleto dalykų mokėjimas tevertinta ketvertais ir trejetais, nors 
pažangumo kreivė akivaizdžiai kilo: I ketvirtyje pažymių vidur- 
kis buvo 3,8, II — 4,0, III — 4,35. Antrame kurse jis ėmė moky- 
tis tik labai gerais ir gerais pažymiais, tarp kurių trejetas pasi- 
darė retenybė. Visus metus klasėje pirmaudamas, kursą baigė 
vidurkiu 4,639. Tokį pažangumą J. Lebedys išlaikė ir tolesnius 
dvejus mokslo metus ir, kaip jau sakyta, 1931 m. birželio mėnesį 
baigė Panevėžio mokytojų seminariją. Seminarijos atestate, iš- 
duotame tų metų birželio 20 d., surašytos 26 disciplinos, kurias 
jis čia išėjo. Iš jų 21 įvertinta penketu, 4 — ketvertu ir tik vie- 
na —trejetu?. Taigi atestato pažymių vidurkis gana aukštas — 
4,8. 

Seminariją baigus — įgijus pradžios mokyklos mokytojo tei- 
ses ir kartu vidurinį išsilavinimą, — J. Lebedžiui iškilo klausimas, 
kur sukti toliau: ar krautis ant pečių nelengvą pedagogo naštą 
ir įsilieti į „kaimo žibintų“ būrį, ar pačiam veržtis į platesnį pa- 
saulį, siekti aukštesnių mokslo viršūnių. Iš pradžių jo norėta 
eiti pirmuoju keliu. Gavęs seminarijos atestatą, daug nedelsda- 
mas, tų pačių metų liepos 8 d. jis kreipėsi prašymu į Kėdainių 
apskrities I rajono pradžios mokyklų inspektorių, kad šis skirtų 
jį savo žinioje esančion mokyklon Š. Vis dėlto mokytoju J. Lebe- 
dys netapo. Daugiau kaip trisdešimt metų vėliau jis dirbo peda- 
gogo darbą, bet tai buvo ne pradžios mokykla. Darbas čia jo, 
matyt, neviliojo, o masino knygų ir mokslo pasaulis; jau tada 
jam, tevarančiam devynioliktuosius metus, buvo nesvetimos Ti- 
lologo ambicijos, kurioms reikštis kaimo mokytojo pareigos bei 
aplinka būtų neteikę sąlygų. „Visados mėgdavau skaityti įvai- 
raus turinio knygas ir mėgdavau mokslo darbą“ ?,— rašė jis prie 
minėto prašymo pridėtame savo „Curriculum vitae“. Iš tiesų 
J. Lebedžio polinkis ir gabumai šiam darbui ryškėjo jau semi- 
narijos suole. Čia jis daug skaitė, lavinosi, savarankiškai mo- 
kėsi vokiečių ir esperanto kalbų. Mokydamasis Krekenavoje ir 
ypač Panevėžyje, J. Lebedys apskritai daug dėmesio skyrė pa- 
grindinėms, „iundamentaliosioms“ diseiplinoms — tiek humanita- 


5 Ten pat, b. 493 (I kurso baigimo pažymėjimas). 


: Ža pat (II kurso baigimo pažymėjimas). 


rinėms, tiek ir tiksliosioms. Kitų, „antraeilių“ dalykų turbūt ne- 
labai mėgo, o kai kuriems gal neturėjo ir didesnių sugebėjimų. 
„Achilo kulnas“ jam buvo tokie pradžios mokyklai reikalingi ir 
svarbūs dalykai, kaip muzika, dainavimas, dailyraštis, piešimas 
bei jų mokymo metodika. Iš šių dalykų dažnai jis tenkindavosi 
trejetais, kurių po vieną yra ir Krekenavos mokyklos baigimo pa- 
žymėjime (iš muzikos ir dainavimo), ir Panevėžio seminarijos 
atestate (paišyba ir braižyba). Taigi mokytoju į pradžios mokyklą 
J. Lebedys buvo beeinąs ne patraukimo skatinamas, ir, kai tik 
atsirado galimumas, jis tuoj pat ryžosi studijoms universitete. 

Per vasarą pasimokęs lotynų kalbos (jos kursą išėjo tik Kre- 
kenavos vidurinėje mokykloje, o Panevėžio mokytojų seminarijo- 
je ji nebuvo dėstoma), 1931 m. rugsėjo 21 d. J. Lebedys įstojo 
į Kauno universiteto Humanitarinių mokslų fakultetą 9. Iš pra- 
džių pasirinko germanistikos specialybę, bet po metų šį savo 
sprendimą pakeitė. Ne vokiečių kalba ir literatūra buvo jo stu- 
dijų tikslas. Visų pirma jis rengėsi mokslo darbui, literatūrą ar 
kalbą tyrinėjančio filologo profesijai. O plačiau apsidairęs, grei- 
tai pamatė, jog vokiečių filologijos laukai yra taip išpurenti ir 
turi tiek purentojų, kad žmogui, atėjusiam „iš šalies“, čia sunku 
ką nors benuveikti. Tuo tarpu lietuvių filologija tebedirvonavo, 
ir ištisi plotai laukė pirmųjų artojų. Esant tokiai situacijai, J. Le- 
bedys pakeitė savo specializaciją — perėjo į lituanistiką. Pridur- 
tina, kad šalutine specialybe jis pasirinko prancūzų kalbą ir li- 
teratūrą, filosofijos istoriją ir pedagogiką. 

Kauno universitetas, 1930 m. pavadintas Vytauto Didžiojo 
vardu, J. Lebedžio studijų metais, ketvirtajame dešimtmetyje, gy- 
veno savo veiklos įsibėgėjimo laiką. Tiesa, sąlygos jam dirbti 
nebuvo lengvos ir palankios. Dviem statutų pakeitimais (1930 
ir 1937 m.) valdžia apkarpė universiteto autonomiją, brangstant 
pragyvenimui ir kylant mokesčiui už mokslą, jame mažėjo stu- 
dentų skaičius (1931 m.— 4234, 1937 m.— 2646; Humanitarinių 
mokslų fakultete atitinkamai — 692 ir 372)!''. Tačiau nepaisant 
visų negatyvių faktų bei aplinkybių, universitetas buvo ir liko 
svarbiausias Lietuvos mokslo ir visuomeninės minties židinys. 
Jame telkėsi pagrindinės intelektualinės krašto pajėgos, da- 
vusios toną dvasiniam tautos gyvenimui, puoselėjusios pažangias 
idėjas ir kėlusios balsą prieš autoritarinį režimą. Universiteto 
profesūrą sudarė žmonės, plačiai žinomi savo moksliniais, kul- 
tūriniais, visuomeniniais darbais. Tai visų pirma pasakytina apie 
Humanitarinių mokslų fakultetą. Ilgamečio dekano V. Krėvės 
vadovaujamame šiame fakultete tada dirbo V. Mykolaitis-Putinas, 
B. Sruoga, Mykolas ir Vaclovas Biržiškos, E. Volteris, V. Dubas 
ir dar ne vienas žinomas kultūros barų darbininkas. 


10 Ten pat, b. 495. 
"Zr. Vilniaus universiteto istorija 1803—1940—V., 1977, p. 234—239, 
241—246. 

Universitetą J. Lebedys išėjo per šešerius metus (kadangi kei- 
tė specialybę, laktiškai per penkerius). Tais laikais daugelis stu- 
dijuodavo žymiai ilgiau, nes nebuvo griežtos perėjimo iš kurso 
į kursą reglamentacijos, be to, kas ketvirtas penktas studentas 
kur nors dirbo, tad mokslui galėjo skirti mažiau laiko, pagaliau 
tada nestigo „amžinų studentų“. J. Lebedys baigė universiteto 
kursą, galima sakyti, vienu prisėdimu. Mokslui jis atsidėjo labai 
rimtai, dirbo sistemingai, einamų dalykų studijoms bei apskritai 
knygai skyrė visą savo laiką. Studentiškos jo buities minimumą 
užtikrino šiokia tokia materialinė namų parama ir stipendijos 
vardu vadinama valstybės paskola, kurią buvo privalu grąžinti 
iždui, pradėjus dirbti !?. Studijuodamas J. Lebedys, tiesa, šiek 
tiek ir uždarbiavo: kurį laiką skaitė savaitraščio „7 meno dienos“ 
korektūrą, lektoriavo M. Valančiaus liaudies universitete. 

Prieškarinė Kauno universiteto studentija buvo savotiškas 
viešojo gyvenimo „spiritus movens“. Margoka savo socialiniu ir 
idėjiniu veidu, ji spietėsi į konfrontuojančias draugijas, aktyviai 
reagavo į politinius ir visuomeninius įvykius. J. Lebedys laikėsi 
atokiai nuo veiklos ir sambrūzdžių. Jis tepriklausė katalikiškos 
orientacijos „Šatrijos“ studentų būreliui, kurio narystė buvo ar- 
timai susijusi su studijų tikslais. Globojamas V. Mykolaičio-Pu- 
tino, būrčiis jungė pradedančius ir jau viešai debiutavusius jau- 
nuosius universiteto literatus, kūrybiniu bendravimu siekusius 
ugdyti savo sugebėjimus. Svarbiausia J. Lebedžiui buvo mokslas, 
tinkamas pasirengimas filologo profesijai, juoba kad per penkerius 
metus teko solidus darbų krūvis, kurį pakelti ruošiantis ne dip- 
lomui, o gyvenimui buvo įmanoma tik nuolatiniu sistemingu dar- 
bu. Kaip ir vėliau, plušant literatūros tyrinėjimų bei pedagogikos 
baruose, studijų metais noro dirbti jam nestigo. 

Kauno universiteto baigimo diplomą, pasirašytą tuometinio 
rektoriaus M. Remerio ir Humanitarinių mokslų fakulteto dekano 
V. Krėvės-Mickevičiaus, J. Lebedys gavo 1937 m. balandžio 
15 d. 3 Jo mokslo rezultatai diplome vertinami pažymiu „gerai“. 
Iš tikrųjų vidurkis yra didesnis — siekia 4,25. Iš viso J. Lebedžiui 
teko išlaikyti 36 dalykų egzaminus “4. Vienuolika dalykų įver- 
tinta penketu, dvidešimt trys — ketvertu ir du (naujųjų amžių 
filosofijos istorijos ir pedologijos) — trejetu. Žiūrint į universi- 
teto rezultatų liudijimą, sunkoka kategoriškai pasakyti, kokios 
disciplinos J. Lebedį traukė labiau, o kuo neabejotinai mažiau 
domėjosi. Vis dėlto viena ryški tendencija pastebima: J. Lebe- 
dys daugiau sentimentų turėjo gryniesiems lituanistiniams ir is- 
toriografiniams mokslams (tų dalykų pažymiai dažniausiai pen- 
ketai). Labai kruopščiai ir atsidėjęs jis rašė taip pat diplominį 


12 Per visus studijų metus J. Lebedys šios paskolos buvo gavęs 2925 litus. 
Grąžinti ją pradėjo mokytojaudamas Utenoje, nuo 1938.IV.l, bet grąžino tik 
8775 lito, likusius Finansų departamentas nubraukė (VUB RS, f. 133, b. 495). 

15 VUB RS, i. 133, b. 496 (diplomo originalas). 

4 Ten pat, b. 495 (HMF 1937.IV.26 liudijimas). 


darbą, kuriuo pirmą kartą rimtai išbandė savo mokslinį pajėgu- 
mą. Pasirinkęs dėkingą ir kartu nelengvą naujosios literatūros 
temą („Vienuolio kūrybos raida“), diplomantas to pajėgumo pa- 
rodė turįs užtenkamai. Jo vadovas V. Mykolaitis-Putinas atsilie- 
pime pažymėjo, „kad darbas parašytas metodiškai, rodo nemenką 
autoriaus erudiciją ir literatūrinę kultūrą, duoda naujos medžia- 
gos Vienuolio kūrybai suprasti ir vertinti, be to, siekia plačiau, 
negu paprasto diplominio darbo ribą“ 5. J. Lebedys iš tikrųjų 
viršijo diplomantui keliamus reikalavimus, teksto apimtimi bei 
literatūrine kondicija priartėjo prie šiandieninės kandidato diser- 
tacijos. Už diplominį jis gavo ketvertą, nors vadovas siūlė ver- 
tinti „labai gerai“. Nulėmė recenzentai M. Biržiška ir V. Krėvė- 
Mickevičius — jiems, ypač pastarajam, nepatiko iš vokiečių lite- 
ratūros teoretikų diplomanto pasiskolintas psichologinės analizės 
metodas, kuris tarp lietuvių tyrinėjimų galėjo atrodyti neįprastai 
ir „pretenzingai“. Bet pažymiu „gerai“ irgi nebuvo švaistomasi 
nei vertinant diplominius, nei per egzaminus, taigi galima sakyti, 
kad, universitetą baigęs ketvertu su ketvirčiu, J. Lebedys iš jo 
išėjo gerai pasirengęs filologas lituanistas, žodžiu ir raštu mo- 
kantis vokiečių, prancūzų ir lenkų kalbas, gavęs „pirmąjį krikš- 
tą“ kaip literatūros tyrinėtojas, kupinas ryžto mokslo darbui. 

Su Kauno universiteto absolvento diplomu 1937 m. rudenį 
J. Lebedys atkilo į Uteną, kur nuo rugsėjo 1 d. buvo paskirtas 
gimnazijos mokytoju '". Pareigas pradėjo eiti rugsėjo 15 d. Vy- 
resnėse klasėse, pradedant penktąja, dėstė lietuvių kalbą ir lite- 
ratūrą. Krūvį turėjo didelį — daugiau kaip 30 savaitinių pamokų, 
be to, dar buvo pedagogų tarybos sekretorius. Nelengvą moky- 
tojo kasdienybės naštą jis nešė atsidėjęs, pareigingai ir greitai 
spėjo įgyti kūrybingo, reiklaus lituanisto vardą. Antra vertus, 
J. Lebedžio interesų ratas nesibaigė vien gimnazija ir pamoko- 
mis. Literatūros temomis jis skaitė paskaitas visuomenei, o svar- 
biausia — neišblėso jo noras atsidėti mokslui, filologiniams tyri- 
nėjimams. Atliekamomis nuo mokytojo darbų valandomis jis ėmė 
lasioti medžiagą disertacijai. Pritariamas V. Mykolaičio-Putino, 
jai pasirinko temą „Meninės lietuvių prozos evoliucija iki Lietu- 
vos nepriklausomybės pradžios“ !š. Utenoje literatūros tokiai te- 
mai, žinoma, stokojo, tad teko siekti Kauno bibliotekų, leistis į 
netrumpas keliones, aukoti atostogų ir poilsio laiką. 

Deja, darbo apie lietuvių prozos užuomazgas ir raidą moky- 
tojaudamas J. Lebedys neparašė. Neparašė jo ir vėliau, nors šią 
temą buvo pradėjęs. Kaip ir daugelio ano meto žmonių, jo gy- 
venimo ritmą pakeitė 1940 m. istoriniai įvykiai. 


Iš Ten pat, b. 497. 

16 Ten pat. 

17 Ten pat, b. 495. 

18 Ten pat, b. 494 (HMF dekano M. Biržiškos 1939.VI.19 pažymėjimas, kad 
J. Lebedys rašo minėtą disertaciją, kuriai medžiagos galima esą rasti tik 
Kauno bibliotekose). 

Utenos gimnazijoje išdirbęs trejus metus, 1940 m. rugsėjo 
1 d. Svietimo liaudies komisariato įsakymu J. Lebedys buvo per- 
keltas į kitą Lietuvos pakraštį, į Skuodą, ir, kaip labai gerai pa- 
sirodęs bei pažangių įsitikinimų pedagogas, paskirtas čionykš- 
tės gimnazijos direktoriumi !?. Turint galvoje sudėtingas pirmųjų 
tarybinių metų sąlygas, radikalias socialines bei kultūrinės per- 
mainas, idėjinius lūžius ir įtampą visuomenėje bei žmonių są- 
monėje, direktoriauti jam nebuvo lengva. Bet, kaip ir dirbti kla- 
sėje, vadovauti mokyklai J. Lebedžiui sekėsi neblogai. Jis gana 
sėkmingai sprendė kasdien iškylančius įvairiausius mokymo ir 
ūkio reikalus, vyresnėse klasėse turėjo keliolika lietuvių kalbos 
pamokų. Rūpesčių ir darbo pakako, juoba kad ir buitis buvo pa- 
sidariusi komplikuota, nes į Skuodą atsikėlė jau vedęs ir čia ne- 
trukus susilaukė dukters 20, 

Vokiečiams 1941 m. okupavus Lietuvą, nuo liepos 1 dienos 
J. Lebedys buvo atleistas iš direktoriaus pareigų, o netrukus, 
liepos 19 d., suimtas. Arešto priežastys, matyt, buvo dvi: direkto- 
riavimas tarybinėje mokykloje ir į Tarybų Sąjungą pasitraukę 
broliai. Tardymo metu saugumo policiją labiausiai ir domino bro- 
lių likimas. Iki rugsėjo 1 d. J. Lebedys buvo kalinamas Kretin- 
goje, paskui perkeltas į Dimitravą. Nesudarius įkalčių, lapkričio 
6 d. jis buvo paleistas?!, bet atiduotas prižiūrėti policijai, ku- 
rioje registruotis turėjo visą okupacijos metą. 

Po kalinimo daugiau kaip porą mėnesių J. Lebedys gyveno 
be darbo Skiemonyse netoli Utenos, kur žmona mokytojavo pra- 
džios mokykloje. Atsiradus laisvai vietai, nuo 1942 m. sausio 
16 d. jis vėl buvo priimtas Utenos gimnazijos mokytoju 2. Be 
lietuvių, čia dar dėstė vokiečių ir lotynų kalbas. Išdirbo visą li- 
kusį okupacijos laiką. Frontą praleidęs su šeima tėviškėje, De- 
vynduoniuose, 1944 m. rudenį vėl grįžo į Uteną. Bet jos gimna- 
zijoje mokytojavo neilgai. Netrukus — nuo lapkričio 1 d.— J. Le- 
bedys buvo pakviestas į Panevėžį mokytojų seminarijos dėstytoju. 
Seminarijoje, kurią prieš trylika metų pats buvo baigęs, jis 
dėstė būsimiems pedagogams lietuvių literatūrą ir jos mokymo 


19 Ten pat, b. 495. 

2 J. Lebedys vedė 1939.X.31. Zmona Elena Žičkutė-Lebedienė gimė 1919.XI.22 
Utenoje. Baigusi vietos gimnaziją ir pedagoginius kursus Ukmergėje, moky- 
tojavo Naujonių (Anykščių vls), Morkūnų (Utenos vls.), Skuodo, Skiemonių, 
Antalgės (Utenos vls.) pradžios mokyklose, 1952—1964 m. dirbo Vilniuje Kny- 
gų rūmuose. Vilniaus universitete 1959 m. įsigijo bibliotekininkės specialybę, 
nuo 1970 m. dirba Vilniaus universiteto bibliotekoje, nuo 1973 m. tos bibliotekos 
Lituanistikos ir lituanikos skyriaus vedėja. Reiškiasi kaip bibliografė, yra iš- 
leidusi knygą „Kristijono Donelaičio bibliografija“ (1964). : 

Lebedžiai susilaukė trijų vaikų. Dukra Ramūnė (g. 1940) baigė Vilniaus 
universitete matematiką ir Dailės institute meno istorijos specialybę, dirba Pa- 
minklų konservavimo institute; sūnus Arvydas (g. 1944) Vilniaus universitete 
įsigijo pramonės ekonomikos specialybę ir inžinieriauja Elektrografijos institu- 
te; sūnus Jurgis (g. 1962) universitete studijuoja biologiją. 

2 VUB RS, f. 133, b. 495. 

22 Ten pat. 

metodiką. Panevėžyje išdirbo dvejus mokslo metus. Pedagoginio 
darbo jis nesikratė, jam atidavė daugel gyvenimo metų. Moky- 
tojaudamas ilgainiui sukaupė nemažą šio darbo patyrimą, būtiną 
šiaip jau nelengvai mokytojo profesijai. Tačiau J. Lebedys nema- 
nė atiduoti vidurinei mokyklai visus tolesnius savo metus. Karo 
meto negandų bei rūpesčių prislopintas jo ketinimas sukti į moks- 
lo sritį, imtis literatūros tyrinėjimų, randantis palankesnėms są- 
lygoms, atgijo vėl ir pasidarė pagrindinis gyvenimo tikslas. O 
toks tikslas, dirbant Panevėžyje ar kitoje provincijos mokykloje, 
buvo sunkokai pasiekiamas. Mokslininkui filologui, ypač pasiryžu- 
siam bravtis į lietuvių raštijos praeitį, turėjo būti kasdien priei- 
nama bibliotekos, archyvai bei rankraštynai. Atsidurti šalia jų 
buvo tolesnis J. Lebedžio žingsnis, kurį žengė, kai tik susidarė 
galimumas. Pakviestas dirbti Vilniaus universitete, 1946 m. vasarą 
jis be dvejonių persikėlė į sostinę, kur telkėsi pagrindinės lietu- 
vių filologijos jėgos. Prasidėjo naujas beveik ketvirtį amžiaus 
trukęs, neabejotinai vaisingiausias ir svariausias jo biografijos 
etapas. 

Vilniaus universitete J. Lebedys ėmė dirbti 1946 m. liepos 
1 d23 Iš pradžių ėjo lietuvių literatūros katedros asistento pa- 
reigas, 0 po pusantrų metų, 1948 m. sausio mėnesį, buvo pakeltas 
vyresniuoju dėstytoju. Universiteto laikotarpis jo gyvenime iš 
pirmo žvilgsnio galėtų atrodyti vienodas, tačiau iš tikrųjų jis tu- 
riningas ir pakankamai įvairus. 

Svarbiausią J. Lebedžio jėgų ir laiko dalį dabar absorbavo 
dvi darbo sritys — pedagoginė ir mokslinė veikla. 

Nuo pirmųjų savo darbo universitete metų J. Lebedys dėstė 
senąją lietuvių literatūrą. Dėstė lituanistams, taigi plačiausiai 
ir detaliausiai einamą akademinį jos kursą. Be paskaitų, supran- 
tama, vedė šios literatūros seminarus, vadovavo senųjų rašto 
paminklų temomis rašomiems kursiniams ir diplominiams dar- 
bams. Tyrinėtojo akimis žvelgdamas į paskaitų medžiagą, kruopš- 
čiai ruošdamasis kiekvienai akistatai su auditorija, pagaliau kaup- 
damas patyrimą, jis greitai susidarė autoritetingo specialisto, 
dėstomo dalyko žinovo opiniją. Pedagoginė jo „kondicija“ bei 
tolydus jos augimas deramai įvertinta: 1956 m. birželio 30 d. 
Aukščiausioji atestacinė komisija (VAK) jam suteikė mokslinį 
docento, o 1968 m. vasario 28 d.— profesoriaus vardą *4. 


J. Lebedžio sėkmė pedagoginio darbo bare, rengiant lituanis- 
tų kadrus, neatsiejama nuo intensyvios jo mokslinės veiklos. Tai 
suprantama, nes mokyti kitus galima tiktai pačiam be perstojo 
gilinantis į dalyką. Antra vertus, savo mokslinių siekimų bei jų 
rezultatų J. Lebedys nepajungė vien didaktiniams reikalams ir 


* Ten pat, b. 342 (kadrų įskaitos lapas, rašytas 1949.V.5). 
24 Ten pat, b. 488, i g d 

uždaviniams. Tie siekimai jam buvo savarankus ir turbūt pa- 
matinis gyvenimo veiksmas. 

Pirmuosius žingsnius mokslininko keliu J. Lebedys žengė Kau- 
no universitete; diplominis darbas, kaip sakyta, prašoko šios rū- 
šies darbams reikalingą lygį. Išbandęs savo jėgas ir jomis pati- 
kėjęs, drąsinamas, be to, V. Mykolaičio-Putino, literatūros tyri- 
nėtojo plunksnos jis ryžosi nebepadėti. Tiesa, beveik devynerius 
metus trukęs mokytojavimas nėra vaisingas jo mokslinės biogra- 
fijos tarpsnis. Karo bei okupacijos ir pirmųjų pokario metų są- 
lygos, galiausiai pakankamai sunkus mokytojo kasdienybės rei- 
kalų krūvis nesudarė mokslui palankios atmosferos ir deramų ap- 
linkybių. Per tą laiką J. Lebedys šį tą nuveikė — debiutavo kaip 
literatūros tyrinėtojas spaudoje, paskelbdamas straipsnių apie li- 
teratūrines įtakas A. Vienuolio kūrybai ir lietuviškos tematikos 
J. I. Kraševskio trilogiją 2, padarė apmatus po studijų užsimotai 
disertacinei monogralijai apie lietuvių beletristikos užuomazgas 
bei formavimąsi. Bet visa tai sudaro nedidelę jo mokslinės veik- 
los dalį. Varyti šią veiklą plačiu baru ir intensyviai jis ėmė tiktai 
atsikėlęs į Vilnių. 

Pradėjęs dirbti universitete, J. Lebedys netrukus buvo priim- 
tas ir į MA Lietuvių literatūros institutą jaunesniuoju moksliniu 
bendradarbiu. Čia jis išbuvo neilgai — porą nepilnų metų (nuo 
1946 m. liepos 15 d. iki 1948 m. balandžio 1 d.2ė), tačiau padir- 
bėjo našiai ir nuveikė nemaža. Institute J. Lebedys parengė stam- 
boką straipsnį apie S. Daukanto biblioteką (paskelbtas 1947 m. 
„Lietuvių literatūros instituto darbų“ I tome) ir, V. Mykolaičio- 
Putino vadovaujamas, pradėjo rašyti jau minėtą, dar prieš karą 
užsimotą studiją, kurios temą dabar susiaurino ir suformulavo 
taip: „Grožinės prozos pagrindai ir užuomazgos tikybinėje lite- 
ratūroje“. Deja, šio darbo parašė tik atskiras dalis — įvadą bei 
skyrius apie J. Bretkūną ir M. Daukšą?7. Toliau pasistūmėta ne- 
buvo. Matyt, J. Lebedį „atšaldė“ gana plati, sudėtinga ir pokario 
laikais „„neaktuali“ tema. Bandė jis, tiesa, tą temą skaldyti, siau- 
rinti jos chronologinį rėmą (imti lietuvių beletristikos raidą nuo 
J. Šulco iki M. Valančiaus, tenkintis tiktai S. Daukantu kaip 
meninės prozos kūrėju 28), bet viskas liko iš esmės tik projektai. 
Skatinamas mokslinės kvalifikacijos kėlimo motyvo, rinkosi kom- 
paktiškesnį ir įvairiais atžvilgiais „patogesnį“ tyrinėjimo objektą. 
Čia J. Lebedžio akys nukrypo į Simoną Stanevičių. 

Monografiškai aprašyti S. Stanevičių, suprantama, irgi nebu- 
vo lengva. Reikėjo daug laiko užimančių paieškų archyvuose bei 
rankraštynuose, teko naujai — marksistinės filosolijos šviesoje — 
įvertinti faktus bei reiškinius, sudarančius tiek patį tyrinėjimo 


25 Zr. šiame leidinyje skelbiamą J. Lebedžio bibliografiją (p. 212). 
2 VUB RS, f. 133, p. 355, b. 503. 
27 Rankraščius žr. LKLIR, f. 4, b. 927, 928. 
dd5 i Lebedys J. Lituanistikos baruose— V., 1972, t. 2, p. 263—268, 
—273. 


13 


dalyką, tiek istorinę jo aplinką. Reiklus sau ir disciplinuotas, 
J. Lebedys gana operatyviai susidorojo su šiuo uždaviniu. S. Sta- 
nevičiaus ėmęsis 1948 m., darbą jis padarė per ketvertą metų. 
Tai neilgas terminas, juoba kad tik pasiųstas vieneriems metams 
(nuo 1950 m. sausio 15 d.2?) aspirantu į Leningrado universitetą, 
S. Stanevičiui galėjo atsidėti ištisai, o šiaip jau daug laiko tu- 
rėjo atiduoti paskaitoms bei kitiems reikalams, mokslui vakari- 
niame marksizmo-leninizmo universitete, kurį 1947 m. rudenį pra- 
dėjo ir 1949 m. liepos mėnesį baigė. Monografiją „Simonas Sta- 
nevičius“ 1953 m. rugsėjo 4 d. Vilniaus universiteto Mokslinėje 
taryboje J. Lebedys apgynė kaip kandidatinę disertaciją, o 1955 m. 
ją išleido atskira knyga. 

Darbas apie S. Stanevičių buvo pirmas stambus mokslinis 
J. Lebedžio laimėjimas, pirma ženkli gairė kūrybiniame jo kelyje. 
Antra dar iškilesnė gairė tame kelyje — monogralija „Mikalojus 
Daukša“. 

M. Daukšą tyrinėti J. Lebedys pradėjo dirbdamas Lietuvių 
literatūros institute, kur parašė jau minėtą skyrių. Bet jame šį 
mūsų raštijos kūrėją jis palietė vienu aspektu, parengdamas dalį 
plačios studijos apie lietuviško beletristinio žodžio formavimąsi. 
Nuodugniai M. Daukšos problemai J. Lebedys atsidėjo vėliau — 
baigęs apie S. Stanevičių monografiją ir kitus po jos varytus 
darbus. Spręsdamas šią problemą, jis sugaišo keletą metų. Iš jų 
dvejus (nuo 1963 m. sausio 4 d.) buvo gavęs atostogų daktaro 
disertacijai rengti (paskirtas vyresniuoju moksliniu bendradar- 
biu)??, o šiaip dirbo šalia kitų mokslo reikalų ir pedagoginių pa- 
reigų. Be to, monograiinis M. Daukšos tyrinėjimas reikalavo daug 
pastangų ir laiko. Teko studijuoti tolimus lietuvių raštijos laikus, 
kurie daugeliu atvejų tebebuvo niekieno nepaliestas dirvonas. Su 
jam būdingu kruopštumu J. Lebedys išrausė visus pasiekiamus 
archyvus, jų foliantuose išžvejodamas, atrodytų, viską, kas vie- 
naip ar kitaip lietė tyrinėjamą temą, surankiojo menkiausias 
dalyko užuominas iš spausdintų šaltinių. Sutelkęs maksimumą 
žinių, gabiai iš nuotrupų rekonstruodamas visumą, jis atkūrė 
gana ryškų M. Daukšos epochos, jo gyvenimo, asmenybės bei 
literatūrinių darbų vaizdą. Monografiją apie šį įžymų mūsų raš- 
tijos kūrėją 1963 m. J. Lebedys išleido atskira knyga, o 1965 m. 
kovo 9 d. ją apgynė kaip daktaro disertaciją. Rašydamas mono- 
grafiją apie M. Daukšą, lygiagrečiai J. Lebedys rengė ir jo bib- 
liografiją, kuri buvo išleista jau po autoriaus mirties, 1971 m. 

Dar nebaigęs M. Daukšos monogralijos, J. Lebedys ėmė bran- 
dinti naujo stambaus tyrinėjimo idėją. Šį kartą jis užsimojo pa- 
žvelgti į XVII-XVIII a. lietuvių kalbos funkcionavimą viešajame 
gyvenime. Minimi amžiai, tiksliau, XVII a. antroji pusė ir beveik 
visas XVIII a., istoriografijoje laikomi „juoda dėme“ mūsų kultū- 


2 VUB RS, f. 133, b. 507. 
30 Ten pat, b. 506. 

roje, raštijos bei raštų kalbos stagnacijos ir degradavimo laiko- 
tarpiu. J. Lebedžiui rūpėjo nustatyti, ar taip yra iš tikrųjų, ar 
esama vis dėlto ženklų, rodančių, kad anais neabejotinai skur- 
džiais laikais būta ir lietuvių raštijos bei kalbos gyvybingumo 
tendencijų, pastangų tęsti XVI a. užsimezgusias tradicijas. Ir iš 
tikro — tokių ženklų, nors gal ir ne itin gausių ir daugeliu at- 
vejų ne itin iškalbingų, jis surado nemaža. Surado literatūros 
šaltinių puslapiuose, kurių nebuvo nuodugniau studijavę ligtoli- 
niai istoriografai, ir, svarbiausia, — archyvuose. Ryškėjo kontūrai 
studijos, kurios faktai, analizė ir išvados turėjo gerokai praplėsti 
bei pakoreguoti minėto laikotarpio istoriogralinę sampratą. Bet 
šios studijos J. Lebedys nebeparašė. Paliko tiktai jos apmatus ir 
susistemintą medžiagą, kuri davė pagrindą V. Zaborskaitės pa- 
rengtai publikacijai „Lietuvių kalba viešajame gyvenime XVII-—- 
XVIII a.“ (1976). 

Tokios yra pagrindinės gairės, ženklinančios J. Lebedžio kaip 
mokslininko kelią. Tačiau tą kelią apibūdina ne vien jos, ne vien 
dvi išėjusios ir viena pradėta knyga. Šalia kapitalinių darbų, 
kuriuos J. Lebedys visada turėjo ant savo stalo, paraleliai jis 
varė ir kitus, smulkesnius ar gana nemažus darbus. Jų, kaip ma- 
tyti iš bibliografijos, tarp „didžiųjų“ gana apstu. Per dvide- 
šimt savo brandžios mokslinės veiklos metų jis paskelbė gerą 
pluoštą straipsnių, liečiančių įvairias senosios lietuvių literatūros 
ir kultūros problemas, parengė keletą solidžių publikacijų. Straips- 
niai, o ypač fundamentaliai parengtos publikacijos (S. Slavo- 
činskio giesmyno, XVII-XVIII a. užrašytos smulkiosios lietuvių 
tautosakos, S. Stanevičiaus darbų) pareikalavo iš jo daug triūso 
ir, suprantama, ne mažiau laiko 3!. 

Kalbant apie „antros eilės“ J. Lebedžio mokslinius darbus, 
prisimintina dar keletas dalykų. Jo daliai teko dažnos, kone eta- 
tinės oponento pareigos, kandidatinių ir daktarinių disertacijų 
recenzavimas. Šio tipo recenzijų — labai dalykiškų, kvalilikuotų — 
jis yra parašęs apie porą dešimčių?*. Tai, be abejo, reikalavo 
kūrybinės energijos ir laiko, juoba kad oponuoti teko ne tik lite- 
ratūros, bet ir kalbos bei tautosakos temomis parašytas diserta- 
cijas. Kaip autorius, redaktorius, recenzentas J. Lebedys prisidėjo 
ne prie vieno lituanistikai svarbaus išėjusio arba rengto leidinio. 
Ir nebedirbdamas,moksliniu bendradarbiu, jis bendradarbiavo su 
Lietuvių kalbos ir literatūros institutu, buvo vienas „Lietuvių li- 
teratūros istorijos“ I tomo autorių ir „Lietuvių literatūros istori- 
jos chrestomatijos“ redaktorių. Daugiausia jo yra pasidarbuota 
rengiant 1949 m. turėjusius išeiti K. Donelaičio „Raštus“. Šiam 
skiltinėse korektūrose likusiam leidiniui jis parašė straipsnius 
apie grožinės lietuvių literatūros pradininko kūrybos raidą bei 


3! Viename laiške T. Buchienei (1957.V.6) J. Lebedys sakosi prie S. Sla- 
nė giesmyno jau dirbęs 600 val. ir dar reiksią apie 1400 (ten pat, 
. 454). 


32 Zr. Lebedys J. Lituanistikos baruose.— V., 1972, t. 2, p. 62—155. 

leidimus ir vertimus, suredagavo „Metų“ ir pasakėčių tekstus. 
Aktyviai reiškėsi J. Lebedys kaip recenzentas, reikliai ir daly- 
kiškai įvertinęs ne vieną išėjusią ar rengiamą leisti mokslo 
knygą, chrestomatinį leidinį, vadovėlį (planuotą lietuvių pasakė- 
čių rinkinį, K. Donelaičio autograių fotografuotą leidimą, J. Jur- 
ginio „Renesansą ir humanizmą Lietuvoje“, M. Jučo „Lietuvos 
metraščius“ ir kt.)33. Nemažai jis talkino enciklopedijų leidėjams. 
Jo plunksnai priklauso kelios dešimtys straipsnių, paskelbtų „„Ma- 
žojoje lietuviškojoje tarybinėje enciklopedijoje“ (daugiausia apie 
senąją lietuvių raštiją ir kultūrą. Milane leidžiamai italų encik- 
lopedijai jis parašė apžvalginį straipsnį „Lietuvių literatūra“. 

Dirbdamas universitete, J. Lebedys yra ėjęs ne tik pedagogi- 
nes, bet ir administracines pareigas. Du kartus jis vadovavo lie- 
tuvių literatūros katedrai: pirmą kartą nuo 1953 m. rugsėjo 14 d. 
iki 1954 m. spalio mėnesio, antrą — nuo 1967 m. balandžio 10 d. 
iki mirties. Visada galintis pareikšti autoritetingą nuomonę, J. Le- 
bedys, reikalui esant, spręsdavo filologinius, leidybinius, kultūri- 
nius klausimus. Jis buvo MLTE redakcijos literatūros ir kultūros 
skyriaus redaktorius konsultantas, kaip narys priklausė Filologi- 
jos tyrinėjimų koordinavimo tarybai, Nuolatinei K. Donelaičio 
komisijai, ,,Vagos“ leidžiamų knygų serijos „Lituanistinė biblio- 
teka“ komisijai. Galima sakyti, pastovūs ryšiai J. Lebedį siejo su 
leidyklomis, visų pirma su „Vaga“, Jo archyve esama gausaus 
pluošto šiuos ryšius liudijančių dokumentų — reikalų raštų, su- 
tarčių 3. Su leidėjais, apskritai imant, jis bendravo našiai ir re- 
zultatyviai, nors vienu kitu atveju yra palikęs darbų, kurie ne- 
buvo išspausdinti (jau minėtas K. Donelaičio kūrybos leidimas, 
1948 m. ketinti išleisti S. Stanevičiaus raštai), be to, talkinda- 
mas pagal sutartis leidykloms, J. Lebedys yra triūsęs ir ne itin 
produktyviai, padarė darbų, kurie iškrinta iš jo mokslinės veiklos 
arba su literatūra turi iš viso mažai ką bendra, nes, tvarkydainas 
kitų verstą beletristiką, o juo labiau versdamas bei redaguodamas 
vadovėlių tipo knygas iš geogralijos ir dirvožemio mokslo srities, 
savo kūrybinio balanso jis nepraturtino. Šie pašaliniai ir atsitik- 
tiniai darbai buvo duoklė nelengvai pokario metų buičiai, filolo- 
gui kone vienintelis būdas prisidurti rublį prie šeimos biudžeto, 
Matyt, tokiais sumetimais 1951 m. J. Lebedys, dirbdamas dėsty- 
toju, net buvo ketinęs įsidarbinti etatiniu redaktoriumi Politinės 
ir mokslinės literatūros leidykloje *?. 

Pagaliau J. Lebedžio mokslinės veiklos vaizdą papildo ir pra- 


38 Zr. ten pat, p. 7—61, 156—166. 
34 Zr. VUB RS, f. 133, b. 512. 
35 Ten pat, b. 343 (pareiškimas leidyklos direktoriui). 

chienę, H. Budenzygą, B. Lariną, J. Locherį, J. Ochmanskį, J. Sa- 
farevičių, A. Seną, Ch. Stangą, P. Trostą ir dar ne vieną litua- 
nistui pažįstamą ar girdėtą vardą. Plati, kaip jau matyti iš minėtų 
pavardžių, ir adresatų geografija — Lenkija, Vokietijos Federa- 
cinė Respublika, Prancūzija, Šveicarija, Norvegija, Čekoslova- 
kija, Italija ir, žinoma, ne viena Lietuvos bei Tarybų Sąjungos 
vieta. Susirašinėti J. Lebedį skatino profesiniai interesai, litera- 
tūros tyrinėtojo noras ieškoti atsakymo į rūpimus klausimus. 
Bendravimas laiškais — tai mokslinių kontaktų Iorma, savotiš- 
kas informacijos šaltinis. Tačiau buvo ir kitas, dažnesnis ir bene 
svarbesnis šio bendravimo tikslas. Su dauguma minėtų žmonių 
J. Lebedys susirašinėjo kaip savotiškas bibliofilas. Knyga yra, 
galima sakyti, pagrindinis daiktas, apie kurį sukasi kalba jo 
korespondencijoje. Čia nuolat prašoma paieškoti kokio nors seno 
leidinio ir parūpinti jo mikrofilmą ar mainais už Lietuvoje išei- 
nančius atsiųsti užsienyje pasirodančių leidinių. Tokiu keliu J. Le- 
bedys pildė bei turtino savo biblioteką vertingomis ir filologo 
darbui būtinomis knygomis, kurioms, kaip ne kartą yra prisipa- 
žinęs laiškuose, turėjo „nepasotinamą apetitą“. 

Nepasotinamas J. ILebedys buvo ne tik knygai, bet ir darbui. 
Visą gyvenimą, ypač mokslinės brandos metais, jis dirbo labai 
intensyviai ir kryptingai, eidamas prie vis sudėtingesnių, mažai 
liestų ar niekieno neliestų tyrinėjimo sričių. 

Tuo pačiu metu jo gyvenimo dienotvarkėje nemažai laiko te- 
ko poilsiui gamtoje. Žiemą jis buvo aistringas slidinėtojas, su ko- 
legomis lituanistais išraižęs visas Vilniaus apylinkių kalvas, va- 
sarą, kaip sakosi viename savo laiškų, — prisiekęs Žvejys, nega- 
lintis būti be ežerų. Gyvendamas bei dirbdamas disciplinuotai ir 
racionaliai, darbą mokėdamas derinti su fizines ir dvasines jėgas 
aktyvinančiu atokvėpiu, J. Lebedys pasiekė svarių mokslo rezul- 
tatų. Ir pridurtina, kad pasiekė per trumpą laiką, nes lemtis jam 
nedavė nei ilgų kūrybinių metų, nei ilgo amžiaus. 

Mirė Lebedys teįpusėjęs 58-uosius metus, 1970 m. liepos 12 d. 
Mirė širdimi, staiga, Sčiūrio vienkiemyje prie Baltųjų Lakajų eže- 
ro (Molėtų raj.), kur su šeima leisdavo atostogų vasaras. Palai- 
dotas tėviškėje — Devynduonių kaimo kapinėse. 


2 Užsak. Nr. 2556 


SENOSIOS LITERATŪROS PANORAMA 


Albinas Jovaišas 


J. Lebedžio mokslinių tyrinėjimų pagrindinis objektas buvo 
feodalizmo epochos lietuvių literatūra. Tačiau ne visi tos epo- 
chos laikotarpiai ir reiškiniai jį vienodai domino. Nesunku pa- 
stebėti, kad palaipsniui jo interesų periferijoje liko XIX a. pir- 
moji pusė. Tiesa, J. Lebedžio darbai apie XIX a. rašytojus taip 
pat yra labai reikšmingi. Jis vienas pirmųjų pokario metais tapo 
iilologijos kandidatu (monografija „Simonas Stanevičius“, 1955), 
vėliau parengė „Lituanistinės bibliotekos“ serijoje išleistus S. Sta- 
nevičiaus „Raštus“. „Lietuvių literatūros istorijos“ I tomui pa- 
rašė skyrius apie D. Pošką, S. Valiūną. Nepaprastai reikšmingas 
jo straipsnis „Ar pagrįsta naujoji versija apie bajorišką S. Dau- 
kanto kilmę?“, kuriame tokią versiją atmetė, paskaitų konspektas 
„Liudvikas Rėza“. Šių darbų, suprantama, negalima priešpastatyti 
kitiems jo veikalams, bet vis dėlto jie sudaro lyg atskirą tyrinė- 
jimų šaką. Mokslinės J. Lebedžio veiklos centras — tai pirmieji 
lietuvių nacionalinės literatūros formavimosi laikotarpiai, būtent 
XVI-XVIII amžiai. Tokiam pasirinkimui turėjo reikšmės tai, kad 
J. Lebedys dvidešimt penkerius metus dėstė senąją lietuvių lite- 
ratūrą (XIV a. pabaiga—1795 m.). Bet ši aplinkybė, mūsų nuo- 
mone, išorinė. Iš esmės jo mokslinių tyrinėjimų kryptį nulėmė 
vienas didžiulis tikslas — išspręsti lietuvių literatūros atsiradimo 
problemą. Kur lietuviško grožinio žodžio pradžia? Ką laikyti idė- 
jiniais ir estetiniais lietuvių literatūros pradais? Kokie veiksniai 
skatino ir kas stabdė lietuvių literatūros formavimąsi pradinėje 
stadijoje? Atsakymai į šiuos klausimus grindžiami išsamia ir pre- 
cizine faktų analize bei raidos dėsningumų aiškinimu. 

J. Lebedžio, tiek literatūros istoriko, tiek ir apskritai litera- 
tūrologo, mokslinių pažiūrų pobūdį nulėmė marksistinė metodo- 
logija. Lietuvių literatūros pradų suradimas, jų įkomponavimas 
į visą literatūrinio gyvenimo sistemą, tos sistemos susiejimas 
su socialinėmis, politinėmis, kultūrinėmis sąlygomis, reiškinių per- 
imamumo atskleidimas remiasi dialektiniu metodu. „Senosios lie- 
tuvių literatūros istoriją, iš pirmo žvilgsnio, atrodytų, turinčią 
apsčiai sporadiškų, vienas nuo kito nutolusių reiškinių, J. Lebe- 

dys traktavo kaip nuolatinį, tolydžio platėjantį ir gilėjantį pro- 
cesą“ !. 

Dar mokslinio kelio pradžioje J. Lebedys buvo sumanęs ra- 
šyti stambų darbą apie lietuvių grožinės prozos raidą (parašė 
tik pirmuosius poskyrius). Šio darbo apmatai akivaizdžiai rodo, 
kaip J. Lebedys praktiškai taiko dialektinį istorinės raidos dėsnį 
lietuvių literatūros istorijai nušviesti. Iš pradžių jis ketino pir- 
muoju lietuvių prozos žingsniu laikyti S. Daukanto „Darbus“, 
turinčius grožinio aprašymo, pasakojimo elementų, bet pagaliau 
studiją nusprendė pradėti nuo J. Bretkūno, M. Daukšos, K. Sir- 
vydo laikų, nes „biblijos ir postilės vertimuose ir originaliuose 
pamoksluose ieškota ir iš dalies rasta lietuviškų atitikmenų tur- 
tingam pergyvenimų pasauliui, gausybei įvykių, vaizdų ir emo- 
cijų apibūdinti, minčiai abstraktiškai tiksliai ir retoriškai įtaigiai 
suformuluoti“ 2. Pripažindamas, kad apie grožinę prozą religinio 
turinio knygose nedera kalbėti tikrąja žodžio prasme, J. Lebedys 
nurodo, jog geriausiomis jų iš dalies rėmėsi ir XIX a. pradžios 
rašytojai, pavyzdžiui, S. Stanevičius, ir paskelbia apibendrina- 
mąjį postulatą, aforistiškai išreiškiantį visą jo koncepciją: „Jei 
ne Bretkūnas, kažin ar būtume sulaukę ir Donelaičio“ 3. Rašyda- 
mas apie J. Bretkūną, J. Lebedys pabrėžė pirmųjų religinių lie- 
tuviškų raštų bendrą kultūrinę reikšmę, remdamasis F. Engelso 
teiginiu, kad M. Liuteris XVI a. viduryje savo vokiškuoju bibli- 
jos vertimu išvalė vokiečių literatūrinę kalbą — kaip graikų mi- 
tinis stipruolis Heraklis išmėžė Elidės valdovo Augėjo arklides — 
ir „sukūrė šiuolaikinę vokiečių prozą“ *. J. Lebedys analogiškai 
pabrėžė ir J. Bretkūno biblijos vertimo į lietuvių kalbą reikšmę 
lietuvių literatūrinės kalbos, apskritai literatūros, raidai. Deja, 
J. Bretkūno vertimas, skirtingai negu M. Liuterio, nebuvo išspaus- 
dintas, nors vėliau kiti vertėjai juo remdavosi. J. Lebedžio pateik- 
tas M. Liuterio ir J. Bretkūno, kaip XVI a. biblijos vertėjų į tau- 
tines kalbas, lyginimas yra pagrindas vertinti ir kitus talentin- 
gesnius religinės raštijos kūrėjus XVI-XVIII a., ieškoti tų po- 
zityvių elementų, kuriuos jie įnešė į lietuvių literatūrinės kalbos 
formavimąsi. Be literatūrinės kalbos tam tikro lygio, tam tikrų 
tradicijų beveik neįmanomas pasaulietinės grožinės kūrybos atsi- 
radimas, ir priešingai — literatūrinės kalbos pasirodymas religi- 
nėje tematikoje, religiniuose žanruose jau yra tam tikra paskata, 
atrama ir pasaulietinei literatūrai rastis. 

Senosios lietuvių literatūros tyrinėjimas iki Antrojo pasau- 
linio karo neturėjo žymaus reprezentanto. Net toks autorius, kaip 
K. Donelaitis, nebuvo iškeltas į deramą aukštį: nespausdinti poe- 


1 Girdzijauskas J, Vanagas V. Jurgis Lebedys.— Kn.: Lebe- 
dys J. Lituanistikos baruose. V., 1972, t. I, p. 7. 

2 Lebedys J. Lituanistikos baruose— V., 1972, t. 2, p. 271. 

3 Lebedys J. Lituanistikos baruose, t. 1, p. 87. 

* Marksas K, Engelsas F. Rinktiniai raštai dviem tomais.— V., 
1950, t. 2, p. 51. 

to raštai, nesirūpinta archyvinės medžiagos paieško.nis jo gyven- 
tose vietose, Karaliaučiuje. 

Senosios literatūros srityje daugiausia dirbo M. Biržiška ir 
bibliografas V. Biržiška. Bet jų darbuose sukaupta gausi fakti- 
nė medžiaga neatskleidė dialektinio reiškinių ryšio. Apskritai 
galima pasakyti, kad iki Antrojo pasaulinio karo išleistuose lie- 
tuvių literatūros istorijos tyrinėjimuose ir vadovėliuose jau išryš- 
kėja senosios lietuvių literatūros istorijos objektas, tačiau apstu 
iaktinių klaidų, spragų, periodizacijos nenuoseklumų, prieštarin- 
gumų. 

Imkime pačią svarbiausią senosios lietuvių literatūros proble- 
mą — K. Donelaičio kūrybos interpretavimą. Čia tie prieštarin- 
gumai ryškiausi. Pavyzdžiui, V. Zajančkausko vadovėlyje, nors 
ir pripažįstama, kad „Metai“ pradeda naują lietuvių literatūros 
„gadynę“?, K. Donelaitis priskiriamas religinės literatūros laiko- 
tarpiui, daroma pernelyg skubota išvada, kad jo kūryba „nesukėlė 
tautinės srovės lietuvių tarpe“ *. Z. Kuzmickio vadovėlyje nemaža 
medžiagos pratyboms — autorius prisipažįsta esąs „laboratorinio 
mokymo metodo“ šalininkas. Dėl to vadovėlyje pateikiami ir reikš- 
mingesni religinės raštijos paminklai. Bet K. Donelaitis verti- 
namas idealistiškai, teigiama, kad „pirmoji rūpimoji idėja yra 
Duonelaičiui religinė“ 7, kad „Metų“ „fabulą sudaro žemiškas 
žmogaus, daugiausia būro, gyvenimas ryšyje su rojaus tragedi- 
ja“, kad K. Donelaičio vaizduojami „rojaus katastrofos padari- 
niai“. M. Biržiška taip pat nepakankamai išryškino svarbiausią 
K. Donelaičio kūrybos problemą — antagonistinius baudžiauninkų 
ir ponų santykius, nors ir pabrėžė K. Donelaičio nacionalinę reikš- 
mę: „Baudžiavų ir kalbos klausimai yra „Metuose“ iškilę aukš- 
čiau už kitus [...]. Jokis kitas mūsų poezijos kūrinys neturi to- 
kios svarbios mūsų visuomenei reikšmės, kaip „Metai“ ?, 

J. Lebedžio mokslinės veiklos novatoriškumas, palyginti su 
prieškariniais senosios lietuvių literatūros tyrinėjimais, yra labai 
ryškus. Šia prasme neužtenka konstatuoti tai, kad tyrinėtojas 
rėmėsi dialektiniu istorinio progreso, istorinio perimamumo, de- 
terminizmo kriterijumi. Didžiausią reikšmę jo idėjiniams-metodo- 
loginiams pagrindams susiformuoti turėjo V. Lenino teiginys, 
kad kiekvienoje nacionalinėje kultūroje buvo dvi nacionalinės 
kultūros: viena dirbančiųjų ir išnaudojamųjų masių, kita — dvari- 
ninkų, kunigų, buržuazijos kultūra !9. Šiuo V. Lenino teiginiu 
vadovaujasi visas lietuvių tarybinis literatūros istorijos mokslas. 
J. Lebedys iškėlė sau uždavinį surasti, išryškinti, susieti su to- 
lesniais procesais liaudiškosios kultūros užuomazgas labai su- 


5 Zajančkauskas V, Lietuvių literatūros vadovėlis.— V., 1928, p. 53, 
6 Ten pat, p. 30. 

7 Kuzmickis Z. Lietuvių literatūra.— K., 1932, d. 2, p. 178. 

5 Ten pat, p. 166—167. 

? Biržiška M. Duonelaičio gyvenimas ir raštai. — K., 1927, p. 166. 

10 Leninas V. Raštai. — V., 1953, t. 20, p. 8. 

dėtingame ir prieštaringame lietuvių nacionalinės kultūros ke- 
lyje feodalizmo laikais, kai valdančiųjų klasių kultūra viešpa- 
tavo. Tuo laiku nebuvo nė vieno literato, kurio nebūtų veikusi 
feodalinė-bažnytinė ideologija. Bažnyčia buvo „bendriausioji esa- 
mosios feodalinės santvarkos sintezė ir bendriausioji jos sank- 
cija“ !!. Šiuos F. Engelso žodžius pabrėžė J. Lebedys. Feodalinės, 
bažnytinės ir nacionalinės priespaudos sąlygomis lietuvių litera- 
tūros pažanga buvo labai lėta. Tai, ką kitų tautų literatūrose, 
kurios vystėsi palankesnėmis sąlygomis, galima laikyti antraei- 
liais, nelabai reikšmingais reiškiniais, lietuvių literatūros istori- 
joje neretai reikia kelti į matomą vietą, nes tas reiškinys tuo 
metu buvo vienintelis, kad ir nežymiai, bet tarnavo kultūros, 
literatūros pažangai. Visa tai J. Lebedys analizavo su nepapras- 
tu preciziškumu, nuoseklumu ir moksliniu atsakingumu, aiškiai 
diferencijuodamas istoriniame procese teigiamus ir neigiamus 
veiksnius, sustingimo ir progreso momentus, priešiškas jėgas. 
Senosios lietuvių literatūros istorijai priklauso nemaža religi- 
nės raštijos paminklų. J. Lebedys be galo dėmesingai ieškojo 
joje pažangesnių idėjinių elementų. Jis aptarė kiekvieną sociali- 
nio protesto žodį, nuskambėjusį toje raštijoje, pavyzdžiui, K. Sir- 
vydo pamokslų rinkinyje „Punktai sakymų“ (,,žmonės, labiausiai 
didžios giminės ir ant aukštų sostų pasodinti, tiesos nemyli“; 
„Žmonės didžiūnai svieto lėtus ir pavargusius išgaišina, kramto, 
praryja“)!2. Tačiau J. Lebedys, žiūrėdamas į lietuvių tautos pra- 
eitį plačiu žvilgsniu, religinės raštijos paminklus vertino ne tik 
pagal tai, kiek juose tiesioginės kritikos valdančiųjų klasių adre- 
su, bet ir pagal tai, kiek juose vaizduojama apskritai tikrovė ir 
koks jų kalbos lygis, kiek juose literatūrinių elementų. 
Katekizmuose, giesmynuose, pamokslų rinkiniuose vyrauja 
verstinė, kompiliacinė medžiaga arba bendro pobūdžio katalikų 
ir protestantų bažnytinių dogmų, religinės pasaulėžiūros ir mo- 
ralės propaganda. Tokios raštijos turinys yra tolimas Lietuvos ar 
Prūsijos lietuvių gyvenimo tikrovei, nors ji ir adresuota lietuvių 
visuomenei. Bet toje raštijoje yra ir originalių puslapių, kurie 
atspindi to meto lietuvių gyvenamo krašto klasinę situaciją, sun- 
kią liaudies padėtį, švietimo būklę, buitį, istorinius įvykius, sti- 
chines nelaimes, netiesioginį protestą santvarkai, nacionalinei prie- 
spaudai, parodo gamtos vaizdus. Tai J. Lebedys iškėlė kaip pa- 
saulietinius elementus religinėje raštijoje — priešpriešą religinei 
tematikai. Šitokia interpretacija leido tyrinėtojui subtiliai ap- 
čuopti kiekvieną pažangesnės minties kibirkštėlę. Jis pabrėžė, pa- 
vyzdžiui, J. Bretkūno meilę lietuvių liaudžiai („miela Lietuva“, 
„mums nabagėliams“), M. Mažvydo, M. Daukšos nuolat pasi- 
kartojantį raginimą leisti vaikus į mokyklą, šviesti "8. Nuosekliai 


! Engelsas F. Valstiečių karas Vokietijoje.— V., 1962, p. 33. 
1? Lebedys J. Senoji lietuvių literatūra.— V., 1977, p. 84. 
18 Ten pat, p. 46, 62, 104. 

išstudijavęs giesmynus, J. Lebedys atkreipė dėmesį į kai kurių 
giesmių tematikos pasaulietinius motyvus: istorinių įvykių atspin- 
džius P. Srubauskio giesmyne „Balsas širdies“, pusiau ironišką 
ponijos pašiepimą „Giesmėje apie smertį“, stichinės nelaimės 
(maro epidemijos) pavaizdavimą S. Jaugelio Telegos giesmyne, 
M. Švobos giesmių D. Kleino giesmyne pasaulietinį pobūdį, sun- 
kios valstiečių buities vaizdus jose !*. 

Senieji lietuviški religiniai raštai yra epochos dokumentas ir 
kita prasme — jie tarnavo valdančiosioms klasėms, mokė liaudį 
joms paklusti. Šie momentai taip pat svarbūs lietuvių literatū- 
ros istorijai, nes parodo, kaip liaudis buvo verčiama klausyti po- 
nų, varu varoma į bažnyčią, gąsdinama bausmėmis. 

Pirmieji lietuviški religiniai raštai yra reikšmingi, kaip mi- 
nėta, ne tik pasaulietinės tematikos užuomazgomis. Jų liaudišku- 
mo, istorinio pažangumo kriterijumi reikia laikyti ir kalbą, tiks- 
liau — kalbos lygį, jos taisyklingumą, turtingumą, vaizdingumą. 
Pasaulietinių lietuviškų raštų, išreiškiančių demokratiškesnes ten- 
dencijas, XVI-XVIII amžiai davė labai nedaug (išskyrus K. Do- 
nelaičio kūrybą). Kadangi bajorija Lietuvoje dažniausiai vartojo 
lenkų kalbą, o šviesuomenė Prūsijoje — vokiečių kalbą, lietuviš- 
kų raštų kalbinis lygis savaip rodo jų liaudiškumo laipsnį. Nuo 
tų raštų kalbinio lygio — to aspekto negalima užmiršti — pri- 
klausė ir jų vėlesnis vaidmuo XIX-—XX amžių lietuvių literatū- 
ros, ypač kalbos mokslo, raidoje. Šioje srityje J. Lebedys dirbo 
itin intensyviai, apibendrindamas tyrinėjimų rezultatus kapita- 
liniame veikale „„Mikalojus Daukša“ (1963). 

Senųjų lietuviškų religinių raštų kalbą J. Lebedys nagrinėjo 
literatūriniu-stilistiniu aspektu, vadovaudamasis socialine prielai- 
da, kad geriausiai lietuvių kalbą mokėjo tie autoriai, kurie buvo 
artimi liaudžiai. Jis rašė, kad M. Daukšos pažiūras į gimtąją 
kalbą, be kitų veiksnių, nulėmė jo „ryšys su liaudimi ir smulkiąja 
bajorija“, o J. Bretkūnui „liaudis [...| buvo artimesnė už ponus 
ir galinguosius, prieš kuriuos visą laiką pats turėdavo lanksty- 
tis“ 5. Nesileisdamas į specialias lingvistines problemas, nors ir 
šioje srityje pasižymėjo didele erudicija, J. Lebedys įrodė, kad 
geriausi, liaudiškiausi senieji rašytojai „padėjo pagrindus litera- 
tūriniam žodynui, rašomajai kalbai, panaudojo daug vaizdinių 
ir emocinių žodžių“ !9. Kalbos liaudiškumo kriterijus rodo, kad 
ir į lietuviškų raštų kalbinę išraišką J. Lebedys žiūri, remdama- 
sis lenininiu mokymu apie dvi kultūras. 

Šios rūšies J. Lebedžio darbuose keliami esminiai ne tik sti- 
listikos, bet ir poetikos klausimai. Pažindami atskirų rašytojų ir 
laikotarpių poetinius laimėjimus, daug objektyviau galime ver- 
tinti literatūros menines ypatybes. Progresyvus reiškinys litera- 


* Ten pat, p. 97, 118, 141—142. 
15 Ten pat, p. 68, 104. 
6 Lebedys J. Lituanistikos baruose, t. 2, p. 271. 

tūrinės kalbos raidoje yra eiliuotos kalbos susiformavimas. Ilgą 
laiką eiliuota lietuvių literatūrinė kalba vystėsi vieno žanro ri- 
bose — kaip religinės giesmės. Šią literatūrinės kalbos atmainą 
J. Lebedys daugiausia nagrinėjo studijoje apie S. Slavočinskio 
giesmyną (1646). Čia aptariama poetinės kalbos vaizdingumo, 
gyvumo, liaudiškumo aspektai, giesmių eilėdara, strofika, vertimo 
menas. Studija svarbi, nes nušviečia, kaip radosi konkretūs poe- 
tiniai įvaizdžiai, eilėdaros formos, nustato ankstyvuosius litera- 
tūrinius ryšius (vertimai iš garsaus lenkų poeto J. Kochanovs- 
kio), atskleidžia bendruosius pasaulietinės literatūros ir religi- 
nės raštijos santykių dėsningumus, naujus vertimo principus (pa- 
žodinį vertimą keičia poetinis), silabotonikos apraiškas silabinėje 
eilėdaroje. 

Pagrindinis J. Lebedžio literatūrinės koncepcijos bruožas yra 
kompleksinis požiūris į reiškinius. Literatūros raida laikoma kul- 
tūros vystymosi dalimi ir traktuojama kaip daugialypis reiški- 
nys, kurį sudaro arba sąlygoja šie svarbiausi komponentai: 1) li- 
teratūrinė kalba (pirmiausia pastangos ją ugdyti); 2) folkloris- 
tikos pažanga; 3) kalbos vartojimas viešajame gyvenime; 4) gro- 
žinė kūryba (pirmiausia K. Donelaitis). Visa tai analizuojama 
plačiame socialiniame kontekste. Tuo būdu J. Lebedys laikytinas 
iš dalies ir kultūros filosofu: galima kalbėti apie jo nacionalinės 
kultūros sampratą. 

Platų J. Lebedžio tyrinėjimų diapazoną, suprantama, lėmė ir 
tai, kad lietuvių literatūriniam gyvenimui feodalizmo laikais bu- 
vo būdingas sinkretiškumas. Literatūros reiškiniai tada organiš- 
kai susiliedavo dažnai su kitomis intelektinės veiklos rūšimis. Ši 
literatūrinio gyvenimo apraiškų įvairovė atsispindi J. Lebedžio 
darbuose. Istoriografija ir publicistika, žodynai ir gramatikos, 
etnografija ir folkloristika, švietimo būklė ir kitos visuomeninės 
sąlygos — tai vis klausimai, su kuriais nuolat susiduria tyrinė- 
tojas, siekiąs parodyti, kokie veiksniai literatūros augimą ska- 
tino, kokie — stabdė, nes kultūrinis vystymasis yra koreliatyvi 
sistema. Ta linkme J. Lebedžio veiklą gal kiek kreipė ir jo visa- 
pusiškas filologinis pasirengimas, gilus Lietuvos istorijos pro- 
blemų išstudijavimas, užsienio literatūros pažinimas. Tačiau bū- 
tina pabrėžti svarbiausią dalyką, jau minėtą, — jo mokslinis 
uždavinys buvo nagrinėti tai, kas liaudiška pačia pirmąja, tie- 
siogine prasme, t. y. kas sukurta liaudies kalba. 

Klaidinga būtų iš to daryti išvadą, kad J. Lebedys siaurino 
lietuvių literatūros istorijos objektą iki vien tik lietuvių kalba 
sukurtų paminklų. Priešingai, būdamas ištikimas istorizmo meto- 
dui, jis lietuvių nacionalinės literatūros objektą suvokė su viso- 
mis jo sudėtingomis, dažnai prieštaringomis apraiškomis, kaip 
įvairiakalbį, įvairių socialinių luomų atstovų sukurtą palikimą. 
Feodalizmo epochos lietuvių literatūrą J. Lebedys laikė pradiniu 
jos vystymosi etapu, o jo nuomonė dėl struktūros ir apimties buvo 
aiški. Prisimindamas laiką, kai buvo diskutuojama dėl lietuvių 

literatūros periodizacijos ir jos objekto apimties, J. Lebedys vė- 
liau recenzijoje „Akademinė lietuvių literatūros istorija“ rašė: 
„O nuomonių būta įvairių. Sakysim, vieni galvojo, kad lietuvių 
literatūros istorija pradėtina Donelaičiu, kiti — Mažvydu, o dar 
kiti — pirmaisiais metraštiniais kūriniais (rusų k.). Būta skir- 
tingų pažiūrų ir dėl veikalų ne lietuvių kalba (lietuviška tema- 
tika), dėl neliteratūrinių savo esme, bet turinčių literatūrinių 
elementų ar vienu kitu požiūriu reikšmingų literatūros formavi- 
muisi raštų įtraukimo, dėl periodizacijos ir t. t. Sėkmingas šių 
ir kitų probleminių klausimų sprendimas yra neginčytinas akade- 
miko K. Korsako, vadovavusio visam darbui, ir I tomo autorių 
nuopelnas“ !7. Taigi J. Lebedys platų raštų rusų, lotynų, lenkų 
kalbomis lietuviška tematika įtraukimą į lietuvių literatūros is- 
toriją laikė lietuvių tarybinių literatūrologų nuopelnu. Jis pats 
buvo aktyvus tokių siekimų iniciatorius ir talkininkas, vienas iš 
čia paminėto „Lietuvių literatūros istorijos“ I tomo autorių. 

Bet grįžkime prie centrinės J. Lebedžio spręstos problemos — 
lietuviškų raštų — ir kompleksinio požiūrio į ją. 

Puikiai išstudijavęs M. Daukšos lietuviškuosius vertimus, su- 
siejęs jo darbo praktinius rezultatus su teoriniais reikalavimais, 
išdėstytais „Postilės“ pratarmėje,— ugdyti, turtinti, tobulinti lie- 
tuvių literatūrinę kalbą,— J. Lebedys tuo būdu išryškino labai 
pažangią lietuvių raštijos, literatūros raidoje M. Daukšos tra- 
diciją, kurią galime laikyti bendrąja tendencija, dėsningumu. Tie- 
sa, vienu laikotarpiu — XVII a. antrojoje pusėje ir XVIII a.— 
toji tendencija Lietuvoje buvo vos juntama, tačiau labai aktyviai, 
kaip pažangos veiksnys, vėl iškilo XIX a. pirmojoje pusėje. Žiū- 
rint iš istorinės perspektyvos, ji buvo tokia universali, kad ją 
įžvelgiame ne tik Lietuvoje, bet ir ano meto Prūsijoje. Prie 
M. Daukšos idėjų šliejasi pirmųjų spausdintų lietuvių kalbos gra- 
matikų (XVII a. vidurys) autorius tilžėnas D. Kleinas. Jis savo 
gramatikos pratarmėje, anot J. Lebedžio, „gynė lietuvių literatū- 
rinės kalbos teises, rūpinosi jos ugdymu, norminimu, grynini- 
mu“ !š. Tai — M. Daukšos iškeltas uždavinys. Tokį pat „tikėjimą 
lietuvių literatūrinę kalbą ilgainiui būsiant išugdytą“ !? reiškė ir 
Z. Blotnas pratarmėje S. Vaišnoro „,Žemčiūgai teologiškai“, išleis- 
tai Prūsijoje 1600 m., taigi vienais metais vėliau negu M. Dauk- 
šos „Postilė“. Prūsijoje „daukšininkais“ iš dalies galime laiky- 
ti — bent tipologine prasme, nes faktų apie konkrečias sąsajas 
neturime — visą XVIII a. pradžios tilologų grupę, kuri siekė lie- 
tuviškų raštų kalbą gerinti, remdamasi liaudies šnekamąja kalba 
ir tautosaka. Tai M. Merlinas, paskelbęs „Pagrindinį lietuvių kal- 
bos principą“, J. Šulcas, pagal tuos reikalavimus išvertęs „Ezo- 
po pasakėčias“, Pil. Ruigys, entuziastingai palaikęs šią veiklą ir 
pats ją labai vaisingai pratęsęs, ir kt. 

17 Ten pat, p. 93—94. 


18 Ten pat, p. 21. 
19 Ten pat. 

M. Daukšos tradicijų tesėjais Lietuvoje J. Lebedys visai pa- 
grįstai laikė pirmojo lietuvių kalbos žodyno autorių K. Sirvydą, 
pirmojo Lietuvoje išleisto giesmyno vertėją S. Slavočinskį. Ši 
grandinė rodo, bė to, kaip J. Lebedys atskleidžia literatūrinės 
raidos stadijas: vertimas (M. Daukša), leksikografijos gimimas 
(K. Sirvydas), eiliuotos kalbos ir poetinių formų vystymasis (S. Sla- 
vočinskis). Geriausiais XVI—XVII a. prozos atstovais J. Lebedys 
pripažino (imant chronologiškai) J. Bretkūną, M. Daukšą ir K. Sir- 
vydą. Jis rašė, kad po J. Bretkūno ir M. Daukšos vėliau K. Sir- 
vydas „ugdo prozą išraiškos atžvilgiu“ 20. Studijoje apie S. Sla- 
vočinskio giesmyną J. Lebedys nustatė, kad jame yra apie tris 
šimtus žodžių, paimtų iš K. Sirvydo žodyno, kurio jau buvo pa- 
sirodęs trečiasis leidimas. Taip literatūrinės kalbos analizė leidžia 
determinuoti literatūrai perspektyvų raštijos žanrų turtėjimą, per- 
imamumą, įvairią jų transtormaciją. (Vėl prisimintina: „Jei ne 
Bretkūnas, kažin ar būtume sulaukę ir Donelaičio“.) 

Studijoje „Pirmieji smulkiosios lietuvių tautosakos rinkiniai“, 
kuri buvo paskelbta kaip įvadas fundamentaliai publikacijai „Smul- 
kioji lietuvių tautosaka XVII-XVIII a.“ (1956), J. Lebedys iš- 
"ryškino kitą didžiai reikšmingą literatūrinio gyvenimo kompo- 
nentą — jo ryšį su tautosaka. 

Pirmiausia detaliai parodoma, kaip vyksta pasaulietėjimo pro- 
cesas lietuvių leksikografijoje Prūsijoje. Visada nušviesdamas is- 
torinį procesą kaip priešybių kovą, šiuo atveju J. Lebedys tai 
atskleidžia folkloristikos pagrindu. Principinės reikšmės turi pati 
koncepcija: sunkiomis feodalinės, bažnytinės, nacionalinės prie- 
spaudos sąlygomis vyksta liaudiškojo lietuvių kultūros prado ko- 
va su viešpataujančiųjų klasių kultūra, ir toje kovoje valdančiųjų 
klasių pozicijos silpnėja. Tada vyravo ieodalinis-bažnytinis po- 
žiūris į tautosaką, kaip į niekinamo valstiečių luomo vulgarios 
kultūros apraišką. Tačiau pažangiau nusiteikę lietuvių kalbinin- 
kai ir etnografai jau XVII a. pabaigoje ėmė remtis savo darbuose 
liaudies kūrybos pavyzdžiais, ja domėtis. XVIII a. pirmojoje pu- 
sėje šis procesas pasistūmė toliau į priekį. J. Lebedys išskiria 
palaipsnį tautosakos vaidmens didėjimą lietuvių literatūriniame 
gyvenime. Pati ankstyviausia stadija — tai smulkiosios tautosa- 
kos pavartojimas, jos minėjimas, tolerantiškas vertinimas etno- 
grafinio pobūdžio darbuose. Netrukus tautosaka ima skverbtis 
ir į kalbinius darbus, t. y. sąmoningai vartojama literatūrinei 
kalbai turtinti. 

Apskritai tautosakos atsiradimas literatūrinio ir kultūrinio gy- 
venimo scenoje yra reikšmingas keleriopai, rodo didelius socia- 
linius ideologinės atmosferos poslinkius, sukeltus prasidedančios 
Švietimo epochos. 

Apie lietuvių liaudies dainas pirmasis rašė istorikas M. Strij- 
kovskis savo „Kronikoje“, išleistoje 1582 m. Tačiau šis Renesan- 


"0 Ten pat, p. 270. 

so kultūros atstovas tautosaką siejo su istorijos įvykių atspin- 
džiais ir bajorų luomu. Jam svarbu buvo pasakyti, kad lietuvių 
liaudis apdainuoja žymius savo bajorus, tokius, kaip „Giedrotos 
kunigas“ Daumantas, kiti pilių gynėjai. Taigi M. Strijkovskiui 
tautosaka tėra lietuvių bajorų narsumo liudytoja, primenanti ri- 
terių literatūros pavyzdžius. 

Iš esmės kitoks ir istoriškai žiūrint nepalyginti perspektyves- 
nis tautosakos traktavimas formavosi Prūsijoje nuo XVII a. pa- 
baigos. J. Lebedys parodo, kad tautosaka čia suvokiama kaip 
liaudies kultūros reiškinys, kaip lietuvių tautos dvasinių ypatybių 
ir kalbos savybių reiškėja. Tiesa, XVIII a. pradžioje Pil. Ruigys 
vienu momentu susvyruoja: jis pastebi, kad lietuvių liaudies 
dainas XVII a. pabaigoje Kaune dainavusios garbingos bajorės, 
bet šiaip dainas laiko paprastų-kaimo žmonių kūryba. 

Šitaip suvokdamas tautosaką, ją palyginti gausiai rinko XVIII a. 
viduryje J. Brodovskis savo rašomam dideliam lietuvių—vokie- 
čių kalbų žodynui. Domėjosi jis, kiek turima žinių, tik smul- 
kiąja tautosaka. 

Publikuodamas J. Brodovskio rankraštinio žodyno išlikusioje 
dalyje esančią, taip pat kitų autorių darbuose paskelbtą smul- 
kiąją tautosaką, J. Lebedys iškelia dvejopą jos reikšmę — ir kal- 
binę, ir literatūrinę. Gausiai vartojamą smulkiąją tautosaką 
J. Brodovskio žodyne jis laiko posūkio momentu lietuvių leksi- 
kografijos raidoje. Ankstesni leksikografai rėmėsi religinių raštų 
(bibline) leksika, o J. Brodovskis pasuka pasaulietinės, liaudiš- 
kos, valstietiškos leksikos ir frazeologijos kryptimi. J. Lebedys 
tai vertina kaip labai reikšmingą ideologinį poslinkį leksikogra- 
fijoje ir iškelia literatūrinius šio reiškinio aspektus. 

J. Brodovskis buvo žymiausias lietuvių tautosakos rinkėjas 
XVIII a. viduryje: surinko daugiau kaip tūkstantį smulkiosios 
tautosakos vienetų. Analizuodamas šią palyginti gausią medžia- 
gą, J. Lebedys ją klasifikuoja kryptingai, parodo, kaip tautosaka 
atspindi liaudies pažiūras į gyvenimą, socialinius lūkesčius, žmo- 
nių buitį, moralines, psichologines ypatybes, krašto gamtą ir pan. 

Šitoks J. Brodovskio medžiagos eksponavimas veda prie api- 
bendrinimų, be kurių būtų negalima suprasti lietuvių literatūros 
raidos. 

Žvelgdami į lietuvių literatūrą iki K. Donelaičio, joje neran- 
dame liaudies žmogaus paveikslo. Kitaip tariant, nėra to socia- 
linio luomo, kuris, nuėjus nuo istorinės arenos bajorijai, taps 
demokratinių lietuvių kultūros tendencijų atrama. Kad nebuvo 
ryškesnio liaudies Žmogaus paveikslo iki K. Donelaičio lietuvių 
literatūroje, žinoma, nereiškia, jog apie jį visai nebuvo rašoma. 
Jam tik nebuvo leidžiama kalbėti savo paties balsu, reikšti savo 
paties interesus. Jau M. Mažvydas pirmosios lietuviškos knygos 
prakalboje vaizduoja lietuvį valstietį, kuris sako, kad jam mie- 
lesni pagoniški papročiai negu krikščionių bažnyčios reikalavimai 

(jam geriau „su šventa burtinikie gaidi valgiti“ negu bažnyčioje 
„šaukima žeku klausiti“ ?!). Tai valstiečio požiūrio pareiškimas. 
Bet tokius žodžius švietėjas ir krikščionybės skleidėjas M. Maž- 
vydas smerkia, laiko valstiečių tamsumo liudijimu, tiesa, už tai 
jis apkaltina ne pačius valstiečius, o ponus ir kunigus, kurie ne- 
sirūpino liaudies mokymu, auklėjimu. 

J. Brodovskio surinktoje tautosakoje valstiečio balsas jau 
skamba nevaržomai. Vadinasi, čia jau ryškėja lietuvių valstiečių 
autentiškų paveikslų kontūrai. Valstiečiai kandžiai juokiasi iš 
ponų, kunigų: „Baudžiava mums privinčiavota kaip marti“, „Mes, 
biednieji lietuvninkai, ėdelmonais, kunigais į peklą netilpsim“ 
ir t. t. Tokias valstiečių mintis ir nuotaikas maždaug po dvide- 
šimt metų savo kūryboje išreiškė K. Donelaitis. J. Lebedys pa- 
rodė, kaip iš J. Brodovskio rankraščių tautosakos kūriniai pasiekė 
K. Milkaus, D. Poškos, S. Daukanto raštus. 

Taigi, analizuodamas praeities palikimą, J. Lebedys atkuria 
vieningą sistemą, kurios komponentai tarpusavyje dialektiškai su- 
siję: literatūrinė kalba—leksikogralija—iolkloristika—literatūra. 

Lietuvių kalbos vartojimą viešajame gyvenime J. Lebedys lai- 
kė viena iš svarbiausių bendrųjų literatūros raidos sąlygų. Šis 
dalykas, atrodo, savaime suprantamas, tačiau konkrečiai jis buvo 
menkai ištirtas, miglotai suvokiamas, niveliuojamas, nes labai 
trūko faktinių duomenų. J. Lebedys pasiryžo tą klausimą nagri- 
nėti iš pagrindų. 

Apie lietuvių kalbos padėtį Prūsijoje svarbių duomenų teikė 
P. Pakarklio parengtas rinkinys „Prūsijos valdžios gromatos, 
pagraudenimai ir apsakymai lietuviams valstiečiams“ (1960) ir 
kitų autorių darbai. Buvo žinoma, kad lietuvių kalbos mokytasi 
Karaliaučiaus ir Halės universitetų teologijos fakultetų specia- 
liuose seminaruose ir kitur. Tuo tarpu apie Lietuvą duomenų la- 
bai trūko. 

Pirmą kartą svarbų šiai problemai straipsnį J. Lebedys pa- 
skelbė 1965 m.— „Ar senajame Vilniaus universitete buvo lietu- 
vių kalbos katedra?“ Istoriografijoje kartais būdavo tvirtinama, 
kad XVII a. pradžioje Vilniaus universitete buvo įsteigta lietu- 
vių kalbos katedra. Tokiai nuomonei atsirasti leido XIX a. vidu- 
ryje išspausdinta J. I. Kraševskio monografija apie Vilnių. J. Le- 
bedys, remdamasis nauja medžiaga, kritiškai ir objektyviai iš- 
nagrinėjo faktus ir padarė išvadą, kad tokios katedros nebuvo, 
nors lietuvių kalbos buvo mokoma. Dalis universiteto studentų, 
kurie stodavo į jėzuitų ordiną, lietuvių kalbos mokėsi noviciate, 
vėliau, tęsdami studijas, turėjo pamokslų pratybas lietuvių kal- 
ba. Tačiau lietuvių kalba nebuvo dėstomoji disciplina. 

J. Lebedys sistemingai ir ilgai tyrė archyvus bei kitus šalti- 
nius ir surinko gausią taktinę medžiagą trečiajai savo monogra- 
fijai „Lietuvių kalba XVII-XVIII a. viešajame gyvenime“, ku- 
rios tespėjo parašyti pratarmę. Surinktoji medžiaga, išleista 


2 Mažvydas M. Pirmoji lietuviška knyga.— V., 1974, p. 105. 

1976 m., svarbi lietuvių kultūros, švietimo istorijai. Bet pabrėžti 
čia norime ne tai. J. Lebedžio tikslas buvo kitoks, išplaukiantis 
iš jo literatūrinės koncepcijos kompleksiškumo. Aiškiausiai tai 
išreikšta pratarmėje. J. Lebedys nesutinka su tradicija, kad 
XVII a. antrosios pusės—XVIII a. laikotarpis Lietuvoje „trak- 
tuojamas beveik vien neigiamai, kaip ištisa juoda dėmė“ 22. Tai, 
rašo J. Lebedys, nepateisinama metodologiniu atžvilgiu: jei toks 
ilgas laikotarpis būtų traktuojamas ištisai neigiamai, nutrūktų 
ryšys tarp XVI a. (M. Daukša) ir naujo lietuvių literatūros pa- 
kilimo XIX a. pradžioje. Todėl J. Lebedys reikalauja diferenci- 
juoti požiūrį į šį laikotarpį, nesumenkinti teigiamų reiškinių, nors 
jie ir buvo nustelbti, nedominavo. Juos reikia „iškelti, išryškinti, 
akcentuoti bendrame smukimo fone“, nes ir šiuo laikotarpiu buvo 
kovojama dėl lietuvių kalbos: teisių. „Nuo pažiūros į kalbą, jos 
paskirtį, nuo vartojimo, nuo pastangų ją ugdyti, tobulinti, tur 
būt, daugiausia priklausė lietuvių raštijos lygis“ 2, 

Taigi J. Lebedys literatūros raidoje nelinkęs palikti „juodų dė- 
mių“ nė vienu jos laikotarpiu. 

J. Lebedžio metodologijos sinteze, jo suformuotos lietuvių Ii- 
teratūros koncepcijos ryškiausiu pavyzdžiu galima laikyti spe- 
cialaus kurso paskaitas apie K. Donelaičio kūrybą. K. Donelaitis 
buvo, be abejo, vienas mėgstamiausių J. Lebedžio poetų. Vado- 
vaujamasi tais pačiais pagrindiniais kriterijais, kaip ir kituose 
darbuose, tačiau rašymas apie genialaus poeto kūrybą suteikė 
puikią galimybę mokslininko meistriškumui, literatūriniam subti- 
lumui atsiskleisti. Išryškėja J. Lebedžio, kaip grožinės literatūros 
interpretatoriaus, bruožas — psichologinis įsijautimas į rašytojo 
asmenybę ir kūrybą. K. Donelaičio kūrinių analizė tokia subtili, 
lyg būtų amžininko liudijimas. J. Lebedžiui pavyko tai, ko jis 
siekė, — pajusti poeto „asmenybės ryšį su kūriniu, suvokti, kaip 
iš šiurkščios ir pilkos kasdienybės sukūrė nemarų paveikslą“ 24. 
K. Donelaitis rodomas tarp dviejų pasaulių: idealiojo (kūryba, 
menas, mokslas) ir tikroviškojo (baudžiava, valdžios smurtas, 
moralinės vdos). „Idealiajam — išminties kupinas; malonus, ger- 
biamas draugas — mažam ratelyje. Objektyvus, ramus, švelnus, 
kritiškas, kai svarstomi kasdienybei tolimi dalykai [...]. Kasdie- 
nybėj — šiurkštus, rūstus, karštas, negalįs šaltai pagalvoti, lyg 
iš perspektyvos pasižiūrėti, toleruoti [...|. Tikrovė per daug ne- 
atitinka idealiojo pasaulio“ 25, 

Pagrindinė J. Lebedžio išvada apie K. Donelaitį yra tokia: 
„Aukštesnės rūšies sintezė, abiejų pradų sujungimas, pasaulių 
suderinimas, harmonija, jungtis tarp tikrovės ir idealiojo pasaulio 


2 Lebedys J. Lietuvių kalba XVII-XVIII a. viešajame gyvenime— 
V., 1976, p. 17. 

3 Ten pat. 

2 Lebedys J. Lituanistikos baruose, t. 2, p. 187. 

5 Ten pat, p. 204—205. 

yra K. Donelaičio kūryba — „Metai“ 2. Šiose paskaitose taip pat 
ryškiai analizuojama K. Donelaičio ideologija: „būras „Metuose“ 
(ir kartu aukštesnė būro sąmonė)“; „,praktikoj K. Donelaitis — po- 
nų luomo priešas“; „visiško luomų (kartu ir tautybių) nesutaiko- 
mumo, nesuderinamumo konstatavimas“; „jaučiam laipsniška 
prieš ponus nusiteikimo organizavimą (kontrastiniai vaizdai, ne- 
žmoniškumo vaizdavimas, grasinimas)“ 27. J. Lebedys išsamiai 
nušviečia ir prieštaravimus tarp poeto liaudiškumo ir moralisti- 
nio, kunigiško ribotumo. 

J. Lebedžio darbai senosios lietuvių literatūros klausimais yra 
vieni iš ryškiausių lietuvių tarybinio literatūros mokslo pusla- 
pių ir turi principinės reikšmės donelaitianai bei lietuvių litera- 
tūros istorijos sampratai. 


MENINIO ŽODŽIO SPALVOS 
Vanda Zaborskaitė 


J. Lebedys imponavo asmenybės vientisumu. Jo darbai ir dar- 
bo metodai, jo gyvenimo būdas, santykiai su savais ir svetimais, 
visa, ką jis darė ir mėgo, kas jį erzino ir pykdė,— viskas buvo 
ryškiai individualu, sakytume — stilinga. Stilinga — bet nevieno- 
da. Vienijantis ir jungiantis branduolys, kažkokia labai stipri 
įcentrinė jėga siejo ir lydė nepanašius, skirtingus, tarsi net prieš- 
taringus bruožus, ir dėl to jutai asmenybės gelmę, jėgą, turtin- 
gumą. Jau priežodžiu buvo tapęs J. Lebedžio darbštumas, orga- 
nizuotumas, griežčiausias laiko taupymas, o drauge jis galėdavo 
ištisom valandom svarstyti žmonių gyvenimo situacijas, atvirus 
ir slepiamus jų elgesio motyvus, kaupti pastabas jų charakteris- 
tikoms, jas pildyti, koreguoti, svarstyti jų vertę ar nevertingumą. 
Jo moksliniai darbai — tikslumo, kruopštumo, griežto kritiško po- 
žiūrio į kiekvieną faktą, detalę pavyzdys, o drauge jiems būdin- 
gas pagrindinių linijų aiškumas, bendrosios kompozicijos darna. 
Rankraščių kalnuose ir knygų tomuose sulasyta medžiagos gau- 
sybė jam niekados nebuvo galutinis tikslas, o visados paklusdavo 
konstruktyviai minčiai. Jis buvo senosios raštijos tyrinėtojas, ne- 
pralenktas istorinio-genetinio metodo meistras. Bet drauge — jis 
ir labai subtilus meninio žodžio interpretatorius, nors šitoji jo 
darbų ypatybė mažiau akcentuojama kalbant apie J. Lebedį kaip 
apie literatūrologą. 

Visi mes — jaunesnieji J. Lebedžio draugai ir bendradarbiai — 
pažinome jį kaip jau susiformavusį mokslininką, pasirinkusį ir 
griežtai apibrėžusį savo tyrinėjimo objektą ir jį atitinkančius 
metodus. Nuosekliai išlaikomas istorizmo principas reikalavo gi- 
lintis į literatūrą lemiančius socialinius veiksnius, ir jis tapo vi- 


26 Ten pat, p. 206. 
27 Ten pat, p. 215, 221, 227—228. 

sapusišku feodalizmo epochos žinovu, neginčijamu šios srities 
autoritetu. 

Bet iki to dar buvo nueitas kitas kelio gabalas, tenkinti kiti 
intelektualiniai poreikiai. J. Lebedys į pokario metus atėjo su 
gana dideliu kraičiu, kurio lobius jis labai organiškai įlydė į 
savo vėlesnius darbus, o šie jo tyrinėjimams suteikė savitos pil- 
natvės bei vertingumo. 

Nuo jaunystės J. Lebedį prisimenantys artimieji, draugai, 
bendradarbiai sako jį mokėjus bendrauti su žmonėmis. Ir vėliau, 
kaip minėta, jį labai traukė žmogiškos prigimties bei charakterių 
vidinis mechanizmas. Šį polinkį, matyt, gerai atitiko psichologi- 
nis metodas, jo studijų metais turėjęs didelį svorį nemarksisti- 
nėje literatūrologijoje. Į ją J. Lebedys puolė su visu jaunystės 
įkarščiu ir jau tada jam būdingu nuodugnumu ir metodiškumu. 

Pirmiausia, atrodo, pasineriama į XX a. antrojo ir trečiojo 
dešimtmečio vokiečių literatūros mokslą (šia linkme turbūt stū- 
mė, be kita ko, ir geras kalbos mokėjimas, ankstesni ketinimai 
atsidėti germanistikai). Diplominis darbas „Vienuolio kūrybos 
raida“ pasižymi teorinio pagrindo aiškumu ir metodologijos nuo- 
seklumu. Jis paremtas V. Diltėjaus „išgyvenimo“ (,„Erlebnis“) 
samprata, pagal kurią meno kūryba — tai autoriaus gyvenimiškos 
patirties transformacija ir įprasminimas. Tačiau meniniam perkū- 
rimui pasiduodanti ne bet kuri tikrovės patirtis, o tik ta, kuri 
atitinka įgimtą menininko dvasios sandarą („pasaulėžiūrą“), jo 
polinkį į tam tikrą pasaulio pažinimo kelią, tam tikras gyvenimo 
vertybes ir tam tikrus elgesio principus. V. Diltėjus pasiūlė labai 
bendrą „pasaulėžiūrų“ tipologiją, kuri daugelio teoretikų bandyta 
konkretizuoti, taikyti atskirų meno šakų — muzikos, poezijos, ta- 
pybos — kūrėjams. 

V. Diltėjaus suvoktai pasaulėžiūrai apibūdinti J. Lebedys ima 
R. Miulerio-Freienfelso aprašomosios psichologijos kategorijas !, 
apibūdinančias asmenybės psichikos savitumą. Svarbu pažymėti, 
kad psichologinio tipo formavimosi pagrindiniu veiksniu čia lai- 
koma ne tiek įgimti polinkiai, kiek gyvenimo sąlygos ir aplinky- 
bės. Be to, R. Miulerio-Freienielso kategorijos nėra kokios nors 
schemos, į kurias būtų spraudžiama asmenybė; ji čia suvokiama 
kaip įvairių savybių susikryžiavimas ir junginys. 

Sekdamas minėtų autorių nusmaigstytomis gairėmis, J. Lebe- 
dys tad ir interpretuoja A. Vienuolio asmenybę ir jos pasireiški- 
mą kūryboje. A. Vienuolis apibūdinamas kaip išraiškos ir nuo- 
taikos menininkas, tipologiškai giminingas Gėtei, kurio poezija, 
jo paties žodžiais, esanti „didelės išpažinties fragmentai“ 
(,„Bruchstūcke einer grossen Konfession“). Taip ir A. Vienuolio 
kūryba — tai savo paties vidinio pasaulio projekcija į objektyvy- 
bę. Kur toji objektyvybės medžiaga atitinkanti autoriaus „pasau- 
lėžiūrą“, ten kūrinys esąs gyvas, įtaigus, meniškas. Ir priešin- 


1! Mūller-Freienfels R. Persėnlichkeit und Weltanschauung.— 1919. 

gai — kur tokio atitikimo nėra, ten kūrinys stokojąs meninio iš- 
raiškingumo ir vientisumo, 

Kiek vaisingas yra psichologinis literatūros tyrinėjimo meto- 
das, labai priklauso, be abejo, nuo tyrinėtojo psichologinio ir me- 
ninio jautrumo. J. Lebedys nestokojo nei vieno, nei kito, užtat 
jo duotas A. Vienuolio kūrybos vaizdas ir vertinimas šviežias, ori- 
ginalus ir įtikinantis, nors šiandien, žinoma, atsiskleidžia daug 
kitų interpretacijos aspektų bei galimybių. 

Bet ir anuomet J. Lebedys, matyt, greitai suvokė, kiek ribo- 
tas ir pavojingas yra psichologinis metodas, grindžiamas dau- 
giausia tyrinėtojo subjektyviu jautrumu bei intuicija. J. Lebedžio 
interesai pakeičia kryptį: ne kūrėjo asmenybė ir jos pasireiškimas 
kūryboje, o pats kūrinys tampa pagrindiniu tyrinėtojo objektu. 
J. Lebedį vis labiau ima traukti stiliaus, poetinio žodžio proble- 
matika. 

Kaip psichologizmas, taip ir meninės išraiškos tyrimas stipriai 
atsirėmęs į prigimtį, į tą stiprų ir nuolatinį J. Lebedžio pomėgį, 
kad visa, kas daroma, būtų dailu, tvarkinga, gražu. Mėgdavo ra- 
šyti ant gero, švaraus, nesulamdyto popieriaus gera plunksna; jo 
išrašai bei pastabos būdavo pedantiškai tikslūs (gražiai tvarky- 
davo ir grybus bei savo sugautas žuvis). Jis labai puikiai jus- 
davo Iormą tiek dvasinėje, tiek paprasčiausioje buities sieroje. 
Bet jam būdingas ir gyvas, intensyvus estetinis jautrumas pačia 
plačiausia prasme: stipriai išgyvenamas gamtos grožis — visi tie 
ankstyvi rytmečiai, saulės patekėjimai; su ašaromis akyse klau- 
soma Bethoveno Devintoji. 

Jis gebėjo tiksliai išgirsti kiekvieną meninio žodžio atspalvį 
ir dėl to drąsiai galėjo imtis stiliaus studijų. Tokių gabumų ne- 
turėdamas, juk nebūtų išsirašęs iš perskaitytų teorinių darbų, 
kad stilistikos istorijos alia ir omega yra matymas, sugebėjimas 
matyti, apercepcijos jėga, kad ją galima išlavinti tiktai iki tam 
tikro laipsnio arba tiktai pradedant tam tikru laipsniu, kad jos 
negalima išmokyti, nes ji yra įgimtas sugebėjimas, kurį žmogus 
turi arba kurio neturi. 

Literatūra jį domina šiuo metu tiek, kiek ji yra menas. Skai- 
tydamas prancūzų ir vokiečių prozos interpretacijas, jis ugdo sa- 
vo sugebėjimą pastebėti subtiliausius stiliaus niuansus. Atvažia- 
vęs 1937 m. mokytojauti į Uteną, jis jau turėjo disertacijos temą: 
„Meninės lietuvių prozos evoliucija (1822—1918)“. Bet mintis 
dar nėra griežtai ir išskirtinai susitelkusi temos žanriniuose rė- 
muose. Skaitomų interpretacijų paraštėse randame ne tik Valan- 
čių, Žemaitę, Krėvę, bet ir Baranauską bei Maironį. Ieškoma pa- 
ralelių, interpretacijos aspektų. J. Lebedys šiuo metu yra ne tik 
mokslininkas, einąs gilyn į pasirinktąją temą, bet ir mokytojas, 
nuolatos turįs prieš akis savo dėstomos lietuvių literatūros vi- 
sumą. Jį domina šiuo metu ne tik dalykinis stilistikos aspektas, 
bet ir mokomasis-metodinis. Šalia V. Šneiderio vokiečių XIX a. 
prozos interpretacijų jis stropiai skaito, pasibraukydamas jam 

svarbiausias vietas, to paties autoriaus sudarytą rinkinį, skirtą 
literatūros rašinių mokymui vidurinėje mokykloje, kur sudėta 
XX a. pradžios vokiečių rašytojų pasakymai. Čia jis pasibraukia 
apie gimtosios kalbos mokytoją, kad jis esąs ne mokslo, bet 
meno mokytojas, kad jis privaląs jausti grožį, kad ta prasme 
jis panašus į muzikos ir piešimo mokytoją. 

Siuo metu klostosi stiliaus tyrinėjimo teoriniai pagrindai. Iš 
pradžių stiliaus samprata dar lieka psichologinė: jame siekiama 
įžiūrėti kūrėjo „psichinio profilio bruožus“. Tačiau dėmesys tel- 
kiamas ne į kūrėjo asmenybę, kaip buvo, rašant darbą apie A. Vie- 
nuolį, o į tekstą. Pačiame tekste ieškoma organizuojančio centro, 
tos jėgos, kuri yra pagrindas „išraiškos priemonių vieningumo, 
darnumo, konvergencijos“ 2. Remiainasi iš B. Kročės impulsų iš- 
augusia stilistika: L. Špicerio, K. Foslerio darbais, V. Šneiderio 
stilistikos kategorijų sistema. Stropiai skaitomi prancūzų stilistų 
darbai, ypač „neprilygstamas Lansonas“, kuriuo bus žavimasi iki 
gyvenimo pabaigos. Kartu studijuojami ir žymieji tarybiniai poe- 
tinės kalbos ir stiliaus teoretikai: V. Vinogradovas, V. Žirmunskis, 
J. Tynianovas, V. Eichenbaumas. Domimasi ne tik prozos, bet ir 
lyrikos problemomis. J. Lebedys užima tvirtas pozicijas savo me- 
to ir savo aplinkos literatūros moksle. 

Sąmoningai ugdomas įgimtas jautrumas žodžio estetinėms sa- 
vybėms. Atidus, rūpestingas įsiskaitymas į tekstą suvokiamas kaip 
stiliaus tyrinėjimo išeities taškas ir metodas. Išrašuose, skaito- 
muose veikaluose pasibraukiama: „Skaityti, nuodugniai skaityti 
yra mano vienintelis darbo metodas“ 3. „Iš tikrųjų, man atrodo, 
kad skaitymas, nuodugnus skaitymas yra geriausias kelias, kuriuo 
galime įsiskverbti į žodžio meno paslaptis“ *+ Mokomasi per de- 
talę matyti visumą, lyg saulę, atsispindinčią rasos laše. Tikriau- 
siai drauge su stiliaus pajautimu tikslėjo bei aštrėjo ir bendres- 
nis literatūrologo, literatūros istoriko įžvalgumas, tas J. Lebe- 
džiui taip būdingas sugebėjimas kartais iš negausių detalių re- 
konstruoti asmenybės, biografijos, aplinkos visumą. Tam reikia 
intuicijos — be jos tos detalės liktų negyvos ir padrikos lygiai 
taip pat, kaip lieka negyvos iš teksto išlasytos „meninės priemo- 
nės“, jei nesugebama pamatyti tų organizuojančių centrų, kurie 
parodo, kad kiekviena teksto ląstelė švyti vientisa menine indi- 
vidualybe. 

Esminis J. Lebedžio pripažįstamos stiliaus teorijos postula- 
tas — suvokti stilių kaip individualią visumą, sujungti visa, kas 
autoriaus kūryboje stilistiniu požiūriu yra dėmesio verta, ir su- 
sieti tai su jo asmenybe — ne gyvenimiškąja, bet kūryboje atsi- 
skleidžiančia „sielos biografija“ *. Tokiam metodui svetimas me- 


2Lebedys J. Sani lietuvių prozos evoliucija (1822—1918), p. 22 
(rankraštis VUB RS, f 
3 Spitzer L, let dieninė, 1928, Bd. 2, S. 526. 
* Ten pat, p. 17. 
5 Ten pat, p. 526. 


32 


chaniškas teksto skaidymas, „priemonių“ išrinkimas, apibūdini- 
mas, klasifikacija; kiekvienas elementas matomas tik susijęs su 
kitais elementais ir su teksto visuma. Ypač čia išskiriama into- 
nacija, ritmas — jis, beje, visados akcentuojamas J. Lebedžio sti- 
listinėse analizėse,— nes „būtent ritme glaudžiausiai susilieja 
siela ir kalba“ 6. 

Individualus autoriaus stilius šios rūšies tyrinėjimuose yra 
centrinė kategorija, bet ne galutinis tikslas: siekiama apimti li- 
teratūros rūšies, žanro, srovės stilių ir taip palaipsniui eiti į Vi- 
sos tautinės literatūros stilistiką. Nors neįvardyta ir nesuformu- 
luota, čia jau kyla literatūrinės konvencijos problematika. 

J. Lebedys remiasi naujosios stilistikos postulatu, kad litera- 
tūrologija negali būti atskirta nuo lingvistikos, kad šias dvi dis- 
ciplinas turėtų jungti „asmeninė unija“, kad stiliaus tyrinėji- 
mams reikia tiek pat lingvistinės patirties, kiek ir meninio takto. 
Tad platūs kalbiniai J. Lebedžio interesai kilo ne vien iš jo vė- 
lyvesniojo tyrinėjimo objekto — senosios literatūros — specifikos, 
. bet buvo skatinami dar ankstesnio jo posūkio į stilistikos stu- 
dijas. 

Pokario metais J. Lebedys savo likimą visam laikui susiejo 
su Vilniaus universiteto lietuvių literatūros katedra, kur skaitė 
senąją lietuvių literatūrą. Ir tyrinėjamas objektas, ir laiko reika- 
lavimai — poreikis perprasti marksistinę metodologiją — skatino 
sutelkti dėmesį į literatūrą determinuojančius istorinius-sociali- 
nius veiksnius. Bet nepamirštami ir senesni interesai. Studijuo- 
jami tarybiniai poetinės kalbos teoretikai: grįžtama prie jau Ži- 
nomų vardų, ypač atidžiai perskaitomas V. Vinogradovas, skai- 
tomas B. Tomaševskis ir kt. Plačiai domimasi eilėdaros ir ver- 
timo teorija. 

Kalbant apie J. Lebedžio, kaip senosios literatūros tyrinėtojo, 
vaidmenį, visų pirma pažymėtina, kad jis nustatė jos estetinių 
vertybių hierarchiją, peržiūrėjo visą senąją literatūrą, ieškoda- 
mas talento, kūrybiškumo apraiškų, žvelgdamas reikliai, kritiškai, 
bet drauge su dideliu dėmesiu iškeldamas visa, kas teigiama. 
Nėra čia deklaratyvumo, nusakymo bendrais bruožais, remiamasi 
labai atidžiai perskaitytu visu tekstu, jo analize. Išskyrus Do- 
nelaitį, kuris jau nuo seno traktuojamas kaip pirmasis didelis 
lietuvių žodžio menininkas, kiti didieji buvo vertinami visų pir- 
ma kalbos istorijos požiūriu. Bretkūnas, Daukša, Sirvydas ir kiti 
smulkesni autoriai buvo traktuojami kaip raštijos, o ne meninio 
žodžio kūrėjai. 

J. Lebedys niekados neabejojo lingvistinio senosios literatūros 
aspekto reikšme ir verte, tuo, kad autorių svoris mūsų kultūros 
raidoje grindžiamas pirmiausia jų kalbos vertingumu. Suprato 
ir tai, kad aptarti estetines jų žodžio savybes įmanoma tik nuo- 
dugniai suvokiant kalbinę jų raštų pusę. Užtat kalbinis-filologi- 


6 Ten pat, p. 528. 

nis išprusimas J. Lebedžiui literatui yra pirmoji darbo prielaida. 
Jis visiškai realizuoja dar ankstyvesnių studijų metais susifor- 
muluotą postulatą, kad stiliaus tyrinėjimuose -- o senuosius teks- 
tus stilius dažniausiai ir tesieja su grožinę Literatūra — eina iš- 
vien kalbotyra ir literatūrologija, kad sistemingas, nuoseklus kal- 
binių ypatybių supratimas teleidžia išskirti ekspresyvius, estetiš- 
kai prasmingus, stilistinę vertę turinčius žodžio aspektus. Būtent 
J. Lebedys įstatė Bretkūną, Daukšą, Sirvydą į meninės lietuvių 
prozos tėkmę, apibūdino ir įvertino jų vietą ir reikšmę. J. Lebe- 
dys pirmasis senosios raštijos kūrėjams neabejodamas taiko ga- 
bumo, talento, kūrybiškumo kriterijus. 

Senoji literatūra daugiausia verstinė. Tad vertimo principų 
ir jų taikymo klausimas -- svarbiausia. Nuo Mažvydo iki Dauk- 
šos J. Lebedys mato esant-pažodinį vertimą, bet šio principo tai- 
kymas priklauso, be abejo, nuo vertėjo sugebėjimų. Labai istoriš- 
kai ir pagarbiai vertindamas M. Mažvydą, J. Lebedys, aptardamas 
šio vertimo lygį, vis dėlto atsargiai pasako, kad jis, nors ir ne- 
buvo „visiškai aklas“ vertėjas, bet neišvengė lotynų ir lenkų kal- 
bų įtakos. Mažvydas „ne visai suvokė pagrindinius dalykus ir 
negera linkme nukreipė tolesnį lietuvių literatūrinės kalbos vys- 
tymąsi“ 7. Kitaip J. Bretkūnas. Versdamas bibliją irgi pažodžiui, 
jis šio principo aklai nesilaikęs ir užtat pasiekęs neblogų rezul- 
tatų š. Apie J. Bretkūną sakoma, kad jis „buvo didelių gabumų 
žmogus, lyginant su M. Mažvydu, B. Vilentu, J. Rėza“ ?. Pažo- 
dinis vertimo principas esąs būdingas ir M. Daukšai, bet jis kū- 
rybinėmis galiomis, gabumais (ypač „Postilėje“) ne tik prilygęs 
originalui, bet vietomis jį netgi pralenkęs. 

Iš esmės kitaip vertęs S. Slavočinskis, lietuviškų vertimų sri- 
tyje pasirodęs tikras novatorius. Jam rūpėję perduoti ne atskirus 
žodžius ir kiekvieną detalę, o originalo visumą, turinio esmę, 
pagrindinę mintį. Įvaizdžius, detales jis keisdavęs panašiomis 
savo prasme, estetine verte !V, „Jo darbo sėkmę nulėmė kūrybinis 
vertimo principas, meninė nuojauta, gyvosios kalbos panaudoji- 
mas“ !!, 

Apskritai — talentas, sugebėjimas visados iškeliamas, pabrėžia- 
mas. Kaip menininkas šalia S. Slavočinskio pastatomas D. Klei- 
nas — abu turį tokią pat reikšmę poezijos raidai, kaip J. Bretkū- 
nas, M. Daukša, K. Sirvydas — prozos. Iškeliamas S. Jaugelis 
Telega kaip „vienas gabiausių XVII a. lietuvių eiliuotojų (šalia 
S. Slavočinskio, D. Kleino, M. Švobos)“ !. Kalbos išraiškingumu 
ir vaizdingumu jis pralenkiąs net S. Slavočinskį, nors daug ma- 


"Lebedys J. Senoji lietuvių lileratūra.— V., 1979, p. 46. 

5 Ten pat, p. 107. 

*Lebedys J. Lituanistikos baruose.— V., 1972, t. 1, p. 110. 
WLebedys J. Senoji lietuvių literatura, p. 91. 

! Ten pat, p. 93. 

12 Ten pat, p. 96. 

žiau už jį rūpinęsis „kalbos grynumu“ 3, Kalbama apie jo poe- 
tinę nuovoką, literatūrinę kultūrą. K. Milkui, priešingai — „sti- 
go [...] poetinio talento“ *. Kritikuojama A. F. Šimelpenigio 
biblijos antro leidimo eiliuota prakalba, kuri „tėra sueiliuota pro- 
za, nelabai sklandi“ !5. Palankiau vertinamas to paties autoriaus 
literatūrinis laiškas už intymumą, humoristinę nuotaiką, lengvą 
eiliavimą. J. Lebedys gerai įsiklauso į kiekvieną kūrybos blyksnį. 

„Stilius yra tai, kas individualu“. Bet stiliaus individualumą 
dar tik besilormuojančioje literatūroje nelengva apčiuopti. Daž- 
niausiai tegalima taikyti elementarius kriterijus: kalbos taisyk- 
lingumo, gyvumo, turtingumo, artimumo liaudies šnekamajai kal- 
bai. Norint pamatyti šiose bendrybėse individualumą, savitumą, 
reikia didelių specialių studijų, ir negalima tenkintis bendru įspū- 
džiu ar atskirų ryškesnių fragmentų analize. 

Iš trijų didžiųjų mūsų senosios raštijos kūrėjų — J. Bretkūno, 
M. Daukšos, K. Sirvydo — pastarojo charakteristika yra bendriau- 
sia, nes jo J. Lebedys nėra tiek išsamiai tyrinėjęs, kiek kitų 
dviejų. Užtat jis nė nekelia klausimo apie K. Sirvydo individua- 
lumą, tik trumpai pasako, jog šis norėjęs duoti gražios kalbos pa- 
Aryzdį, jog jo kalba esanti turtinga, vaizdi ir emocinga, sakinys 
sklandus, lietuviškos konstrukcijos, turįs retorinį atspalvį. 

Kitaip su J. Bretkūnu ir M. Daukša. Ypač įdomiai, savitai 
J. Lebedys apibūdina J. Bretkūno stilių. Nuodugniai išanalizavęs 
„Postilės“ tekstą, jis konstatuoja, kad čia „nėra ryškaus, kiek- 
vieno lengvai pastebimo individualaus atspalvio, nejaučiama ja- 
me slypinčios iormuojančios jėgos, kuri kaip galinga srovė visa 
apimtų“ !9. Vis dėlto individualumo čia ieškoma ir — randama, 
nors tokį blyškų, neaiškų, neišryškėjusį individualumą daug sun- 
kiau apčiuopti negu akivaizdų originalumą. Čia reikia itin jaut- 
rios estetinės klausos. 

Aptaręs J. Bretkūno stiliaus liaudiškumą, J. Lebedys tuoj pa- 
žymi, kad „liaudiškumo sąvoka nėra vienareikšmė“ !*, ir apibū- 
dina specifinį J. Bretkūno liaudiškumą — savitą stačiokiškumo ir 
švelnumo derinį, nežymų biblinių vaizdų transformavimą, kad 
ir nesąmoningai taikantis prie lietuviškos, liaudiškos aplinku- 
mos — tuo keliu vėliau eisiąs M. Valančius; pastebi retorinį sti- 
liaus nuspalvinimą, čia pat nurodo, jog kiek reikšmingesnių lai- 
mėjimų J. Bretkūnas nepasiekęs. J. Lebedys nepasiduoda pagun- 
dai idealizuoti šį mūsų raštijos milžiną. Jo kriticizmas visados 
yra taip pat pamatuotas, kaip ir pagyrimai. Reikia įsivaizduoti, 
kaip įdėmiai buvo skaitomas visas tekstas, kad galima buvo 
pririnkti tokių taiklių pavyzdžių, kokiais operuoja J. Lebedys; 
kokį reikėjo turėti teoriškai išmiklintą žvilgsnį, kad žinotum, kur 


3 Ten pat, p. 97. 

4 Ten pat, p. 192. 

5 Ten pat, p. 180. 

5 Lebedys J. Lituanistikos baruose, t. 1, p. 100. 
17 Ten pat, p. 101. 

ir kuriuo atžvilgiu ieškoti retų savarankiško meninio jutimo blyks- 
telėjimų; kaip aiškiai reikėjo suvokti tyrinėjamo meto kalbinę 
normą, kad galėtum pastebėti stilistinę vertę turinčius nukrypi- 
mus; kokius reikėjo turėti aiškius ir drauge istoriškus vertinimo 
kriterijus, kad galėtumei taip tiksliai nurodyti trūkumus bei lai- 
mėjimus. 

Kitokį objektą J. Lebedys turėjo prieš save, tyrinėdamas 
M. Daukšą. Nedvejodamas vadina jį menininku, pabrėžia jo kū- 
rybiškumą, meistriškumą, literatūrinę kultūrą. ,,Žodžio menas 
prasideda ten, kur sąmoningai rūpinamasi forma“ (G. Lansonas). 
Atskleisti sąmoningas menines M. Daukšos aspiracijas — pagrin- 
dinis tyrinėtojo uždavinys. Kruopščiai skaitydamas M. Daukšos 
ir J. Vujeko tekstus, J. Lebedys jautriai fiksuoja ir interpretuoja 
kiekvieną vertimo nutolimą nuo originalo, ieško jo estetinio įpras- 
minimo, stilistinės reikšmės, šiuos nutolimus grindžia siekimu 
rasti vaizdingesnį bei ekspresyvesnį žodį, noru aiškiau pasakyti 
mintį ar sumaniai derinti aukštąjį ir žemąjį stilių. 

Dar teorinių stilistikos problemų studijavimo metais susiklos- 
tė J. Lebedžio požiūris, kad ritmas, intonacija autentiškiausiai 
išreiškia meninę individualybę. Klausą jis lavino, skaitydamas 
numylėtąjį G. Lansoną. J. Lebedys pirmasis tarybinėje lietuvių 
literatūrologijoje taip išsamiai analizuoja prozos ritmą, periodo 
ritminę sandarą. Lygindamas Vujeko originalą su Daukšos ver- 
timu, jis labai įtikinamai atskleidžia vertėjo menines intenci- 
jas, jo skonį, savitą požiūrį į periodo sandarą ir apibūdina pa- 
siektus rezultatus. Paaiškėja M. Daukšos polinkis į sudėtingesnę 
periodo struktūrą su aiškiai dominuojančiomis trinarėmis kon- 
strukcijomis, jo jautrumas ritminiam ir melodiniam kalbos mo- 
mentui. J. Lebedžio monografijos apie M. Daukšą stilistinės ana- 
lizės yra pirmosios mūsų literatūrologijoje ir iki šiol bene vie- 
nintelės, taip preciziškai ir išsamiai apibūdinančios senosios li- 
teratūros prozą. Kaip kruopščiai filologiškai čia perskaitytas teks- 
tas ir kokia jautri jo estetinė interpretacija, tepailiustruoja vienas 
pavyzdys. Lygindamas sinonimų gretinimo stilistinę figūrą J. Bret- 
kūno ir M. Daukšos postilėse, J. Lebedys konstatuoja: „Jau an- 
tikos laikais žodžiai grupėje būdavo dedami taip, kad antrasis 
būtų ilgesnis už pirmąjį arba svarbesnis savo reikšme. J. Bret- 
kinas to nepaisė. Jo sinoniminės grupės antrasis žodis yra trum- 
pesnis ir blankesnis už pirmąjį, šio nepapildo, nesustiprina [...J. 
M. Daukša mėgsta sugretinti žodžius, kurių antrasis savo reikš- 
me yra svarbesnis, stipresnis arba bent papildo, lyg praplečia 
pirmąjį...“ !8. Toliau eina tiksliai parinkti pavyzdžiai, kurie ne- 
galėjo būti atsitiktinai išgriebti iš teksto, o rodo, kad abu auto- 
riai labai atidžiai perskaityti. 

Kitokio masto estetines problemas kėlė K. Donelaičio kūryba. 
Ir šalia V. Mykolaičio-Putino studijos (1947) ryškiai ir savaran- 


Iš Lebedys J. Mikalojus Daukša.— V., 1963, p. 332—333. 

kiškai atsistoja sintetinė K. Donelaičio meninio pasaulėvaizdžio 
charakteristika J. Lebedžio darbe „K. Donelaičio kūrybos raida“ 
(1948—1949). Čia plačiausiai išdėstyta, didaktiniais sumetimais 
kiek suschematinta, J. Lebedžio stiliaus koncepcija, stiliaus tyri- 
nėjimo teoriniai pagrindai. Centre, be abejo, meninės individua- 
lybės problema. J. Lebedys susidūrė su didele, ryškia menine Do- 
nelaičio individualybe, tad čia jis galėjo visiškai realizuoti tą 
esminį postulatą, kuris senosios raštijos tyrinėjimuose tik iš da- 
lies tegalėjo būti įvykdytas: ieškoti visų stiliaus elementų „bend- 
ro vardiklio“, suvokti individualų stilių kaip visumą, pasireiš- 
kiančią visuose žodžio lygmenyse. Antrą kartą J. Lebedys lai- 
kysis šio postulato, analizuodamas S. Stanevičiaus grožinę kū- 
rybą, nors čia kūrėjas vėlgi siauresnio masto. 

J. Lebedžio stiliaus sampratoje pastovią vietą užima adre- 
satas, kaip esminis stilių apsprendžiantis veiksnys. J. Bretkūno 
poetinis adresatas — valstietis, todėl autorius „taikosi prie liau- 
dies sąmonės ir kalbos“ !?, jis „mėgsta, kaip ir liaudis, sustip- 
rinti išraišką [...Į. Kartais, norėdamas labiau paveikti klausy- 
tojus — ką nors suniekinti, nuo ko nors atgrasinti, [...] J. Bret- 
kūnas pavartoja ir vulgarokus pasakymus |...). Iš kitos pusės -- 
Bretkūnas, kaip ir liaudis, gana dažnai vartoja mažybinius bei 
maloninius daiktavardžius, meilius pasakymus S S 

Kitaip M. Daukša. Neišsakydamas savo požiūrio expressis ver- 
bis, J. Lebedys visa analize implikuoja, kad M. Daukša turėjo 
prieš akis apsišvietusį skaitytoją, užtat jis ir savo Irazę modelia- 
vo pagal antikinės meninės prozos pavyzdžius. Remdamasis gy- 
vąja liaudies šnekamąja kalba, jis siekė patenkinti kalbos gro- 
žio, raiškumo reikalavimus, sąmoningai kėlė sau estetinius už- 
davinius — orientavosi į gerai išlavintą literatūrinį skonį. 

J. Lebedys nepaneigia galimybės, kad K. Donelaitis savo kū- 
rinius skaitęs parapijos žmonėms bažnyčioje, kad pasakėčias pa- 
rašęs Stalupėnų mokyklos mokiniams 2! Bet neabejotinu dalyku 
jis laikė tai, kad „savo kūrinius Donelaitis skaitydavo draugams, 
patiems artimiausiems, mylimiausiems“ 2. Jis mano, kad ir „„Me- 
tai“ „gal tebuvo skirti artimiausių draugų rateliui“ 23, ir dėl to 
Donelaitis čia atsiskleidęs visiškai laisvai, nevaržomas nei lei- 
dėjų, nei cenzūros, nei platesnės publikos ?*. 

D. Poška, A. Klementas savo kūrybą skyrę bajorams ir dėl to 
orientavosi į jų kalbinį skonį, klasicistinį (aukštąjį, retorinį) 
stilių su sentimentalumo atspalviu „net ir tada, kai jie vaizdavo 
sunkią valstiečių baudžiauninkų buitį ir panaudojo realistinius 


19 Lebedys J. Senoji lietuvių literatūra, p. 105. 

2 Ten pat. 

2 Lebedys J. Lituanistikos baruose.— V., 1972, t. 2, p. 208—209. 
22 Ten pat, p. 209. 

*š Ten pat. 

* Ten pat, p. 210. 

gyvosios kalbos elementus“ 25, Tuo tarpu A. Strazdo kūryboje, 
skirtoje liaudžiai, sentimentalizmo ir klasicizmo poetiką neutra- 
lizuojąs ryšys su gyvąja liaudies kalba 28. 

Iškeldamas individualumą kaip centrinę stilistikos kategoriją, 
kūrybinę asmenybę, jos savitumą ir talentą laikydamas svarbiau- 
siu stilių nulemiančiu veiksniu, J. Lebedys neišleidžia iš akių 
ir tokio ne vien nuo individo priklausančio veiksnio kaip litera- 
tūrinė konvencija. Stilius ir žanras, stilius ir srovė — tai dažnų 
jo svarstymų sritis. Pamokslų žanrą atitinkantis stiliaus retoriš- 
kumas Bretkūno, Daukšos „Postilėse“, Sirvydo „,„Punktuose“ iške- 
liamas kaip natūrali jų stiliaus dominantė. Donelaitis neatsižvel- 
gė į žanro specifiką, ir todėl jo pasakėčios turi meninių trūku- 
mų?. Stanevičiaus poetinę sintaksę jis sieja su jo pasakėčių 
epiškumu 2. D. Poškos, A.' Klemento, A. Strazdo stiliui, pasak 
jo, atsiliepė klasicizmo estetika 2?. Donelaičio stilius siejamas su 
realizmo, klasicizmo, sentimentalizmo estetika (metodu)s?, 

Stilių laikydamas visų pirma asmenybės išraiška (tipinių žan- 
ro ar srovės stilių tyrinėjimas jam tebuvo antraeilis dalykas), 
jis niekad neišleido iš akių asmenybę ugdžiusių veiksnių: gyve- 
nimo aplinkybių, santykių su žmonėmis, lektūros, mokyklos. .. 
Labai atidžiai gilinamasi į visuomeninę-socialinę aplinką, klasių 
santykius, rašytojo ideologiją, analizuojant K. Donelaičio, S. Sta- 
nevičiaus kūrybą. 

Grožinės literatūros ar jos elementų tyrinėjimą J. Lebedys, 
kaip matėm, sieja su žodžio, stiliaus problematika. Tai nulėmė, 
iš dalies, jo ankstyvesnių studijų kryptis, bet labiausiai — pagrin- 
dinis tyrinėjimų objektas — senoji lietuvių raštija, kurią su gro- 
žine literatūra dažniausiai ir tesieja specilinė žodžio organizaci- 
ja, estetinių žodžio aspektų aktualinimas. J. Lebedžio interpreta- 
cijos savitos, itin individualios: jose nėra nieko impresionistiška, 
impulsyvu, viskas preciziška, metodiška, gerai argumentuota, 10- 
giškai susieta. Bet drauge jose prabyla nepriekaištingas skonis, 
puiki meninė nuojauta. 

Ilgainiui J. Lebedys vis griežčiau ribojo savo tyrinėjimų ob- 
jektą, pasiryžęs neperžengti XVIII a. ribos. Atitinkamai traukėsi 
iš jo mokslinių interesų sieros specifinės meninės problemos, 
nelabai būdingos senajai lietuvių raštijai. Bet jis pritarė kiekvie- 
nam, kas tyrinėjo literatūrą kaip meną, pats domėjosi atitinkama 
teorine literatūra ir ją komplektavo. Iš jo bibliotekos ne vienas 
yra ėmęs paskaityti retų, tada dar sunkiai gaunamų teorinių 
veikalų. Jis džiaugėsi eilėdaros tyrinėjimais ir juos skatino. La- 


3 Lebedys J. Simonas Stanevičius.— V., 1954, p. 241. 

26 Ten pat. 

27 Lebedys J. Lituanistikos baruose, t. I, p. 218. 

3 Lebedys J. Simonas Stanevičius, p. 248—249. 

2 Lebedys J. Lituanistikos baruose, t. 1, p. 295; taip pat jo. Simo- 
nas Stanevičius, p. 241—242. 

30 Lebedys J. Senoji lietuvių lileratūra, p. 299—300. 

bai pritarė vieno iš draugų sumanymui parašyti knygelę apie 
poezijos interpretavimą. Domėjosi naująja literatūra, savo bu- 
vusių studentų kūryba, kai kuriuos itin brangino. Paskutinysis, 
kurį sutiko su didele viltimi ir pasigėrėjimu, buvo S. Geda. Ga- 
limas dalykas, kad žmogaus reiškimasis mene jį labiausiai domi- 
no, ir literatūros, kaip estetinio reiškinio, tyrinėjimas būtų buvęs 
jo prigimčiai artimiausias. Bet aplinkybės pastūmėjo jį kita link- 
me. Jis atsidėjo senajai raštijai, atidavė tam reikalui visus savo 
gabumus ir jėgas, imdamasis to, kas šiam dalykui esmingiausia 
ir svarbiausia. Meninio žodžio tyrinėjimas čia užėmė tokią vietą, 
kokia jam objektyviai dera. Objektyvybės reikalavimai ir pareiga 
savo laikui bei kultūrai J. Lebedžiui buvo visais atžvilgiais svar- 
biau negu subjektyvūs polinkiai ir sumetimai. Meninio žodžio, 
kuris mūsų kultūroje pražydo tik naujausiais laikais, tyrinėtojų 
bei vertintojų nestigo, o jo šaknis tyrinėti, be J. Lebedžio, beveik 
nebuvo kam. Tad jis šį darbą ir dirbo su būdingu jam nuosek- 
lumu. 


KULTŪROS ISTORIKO ZVILGSNIU 
Juozas Jurginis 


J. Lebedžio mokslinis palikimas ypač vertingas tuo, kad jis 
lituanistikos kaip mokslo disciplinos, tiriančios lietuvių kalbą, 
literatūrą ir tautosaką, neatskyrė nuo tautos istorijos, kurios ieo- 
dalinis laikotarpis labai sudėtingas. 

Paskelbtos J. Lebedžio monografijos ir straipsniai chronolo- 
giškai apima visą feodalizmo laikotarpį nuo lietuvių krikšto iki 
romantizmo, kuriam atstovauja Simonas Stanevičius. Tyrinėtojams 
tas laikotarpis kėlė ir tebekelia nemaža ginčų. 

Iki lietuvių raštijos atsiradimo XVI a. lietuvių sukurtoje vals- 
tybėje — Lietuvos Didžiojoje Kunigaikštystėje rusų (baltarusių 
ir mažarusių, kuriuos nuo XVII a. imta vadinti ukrainiečiais) 
kalba buvo sukurti tokie reikšmingi kultūros paminklai, kaip Lie- 
tuvos metraščiai, Lietuvos Metrika ir Lietuvos Statutas. Teisėtas 
klausimas: kokią reikšmę šių paminklų atsiradimas turėjo lietuvių 
kultūrai? Kaip į šį klausimą žiūrėjo J. Lebedys, matyti iš tų pa- 
minklų vertinimo. 

J. Lebedžio paskaitų kurso, išleisto 1977 m.!, skyriuje, pava- 
dintame „Raštai rusų kalba“, duodama ne tik Lietuvos metraš- 
čių, bet ir Lietuvos Metrikos ir Lietuvos Statuto apžvalga. Met- 
raščiai šitaip vertinami: „Nors jie tarnavo didiesiems kunigaikš- 
čiams ir feodalams, bet prašoko siaurus klasinius interesus. Jie 
tarnavo ir valstybei. Kiek juose buvo reiškiama valstybės sava- 
rankiškumo tendencijų, tiek jie buvo istoriškai pažangūs. Met- 


'Lebedys J. Senoji lietuvių literatūra.— V., 1977. 

raščiai reikšmingi ir kaip Lietuvos istoriografijos pradžia. Juose 
buvo duota pirmoji ištisinė Lietuvos istorija. Iš jų išaugo ir spaus- 
dintoji Lietuvos istorija (M. Strijkovskis, A. Vijūkas-Kojelavi- 
čius, T. Narbutas). Pagaliau jie reikšmingi ir grožinės literatū- 
ros formavimuisi. Patys turėdami nemaža beletristinių užuomazgų 
ir elementų, jie kartu davė daug medžiagos vėlesniems gro- 
žinės literatūros kūrėjams“ 2. Dėl Lietuvos Metrikos J. Lebedys 
padarė tokią išvadą: „Nors su grožine literatūra Lietuvos Met- 
rika tiesioginio ryšio neturi, ji vis dėlto svarbi ir literatūros ty- 
rinėjimui kaip didžiai vertingas Lietuvos kultūros istorijos šal- 
tinis“ 3. Lietuvos Statutas — Lietuvos feodalinės valstybės įsta- 
tymų rinkinys, teisių kodeksas, kur surašytos bajorų teisės ir 
privilegijos. „Lietuvos Statutas taip pat labai svarbus ieodalizmo 
epochos dokumentas, parašytas rusų kalba. Jo pasirodymas susi- 
jęs su daugeliu visuomeninių procesų ir politinių įvykių Lietuvos 
Didžiosios Kunigaikštystės gyvenime“ *. 

Tiktų pridurti, kad šis teisių kodeksas, palyginti su kitų Eu- 
ropos valstybių feodalinės teisės rinkiniais, yra pažangiausias, jo 
normomis išreikštos kai kurios humanistinės idėjos. Jame užtik- 
rinama religinė tolerancija, pagal jo straipsnius negalima ap- 
kaltinti žmogaus erezija, skelbiama individuali atsakomybė už 
nusikaltimą, viešame teisme paaiškėjus, kad žmogus apkaltintas 
nusikaltimu valstybei nepagrįstai, skundikui skiriama tokia pat 
bausmė, kokia grėsė įskųstajam. Teisė ryškiausiai atspindi visuo- 
menės klasinius santykius, visa rašytinė teisė tarnavo viešpatau- 
jančiai žemvaldžių klasei, valstiečiai neturėjo žemės nuosavybės 
bei pilietinių teisių, ir vis dėlto Lietuvos Statutas laikomas kultū- 
ros istorijos paminklu, priklausančiu toms tautoms, kurios gyveno 
ir kūrė Lietuvos Didžiojoje Kunigaikštystėje. 

Kultūros komponentų reikšmė kultūros progrese nebuvo vie- 
noda. Kultūra nėra aritmetinė jos dalių (švietimo, literatūros, 
dailės, architektūros, papročių, teisinių normų ir dorovės) suma. 
Ji yra netolygiai besivystančių dalių sintezė, išreiškiama visuo- 
menine (pilietine ar tautine) sąmone, ir keičiasi pasaulėžiūrų bei 
ideologinėje kovoje. Visuomeninės būties ir visuomeninės sąmo- 
nės santykį išreiškia visuomeninės-politinės pažiūros, ideologija, 
o ne kuris nors vienas kultūros elementas. Dvasinės kultūros 
vertybių (gėrio, blogio, grožio, doros) esmę lemia ne prigimtis, 
o dalyvavimas visuomeninės būties sieroje. Žmogui vertybės yra 
jo interesų objektai, pagal kuriuos jis orientuojasi savo sociali- 
nėje veikloje. Rašto paminklai, kaip ir kitos dvasinės kultūros 
vertybės, atsirado visuomenėje, priklausiusioje kuriai nors tau- 
tai ir valstybei. 


2 Ten pat, p. 24. 
3 Ten pat, p. 25. 
* Ten pat. 

Tebėra gajus, galima sakyti, tradicinis Lietuvos Didžiosios 
Kunigaikštystės (LDK) tapatinimas su Lietuva, o jos piliečių —- 
su lietuviais. J. Lebedys įsakmiai pabrėžia, kad Lietuvoje ir Len- 
kijoje XVI a. vyravo pažiūra, jog tauta — tai feodalai, didikai ir 
bajorai. Liaudis į tautos sąvoką nebuvo įjungiama. Tautos sąvo- 
ka buvo tapatinama su valstybės sąvoka. „Lėmė ne etninė pri- 
klausomybė, bet pilietinė, teritorinė, indigenatas. Kas gyveno Lie- 
tuvos Didžiojoje Kunigaikštystėje, į jos teritoriją įeinančiose Že- 
mėse,— ar jis būtų baltarusis, ukrainietis, lenkas ar lietuvis, — 
paprastai būdavo vadinamas lietuviu. Kovojant dėl valstybinio 
savarankiškumo ir draudžiant svetimšaliams užimti įtakingas 
vietas, tik indigenatu ir buvo remiamasi. Kalba nejėjo Lietuvos 
feodalų tautos sąvokon, nebuvo laikoma esminiu dalyku. Dėl to 
Ieodalai, vadindami save lietuviais, galėjo ramiausiai kalbėti len- 
kiškai“ ?. J. Lebedys, aiškindamas ieodalinį tautos supratimą, 
tuo pačiu nepritarė dažnai pasitaikančiam lietuvio-indigeno (LDK 
piliečio) tapatinimui su lietuvių tautybės gyventoju. Toks tapa- 
tinimas Lietuvos istoriografijoje siejasi su autorių pasaulėžiūra, 
paremta nuomone, kad pagonys lietuviai nukariavo baltarusius 
ir ukrainiečius ir valdė juos kaip beteisius, panašiai kaip Livo- 
nijos vokiečiai valdė latvius ir estus. Bet, palyginus skirtingomis 
kalbomis kalbančių tautų santykius Livonijoje ir LDK, aiškiai 
matyti skirtumas. Livonijoje oficialioji (valdymo institucijų) kal- 
ba buvo vokiečių kalba, vadinas, užkariautojų, o ne engiamų lat- 
vių ir estų, o LDK atvirkščiai: nukariautojai lietuviai pasisavino 
nugalėtų rusų (baltarusių ir mažarusių) kalbą. Jeigu Lietuvą 
lygintume su Lenkija, tai skirtumas būtų tas, kad Lenkijoje ofi- 
cialiuose raštuose nuo lotynų kalbos vartojimo buvo pereita prie 
lenkų, o Lietuvoje nuo rusų kalbos — prie lenkų. Jeigu lenkų 
feodalai dėl lotynų kalbos vartojimo nesuromanėjo, tai lietuvių 
feodalai, nuo rusų kalbos vartojimo pereidami prie lenkų, o ne 
lietuvių, sulenkėjo. 

Tiek indigenato sąvokos įsigalėjimui, tiek ir vienos kalbos pa- 
keitimui kita, didelę reikšmę turėjo religija. Pilietinė (kitų va- 
dinama tautine) sąmonė, kuria LDK gali didžiuotis, susiklostė 
vykstant aštriems religiniams ir tautiniams prieštaravimams. Ge- 
dimino sūnūs ir anūkai (Algirdaičiai) valdė Rusios žemes, pri- 
ėmę graikų apeigų (pravoslavų) religiją ir kalbą. 1387 m. vasa- 
rio 22 d. Jogailos, kai kurių jo brolių ir kitų Gediminaičių, pri- 
ėmusių katalikų krikštą, buvo surašytas ir priesaika patvirtintas 
pasižadėjimas, kuriame sakoma, kad, „norėdami tą katalikų tiky- 
bą praplėsti mūsų Lietuvos ir Rusijos žemėse“, jie įsipareigoja 
„visus lietuvių tautos (omnes natione Lithuanos) abiejų lyčių, 
kurio bebūtų luomo, padėties ir kilnumo, asmenis, esančius mūsų 
Lietuvos ir Rusios viešpatystėse“, atvesti į katalikų tikėjimą ir 
į „Šventą Romos bažnyčios paklusnumą“. Jie uždraudžia lietuvių 


5 Lebedys J. Mikalojus Daukša.— 1963, p. 283. 

santuoką su rusais, jeigu jie nėra paklusę Romos bažnyčiai. Ne- 
paklusniesiems grasinama prievarta su kūno bausmėmis?. Tai 
reiškė, jog bus siekiama, kad Rusios žemių lietuvių kilmės ku- 
nigaikščiai ir bajorai persikrikštytų ir remtų Romos katalikų baž- 
nyčią ir drauge su tuo paklustų Lenkijos siekimams. 

Tiek unijos su Lenkija skelbimas Jogailos pasižadėjimu 
(1385 m. Krėvoje) prijungti LDK prie Lenkijos, tiek ir reikala- 
vimas persikrikštyti ar paklusti popiežiui susidūrė su pasiprie- 
šinimu, nes keitė susiklosčiusius politinius ir kultūrinius vals- 
tybės dalių (žemių) santykius. 

1413 m. Horodlės akte pabrėžtinai kartojamas LDK prijun- 
gimas prie Lenkijos ir sakoma, kad visos įsteigtos ir steigiamos 
katalikų bažnyčios ir parapijos bus aprūpinamos ir saugomos 
taip kaip Lenkijoje. Dovanojimai ir pareigybės tvirtinami tiems 
bajorams, kurie katalikų tikėjimo, paklusnūs Romos popiežiui ir 
gauna Lenkijos šlėktų herbus. Jeigu kuris kilmingojo luomo žmo- 
gus pasipriešintų Lenkijos karalystei, pasielgtų kaip priešas ir 
netektų turto bei garbės. Vaivadomis ir kaštelionais gali* būti ski- 
riami tiktai katalikai, ir tik jie gali būti vyriausybės (Ponų ta- 
rybos) nariai". Tačiau ir šio akto reikalavimai nebuvo įgyven- 
dinti. Kilus karui tarp Švitrigailos šalininkų (pravoslavų) ir 
Žygimanto Kęstutaičio šalininkų (katalikų), 1434 m. buvo pa- 
skelbta, kad pravoslavų ir katalikų pilietinės ir politinės (daly- 
vavimo vyriausybėje) teisės sulyginamos. Toks sulyginimas virto 
realybe. „Anų laikų atsitikimai, — rašo istorikas J. Jakubovskis,-- 
rodo, kad ten, kur reikėjo ginti Lietuvą nuo Karalystės pasikėsi- 
nimų, rusinai karščiau gynė jos teises kaip patys lietuviai. Ne- 
santaika Lietuvos su Lenkija sudarė Lietuvos ir Rusios solida- 
rumo pagrindą“ *. Tas skirtingų tautybių (lietuvių, baltarusių, 
ukrainiečių) bajorų solidarumas valstybės valdymo ir jos gynimo 
klausimais rodė jų pilietinę sąmonę, propaguotą Lietuvos met- 
raščiuose ir patvirtintą visuose trijuose Lietuvos statutuose. Žo- 
džiu lietuvis tuomet buvo pasakoma LDK bajorų pilietybė (indi- 
genatas), o ne tautybė. Kaip ir kuo pasireiškė lietuvių tautinė 
sąmonė, J. Lebedys išdėstė, aiškindamas Mikalojaus Daukšos 
„Prakalbą į malonųjį skaitytoją“. Bet prieš tai žvilgterkim į jo 
aiškinimą, kodėl religiniai tekstai lietuvių kalba atsirado tik pra- 
ėjus daugiau kaip 150 metų nuo lietuvių krikšto (1387). 

J. Lebedys atkreipia dėmesį į tai, kad 1585 m. Vilniuje buvo 
išleisti Kanizijaus katekizmo vertimai latvių ir baltarusių kalbo- 
mis ir kad tai padaryta jėzuitų iniciatyva. Pasižymėjęs diploma- 


5 Kodeks dyplomatyczny katedry i diecezji Wileūskej.  (1387—1507).— 
Krakow, 1948, t. I, Nr. 82, s. 59. 

7 Akta unji Polski z Litwą 1385—1791. Wydali S. Kutrzeba i W. Semko- 
wicz.— Krakow, 1932, s. 61—69 ($$ 5, 10, 11). 

S Jakubowski J. Studya nad stosunkami narodošciowemi na Litwie 
przed Unią Liubelską— Warszawa, 1912, s. 26. (Knygos vertimas į lietuvių 
kalbą išleistas Kaune ir Vilniuje 1921 m.). 

tine veikla A. Posevinas rašė popiežiaus nuncijui, kad reikalin- 
gas mažojo Kanizijaus katekizmo vertimas į rusų kalbą. 1581 m. 
jis priminė Vilniaus vyskupui: „pirmučiausiai reiks pasirūpinti, 
kad mažasis katekizmas, rusų kalba ir raidėmis rašytas [...], 
būtų išspausdintas“ ?. 1582 m. jis vėl pabrėžia būtinumą leisti 
Vilniuje katekizmus rusų kalba, apie lietuviškus visai neprasitar- 
damas '9. J. Lebedys reikalą šitaip išaiškino: „Jam, kaip ir ki- 
tiems jėzuitams, labiausiai rūpėjo katalikybės ekspansija, atgauti 
tai, kas prarasta (Livonija) ir naujos didžiulės teritorijos, kur 
viešpataujanti religija buvo nekatalikų. Dėl to taip ir rūpinosi 
išleisti katekizmą baltarusių ir latvių kalbomis. Kai praėjo pavo- 
jus, kad Lietuvoje gali įsigalėti reformacija, jėzuitai stengėsi 
stiprinti savo ir katalikų bažnyčios pozicijas, veikdami karalių, 
didikus, stambesnius feodalus, nes nuo jų viskas priklausė. Pa- 
kako juos laimėti, ir viskas buvo laimėta: liaudis turėjo klausyti 
pono ir tikėjimo dalykuose. O stambiuosius feodalus galima bu- 
vo veikti ir be lietuvių kalbos. Atsižvelgiant į jėzuitų siekimus 
ir taktiką, baltarusių ir latvių kalbomis knygos jiems atrodė rei- 
kalingesnės, negu lietuviškos“ !!. 

Katalikybė buvo Lenkijos ekspansijos LDK priemonė. Įsteigtai 
Vilniaus vyskupystei pirmasis rūpestis iki jėzuitų atsikraustymo 
buvo veikti pravoslavus, nes, J. Jakubovskio skaičiavimu, „kai 
Lietuva Vytauto laikais buvo užėmusi didžiausią plotą, etnogra- 
finės Lietuvos žemės sudarė !/io visos valstybės dalį, o XVI šimtm., 
jam sumažėjus, etnografinė Lietuva sudarė !//4 dalį“ 12, Lietuvos 
bajorams, iki krikšto mokėjusiems rusų kalbą, nesunku buvo su- 
prasti lenkiškai. J. Dlugošas, aprašydamas aukštaičių krikštą, net 
neužsimena apie lenkų kunigų pamokslų vertėjus; žemaičius 
krikštijant 1413 m., vertėju buvęs pats Jogaila. 

Tautinę sąmonę, kaip ir kitų tautų, taip ir lietuvių, pažadino 
Renesanso humanistai. Jie išplatino legendą, kad lietuviai kilę 
iš romėnų, kad jų kalba — tai slaviškais žodžiais atmiešta lotynų 
kalba. Mykolas Lietuvis rado 72 žodžius, beveik vienodai ta- 
riamus ir vienodą reikšmę turinčius lietuvių ir lotynų kalbose. 
A. Gvagninis, J. Lasickis, M. Strijkovskis aprašė valstiečių ūkio 
darbus, jų tikėjimus, papročius. Didžioji jų pateiktų žinių dalis 
dabar priskiriama lietuvių folklorui. Mykolas Lietuvis, A. Gvag- 
ninis, J. Lasickis rašė lotyniškai, M. Strijkovskis — lenkiškai. Jų 
veikaluose nauja tai, kad greta kunigaikščių ir bajorų, politinės 
istorijos veikėjų, jie savo dėmesį atkreipė į lietuviškai kalbančius 
valstiečius. Jie keitė tautos supratimą. To keitimo viršūnė buvo 
J. Lebedžio išaiškinta ir įvertinta Mikalojaus Daukšos tautos kon- 
cepcija. Daukšai tautos sąvoką sudarė trys elementai: 1) terito- 


9 Lebedys J. Mikalojus Daukša, p. 186. 

10 Ten pat. 

! Ten pat, p. 188. 

12 Jakubovskis J. Tautybių santykiai Lietuvoje prieš Liublino uniją.— 
K., 1921, p. 7. 

rija — tėvų žemė, 2) papročiai — istoriškai susiformavęs kultū- 
rinis bendrumas ir 3) kalba. Svarbiausiu iš jų M. Daukša laikė 
kalbą. Tai — jam esminė tautos žymė, be kurios tauta jau nebe 
tauta 3. M. Daukšos tautos supratimas grindė tautinį patriotiz- 
mą, kurio metraščiuose nebuvo. Ten vyravo pilietinis patriotiz- 
mas, paremtas ištikimybe valstybei ir jos vyriausybei. J. Lebedys 
padarė tokią išvadą: „M. Daukša mylėjo kalbą, kuria kalbėjo 
liaudis ir kurios pradėjo atsižadėti bajorai. Remdamasis kitų tau- 
tų pavyzdžiu, kaip pagrindinį patriotinį dalyką iškėlė tos kalbos 
meilę ir pabrėžė, jog reikia ją puoselėti, ugdyti, suteikti jai deramą 
vietą. Tai ir buvo aktualiausia, turint prieš akis augančius kul- 
tūrinius krašto poreikius ir žalingas tendencijas, sustiprėjusias po 
Liublino unijos“ *. M. Daukša norėjo, kad lietuvių kalba būtų 
rašomi įstatymai, leidžiamos savosios ir svetimų tautų istorijos, 
aptariami valstybės reikalai, kad ji būtų vartojama bažnyčioje, 
tarnyboje, namie. Tačiau patriotiškas M. Daukšos raginimas liko 
be atgarsio. 

Apibūdindamas XVII a. vidurio—XVIII a. literatūrą, J. Lebe- 
dys teigė: „Lietuvių literatūra Lietuvos Didžiojoje Kunigaikštys- 
tėje ir Prūsijoje vystėsi skirtingomis sąlygomis. Lietuvoje mato- 
me didelį literatūros smukimą, degradaciją, o Prūsijoje — prie- 
šingai: lietuvių literatūra kaip tik ima stiprėti, persilaužia- iš 
religinės į pasaulietinę. Ryšys tarp Lietuvos ir Prūsijos šiuo 
metu visai susilpnėja“ !5. Toliau jis nurodo nepalankias sąlygas 
kultūrai vystytis Lietuvoje: „„Bajorija jau buvo nutautusi, sulen- 
kėjusi. 1697 m. teismuose vietoj rusų kalbos buvo įvesta lenkų 
kalba. Dar labiau įsigalėjo katalikybė, buvo grįžtama į viduram- 
žius. Gausiai leidžiama religinė literatūra irstančiam feodalizmui 
palaikyti. Atgaivinamos įvairios obskurantiškos knygos, liaudis 
gąsdinama visokiais prietarais. Knygų ne tik turinys, bet ir kal- 
ba degraduoja“ !8. 

Lietuvos lietuviai nebuvo nukariauti ir pavergti, jie sukūrė 
valstybę, kuri, daugelio Lenkijos ir Lietuvos feodalų teigimu, 
XVI a. pabaigoje susijungusi su Lenkija, turėjo būti galingesnė 
ir kultūriškai pranašesnė, o išėjo atvirkščiai — net lyginant ne 
su kuria nors kaimynine tauta, o su tos pačios tautos dalimi, 
kuri buvo kryžiuočių nukariauta ir atsidūrė vokiečių hercogų, 
vėliau jų karalių valdžioje. XVII-XVIII a. žymiausi lietuvių 
nacionalinės kultūros paminklai atsirado toje lietuvių gyventos 
teritorijos dalyje, kuri istoriografijoje gavo Mažosios Lietuvos 
vardą. Kas tai buvo: atsitiktinumas, vieno ar kito visuomeninės 
veiklos talento blykstelėjimas? Iki Lebedžio niekas tokio klausi- 
mo nekėlė. Raštijos sumenkėjimas arba buvo nutylimas, arba 
pateisinamas tuo, kad lietuvių kalba, reikalinga pastoracijai, te- 


5 Lebedys J. Mikalojus Daukša, p. 284. 

M Ten pat, p. 291—-292. 

15 Lebedys J. Senoji lietuvių literatūra, p. 138. 
16 Ten pat, p. 139. 

sirūpinusi tik bažnyčia, ir tik ji raštiją ta kalba išgelbėjusi, nes 
ieodalams pasauliečiams ji visai nerūpėjusi. Buvo ir J. Jakubovs- 
kio teiginio, kad svetimos kalbos vartojimas vietoj gimtosios „ne- 
reiškė nutautėjimo ir visai tiko tautiniams jausmams reikšti“, 
šalininkų, nes tos pačios tautos diduomenė gali kalbėti ir rašyti 
kitos tautos kalba, o liaudis — sava. Taip buvo feodalinėje Lie- 
tuvoje iki 1794 m. Tado Kosciuškos vadovauto sukilimo, kai su- 
kilėlių sudaryta vyriausybė į valstiečius kreipėsi lietuviškai. 

J. Lebedys, pastebėdamas, kad Prūsijoje lietuvių literatūra 
stiprėjo persilauždama iš religinės į pasaulietinę, iškėlė pagrin- 
dinę skirtumo priežastį. Lietuvoje pirmieji religiniai tekstai, ypač 
M. Daukšos postilė, neabejotinai reiškė lietuvių kultūros pažan- 
gą, davė pradžią literatūrinei kalbai. Tos kalbos rūpestingas puo- 
selėjimas buvo susijęs su tautinės savigarbos skatinimu, nuo- 
stabiai gražiai išreikštu „Prakalboje į malonųjį skaitytoją“. Ta- 
čiau XVII a. religinių tekstų vertėjai ir autoriai apie M. Dauk- 
šos raginimą jau net nebeužsiminė. Jiems lietuvių kalba buvo 
tik priemonė religijai tarp valstiečių skleisti, tikintis, kad, kada 
valstiečiai išmoks kalbėti arba suprasti lenkiškai, toji kalba iš 
viso taps nebereikalinga. Tik taip galima paaiškinti knygų dviem 
kalbom (lenkų ir lietuvių) atsiradimą. Ne tik valdžios instituci- 
jos, bet ir bažnyčių kanceliarijos (katalikų ir reformatų) ir ku- 
nigų sinodai (susirinkimai) naudojosi lenkų kalba. Jeigu mums 
ausį rėžia nemalonūs žodžiai smukimas ar degradacija, galima 
vietoje jų vartoti sustingimas arba stagnacija, bet tas reikalo es- 
mės nekeičia, nes negalima paneigti tos pažangos lituanistikoje, 
kuri aiškiai reiškėsi Prūsijoje. To skirtumo priežastis buvo poli- 
tiniai ir socialiniai santykiai, 

Prūsijoje protestantizmo laimėjimas reiškė ne tik religijos, 
bet ir politinės santvarkos pakeitimą. Bažnytinės žemės buvo se- 
kuliarizuotos, jos perėjo valstybės valdovui. Kartu su žemėvalda 
nuo valstybės valdžios priklausė ir reformatų bažnyčia. Parapijos 
klebonas nebuvo žemvaldys ir negalėjo naudotis baudžiauninkų 
darbu. Jis išlaikymą (atlyginimą) gaudavo iš valdovo — hercogo 
ir vėliau karaliaus, o jam skirtą žemės sklypą turėjo dirbti su 
savo šeimos nariais pats arba samdyti šeimyną. Tas keitė san- 

ne tik bažnyčia, bet ir teismo, administracijos institucijos. Kad 
gausius valdžios įsakymus lietuviai suprastų ir vykdytų, nuo pat 
hercogų valdymo pradžios jie buvo skelbiami lietuviškai. Ir kada 
buvo ketinama su lietuviais pasielgti taip, kaip buvo pasielgta 
su prūsais, lietuvių ginti stojo tie reformatų kunigai ir valdžios 
pareigūnai, kurie buvo atsakingi už lietuvių paklusnumą įstaty- 
mams. Būdingas C. Heilsbergo, karo ir domenų patarėjo, žodis, 
atspausdintas K. Milkaus žodyno įvadinėje dalyje. Prieštarau- 
damas Frydricho Vilhelmo II įsakymui mokyklose vaikus mokyti 

tik vokiškai, jis rašė: „Bendra šalies arba valstybės kalba mažai 
padės kultūrai ir politikai, nors šiuos dalykus ir skatina iškylan- 
tieji bendravimo poreikiai. 

Atskirų provincijų suliejimas įvedus vieną kalbą vargiai bus 
pasiektas. Vis dar neišspręsta, ar tai pasitarnaus valstybės inte- 
resams, ar jiems pakenks, visa tai lieka labai reliatyvu ir dides- 
niu ar mažesniu mastu priklauso nuo to, pakels ar smukdys 
dorovę“ !". Toliau jis aiškina lietuvių savybes. Lietuvis „gerbia 
savo tėvų religiją ir, nors jis nėra visai laisvas nuo pagonybės, 
tačiau negalima nuginčyti jo daromos švietimo pažangos. Nepai- 
sant karo luošinimų, jis stipraus kūno sudėjimo ir ištvermingas. 
Iš prigimimo lietuvis yra paslaugus, pagelbsti be atpildo ir ne- 
kenčia gobšumo. Jis išdidus ir nelengvatikis, už įžeidimą čia pat 
atsiteisia ir gana lengvai susitvardo. Apskritai savo veiklumu ir 
sumanumu iš kitų išsiskiria kaip ūkininkas. Nors ir kaip jis pri- 
sirišęs prie senų papročių, bet vyresnybės potvarkiams ir įsta- 
tymams pasiduoda, jeigu jie skelbiami jo kalba“ '8, Toliau Heils- 
bergas sako: „Antras bruožas — tėvynės meilė. Iš tėvynės meilės 
ir ypatingo prisirišimo prie paveldėtos žemės lietuvis nenoriai 
keliauja svetur ir nelengvai sukasi aplink savo tėvynę... Dėl to 
lietuvis yra ištikimas valstybės pilietis ir tikras kareivis“ !?. 

Prie Heilsbergo nuomonės prisidėjo ir Imanuelis Kantas, 
„Draugo prieraše“ pareikšdamas: „Tačiau nežiūrint naudos, ku- 
rią valstybei gali -duoti tauta su tokiu charakteriu, nereikia men- 
kinti ir viso to, ką gali duoti mokslams, ypač senajai tautų kil- 
nojimosi istorijai, tos labai senos, dabar mažame plote suspaus- 
tos ir tartum izoliuotos tautos dar gryna kalba. Todėl išsaugoti 
jos savitumą jau savaime yra labai svarbu“ ?0, 

Taip lietuviai buvo aukštinami XVIII amžiuje, ginant juos 
nuo germanizacijos. Bet lietuvio ir lietuvių tautos sąvoka, artima 
M. Daukšos skelbtai ir priešinga LDK susiklosčiusiai indigenato 
sąvokai, Prūsijoje įsivyravo XVII amžiuje, kai Lietuvoje neatsi- 
rado bajoro ar kunigo, lietuvio ar lenko, kuris lietuviškai kal- 
bančius Lietuvos gyventojus būtų gynęs nuo polonizacijos ir vals- 
tiečius būtų laikęs gerbtinais patriotais. Tarp lietuviškų raštų 
autorių neatsirado panašaus į Danielių Kleiną, išleidusį pirmąją 
lietuvių kalbos gramatiką, kurio skatinimas, kaip pastebėjo J. Le- 
bedys, apvalyti lietuvių kalbą „nuo purvo, kuriuo taip ilgai buvo 
aptekusi, ir padaryti gražią, rodo, kad jis daugiausia rėmėsi gy- 
vąja kalba“ ?!. Tai galima paaiškinti ne kuo kitu, kaip pagarba 
kalbai ir ja kalbantiems žmonėms. Įsidėmėtina J. Lebedžio išva- 


17 Mielcke Ch. G. Littauisch-deutsches und Deutsch-littauisches Wėrter- 
buch.— Kėnigsberg, 1800, Dritte Vorrede. 

18 Ten pat. 

19 Ten pat. 

2 Ten pat. Nachschriit eines Freundes. Vertimą į lietuvių kalbą žr.: Pro- 
blemos, 1968, Nr. 1, p. 63—65. 

2 Lebedys J. Lituanistikos baruose.— V., 1972, t. 1, p. 159. 

da: „Pažymėtinas reikšmingas šio laikotarpio kalbinių darbų bruo- 
žas — jų platesnis užmojis, nesiribojimas siaurais religiniais in- 
teresais. Pavyzdžiui, D. Kleino bendradarbis J. Hurtelijus (mi- 
ręs 1666 m.), Ragainės kunigas, bandė įrodinėti tariamą lietuvių 
kalbos giminystę su hebrajų kalba ir savo žodyne dalį lietuviškų 
žodžių kildino iš hebrajų kalbos. J. Partacijus, Laukiškos ku- 
nigas (miręs 1646 m.)*, įrodinėjo lietuvių kalbos giminystę su 
graikų kalba ir daugiau kaip 400 lietuviškų žodžių buvęs iš jos 
išvedęs. Taip pat pažymėtinas kalbinių darbų autorių domėji- 
masis etnograliniais dalykais, senojo tikėjimo liekanomis, glau- 
dus jų ryšys su etnografais“ 22, 

J. Lebedys sudarė ir paskelbė smulkiosios lietuvių tautosakos 
rinkinį, kurio įvadinėje dalyje rašė: „Pirmieji smulkiosios lietu- 
vių tautosakos rinkinėliai ir rinkiniai, sudaryti XVII-XVIII am- 
žiuje, turi neprilygstamą vertę tautosakos mokslui, jos istorijai 
ir raidai nušviesti, periodizacijai nustatyti. Jie nepaprastai reikš- 
mingi ir kultūros bei literatūros istorijai kaip pirmosios ryšių 
su tautosaka, dvasine liaudies kultūra užuomazgos. Kaip seniau- 
si gyvosios kalbos paminklai, labai svarbūs tie rinkiniai ir kalbos 
mokslui, lietuvių kalbos istorijai. Būdami gyvas kūrybinis liau- 
dies žodis, jie yra nepakeičiamas šaltinis liaudies buičiai, ideo- 
logijai, klasiniams santykiams praėjusiais amžiais pažinti“ 8, Jo 
paskelbti tautosakos užrašymai nebuvę sporadiniai, daugiau ar 
mažiau atsitiktiniai. Tautosakos rinkimas ir vartojimas buvęs 
naujas dėsningas reiškinys, pasirodęs XVII a. viduryje. Religinė 
lietuvių literatūra buvo ne originali, o verstinė, ir tautosakos var- 
tojimo galimybės joje buvo labai ribotos, todėl nesusidarė jos 
vartojimo tradicijų. Visa, ką paskelbė Lebedys, buvo sukurta Ma- 
žojoje Lietuvoje, vykstant kovai dėl lietuvių literatūrinės kalbos, 
jos ugdymo ir turtinimo. Jis išvertė Brodovskio žodyno daug pa- 
sakančią antraštę: „Vokiečių-lietuvių ir lietuvių-vokiečių kalbų 
žodynas, kuriame yra tiek biblijos Senojo ir Naujojo testamento 
žodžiai, tiek namų apyvokos žodžiai, taip pat daugiau kaip du 
tūkstančiai lietuviškų priežodžių ir daugiau kaip šimtas mįslių 
ir kuris tuo būdu yra jei ne visiškai pilnas, tai bent ga- 
na išsamus. Visa tai vien dievo garbei ir lietuvių kalbos my- 
lėtojų labui dideliu vargu ir atsidėjimu sulasė Jokūbas Brodovs- 
kis, Trempų precentorius“ *. 

Lietuvių kalbos mylėtojai buvo kartu ir ta kalba kalbančios 
tautos gerbėjai. Kaip kalboje, taip ir ta kalba sukurtoje tautosa- 
koje, jie matė liaudies buitį, jos išmintį, darbštumą, apdairumą, 
tvarkingumą, ydas, valstiečio moralę, gėrio ir tiesos siekimą, tė- 
viškės meilę. Nei J. Brodovskis, nei D. Kleinas, nei kuris kitas 


* Turimas galvoje F. Partacijus, Įsruties kunigas (miręs 1687 m.).— Žr. 
Lebedys J. Senoji lietuvių literatūra.— V., 1977, p. 159. (Red. pastaba.) 

2 Ten pat, p. 160—161. 

23 Smulkioji lietuvių tautosaka XVII-XVIII a. / Paruošė Jurgis Lebedys.— 
V., 1956, p. 5. 

2 Ten pat, p. 21 

Mažosios Lietuvos kultūros veikėjas tautosakos nesukūrė, o tik 
užrašė, laikydami ją tautinės kultūros vertybe. Ant šios vertybės 
supratimo ir klostėsi tautinė sąmonė. Iš jos atsirado grožinė lite- 
ratūra su Kristijonu Donelaičiu. Pradiniai religiniai tekstai pri- 
klausė tai kultūros daliai, kuri vadinama raštija, joje klostėsi 
eilėdara, poezijos ir prozos elementai, bet tai dar nebuvo pasau- 
lietinio ir tuo pačiu tautinio jausmo išraiška. 

Lietuvos dalyje, patekusioje į Žečpospolitos sudėtį, XVII-—- 
XVIII amžiais niekas nebeprisiminė aistringo Mikalojaus Dauk- 
šos kreipimosi į lenkiškai kalbančius bajorus ir kunigus. Negana 
to, liko užmirštas ir humanistų domėjimasis lietuvių kalba, vals- 
tiečių buitimi ir mitais, tuo, ką dabar vadiname etnograitija. Di- 
džiojoje Lietuvoje neatsirado tokių etnografinės medžiagos rin- 
kėjų, kaip Mažojoje Lietuvoje buvo Teodoras Lepneris ar Matas 
Pretorijus, o ką jau bekalbėti apie E. Vagnerį, J. A. Brandtą ir 
kitus, lietuvių kultūros istorijoje mažiau žinomus veikėjus. 

Pirmoji J. Lebedžio monografija skirta Simonui Stanevičiui, 
vienam iš romantikų (S. Daukanto, D. Poškos, S. Valiūno) ple- 
jados. S. Stanevičius literatūrinį darbą pradėjo nuo vertimų. Pir- 
masis spausdintas verstinis jo darbas buvo knygelė „Apie dary- 
mą valgio“ (1823), kaip pati jos antraštė sako, vaizduoja žem- 
dirbių buitį. Bet didžiausias jo nuopelnas buvo — liaudies dainų 
(„Dainos žemaičių“, 1829) su melodijomis (1833) išleidimas. 
S. Stanevičius liaudies dainas laikė bendru tautos turtu, jos kul- 
tūros lobynu. J. Lebedys neabejoja, kad S. Stanevičius liaudies 
kūrybą norėjo padaryti grožinės literatūros pagrindu. Rašydamas 
pasakėčias, jis rėmėsi pasakojamąja tautosaka, iš jos ėmė ir dalį 
siužetų. J. Lebedžio išvada: „S. Stanevičius pirmasis skelbė na- 
cionalinio bendrumo idėją ir tuo padėjo nacionalinei sąmonei 
formuotis“ 25, 

Paskutinis J. Lėbedžio darbas, pavadintas „Lietuvių kalbos 
vartojimas viešajame gyvenime XVII-XVIII a. ir lietuvių raš- 
tija“, nebaigtas. Surinkta šiai temai medžiaga paskelbta po jo 
mirties. Joje yra frazė: „Tai buvo šviesa tamsos karalystėje. Ji 
neužgeso juodžiausioje naktyje“ *. Taip pasakyta apie anoniminę 
1737 m. gramatiką ir K. Sirvydo trikalbio žodyno leidimus, 

J. Lebedys norėjo surasti tiltą tarp M. Daukšos (XVI a.) ir 
S. Stanevičiaus (XIX a. pradžia). Pripažindamas lietuvių raštijos 
degradaciją, jis negalėjo sutikti, kad ji būtų buvusi visuotinė, 
nepasiduodanti progresui. Progreso variklis yra priešybių kova. 
Nors kova dėl kalbos kultūros, jos branginimo, vertinimo, dėl 
prisirišimo prie jos buvo nustelbia, bet ji neišnyko, kaip neiš- 
nyko ir lietuviškai kalbanti valstietija. Labai reikšminga ir įsi- 
dėmėtina J. Lebedžio išvada: „Esminis skirtumas kovoje dėl gim- 
tosios kalbos teisių, lyginant šį; [XVII a. antrosios pusės— 

* Lebedys J. Simonas Stanevičius.— K., 1955, p. 286. 

5 Lebedys J. Lietuvių kalba XVII-XVIII a. viešajame gyvenime— 
V., 1976, p. 20. 

XVIII a.] laikotarpį su ankstesniuoju, ypač XVI a. pabaiga, yra 
tas, kad vietoje pagrindinio tada M. Daukšos iškelto gimtosios 
kalbos branginimo nacionalinio patriotinio motyvo, dabar į pir- 
mąjį planą iškeliamas kitas — religinis. Be abejo, religinis mo- 
tyvas, daugiau lyg malum necessarium, negalėjo atstoti patrio- 
tinio, bet tolydžio stiprėjant nepalankioms kultūrinio lietuvių gy- 
venimo tendencijoms — įsigalint neigiamai pažiūrai į lietuvių 
kalbą — jis yra suvaidinęs irgi gana reikšmingą vaidmenį, tuo la- 
biau, kad M. Daukšos idėjos irgi turėjo poveikio, o ypač jo atlik- 
tas didžiulis literatūrinės kalbos kūrimo darbas“ 77. 

Kultūra nekilo tiesia linija. Įvairūs jos komponentai plėtojosi 
nevienodai ir ne vienu metu. Po Renesanso, laimėjus kontrrefor- 
macijai, Lietuvos feodalai kultūrinio smukimo nepajuto, jie ne- 
nuskurdo, statė bažnyčias, steigė vienuolynus, jų pastangomis 
suklestėjo barokinė architektūra ir dailė. M. Zagelis ir kiti dva- 
rininkai davė pinigų jėzuitams, kad jų misionieriai keliautų į 
kaimus ir stengtųsi valstiečius padaryti gerus, dievobaimingus 
krikščionis. Karingas viduramžių ideologijos, paremtos kataliky- 
be, grįžimas ir visko, kas buvo susiję su pasaulietiška humanistų 
pasaulėžiūra, naikinimas, stabdė ir glaudžiai su ta pasaulėžiūra 
susijusią tautinę sąmonę, nacionalinės kultūros pagrindą. 

J. Lebedys, aiškindamas kultūros progresą, vadovavosi visuo- 
meninės sąmonės (pilietinės ir tautinės) koncepcija. Iš jo darbų 
matyti, kad iki Renesanso lietuvių sukurtoje valstybėje tarp skir- 
tingų tautybių to paties privilegijuoto luomo žmonių įsigalėja 
indigenatas, paremtas pilietine sąmone ir įtvirtintas įstatymais. 
Renesanso humanistai, skleisdami pasaulietišką pasaulėžiūrą, pa- 
žadino tautinę sąmonę, į tautos sąvoką jungdami lietuviškai kal- 
bančią liaudį. Ši sąmonė visuomenėje neįsigalėjo ir pergyveno 
nuopuolį dėl feodalų sulenkėjimo ir jų dalyvavimo lenkiškoje — 
katalikiškoje ekspansijoje, ko nepatyrė Prūsijos lietuviai, priešin- 
damiesi germanizacijai. XIX a. pradžioje romantikai atgaivino 
ir išpuoselėjo tautinę sąmonę, kuri, baudžiavai žlungant, priarti- 
no tautą prie nacionalinio judėjimo. . 

Minėtų problemų nušvietimas yra didelis J. Lebedžio nuopel- 
nas lietuvių kultūros istorijai. 


TAUTOSAKOS LOBIAI 

Leonardas Sauka 

Šiandien lietuvių Jolkloristika jau nebejįsivaizduojama be Jur- 
gio Lebedžio darbų. Jo publikacijos, tyrinėjimai, koncepcijos įėjo 


į šios disciplinos pagrindus, suformavo pastovųjį žinių klodą, ku- 
riuo operuojama vėlesniuose moksliniuose veikaluose, o kartais 


?7 Ten pat, p. 21. 

net neprisimenama, kas jų autorius. Užmirštama, kad prieš keletą 
dešimtmečių daug kas anaiptol nebuvo dar žinoma ar buvo ne 
taip vertinama. Kai darbo rezultatai taip plačiai pripažinti, var- 
gu ar bereikia laukti didesnių laimėjimų moksle. 

Šitie laimėjimai juo nuostabesni, kad pasiekti tyrinėtojo, ku- 
rio pagrindinė interesų sritis vis dėlto buvo ne tautosaka, o se- 
noji lietuvių literatūra. Tautosaka buvo lyg ir antroji jo specia- 
lybė, bet tokia svarbi, kad nelikdavo pamiršta ir pagrindinėse 
literatūros istorijos studijose. 

Svarbesni Lebedžio darbai, kurie ištisai ar atskirais skyriais 
siejasi su folkloristika, yra šie: 1) S. Stanevičiaus „Dainos že- 
maičių“ (1954),— parengti tekstai, parašyta įvadas, komentarai; 
2) monogralija „Simonas Stanevičius“ (1955); 3) S. Stanevičiaus 
„Raštai“ (1967),— parengti tekstai, parašyta įvadas, komentarai; 
4) „Smulkioji lietuvių tautosaka XVII-XVIII a.“ (1956),— pa- 
rengta publikacija, pridėta įvadas, paaiškinimai. Folkloristikai 
reikšminga ir „Lietuvių literatūros istorijos chrestomatija“ (1957), 
redaguota kartu su K. Korsaku, ir „Lietuvių literatūros istorija“ 
(1957, t. 1), kurios atskirus skyrius parašė Lebedys, ir kai kurie 
monografijos „Mikalojus Daukša“ (1963) skyriai. Po mirties pa- 
skelbtame Lebedžio darbų rinkinyje „Lituanistikos baruose“ (1972, 
2 t.) greta ankstesnių studijų nemažai skelbiama ir pirmą kartą 
(paskaitų apie L. Rėzą konspektas, tautosakinių disertacijų re- 
cenzijos ir kt.). Svarbių folkloristikai faktų ir apibendrinimų ran- 
dame nebaigtame paskutiniajame darbe „Lietuvių kalba XVII-—- 
XVIII a. viešajame gyvenime“ (1976; sudarė V. Zaborskaitė) ir 
vadovėlyje „Senoji lietuvių literatūra“ (1977; parengė J. Girdzi- 
jauskas). 

Lebedys nušvietė tautosakos vietą rašytiniuose XVI-XVIII a. 
šaltiniuose, atskleidė domėjimosi lietuvių tautosaka ištakas, prie- 
žastis, pateikė pirmųjų etapų periodizaciją ir jų charakteristikas, 
detaliau analizavo svarbesnius darbus, kaupė šykščias žinias apie 
jų autorius. Kertinį akmenį padėjo XIX a. pirmosios pusės lie- 
tuvių iolkloristikos istorijos tyrinėjimui, nušvietęs daug svarbių 
klausimų, susijusių su S. Stanevičiaus ir jo bendraamžių tauto- 
sakine veikla. Lebedys sprendė ir sudėtingas tekstologines pro- 
blemas, publikuodamas senus rankraštinius ir bibliografinėmis 
retenybėmis tapusius spausdintus rinkinius. Be to, savo moksli- 
nio darbo metodologija, etika veikė visą tarybinę lietuvių folklo- 
ristiką, buvo sektinas pavyzdys jaunimui, tiesiog rūpinosi folklo- 
ristikos kadrų ugdymu. 

Tautosakiniuose Lebedžio darbuose galima išskirti kelias sri- 
tis, kurios labiau domino tyrinėtoją. Viena iš jų, kuo glaudžiau- 
siai besisiejanti su senosios literatūros tyrinėjimais, yra tauto- 
saka senojoje raštijoje. Šiuo atžvilgiu ypač reikšmin- 
ga yra knyga „Smulkioji lietuvių tautosaka XVII-XVIII a.“. 
Joje Lebedys 1956 m. pirmą kartą lietuvių folkloristikos istorijoje 
nustatė laiką, kada pradėta domėtis tautosaka, atskleidė šios 

kultūrinės tendencijos priežastis, pobūdį, suskirstė procesą į eta- 
pus, įvardijo ryškesnius jų požymius. Etnogralinis domėjimasis 
prasideda nuo XVI a., o kalbinio tautosakos vartojimo raštuose 
tradicija šiame amžiuje dar nesusidarė. Bet jau „nuo pat XVII a. 
vidurio iki XVIII a. pabaigos domėjimasis tautosaka, jos verti- 
nimas ir panaudojimas susijęs su kalbiniais ir etnografiniais dar- 
bais“ !. Lebedys aptaria šaltinius, kurie patvirtina šią mintį. Tarp 
svarbesnių šaltinių (anoniminio žodyno, anoniminio tautosakos 
rankraščio, J. Brodovskio žodyno) nagrinėja ir F. Pretorijaus, 
K. Sapūno—T. Sulco, T. Lepnerio, M. Pretorijaus, J. A. Brandto, 
D. Kleino, M. Merlino, J. Perkūno, P. Ruigio, G. Ostermejerio, 
K. G. Milkaus darbus, pateikia biografinių Žinių apie šiuos auto- 
rius, įvertina jų sąlytį su tautosaka, išryškina tarpusavio sąsajas, 
tradicijas ir kt. Kruopšti istorinė apžvalga įgalino Lebedį padaryti 
reikšmingas išvadas: pirmieji smulkiosios tautosakos užrašymai, 
jos panaudojimas nėra „sporadiniai, daugiau ar mažiau atsitik- 
tiniai reiškiniai“ 2. „Tautosakos rinkimas ir panaudojimas buvo 
naujas dėsningas reiškinys, pasirodęs XVII a. viduryje, o į am- 
žiaus pabaigą sudaręs jau esminį kai kurių kultūrinio darbo sri- 
čių bruožą“ 3. Šie kertiniai, rūpestingai pagrįsti teiginiai šian- 
dien: visų pripažinti. Jie įėjo į mokslo apyvartą, įtraukti į aukš- 
tųjų mokyklų lietuvių tautosakos programas ir t. t. 

Tautosakos vaidmenį ir vietą senojoje raštijoje Lebedys ak- 
centuodavo visą tolesnį laiką, dėstydamas senąją literatūrą. Tai 
matome ir iš „Senosios lietuvių literatūros“. Be jau aukščiau 
minėtų įvade bei paaiškinimuose gvildentų dalykų, šiame vado- 
vėlyje randame išryškintas ir kitų amžių raštijos sąsajas su tau- 
tosaka. Čia paliesti metraščiuose panaudoti padavimai, atkreiptas 
dėmesys į senovės papročių, tikėjimų atspindžius lotynų kalba 
rašytuose veikaluose, M. Mažvydo „Katekizme“, Volfenbiutelio 
postilėje, 1572 m. lietuviškoje priesaikoje, M. Daukšos „Katekiz- 
me“. J. Lebedys itin domisi M. Daukša, nurodo „Postilėje“ ap- 
tinkamus tautosakos terminus, išvardija nemaža jo pavartotų 
priežodžių, patarlių, liaudiškų posakių. Ypač nuodugniai jis išty- 
rinėjo M. Daukšos veiklą ir darbus savo monografijoje. Ten pla- 
čiai aptartas rašytojo santykis su patarlėmis, polinkis vartoti ma- 
žybines bei malonines formas ir kt. Vadovėlyje Lebedys iškėlė 
K. Sirvydo liaudiškus palyginimus, S. Slavočinskio giesmių de- 
minutyvus, aptarė J. Bretkūno domėjimąsi papročiais, padavimais, 
atskleidė liaudiškus posakius, mažybinės formas jo kalboje. Ra- 
šydamas apie M. Strijkovskį, E. Vagnerį, akcentavo tautosakos, 
etnografijos, mitologijos intarpus jų raštuose. 

Lebedys užsimena ir apie neigiamą religinių giesmių poveikį 
tautosakos gyvavimui: jomis buvo siekiama nustelbti liaudies 

1! Smulkioji lietuvių tautosaka XVII-XVIII a. / Paruošė J. Lebedys.—- V., 
1956, p. 7. 


Ten pat, p. 6. 
3 Ten pat. 

dainas. XVIII a. antrosios pusės religiniai raštai „turėjo neigia- 
mą įtaką ir liaudies kūrybai, gadino grožio jausmą, nes tie pa- 
tys geriausi dainininkai dainuodavo dainas ir giedodavo giesmes. 
Gausios liaudies pasakos apie velnius taip pat turi neabejotiną 
ryšį su religine proza“ *. Nurodoma, kad formos, ypač eilėdaros, 
srityje giesmių poveikis liaudies dainoms dažnai yra ryškus. 

Vadovėlyje aptariamos vokiečių poetų bei mąstytojų — G. E. Le- 
singo, J. G. Herderio, J. V. Gėtės, F. Šilerio, A. Šamiso, V. Jor- 
dano — mintys apie lietuvių tautosaką. Iškeliamas ir tautosakos 
vartojimas XVIII a. lietuvių grožinėje literatūroje, visų pirma 
K. Donelaičio kūryboje. Akcentuojamas pozityvus poeto santykis 
su tautosaka: „paukščių epas „Metuose“ artimai susijęs su lie- 
tuvių liaudies pasakomis. Daugelyje kūrinio vietų jaučiamas smul- 
kiosios tautosakos poveikis. Iš tautosakos išaugę nemaža meni- 
nės išraiškos priemonių“ 5. O pasitaikantį nepalankų atsiliepimą 
apie dainas aiškina tuo, kad ir tautosakoje, ir papročiuose „ma- 
tyt, smerkė tik tai, kas išeidavo iš ribų, o kadangi mėgo hiperbo- 
linti, tai atrodo, lyg smerktų viską“ 9. Vadovėlyje aptariami ir 
K. G. Milkaus originalios kūrybos tautosakiniai elementai. 

Kaip matome, Lebedys glaustai, bet taikliai nužymėjo svar- 
bius lietuvių senosios raštijos sąlyčio taškus su tautosaka XV— 
XVIII a., išryškino ir įvertino tautosakos vartojimo tendencijas, 
reikšmingas tolesniais amžiais. 

Lebedys nuodugniai tyrė ir tolesnio feodalizmo epochos lai- 
kotarpio — XIX a. pirmosios pusės — lietuvių tautosakinės veik- 
los tendencijas literatūriniame bei kultūriniame gyvenime. Cent- 
rinė jo tyrinėjimų figūra šiuo laikotarpiu buvo S. Stanevičius. 
Rašydamas monografinį darbą apie šį Lietuvos švietėją, Lebe- 
dys atskleidė ir tuos dalykus, kurie rodo jį esant vienu iš reikš- 
mingiausių praeito amžiaus pirmosios pusės lietuvių tautosaki- 
ninkų. Jis išryškino S. Stanevičiaus pažiūras į tautosaką, iškėlė 
jų pažangumą, atskleidė jo darbo vertę. 

Nušviesdamas aplinką, kuri veikė S. Stanevičių, Lebedys ap- 
taria XIX a. pirmųjų dešimtmečių nuotaikas ir idėjas, ypač pa- 
brėžia pažangias dekabristų pažiūras į tautosaką, parodo to meto 
Vilniaus universiteto profesorių, labiausiai 1. Lobojkos, poveikį 
S. Stanevičiui, susieja jį su kitų universiteto auklėtinių — E. Sta- 
nevičiaus, L. Rogalskio, A. Mickevičiaus, J. Čečoto — veikla, 
papasakoja apie domėjimąsi lietuvių tautosaka Rytų Prūsijoje. Mo- 
nografijoje ir kituose S. Stanevičiui skirtuose straipsniuose pa- 
brėžiama, kad tuo laikotarpiu į tautosaką atsigręžti skatino įvai- 
rūs motyvai. Vieni veikėjai (T. Čackis, I. Onacevičius) liaudies 
dainose ieškojo naujų istorijos šaltinių, kiti „natūralaus, gam- 
toje gyvenančio žmogaus jausmų, ir tik kai kurie su jomis buvo 


* Lebedys J. Senoji lietuvių literatūra.— V., 1977, p. 143. 
5 Ten pat, p. 251. 
S Ten pat. 

suaugę iš mažens ir taip pamėgę, kad kūrė jų dvasia, jomis 
sekė“ 7. 

Išnarpliojęs domėjimosi tautosaka kryptis, įvairius motyvus, 
nevienodus tikslus, Lebedys ryškiai parodė, kad S. Stanevičiaus 
santykis su liaudies kūryba buvo pozityvus. Jis ypač iškelia S. Sta- 
nevičiaus pažiūrų kritiškumą. Nustatydamas jo vietą tarp kitų 
to laikotarpio tautosakinėje veikloje pasižymėjusių autorių, tyri- 
nėtojas argumentuotai parodo, koks vertingas ir būtinas buvo toks 
požiūris. Tai akivaizdžiai atsiskleidžia, tyrinėjant pažiūras į dai- 
nų senumą, į istorijos atspindžius liaudies dainose. S. Stanevičius 
netiesiogiai „polemizavo su tais, kurie liaudies dainose tikėjosi 
rasti tolimos senovės, mitologijos atgarsių ir ieškojo istorinių 
dainų“ 3. Tiesioginių praeities atspindžių, faktų, vardų ieškoti 
„buvo beveik bergždžios pastangos, skatinusios falsifikuoti tau- 
tosaką (T. Narbutas, iš dalies L. Rėza, L. Jucevičius)“ *. Lebedys 
nurodo, kad S. Stanevičius perdėjo, neigdamas žilos senovės pėd- 
sakus (juos specialūs tyrinėjimai galėtų atskleisti), bet tuo metu 
kritiškas požiūris buvo pažangus. Šis požiūris ryškiai atsispindi 
iš „Dainų žemaičių“ pratarmės. 

Lebedžio nuomone, lietuvių folkloristikos istorijoje buvo svar- 
bi ne tik S. Stanevičiaus (kaip ir S. Daukanto) liaudiškoji tau- 
tosakos vertinimo orientacija, bet ir ryšio su tikrove ieškojimas 
dainose: „Jis skiria dvi plotmes: meninę ir tikrovinę, puikiai su- 
prasdamas, kad jos glaudžiai susijusios. Pro švelnius lyrinius 
vaizdus jis įžvelgia šiurkščią realybę, skurdžią valstiečio buitį“ !9. 
Šitoks lietuvių liaudies dainų vertinimas buvo visai naujas daly- 
kas. „Realistiškai traktuodamas liaudies dainą, S. Stanevičius 
stojo prieš perdėm idealistinę reakcinę kryptį, kuri, imdama dai- 
ną atsietai nuo tikrovės ir remdamasi jos „nežemiškų pasauliu“, 
idealizavo valstiečių buitį (Pr. Zatorskis)“ !!. 

Tyrinėtojo pastangomis buvo išryškintas S. Stanevičiaus pa- 
žangus dainos sinkretiškumo suvokimas: „Jis pirmasis įvertino 
melodijos reikšmę, suprato jos organinį ryšį su tekstu ir laikė ją 
neatskiriama dainos dalimi, be kurios jau ir daina nebe daina, 
o kūnas be gyvybės“ !2. Pažymima, kad S. Stanevičiui labai rū- 
pėjo ir estetinė dainų vertė: iš surinktų tekstų jis paskelbė tik 
penktąją dalį, sugebėjo atskirti klasiką nuo menkaverčių dalykų. 

Monografijoje ir straipsniuose S. Stanevičius lyginamas su 
kitais tuo metu folkloristikos bare dirbusiais autoriais. Lebedys 
pateikė įžvalgias, lakoniškas L. Rėzos, E. Stanevičiaus, L. Ro- 
galskio, K. Nezabitauskio, S. Daukanto, L. Jucevičiaus, P. Za- 


7" Lebedys J. Simonas Stanevičius.— V., 1955, p. 184. 
5 Lebedys J. S. Stanevičius ir jo palikimas.— Kn.: Stanevičius S. 
1 Lebedys J. Simonas Stanevičius, p. 191. 


12 Lebedys J. S. Stanevičius ir jo palikimas, p. 14. 

torskio, J. Kraševskio tautosakinės veiklos charakteristikas. Apie 
dviejų XIX a. pradžios poetų — D. Poškos ir S. Valiūno — santy- 
kius su tautosaka Lebedys užsimena „Lietuvių literatūros isto- 
rijos“ 1 tome. Traukė jį ir S. Daukanto asmenybė. O apie L. Rėzą 
jis yra palikęs paskaitų konspektą, kuris paskelbtas „Lituanisti- 
kos baruose“. Šiame darbe aptarti svarbesni L. Rėzos kaip tau- 
tosakininko bruožai, su užsidegimu kalbama apie jo nuopelnus 
liaudies kūrybai. Jis vertino L. Rėzos veiklą ir darbus, atsižvelg- 
damas į to meto sąlygas: „Žinotina, kaip valstiečiai lietuviai — 
būrai buvo nusmelkti, kokios germanizavimo užmačios apėmė 
valdininkus. Ir tokiu metu iškelti būrų kūrybą, jų dainiaus Do- 
nelaičio kūrybą, išreikalauti jai deramą vietą buvo didelis žygis, 
lygus perversmui literatūriniame gyvenime. Tai rodo gilų Rėzos 
patriotizmą, meninių-literatūrinių vertybių reikšmės supratimą, 
pagarbą joms“ 18. ' 

Taigi Lebedys, ir tirdamas paskutinio feodalizmo epochos lai- 
kotarpio (XIX a. pirmoji pusė, iki 1863 m.) tautosakines tenden- 
cijas kultūroje, išvarė gilią vagą, glaustai nušvietė visą procesą, 
sudėjo svarbesnius akcentus ir paliko itin ryškų S. Stanevičiaus 
kaip tautosakininko paveikslą. 

Gana nepramintu taku žengė Lebedys, rengdamas senuosius 
šaltinius spaudai. Čia jam teko spręsti įvairius tautosakos te k s- 
tologijos ir edicijos klausimus. Konkrečiai su jais su- 
sidūrė pradėjęs rengti klasikinio lietuvių liaudies dainų leidinio — 
S. Stanevičiaus „Dainos žemaičių“ — naują publikaciją. Pirmą 
kartą jos buvo išleistos 1829 m. ir spėjo virsti bibliografine re- 
tenybe. Po 125 metų Lebedys vėl jas pateikia skaitytojams, kartu 
pridėdamas ir 1833 m. išleistas „Pažymes žemaitiškos gaidos“. 
Ruošdamas šį rinkinį, o vėliau ir kitus senus šaltinius spaudai, 
Lebedys siekė maksimalaus tikslumo. Todėl publikacijose arba 
pateikiamos fotokopijos, arba labai tiksliai autentiškai pakarto- 
jami tekstai, „nieko nekeičiant, išlaikant autoriaus rašybą ir, 
kiek tai įmanoma, raidyną“ 4. Taip paruošti šaltiniai atstoja 
originalus, tampa lingvistams, folkloristams, literatūros moksli- 
ninkams, muzikologams, istorikams, etnograiams neįkainojama 
atrama, tiriant įvairias problemas. 

Kita vertus, Lebedys stengėsi, kad skelbiami tautosakos teks- 
tai būtų prieinami ir platesniam skaitytojų ratui. Tuo tikslu į 
„Dainas žemaičių“ buvo įdėti ir į dabartinę literatūrinę kalbą 
transponuoti tekstai: pakeista rašyba, fonetika, morfologinės tar- 
mybės, išlaikyta leksika ir sintaksė. Tokio tipo leidiniai, kai de- 
damas autentiškas ir transponuotas į bendrinę kalbą kūrinys, ypač 
tinka, skelbiant senus svarbius šaltinius. Tai bene vienintelis 
būdas patenkinti įvairių skaitytojų poreikius. 


Iš Lebedys J. Lituanistikos baruose.-- V., 1972, t. 2, p. 258. . 
M Lebedys J. Paaiškinimai. — Kn.: Stanevičius S. Dainos žemaičių. 
V., 1954, p. 189, 

Ruošdamas leidinius, Lebedys sprendė ne tik transliteravimo 
ir transponavimo į bendrinę kalbą klausimus. Jis susidūrė su ma- 
žai dar nusistovėjusiu dalyku — teksto komentavimu. Šį uždavinį 
jis suprato gana plačiai: į spręstinų dalykų ratą įėjo ir retesnių 
kalbinių formų, tarminių žodžių prasmės aiškinimas, ir dainos 
funkcijos nustatymas, remiantis ir kitais tekstais, ir publikuotų 
variantų vertimų nurodymas, ir kt. Lebedys, iš dalies tęsdamas 
M. Biržiškos tradiciją, sužymėjo skelbiamų dainų variantus iš 
visų svarbesnių spausdintų šaltinių. Jis davė pavyzdį ir kitoms 
publikacijoms, kaip, nurodant komentare variantus, išryškinti dai- 
nos tipą. Kol nebuvo sudarytas Lietuvių liaudies dainų sistemi- 
nis katalogas, šitokia daug darbo reikalaujanti komentarų dalis 
buvo svarbi lietuvių folkloristikai. Pažymėtina, kad Lebedys, ant- 
rą kartą skelbdamas S. Stanevičiaus „Dainas žemaičių“ jo „,„Raš- 
tuose“ (1967), komentarus papildė, nurodydamas naujus varian- 
tus iš vėliau išėjusių leidinių. 

Lebedys puikiai suvokė, koks svarbus dainos komponentas yra 
jos melodija. Be jos dainos tekstas atrodytų skurdžiai. O kad 
melodijų publikacijos ir jų komentarai būtų kokybiški, jis pasi- 
telkė į pagalbą muzikologę folkloristę J. Čiurlionytę. Tuo būdu 
S. Stanevičiaus „Dainų žemaičių“ komentarai tapo visapusiškai 
kvalifikuotai parengti. Jie yra geras pavyzdys, ko reikia siekti, 
aiškinant sinkretinius tautosakos kūrinius. 

Ne mažiau darbo negu S. Stanevičiaus dainų komentarai. 
pareikalavo smulkiosios tautosakos kūrinių skelbtų variantų su- 
registravimas. Lebedys pirmasis lietuvių folkloristikoje taip pa- 
rengė patarlių ir priežodžių komentarus. Iš šitokių komentarų 
atsiskleidžia patarlių gyvavimas raštuose per kelis šimtmečius, 
išryškėja identiški ir skirtingi tekstai. Jis peržiūrėjo daug kalbi- 
nių darbų, ypač senų žodynų — G. H. F. Neselmano, F. Kuršai- 
čio, M. Miežinio, nespausdintus L. Rėzos, S. Daukanto, vadina- 
muosius Krauzės, Kuncmano, o greta —ir akademinio lietuvių 
kalbos žodyno išėjusius tomus. Šitokie komentarai išryškino pa- 
tarlių spausdinimo tradiciją, jų gyvavimą raštijoje ir kitokių va- 
riantų pavidalu. Komentarai kartu tarsi skelbė, kad artėja laikas 
pradėti ruoštis kapitaliniam patarlių leidimui. Lebedžio našus 
darbas lietuvių paremijų sisteminimo srityje nebuvo be atgarsio. 
Netrukus šiam darbui atsidėjo dabar žymiausias respublikoje 
paremiologas K. Grigas. Lyg atsiliepdamas į laiko reikalavimą, 
jis apie 1970 m. pradėjo rengti lietuvių patarlių katalogą — pa- 
grindą kapitaliniam leidiniui. 

Skelbdamas J. Brodovskio ir anoniminio rinkinio patarles, Le- 
bedys turėjo nuspręsti, kaip sugrupuoti tekstus knygoje. Rank- 
raščiuose patarlės buvo pateiktos prie žodžių, be vidinės tvar- 
kos. Lebedys jas suskirstė pagal tematiką, o skyrių viduje — pa- 
gal alfabetą. Žinoma, tematinis skirstymas turi savų trūkumų. 
Pats sudarytojas pažymėjo, kad, dėstant pagal tokį principą, „su- 

sidurta su sunkumais [...], neišvengta subjektyvumo“ 5. Tačiau 
šitoks išdėstymas turi ir neabejotinų privalumų, išryškina pagrin- 
dines tematikos sritis, padeda atskleisti sąsajas su tikrove. Ši- 
taip suskirstė tekstus „Patarlėse ir priežodžiuose“ (1958) ir K. Gri- 
gas su A. Jonynu. Analogiškai juos išdėstė K. Grigas „Lietuvių 
tautosakos“ penktame tome (1968). Taip buvo pratęsta Lebedžio 
tradicija, žengta kita kryptimi negu pradėjo patarles skelbti 
V. Krėvė-Mickevičius, sugrupavęs jas grynai aliabetine tvarka. 

Beje, mažesnius XVII-XVIII a. tautosakos pluoštelius Lebe- 
dys savo knygoje pateikė pagal šaltinius. Principų įvairumas nu- 
lemtas medžiagos kiekio: nedidelių tautosakos pluoštelių dirbti- 
nis išskaidymas pagal bendrą tematinę schemą būtų išblaškęs 
viename ar kitame šaltinyje sukauptos tautosakos vaizdą. 

Lebedys knygoje „Smulkioji lietuvių tautosaka XVII-XVIII a.“ 
greta tekstų ir detalių komentarų pateikė ir platų įvadinį straips- 
nį, kur pirmą kartą apibūdino ir įvertino šią kūrybą. Vadinasi, 
jis įsitraukė į pačios tautosakos nagrinėjimą. 

Savo straipsnyje jis palietė sudėtingus kilmės, istorinės atri- 
bucijos, kūrėjo, idėjinio kryptingumo ir prieštaringumo klausi- 
mus. Mokslininkas neabejoja, kad skelbiamos tautosakos didžioji 
dalis yra žymiai senesnė negu XVII a., kai ji buvo rinkta, „bet 
ir anksčiau sukurta tautosaka liaudies buvo pritaikinta to meto, 
kada ji buvo užrašyta, gyvenimui ir tą gyvenimą taip pat atspin- 
di“ **. Įvade išryškinama, kad patarlėse ir priežodžiuose atsispindi 
konkreti Prūsijos gyvenimo tikrovė. Jis taikliai pastebi, kad tokie 
dalykai matyti iš didėjančių mokesčių, neteisingų teismų, stip- 
rėjančios feodalinės priespaudos, nacionalinės diskriminacijos at- 
spindžių šiame žanre. Liaudis patarlėmis išreiškia neapykantą 
ir panieką dvarininkams, o „kuniguose pirmiausia matė savo iš- 
naudotojus ir pajuokė jų gobšumą, savanaudiškumą“ !7. 

Įvado autorius atkreipė dėmesį ir į kitus lietuvio valstiečio 
gyvenimo bruožus, atsispindinčius šioje kūryboje: „,„Nemaža vie- 
tos joje skiriama kasdieninei buičiai su visu jos margumu, šeimai, 
ūkininkavimui, darbui; skelbiama gili išmintis, iškeliamas darbš- 
tumas, apdairumas, tvarkingumas, duodama praktinių nurodymų, 
pajuokiamos ydos. Smulkiojoje tautosakoje atsispindi sveika vals- 
tiečio moralė, tikėjimas gėrio ir tiesos pergale, tėviškės meilė, 
bet taip pat ir vidiniai jo prieštaravimai, pasaulėžiūros ribo- 
tumas“ Iš, 

Lebedys, remdamasis turinio analize, pagrįstai spėja, kad skel- 
biama tautosaka sukurta ir užrašyta valstiečių aplinkoje. Ir nors 
skelbiamoje kūryboje „jau ryškiai atsispindi feodalizmo irimas 
ir kapitalistinių santykių formavimasis, pinigo galios iškilimas, 


5 Smulkioji lietuvių tautosaka XVII:—XVIII a., p. 44. 
16 Ten pat, p. 31. 

17 Ten pat, p. 35. 

18 Ten pat. 


valstiečių diferenciacija“ !*, vis dėlto pabrėžiama, kad „visi vals- 
tiečiai, kęsdami visokeriopą priespaudą ir išnaudojimą, XVII-—- 
XVIII amžiuje stovėjo kaip priešiška, antagonistinė klasė stam- 
biesiems feodalams, edelmonams, ir tai lėmė šio laikotarpio tau- 
tosakos vieningumą daugeliu atžvilgių“ ?. Išryškindamas svar- 
biausią idėjinį kryptingumą, Lebedys kartu nenutyli ir smulkio- 
sios tautosakos idėjinių prieštaringumų, kurių radosi ir dėl di- 
dėjančių prieštaravimų valstiečių klasėje, ir dėl viešpataujančių 
klasių ideologijos poveikio, ir apskritai dėl žanrinės šios kūrybos 
prigimties. Todėl patarlėse nestinga ir vieningumo, solidarumo, 
ir egoizmo, savanaudiškumo apraiškų, blaivaus galvojimo ir dva- 
sininkijos skiepijamų prietarų atgarsių. Šitaip Lebedys pirmą kar- 
tą lietuvių paremiologijoje glaustai, bet giliai marksistiškai nu- 
švietė Prūsijos lietuvių patarlių idėjinio turinio istorinį-socialinį 
sąlygotumą. 

Reikšmingas apibendrinimas, kurį daro tyrinėtojas, liečia smul- 
kiosios tautosakos, užrašytos iš Prūsijos lietuvių, bendrumą su 
visa lietuvių šios rūšies tautosaka. Šis bendrumas aiškinamas 
sena sinulkiosios tautosakos kilme, kai „Prūsijos lietuvių neskyrė 
jokia valstybinė siena nuo Didžiosios Lietuvos Kunigaikštystės“ 2!. 
Pažymima, kad ir vėliau ryšiai ne visai nutrūko. 

Lebedys įvade atkreipė dėmesį ir į meninę formą: glaustai 
išskaičiavo pagrindines išraiškos priemones, aptarė formos tobu- 
lumą, poetikos pastovumą, akcentavo patarlių tekstų ilgaamžiš- 
kumą, dėl kurio jie galėjo būti taikomi „įvairiems naujiems atve- 
jams“ 22. Tai taip pat laidas pastebėtam bendrumui išlikti. 

Šitas apibendrintas įvadas yra iki šiol vienintelis XVII-—- 
XVIII a. smulkiosios lietuvių tautosakos aptarimas ir vertinimas. 
Šioje srityje lietuvių folkloristų vis. dar laukia dideli visai nearti 
dirvonai — derėtų tęsti Lebedžio sėkmingai pradėtą Prūsijos lie- 
tuvių smulkiosios tautosakos tiriamąjį darbą. 

Kitokio pobūdžio tyrinėjimus atliko Lebedys, vertindamas 
S. Stanevičiaus „Lietuvių mitologijos aiškinimą“. Jau rašydamas 
monografiją apie S. Stanevičių, jis vienas iš pirmųjų lietuvių 
tarybinėje folkloristikoje ėmė gvildenti supainiotas mitologijos 
problemas. Šis darbas pratęstas, rengiant S. Stanevičiaus „Raš- 
tus“. Pateiktose pastabose apžvelgiamos vėlesnių tyrinėtojų nuo- 
monės, samprotavimai apie atskiras mitines būtybes, ir visa tai 
moksliškai įvertinama. Pastabos pasižymi blaivia nuovoka, kri- 
tiškumu. Taigi Lebedys nemažai prisidėjo prie mitologijos tyri- 
nėjimo suintensyvinimo lietuvių tarybinėje iolkloristikoje. O ir 
kitaip jis yra padėjęs skelbti lietuvių mitologijos šaltinius. Antai 
jis buvo „Lituanistinės bibliotekos“ redkolegijos narys, kai buvo 


9 Ten pat, p. 31. 
2 Ten pat. 
2! Ten pat, p. 37. 
22 Ten pat. 

rengiamas svarbus šios disciplinos veikalas — J. Lasickio „Apie 
žemaičių dievus“ (1969). 

Kaip matome iš Lebedžio mokslinės veiklos, jo susidomėjimas 
mitologijos ir folkloristikos dalykais neatslūgo iki paskutiniųjų 
metų. Ypač čia minėtina po mirties paskelbta knyga „Lietuvių 
kalba XVII-XVIII a. viešajame gyvenime“ (1976), kur taip pat 
išryškėja autoriaus pastangos kaupti liaudiškus posakius, žinias 
apie lietuvių tikėjimus, mitines būtybes, papročius. Be abejo, ši 
knyga, kaip rodo pavadinimas, skirta žymiai platesnei problema- 
tikai. Pats darbas liko nebaigtas: surinkta medžiaga, parašyti 
apibendrinimų apmatai, planų projektai. Bet ir tai, kas padaryta, 
rodo, kad, rašydamas šį darbą, Lebedys buvo numatęs praplėsti 
lietuvių tautosakos ir mitologijos rašytinių šaltinių ratą. 

Lietuvių folkloristikai ši knyga svarbi paskelbta archyvi- 
ne medžiaga. Lebedys atrado ir atkreipė dėmesį į tokius 
šaltinius, kurie iki šiol dar nebuvo šiuo požiūriu analizuoti. Antai 
peržiūrėdamas 1720 m. pamokslus, sakytus Šiauliuose, jis surado 
žinių apie vestuvinius papročius, apie tikėjimus į velnius. Jis 
išrašo sakmišką pasakojimą, patarlių ir priežodžių, pvz.: baube 
kayp iautis; zwiege kayp meytelis; tiesa wissiemus akis bada; ir 
sianame kamine welnas ugni uzdega. Keliolika rastų patarlių bei 
priežodžių praplečia mūsų žinias apie šių tekstų gyvavimą ir jų 
panaudojimą. Papildomų žinių mūsų tautosakos istorijai pateikia 
Lebedys ir iš XVIII a. antrosios pusės Troškūnų vienuolyno klie- 
rikų retorikos pratimų rinkinių. Čia rasta ir patarlių, ir keiksmų. 
O ypač įdomių tautosakos tekstų rasta troškūniečio C. Lukausko 
lietuviškų pamokslų, surašytų XVIII a. pabaigoje, rinkinyje. Gre- 
ta patarlių Lebedys išrašo ir sakmę, ir net buitinę pasaką apie 
gudrybę tėvo, turto paslaptim gaubiantį dėžę. Išrašyta ir įdomi 
parabolė (vadinama „priežodžiu“) apie galvą, rankas, kojas, ku- 
rios atsisakė pilvą penėti. 

Įdomių pastabų, užuominų Lebedys išrašė iš įvairių šaltinių 
apie mirusių pagerbimo papročius („diedų darymas“, „stalų iš- 
kilmės“, „ritinių apeigos“), apie kalendorines šventes (velykinis 
laistymasis, „ledų diena“, šokinėjimas per laužus joninių metu), 
apie tikėjimus mitinėmis būtybėmis, apie burtininkų, raganų teis- 
mus, skandinimą, apie žalčių galvų nešiojimą ir pan. Nemaža 
šitokių žinių išrinkta iš jėzuitų ordino kronikos (rašyta XVII a. 
pradžioje). Ten minima akmenų garbinimas, namų dievai Dims- 
tapatis, Pagirnis. Minimas paprotys tekinius dėti „ant paties 
grūdų sandėlio kraiko, kad aitvaras, pavogęs grūdų, nenuneštų 
į kitų žmonių, kaimynų svirnus“ *. Kitoje vietoje rašoma apie 
medžių garbinimą, apie Zemėpatį, Beaukurį, Pagirnį, Užpelenį. 

Analogiškų duomenų rasta ir Vilniaus jėzuitų akademijos ko- 
legijos pastoracinės veiklos dienoraštyje. Čia minimas saulės ir 


3 Lebedys J. Lietuvių kalba XVII-XVIII a. viešajame gyvenime.— V., 
1976, p. 206. 

mėnulio garbinimas, kerėtojos, vartojančios kūkalio sėklas, velnio 
iš namų. Keliose vietose užsiminta apie akmenų garbinimą, apie 
pagirnių dievus žalčio pavidalu. 

Lebedžio sukaupti išrašai rodo, kad dar galima rasti naujų 
rašytinių šaltinių, svarbių folkloristikai ir mitologijai. Jie liudi- 
ja, kad smulkioji ir pasakojamoji tautosaka, tikėjimai, mitiniai 
įvaizdžiai raštuose atsispindėjo plačiau negu iki šiol galvota. 
Paskelbti tekstai ir jų fragmentai davė naujų duomenų tautosa- 
kos gyvavimo istorijai nušviesti. Pradėtas darbas skatina kitus 
tyrinėtojus aktyviau ieškoti naujos archyvinės medžiagos. 

Apžvelgiant Lebedžio folkloristinius darbus, būtina paminėti 
pluoštą recenzijų, kuriose vertinamos A. Jonyno, K. Grigo, S. Skro- 
denio, P. Jokimaitienės, B. Kazlauskienės, N. Vėliaus, K. Alek- 
syno kandidatinės disertacijos *. Disertacijų temos gana įvairios: 
iš pasakojamosios tautosakos („Baudžiauninkų kovos prieš feo- 
dalus atspindžiai buitinėse lietuvių liaudies pasakose“, ,Mitinės 
lietuvių liaudies sakmių būtybės“), dainuojamosios („Lietuvių 
liaudies vaikų dainos“, „Vestuvinių lietuvių liaudies dainų kla- 
sifikacija“, „Lietuvių liaudies dainų kalbinės stilistinės ypaty- 
bės“, iš dalies — „Lietuvių kalendorinių apeigų tautosaka“) ir 
istoriograiijos („Simonas Daukantas — lietuvių tautosakos rinkė- 
jas ir leidėjas“). Recenzijos nėra skirtos spaudai, jos buvo skai- 
tomos per viešus disertacijų gynimus. Minimos recenzijos įdo- 
mios daugeliu atžvilgių: čia įvertinama disertacijų temų reikšmė 
ir aktualumas, jų sunkumas, pagrindiniai uždaviniai; čia atsklei- 
džiama ir mokslininko įnašas, jo sprendimo būdas, interpretacijų 
individualumas, paliečiami ir kiti disertanto nuopelnai lietuvių 
iolkloristikai, ir tos silpnybės, kurias oponentas taip taikliai pa- 
stebi. Nemažą dalį recenzijose liečiamų dalykų sąlygiškai būtų 
galima priskirti folkloro tyrinėjimo metodologijos 
ir metodikos sričiai, kur liečiami ir mokslinės kultūros, 
stilistinio darbo klausimai. Šie dalykai labai rūpėjo Lebedžiui, 
ir tai matyti iš įvairių oponento kalbų— pagiriamojo žodžio ir 
kritikos. 

Jis mokėjo pasidžiaugti laimėjimais, vertino praktiniu paty- 
rimu pagrįstus teorinius apibendrinimus. Aptardamas disertaci- 
nius mokslinius darbus, reikalavo, kad jie būtų problemiški. Ty- 
rinėjimas turi būti turiningas. Jo nepatenkino nekonkretūs, bendri 
teiginiai, plikas aprašinėjimas, faktografija. Jis akcentuoja, kaip 
svarbu tyrinėti liaudies kūrybos kilmę ir raidą, ir kartu pastebi, 
kad folkloristikoje šituos uždavinius išspręsti sunku. Ragino glau- 
džiau sieti tautosakos nagrinėjimą su tautos istorija, čia matė 
raktą tautosakos raidos ypatumams atskleisti. Svarbiu moksliniu 
metodu folkloristikoje laikė lyginamąjį tyrinėjimą. Daug dėmesio 
jis visada skyrė meninės išraiškos, stiliaus analizės aptarimui. 


4 Zr. Lebedys J. Lituanistikos baruose, t. 2, p. 97—131. 

Lebedys labai domėjosi darbo kompozicija, skyrių proporcijomis, 
dėstymo sistemingumu, disertacijos kalba ir stiliumi. Visada ska- 
tino rūpintis stiliaus kultūra, preciziškumu, nuoseklumu, minties 
išbaigtumu, aiškumu ir sklandumu. 

Lebedžio recenzijos yra reikšmingas ir originalus tarybinės 
lietuvių folkloristikos istoriografijos puslapis. 

Nūdienos tautosakos mokslu susirūpinęs, ir savo darbais, ir 
vertindamas kitus Lebedys dėjo jo pamatus ir brėžė gaires atei- 
čiai. Visa tai darė iš meilės savo tautos kultūrai, norėdamas ge- 
riau pažinti jos šiandieninį turinį ir jį praturtinti tikromis ver- 
tybėmis. 


KALBOS MĮSLĖS 
Antanas Jakulis 


Senosios lietuvių literatūros ir literatūrinės kalbos istorijos 
tyrinėtojams rūpi daugelis tų pačių problemųs Ir vieni, ir kiti 
analizuoja senuosius tekstus lietuvių kalba, ir vieniems, ir ki- 
tiems svarbūs jų autorystės ir originalumo klausimai, tarpusavio 
ryšiai, vertimo problemos. Vertinant senuosius kalbos paminklus 
literatūriniu aspektu, būtinai paliečiami ir kai kurie kalbos, ypač 
leksikos, klausimai. Todėl visiškai suprantama, kad žymiausias 
senosios lietuvių literatūros tyrinėtojas profesorius Jurgis Lebe- 
dys visada buvo arti kalbos mokslo reikalų. Tačiau jo santykis 
su kalbotyra buvo ypatingas. Net kai pats nesiimdavo spręsti 
specifinių lingvistinių problemų, jis skatino jų tyrinėjimus; tai 
rodo ir J. Lebedžio straipsnių bendraautorių — visiems žinomų 
lietuvių kalbininkų — J. Kabelkos!, J. Palionio?, V. Urbučio 3 —— 
pavardės. Rašydamas apie bet kurį leidinį ar autorių, J. Lebedys 
visada pabrėždavo jo reikšmę ne tik lietuvių literatūros, bet ir 
literatūrinės kalbos istorijoje. Kalbinių pastabų — bendro pobū- 
džio arba ir labai konkrečių — randame bene kiekviename darbe. 
Pavyzdžiui, monografijoje apie S. Stanevičių, turint galvoje jos 
apimtį, kalbos dalykams nėra skirta daug vietos: net ir apie ano- 
niminės 1737 m. gramatikos perdirbimą ir perspausdinimą kalba- 
ma gana glaustai, akcentuojant pirmiausia išleidimo aplinkybes, 
kultūrines ir visuomenines sąlygas, S. Stanevičiaus požiūrį į lie- 


!Kabelka J, Lebedys J. Ar tiksliai ir teisingai pateikiama praei- 
ties literatura? (Apie tekstologinius klausimus).— Literatūra ir menas, 1957, 
gegužės 25 d. |=Lebedys J. Lituanistikos baruose (toliau — LB). V., 1972, 
t. I, p. 330—338. 

*Lebedys J, Palionis J. Seniausias lietuviškas rankraštinis teks- 
tas.— Kn.: Bibliotekininkystės ir bibliografijos klausimai. V., 1964, t. 3, p. 109— 
113 (=LB I 21—54). 

3Lebedys J, Urbutis V. Du žemaitiški XVIII a. vidurio laiškai. — Bal- 
tistica, 1968, t. 4 (2), p. 293—306 (=LB I 184—200). 

tuvių kalbą *. Tačiau ir šioje monografijoje apžvelgiami kai kurie 
literatūrinės kalbos raidos klausimai ?, charakterizuojama grožinė 
S. Stanevičiaus kūryba leksikos, sintaksės aspektais“, pabrėžia- 
ma, jog būtina tirti kiekvieno rašytojo kalbą ir įvertinti jo vaid- 
menį literatūrinės kalbos raidoje 7. 

Norėdami visapusiškai įvertinti J. Lebedžio nuopelnus lietu- 
vių kalbotyrai, turėtume kalbėti ne tik apie spausdintus darbus, 
bet ir apie kitokią veiklą: nuolatinius kontaktus su kalbininkais, 
konsultacijas, patarimus, paskatinimus, disertacijų ir kitokių dar- 
bų recenzavimą ir t. t. Ne veltui jam dėkoja savo studijų pra- 
tarmėse ne tik J. Palionis8, Z. Zinkevičius?, bet ir V. Mažiu- 
lis '9, kurio tyrinėjamos problemos lyg ir nelabai siejasi su J. Le- 
bedžio mokslinių interesų siera. Pagaliau po profesoriaus mirties 
pasirodė du kalbininkų straipsniai, skirti jo atminimui. Z. Zinke- 
vičius straipsnyje !! analizuoja S. Slavočinskio giesmyno kalbą, 
kurios pirmasis tyrinėtojas buvo J. Lebedys. A. Girdenis, dedi- 
kuodamas savo straipsnį 12 J. Lebedžiui, matyt, jaučia jam dė- 
kingumą už tokią paramą, kuri neatsispindi jokiuose spausdin- 
tuose darbuose. Visiškai suprantama, kad šiais aspektais -apibū- 
dinti J. Lebedžio veiklos neįmanoma: reikia manyti, kad ji 
išryškės kalbininkų atsiminimuose. O šiame straipsnyje pabandy- 
sime bent suminėti kai kuriuos kalbos klausimus, nagrinėtus pa- 
ties J. Lebedžio studijose ir straipsniuose. 

Visiems žinoma, kad J. Lebedys nepaprastai kruopščiai stu- 
dijavo archyvinius dokumentus, ieškojo žinių apie senuosius au- 
torius, kultūrinį gyvenimą, įvairias visuomenės gyvenimo apraiš- 
kas. Tiek daugelis jo išaiškintų faktų, tiek gerai argumentuoti 
apibendrinimai labai svarbūs literatūrinės kalbos istorijos tyri- 
nėtojui. Lietuvių raštijos pasirodymas, knygų leidybos pradžia 
Didžiojoje Lietuvoje, pagaliau M. Daukšos fenomenas be J. Le- 
bedžio darbų būtų ne tokie aiškūs. Veikiausiai labai svarbių duo- 
menų kalbininkai būtų radę ir nebaigtoje studijoje apie lietuvių 
kalbą viešajame gyvenime XVII-XVIII a. Net ir surinkta me- 
džiaga, paskelbta atskira knyga 'š, gali patarnauti kalbininkams. 

J. Lebedys nuolatos pabrėždavo, jog būtina tyrinėti senųjų 
raštų kalbą, tačiau buvo nepatenkintas, kad tie tyrinėjimai ne 


* Lebedys J. Simonas Stanevičius.— V., 1955, p. 167—178. 

5 Ten pat, p. 239—240, 

š Ten pat, p. 243—249, 

7 Ten pat, p. 257—258. 

š Palionis J. Lietuvių literatūrinė kalba XVI-XVII a.— V., 1967, p. 4. 
S Zinkevičius Z. Lietuvių dialektologija.— V., 1966, p. 9. 

10 Mažiulis V. Baltų ir kitų indoeuropiečių kalbų santykiai. — V., 1970, 


7. 

NZinkevičius Z. S. M. Slavočinskio giesmyno (1646 m.) kalba.— 
Kn.: Žodžių formos ir jų vartosena (Lietuvių kalbotyros klausimai. — V., 1974, 
t. 15, p. 137—168). 

12? Girdenis A. Baltiškųjų // ir dj reileksai 1759 m. „Žyvate“.— Baltis- 
tica, 1972, t. 8 (2), p. 173—190. 

5 Lebedys J. Lietuvių kalba XVII-XVIII a. viešajame gyvenime.— 
V., 1976. 

visada yra tinkamos krypties. Recenzuodamas J. Palionio studiją 
„Lietuvių literatūrinė kalba XVI-XVII a.“, jis rašo: „Imant 
vien skirtumus ir beveik neliečiant bendrų dalykų, gali susida- 
ryti ir iš dalies susidaro ne visai teisingas XVI-XVII a. lietuvių 
literatūrinės kalbos, ypač jos sintaksės, vaizdas. Atrodo, kad 
joje buvo vartojamos beveik vien svetimos lietuvių kalbai kon- 
frazeologiją. Norint išvengti šio pavojaus, tur būt, derėjo turėti 
prieš akis ir kitą kriterijų — drauge žiūrėti, kas XVI-XVII a. 
literatūrinėje kalboje buvo sava, lietuviška, gera, iš senovės pa- 
veldėta, nors žymiai ir nesiskyrė nuo dabartinės kalbos. Pagrin- 
dinis požiūris, atrenkant medžiagą, atrodo, turėjo būti — litera- 
tūrinės kalbos turtėjimas, tobulėjimas, liaudinių, gyvosios kalbos 
elementų gausėjimas, naujų gerų, kultūriniam gyvenimui reika- 
lingų žodžių kūrimas“ '*. Iš tikrųjų čia ne tiek priekaištas mono- 
grafijos autoriui, kiek visų tyrinėjimų būklės konstatavimas ir 
skatinimas pakeisti jų kryptį. Visiškai natūralu, kad senuosiuose 
kalbos paminkluose pirmiausia buvo pastebėti tie faktai, kurių 
nėra dabartinėje kalboje. Kadangi daugeliui tyrinėtojų pirmiau- 
sia rūpėjo bendrieji kalbos istorijos, istorinės gramatikos, ap- 
skritai indoeuropeistikos klausimai, tai į įvairius archainius reiš- 
kinius kartais būdavo ir sąmoningai orientuojamasi. Todėl ir 
šiandien tiek apie visus senuosius kalbos paminklus, tiek apie 
atskirų leidinių kalbą mes dažnai sprendžiame gana paviršutiniš- 
kai: nelengva rasti kalbininkų nepastebėtą retesnį senųjų raštų 
žodį ar Tormą, bet visumos vaizdo neturime. Yra suregistruota 
daugybė atskirų autorių naujadarų, paprastai neprigijusių, bet 
ne visada aišku, ar net tas pats autorius vartoja ir jų sinoni- 
mų; žinome retų morfologinių formų, bet kartais net neaiškus jų 
dažnumas, lyginant su įprastomis dabartinėje kalboje. Supran- 
tama, šios padėties pakeisti iš karto neįmanoma: reikia didelių 
parengiamųjų darbų, reikia sudaryti bent svarbiausių senųjų 
kalbos paminklų žodynus (registrus), reikia detaliai statistiškai 
ištirti įvairius tų raštų kalbos lygmenis. Cituotuosius J. Lebedžio 
žodžius, rodos, ir turėtume suprasti kaip skatinimą tokiems dar- 
bams. Pastaraisiais dešimtmečiais tokių tyrimų vis gausėja: be 
anksčiau išleisto Chilinskio biblijos žodyno !?, išspausdintas jau 
seniau parengtas M. Petkevičiaus katekizmo žodynas !9, K. Do- 
nelaičio raštų !7, M. Daukšos postilės 18 žodynai, K. Sirvydo „Punk- 


4 LB II 144. 

5 Kudzinowski Cz. Biblia litewska Chyliūskiego. Nowy Testament, 
Tom III — indeks.— Poznan, 1964, 

6 Kruopas J. 1598 m. Merkelio Petkevičiaus katekizmo leksika.— Kn.: 
Iš lietuvių leksikologijos ir leksikografijos. V., 1970, p. 83—153. 

" Kabelka J. Kristijono Donelaičio raštų leksika.— V., 1964. 
ola Kudzinowski Cz. Indeks-stėwnik do „Daukšos Postilė“.— Poznan, 

tų sakymų“ veiksmažodžių indeksas*?, parašyta studija apie 
J. Rėzos leksiką 29, pasirodė reikšmingų Z. Zinkevičiaus straips- 
nių 2! ir t. t. 

Beje, ir pats J. Lebedys, nagrinėdamas ar tik užsimindamas 
apie vieno ar kito rašytojo kalbą, paprastai akcentuoja ne kokias 
retas formas, archaizmus, skolinius, o bando pateikti apibend- 
rintą charakteristiką. Sakysime, kalbėdamas apie M. Daukšos 
leksiką, jis pabrėžia sinonimų gausumą, aiškinasi, kodėl jų tiek 
daug vartojama, naujadarus bando klasifikuoti, ypač atkreipia 
dėmesį į prigijusius, t. y. jam pirmiausia rūpi, kuo M. Daukša 
praturtino lietuvių literatūrinę kalbą, kiek ta kalba buvo artima 
liaudies kalbai 2, 

Senuosiuose lietuvių kalbos paminkluose dažnai pastebima 
įvairių tarmių elementų: tame pačiame tekste pasitaiko, pavyz- 
džiui, ir žemaitiškų, ir rytų aukštaičiams būdingų fonetikos ypa- 
tybių, kurias pastebėti palyginti nesunku; nekelia abejonių, kad 
ir kai kurios skirtingų tipų formos ar keli sinonimai vienam daik- 
tui ar reiškiniui pavadinti negalėjo būti vartojami vienoje šnek- 
toje. Paprastai kalbininkai šiuos dalykus aiškina sąmoningomis 
pastangomis įtikti kuo didesniam skaitytojų skaičiui, taip pat 
tuo, kad autoriai yra gyvenę įvairiose vietose, susipažinę su įvai- 
riomis tarmėmis, kad kai kas yra redaktorių pakeista. Iš tikrųjų 
tarmių mišinį taip galima ir reikia aiškinti. Bet negalima igno- 
ruoti ir galimos tiesioginės vienų raštų kalbinės įtakos kitiems, 
kuri dažnai lyg ir pamirštama. J. Lebedys labai daug dėmesio 
skyrė senųjų autorių tarpusavio ryšiams. Jis įtikinamai parodė, 
kad M. Daukša buvo susipažinęs su Rytų Prūsijos lietuvių raš- 
tais ir jais (bent B. Vilento) naudojosi, versdamas katekizmą 
ir postilę?3; M. Daukšos katekizmo vertimu naudojosi 1605 m. 
katekizmo vertėjas, jo raštų įtaka jaučiama K. Sirvydo ,,Punk- 
tuose sakymų“ ir evangelijų (J. Jaknavičiaus?) rinkinyje „Ewan- 
gelie polskie y litewskie“ 2*. J. Lebedys įrodė, kad K. Sirvydo žo- 
dynu naudojosi S. Slavočinskis?, o šio giesmių vertimais — 
S. Jaugelis Telega, rengdamas „Knygos nobažnystės“ giesmyną ?. 


I! Morkūnas K. Konstantino Širvydo „Punktų sakymų“ veiksmažodis 
(indeksas).— Kn.: Iš lietuvių kalbotyros istorijos. V., 1980, p. 109—221. 

2 Zulys V. Jono Rėzos raštų leksika. Dis. rankr., 1970. 

2 Zinkevičius Z. S. M. Slavočinskio giesmyno (1646 m.) kalba. Min. 
veik, p. 137—168; taip pat jo. M. Petkevičiaus katekizmo (1598 m.) tar- 
mė.— Baltistica, 1970, t. 6 (2), p. 227—243; t. 7 (1), 1971, p. 67—86, taip 
pat jo. M. Mažvydo raštų kalba. — Baltistica, 1977, t. 13 (2), p. 358—371; 
1978, t. 14 (I), p. 38—44; 1978, t. 14 (2), p. 139—146; 1979, t. 15 (I), p. 16— 
22, taip pat jo. Iš lietuvių istorinės akcentologijos (1605 m. katekizmo kir- 
čiavimas).— V., 1975. 

2 Lebedys J. Mikalojus Daukša. — V., 1963, p. 308—320. 

2 Ten pat, p. 209—214, 261—269. 

24 Ten pat, p. 361—367. 

5 Slavočinskis S. M. Giesmes tikėjimui katalickam priderančios. Fo- 
tograiuotinis leidimas / Paruošė Jurgis Lebedys.— V., 1958, p. 23—24, 26—27 
(=LB I 133, 135). 

25 Ten pat, p. 49—51 (=LB I 152—153). 

Tokių pastebėjimų galima būtų priskaičiuoti dar daugiau. Tačiau 
svarbiausia pabrėžti, kad J. Lebedys laikė šiuos klausimus rei- 
kalingais išsamesnių filologinių ir lingvistinių tyrinėjimų. Deja, 
iki šiol kalbininkų darbuose paprastai apsiribojama bendromis 
frazėmis apie vieno autoriaus įtaką kitam. Išsamesni tyrinėjimai 
gal padėtų geriau suvokti literatūrinės kalbos formavimosi pro- 
ce5ą. 

Labai reikšminga J. Lebedžio veiklos sritis — retų spaudinių 
ir rankraščių publikavimas. Jo iniciatyva perspausdintas pirmasis 
žinomas lietuviškas tekstas?7 pasidarė prieinamas kalbiniams ty- 
rinėjimams. Labai kruopščiai parengtas S. Slavočinskio giesmyno 
Iotograiuotinis leidimas ?*š, smulkiosios tautosakos rinkinys ??, su- 
darytas iš J. Brodovskio ir kitų XVII-XVIII a. autorių užrašymų 
(daugiausia rankraščių), pagaliau S. Stanevičiaus dainų fotogra- 
žuotinis leidimas 39 — visi šie darbai sudaro sąlygas sėkmingiau 
tyrinėti senųjų tekstų kalbą. Svarbiausia, kad visais tais tekstais 
galima visiškai pasikliauti: J. Lebedys nepaprastai daug dėme- 
sio skyrė tam, kad tiek fotograiuotiniai leidiniai, tiek perspaudai 
būtų tikslūs, nes tai labai aktualu kalbos tyrinėtojams. Literatū- 
ros mokslui vienas kitas rašmuo, net forma galėtų būti ir nelabai 
svarbūs. Dideli šių leidinių įvadiniai straipsniai ir komentarai, 
reikšmingi įvairiais aspektais, gali patarnauti ir lingvistiniams 
tyrinėjimams. Ar me juose geriausiai atsispindi, kaip rengėjas 
vertina kiekvieną kalbos faktą, kiekvieną žodį, kiek įvairių kal- 
bos mokslo žinių jis buvo sukaupęs. 

Negalėdami aprėpti visų J. Lebedžio pastabų, kur nagrinėja- 
mi konkretūs kalbos faktai, plačiau sustosime prie dviejų minėtų 
leidinių — smulkiosios tautosakos rinkinio ir S. Slavočinskio gies- 
myno fotogratuotinio leidimo. 

Smulkiosios tautosakos rinkinyje medžiaga išdėstyta taip, kad 
ja patogu būtų naudotis tiems, kurie tyrinėja pačią tautosaką. 
Čia patarlės, priežodžiai ir mįslės suskirstytos pagal tematiką, 
o skyreliuose — pagal -pirmojo žodžio pirmąsias raides. Patarlės, 
kurios originaluose yra pateikiamos drauge, čia atsiduria skirtin- 
gose vietose (nors nuorodos padeda nustatyti, kaip jos išdėsty- 
tos rankraštyje). Be to, nededami obsceniški ir bibliniai tekstai. 
Kalbos tyrinėtojams, žinoma, būtų geriau turėti tekstus, kuo tiks- 
liau ir pilniau atspindinčius rankraštį. Tačiau J. Lebedys labai 
kruopščiai išstudijavo sunkiai išskaitomus rankraščius, pateikė 
tekstus rašyba, tiksliai atspindinčia originalą, transponavo juos 
bendrinės kalbos rašmenimis, pridėdamas išsamius komentarus 
ir daugelio žodžių ir formų paaiškinimus. Kartu suregistravo, 
kur tos pačios patarlės ar jų variantai užtiksuoti vėliau. Visa 


27 Zr. 2 išnašą. 

28 Zr. 25 išnašą. 

2 Smulkioji lietuvių tautosaka XVII-XVIII a. / Paruošė Jurgis Lebe- 
dys.— V., 1956. 

3 Stanevičius S. Dainos žemaičių.— V., 1954. 

tai labai palengvina šių tekstų lingvistinę analizę. Dėl kai kurių 
dalykų galima būtų, žinoma, ir paabejoti. Pavyzdžiui, transpo- 
nuojant į dabartinę bendrinę kalbą, keičiama ne tik fonetika, bet 
ir kai kurios morfologinės lytys *. Tačiau šie pakeitimai nelabai 
nuoseklūs: sakysim, paliekamos atematinių veiksmažodžių for- 
mos eit, paliekt ir t. t. (paprastai nepridedant 3 a. -i, nors kartais 
ji įrašoma laužtiniuose skliaustuose), bet gražiji (= gražyji) kei- 
čiama į graži(o)ji (p. 403), parauges (p. 257) — į peraugęs (ma- 
tyt, čia laikoma ionetiniu e vertimu į a), g. sg. delnos vienur 
transponuojama delno(s) (p. 161), kitur — delnos (p. 623) ir 
pan. Originalo Meddijei transponuojamas į medėjai (p. 307), ate- 
matinė lytis skaust' komentaruose interpretuojama kaip sutrum- 
pėjusi iš skausta (p. 61), nors turėtų būti medijai ir skaust(i). 
Vargu ar reikėjo Trubas keisti į friūbas (p. 307), karšiau nede- 
rėjo be komentarų transponuoti į karšau (p. 83), nors originale 
tikriausiai yra klaida. Ne visai pavykę keli reikšmių aiškinimai, 
pvz., griauju (p. 277) aiškinama žodžiu krankiu (Griauju kaip 
varna), gloda (p. 394) — šalin (Kad tavęs gloda būtų). Iš tik- 
rųjų pirmasis žodis čia, matyt, vartojamas perkeltine reikšme, o 
gloda (br. gtod) reikšmės „prapultis, nebuvimas, stoka, galas 
(badas)“ (LKŽ III 431) tinka ir šiam kontekstui. Šitokių netiks- 
lumų galima būtų rasti ir kiek daugiau, bet jų visiškai išvengti 
tokiame sudėtingame darbe nebuvo įmanoma. Pagaliau jie ne- 
labai ką gali suklaidinti, nes greta pateiktas originalo tekstas 
leidžia nesunkiai pastebėti apsirikimus. O daugelis tiek teksto- 
loginių komentarų, tiek atskirų žodžių aiškinimų nekelia abejo- 
nių ir rodo didelį autoriaus įžvalgumą. 

Keli pavyzdžiai: 

1. Posakį Paskutinne minta (vok. Es ist mit ihm aus „su juo 
baigta“) J. Lebedys transponuoja Paskutinę (?) minta ir minta 
spėja esant esamojo laiko 3 a. (p. 75). Milkus jį laikė daikta- 
vardžiu, o Neselmanas ir Kuršaitis šio daiktavardžio nežinojo. 
Nors Milkaus yra Tai paskutinnė jo Minta (skirtingai nuo J. Bro- 
dovskio), bet tikriausiai jis tik neteisingai interpretavo J. Bro- 
dovskio sakinį. Be reikalo, remiantis vien tik šiuo Milkaus saki- 
niu ir neatsižvelgiant į J. Lebedžio nuomonę, žodis minta „išlai- 
kymas, pragyvenimas“ įtrauktas į LKŽ VIII 232. Tiesa, prie misti 
LKŽ VIII 282 yra ir Brodovskio Paskutinę minta, bet čia, matyt, 
iš vieno žodžio padaryti du. 

2, Patarlėje Gyvensi — lobiuosi! Vyža lobį veši... (p. 59) tor- 
mą lobiuosi J. Lebedys visiškai pagrįstai laiko veiksmažodžiu, 
nors M. Miežinis jį buvo perdirbęs į lobiuose. Tokiu būdu „iš- 
gelbėtas“ žodis lobiuoti: jis įrašytas ir į LKŽ VII 638 (tik gal 
be reikalo nurodoma ši J. Lebedžio knyga, o ne anoniminis pa- 
tarlių ir priežodžių rinkinys, iš kurio ši patarlė paimta). 


* Toliau šiame straipsnyje pavyzdžiai iš senųjų raštų pateikiami dabarti- 
niais spaudmenimis. 

3. Zodis ėdžiu pasakyme Esk, ėdžiu galo negausi, jei kas ne- 
primuš J. Lebedžio interpretuojamas kaip vienaskaitos įnaginin- 
kas, nors Milkaus čia yra šauksmininkas ėdžia. Daug įtikina- 
miau, kad J. Lebedžio spėjimas teisingas. Tik kažkodėl LKŽ šis 
pavyzdys (Milkaus variantas) teduodamas prie žodžio ėdžia (Il 
1048), bet ne prie ėdis (II 1045). 

4. Tais atvejais, kai žodis ar ir visas pasakymas nėra aiškus, 
nurodoma bent jau įvairių autorių jo interpretacijos. Taip aiški- 
nami žodžiai leilios (p. 343), pasaučiai (p. 363) ir kai kurie kiti. 

5. J. Lebedys nurodo ir netikslumus „Lietuvių kalbos žodyne“ 
(buvo išėję tik du tomai), pvz., kad rašoma vienur donyld, o ki- 
tur duonyla (p. 423), kad tame pačiame pasakyme vienur rašoma 
Ne ėsi padažytą, bet nulaižytą, o kitur — .. „padažyta, ... nulai- 
žyta (p. 135), kad posakyje Kad tu ant galgių pareitumbei pas- 
kutinis žodis klaidingai užrašytas paseitumbei (p. 399) ir t. t. 
Rengiant antrąjį LKŽ leidimą, į kai kurias pastabas atsižvelgta, 
tačiau ne į visas: liko ir donyla bei duonyla (du žodžiai), liko 
ir paseitumbei (LKŽ II 1093). 

6. Matyt, šiek tiek abejojama (p. 177), kaip interpretuoti for- 
mą skela „yra skolingas“ pasakyme Daugiaus skela ne kaip Plau- 
ku tur ant galvos (transponuota — Daugiau(s) skela (skeli?) 
nekaip plaukų tur(i) ant galvos), tačiau nurodoma, kad Brodovs- 
kio rašoma skela ir kitoje vietoje, kad Šleicheris rašo skeli, o 
F. Kuršaitis duoda pagrindines formas skeliū, skelėjau, skelėsiu, 
skelėti. Taigi neaiški forma paliekama neišaiškinta, bet atkrei- 
piamas į ją dėmesys. 

Įvairius kalbos klausimus J. Lebedys palietė, tyrinėdamas 
S. Slavočinskio giesmyno kalbą. Fotografuotinio leidimo didelia- 
me įvadiniame straipsnyje (p. 7—52) yra specialus skyrelis „Kal- 
ba“ (p. 20—31), kuriame aptariamas giesmyno tarminis pagrin- 
das, kai kurie morfologijos, leksikos, sintaksės dalykai, net rašyba. 
Be to, pridėti tekstų komentarai (,,Paaiškinimai“, p. 343—427) 
ir retesnių žodžių žodynėlis (p. 429—536) — iš tikrųjų gana di- 
delis ir išsamus daugelio žodžių (archaizmų, dialektizmų, nauja- 
darų, vertinių, skolinių ir žodžių, dabar vartojamų kitokia reikš- 
me) aiškinimas (630 antraštinių žodžių). Taigi čia konkretūs 
kalbos faktai nagrinėjami išsamiau negu bet kuriame to paties 
autoriaus darbe. Tai visiškai suprantama: S. Slavočinskio gies- 
myno kalba anksčiau nebuvo tyrinėta, kalbininkų darbais pasi- 
remti nebuvo galima. Todėl šiame darbe ryškiausiai atsiskleidžia 
J. Lebedžio kalbininko žinios ir erudicija. 

J. Lebedys konstatuoja, kad, nors ir ne visai akivaizdžiai, 
ryškėja žemaitiškas giesmyno kalbos pagrindas (p. 20—23), iš- 
vardija svarbiausias žemaitybes ir nustato, kad giesmyno rengė- 
jas buvo žemaitis dūnininkas (t. y. pietų žemaitis). Tačiau jis 
turėjo pažinti ne tik savo tarmę, nors kai kurios nežemaitiškos 
ypatybės galėję atsirasti, redaguojant kitų tarmių atstovams 
(p. 24). Rytietybes jis linkęs aiškinti K. Sirvydo žodyno įtaka. 

Vėliau šio giesmyno kalbą dialektologiniu aspektu išsamiai iš- 
tyrė Z. Zinkevičius?!. Jis tiksliai lokalizavo giesmyno vertėjo 
tarmę (Nemakščių—Viduklės apylinkės), įrodė, kad giesmės pra- 
džioje turėjo būti žemaitiškesnės, o paskui jos „aukštaitintos“, 
t. v. jų kalba bandyta priartinti prie Kėdainių apylinkių šnektų. 
Z. Zinkevičiaus išvados nekelia abejonių, jos pagrįstos akivaiz- 
džiais argumentais. Straipsnyje daug statistinių duomenų, kurių 
„kalba“ visada pati įtikinamiausia. Tačiau čia svarbu pabrėžti 
ką kita: Z. Zinkevičiaus išvados ne tik nepaneigia, bet tik pa- 
tvirtina J. Lebedžio pagrindinius teiginius. Svarbiausios tarmi- 
nės ypatybės buvo pastebėtos teisingai, tarminis pagrindas nu- 
statytas taip pat teisingai, kitų tarmių elementų kilmė aiškinama 
panašiai. Tiesa, čia yra vienas skirtumas: J. Lebedys visas ry- 
tietybes buvo linkęs aiškinti K. Sirvydo žodyno įtaka, o Z. Zin- 
kevičius įrodė, kad pats vertėjas turėjo būti susipažinęs su rytų 
aukštaičių tarme, nes yra rytietiškų žodžių ir formų, kurių nėra 
K. Sirvydo žodyne, nors K. Sirvydo žodyno įtaka nekelia abejo- 
nių?2. Bet tai bene vienintelis atvejis, kur J. Lebedys sprendė 
lyg ir kiek skubotai. Turint galvoje tai, kad tarmės klausimą jis 
lietė tik greta kitų dalykų, išvadų tikslumas gali tik stebinti. 

Zodynėlyje ne tik paaiškinamos žodžių reikšmės, bet ir daug 
papildomos informacijos: pažymima, ar jie yra K. Sirvydo žody- 
ne ir M. Petkevičiaus katekizme, yra lyginimų su M. Daukšos 
raštais, nurodoma, kaip tie žodžiai interpretuojami LKŽ ir t. t. 
Kiek įmanoma, pateikiami žodžių atitikmenys lenkiškuose ir lo- 
tyniškuose originaluose, kuriuos pats J. Lebedys ir nustatė. 

Peržiūrėję žodynėlį, rastume ir keletą netikslumų, abejotinų 
dalykų. Nevisiškai įtikinamas vieno kito žodžio reikšmės aiški- 
nimas, kartais tos reikšmės perdėm susmulkinamos, neteisingai 
ar abejotinai interpretuojama viena ar kita forma: mustim (Payki 
išmonia. .. ant mustim tūwd apiūkusi SGI 5i7-18) laikomas žo- 
džio mūstis kažkokiu linksniu, nors ir be klaidų atitaisymo, ku- 
riame taisoma į muštima (SG pilnas egzempliorius J. Lebedžiui 
dar nebuvo žinomas)33, rodos, galėjo būti aišku, kad tai yra žo- 
džio mūstymas (=mąstymas) forma; prieveiksmis Paykay II 2910 
priskirtas prie paikus, -i, -iai, nors reikėtų skirti ir variantą pai- 
kai (ne tik paikiai); g. sg. paduksies 1 14015 interpretuojamas 
kaip žodžio paduksė iorma, nors derėtų jį laikyti varianto pa- 
duksis kilmininku. 

Panašūs smulkūs netikslumai čia minimi todėl, kad galima 
būtų įsivaizduoti, kaip kruopščiai parengtas šis žodynėlis: kokių 
didesnių apsirikimų jame nėra. Pagaliau net ir šitokios smulk- 
menos negali suklaidinti akylesnio tyrinėtojo: prie kiekvieno žo- 
džio suregistruotos visos jo formos su labai gerai parinktais kon- 


3 Zinkevičius Z. S. M. Slavočinskio giesmyno (1846 m.) kalba— 
Min. veik., p. 137—168. 

32 Ten pat, p. 156—157. 

33 Ten pat, p. 149, 

tekstais, užrašytais be jokių klaidų (!). Kilus kokiai abejonei, 
nėra reikalo net ieškoti tos formos pačiame giesmyne: reikia ste- 
bėtis, kiek pastangų dėta, kad būtų išvengta korektūros klaidų, 
nekalbant apie tai, jog ir pats žodynėlio rengėjas būtų galėjęs 
kai kur apsirikti. 

Sudarinėjant senųjų kalbos paminklų žodynus, beveik neįma- 
noma visiškai tiksliai rekonstruoti visų žodžių pagrindines for- 
mas (šiuo atveju — antraštinį žodį). S. Slavočinskio giesmyno 
kalbos specifika sudaro dar ir papildomų sunkumų: greta žodžių, 
savo fonetika artimų bendrinei kalbai (pvz., priemayzda II 325), 
yra daug žemaitybių (priwdyzdoy WI 1199) ir rytietybių (mustil 
„mąstyti“ II 480). Galima paabejoti, ar tikslinga buvo palikti 
šias fonetines tarmybes ir antraštiniuose žodžiuose (mažiau su 
dialektologija ir senaisiais Kalbos paminklais susipažinusiam skai- 
tytojui tai, žinoma, patogu), tačiau pasirinktuoju būdu rekon- 
struojama labai vykusiai: iš 330 antraštinių žodžių abejotini at- 
rodo bene tik šie: 

a. apvildymas. (Teykies dieyti mūn ūnt pūdeimė Trdukdūms 
nuog piktu mūne dpwildimė II 44,4; Kurisay gietbeia sawa mus 
vžgimime Asancius welina apwildime 1 69,3): tiek reikšmė ,„,už- 
valdymas, pavergimas“, tiek rimavimas su pddeimė, vžgimime 
verčia rekonstruoti n. sg. apvildimas, sietiną su ap-vilsti, o ne 
su ap-vildyti. Visiškai įtikima, kad čia tėra korektūros klaida: 
prie šio žodžio nurodomas P. Skardžiaus veikalas ir M. Daukšos 
postilės 114 puslapis, tačiau P. Skardžius kalba tik apie veiks- 
mažodį apvilsti, o Daukšos yra 3 praes. apwilst 11415 ir 3 praet. 
apwildo 11439. 

b. intikintas (Duokig intikintiemus, Tawesp dusauiantemus, 
Meyle sawa skalsinga): tiek reikšmės aiškinimas „tikintysis“, tiek 
ir visas kontekstas rodo, kad tekste yra ne part. praet. pas., o 
part. praes. act. d. sg. m. žorma (intikįs, o ne intikintas). 

c. kumstė: vienintelis pavyzdys kumstiemis | 76ają nelabai 
leidžia be jokių komentarų rekonstruoti variantą kumstė (o ne 
kumštė). 

d. pakitęs (=pakietęs): aiškiai suvokiama, kad čia yra šak- 
nis kiet-, bet, jeigu būtinai norėta pateikti žemaitišką variantą, 
jį būtų reikėję rašyti su y (tą patį reikia pasakyti ir apie Žodį 
silvartas, šalia kurio tėra nuoroda į sielvartas). 

e. prispauda: čia net neaišku, ar manoma, kad priešdėlis yra 
pri-, ar tik bk. prie- atitikmuo. 

f. eija: tekste yra Eia I 31s, 3lis, todėl antraštinio žodžio ra- 
šyba niekaip nepaaiškinama (gal korektūros klaida?). 

Galima būtų pridurti, kad Žodynėlyje nerandame žodžio ci- 
tara (cytaromis T 4059, cytaros II 215), gal pasigestume dar vie- 
no kito, tačiau minėti trūkumai, rodos, nedarytų gėdos nė vie- 
nam kalbininkui. 

„Paaiškinimuose“ daugiau dėmesio kreipiama į turinį, tačiau 
yra ir nemaža žodžių bei formų aiškinimų (pagaliau ir turinio 

komentavimas labai reikšmingas kalbos tyrinėtojams). Pavyz- 
džiui, visiškai įtikinamai parodyta, kad LKŽ II 328 dausus yra 
fikcija: jis užfiksuotas tik SG II IOli9 (O lipsnose but dausiose 
Prėgūro ne leyzdams), be to, pirmoji raidė ne visai aiški (gali 
būti d); tikriausiai tai yra korektūros klaida vietoj baysiose. Tie- 
sa, negalima sutikti, kad gierbiemot „gerbiame tave“ I 5815 ir 
Wadinamot „vadiname tave“ II 865 yra korektūros klaidos: šios 
formos turi žemaitiškojo tipo 1 pl. galūnę su postpozicija -£(i) 
(*-mū+ti), plg. reil. sukamos. Nereikėjo korektūros klaida laikyti 
ir Irogi3* „yra gi“ I 1326. 

Čia suminėjome daugiausia įvairius netikslumus, tačiau reikia 
prisiminti, kad J. Lebedys tyrinėjo giesmyno kalbą prieš ketvirtį 
amžiaus, kai dar nebuvo pasirodę kapitaliniai dialektologijos, li- 
teratūrinės kalbos istorijos, istorinės gramatikos ir įvairių dabar- 
tinės bendrinės kalbos sričių veikalai. Turint tai galvoje, reikia 
pripažinti, kad J. Lebedys ne tik „nupūtė dulkes nuo Š. Slavo- 
činskio giesmyno“ 35, bet ir pateikė puikią kalbos studiją. Sis 
tyrinėjimas ne tik neprarado savo vertės, bet ir negali prarasti: 
interpretacija, išskyrus vieną kitą smulkmeną, nekelia abejonių. 

Nėra reikalo išvardyti visus J. Lebedžio nuopelnus lietuvių 
kalbotyrai. Geriausias įvertinimas — nuolatinis jo darbų citavi- 
mas ir nuorodos įvairiuose kalbininkų darbuose (pvz., J. Palionio 
studijoje „Lietuvių literatūrinė kalba XVI-XVII a.“ J. Lebedžio 
pavardė išnašose užrašyta apie 40 kartų). Pasakytina, kad jis 
turėjo savo nuomonę ne tik literatūrinės kalbos istorijos, bet ir 
kitais kalbos mokslo klausimais, plg. jo pastabas apie „,„Dabarti- 
nės lietuvių kalbos žodyno“ pirmąją redakciją39 arba S. Keinio 
disertacijos recenziją 37. 

J. Lebedys visada rėmėsi kalbininkų darbais, bet juos verti- 
no kritiškai. Pats būdamas linkęs į apibendrinimus, nevengė ir 
pačių smulkiausių faktų detalios analizės. Be to, nė vienos bent 
kiek abejotinos išvados jis nepateikė kategoriškai. Jei kartais ir 
apsirikdavo dėl kokios smulkmenos, tai esminiai teiginiai visada 
būdavo gerai apgalvoti ir argumentuoti. Todėl, net kilus abejo- 
nei dėl vienos ar kitos J. Lebedžio hipotezės, reikia gerai pa- 
galvoti, ar ji tikrai klaidinga. Čia negalima neprisiminti pamo- 
komos diskusijos dėl prozodinių ženklų K. Donelaičio autogra- 
Tuose. J. Lebedys buvo įsitikinęs, kad prozodinius ženklus savo 
rankraščiuose dėliojo pats K. Donelaitis 38. Jis pateikė vieną, bet 
svarų argumentą: šie ženklai yra ir ant tų Žodžių, kurie paties 
autoriaus išbraukti ir pakeisti kitais. Bet ši hipotezė susilaukė 


“4 Ten pat, p. 167 (102 išnaša). a 

3 Vanagas V. Jurgis Lebedys mekslinimkas ir pedagogas.— Kn.: Lite- 
ratūra, 1971, t. 14 (1), p. 9. 

3 LB II 132—139. 

37 LB II 148—152. 

3 Lebedys J. K. Donelaičio autografų leidinys.— Kn.: Literatūra ir kal- 
ba. V., 1957, t. 2, p. 414—416 (=LB II 38—40). 

gana rimtos kritikos *?, ir atrodė, kad J. Lebedys vis dėlto klydo: 
pedantiškas tų ženklų žymėjimas (skirtingu rašalu!) net laiškuose 
cituojamose eilutėse, rodos, niekaip negalėtų būti paaiškinamas. 
J. Lebedys, nekreipdamas dėmesio į kvietimą pripažinti klaidą, 
į šią kritiką neatsakė: reikia manyti, kad, neturėdamas naujų ar- 
gumentų, bet ir toliau laikydamasis ankstesnės nuomonės, nutarė 
palaukti. Ir tikriausiai buvo teisus: analizė, atlikta Lietuvos TSR 
teismo ekspertizės mokslinio tyrimo institute, labiau remia J. Le- 
bedžio hipotezę (nors, kiek galima spręsti iš L. Gineičio parašyto 
K. Donelaičio „Raštų“ įvado, ekspertizės duomenys visai aiškaus 
atsakymo nedavė)*?. Atrodo, kad J. Lebedys, neturėdamas pakan- 
kamai argumentų, nevengdavo remtis ir intuicija, tik niekada ja 
nepiktnaudžiavo. Intuicija be patirties — neįmanoma. Tiesa, iš 
J. Lebedžio darbų beveik negalima suvokti, kaip atsirado ta pa- 
tirtis: į lietuvių filologijos tyrinėjimus įsijungė subrendęs moks- 
lininkas, visada žvelgiąs į priekį, į ateitį, visada turėjęs daug 
idėjų ir sumanymų, kurių realizavimą laikė ne savo paties, o 
bendru reikalu. 


KNYGŲ PASAULYJE 
Vladas Žukas 


Vienoj metodinio pobūdžio paskaitoj Jurgis Lebedys pacitavo 
seną lotynišką posakį: „Oui scit, ubi scientia sit, ille est proxi- 
mus habenti“ („Kas žino, kur yra žinių, tas jas beveik turi“)!. 
Toji sentencija pažymi, kad informacijos, bibliografijos šaltiniai 
yra labai reikšmingi ieškantiems reikalingų žinių. Per visą savo 
mokslinės ir pedagoginės veiklos laiką J. Lebedys daug dėmesio 
skyrė bibliograiijai. Apie medžiagos rinkimą ir jos tvarkymą rašė 
metodinėse paskaitose (išleistos po autoriaus mirties atskira kny- 
gute „Kaip studijuoti“), pats dirbo praktinį bibliografinį darbą — 
sudarinėjo rodykles. 

Bibliografija, anot profesoriaus, yra mokslas apie knygas, jų 
aprašymą. Ji apibūdina spaudinius ir rankraščius išorės ir turi- 
nio atžvilgiu, juos klasifikuoja 2. J. Lebedys ragindavo studentus 
ir disertantus nuodugniai pažinti bibliografiją, išmokti naudotis 
rodyklėmis, pagalbiniu aparatu, papildymais. Specialistas turi bū- 
ti susipažinęs su bibliografiniais žurnalais, dešimtainės klasiii- 
kacijos schema (nurodė V. Ruzgo „Bibliotekoms vadovėlį“.— K., 


3 Korsakas K. Prierašas prie recenzijos.— Kn.: Literatūra ir kalba, 
V., 1957, t. 2, p. 420—421; Korsakas K. Dar kartą dėl K. Donelaičio rank 
raščių.-—- Kn.: Literatūra ir kalba. V., 1961, p. 573—591. 

* Donelaitis K. Raštai. — V., 1977, p. 22—27. 

V"Lebedys J. Kaip studijuoti. — V., 1971, p. 25. 

2 Ten pat. 

1937)?. Svarbiausiais lituanistikos informaciniais šaltiniais laikė 
žurnalus „Knygos“ (1922—1924) ir „Bibliografijos žinios“ (1928— 
1943), V. Biržiškos veikalą „Lietuvių bibliografija“ (1924— 1939, 
d. 1—4). Be to, profesorius kreipė dėmesį į vadovėliuose bei mo- 
nogralijose esamus literatūros sąrašus, senosios lietuvių literatū- 
ros medžiagą G. Korbuto veikale „Lenkų literatūra“ (t. 1—4). 
Vertino tęstinius lituanistikos leidinius, kuriuose daug bibliogra- 
finės medžiagos. Tai „Tauta ir žodis“, „Archivum philologicum“, 
„Mūsų senovė“, „Senovė“, „Darbai ir dienos“, „Praeitis“, žurna- 
las „Mitteilungen der Litauischen Literarischen Gesellschaft“ 
(1880—1912)*. J. Lebedys rašė, kad specialistas turi domėtis nau- 
jąja savo srities bibliografija5. Iš kitų tautų literatūroms skirtų 
metodologinių informacinių darbų profesorius yra rekomendavęs 
rusų literatūros istoriko ir bibliografo P. Berkovo“ ir lenkų ty- 
rinėtojo J. Starnovskio? knygas. 

Savo srities bibliografinę medžiagą turįs rinkti pats specia- 
listas. Jos kaupimas, anot profesoriaus, esąs nepertraukiamas pro- 
cesas, kuris trunka visą gyvenimą. Reikia žinoti, kas, kieno ir 
kur rašyta. Bibliografinę medžiagą J. Lebedys patarė fiksuoti 
kortelėse, studijuotus dokumentus aprašyti detaliai. Jeigu tai rank- 
raštis arba retas spaudinys, reikia pažymėti biblioteką, kurioje 
jis laikomas, užrašyti šiirą. Vien bibliografinio aprašo nepakan- 
ka — reikia trumpai aptarti dokumento turinį. Bibliografinių už- 
rašų korteles geriausia suklasifikuoti laikotarpiais (senoji litera- 
tūra, XIX amžius) arba pagal atskiras mokslo sritis, pavyzdžiui, 
knygos istorija ir kt. Pravartu turėti iššifruotų pseudonimų są- 
rašus bei kitą pagalbinę informacinę medžiagą. 

Detaliau aptardamas tyrinėjimų metodiką, J. Lebedys pažymė- 
jo, kad bibliografinės medžiagos surinkimas yra pirmasis moks- 
linio darbo etapas (po preliminarinio plano sudarymo). Litera- 
tūra temai turi būti renkama planingai: suregistruoti teoriniai- 
metodiniai darbai, tiesiog su tiriamąja problema susijusi ir su 
ja tiesiog nesusijusi medžiaga (apie laikotarpį, analogiškus ir 
priešingus reiškinius)?. Pageidavo, kad literatūros sąrašai būtų 
dedami prie mokslo darbų. Bibliografinis tikslumas buvo vienas 
iš pagrindinių J. Lebedžio reikalavimų mokslo darbui. Tuo at- 
žvilgiu profesorius buvo reiklus sau ir kitiems. 

Bibliografijos šaltiniais profesorius plačiai operuodavo moks- 
lo darbuose — iš jų sėmėsi informacijos, rinko medžiagą rodyk- 
lėms. Kartais bibliografijos šaltinis tapdavo svarbiu istoriniu do- 


3 Ten pat. 

* Ten pat, p. 27. 

5 Ten pat, p. 28. 

S Bepkos Il. BBexeHne B TEXHHUKY JHTEPATYPOBEAUECKOTo HCCEAOBAHNA.—- 
JI., 1955.— 154 c. 

7Starnowski J. Warsztat bibliograficzny hystoryka literatury pols- 
kiej.— Warszawa, 1957.— 284 c. 

S Lebedys J. Kaip studijuoti, p. 28. 

9 Ten pat, p. 54, 

kumentu, paliudijančiu neišlikusį lietuvišką rankraštį arba spau- 
dinį. J. Lebedį domino ir toks klausimas: kada vienas ar kitas 
spaudinys pirmą kartą pateko į bibliografinius darbus. Senose 
bibliografijos rodyklėse, bibliotekų kataloguose, sąrašuose pro- 
fesorius ieškojo duomenų lietuvių literatūros, spaudos, kultūros 
istorijai. Vienas iš spaudinių tyrimo metodų buvo jų bibliogra- 
finis apibūdinimas. J. Lebedžio darbuose aptinkame nedidelius 
skyrius, kur detaliai bibliografiškai aprašyta knyga. Antai mo- 
nogralfijoje „Mikalojus Daukša“ yra poskyris „Bibliografinis api- 
būdinimas. Lotyniškoji prakalba“ !?. Čia aptartas J. Vujeko pos- 
tilės 1599 m. lietuviškas leidimas: duotas jo aprašas, apibūdintos 
tipografinės ypatybės, suteikta žinių apie išlikusius egzemplio- 
rius ir kt. J. Lebedžio straipsnyje apie S. Slavočinskio 1646 m. 
giesmyną yra poskyris „Bibliogratiniai duomenys“ !!, kur aptarti 
vilniečio bibliografo A. Jocherio užfiksuoti duomenys apie šį 
leidinį. 

J. Lebedys yra parašęs istoriografinių darbų, kurie buvo iš- 
spausdinti atskirai arba įjungti į monografijas kaip savarankiški 
skyriai. Vienas iš pirmųjų stambesnių J. Lebedžio mokslinių dar- 
bų buvo apie 1948—1949 m. parašytas straipsnis „K. Donelaičio 
raštų leidimai ir vertimai“. Jis buvo skirtas tuo metu spaudai 
rengtiems K. Donelaičio „Raštams“. Knyga nepasirodė, bet išliko 
straipsnio korektūrinis egzempliorius. Vėliau jis buvo įdėtas į 
J. Lebedžio darbų rinkinį „Lituanistikos baruose“ !?, Folkloristi- 
i knygoje „Smulkioji lietuvių tautosaka XVII-XVIII amžiu- 

yra istoriografinis skyrius „Pirmieji smulkiosios lietuvių tau- 
Iosakos rinkiniai“ Iš, 


Literatūros istorijai ir bibliografijai svarbūs yra J. Lebedžio 
tyrinėjimai, aiškinantys kai kurių knygų bei rankraščių, atskirų 
kūrinių autorystę. Antai Lietuvos TSR Mokslų Akademijos Cent- 
rinėje bibliotekoje esamą apie 1675 m. parengtą dviejų tomų 
vokiečių —lietuvių kalbų žodyną „Clavis Germanico-Lithvana“ jis 
priskyrė F. Pretorijui 4. J. Lebedys nustatė, kad S. Slavočinskis 
savo knygai giesmes vertė iš lenkų poeto S. Jagodinskio giesmy- 
no (XVII a. pirmoji pusė), o psalmes iš J. Kochanovskio eiliuoto 
„Dovydo psalmyno“ (Krokuva, 1578). Profesorius tyrinėjo 
1769 m. Karaliaučiuje išleistos brošiūros ,„(Gromata vieno gaspa- 
doriaus būrams apie ganyklų perdalijimo naudą“ autorystės pro- 


10 Lebedys J. Mikalojus Daukša. — V., 1963, p. 237—250. 
U Lebedys J. 1646 metų giesmynas.— Kn.: Slavočinskis S. M. Giesmės 
tikėjimui katalickam priderančios. V., 1958, p. 8—12. 
12? Lebedys J. Lituanistikos baruose— V., 1972, t. 1, p. 237—262. 
5 Lebedys J. Smulkioji lietuvių tautosaka XVII-XVIII a.— V., 1996, 
p. 5—40. 
4 Ten pat, p. 508—512. 
15 Lietuvos TSR "BipliogiaBja: Knygos lietuvių kalba. 1547—1861.— V., 
1969, t. I, p. 369—370 

blemą !Š. Jis paneigė V. Biržiškos nuomonę esą įą parašęs K. Do- 
nelaitis ir įrodinėjo, kad tai greičiausiai jo atliktas vertimas. 
J. Lebedys atmetė S. Daukanto ir kitų spėjimus, kad pirmieji 
M. Daukšos darbai buvo popiežiaus Grigaliaus XIII bulės „In 
coena Domini“ vertimas į lietuvių kalbą, ir versiją apie 1588 me- 
tų pamokslų rinkinį „Omilje“ !7. Profesorius yra papildęs lietuvių 
nacionalinę bibliografiją nežinomais spaudiniais. Antai Krakių 
bažnyčios inventoriuje jis surado iki tol nežinomą, prieš 1637 m. 
išleistą evangelijų rinkinį lenkų ir lietuvių kalbomis (,,Euange- 
lie polskie y litewskie male“) iš. 

Bibliografijai ir knygotyrai įdomus 1947 m. J. Lebedžio pa- 
rengtas S. Daukanto raštų leidimo planas-prospektas. (Tuo metu 
jis dirbo Lietuvių literatūros institute moksliniu bendradarbiu.) 
Į 1-ąjį leidinio tomą jis buvo numatęs įdėti istoriografinį-teksto- 
loginį tyrinėjimą „S. Daukanto raštų leidimai ir redagavimas“. 
Iš ten pat pateiktos straipsnio anotacijos matome, kad jame no- 
rėta nušviesti tokius klausimus: „Paruošimas spaudai ir išspaus- 
dinimas ano meto sąlygomis. Paties S. Daukanto paruošti leidi- 
mai. Leidėjai, lėšos, tiražai, platinimas. XIX a. pabaigos leidimai. 
Leidimai po Pirmojo pasaulinio karo ir tarybinėj Lietuvoj“ !?. Be 
to, plano autorius numatė ištirti tekstų redagavimą, originalo 
iškraipymus publikacijose, leidinių recenzijas ir spaudos atsilie- 
pimus. Straipsnyje turėjo būti aptarti naujo 10-ties tomų raštų 
leidimo redagavimo principai ?0, 

Pirmajame S. Daukanto „Raštų“ tome turėjo pasirodyti jam 
skirta bibliografijos rodyklė. J. Lebedys aptarė jos turinį, parašė 
planą. Jame atsispindi tyrinėtojo pažiūros į personalinę biblio- 
graliją, į tokio darbo struktūrą. Literatūrą rodyklėje jis siūlė 
sugrupuoti teminiu principu į tokius skyrius: 1. Biografinė me- 
džiaga; 2. S. Daukantas istorikas; 3. S. Daukanto kalba; 4. Lei- 
dinių recenzijos; 5. Apžvalginiai straipsniai; 6. Minėjimų apra- 
šymai; 7. Vertimai į kitas kalbas ir kt. Rodyklė, anot J. Lebedžio, 
turi būti anotuota — pažymėta, kuriuose darbuose apie rašytoją 
duodama naujos medžiagos, iškeliami nauji kūrybos aspektai, o 
kur tik kompiliacija, ankstesnių kartojimas?!. Tos profesoriaus 
pastabos svarbios tiriant lietuvių literatūros bibliografijos raidą 
ir jo paties sudarytų rodyklių mokslines koncepcijas bei jų me- 
todiką. 

Antrajame raštų tome J. Lebedys buvo numatęs išspausdinti 
S. Daukanto archyvo aprašymą. Atskirą poskyrį numatė tame ar- 
chyve esamai bibliografinei medžiagai. Jame turėjo būti paskelb- 


6 Lebedys J. Lietuviškos 1769 metų brošiūros autorystės klausimu— 
Kn.: Literatūra ir kalba, 1965, t. 7, p. 168—183. 

17 Lebedys J. Mikalojus Daukša, p. 191—194, 

18 Ten pat, p. 365—366. 

IS Lebedys J. Lituanistikos baruose, t. 2, p. 280. 

20 Ten pat. 

2! Ten pat, t. 2, p. 280—281. 

tas rašytojo asmeninės bibliotekos katalogas. Knygotyrai reikš- 
mingas yra J. Lebedžio užplanuotas įvadinis straipsnis „S. Dau- 
kantas ir knygų pasaulis“. Iš straipsnio anotacijos matome, kad 
jame norėta aptarti tokius klausimus: S. Daukanto bibliografinis 
išsilavinimas, jo bibliografinių užrašų pobūdis, šaltiniai (biblio- 
grafiniai leidiniai ir žurnalai), chronologija, reikšmė 22. Taip pat 
buvo numatyta aptarti S. Daukanto biblioteką (knygų įsigijimas, 
jų savininko pagrindinės ir antraeilės domėjimosi sritys). Rašy- 
tojo knygas buvo siūloma suskirstyti dalykiniu principu, pateikti 
jų statistiką turinio, kalbų atžvilgiu, sulyginti išlikusias knygas 
su paties savininko sudarytu katalogu 2. 

Platus bibliografinių ir knygotyrinių darbų planas buvo tik 
iš dalies įvykdytas: O. Miciūtė aprašė S. Daukanto rankraščius ?*, 
J. Lebedys ištyrė S. Daukanto biblioteką ?. Savo darbe J. Lebe- 
dys pateikė žinių apie biblioteką ir jos likimą, aptarė paties ra- 
šytojo sudarytą katalogą, įdėjo laiškų ištraukų apie knygas. 
S. Daukanto bibliotekos kataloge pažymėtas knygas J. Lebedys 
suklasifikavo sisteminė tvarka į dešimtį skyrių (Istorija; Litera- 
tūra; Teisė, politika; Kalbotyra, praktinis kalbos mokslas; Geo- 
grafija, kelionės ir kt.). Skyrių viduje knygos dar detaliau susis- 
temintos pagal jų turinį. Antai istorijos veikalai suskirstyti į to- 
kius poskyrius: Teoriniai istorijos klausimai ir pagalbiniai moks- 
lai; Istoriniai šaltiniai (Lietuvos, prūsų ir latvių istorijai; Rusų 
ir lenkų istorijai); Lietuvos istorija; Prūsų ir latvių istorija; Grai- 
kų ir romėnų istorija; Rusų, lenkų, slavų istorija; Kitų tautų is- 
torija. Panašiai knygos suskirstytos ir kituose skyriuose. Autorius 
nurodė kiekvienos tematinės grupės veikalų skaičių, svarbesnius 
leidinius (davė jų sutrumpintą aprašą). 

Pasirėmęs paties rašytojo sudarytu knygų katalogu, Lietuvių 
mokslo draugijai jo giminaičio F. Kauneckio 1913 m. dovanotų 
knygų inventoriniu aprašymu, be to, de visu peržiūrėjęs dova- 
notąsias knygas (15 veikalų buvo dingę), J. Lebedys restauravo 
S. Daukanto biblioteką. Joje paliko ir tas knygas, kurios, spren- 
džiant iš įrašų jose, priklausė giminaičiams arba kitiems asme- 
nims (S. J. Lopacinskiui, L. Montvidui ir kt.), bet kartu buvo 
dovanotos Mokslo draugijai. Restauruotos bibliotekos knygas 
J. Lebedys suskirstė pagal jų turinį į 14 skyrių. S. Daukanto bib- 
lioteka, kurią pažįstame iš jo paties sudaryto katalogo, gerokai 
skiriasi nuo restauruotosios ne tik dydžiu, bet ir veikalų temati- 
ka — padaugėjo vadovėlių, beletristikos, tikybinės literatūros. 
J. Lebedys atkreipė dėmesį į S. Daukanto knygų išorę, gerą įri- 
šimą, jose pasitaikančius įrašus. 


2 Ten pat, p. 281. 

*3 Ten pat, p. 282. 

* Miciūtė O. Simano Daukanto rankraštinis palikimas.— Kn.: Lietuvių 
literatūros instituto darbai. V., 1947, t. 1, p. 177—225. 

5 Lebedys J. Simano Daukanto biblioteka.— Kn.: Lietuvių literatūros 
instituto darbai. V., 1947, p. 51—72. 

S. Daukanto bibliotekos tyrinėjimas yra pirmas mokslinis tos 
srities lietuvių knygotyros darbas. J. Lebedžio atlikta S. Daukan- 
to bibliotekos analizė davė vertingų duomenų rašytojo kūrybinei 
laboratorijai, moksliniams interesams, jo dvasiniam pasauliui pa- 
žinti. Darbas svarbus ir dėl tyrimo metodikos. Aišku, J. Lebedžio 
apžvalga negali pakeisti išsamaus mokslinio S. Daukanto biblio- 
tekos katalogo, ir šis darbas dar laukia savo bibliograto, 

Labai svarbus šaltinis J. Lebedžio mokslinio darbo metodikai 
pažinti yra po autoriaus mirties išleista knyga apie lietuvių kalbą 
XVII-XVIII a. viešajame gyvenime *. Savo pobūdžiu ir turiniu 
tai unikalus leidinys visoje lietuvių spaudos istorijoje. Jame pa- 
teikta išstudijuotų šaltinių aprašai, užfiksuoti tiriamai problemai 
svarbūs duomenys ir darbo autoriaus pastabos. Pagal šaltinių 
pateikimo formą -— tai bibliografinis istoriografinis veikalas, pa- 
gal tiesioginę paskirtį — galutinai parengta medžiaga mokslinei 
monografijai su aiškiu darbo planu, problematika, koncepcijomis, 
net atskiromis tezėmis, teiginiais. Autoriaus pastabos, pabrauki- 
mai rodo jo pozicijas, požiūrį į dokumentuose užtiksuotųs faktus, 
duomenis, mintis. Leidinio sudarytoja V. Zaborskaitė rašo, kad, 
skelbiant J. Lebedžio surinktą medžiagą, buvo siekiama ne tik 
paskelbti naujos, mokslinėje apyvartoje nebuvusios medžiagos, 
bet ir perteikti rašyto veikalo koncepciją, parodyti, kuria link- 
me jis medžiagą rinko, į ką kreipė dėmesį, o iš dalies — ir kaip 
ją interpretavo??. Tad leidinys svarbus ne tik dėl jame pateiktos 
vertingos istorinės medžiagos, bet ir dėl užiiksuotų darbo auto- 
riaus koncepcijų. 

Knygotyrai svarbus skyrius „Žinios apie lietuviškas knygas“. 
Iš spaustuvių pajamų ir išlaidų knygų, sutarčių bei piniginių at- 
siskaitymų, išspausdintų, parduotų ir knygynuose esamų knygų 
sąrašų autorius sukaupė daug medžiagos apie lietuviškų knygų 
leidimą, tiražus, prekybą jomis. Iš archyviniuose dokumentuose 
surastų knygų spausdinimo išlaidų ir pajamų už parduotus eg- 
zempliorius J. Lebedys apskaičiavo jų tiražus. Knygoje auto- 
rius pateikė dokumentų ištraukų apie bibliopolus (knygų pirk- 
lius). Lietuviškų ir lituanistinių knygų paplitimą parodo mokyk- 
lų, vienuolynų ir privačių bibliotekų katalogai, įrašai testamen- 
tuose, bažnyčių vizitacijų dokumentuose, inventoriuose. Juose dau- 
giausia atsispindi XVIII a. antrosios pusės leidiniai. Svarbus yra 
pagal bibliotekų katalogus sudarytas Vilniaus universitete bu- 
vusių lietuviškų, latviškų ir lituanistinių knygų sąrašas (apie 
50 vienetų)?“. Analogiškas knygų sąrašas (30 vienetų) sudarytas 
pagal Kretingos pranciškonų vienuolyno bibliotekos katalogą **. 


3 Lebedys J. Lietuvių kalba XVII-XVIII a. viešajame gyvenime.— 
V.: Mokslas, 1976.— 278 p. 

27 Ten pat, p. 4. 

2 Ten pat, p. 98—105. 

2 Ten pat, p. 121—122. 

30 Ten pat, p. 111—112, 

Tų bibliotekų kataloguose atsispindi ir vėlesni, XIX a. pradžios, 
leidiniai. 

J. Lebedžio surinkti duomenys papildo žinias apie senąslas 
lietuvių knygas, jas leidusias spaustuves, apie knygų prekybos 
būklę, bibliotekas. Skyriaus „Žinios apie lietuviškas knygas“ me- 
džiaga, nors detaliau neatskleista, nekomentuota, yra labai sva- 
rus įnašas į lietuvių knygotyrą. 

Bibliografinę medžiagą apie lietuvių literatūrą, spaudą, kul- 
tūros istoriją J. Lebedys rinko visą gyvenimą, nuo studijų Kau- 
no universitete metų. Jo asmeniniame archyve yra užrašų kny- 
gutė su gausia bibliografine medžiaga. Dauguma įrašų joje, be 
abejo, yra iš studijų metų (universitetą baigė 1937 m.). Užrašai 
vis papildomi iki 1939 m. Knygutėje yra įdomus literatūros moks- 
lo ir meno istorijos knygų sąrašas — daugiau kaip 90 veikalų 
rusų, lenkų, prancūzų ir vokiečių kalbomis. Jų tematika gana 
įvairi: literatūros teorija, estetika, meno psichologija ir kt. Už- 
fiksuota knygų apie N. Gogolio, I. Turgenevo, A. Bloko kūrybą. 

Knygutėje yra ir plati abėcėlinė lietuvių literatūros rodyklė. 
1-ajame skyriuje suregistruotos grožinės literatūros knygos (prie 
kai kurių, matyt, vėliau pažymėti Vilniaus universiteto bibliote- 
kos šifrai), įvairiuose leidiniuose išspausdinti kūriniai. Antai čia 
nurodyta daugiau kaip 40 J. Biliūno knygų ir publikacijų sąra- 
šas. 2-ąjį rodyklės skyrių sudaro platus literatūros mokslo darbų 
sąrašas. Jame suregistruotos knygos, straipsniai, recenzijos (J. Bi- 
liūnui skirta 40 darbų, Žemaitei 23). Knygutėje yra nedidelis gro- 
žinės literatūros vertimų į lietuvių kalbą sąrašas. Iš viso užre- 
gistruota daugiau kaip 2000 vienetų. Bibliografinis aprašas kiek 
sutrumpintas (analiziniame apraše nepažymėti puslapiai), tačiau 
visiškai pakankamas užregistruotai literatūrai identifikuoti. 

J. Lebedžio bibliografiniai užrašai rodo jo intelektualinius ir 
literatūrinius interesus, bibliogralinės medžiagos kaupimo sis- 
temą. Knygų užsienio kalbomis sąrašas vertingas J. Lebedžio li- 
teratūrinės mokyklos, jo estetinių pažiūrų tyrinėtojams. 

Labai gausią bibliograftinę medžiagą J. Lebedys surinko ta- 
rybiniais metais. Jos kaupimas buvo susijęs su moksliniu ir pe- 
dagoginiu darbu. Dalis tos medžiagos liko kartotekoje, dalis 
susisteminta ir paskelbta bibliografinėse rodyklėse. Kartotekose 
aprašyti dokumentai apima visą profesoriaus tyrinėtą laikotarpį — 
XVI a.—XIX a. pirmąją pusę. Daugiausia medžiagos yra apie 
rašytojus M. Daukšą ir S. Stanevičių bei jų gyventą epochą, ki- 
tus to laikotarpio Lietuvos kultūros veikėjus. Archyve esama bib- 
liografinė medžiaga skirstytina į tris grupes: 1. Kortelių rinkinys 
vokuose su Lietuvos TSR centrinio valstybinio archyvo ir Vil- 
niaus rankraštyno dokumentų aprašais. 2. Mažo formato kortelės 
(apie 300) vokuose daugiausia apie XIX a. pirmosios pusės Lie- 
tuvos ekonomiką, politinį gyvenimą, švietimą ir kultūrą, spaudos 
veikėjus bei rašytojus. 3. Standartinio kataloginio formato kor- 
telių kartoteka (apie 650 vienetų). Čia sukaupta įvairius laiko- 

tarpius ir įvairius rašytojus, spaudos veikėjus liečianti biblio- 
graiinė medžiaga lietuvių, rusų, lenkų, vokiečių, prancūzų, lotynų 
ir kt. kalbomis. Kartotekoje iš dalies atsispindi profesoriaus moks- 
liniai ryšiai (pasitaiko kitų asmenų rašytų arba kitiems skirtų kor- 
telių). Bibliografinis aprašas kortelėse sutrumpintas, bet pakan- 
kamas dokumentui identifikuoti. Dalis literatūros turi trumpas 
anotacijas arba lakoniškas pastabas apie jos vertę. Literatūra kor- 
telėse pateikta dvejopai. Dažniausiai įvairūs leidiniai aprašyti pa- 
gal autorių arba antraštę kiekvienas atskiroj kortelėj. Yra ne- 
mažai atvejų, kai kortelėse nurodytos personalijos (S. Rapolionis, 
M. Mažvydas, K. Sirvydas, Kaj. Nezabitauskis, J. Plioteris, E. Sta- 
nevičius, J. Ch. Gintila, M. Akelaitis ir kt.) arba dalykinės rub- 
rikos (Kražių mokykla, Vilniaus katedros mokyklos, Karaliau- 
čiaus universiteto lietuvių kalbos seminaras ir kt.), o paskui pa- 
teiktas literatūros sąrašas apie tą asmenį arba įstaigą. Kartais 
kortelėse randame pažymėtą biblioteką, kurioje yra aprašytas 
leidinys, ir leidinio šifrą. Yra ir kitokių pastabų (pavyzdžiui, kad 
knyga perskaityta, iš jos išsirašyta ištraukų ir kt.). 

Detaliau susisteminta bibliografinė medžiaga, pridėta prie 
1953 m. apgintos kandidatinės disertacijos3!. Bibliografiniame 
skyriuje „Literatūra ir šaltiniai“ suregistruoti S. Stanevičiaus 
spausdinti kūriniai bei rankraščiai, bendro pobūdžio metodologi- 
nė, istorinė, filologinė ir folkloristinė literatūra, darbai apie 
S. Stanevičių. Atskirą skyrių sudaro peržiūrėta rankraštinė me- 
džiaga, laikoma archyvuose ir bibliotekose. Iš viso į šaltinių są- 
rašą įtraukta apie 250 vienetų. Dauguma jų S. Stanevičiaus 
neliečia. Leidžiant monografiją „Simonas Stanevičius“ atskira kny- 
ga, buvo pridėtas literatūros sąrašas „Šaltiniai“ 32. Jame nuro- 
dyti S. Stanevičiaus kūrinių leidiniai bei rankraščiai, taip pat 
archyvinė medžiaga. Kita panaudota literatūra pateikta išnašo- 
se, bet į sąrašą neįtraukta 3. Prie S. Stanevičiaus bibliografijos 
J. Lebedys grįžo, kai rengė spaudai jo „Raštus“. Tam leidiniui 
jis specialiai parengė S. Stanevičiaus bibliografijos rodyklę 3. 
Joje suregistruota rašytoją liečianti spausdinta literatūra ir rank- 
raščiai: kūrinių leidiniai, publikacijos įvairiuose leidiniuose; va- 
dovėlių ir chrestomatijų nurodyti paskutiniai leidimai. Įtraukti 
vertimai į kitas kalbas. Rodyklėje užregistruota daug darbų apie 
S. Stanevičių: specialūs tyrinėjimai bei straipsniai, epizodiniai 
paminėjimai įvairaus turinio leidiniuose, straipsniuose, bibliogra- 
fijos rodyklėse. Autorius įžangoje pažymėjo, kad rodyklė vis dėl- 
to nėra išsami — registruojant vėlesnių metų epizodinius pami- 


3 Lebedys J. Simonas Stanevičia. (Monografija). Disertacija filol. moks- 
lo kand. laipsniui įgyti — V., 1952.— 297 p., mašinr.— Vilniaus un-to Mokslinės 
b-kos rankraščių skyrius, Ds. 59. 

32 Lebedys J. Simonas Stanevičius.— V., 1955, p. 316—8322. 

3 Ten pat, p. 316. 

4 Lebedys J. Simono Stanevičiaus bibliografija. — Kn: Stanevi- 
čius S. Raštai. V., 1967, p. 511—545. 

nėjimus, buvo daroma didesnė atranka“. Iš viso rodyklėje už- 
registruoti 254 vienetai. 

Literatūros klasiiikacija detali ir daugiaaspektė, be to, kiek- 
vienas leidinys ar straipsnis pateiktas tik vieną kartą. Jeigu jis 
vienu ar kitu atžvilgiu turėtų būti ir kituose skyriuose, duodama 
nuoroda į tam tikrą numerį. I-ajame skyriuje „S. Stanevičiaus 
raštai“ yra keli poskyriai, kuriuose nurodyti atskiri leidiniai, per- 
spausdinti dalykai bei jų ištraukos, išlikę rankraščiai. Čia įjungti 
S. Stanevičiaus kūrinių ir tautosakos knygos „Dainos žemaičių“ 
vertimai į kitas kalbas. Tačiau vargu ar į šį skyrių reikėjo dėti 
duomenis apie neišlikusius bei spėjamus S. Stanevičiaus dar- 
bus — jie dėtini prie literatūros apie rašytoją. 

Literatūra apie rašytoją suklasifikuota į 7 skyrius. Buvo de- 
rinamas chronologinis ir tematinis-chronologinis principas. 2-aja- 
me skyriuje chronologine tvarka nurodyti Š. Stanevičiaus pami- 
nėjimai jo gyvenamuoju laikotarpiu, 3-ajame išskirta svarbiausia 
literatūra — atskiri leidiniai bei straipsniai apie rašytoją. 4— 
6-ajame skyriuose surašyta literatūra pagal jos tematiką (S. Sta- 
nevičius literatūros istorijos, tautosakos, istorijos ir etnografijos 
tyrinėjimuose, kalbiniuose darbuose). 7-ajame skyriuje nurodyta 
informacinė medžiaga — enciklopediniai straipsniai ir bibliogra- 
fijos šaltiniai. 

Detaliau anotuotų darbų rodyklėje nedaug. Dažniausiai nuro- 
domi puslapiai, kuriuose liečiamas S. Stanevičius. Bibliograti- 
niame apraše yra nukrypimų nuo bendrų taisyklių, bet jie ne- 
žymūs. Iššifruota nemažai pseudonimų, bet pasitaiko ir neat- 
skleistų (kriptonimų M ir A, kuriuo pasirašinėjo M. ir A. Ieš- 
mantos). 

J. Lebedys padėjo E. Lebedienei rengti „Kristijono Donelaičio 
bibliografiją“ *. Darbo autorė pasakojo, kad J. Lebedys parašė 
skyrių „Archyvinė dokumentinė medžiaga“, kuo ne kuo papildė 
rodyklę iš savo bibliografinių užrašų, padėjo anotuoti literatūrą 
užsienio kalbomis. Jis pataręs skyriuose laikytis chronologiško 
išdėstymo, kad matytųsi literatūros apie K. Donelaitį augimo 
istorinis vaizdas. Autorė prisimena, kad ji, nenorėdama daug 
kartų kartoti vokiečių tyrinėtojo F. Tecnerio pavardės, norėjo 
jam sudaryti atskirą poskyrį. J. Lebedys pasakęs: „Tecnerio pa- 
vardę galima kartoti ir šimtą kartų — jis to vertas“. Rodyklės au- 
torė suabejojo, ar įtraukti Režat straipsnį „Truputis apie alite- 
raciją lietuvių kalboje“, nes jame visai nedaug pavyzdžių iš 
K. Donelaičio raštų. J. Lebedys pataręs įtraukti, nes tuo klau- 
simu visai mažai esą rašyta. 

Svarbiausias J. Lebedžio bibliografijos darbas yra M. Dauk- 
šai skirta rodyklė. Medžiagą jai autorius surinko, kaupdamas li- 


3 Stanevičius S. Raštai, p. 513. 
3 Lebedienė E. Kristijono Donelaičio bibliografija. — V.: Vaga, 1964— 

teratūrą monogralijai „Mikalojus Daukša“. Knygoje yra lie- 
tuvių raštijos istorijai svarbus skyrius „Rankraštiniai tekstai ir 
pirmosios spausdintos knygos lietuvių kalba Lietuvos Didžiojoje 
Kunigaikštystėje“. Monografijoje gausu bibliografinių nuorodų iš- 
našose, bet literatūros sąrašo nėra. 

1963 m. Vilniaus universiteto lietuvių literatūros katedroje 
svarstant J. Lebedžio monografiją „Mikalojus Daukša“ kaip dak- 
tarinę disertaciją, pageidauta parašyti platesnę istoriografinę da- 
lį ir sudaryti literatūros sąrašą. Autoriui pasiūlyta parengti mo- 
nografijos priedą — M. Daukšos bibliografijos rodyklę. J. Lebedys 
tą darbą užbaigė 1964 m. Per daktaro disertacijos gynimą opo- 
nentai pažymėjo, jog bibliografinis priedas turi didelę mokslinę 
informacinę reikšmę, todėl pasiūlyta jį išleisti atskirai. 

Pirmas bandymas publikuoti surinktą bibliografinę medžiagą 
buvo J. Lebedžio parengta nedidelė rodyklė „Mikalojus Dauk- 
ša“ 38. Ją paprastomis dauginimo priemonėmis išspausdino Res- 
publikinė biblioteka kaip pavyzdį, metodinę medžiagą rengiamam 
biobibliografiniam žodynui „Lietuvių rašytojai“. Tam leidinukui 
buvo atrinktos svarbiausios raštų publikacijos ir literatūra apie 
M. Daukšą (per 100 vienetų). Antrąkart tas darbas buvo išspaus- 
dintas 1979 m. biobibliografiniame žodyne „Lietuvių rašytojai“ *?. 
M. Daukšos skyriaus medžiagą papildė ir pratęsė iki 1973 m. lei- 
dinio redaktoriai. 

Visa M. Daukšai skirta bibliografijos rodyklė pasirodė 1971 m., 
jau po autoriaus mirties *. Joje pridėti autoriaus surinkti papil- 
dymai, be to, nežymiai pakeistas jos grafinis pavidalas *!. 

Įžangoje autorius rašė, kad darbe suregistravo visą su M. Dauk- 
ša bei jo raštais susijusią literatūrą nuo 1595 iki 1965 m. Čia 
įtraukti M. Daukšos darbai (raštų leidiniai, ištraukų publikaci- 
jos), įvairiomis kalbomis rašyti tyrinėjimai, moksliniai ir popu- 
liarūs straipsniai, trumpos pastabos ir įvairūs lakoniški M. Dauk- 
šos darbų paminėjimai literatūros istorijos, istoriografijos ir bib- 
liografijos darbuose, duomenys apie M. Daukšos raštų panau- 
dojimą lingvistiniuose veikaluose ir kt. Į rodyklę įtraukti įvairūs 
M. Daukšą bei jo kūrybą, kūrinių spausdinimą liečiantys rank- 
raščiai. Iš viso rodyklėje užregistruota 654 vienetai daugiau kaip 
10-čia kalbų. Rengiant bibliografijos darbą tokia sudėtinga te- 
ma, nebuvo galima išvengti spragų (apie tai užsiminė įžangoje 
autorius). Trūksta vieno kito leidinio užsienio kalbomis apie 
Lietuvą, kur pateikta duomenų apie M. Daukšą. Vertingų J. Le- 


37 Lebedys J. Mikalojus Daukša.— V.: Vaga, 1963.— 523 p. 
3 Lebedys J. Mikalojus Daukša.— V., LTSR valst. resp. b-ka, 1967.— 


4 p. 
3 Mikalojus Daukša (15272—1613).— Kn.: Lietuvių rašytojai. A—J. 
V., 1979, t. I, p. 411—418. 

40 Lebedys J. Mikalojaus Daukšos bibliografija. —V.: Vaga, 1971— 
151 p. 
41 Ten pat, p. 4. 

bedžio bibliografijos darbo papildymų nurodė jo recenzentai J. Tu- 
melis ** ir A. Piročkinas *š. 

Literatūra suklasiiikuota tokiu pat būdu, kaip S. Stanevičiaus 
rodyklėje. Į 1-ąjį M. Daukšos raštų skyrių įtraukti atskiri leidi- 
niai, perspausdintos ištraukos, žinios apie spėjamus raštus, ne- 
įvykdytus sumanymus išleisti jo knygas. Prie M. Daukšos raštą 
leidinių nurodyta literatūra apie jų spausdinimo istoriją, spau- 
doje užiiksuotos žinios apie egzempliorius, recenzijos. 2-ajame 
skyriuje chronologiškai išdėstytos užuominos apie M. Daukšą 
ieodalizmo laikotarpiu, 3-ajame suregistruota svarbiausia litera- 
tūra apie M. Daukšą (poskyriai: ,„Bendresnio pobūdžio“, „Bio- 
gralinio pobūdžio“, „Apie postilę“, „Kalbiniai“). 4—6-ajame sky- 
riuose suregistruoti M. Daukšos paminėjimai literatūros mokslo 
bei tautosakos leidiniuose, kalbos mokslo, istorijos darbuose, po- 
puliariuose leidiniuose ir straipsniuose. 

Beveik kiekviena pozicija rodyklėje anotuota. Nurodoma, ku- 
riuo atžvilgiu liečiamas M. Daukša arba jo raštai, kokiame kon- 
tekste jie pavartoti. Išsamiau anotuoti seni, reti leidiniai. Spe- 
cialiai M. Daukšai skirtų studijų ir straipsnių anotacijose nu- 
rodytas jų pobūdis, apibūdintas turinys. Neteisingi duomenys ir 
klaidingi teiginiai yra aptarti arba šauktuku, klaustuku atkreip- 
tas į juos dėmesys, nesileidžiant į polemiką. Prie analogiško tu- 
rinio darbų pateiktos nuorodos. Rodyklėje yra bibliografinio, ypač 
analizinio aprašo savitumų, bet tą formą autorius, matyt, laikė 
tinkamesne mokslinei bibliografijai. 

J. Lebedžio personalinių rodyklių metodika (klasifikacija, ano- 
tavimas) labiau subordinuota istoriografijos poreikiams (parodo 
rašytojo gyvenimo ir kūrybos tyrimo aspektus), mažiau atsižvelg- 
ta į informacinius, euristinius poreikius (tam tikslui patogesnis 
būtų ištisinis chronologinis abėcėlinis išdėstymas). J. Lebedžio 
naudota literatūros klasifikacija leidžia diferencijuotai ją anali- 
zuoti. Antai į pirmą vietą iškeliami svarbesni darbai, į antrą — 
epizodiniai, taip pat iniormacinio pobūdžio medžiaga. Į atskirus 
skyrius surinkti nedideli rašytojo bei jo raštų paminėjimai įgyja 
didesnę reikšmę, svorį. Būdingas J. Lebedžio bibliograiijos darbų 
metodikos bruožas — pastangos sukaupti vienoje vietoje visą sa- 
vo turiniu artimą literatūrą. M. Daukšos rodyklėje po knygos 
aprašo nurodytos recenzijos, straipsniai, kuriuose yra žinių apie 
jų spausdinimo istoriją, išlikusius egzempliorius ir kt. 

J. Lebedys su grupe bendradarbių parengė akademinėms stu- 
dijoms skirtą pagrindinės literatūros rodyklę „Lietuvių literatū- 
ros istorija ir tautosaka“ **. Ją 1967 m. išleido Vilniaus univer- 
siteto lietuvių literatūros katedra. J. Lebedys su A. Trakymu šį 


* Tumelis J. Mikalojaus Daukšos bibliografija.— Pergalė, 1971, Nr. 11, 
p. 171—174. 

* Piročkinas A. [Rec.:] Jurgis Lebedys. Mikalojaus Daukšos biblio- 
grafija.— V.: Vaga, 1971, 151 p.— Literatūra, 1973, t. 15 (1), p. 165—168. 

* Lietuvių literatūros istorija ir tautosaka: Bibliogr. rodyklė — pagrindinė 
literatūra / Sudaryt. J. Lebedys ir kt. — V.: Vilniaus valst. un-tas, 1967.— 63 p. 

leidinį redagavo, be to, jis parengė bibliografinę medžiagą apie 
feodalizmo epochos literatūrą (įtraukta apie 180 vienetų). Bend- 
ro pobūdžio darbai išskirti į nedidelius poskyrius (XVI-XVIII a., 
1795—1861 m.), literatūra apie atskirus rašytojus (M. Mažvydą, 
M. Daukšą, K. Sirvydą, K. Donelaitį, A. Strazdą, S. Stanevičių, 
S. Daukantą ir kt.) abėcėliškai pateikta personalijų skyriuje. 

Įtraukiamos literatūros pobūdį, jos tematiką, aišku, reglamen- 
tavo programa. Bet juk jos parengimu J. Lebedys rūpinosi nuo 
1946 m.— darbo universitete pradžios. Rodyklėje užregistruotoje 
literatūroje išryškėja autoriaus koncepcija, pagal kurią feodaliz- 
mo epochos literatūrą sudaro ne vien tik grožinė kūryba lietuvių 
kalba. Čia nurodyta darbų apie socialinius ir politinius įvykius, 
kultūrinį gyvenimą, apie Lietuvoje ne lietuvių kalba rašytus pa- 
saulietinio turinio raštus bei grožinę literatūrą, svarbesnius re- 
liginius tekstus, kalbinius raštus, istorijos mokslo veikalus, po- 
puliarias šviečiamojo turinio knygeles, grožinės literatūros ver- 
timus į lietuvių kalbą. 

Bibliografinės rodyklės „Lietuvių literatūra ir tautosaka“ 
2-asis, kiek papildytas leidimas pasirodė 1970 m.*5 Jai J. Lebedys 
pateikė feodalizmo epochos lietuvių literatūros medžiagą (apie 
215 vienetų). Rodyklės objektas, metodika tokia pat, kaip ir 1-aja- 
me leidime. 

1977 m. pasirodė J. Lebedžio knyga „Senoji lietuvių literatū- 
ra“, kurioje yra sudarytojo parengtas literatūros sąrašas. Tai 
svarbiausios, rinktinės literatūros apie feodalizmo laikotarpio li- 
teratūrą (XVI-XVIII a.) rodyklė. Iš viso joje nurodyta 600 bib- 
liografinių vienetų. Sudarant sąrašą, pasinaudota J. Lebedžio su- 
rinkta bibliografine medžiaga apie to laikotarpio literatūrą. 

J. Lebedžio darbai yra svarus įnašas į lietuvių bibliografiją 
ir knygotyrą. Kvalifikuoto literatūros specialisto įsijungimas į 
bibliografijos darbą pakėlė jos dalykinį lygį, glaudžiai susiejo 
ją su istoriografija (anotacijos). Jo darbai praturtino lietuvių 
literatūros bibliografijos metodiką ir davė naujų stimulų jos to- 
lesnei raidai. J. Lebedžio sukaupti duomenys, atlikti knygos ir 
bibliotekų istorijos tyrinėjimai leis toliau kūrybiškai plėtoti tos 
srities mokslo darbus. 


POEZIJOS GALIA 


Viktorija Daujotytė 


Labai griežtas, pedantiškai reiklus senosios lietuvių literatū- 
ros profesorius Jurgis Lebedys ir poezija?! Taip, be abejo, juk 


45 Lietuvių literatūros istorija ir tautosaka: Bibliogr. rodyklė — pagrindinė 
literatūra.— 2-asis leid. / Sudaryt. J. Lebedys ir kt. — V.: Vilniaus valst. un-tas, 
1970.— 70 p. 

profesorius įžvalgiai, itin kvalifikuotai tyrinėjo senąją lietuvių 
literatūrą — Mažvydą, Donelaitį. Ne tik tyrinėjo — mylėjo. Bet 
naujųjų laikų poezija, ypač lyrinė? Ar ji ką nors reiškė pro- 
fesoriaus kaip žmogaus, ne tik kaip literatūros specialisto, gyve- 
nime? Ar ją vertino —- ir kaip? 

Tik oficialiai pažinoję Jurgį Lebedį tikriausiai abejotų — var- 
gu ar jis skaitė naujausią lyriką, ja domėjosi. Iš karto atrodė, 
kad dalykiškam, konkrečiam ir realistiškam profesoriaus mąsty- 
mui lyrika tolima. Apie ją garsiai ir viešai nekalbėdavo. 

Vis dėlto poezijos pasaulis Jurgio Lebedžio gyvenime buvo 
reikšmingas. Ypač — jaunystės metais, kai formavosi asmenybė, 
buvo sprendžiami pagrindiniai žmogaus gyvenimo klausimai — 
meilės, mirties, buvimo prasmės. Šį teiginį pirmiausia patvirtina 
J. Lebedžio dienoraštis, rašytas 1930—1934 metais. Jis gana pa- 
tikimai leidžia spręsti ir apie asmenybės prigimtį, kuri vidujais 
ryšiais siejasi su poezija. 

Dienoraštis, kuriuo šiam straipsniui pasinaudoti leido Elena 
maisiais studijų Kauno universitete metais. Jurgis Lebedys stu 
dentas aiškiai priklauso romantiniam introvertiniam tipui. Labai 
intensyvūs vidiniai išgyvenimai, emocijų ir nuotaikų kaita, ku- 
riuos išsakyti galima tik sau — dienoraščiui. Stipfus vienišumo 
ir svetimumo jausmas, gilinęs nuolatinę savistabą ir būtinybę 
išlieti jausmus. Iš tiesų — gyvenimo klausimų svarstymai dieno- 
raštyje artimi poetinei išpažinčiai. Stipriai jaučiama gamta, ypač 
pavasaris. Kaip apie betarpiškai patirtą dalyką galvojama apie 
Vinco Krėvės „Bedievį“: „Gal gražiausia ir yra ta visagalė (bent 
lietuvio), paslaptinga gamtos jėga, kuri traukia žmogų prie sa- 
vęs, įeina jo sielon ir tampa neatskiriama“ (1933.1V.29). Ir la- 
koniškas savęs apibrėžimas: „Esu jausmų, ne proto žmogus“ 
(1934.V.17). Širdies žmogus. Ieškoma prigimties šaknų ir jos 
randamos motinoje: „Tavo širdis, tai ne tavo, bet tavo mamos. 
Prisipažink, juk širdies gilumoj tu moteriškas. [...] Argi tu gali 
būti linksmas, jei tavy kaupiasi kelių kartų skausmas, neįvykdyti 
troškimai ir svajonės?“ (1934.[.1). Tarsi iš savo patirties pa- 
jausta ir moteriškoji liaudies kūrybos prigimties versmė. Iš siel- 
varto, iš neišsipildžiusių svajonių. Gal todėl tautosakai ypatingas 
dėmesys: „Kiek jau metų, kai aš galvoju paaukoti savo gyve- 
nimą mūsų tautosakos tyrinėjimui“ (1934.VII.7). Tautosakoje, 
atrodo, pirmiausia domino etiniai-moraliniai aspektai. „Būtų įdo- 
mu ištirti, koks gyvenimo idealas išreikštas mūsų tautosakoje, 
ką mūsų dainos laiko laimingiausiu, kaip supranta gyvenimo 
laimę. Taip pat — iš kitos pusės — kur matoma didžiausia ne- 
laimė, vargas“ (1934.VII.22)!, 


! Labai puikiai prisimenu pakilią, net euforišką profesoriaus būseną, kai 
lietuvių literatūros katedroje buvo svarstomas Donato Saukos darbas „Tau- 
tosakos savitumas ir vertė“ (1970). 

Daug galvojama ir apie intymiųjų jausmų, ypač meilės, pras- 
mę. Ieškoma jos ryšio su kūryba: „Skaitau ir mąstau (apie Dan- 
tę.— V. D.), kas būtų iš jo ir jo veikalo buvę, jei Beatričė jo 
nebūtų mylėjusi“ (1934.VII.7). Iš dienoraščio aiškiai jaučiama, 
kad Jurgio Lebedžio bruožai artimi kūrybiškam, į poeziją linku- 
siam asmenybės tipui. Jaunystėje, matyt, turėta profesoriaus ir 
kūrybinių vilčių. „Jaučiu savy norą rašyti. Reikia kur nors išsi- 
lieti“ (1934.VI1.22). Yra dienoraštyje puslapių, artimų poetinėms 
impresijoms. Girdėti ir žodžių, garsų sąskambiai — ekspresija. 
1934 m. liepos 27 d. įrašyta: „Debesų monotonija,/Ratų kakofo- 
nija,— štai mano važiavimas „eilėmis“ išreikštas“. 

Gyvenimas kartais jaučiamas kaip neatrasta poezija: su drau- 
gu gūdų vidurnaktį klaidžioja senamiesčio gatvėmis, „ieškodami 
nakties poezijos“ (1934.V.1). Kaimo vaikas, jis kažkaip palyginti 
greit pajuto seno miesto, jo istorijos gyvybę — netgi kaip galimą 
kūrybos impulsą: „Begulint lovoj atėjo idėja parašyt „,„Senamies- 
čio poeziją“: filosofišku,- psichologišku ir estetišku atžvilgiu. No- 
rėčiau rašyti su paprastumu, didžiausiu paprastumu stiliaus ir 
žodžių“ (1934.1X.25). Šiose jaunystės viltyse užfiksuotas vienas 
svarbiausių profesoriaus etinių ir estetinių postulatų — paprastu- 
mo, natūralumo siekimas ir moksliniame darbe, ir žmonių san- 
tykiuose. 

Poezijos pasaulis iškyla jaunam studentui kaip grožio, dva- 
sios pasaulis: „Kur yra gražusis poezijos pasaulis? Ar yr bent 
vienas žmogus, kurs jį būtų atradęs ir jame gyvenęs...“ (1934.V. 
27). Pasaulis, kurio žmogus gali ir turi ilgėtis: „Pasiilgau tyros 
poezijos. Pasiilgau aukštojo, nežemiško pasaulio“ (1934.VI.21). 

Ir šis poezijos ilgesys tarsi sotinamas artimiausiomis poetų 
eilėmis. Skaityta daug, sugebėta pasirinkti. Svarbiausia vieta 
profesoriaus jaunystės poezijos pasaulyje tenka J. V. Gėtei, ypač 
jo „Faustui“ ir „Verteriui“. „Aš maitinausi juo (Goethe) semi- 
narijos III-IV kurse?. Didelė jo „F“ [„Fausto“| dalis perėjo 
tada mano kraujan (daug dar vietų ir citatų ir dabar tebemo- 
ku) —ne tik „F“ [„Fausto“], bet ir „Verterio“ (1934.11.20). 
„Faustas“ traukė minties jėga, filosofija, žmogaus sielos prieš- 
taringumu. „Verteris“ ypač atitiko jo paties dvasią — jautrią 
(„„mimozišką“— jo paties žodžiais), labai greit atsiliepiančią, pa- 
kylančią ir... nusiviliančią. Jausmų, ypač meilės, pasaulis die- 
noraštyje yra aiškiai modeliuojamas pagal verteriškąjį atitikmenį. 
„Fausto“ citatų gana daug, jos aptariamos, svarstomos. Kaip 
dvasinės būsenos atitikmuo išskiriamos Gretchen monologo eilu- 
tės (1934.1.11): 


Meine Ruh ist hin, 
Mein Herz ist schwer; 


2 Geriausiai tai paliudija 1980—1981 m. N. Gaižutytės užrašyti seminari- 
jos draugų atsiminimai. Zr. šio leidinio pratarmę, 

Ich finde sie nimmer 
Und nimmermekr.3 


Poezija turi atsiliepti žmoguje tarsi išjudindama jo slapčiau- 
sias gelmes. Tikrai — būsimo literatūros profesoriaus dienoraš- 
čiuose yra stebinančio sutapimo su poezija. Keičiantis vidinei 
būsenai, keičiasi ir požiūris į poeziją — anksčiau mėgtos eilutės 
darosi nebeįmanomos — žeidžiančios arba netikros. Stipriai nu- 
sivylus meile ir, suprantama, apskritai moterimis, protestuojama 
ir prieš Gėtę — meilės genijų: „Jis garbina tai, kas nieko never- 
tas“. Ir išdidžiai reziumuoja: „Iš Gėtės man tepalieka: „Alles 
Vergangliche ist nur ein Gleichniss“ * (1934.11.20). Tačiau jaus- 
minė rezignacija turi rasti išeitį darbe, pasiryžime. Ir dienoraščio 
įrašas baigiamas: „Ave, crux [-..]“!1* Vienas ankstyviausių pro- 
žesoriaus valios, susikaupimo darbui, nepaisant nesėkmių, nusi- 
vylimų, paliudijimų. 

Prie Gėtės grįžtama ne kartą — cituoja „Wer nie sein Brot 
mit Tranen af...“ Ir priduria: „Kaip seniai, kiek jau metų, kai 
tas posmas skamba man nuolat ausyse. Jis skamba ir dabar“ 
(1934.V.13)*. 

Iš vokiečių poezijos profesorius dar mėgo H. Heinę, F. Šilerį. 
Abu jie cituojami. Dėmesys vokiečių poezijai susijęs su profeso- 
riaus studijomis — iš pradžių germanistika buvo jo pagrindinis 
dalykas. Ir prancūzų — su pasigėrėjimu minimi Mopasanas ir 
Prustas. Įdomu, kad Prusto herojaus autoanalizė irgi yra tarsi 
projektuojama į save: „Man atrodo ir aš tuos pergyvenimus ir 
patirtį kada kam didžiam sunaudosiu — tai bus man pamatas“ 
(1934.V.22). 

Išskirtinai daug cituojamas Šarlis Bodleras. Galėtume justi 
prieštaravimą tarp dėmesio klasikai — Gėtei — ir dėmesio skau- 
džiam, maištingam prancūzų poetui, įvykdžiusiam didžiausią iki 
šiol poetinį perversmą. Prieštaravimą įveikia meilė tikrai poe- 
zijai. Ir Bodleras aiškiai derinamas prie situacijos, nuotaikos. 
1933.XI.20 d. įraše cituojama „Nesėkmė“ („Le guignon“): 


Pour soulever un poids si lourd, 
Sisyphe, il faudrait ton couragel!? 


3 Man širdį slegia 
sunki našta, 
Ramybė mano 
Prarasta.— A. Churgino vertimas. 

* „Fausto“ pabaigos eilutės: „Visa, ką laikas išdildo.— Simbolis vien“.— 
A. Churgino vertimas, 

5 „Ave, crux!“— ir Jurgio Baltrušaičio programinio eilėraščio pavadinimas. 
Nėra abejonės, kad Baltrušaitis vėlesniu laiku priklausė prie profesoriaus mėgs- 
tamų poetų. Yra pasakęs apie jį įdomių minčių šio straipsnelio autorei, pa- 
liudijęs tai ir diplominio darbo apie Jurgį Baltrušaitį recenzijoje. 

Š Tai eilutės iš J. V. Gėtės eilėraščio „Harfenspieler“, parašyto apie 
1783 metus. 

7 Tokiai sunkiai naštai pakelti 

Reikėtų, Sizifai, tavo drąsos! 

1934.III.27 įrašoma ištrauka iš Bodlero „Palaiminimo“ (,„,Bė- 
nėdiction“): 


„Soyez bėni, mon Dieu, gui donnez la soufįrance 
Comme un divin remėde ū nos impuretės. 


Ji taip palydima: „Taip! Šitą dalį aš cituoju su giliu įsitiki- 
nimu ir atjautimu, bet tąsą — 


Et comme la meilleure et la plus pure essence 
Oui prėpare les forts aux saintes voluptės! š 


— negaliu cituoti, bent dabar negaliu“. 

Natūraliai iškyla klausimas, kaip jaunas studentas taip pui- 
kiai pažino Bodlerą, kuris to meto Lietuvos visuomenėje dar ne- 
buvo populiarus. Bet kaip tik tuo metu ir prasidėjo Bodlero kelias 
į lietuvių literatūrą. 1926 m. „Kultūroje“ išspausdintas Kosto Kor- 
sako straipsnis „Naujosios literatūros kryptys“, kur aptariamos 
ir „Piktybės gėlės“ („Les Fleurs du mal“). J. Lebedys tikriausiai 
buvo susipažinęs if su profesoriaus Vlado Dubo veikalais (Pran- 
cūzų literatūros istorija.— K., 1929—1930; Literatūros įvadas.— 
K., 1931), kur Bodleras išsamiai apibūdinamas, nevengiant aukštų 
epitetų: „Tai prancūzų antros XIX a. pusės lyrikos karalius“; 
„Piktybės gėlės“ — originaliausias pasaulinės lyrikos kūrinys“. Šie 
ir panašūs vertinimai turbūt skambėjo ir iš profesoriškos tribū- 
nos ir veikė daugelį jaunų literatų?. Bet šios bendros galimybės 
nepaneigia individualaus poezijos pasirinkimo — J. Lebedžiui svar- 
biausio — reikšmės. 

Dienoraštyje aptinkamas Dantės vardas. Domėtasi jo kūryba 
ir gyvenimu: „Paskaičiau apie Dantę ir Beatričę — mano nuotaika 
kiek sušvelnėjo. Poezijos kvapas papūtė“ (1934.VII.25). Atkakliai 
gilintasi į Vergilijų, kartu mokantis kalbos („Svarbiausias daly- 
kas — Vergilijus“). Aktuali buvo ir Hamleto maksima: „to be or 
not to be?“ (1934.1.11). 

Aiškiai mėgtas ir Adomas Mickevičius — tiltas tarp kitų tautų 
literatūrų ir savos — lietuvių. 1933 m. vasarą viešėdamas pas 
draugą netoli Vievio, jis galvoja, kad dabar lyg ir suprantames- 
nis jam Mickevičius, gyvenęs panašiose vietose. Labiau išskirtos 
„Vėlinės“ (1934.VII.7), kaip tik IV dalis, kur minimas ir Verte- 
ris, apskritai Gėtė. * 

O lietuvių literatūra, poezija? Nėra abejonės, kad ji atidžiai 
sekta. Vinco Mykolaičio-Putino „Altorių šešėly“ dar tebebuvo nau- 
jiena, o 1934 m. pradžioje dienoraštyje jau pastebėta: „Aš vis 


5 Būk palaimintas, mano dieve, 
Suteikiantis kančią — dievišką vaistą nuo 
mūsų nedorybių 
Kaip geriausią ir gryniausią vyną, 
Kuris suteikia stipriesiems šventą palaimą. 
? Kubilius V. Šarlio Bodlero kelias į lietuvių literatūrą.— Literatūra, 
1973, t. 15 (3), p. 65. 

tik tam Vasary daug ko sau artimo randu“. Pajaustas pats kū- 
rybingos asmenybės tipo artimumas. Iš jaunystės gilintasi ir į 
V. Mykolaičio-Putino poeziją. Atskiri jos vaizdai, sąvokos tarsi 
nuėjusios giliau negu paprasta citata, sutapusios su asmenybės 
raiška. „Ir esu aš — laisvas kalinys“, — įrašyta 1933.XII.24. Leng- 
vai atpažįstamas Putino eilėraščio „Ryto saulei“ (1920) oksiu- 
moronas: 


Ir štai einu, toliau apsvaiges, 
Kalnais ir slėniais laisvas kalinys. 


Vincas Mykolaitis-Putinas visą gyvenimą liko ne tik moksli- 
ninko, mokytojo ir žmogaus idealas, bet ir mėgstamas poetas !?, 
Galbūt jaunystės prisirišimas lėmė, kad paskutiniuosius Putino 
rinkinius („Būties valandą“, „Langą“) ne taip vertino, kaip anks- 
tyvają poeziją !'. 

Mėgo ir Krėvę, ypač „Šarūną“. Iš „Bedievio“ V. Mykolaičiui- 
Putinui rašė seminarinį darbą. Svarbu tai, kad ir į „Bedievį“ 
žvelgiama iš savo vidinio patyrimo, galvojant apie gamtos reilek- 
siją: „kiek aš kartų esu tai patyręs“. Savaip jausta, mylėta ir 
Balio Sruogos lyrika — gal kaip nuolat besikeičiančios nuotaikos, 
jausmo bangos atitikmuo. Juk ankstyvasis Balys Sruoga — sie- 
los poetas. 1934.V.25 įrašyta: 


Siela verkia, siela junta — 
Neišgirsta malda šventa — — 


„Ūkanotosios“ pabaiga, matyt, cituojama iš atminties — be 
skyrybos ženklų. 1934.VI.20 — be autoriaus nuorodos cituojama 
B. Sruogos eilėraščio „Tylybės dainą dainuoja vėjas“ pradžia — 
kaip būsenos atitikmuo. Su B. Sruogos lyrika jaunasis J. Lebe- 
dys buvo ypač gerai susipažinęs — rašė ir skaitė referatą „Sim- 
bolizmas Sruogos kūryboje“ (1934.11.11). 

Neįvardytas, bet atpažįstamas dienoraštyje ir Kazys Binkis. 
1934 m. liepos 3 d. įrašyta: „Aš matysiu Tave šilkasparnių de- 
besėlių tyliam slinkime“. Tai, be abejo, K. Binkio „šilkasparnių 
debesėlių“ („,Debesėliai šilkasparniai/Saulės blizgančioj švieso- 
je/Lyg ant marių baltos burės/Dangaus krištole plaukioja“) su- 
gestija. 

Daugiausia dėmesio aiškiai skiriama pomaironinei poezijai — 
ryškiausiems jos atstovams Putinui, Sruogai, Binkiui. Neaptin- 
kama nė vieno neoromantiko — Lebedžio kartos poeto. Tik vieną 
kartą (1934.1.12) be komentarų ir nenurodant autoriaus kaip nuo- 
taikos štrichas cituojamas Maironis — jo eilėraščio „Slenka debe- 
sys pilkos“ pradžia: „Slenka padangėmis debesys pilkos“. Mairo- 
nis minimas ir parėjus iš jam skirto vakaro — su rezignacija — 
„sumenkai, Lietuva...“ (1932.X.24). Kaip gyvenimo paralelė pa- 


0 Iš pokalbio su Elena Lebediene 1980.X.27. 
! Iš pokalbio su Donatu Sauka 198116. 

minėtas ir Donelaitis, didžioji jo, sąmoningo literatūros tyrinė- 
tojo, meilė. 

Eilėraščių citavimas, vidinių būsenų ir poezijos atitikmenų ieš- 
kojimas, be abejonės, būdingas daugeliui jautrių, romantiškos 
prigimties žmonių. Kaip išskirtinis besiformuojančio kūrybinio 
intelekto bruožas J. Lebedžio dienoraščiuose pastebimas kūrinio 
analizės, vertinimo, apibendrinimo siekimas (Gėtės, Krėvės, Sruo- 
gos). Atsitraukiama nuo atskiro kūrinio, ieškoma bendrų jung- 
čių. Pavyzdžiui, poeto santykio su savo laiku išsakymas yra ir 
gilus, ir dialektiškas: „Poetai turbūt visais laikais save laikė mo- 
dernistais ir visados kovojo su sena laiko dvasia, bet jie neturi 
jos paniekinti, kadangi iš jos išriedėjo“ (1923.V1I.11). Arba toks 
iš esmės teisingas pastebėjimas, svarstant Kanto filosofijos pro- 
blemas: „Juk visi lietuvių filosofai — poetai“ (1934.V.25). 

Mokydamas kitus (mokykloje ir universitete) lietuvių litera- 
tūros, Jurgis Lebedys, be abejo, visą laiką vienaip ar kitaip bu- 
vo susijęs ir su poezija. Bendrajai lietuvių poezijos, jos žanrų 
raidai suprasti daug duoda profesoriaus moksliniai tyrinėjimai. 
Pavyzdžiui, labai aiškiai pasakyta, kad Mažvydo eiliuotoji pra- 
kalba „,„Knygelės pačios bylo“ „yra pirmas originalus eilėraštis 
lietuvių kalba“ !2. Kažin ar be J. Lebedžio žinotume, kad „eilė- 
raščiui Sirvydas bandė duoti pavadinimą viršis, viršelis“ B. Tai, 
žinoma, tik įdomesni dalykai; daug svarbesni poezijai, jos savi- 
monei ir interpretacijai yra visos senosios lietuvių literatūros, jos 
ryškiausių kūrėjų vertinimas. Kaip ryškiai, apibendrinamai jis 
yra apibūdinęs Mažvydą, Donelaitį, Daukantą... „Donelaitis — 
nacionalinis poetas plačiausia ir geriausia to žodžio prasme“ !4. 

Donelaitis tapo ir viena gijų, susiejusių profesorių su dabar- 
tine poezija. Ne kartą yra citavęs Eduardo Mieželaičio „Duoną 
ir žodį“, vertino ir Justino Marcinkevičiaus „Donelaitį“ 15. 

Justinui Marcinkevičiui apskritai buvo neabejingas. Turbūt 
vienas pirmųjų pajuto šio poeto lyrikos prasmingą atsinaujinimą 
rinkinyje „Liepsnojantis krūmas“ ir parašė jam šiltą laišką !?. 
Siuntė Just. Marcinkevičiaus knygas Berno universiteto proieso- 
riui J. P. Locheriui, neužmiršdavo perduoti poetui palankius pro- 
fesoriaus atsiliepimus. 

Just. Marcinkevičius buvo tarp pirmųjų Jurgio Lebedžio stu- 
dentų, ruošęs seminarinį darbą apie seniausią panegiriką lietu- 
vių kalba, hegzametru rašytą sveikinimą Zigmantui III jo at- 
vykimo į Vilnių proga: „Linksmink'tės Liet'vos giminės...“ V 
Dar jaunas dėstytojas atidžiau pasižiūrėjo į savo studentą tik 
kai šis atmintinai pradėjo cituoti Ovidijaus „„Metamorfozes“... 


12? Lebedys J. Senoji lietuvių literatūra.— V., 1977, p. 47. 

13 Ten pat, p. 83. 

4 Ten pat, p. 308. 

16 Iš pokalbio su E. Lebediene 1980.X.27. 

*6 Iš straipsnio autorės pokalbio su Justinu Marcinkevičium 1981.11.3. 
"7 Ten pat. 

Paskutiniaisiais gyvenimo metais profesorius aktyviau daly- 
vavo jaunųjų literatų gyvenime. „Prisimenu literatų konkursą,— 
sako Just. Marcinkevičius, — kai laureatėmis tapo Onė Baliuko- 
nytė ir Marytė Kontrimaitė. Buvo gražus vakaras, ėjom su Lebe- 
džiu kartu į Antakalnį, kalbėjomės apie laureačių ateitį, galimy- 
bes. Apie poeziją. Gilus man pasirodė jo poezijos, kaip „nuskaus- 
minimo“ priemonės, kaip išsisakymo, supratimas“ 8. Būsimi poe- 
tai, gabesni literatai nuolat sutikdavo šiltą profesoriaus žvilgsnį. 
„Jaučiau Jurgio Lebedžio dėmesį, nors kaip nors specialiai jo 
ir nėra parodęs, visam laikui įsidėmėjau jo šypseną — lyg vai- 
kišką. Man atrodė, kad literatų konkursuose jam būdavo gera“ !?. 

Tikrai — būdavo pakilus, šventiškai nusiteikęs, rūpindavosi, 
kad žiuri būtų autoritetinga, kad ir patys studentai vertintų, sa- 
kytų savo nuomonę. Atkakliai to reikalavo. Buvo įžvalgus, greit 
pajusdavo gabų žmogų, atleisdavo jam, net jei šis kartais ko ir 
nemokėdavo. Taip iš karto pajuto Janiną Degutytę — rėmė ją 
per stojamuosius, gynė ir per valstybinius egzaminus, kai ge- 
liančia galva negalėjo susikaupti??. Iš karto įvertino „Ugnies 
lašus“, sakydamas, kad tai — tikra poezija ?!. J. Degutytės rink- 
tinę „Mėlynos deltos“ siuntė protesoriui J. P. Locheriui — gražų 
jo atsiliepimą, ypač apie „Intermezzo“, rūpestingai nurašęs, per 
Danutę Venclovaitę perdavė Degutytei 22, 

Būdinga profesoriaus pozicija — padarai žmogui kokį malo- 
numą, paskatini jį dirbti, sustiprini pasitikėjimą. Tai jautė dau- 
gelis kūrybingų jaunų žmonių iš paskutinių profesoriaus studen- 
tų — S. Geda, O. Baliukonytė, G. Tribandytė, V. Leščinskas, 
M. Kontrimaitė, V. Jasukaitytė. Pastaroji profesoriaus J. Lebedžio 
atminimui paskyrė pirmąją poezijos knygą „Ugnis, kurią reikia 
pereiti“ (1976). Profesoriui J. Lebedžiui dedikuota ir A. Kaminsko 
„Kėdainių kronikos“ dalis „Žodis aido“. 

Poezija profesoriui buvo tarsi žemė, kurios visos iš karto ne- 
atrasi... Atradimu džiaugdavosi. Taip netikėtai pamėgo Albiną 
Zukauską. Pajutęs jo kūrybos renesansą, prasitarė žmonai, kad 
„dabar jau jį reikia pirkti“ 28. 

Profesorius sukaupė turtingą poezijos ir poezijos kritikos bib- 
lioteką — sunkiau gaunamas knygas su ūpu skolindavo jaunes- 
niems, bet neužmiršdavo pasiteirauti — ką iš jos gavai? Kai 
1970 m. vasarą teko ilgiau būti profesoriaus namuose, savo ka- 
bineto lentynose jis aiškiai apibrėžė plotą, kur buvo vertingiau- 
sios poezijos knygos. Dovanojo Hugo Frydricho studiją „Mo- 
derniosios lyrikos struktūra“. Daugelis meistriškai analizuojamų 


8 Ten pat. 

!9 Iš autorės pokalbio su One Baliukonyte 1981.11.19, 

2 Iš autorės pokalbio su Janina Degutyte 1980.X.6. 

2! Iš autorės pokalbio su Donatu Sauka 1981.16. 

2 J. P. Locherio laiškas J. Lebedžiui 1969.II.15 (asmeninis J. Degutytės 
archyvas). 

3 Iš autorės pokalbio su E. Lebediene 1980.X.27. 

moderniosios XX a. poezijos kūrėjų man buvo menkai pažįstami. 
Santūriai šypsojosi, sėdėdamas ant suolelio po savo buto langu, 
neužsiminė, kaip seniai jo atrasta ši poezijos žemės dalis, pra- 
sidedanti Š. Bodleru. .. 

Paskutinė knyga, kurią profesorius įsigijo tą pačią, pasku- 
tinę, 1970 m. vasarą, buvo Vytauto Mačernio „Žmogaus apnuo- 
ginta širdis“. ..24 

Visi jaučiame, kaip praturtėjo dabartinės mūsų poezijos isto- 
rinė, kultūrinė atmintis. Lyg sugrįžo iš amžių glūdumos Mažvy- 
das, Daukša, Donelaitis, lyg prabilo iš naujo, jau mūsų laikų 
balsu. Atgaivinti šias dvasines versmes kaip įmanydamas yra pa- 
dėjęs ir senosios. lietuvių literatūros profesorius Jurgis Lebedys. 
Ne tik darbais, bet ir didele, pasiaukojančia, užkrečiančia meile 
tolimai nacionalinės kultūros pradžiai. 

„Kai rašiau „Pažinimo medį“, kažkaip visą laiką jaučiau Le- 
bedį — lyg būtų greta“, — sako Justinas Marcinkevičius. 


PEDAGOGO IŠMINTIS 
Juozas Girdzijauskas 


Baigiant pirmąjį leidinio skyrių, kuriame nušviečiama Jurgio 
Lebedžio biografija, pagrindinės jo mokslinės veiklos sritys, de- 
rėtų nors trumpai pakalbėti apie jį kaip pedagogą. Čia norėčiau 
kuo objektyvesnį jo pedagoginių principų aptarimą suderinti su 
subjektyviais įspūdžiais ir prisiminimais. 

Lebedys buvo apsigimęs mokslininkas, ir jo gyvenimo kelias 
iš esmės yra mokslininko biografija. Nuo mažens jis troško kuo 
daugiau sužinoti, ir vėliau tas troškimas tolydžio stiprėjo. Į moks- 
14 buvo linkusi sveika ir turtinga prigimtis (gera atmintis, tvirta 
valia, didelis jautrumas, laki vaizduotė), į tai buvo nukreiptos 
vidinės pastangos ir praktiniai veiksmai. Mokslas turėjo būti kel- 
rodė žvaigždė jo asmeniniame gyvenime ir tautos likimo vin- 
giuose. Todėl mokslo interesai pirmiausia rūpėjo ir Lebedžiui 
pedagogui. 

Mokytojavimo tarpsnis tebuvo pradžia, jėgų išbandymas, pa- 
skatinęs galutinai apsispręsti. Per ankšta buvo vidurinėje mo- 
kykloje lituanistui, mokančiam kalbų, paskelbusiam reikšmingų 
publikacijų, triūsiančiam prie disertacijos apie lietuvių prozos 
evoliuciją. Ir štai 1946 metais peržengta riba, už kurios atsivėrė 
plačios galimybės. Dvidešimt ketverius metus Lebedys išbuvo 
aukštosios mokyklos pedagogu, bet pagarsėjo vis dėlto ne tuo — 
o pirmiausia savo moksline veikla ir darbais. Tačiau, nors ir 
nebūdamas oratorius, jis darė didelį poveikį žmonėms, su ku- 
riais bendravo. 


** Ten pat. 

Studentus, aspirantus, jaunesniuosius dėstytojus, pagaliau vi- 
są savo aplinką Lebedys labiausiai ugdė ne abstrakčiais pamo- 
kymais, o pačia asmenybe. Stebino jo erudicija, imponavo inte- 
resų platumas, viliojo dvasios gelmė. Klostėsi rimtas požiūris į 
darbą, į savo specialybę, į lituanisto pašaukimą. Formavosi įgū- 
džiai atskirti pagrindinius dalykus nuo šalutinių, susigaudyti 
vertybių pakopose. Nejučia mokytasi branginti laiką, našiai dirbti 
nepervargstant. Traukė šito monolito jėga, ir norėjai būti į jį pa- 
našus. 

Lebedys buvo lituanisto pavyzdys (bent jau vienas ryškiau- 
sių). Pagal jį jaunesnieji kolegos sprendė ir apie lituanistiką — 
jos objektą, tikslus, metodus, apie jos galimybes apskritai. To- 
dėl Lebedžio aplinkoje ryškėjo tiek lituanisto mokslininko, tiek 
lituanistikos kaip mokslo idealas. 

Lituanistas — tai plačių interesų Žmogus, kurio pagrindinis 
rūpestis puoselėti nacionalinę kultūrą. Kiekvienas žmogus yra 
kurios nors tautos atstovas ir augti, dvasiškai tobulėti gali tiktai 
kartu su ja, aktyviai dalyvaudamas jos gyvenime ir atsakydamas 
už jos ateitį. Šitaip suprasta aukščiausia individualios egzisten- 
cijos prasmė paaiškina visa kita. 

Lituanistas pirmiausia turi būti geras specialistas. O geras 
specialistas privalo suderinti specializaciją su universalumu. Li- 
teratui neužtenka literatūros, o kalbininkui kalbos. Literatas, dau- 
giausia jėgų atiduodamas specialybei, kartu turi studijuoti is- 
toriją, kalbą, tautosaką, kitas meno šakas, kad tautos kultūrą 
suvoktų kaip visumą, kad išsiaiškintų ją formuojančius ir jos 
raidą sąlygojančius veiksnius, kad nustatytų literatūros reikšmę 
bei vietą kultūros visumoje. Lituanistui turi rūpėti filosofija, 
estetika, bendroji meno teorija, kad galėtų susitormuoti teisingą 
požiūrį į pačią literatūrą, turėtų tvirtus metodologinius jos tyri- 
nėjimo pagrindus. To reikalaudavo Lebedys iš kiekvieno studen- 
to, diplomanto, o ypač disertanto. 


Lituanistui literatui neužtenka domėtis vien lietuvių literatū- 
ra — jam privalu nors bendrais bruožais išmanyti ir kitų (ypač 
kaimyninių) tautų literatūrą, kad galėtų geriau pažinti savąją. 
Todėl lituanistas turi tikslingai mokytis kalbų — pirmiausia loty- 
nų, lenkų, vokiečių, rusų, taip pat latvių, prancūzų, anglų. Kal- 
bų mokymasis atima daug laiko, todėl mokytis patartina pamažu, 
bet reguliariai — kasdien bent po valandą ar nors pusvalandį. 

Iš savo specialybės reikia turėti vieną sritį, ją geriausiai pa- 
žinti, būti joje nepakeičiamam, o kartu būtina gilintis į visas 
savo literatūros epochas, visus jos periodus ir laikotarpius, į vi- 
sokias jos problemas, kad būtum kompetentingas visais lietuvių 
literatūros klausimais — nuo žilos senovės iki šių dienų. Taigi 
lituanistui turi būti svetimas bet koks užsisklendimas nuo di- 
džiųjų gyvenimo ir kultūros problemų, bet koks „provincialu- 
mas“. Reikia taip pat žiūrėti, kad pasirinkta sritis, formuluojama 

tema, keliama problema nebūtų pernelyg siaura, uždara, kad at- 
vertų plačią minties perspektyvą, leistų suvokti ir išryškinti es- 
minius dėsningumus. 

Tokiais skatinimais ir reikalavimais Lebedys pirmiausia sten- 
gėsi plėsti bendrą kultūrinį lituanisto akiratį. Tie reikalavimai 
buvo itin veiksmingi todėl, kad pats Lebedys jų laikėsi savo prak- 
tinėje mokslinėje veikloje. Taip sutvarkęs savo gyvenimą, taip 
paskirstęs laiką, kad nė viena valanda nenueitų veltui, jis dienų 
dienas dirbdavo archyvuose, rankraštynuose, be paliovos skaitė 
ir studijavo įvairiausio turinio knygas, jas konspektavo, darė iš- 
rašus — kaupė medžiagą savo moksliniams darbams. Bibliotekose 
ir archyvuose domėjosi ne vien tuo, kas betarpiškai tinka pasi- 
rinktai temai, bet viskuo, kas vienu ar kitu aspektu galėjo pra- 
turtinti lietuvių kultūros pažinimą. Aptikta temos atžvilgiu ša- 
lutine medžiaga buvo galima pasinaudoti kitame darbe arba ją nu- 
rodyti kitam literatui, kalbininkui, istorikui, tautosakininkui, bib- 
liotekininkui ar net filosofui. Niekas, ką rasdavo vertinga, ne- 
galėjo būti pamiršta, neįtraukta į mokslo apyvartą. Taip plėtėsi 
paties interesai, mezgėsi nauji ryšiai, taip buvo plečiamas ir kitų 
akiratis. Neatsitiktinai Lebedys buvo įvairių redkolegijų narys, 
nepakeičiamas leidyklų patarėjas ir pagalbininkas, ištikimas įvai- 
rių sričių humanitarų bičiulis — konstruktyvi jėga penktojo ir 
šeštojo dešimtmečio lietuvių filologijoje. 

Piėsdamas lituanisto akiratį, Lebedys kartu stengėsi ugdyti 
jo mokslinę mąstyseną. Pagrindinis būdas tam tikslui siekti — 
skatinti pačiam rašyti. Tik rašydamas, praktiškai pasinaudoda- 
mas įgytomis žiniomis, jas sistemindamas ir naujai įprasminda- 
mas, formuluodamas mintis, tyrinėtojas gali pats augti, realizuoti 
savo dvasines potencijas, atrasti savyje naujų galimybių ir kartu 
duoti objektyvų rezultatą, naudingą visuomenei. Todėl moksliniam 
darbui (ar jis būtų kontrolinis, ar proseminarinis, seminarinis 
ar kursinis, diplominis ar disertacinis) turėjo būti atiduotos mak- 
simalios pastangos ir visos jėgos. Kažkaip intuityviai įžvelgdavo, 
ar jau viską, kas galima, ką pajėgi, padarei. Aukščiausi reikala- 
vimai, suprantama, buvo keliami disertacijoms. Disertantas pir- 
miausia privalėjo išstudijuoti visą prieinamą su tema susijusią 
literatūrą, gerai apgalvoti ir įvertinti, kas kitų tuo klausimu pa- 
sakyta ar padaryta. Tada ima ryškėti tyrinėjimo objektas, kelti- 
nos ir svarstytinos problemos, tikslesnė darosi tema. Tada pama- 
tai savo vietą kitų tyrinėtojų tarpe, patikrini savo galimybes, 
įsijungi į mokslo dialogą. Studijuodamas literatūrą, kartu mąstai 
apie savo darbą, ieškai, kuo pasiremti, galvoji, ką naujo gali 
duoti, planuoji apmatus, užrašinėji kilusias mintis. Vėliau ima 
ryškėti darbo visuma — pagrindiniai skyriai, svarbiausios proble- 
mos, jų ryšiai, nuoseklumas. Visa tai užtiksuojama pirminiame 
(provizoriniame) plane. Dar daugiau padirbėjus ir atidžiau pa- 
galvojus, pradeda aiškėti detalės — skyriai suskyla į poskyrius, 

problemas nušviečia idėjos, susiklosto preliminarios tezės. Dabar 
jau rašomas detalesnis planas, kuriam Lebedys skirdavo ypatin- 
gą dėmesį. Iš jo spręsdavo, ar susidorosi su tema, ar teisinga 
linkme sukama. Jei geras detalusis planas, būdavo tikras, kad 
neapvilsi. Patardavo (o kartais ir reikalaudavo) rašysimo sky- 
riaus planą visiškai detalizuoti. Buvo įsitikinęs, kad tokie pa- 
rengiamieji darbai nėra laiko gaišinimas: juo geriau pasiruoši — 
juo geriau (o gal ir lengviau) rašysi. 

Lebedys atskirai skaitydavo kiekvieną darbo skyrių ar net po- 
skyrį, o jį grąžindamas, kartu girdavo ir peikdavo: pasakydavo, 
kas yra pasisekę, gera, perspektyvu, kas vidutiniška (neblogai, 
bet galėtų būti geriau), o kas keistina, taisytina. Pastabos visuo- 
met būdavo konkrečios, aiškiai suformuluotos, praktiškai įgyven- 
dinamos — tik eik, dirbk toliau, nesustok. 

Taip žingsnis po žingsnio iriamasi į priekį, kol pagaliau su- 
lipdoma visuma. Įteiki darbą ir lauki lemiamo sprendimo. O jis 
čia pat — už dienos, kitos. Tada jau — ilgiausias ir rimčiausias 
pokalbis. Vadovas išnaršydavo darbą skersai išilgai, jei būdavo 
verta, pasidžiaugdavo, pagirdavo, pakeldavo ūpą, tuoj pat tei- 
raudavosi apie ateities planus, skatindavo, siūlydavo naujas te- 
mas (kad nemiegotum ant laurų), o jei reikėdavo, kruopščiausiai 
ir kritiškai aptardavo tiek darbo visumą, tiek jo smulkiausias 
detales. Darbas turėjo būti kaip klasikinis meno kūrinys: dalių 
ir visumos proporcijos, vieninga jungiamoji idėja, visi teiginiai 
pagrįsti autentiškais faktais, visos išvados argumentuotos, vis- 
kas išbaigta ir subordinuota. Darbas turi remtis mokslo tradicija, 
ant jos pamatų turi būti pastatytas, bet pats pastatas privalo 
būti naujas, originalus ir būtinai šviesus — kad jame būtų erdvu 
žmogaus minčiai. Darbas turi būti turiningas ir kartu aiškus, 
skaidrus, dailus. Pati darbo struktūra, filologinė mąstymo kul- 
tūra turi kompensuoti estetinio pergyvenimo nuostolius, neišven- 
giamus verčiant meno idėjas į sąvokų kalbą. Tokius darbus rašė 
Lebedys ir mokė rašyti kitus. Ir jei kam nepavykdavo priartėti 
prie to idealo, tai kaltas būdavo arba nepakankamas išsilavini- 
mas, arba riboti gabumai, arba pasiryžimo ir ištvermės stoka. 

Iš mokslo idealo aukštumų (bet visai neišdidžiai) žiūrėjo Le- 
bedys ir į kitus žmones, pirmiausia studentus. Norėjo visomis 
išgalėmis pakelti juos arčiau savo lygio. Jam rūpėjo jaunoji 
karta, senstančiųjų pamaina — lietuvių filologijos ateitis. Todėl 
visokiais būdais skatindavo rimtai žiūrėti į gyvenimą ir į savo 
studijas. Senosios literatūros egzaminas ir proseminarinis darbas 
jį iškart atitinkamai nuteikdavo studento atžvilgiu: iš to gali 
kas nors išeiti, tasai — šiaip sau, 0 iš šito nieko gero nebus. Tuos 
pirmuosius (jų pasitaikydavo nedaug) toliau lydėdavo palankus 
dėmesys iki paskutinio kurso, o su kai kuriais nenutrūkdavo ry- 
šiai ir baigus universitetą. Jiems skolindavo retų knygų, su jais 
kalbėdavosi susitikęs, dažnas jų, jei tik panorėdavo, galėdavo 

dirbti pagal individualų planą — pasirinkti temą jau antrame ar- 
ba trečiame kurse, kursinį darbą ugdyti į diplominį, o šį — į di- 
sertaciją. Nieko negaila — kad tik rimčiau, kad tik giliau, kad 
tik geriau! Jei kas norėjo įsigyti Lebedžio palankumą, reikėjo 
tik vieno dalyko — atsakingai žiūrėti į savo būsimą ar jau esamą 
profesiją ir atsidėjus dirbti. 

Visuomeninis sąmoningumas su geromis intencijomis Lebe- 
džiui buvo pagrindinis žmogaus vertės kriterijus, taikytas taip 
pat ir studentams. Kai nusikaltęs būdavo svarstomas, klausdavo: 
ar esi ką padaręs kitų (kad ir artimųjų, draugų) labui, negalvoda- 
mas apie asmeninę naudą. Jei taip — tai būdavo lengvinanti ap- 
linkybė teisiamajam. 

Lebedys mėgo žmones, buvo linkęs bendrauti. Mokėjo atsipa- 
laiduoti gamtoje, susibūrime, prie vaišių stalo. Bet visur jis pa- 
likdavo savo pėdsaką. Jo aplinkoje būdavo neįmanomos banalios 
kalbos, lėkšti juokavimai, grubumas, neatidumas kitam, įžeidinė- 
jimas, — jis visus telkdavo bendram jaukiam ir prasmingam po- 
kalbiui. Kiekvieną paviršiun bekylančią ydą, netaktą, nekultūrin- 
gą gestą tuoj pat nuslopindavo atsargi ir taikli „Iebediškoji 
ironija“. Kai bendram šurmuly pasigirsdavo Lebedžio balsas, visi 
tuoj pat nutildavo ir suklusdavo — visiems būdavo įdomu, ką 
pasakys. Jo kalba ir kasdieniniam pokalby būdavo tokia pat turi- 
ninga, aiški, sklandi, kaip ir per paskaitas, kaip ir moksliniuose 
jo veikaluose. Todėl kalbininkai sakydavo, kad kiekvieną Lebe- 
džio ištartą sakinį galima tiesiai dėti į knygą. 

Buvo žmonių, kurių Lebedys dėl vienokių ar kitokių priežas- 
čių nemėgo: dėl mokslinio nesąžiningumo, veidmainiavimo, pa- 
taikavimo, intrigavimo, įskundinėjimo, apkalbinėjimo ar kitokių 
jam nepatikusių žmogiškų ydų. Tačiau, kai Lebedys atsakingu 
momentu vertindavo tokio žmogaus darbą (nesvarbu, ar tai būtų 
mokslo traktatas, disertacija, ar koksai apsakymų ar eilėraščių 
rinkinys), jis visados tarsi pamiršdavo asmenines ambicijas, nu- 
slopindavo savo neigiamas emocijas ir išlikdavo visiškai objekty- 
vus. Ir tokiais atvejais jis sugebėdavo būti mokslininkas, įžval- 
gus ir teisingas kritikas, ištikimas savo principams: kas dievo — 
dievui, kas ciesoriaus — ciesoriui. Tas Lebedžio bruožas dar 1a- 
biau didino pasitikėjimą juo — visuomet galėjai pasikliauti, kad 
būsi suprastas ir įvertintas pagal nuopelnus. 

Du kartus Lebedys buvo lietuvių literatūros katedros vedė- 
jas, ir jam teko vadovauti nemažam žmonių būriui. Čia išryškėjo 
jo gebėjimas vesti katedros posėdžius: greitai, dalykiškai — ir 
kartu suspėti kantriai visus išklausyti, atsižvelgti į visų nuomo- 
nes ir pageidavimus. Visuomet aiškus tikslas, minimumas laiko 
ir maksimumas rezultatų. Po posėdžio — kas ką norite ir kiek no- 
rite kalbėkite, bet tai jau privatus reikalas. O vedėjas po kelio- 
likos minučių jau vėl sėdi archyve arba rankraštyne. 

Tai kas, kad Lebedys buvo žemo ūgio, ir didelėje auditorijoje, 
atsisėdusį už stalo, per studentų galvas nelabai jį galėjai matyti; 
tai kas, kad paskaitas jis skaitydavo tyliu minkšto tembro balsu; 
tai kas, kad tos paskaitos būdavo paprastos, be jokių puošmenų 
ar metodinių naujovių — Jurgis Lebedys buvo ne tik didis moks- 
lininkas, bet ir išmintingas pedagogas, auklėjęs ir ugdęs naujas 
lituanistų kartas savo asmeniniu pavyzdžiu, savo paties morali- 
niais principais, pasiaukojamu vaisingu darbu tautos gerovei, na- 
cionalinės kultūros labui. 


ATSIMINIMŲ ŠVIESOJE 


GIMTINĖS PRIEGLOBSTIS 
Veronika Lebedytė-Povilauskienė 


J. Lebedžio sesuo. Gimė ir au- 
go Devynduonių kaime, čia bai- 
gė pradžios mokyklą. Dirbo kol- 
ūkyje, dabar pensininkė. 


Daug metų praėjo nuo mūsų vaikystės, daug ko ir nebeprisi- 
menu, bet ką žinau — surašysiu. Mes gimėm ir augom Devyn- 
duonių kaime. Kaimas buvo didelis, daugiau kaip kilometro il- 
gumo, buvo kryžkelė. Mes gyvenom beveik viduryje kaimo, prie 
kryžkelės. Kryžkelės ūlytėlėje stovėjo medinis pastatas — pradinė 
mokykla. Ji dar ir dabar tebestovi. Mes, visi šeši Lebedžių vaikai, 
joje mokėmės, baigėm keturis skyrius. Jurgio ir mano mokytoja 
buvo Judikaitė Stefanija, paskui, iš Devynduonių gavusi vyrą, pa- 
vardę pakeitė į Stančienę. Tai buvo gera mokytoja, švelni, nors 
kartu ir griežta. Mes iš jos daug ko išmokome, daug gera ga- 
vome. Kai dabar susitinkam su ja, vis geru žodžiu prisimena 
Jurgį ir visus Lebedžiukus. 

Devynduonių žmonės visi buvo seni gyventojai, geri, vieni 
kitus vadindavo savais. Arti mūsų, kitoje kelio pusėje, gyveno 
kaimynai Širmuliai. Jie buvo dori žmonės, turėjo sūnų Joną ir 
dukrytę Onutę. Mes su jais buvome kaip viena šeima: gulėm, 
kėlėm vieni pas kitus. Kartą jų bobutė išvirė košės, o mes, kaip 
visada, atsikėlę tik, apsirengėm ir pas juos! Nuėję matom, kad 
bobutė jau deda košę į dubenį, tuoj švarkelius numetėm ir susė- 
dom prie stalo nekviesti. Bobutė ir klausia Jurgio: „Ar nori juo- 
dos košytės?“. Atsakė jis: „Norim!“— „Turbūt mamytė jums ne- 
išverda tokios juodos košytės?“— „Išverda, bet ne tokia skani!“ 
Aš buvau truputį vyresnė, man buvo sarmata, bet draugystę pa- 
laikiau. Šit ateina ir mūsų mamytė ieškoti mūsų pusryčiams, o 
mes jau prikirtę miežinės košės ir ruošiamės namo. 

Vaikystės draugai Širmuliukai užaugo dori vaikai. Onutė, su- 
laukus 18 metų, mirė, o Jonas ir dabar tebegyvena Devynduonių 
kaime. 

Nors mūsų kaimas buvo didelis, gyventojų turėjo daug, bet 
mokytų Žmonių — mažai: mūsų kaimynų sūnus Stančius Povilas 
buvo daktaras, jo jaunesnė sesuo Elena — agronomė ir dar vieno 

Stančiaus, kuris gyveno gale kaimo, sūnus buvo vaistininkas pro- 
vizorius. Kiti kaimo gyventojai mažai net rašyti mokėjo arba 
visai nemokėjo. Skaityti maldaknyges beveik visi mokėjo. 

Mūsų tėtis ir mama buvo beraščiai. Kai mes pradėjom eiti į 
mokyklą, nebuvo kam parodyti, kaip skaityti ar rašyti. Mums 
besimokant, pramoko ir tėtis šiek tiek rašyti, o skaityti ir visai 
gerai išmoko: skaitydavo laikraščius, netgi padėdavo mums sun- 
kesnius uždavinius spręsti. 

Pirmasis į mokyklą pradėjo eiti vyriausias brolis Juozas, ki- 
tąmet — aš, o trečiais metais — Jurgis. Aš buvau trečiame sky- 
riuje, o Jurgis pirmame buvo gal du ar tris mėnesius, ir jį per- 
kėlė į antrą, taigi mes mokėmės kartu. Jurgis buvo labai gabus, 
greit susigaudydavo aritmetiką ir klausimus gerai atsakydavo. 
Baigiant keturis skyrius, mokytoja pradėjo įkalbėti tėtę ir mamą 
leisti Jurgį toliau mokytis. Tėtis abejojo, kad neįstengsime — di- 
delė šeima, visiems reikia pavalgyti ir apsirengti, bet vėliau, 
Jurgio prašomas, sutiko leisti mokytis, nors ir buvo sunku. 

Jurgis mokėsi Krekenavoje, paskui Panevėžyje. Tėtis su mama 
veždavo arkliais į Krekenavą, o paskui ir į Panevėžį jam valgyti 
ir drabužius bei patalynę kas antrą savaitę. 

Jis mokėsi gerai, su pagyrimais, už tai aukštesnėse klasėse 
nereikėjo mokėti už mokslą, jį atleisdavo. Pats kiek galėdamas 
stengėsi užsidirbti. Baigęs pradinę mokyklą, išlaikęs egzaminus, 
padėjo dviem vaikams pasiruošti pataisą, už tai gavo keletą litų. 
Vėliau, per vasaros atostogas grįžęs namo, eidavo uogauti. Pri- 
rinkęs puodelį žemuogių, nešdavo poniai Gaščienei parduoti. Ji 
gyveno už poros kilometrų, Gaščiūnų dvare. Praėjus uogų metui, 
eidavo grybauti. Mažuose miškeliuose mažai ir grybų, o į dide- 
lius vienas bijodavo eiti, tai eidavom ir mes — Juozas ir aš. Už 
atneštus grybus ir uogas ponia Gaščienė jam mokėdavo dvigu- 
bai, matydama, kad jis nesuvalgo uogos, bet deda į puodelį ir 
atneša jai. 

Mes šeimoje buvom šeši vaikai, tėtis, mama ir tėtės sesuo dar 
pas mus gyveno. Ji sirgo reumatu, buvo silpnų kojų ir silpnos 
širdies. Gyveno prie brolio, tai yra prie mūsų tėtės, ir mes va- 
dindavom ją tetute. Visą laiką buvo labai gera: padėdavo ma- 
mutei mus auginti, verpdavo, lopydavo. Mes, vaikai, ją labai my- 
lėjome. Ji vis sakydavo mums, kad reikia gražiai gyventi, my- 
lėti vienas kitą, susiklausyti. Tie jos žodžiai liko mumyse šventi. 

Brolis Juozas buvo vyriausias, jam buvo sunkiausia, visur tė- 
tis jį vesdavosi dirbti kartu. Kai aš paaugau, man daugiau tek- 
davo valgyti gaminti, padėti mamutei, nes šeimos buvome de- 
vyni. Jurgis visą laiką mokėsi, Rokas dirbo ūkiškus darbus, pas- 
kui buvo pieninės vedėjas, vėliau pardavėjas. Penktasis — Julius — 
irgi mokėsi universitete, o brolis Bronislavas — Žemės ūkio mo- 
kykloje. Jis per karą žuvo. Šiuo metu likome tik trys: brolis Ro- 
kas gyvena Devynduoniuose, Julius — Vilniuje, o aš — Vikaičiuose. 

Jurgis, baigęs Panevėžio mokytojų seminariją, jau dirbdamas 
Utenoje, vedė neturtingą, bet gerą merginą; šeimoje gražiai su- 
gyveno, tankiai atvažiuodavo į tėviškę, aplankydavo gimines ir 
tėvus, ir miręs palaidotas gimtojo kaimo kapinaitėse, kur jau 
gulėjo tėtis, mama ir vyriausias brolis Juozas. 


Rokas Lebedys 


J. Lebedžio brolis, gimęs ir au- 
ges Devynduonių kaime, kur bai- 
gė pradžios mokyklą. Dirbo kol- 
ūkyje, dabar pensininkas. 


Savo brolį Jurgį prisimenu su didele meile ir didele širdgėla, 
kad jis mus taip anksti paliko. 

Seimoje augome šeši vaikai — penki broliai ir viena sesuo. 
Seneliai iš motinos pusės buvo Viktorija Venskūnaitė ir Marty- 
nas Gustas, o iš tėvo pusės teprisimenu tik senelio vardą — jis 
buyo Jurgis Lebedys, o senelės vardo nei pavardės neprisimenu. 

Gimėme ir augome Kėdainių apskrities, Gudžiūnų valsčiaus 
Devynduonių kaime. Tai buvo didelis kaimas, išsirikiavęs palei 
kelią Surviliškis—Pociūnėliai. Palei šitą kelią stovintys namai 
buvo vadinami ūlyčia. Ūlyčios galuose buvo atsišakojimai — tuos 
vadino ūlytėlėm. Tenai gyveno daugiausia bežemiai amatininkai 
ir rindaunykai, kurie nuomojo žemę iš kitų ir mokėjo už ją pini- 
gais. Buvo ir pusininkų, kurie dirbo žemę iš pusės,— tie nieko 
nemokėjo už žemę, bet dirbdavo ir rudenį atiduodavo pusę der- 
liaus žemės savininkui. 

Kaimas savo dvaro neturėjo, čia buvo laisvieji valstiečiai, ka- 
rališkieji, todėl niekas kaime nemokėjo lenkiškai šnekėti ir netgi 
kreivai žiūrėjo į tuos, kurie mokėjo lenkiškai ir visur kaišiojo tą 
kalbą — reikia ar nereikia. Kadangi aplinkiniai kaimai turėjo dva- 
rus, tai jie ir šnekėjo lenkiškai. 

Taigi kaimas buvo didelis — apie 100 kiemų. Visi buvo stip- 
rūs ūkininkai, turėjo nemažai žemės. Kol gyveno ūlyčioj, žemę 
dirbdavo „šniūrais“. Tai buvo labai nepatogus darbas — „šniū- 
rai“ būdavo tokie ilgi ir tokie siauri, kad nuvažiuoti su arkliu 
ir ratais dar galėjai, o apsisukti jau reikėjo per kaimyno žemę. 
Be to, tie „šniūrai“ dar buvo ne vienoj vietoj, o išmėtyti per ke- 
lis laukus. 

Mūsų gimtasis namas stovėjo ūlyčioj, ten, kur dabar yra par- 
duotuvė. Tėvai turėjo 13 hektarų žemės, buvo vidutiniai valstie- 
čiai. Laikė 2 karves, 2 arklius. Karves ganydavo kaimo skerdžius 
ir paeiliui nuo gyvulių skaičiaus kiekvienas gyventojas. Papras- 
tai ganydavo vaikai, tai ir man. ir Jurgiui teko paragauti šito 
darbo. 

Visi mūsų vaikai, ir Jurgis, mokėsi Devynduonių pradžios mo- 
kykloje. Nors ir nebuvo lengva — vis dėlto šeši vaikai šeimoje, 
bet tėvai nutarė leisti Jurgį mokytis toliau, ir jis išvažiavo į Kre- 
kenavos progimnaziją. Čia jau buvo sunkiau, bet Jurgis duodavo 
pamokas turtingų ūkininkų vaikams ir taip užsidirbdavo pragyve- 
nimui. Jis gerai mokėsi visą laiką ir buvo atleistas nuo mokes- 
čio už mokslą. Baigė Krekenavoj keturias klases ir išsiprašė tėvų 
leisti jį į Panevėžio mokytojų seminariją. Panevėžyje jis nedaug 
tereikalavo pagalbos iš tėvų — ir čia vertėsi pamokomis ir kito- 
kiu uždarbiu pats išsilaikė. Nuo mokesčio taip pat buvo atleistas. 

Jurgis labai mėgo skaityti knygas. Tą jo pomėgį prisimenu 
iš vaikystės. Žiūrėk, dirbam ką nors, pavargstam. Poilsiui susė- 
dam. Mes sėdim, o jis jau knygą nusitvėręs. Ir visur, kur tik 
likdavo laisva minutė, jį matydavau su knyga. Iš kur jis jų gau- 
davo tuo metu, jau gerai nebeprisimenu, bet žinau, kad jo ir akys 
nušvisdavo, kai pamatydavo dar neskaitytą knygą. 

Labai mylėjo mano brolis Jurgis gamtą — medžius, paukščius, 
ežerus. Jau nuo vaikystės mėgo žvejoti. Mes, vaikai, pasidarę iš 
lazdynų meškerės, eidavom meškerioti į nearti esančius ežeriu- 
kus. Ir koks būdavo džiaugsmas, kai užkibdavo kad ir piršto, di- 
dumo žuvytė. O, vaikystė! Geras tas tolimas metas! 

Meilę gamtai, meilę viskam, kas gražu, mes, vaikai, paveldė- 
jom iš savo tėvo ir motinos, kurie, būdami paprasti kaimo žmo- 
nės,+mokėjo suprasti ir vertinti, saugoti ir globoti gamtą. Tada 
nebuvo specialių įstatymų, saugančių gamtą, tačiau mus jie mokė 
nelaužti medžio nuo viršūnės. Jeigu jau būtinai reikia — nusi- 
laužk apatinę šakelę. Mokė mylėti paukščius, nedraskyti jų lizdų, 
nedaužyti kiaušinių, nebadyti neršiančių Žuvų. 

Tėvai nelepino mūsų, o ir nebuvo kaip. Visi dirbo, kiek galėjo, 
dirbom ir mes. Darbas dar nė vieno žmogaus nesugadino — iš- 
augom sveiki. Jurgis, prisimenu, buvo stipresnis už mus visus. 
Neprisimenu, kad jis būtų kuo nors kada skundęsis ar sirgęs. 
Jis tarsi niekino gydytojus, niekad nesinaudojo jų pagalba, nes 
jam ir nereikėjo. 

Jurgis greitas būdavo ir prie darbo — niekad nenustygdavo be 
užsiėmimo. Dirbdavo namuose, bet ypač mėgo talkininkauti pas 
mamos seserį, savo tetą. Ten jis veždavo mėšlą, pjaudavo šieną, 
kraudavo javus. Ir būtinai poilsio valandėlę rankose atsirasdavo 
knyga. Galbūt šitas pomėgis ir atvedė jį pirmiausia į mokytojo, 
paskui į profesoriaus kelią? 

Dar vieną pomėgį turėjo mano brolis — jis mėgdavo gražiai 
rengtis. Buvo nedidelio ūgio, pilnutis, tai kai grįždavo iš Pane- 
vėžio, kaimynai sakydavo: kunigėlis atvažiavo. Visi jo drabužiai 
buvo ne tiek turtingi (iš kur seminaristui tokia prabanga?!), bet 
nepaprastai tvarkingi. Jam buvo didžiausia gėda pasirodyti kur 
nors netvarkingai apsirengus ar nesusišukavus. 

Brolį prisimenu visada linksmą — tiek vaikystėje, tiek ir ta- 
da, kai jis atvažiuodavo atostogauti iš seminarijos ar aplankyti 

tėvų jau būdamas profesoriumi. Atvažiavęs dažnai lankydavo kai- 
mynus, savo vaikystės draugus, likusius mūsų kaime. Labai mė- 
go pasišnekėti su savo mokytoju Urbonu, kuris dabar jau miręs 
ir palaidotas Devynduonių kapinėse. 


- 


Stasė Rudženskaitė-Lebedienė 


J. Lebedžio brolio Roko žmona. 
Gimė ir augo Devynduonių kai- 
me, kur baigė pradžios mokyk- 
Ig. Dirbo kolūkio fermoje, da- 
bar pensininkė. 


Į Lebedžių šeimą aš įėjau, ištekėjusi už Jurgio brolio Roko, 
tačiau labai gerai juos visus pažinau ir atsimenu, nes gyvenome 
visai kaimynystėje. 

Senas mūsų Devynduonių kaimas. Iš kur kilęs jo pavadini- 
mas, sunku pasakyti. Seni žmonės pasakoja dvi legendas. Paban- 
dysiu jas papasakoti. 

Senais senais laikais Lietuvoje siautė badas. Žmonės suvalgė 
viską, ką buvo galima valgyti, o kai nieko nebeturėjo, mirė iš 
bado. Duonos jau seniai nebuvo žmonės valgę, juk duonai iškepti 
reikia grūdų, o jų jau keli metai negalėjo nei pasėti, nei nuimti. 
Kada jau visai visai buvo blogai, likę kaimo gyventojai sušlavė 
iš kur begalėdami likusius grūdus ir kas kiek galėjo — kas žiups- 
nį, kas saują — sunešė į vieną pirkią ir čia iškepė devynias duo- 
nas. Taip kaimas išsigelbėjo nuo bado ir nuo to laiko vadinasi 
Devynduoniais. 

O kita legenda irgi panaši. Bado metais žmonės Lietuvoje 
mirę kaip musės. Ir štai iš didelio kaimo beliko tik devyni žmo- 
nės ir vienas kepaliukas duonos. Žmonės buvę labai draugiški, 
pasidaliję tą kepaliuką į devynias lygias dalis, suvalgę ir taip 
apsigynę nuo bado mirties. Iš tų devynių ir kilęs dabartinis kai- 
mas. Kadangi duoną dalijęsi devyni žmonės, kaimą ir pavadinę 
Devynduoniais. 

Prie kelio į Vikaičius yra senos kaimo kapinės. Kalbama, kad 
pirmieji čia palaidoti žmonės maždaug Napoleono karo metais. 
Paskui ilgą laiką kaimo žmonės čia nesilaidodavo. Laidodavosi 
Pociūnėliuose — čia šio kaimo parapija ir bažnyčia greta. Pociū- 
nėliuose palaidoti ir J. Lebedžio seneliai. Tik nuo 1944 m. kaimo 
kapinėse pradėta laidoti kaimo žmonės. Jie ir dabar čia laidojami. 
Čia palaidotas ir proiesorius J. Lebedys. 

Kaime gyveno žmonių įvairiomis pavardėmis, daugiausia bū- 
ta Staugų, Zinių. Beveik kiekvienas gyventojas turėjo pravardę: 
Beržinis, Galinis, Kakarykas ar kitokią. Tiesa, čia gyveno ir vie- 
nas Devynduonis. Iš kur jis atkilo? Senutė Povilauskienė rado 
prie savo namų padėtą suvystytą vaikutį. Nei kas jo tėvai, nei 

koks kūdikio vardas, nei ji, nei kas nors kaime nežinojo. Todėl 
ji pati pavadino vaiką Jonuku, o kaimas nutarė duoti jam Devyn- 
duonio pavardę. 

Kadangi gyvenome kaimynystėje, aš gerai prisimenu Jurgį 
Lebedį. Tiesa, buvau gerokai jaunesnė už jį, todėl prisimenu jau 
paaugusį berniokėlį. Vaikystėje niekada neskriaudė mažesnių kai- 
mo vaikų, su visais rasdavo tinkamą šneką: ar su mažu, ar su 
senu. Senieji jį gerbė už mandagumą, už mokamai išreikštą pa- 
garbą, o mes, vaikai, žiūrėdavom į jį kaip į aukštesnį, nes jis 
daug skaitydavo ir žinodavo daug papasakoti. 

Pats buvo linksmas, bet prie kaimo vakaronių mažai dėdavo- 
si. Gražų vaikiną kaimo mergaitės būtų mylėjusios, tačiau jis ne- 
buvo iš tų, kuriems ta meilė svarbiausia gyvenime,— buvo -pa- 
mėgęs knygą, ir tai buvo pagrindinis jo užsiėmimas. 

Karo metais Jurgis atvažiuodavo į namus gana dažnai. Pri- 
simenu, pas mus kaime buvo frontas. Mes paskubomis sukritome 
į raudonarmiečių iškastus apkasus, Jurgis irgi kartu. Prasidėjo 
šaudymas — manėm, gyvi tikrai jau neišliksim. Jurgis drąsino 
mus, nors vargu galima buvo paguosti tokiu baisiu metu. Tuo 
laiku žuvo mano sesuo. Jurgis turėjo labai jautrią širdį — sun- 
kiai pergyveno ir dėl mano sesers, ir dėl savo artimųjų netekimo. 
Nekentė karo. 

Po karo Jurgis su žmona dažnai atvažiuodavo aplankyti tėvų. 

Visų Lebedžių pagrindinis bruožas — viską padaryti ligi galo. 
Tokia buvo ir Jurgio taisyklė — jis nieko nenumesdavo nebaigęs, 
nieko nedarydavo atmestinai. Ir nesvarbu, ar tai bus didelis, rim- 
tas darbas, ar poilsis. Smulkmenų jis nepripažino — visi darbai 
buvo vienodai svarbūs. 

Visada labai griežtai laikydavosi dienos režimo, buvo svei- 
kas, stiprus. Niekada nebuvo susinervinęs, niekada pikto nema- 
čiau. 


MOKYKLOS SUOLE 


Ada Puidokaitė 


J. Lebedžio klasės draugė Kre- 
kenavos progimnazijoje. Gimė ir 
augo Žibartonių kaime (Pane- 
vėžio raj.). LTSR nusipelniusi 
agronomė. Dabar pensininkė. 


Jurgį ir jo brolį Julių Lebedžius pažinojau vaikystėje. Gimė 
ir augo jie Kėdainių apskrities Devynduonių kaime, o aš — Pane- 
vėžio apskrities Žibartonių kaime. Tik nebuvo tas kaimas toks, 
kaip dabar: šviečiantis iš toli balto mūro namais, išgarsėjęs ga- 
biais ir darbščiais žmonėmis. Mūsų kaimas buvo toks, kaip dau- 

gelis tuometinių kaimų — visi augome „šiaudinėse pastogėse“, 
valgėm juodą rupią duoną. 

Susipažinau su Lebedžiais jau Krekenavos progimnazijoje 
(taip seniau buvo vadinamos nepilnos gimnazijos keturios kla- 
sės). Baigę kaimo mokyklas — jie Devynduoniuose, o aš Žibarto- 
niuose, mes ir susitikom Krekenavoje. 

Jurgis Lebedys buvo vyresnėje klasėje. Pas ką jis gyveno 
Krekenavoje, dabar jau užmiršau, bet gerai prisimenu tuos šeš- 
tadienių vakarus, kai, pasibaigus pamokoms, eidavome visi na- 
mo. Man į namus buvo 10 kilometrų, o Lebedžiams — 13. Ka- 
dangi mums buvo pakeliui, eidavome visada kartu. 

Kelias iš Krekenavos į Žibartonius eina per mišką. O miške? 
Miške yra visokių pabaisų, tik ir tykančių, kaip išgąsdinti vai- 
kus! O ir eiti norėjosi ne keliu, bet tiesiai takeliais. Todėl ir 
traukdavome namo per mišką garsiai šūkaudami, kad mūsų jau 
niekas išgąsdinti negalėtų, o ir kad nepasiklystume. 

Buvo ir kitas baisumas — palaidi šunys. O jų visur visur — 
didelių, mažų, garsiai lojančių ir tyliai iš pasalų kandančių. Štai 
kodėl aš visada stengdavausi eiti namo kartu su Lebedžiukais. 
Jie buvo geri berniukai ir visada apgindavo nuo šunų, ir man 
būdavo drąsu su jais eiti. 

Prisimenu, kad Jurgis Lebedys gerai mokėsi, kad visi kalbė- 
davo, jog jis vienas geriausių mūsų mokyklos mokinių. Kai kas 
jau tada pranašavo jam didelę ateitį. 

Baigęs Krekenavos progimnaziją, Lebedys toliau mokėsi Pa- 
nevėžio mokytojų seminarijoje, o aš — Kėdainių gimnazijoje, ir 
mes daugiau nesusitikome. 


. 


Jurgis Barauskas 


J. Lebedžio draugas nuo 1927 m. 
Visą laiką dirbo mokytoju, da- 
bar pensininkas. 


Su Jurgiu Lebedžiu susipažinau 1927 metais rugsėjo pirmo- 
mis dienomis. Su juo trejus metus gyvenau viename kambaryje 
ir ketverius metus Panevėžio mokytojų seminarijoj sėdėjau vie- 
name suole. Su juo buvome labai geri draugai. Visos sėkmės 
ir nesėkmės išgyventos drauge. Mes vienas kitą pažinojome taip, 
kaip galima pažinti gražiai sugyvenant, be jokių išskaičiavimų, 
paslapčių ir nepasitikėjimo. 

Su Jurgiu susirašinėjau iki 1953 metų. Ankstesni dažni laiš- 
keliai per karą žuvo, o ir iš vėliau rašinėtų neliko jokio. Dabar 
esu 72 metų, jau daug ko neatsimenu. 

Aš buvau silpnos atminties ir menkų sugebėjimų. Kad neblo- 
gai baigiau mokytojų seminariją, tai tik Lebedžio nuopelnas. Jis 
turėjo gerą atmintį ir buvo labai darbštus. Matė, kad daug dirbu 

tr neskaitęs pamokų ar neatlikęs darbų nenueisiu į klasę, tai jis 
manęs per daug nesmerkdavo, jei ką blogai atsakydavau ar pa- 
rašydavau. Visada padėdavo mokytis vokiečių ir lietuvių kalbų. 
Ir kiekvienu neaiškiu klausimu kreipdavausi į jį, nes nebuvo to, 
ko jis nežinotų ar negalėtų paaiškinti. Sėdėdamas viename suole, 
negalėdavau nuo jo nusirašyti, nes esu trumparegis, o J. Lebedys 
rašė smulkiai ir sunkiai įskaitomu raštu. 

J. Lebedys mokytojų seminarijoje buvo labai geras mokinys, 
nėra gavęs nė vieno nepatenkinamo pažymio. Retai tegaudavo 
ir ketvertą. Kurse geriausiai mokėjo vokiečių, lietuvių kalbas, ma- 
tematiką. Savarankiškai mokėsi esperanto kalbos, taip pat steno- 
grafijos. Per vokiečių kalbos pamokas skaitėme „Vilių Telį“. Mes 
daugiausia pasakodavome turinį, o J. Lebedys nagrinėdavo lite- 
ratūriškai. Jis beveik laisvai vokiečių kalba skaitė Šilerio ir Gė- 
tės kūrinius, kalbėjo vokiškai. 

Jis dažnai apgailestaudavo, kodėl neleidžiama per vienerius 
metus baigti du kursus, tai jam nereikėtų gaišti tiek brangaus 
laiko. 

Savo žiniomis jis pranoko mus visus, bet ketvirto kurso baigi- 
mo pažymėjime to nebuvo matyti. Jis neturėjo nei gero balso, 
nei klausos, tai per soliedžiavimo pamokas jam padėdavo dai- 
nuoti užpakalyje sėdintys draugai, atsilygindami už vokiečių kal- 
bos, matematikos ir kitų dalykų konsultacijas. Jurgis būdavo la- 
bai nepatenkintas mokytojais, kurie silpnai dėstė savo dalyką. 
Kartais jis ginčydavosi su lietuvių kalbos mokytoju dėl kai kurių 
rašybos dalykų. Idealizavo mokytoją P. Pakarklį, kuris dėstė pe- 
dagogiką, psichologiją. 

Lietuvių kalbą dėstė P. Būtėnas, daugiausia dėmesio skyręs 
kalbai, o literatūrai — bemaž suvis nieko. Tai literatūrinių žinių 
J. Lebedys sėmėsi beveik savo jėgomis, o mes pasitenkinome tuo, 
kiek mokytojas reikalavo ir davė. J. Lebedys daug skaitė, skaitė 
su plunksnakočiu, pasižymėdamas ištraukas specialiai pasidaryto- 
se kortelėse. Jo referatai buvo dalykiški, pagrįsti kitų citatomis 
bei mintimis. 

J. Lebedys gerokai išgyveno dėl savo mažoko ūgio. Kartą 
grįžo iš miesto linksmai nusiteikęs, su šypsenėle. Jo paklausiau, 
kas atsitiko. Atsakė sutikęs už save mažesnį. 

Gyvendami viename kambaryje, kartais susikibdavomeę ir mė- 
gindavome savo jėgas. Nors buvau vyresnis ir augesnis, bet mū- 
sų jėgos beveik vienodos buvo. Per tas imtynes šeimininkė at- 
bėgdavo į kambarį ir bardavos, nes tada būdavo „ideali“ tvarka. 

Be manęs, Lebedys tuo metu artimesnių draugų gal ir ne- 
turėjo. Kai reikėdavo rašinį ištaisyti ar vokiečių kalbos straipsnį 
išversti, turinį papasakoti ar pratimą, uždavinį nusirašyti, visi 
prie jo glausdavos ir prašydavo, o šis niekada neatsakydavo. 

J. Lebedys nenorėjo būti vienišas. Dėl savo lėto būdo, dėl 
didelio darbštumo ir mokslo siekių negalėjo eiti su kitais, kurie 

laisviau, linksmiau gyveno, materialiai buvo geriau aprūpinti, 
tai ir atrodė, kad per daug užsidaręs. 

Laisvalaikį praleisdavo prie knygos. Neidavo į tuo laiku mo- 
kinių ruošiamus „robaksus“. Lankydavo kino filmus ir juos ana- 
lizuodavo. Stebėdavosi, jei kas jų nesuprasdavo ar mintį iškrai- 
pydavo. Sutiktą žmogų iš išvaizdos įvertindavo, charakterizuo- 
davo. 

Jurgis buvo blaivininkas, gal net abstinentas. Naminio alaus 
išgerdavo, nes tėvai gamindavo kaimišką miežinį alų. Plačiai gy- 
venti nebuvo iš ko. Paskutiniais metais vertėsi pamokomis: ruoš- 
davo blogai besimokančius vaikus. 

J. Lebedys nebuvo muzikalus, bet operą mėgo. Pasitaikius pro- 
gai — jau ne seminarijoje — jos klausytis nutempdavo ir mane. 

Mokykloje labai gerai mokėsi, bet tuo nesididžiavo ir niekur 
to savo pranašumo nerodė. 

Buvo tvarkingas tiek namuose, tiek klasėje, pareigingas. La- 
bai pykdavo, jei jo sąsiuvinį ar knygą kas ne vietoj padėdavo. 


Mykolas Janonis 


J. Lebedžio kurso draugas Pa- 
nevėžio mokytojų seminarijoje. 
Dirbo mokytoju, dabar pensinin- 
kas. 


Su Jurgiu Lebedžiu pirmą kartą susipažinau Panevėžio mo- 
kytojų seminarijoje ir mokiausi kartu ketverius metus. Malonu jį 
prisiminti, bet per 50 metų daug kas užsinešė laiko dulkėmis, 
daug kas išgaravo iš galvos, o po seminarijos baigimo neteko 
jo daugiau susitikti, nes mes išsiblaškėme po visus krašto kam- 
pelius. 

Visada prisimenu Jurgio darbštumą, kruopštumą, nepaprastą 
norą daugiau už visus žinoti. Jis norėjo stoti į universitetą, į 
Humanitarinių mokslų fakultetą, ir tam iš anksto rengėsi. Beje, 
paskutinė egzamino literatūrinė tema jo buvo parašyta geriausiai, 
ir ją mokytojas perskaitė visiems kaip pavyzdį. 

Jurgis buvo rimtas, susikaupęs, visada pasinėręs į mokslo da- 
lykus, pramogoms neturėjo laiko. Su draugais nemėgo išdykauti, 
o kitiems šėlstant, gardžiai pasijuokdavo. Atsimenu, kaip domė- 
josi gimtąja kalba, literatūra, vokiečių kalba. Apskritai visus 
dalykus išmanė puikiai, tik nelabai mėgo paišybą. 

Mokytojų seminarijos studentai turėdavo praktikos pamokas 
pradinėse klasėse. Lebedys jas vesdavo ryžtingai, sumaniai, kū- 
rybingai, kaip tikras, geras mokytojas. 

Kurso draugai mėgo Jurgį už jo gerą būdą, nuoširdumą, už 
pagalbą silpnesniems. Buvo visada tiesus, atviras, viską saky- 
davo į akis. 

Būdamas ketvirtame kurse, susidomėjo tautosaka, rinko ir už- 
rašinėjo ant atskirų lapelių posakius ir perduodavo surinktą me- 
džiagą mokytojui Būtėnui, kuris tam darbui įį ir paskatino. Mėgo 
rinkti ir akmeninius kirvukus, turėjo jų surinkęs nemažai, o pas- 
kui atidavė juos zoologijos mokytojui Elisonui. Matyt, jau tada 
jame budo mokslininko talentas. 

Su Jurgiu daugiau nesusirašinėjau, net susitikęs nebuvau. Tik 
po karo sužinojau, kad išsipildė jo svajonė — baigė universitetą, 
tapo profesoriumi. 


Pranas Tamošiūnas 


J. Lebedžio draugas Panevėžio 
mokytojų seminarijoje. 44 me- 
tus dirbo mokytoju. LTSR ir 
TSRS švietimo darbo pirmūnas. 


Su Jurgiu Lebedžiu teko susipažinti 1929 metais Panevėžio 
mokytojų seminarijos III kurse. 

Mane, atvykusį iš Kauno Simono Daukanto seminarijos, su- 
tiko gražus 24 berniukų būrys. Tarp jų buvo ir Jurgis, kuris iš 
bendro būrio ilgai niekuo neišsiskyrė. 

Nors buvo nedidelio ūgio, bet tvirto sudėjimo, sveikos išvaiz- 
dos, visada ramus, santūrus. Jis negarsėjo sporto laimėjimais 
ar išradingais „šposais“, aštriu liežuviu, meilės nuotykiais, muš- 
tynėmis ar kitokiais mokinių vertinamais „žygiais“. 

Jo vardas klasėje garsiau skambėdavo tik per lietuvių, o 
ypač prieš vokiečių kalbos pamokas. Tada tik ir girdėjosi: „Jur- 
giuk, būk geras!“, „Jurgi, būk žmogus!“, „Pasakyk!“, „Išversk!“ 
„Paaiškink!“. Jis trumpai, aiškiai meta žodį vienam, kitam. Į 
puikybę nesikėlė, iš klausiančiųjų nesityčiojo. 

Taip ir bėgo nepastebimai dienos. Jo sugebėjimai, charakteris, 
intelektas išryškėjo per vieną klasės vadovo mokytojo Petro Bū- 
tėno lietuvių kalbos metodikos pamoką. Mūsų klasės vadovas mo- 
kytojas Būtėnas buvo griežtas, reiklus. Mes, visi mokiniai, jo kaip 
nudegę bijojom. Nors mokytojas P. Būtėnas buvo didelis lietuvių 
kalbos mokovas, kurių ne kurių vadovėlių ir knygų autorius, bet 
dėstytojas buvo vidutinis. Ypač vargome, kai jis ėmė dėstyti lie- 
tuvių kalbos metodiką. Jo pamokos buvo ne tiek sistemingas da- 
lyko dėstymas, kiek draugiškas pasikalbėjimas, įspūdžių aptari- 
mas. Po tokių pokalbių atsakinėjant nebuvo apie ką kalbėti. Tad 
ko tik paklausė — visiems dvejetai. Klasę gelbėjo Jurgis. 

Vieną dieną prieš lietuvių kalbos metodikos pamoką keliasi 
jis iš suolo, prieina prie mokytojo Būtėno, paduoda kelių lapelių 
popieriaus pluoštą ir sako: „Čia Tamstai“. 

Būtėnas žiūri nustebęs. 

— Čia Tamstai paskaityti, — paaiškina Lebedys. 


, 

Ir toliau aiškina. 

— Tamsta mokslo metų pradžioje sakei, kad jeigu mes būsi- 
me nepatenkinti, tai nesiskųsti kitiems ir nepykti tylomis, neker- 
šyti, kaip būta praeityje, bet viską išsiaiškinti kartu, į akis. Mes 
Tamstos darbu nepatenkinti dėl to, kad, kai reikėjo aiškinti, Tams- 
ta daug pripasakojai, bet jokių taisyklių, jokių dėsnių neišryški- 
nai, o dabar reikalauji, kad mes skelbtume metodikos dėsnius. 
Mes mokiniai, o ne profesoriai. 

Prasidėjo paduoto „memorandumo“ aiškinimas papunkčiui. 

Sią pamoką mūsų akyse išaugo Jurgio autoritetas ir išryškėjo 
jo, trečiakursio vaikinuko, bendras išprusimas, išsimokslinimas, 
nuovoka, sąmoningas, mokamas reikalo nagrinėjimas. Mes galė- 
jome tik stebėtis jo gausiomis žiniomis. Tada mums paaiškėjo, 
kodėl Jurgis negarsėja nei chore, nei sporte, nei saviveikloje, 
gatvėje ar „robaksuose“. Matyt, visą atspėjamą laiką jis skaitė, 
mokėsi. 

Nežinau, ar Lebedys turėjo vienokių ar kitokių priešų. Rodosi, 
kad ne. Neperskiriamų draugų ar draugių galbūt irgi neturėjo. 
Visi jam buvo lygiai geri klasės bičiuliai. 

Baigus mokytojų seminariją, 1931 metais teko apsilankyti jo 
tėviškėje — Devynduoniuose. Arčiau susipažinti su jo šeimos na- 
riais neteko, o jo tėviškė — paprasta vidutinio valstiečio sodyba. 

Vėliau, rudeniop, susitikdavome jau Kaune. Jis senoviškai 
buvo nekalbus, pasinėręs į studijas. Nemėgo lengvo studentiško 
triukšmo, jaunatviško siautulio. 

Paskui ilgoką laiką nesusitikinėjome. Tik praūžus karui, 1956 m. 
būdamas Vilniuje, užsukau pas jį į namus. Jis tada gyveno An- 
takalnyje, pušyne, mažame atskirame name. Maloniai praleidau 
pas jį vakarą. Tada jis jau buvo išvaręs nemažą darbų vagą, 
o dar daugiau surinkęs medžiagos ateities darbams. Mane ža- 
vėjo jo asmeniška biblioteka: senų knygų lentynos nuo pat žemės 
iki lubų. Pats Jurgis buvo labai kalbus — pasakojo apie savo 
darbus ir apie ateities darbų galimybes. 

Kitą dieną pakvietė mane į Lietuvių kalbos instituto rūmus. 
Ten supažindino su instituto direktoriumi Korsaku, su instituto 
rinkiniais ir darbų užmojais. 

Man šie susitikimai buvo labai naudingi — po šių pokalbių 
pradėjau domėtis istorija, kraštotyra, pradėjau pats rinkti ir ki- 
tus raginau rinkti ir saugoti senąsias knygas bei periodiką. 

Dar kartą jo namus buvau aplankęs 1958 metais. Deja, tuomet 
jo neradau — su žmona buvo išvykęs slidinėti į Žaliuosius ežerus. 
Negalėjau atsistebėti jo energija, nes man tokios kelionės slidė- 
mis buvo jau per ilgos. Jis visada buvo kantrus, santūrus, pasi- 
tempęs, žvalus. 

Povilas Kalinauskas 


J. Lebedžio draugas Panevėžio 
mokytojų seminarijoje. Visą lai- 
ką dirbo mokytoju, dabar pen- 
sininkas. 


Mano draugystė su Jurgiu Lebedžiu tęsėsi tiek laiko, kiek aš 
mokiausi Panevėžio mokytojų seminarijoje — 1928—1931 metais. 
Vėliau su juo ryšių nepalaikiau ir nesusirašinėjau. Tik vieną su- 
sitikimą prisimenu jau po seminarijos baigimo. 

Buvo 1932 metų vasara, atostogos. Sutikau jį Panevėžy kaip 
studentą. Pasisakė, kad studijavo vokiečių kalbą, bet toliau jos 
nebestudijuosiąs, o imsiąs lituanistiką. 

J. Lebedys mano atminty išliko kaip retų gabumų žmogus. 
Stebino puiki jo atmintis, sugebėjimas protauti, apibendrinti. Ga- 
bumais išsiskirdamas iš bendraklasių, pelnytai turėjo pirmojo mo- 
kinio vardą ir garbę. Aišku, kad jis ir dirbo gerai, rimtai, moky- 
tojų užduotis atlikdavo stropiai. 

Kalbant apie J. Lebedį kaip apie žmogų, reikia pabrėžti jo 
rimtumą: visada susikaupęs, lyg susimąstęs. Nemėgo jokių iš- 
daigų, jokių „šposų“. Gilus akių žvilgsnis, rimtas jo veidas, gal 
kiek flegmatiškas. Gyveno daugiau savo vidiniame pasaulyje už- 
sidaręs, nes nė su vienu iš mūsų didelės draugystės neturėjo. 
Jei kuris nors kreipdavomės į jį pagalbos (ką nors paaiškinti), 
neatsisakydavo, bet neatrodė, kad jis tokius „kvaršintojus“ mėg- 
tų... 
Vokiečių kalba galėjo skaityti vokiečių literatūrą, vokiečių kla- 
sikus. (Knygų jam duodavo vokiečių kalbos mokytoja Calma- 
naitė.) 

Kaip būdavo įprasta, mokytojai (tokių dalykų kaip istorija, 
pedagogika, psichologija), perteikę naują medžiagą, jei būdavo 
laiko, duodavo klausimus klasei arba geresniems mokiniams ir 
pasakoti pavesdavo. Ir Lebedys ne blogiau už mokytoją papasa- 
kodavo pamoką. Kalbėdavo jis greitai, bet negarsiai, gal kiek 
neryškiai, užtat sekti jo kalbą reikėdavo labai atidžiai. 

Į koniliktus su draugais nesileisdavo, laikydavosi nuošaliai. 


Jurgis Baltušnikas 


J. Lebedžio draugas Panevėžio 
mokytojų seminarijoje. Dirbo 
mokytoju, dabar pensininkas. 
Mokiausi su Lebedžiu ketverius metus Panevėžio mokytojų 
seminarijoje. 
Jau mokyklos suole ryškėjo Lebedžio gabumai moksliniam 
darbui. Daug kam iš mūsų nesisekė vokiečių kalba. Buvo einama 

Silerio poetinė kūryba. Šilerio kūriniai parašyti poetine kalba, 
o pamokose reikėjo atpasakoti proza. Tai būdavo daugeliui per 
sunku. Prašydavome Lebedį parašyti mums santraukėles lape- 
liuose, o mes tas santraukėles išmokdavome ir vokiečių kalbos 
mokytojai atpasakodavome. 

Lietuvių kalbos ir literatūros turėjome mokytoją Būtėną. Šis 
mokytojas buvo geras lietuvių kalbos žinovas. Jis yra parašęs ne 
vieną knygą lietuvių kalbos klausimais. Ne kartą J. Lebedys gin- 
čydavosi pamokų metu su Būtėnu dėl kai kurių lietuvių kalbos 
dalykų supratimo. Todėl mums atrodė, kad Lebedys apie lietuvių 
kalbą daug ką išmano. Mokytojas Būtėnas niekada dėl to nejsi- 
žeisdavo ir Lebedžio neniekindavo. Mokinys su mokytoju pasigin- 
čydavo pamokoje ir nė kiek nesusipykdavo. 

J. Lebedys gyvenimą vertino ir jį išgyveno ne jausmais, šir- 
dimi, bet daugiau protu. Išryškėjo jo gabumai mokslui, bet ne 
literatūrinei kūrybai. Tai buvo kuklus žmogus, nesiveržė į asme- 
ninę garbę ir didžiuotis nemėgo. 

Seminarijos tame pačiame kurse buvo trys Jurgiai: Lebedys, 
Barauskas ir Baltušnikas. Baigdami seminariją, buvome sudarę 
raštišką sutartį: po 10 metų susitikti Panevėžio seminarijos rū- 
muose. Per tą dešimt metų — Jurgiui Lebedžiui išaugti į moks- 
lininkus, Jurgiui Barauskui vesti gerą užkurinę merginą, Jurgiui 
Baltušnikui — išeiti į advokatus. Po 10 metų — 1941-aisiais — ki- 
lo karas. Mūsų susitikimas neįvyko. J. Lebedys savo pasižadėjimą 
ištesėjo, Jurgis Barauskas vedė mokytoją, bet ne užkurinę ūki- 
ninkaitę. Taigi pasižadėjimo neįvykdė, aš — Baltušnikas — iš da- 
lies įvykdžiau. Tarybiniais metais — 1959 — neakivaizdžiai bai- 
giau Vilniaus valstybinio universiteto teisės fakultetą. Gavau 
teisininko kvalifikaciją. Visą laiką dirbau mokytoju — pasitraukti 
iš savo pamėgto darbo negalėjau, kaskart atidėliodavau kitiems 
metams. 1978 m. išėjau į pensiją. 

Mokytojų seminarijos aplinka atrodė jaukiai, patalpos buvo 
geros, gražios. Dauguma mokytojų savo dalyką dėstė pagal va- 
dovėlius, praktiškai su gyvenimu dėstomų faktų nesiedavo. Mes 
irgi atsakinėdavome pamokas pagal vadovėlius. Lietuvių kalbos 
mokytojas Būtėnas dėstė kalbą vaizdžiai, išsamiai, buvo labai reik- 
lus. Ketvirto kurso mokiniams reikėdavo skaityti referatus apie 
įvairių rašytojų kūrybą: mokinys per kokį mėnesį pasiruošdavo 
ir kurso katedroje per pamoką skaitydavo. Paskui mokiniai kri- 
tikuodavo arba papildydavo. Tada pats Būtėnas sėdėdavo kurio 
nors mokinio suole. Po visų diskusijų jis kalbėdavo paskutinis. 
Mokytojas kritiškai gvildendavo ir skaičiusio, ir mokinių mintis. 
J. Lebedys kalbėdavo kritiškai, moksliškai. Mes pagalvodavome, 
kad jis beveik prilygsta mokytojui Būtėnui. 

Gamtos mokslus dėstė Elisonas. Šis viską vertino praktiškai. 
Geografijos pamokose paprašydavo prie žemėlapio stovinčio moks- 
leivio nuvežti į kurią nors valstybę ir iš to spręsdavo, kaip jis 
orientuojasi. Labai sąžiningai dėstė savo dalykus fizikos ir che- 

mijos mokytojas Matusevičius. Tik jis buvo ne toks griežtas ir 
nelabai reiklus mokiniams. Pamokose iabai daug darydavo ban- 
dymų, viską, kas galima, parodydavo praktiškai. 

Su Jurgiu Lebedžiu paskutinį kartą mačiausi Kauno univer- 
sitete, kuriame jis studijavo. Vėliau mums susitikti nebeteko, bet 
mano atmintis dar išsaugojo esminius jo būdo bruožus: reiklu- 
mą sau ir kitiems, kruopštumą bet kokiame darbe. 


Stefanija Vasiliauskaitė-Dagienė 


J. Lebedžio kurso draugė Pane- 
vėžio mokytojų seminarijoje. 
Dirbo mokytoja, dabar pensinin- 
kė. 


Nors mes mokėmės viename seminarijos kurse ir kartu ją bai- 
gėme, bet vaikinai mokėsi vienoje klasėje, o mes, merginos, ki- 
toje, todėl matydavomės tik pertraukų metu, kai sukdavom ratą 
seminarijos koridoriuje. Kai kurie vaikinai prieidavo prie mergi- 
nų ir, kartu vaikščiodami, kalbėdavosi su jomis, bet Jurgis buvo 
ne iš tų. Neatsimenu, kad jis būtų su kuria nors mergina vaikš- 
čiojęs ir kalbėjęsis. 

Tačiau du kartus teko man su juo pabendrauti. Tai buvo 
1931 m. birželio gal apie vidurį. Būrys mokslo draugų susitarėm 
sekmadienį ekskursuoti. Nutarėm eiti į gamtą — Paežerius, nes 
ten yra mažas ežerėlis ir dar mažesnis miškelis. Su mumis buvo 
ir Jurgis. Jis kaip tik ir laikėsi prie mūsų, t. y. prie manęs ir mano 
neperskiriamos draugės Felicijos Jakutytės. Apie ką tada kalbė- 
jomės, neprisimenu, tik tiek išliko atminty, kad Jurgis kelis kar- 
tus citavo Gėtės „Faustą“. 

Antrąsyk mums teko bendrauti išleistuvių vakare. Prie stalo 
kažkuris mokytojas sukomandavo vaikinams, merginoms ir mo- 
kytojams sėstis susimaišius. Jurgis kaip tik netoliese stovėjo. 
F. Jakutytė ir aš pakvietėme prie savęs. Jis, lyg ir nustebęs, pa- 
sakė: „Nejaugi nieko įdomesnio nesurandat, kaip šitą kelmą?“ — 
ir atsisėdo šalia mūsų. Jis save kažin kodėl — gal iš per didelio 
kuklumo, o gal! todėl, kad nešoko — vadindavo kelmu. 

Buvom pasikeitę nuotraukomis. Jis savo nuotraukoje buvo 
man įrašęs irgi citatą iš „Fausto“: „Das Ewigweibliche zieht uns 
hinan“. Tą pačią vasarą buvau gavusi iš jo atviruką iš Žemaiti- 
jos, kuriame jis rašė, kad trise („aš, Napolka ir Antanas“) kaip 
trys muškietininkai dviračiais keliaują po Žemaitiją ir matą daug 
dalykų, „nė sapne nesapnuotų“. Ir nuotrauka, ir atvirukas karo 
metais dingo. 

Baigdamas seminariją, jis jau mokėjo esperanto kalbą ir ne- 
šiojo atitinkamą ženklelį. Kur ir kaip ją išmoko, nežinau. 

Felicija Jakutytė 


J. Lebedžio kurso draugė Pa- 
nevėžio mokytojų seminarijoje. 
Dirbo mokytoja, dabar pensinin- 
kė. 


Su Jurgiu Lebedžiu kartu mokiausi Panevėžio mokytojų se- 
minarijoje, kurią baigėm 1931 metais. 

Vyrų ir merginų kursai buvo atskirai, tai mažai tekdavo bend- 
rauti. J. Lebedys ir pertraukų metu visada būdavo ramus, san- 
tūrus, niekada neišdykavo. Vyresniuose kursuose dažnai tekdavo 
girdėti draugų ir mokytojų atsiliepimus, kad Lebedys labai gabus, 
darbštus, tvirtos valios. Draugai dar pabrėždavo, kad jis labai 
laikosi duoto žodžio. Girdi, jei Lebedys ir puse lūpų ką nors pa- 
žadėjo, būk ramus, kad padarys. 

Kartais tekdavo dalyvauti bendruose renginiuose, bet, kiek 
pamenu, pramogose jis būdavo gana pasyvus, daugiau stebėto- 
jas. Su mumis, merginomis, mažai bendraudavo, bet buvo visa- 
da draugiškas, nuoširdus, taktiškas. 

J. Lebedys labai aktyviai dalyvavo seminarijos užklasinėje 
veikloje: rengdavo ir skaitydavo referatus apie įvairių rašytojų 
kūrybą, mielai dalyvavo P. Būtėno vadovaujamoje Tautotyros ir 
senienų rinkimo draugijos veikloje. Zodžiu, visada būdavo ten, 
kur galima ką nors nauja sužinoti ar išgirsti. 

Matydavau Lebedį vienintelėje miesto bibliotekoje, visada pa- 
linkusį prie knygos, žinojau, kad jis savarankiškai mokosi už- 
sienio kalbų. 


Juozas Vaičiūnas 


J. Lebedžio draugas iš Panevė- 
žio mokytojų seminarijos laikų. 
Ilgai mokytojavo, vėliau dirbo 
„Literatūros ir meno“ redakci- 
joje, dabar pensininkas. 


Pažinojau Jurgį Lebedį nuo 1923 m. rudens, kai jis įstojo į 
Krekenavos progimnazijos antrąją klasę. Čia greit susidraugavo- 
me ir dažnai žaisdavome su moksleiviais, ypač prie Nevėžio mau- 
dyklių, kur lošdavome futbolą, „laptų“ ir kt. Iš karto atrodė, kad 
Jurgis lėtas, atsargus, tačiau mėgstąs draugus. O kad gerai mo- 
kėsi — buvo mokytojų mylimas, gerbiamas ir mokyklos draugų. 
Visi stengėsi su juo palaikyti draugystę. 

Dalyvaudavome mokyklos vakarėliuose, bet nešokdavome, nes 
buvome 2—3 metais jaunesni už kitus. Literatūrinėje programo- 
je, kai kuriuose vaidinimuose teko abiem kartu dalyvauti (pvz., 
spektakliuose „Sulaukė“, „Verpėja po kryžium“, „Aušros sūnūs“). 

Gerai prisimenu 1924 m. rudenį mokykloje surengtą V. Kudir- 
kos mirties sukaktuvių (25 metų) minėjimą. Mokytoja B. Kivi- 
lytė Jurgio ir manęs paprašė surinkti medžiagos. Kelis kartus 
ėjom pas mokytoją į namus, ji peržiūrinėjo ir taisė mūsų dar- 
bus. Pagaliau viešame mokyklos vakare aš skaičiau V. Kudirkos 
biografiją, o J. Lebedys — apie V. Kudirkos kūrybą. Mergaitės 
deklamavo eilėraščius, mokyklos choras padainavo. Man rodos, 
kad šis minėjimas buvo kartojamas ir visuomenei parapijos sa- 
lėje. 
Vėliau abu mokėmės Panevėžio mokytojų seminarijoje. Mūsų, 
krekenaviečių, 1925/29 m. m. buvome net devynetas ir palaiky- 
davome nuoširdžius santykius, dalyvaudami žymesnių švenčių 
vakaruose, paskaitose ir gegužinėse. 

Panevėžyje tuo metu veikė keletas gimnazijų (lietuvių, lenkų, 
žydų), taip pat mokytojų seminarija. Kadangi jose mokėsi au- 
gesni moksleiviai (tarp tos pačios klasės mokinių būdavo 4— 
10 metų skirtumas!), reiškėsi įvairi veikla: literatūrinė, meninė, 
sportinė. Tarp moksleivių populiari buvo Meno kuopa, kurią glo- 
bojo gimnazijos direktorius J. Lindė-Dobilas. Sekmadieniais vyks- 
tančius susirinkimus lankė daugelis moksleivių iš visų gimnazijų 
ir mokytojų seminarijos. Aišku, kad J. Lebedys juose irgi daly- 
vaudavo. Ši Meno kuopa, taip pat tėvų komitetas rengdavo vie- 
šus mokyklų vakarus, koncertus. 

Mokytojų seminarijoje moksleiviai daugiausia dalyvavo moky- 
tojo Petro Būtėno įkurtoje ir globojamoje Tautosakos rinkimo 
draugijoje. Per vasaros atostogas surinkdavome glėbius įvairiau- 
sios tautosakos, taip pat kraštotyros ir archeologijos eksponatų. 
Čia daug patardavo, nurodydavo seminarijos inspektorius Jurgis 
Elisonas. Už didesnius darbus bei rinkinius gaudavome dovanų — 
knygų, spausdintų straipsnių iškarpų su įrašais, įvairiausių ki- 
tokių paskatinimų, o kartais parašydavo „pagerintą“ pažymį. 
Jurgis Lebedys, man rodos, nepraleido nė vieno susirinkimo ir 
apskritai mokytojų buvo viešai giriamas. Tačiau jam nesisekė 
muzika ir dainavimas. Mes, krekenaviečiai, visaip jam padėdavo- 
me pralįsti per šių dalykų apklausas. Šiaip visi kiti dalykai jam 
puikiai sekėsi. 

Iš Jurgio ankstyvų polinkių pabrėžtinas nuoseklus, dažnas vie- 
nintelės miesto bibliotekos-skaityklos lankymas. Labai dažnai jį 
matydavau skaitykloje vartantį periodinę spaudą, žurnalus, kny- 
gas. Man rodos, kad jau tada jis neblogai skaitė vokiškai ir ru- 
siškai. O namuose tuščiai laiko neleido. Kaip vienas geriausių 
kurso mokinių, paruošęs pamokas, laisvą laiką praleisdavo prie 
knygų, kurias gaudavo iš auklėtojų P. Būtėno ir P. Pakarklio 
bibliotekų. Sie mokytojai jau tada gabesnius moksleivius įtrauk- 
davo į savo ratelį, leisdavo naudotis savo knygomis, komplektais, 
retesniais žurnalais, enciklopedijomis. Jei referatams rašyti rei- 
kėdavo sunkiau gaunamos medžiagos, prašydavome auklėtojų ir 
visuomet sulaukdavome paramos, o iš viešosios bibliotekos ne- 

lengva būdavo sugriebti, nes Panevėžyje buvo daug moksleivi- 
jos, o biblioteka-skaitykla vienintelė. 

Kartais mokytojai, spausdinantys knygas, vadovėlius ar straips- 
nius, skaityti korektūrų kviesdavosi talkon ir moksleivius (J. Le- 
bedį, J. Sadzevičių, D. Urbą, P. Kisielių ir kt.). Šituo mes, moks- 
leiviai, didžiuodavomės ir ne kartą už tai gaudavome autorių 
knygų su įrašais ir padėka. 

Jau iš mokslo dienų Panevėžyje matyti ankstyvas Jurgio do- 
mėjimasis mokslu, didesnė negu kitų erudicija. Jis mėgdavo pa- 
brėžti: Non multa, sed multum, aiškiai nujautė, kad tik moksle 
ieškos gyvenimo tikslo. Tas ankstyvas, nuoseklus, sistemingas už- 
klasinis darbas padėjo J. Lebedžiui susidaryti metodiškus mokslo 
įgūdžius studijų universitete laikotarpiu, taip pat moksliniame 
darbe, renkant medžiagą disertacijoms bei monogratijoms. Daly- 
kinis tikslumas, darbštumas, aiški mokslinio darbo metodikos sam- 
prata bei nuojauta J. Lebedžiui leido greičiau ir stipriau už kitus 
plėšti senosios lietuvių literatūros dirvonus, neabejojant savo 
darbo vaisiais. Mano nuomone, viso 10 užuomazgų reikėtų ieš- 
koti jau Panevėžyje ir Kaune. 

J. Lebedžio studijų Kaune metu mudu retai susidurdavome, 
nes aš mokytojavau Utenos apskrityje. Susitikdavome tik per 
vasaros atostogas Krekenavoje. Nesusirašinėjome. Artimesnė drau- 
gystė vėl atgijo 1937 m., kai jį paskyrė mokytoju į Utenos gim- 
naziją. Nuo tada dažniausiai penkiese (J. Lebedys, K. Žievys, 
J. Žiurlys, J. Smalys ir J. Vaičiūnas) keliaudavome į artimiausius 
ežerus (Alaušą, Lukną) arba į Saldutiškio—Kirdeikių apylinkių 
ežerus. Kadangi tik J. Žiurlys ir aš turėjome savas baidares, 
tolimesnių kelionių anuomet neprasimanydavome, o žvejybai daž- 
niausiai naudodavomės pažįstamų, daugiausia moksleivių tėvų, 
laiveliais bei nakvyne. 

Pokario metais Vilniuje abu su Jurgiu įsigijome bendrą bai- 
darę (,„Milda-2“) ir leidomės į tolimas keliones: iš Ignalinos ar 
Palūšės Žeimena Vilniun. Keletą kartų plaukėme Šventąja nuo 
Dūkšto iki Anykščių, o paskui pro Saldutiškį į Molėtų ežeryną. 
Tai nuostabios kelionės su puikiausiais prisiminimais, įspūdžiais. 
1958—1965 metų vasaromis, kai abu gyvenome čia pat, Mildos 
gatvėje, labai bičiuliavomės. Tuomet Jurgis buvo stipriai užgulęs 
mokslus, labai daug dirbo, tačiau slidžių ir žvejybos neužmirš- 
davo. Jurgis guldavo punktualiai 22 val. ir keldavo 6 val., tad 
pro savo langą galėdavau laikrodį patikrinti. Ištisas dienas su 
trumpomis pertraukėlėmis sėdėdavo prie knygų. Tik žiemą sek- 
madieniais visai dienai traukdavome slidėmis į užmiestį, o va- 
sarą — į Trakų ar Žaliuosius ežerus arba Neries 16-ojo kilometro 
„kabančius sodus“ (taip šią vietą vadino pats Jurgis). 

Jis nuoširdžiai žavėjosi aplinkos grožiu ir stengdavosi gam- 
toje rasti gilesnės prasmės, džiaugsmo. Užtat ypač mėgo tokias 
tolimas ramias vieteles, kur rečiau užklysta žmogus. Ten jis ieš- 
kojo atokvėpio, ramybės ir vienumos didybės, nes savaip suprato 

gamtą. Gal todėl jį ir vadinome „Ekscelencija“. Ne kartą regėjau 
jį tokios „lebediškos“ kontempliacijos valandėlėmis, kai, pasken- 
dęs aplinkos grožyje, meškeriodamas mąstė apie mokslo perspek- 
tyvas. " 


pakalbindavo, su humoru pokalbį pratęsdavo. Vaišėse draugiškai 
išgerdavo, tačiau niekada nepadaugindavo. Vengė tikrintis svei- 
katą pas gydytojus. Matyt, savo sveikata pasitikėjo, kad maudy- 
davosi upėje ar ežere nuo jurginių (IV.23) iki vėlyvo rudens. 


UNIVERSITETO AUDITORIJOSE 


Antanas Dambrauskas 


Drauge su J. Lebedžiu sludija- 
vo Kauno universitete. Baigė 
klasikinę filologiją.  Antikinių 
autorių (Homero, Vergilijaus, 
Ovidijaus) vertėjas į lietuvių 
kalbą. 


Kai prisimenu Jurgį Lebedį, visuomet stoja man akyse „ant- 
rojo aukšto fakultetas“. Taip vadindavom Vytauto Didžiojo uni- 
versiteto Humanitarinių mokslų fakultetą, įsikūrusį Didžiųjų uni- 
versiteto rūmų (Donelaičio ir Gedimino gatvių kampas) antraja- 
me aukšte, aiškiai skirdami jį nuo „trečiojo aukšto fakulteto“, kur 
taip pat buvo einami humanitariniai mokslai, bet fakultetas va- 
dinosi Teologijos-filosofijos fakultetu. 

Kukliai, kaip šiandien regiu, atrodė tas mielas mūsų mokslo 
židinys. Gal dėl to ir mielas, kad buvo kuklus. 

Gražiais, aukštokais laiptais rūmų kampe iš gatvės įkopęs į 
pirmąjį aukštą, randi, būdavo, gamtos mokslų karalystę. Čia ir 
garsusis Tado Ivanausko zoologijos muziejus. Pro šią karalystę 
platokais laiptais slenki į antrąjį aukštą. Ten tamsoka fojė, iš 
jos vidurinės durys į universiteto rektoriaus kabinetą, į kairę 
nuo jų — į prorektoriaus mokslo reikalams, į dešinę — prorekto- 
riaus ūkio reikalams kabinetas. Rektorius ir prorektorius buvo 
renkami kas ketveri metai. Jurgio Lebedžio studijų dienomis rek- 
toriais yra buvę Vincas Čepinskis ir Mykolas Remeris, prorekto- 
riais mokslo reikalams — Blažiejus Čėsnys ir Juozas Blažys, o 
prorektorium ūkio reikalams — Pranas Jodelė. 

Iš fojė eini į neplatų koridorių. Jis pakankamai ilgas. Iš jo 
pirmosios kairės durys į dekanatą, o dėšinės — į profesorių kam- 
barį. Toliau iš abiejų pusių — į auditorijas, kabinetus ir semina- 
rus. Auditorijų pora erdvesnių, pora mažesnių. Koridoriaus ga- 

Ie — juodieji laiptai: žemyn — į universiteto biblioteką ir skai- 
tyklą, aukštyn — į trečiąjį aukštą... 

Priešais dekanatą, koridoriaus pradžioj, kamputyje prie sie- 
nos, nedidelė spintelė-vitrina su „,„konspektais“. Tai studento 
A. Ronkaus multiplikuojami prof. Jono Vabalo-Gudaičio ir prof. 
Izidoriaus Tamošaičio paskaitų užrašai. Jais, naujesniais ir stu- 
dentų apčiurintais, prekiauja studentas M. Samulėnas. 

Fakulteto dekanu visus tuos metus buvo prof. Vincas Krėvė- 
Mickevičius, sekretorium — doc. Pranas Augustaitis. 

1932 metų rugsėjo antroj pusėj, ankstokai atėjęs į prof. Igno 
Jonyno ar į prof. V. Mykolaičio paskaitą, apytuštėj auditorijoj ra- 
dau sėdintį ir knygą vartantį studentą. Buvo jis neaukštas, kuklia 
pilka eilute, atrodė „iuksas“, tad išdrįsau užkalbinti. Šis šypso- 
damasis maloniai man atsakė. Tai buvo Jurgis Lebedys, antro 
kurso studentas lituanistas iš Devynduonių kaimo, baigęs Pane- 
vėžio mokytojų seminariją. Nuo tos dienos ir buvome pažįstami. 
Per bendrąsias, visiems humanitarams filologams privalomas pa- 
skaitas drauge sėdėjome auditorijoje, per pertraukas vaikščiojome 
koridoriuje, dažnai mačiau jį sėdintį skaitykloje, atidžiai įnikusį 
kartais į labai nemažą knygą. Pusę lito turėdami, eidavome pie- 
tauti į netoliese buvusią studentų valgyklą. 


Ar buvome geri draugai? Neišskiriami nebuvome, juo labiau 
kad Jurgis į intymias bičiulystes nebuvo linkęs, mėgo vienatvę. 
Tačiau pažįstami buvom artimi ir nuoširdūs. 

Studentų Humanitarinių mokslų fakultete buvo maždaug pus- 
penkto šimto. Vieni studijavo, kiti studentavo. Šie ne tiek do- 
mėjosi, kas dedasi auditorijoje, kiek mėgo pažibėti koridoriuje 
per pertraukas, dėtis įdomiu kavalierium ar grakščia porceliani- 
ne panyte. Tai „liūtai“. Tokių „praeivių“ buvo nedaug. Buvo ir 
labai išvaizdžių, energingų ir įdomių vyrų koridoriuje ir drauge 
nepamainomų studentų auditorijoje. Margoje koridoriaus rikiuo- 
tėje galėjai matyti Antaną Paplauską (Ramūną), Antaną Rinkū- 
ną, poetą Henriką Radauską, poetą Feliksą Breimerį, Dominyką 
Urbą, Antaną Lyberį, Kostą Vosylių, Alfonsą Keliuotį, Vladą 
Nausėdą ir dar ne vieną. Kartais koridoriumi pereidavo Kostas 
Korsakas su Halina Nastopkaite. Ar jis studentas, ar ne, mes 
nežinojome. 

Buvo ir ne tokių išvaizdžių, nepastebimų, kuklesnių jaunikai- 
čių, tokių, kaip Jurgis. Atsimenu „„Marato, Dantono, Robespjero“ 
trijulę, kurioje Jurgis dažnai būdavo ketvirtas. Tai lituanistas 
Pranas Gailiūnas (jau miręs), klasikai Juozas Pažereckas (vėliau 
Tauragės gimnazijos mokytojas, karo sumaiščių metu dingęs be 
žinios) ir šių eilučių autorius. Lebedys su Gailiūnu antrine studijų 
šaka turėjo romanistiką, jie ir šiuos prancūziškus vardus bus 
davę. Labai artimi „prancūzų revoliucionieriams“ buvo Pijus An- 
dziulis (dabar pensininkas Alytuje) ir Viktoras Alekna (pensinin- 
kas Kantrimiškyje prie Širvintų). 

Rimtų problemų koridoriuje nesprendėme. Persimesdavome žo- 
džiu kitu apie dienos ir buities reikalus, pajuokaudavome. 

Profesorių buvo visokių. Tai Krėvė, Sruoga, Karsavinas, Jo- 
nynas, Mykolaitis, Biržiškos, Sezemanas, Brenderis... ir Tamo- 
šaitis (Izidorius), Vabalas-Gudaitis, kurių kursai buvo visiems 
humanitarams privalomi, tačiau nelabai mėgstami. Tamošaitis 
skaitė bendrąją psichologiją ir filosofijos įvadą, Vabalas — bend- 
rąją pedagogiką, pedagogikos istoriją, pedologiją ir eksperimen- 
tinę psichologiją (su V. Lazersonu). Abiejų šių profesorių paskai- 
tos nedaugelį tegalėjo patenkinti. Juo labiau nepatiko jos Lebe- 
džiui, kuris mokytojų seminarijoj daug rimčiau tuos dalykus bu- 
vo išėjęs. Betgi čia aukštoji mokykla, o Jurgis į viską žiūrėjo 
iš esmės ir tašką stengėsi dėti ant kiekvieno joto. Todėl, reng- 
damasis egzaminams, jis nesitenkino užrašų „išmintimi“, o po 
paskaitų laiptais koridoriaus gale leisdavosi į skaityklą ir ten ras- 
davo ką paskaityti vokiškai ar prancūziškai. Skaitydamas drauge 
mokėsi ir tų kalbų. (Kas be ko, nebuvo jis atsitiktinis svečias 
ir tų kalbų lektoriumuose). Lotynų kalbos itin atkakliai mokėsi 
per lotynų autorių paskaitas pas prof. Praną Brenderį. Veikalą 
skaitydamas, užsirašinėjo ne tik reikiamą ištrauką, bet ir naują 
žodį ar lakų posakį. Taip mokė jį mokslinio darbo metodika, ku- 
rios pradmenis buvo gavęs seminarijoje, o dabar dar pagilino ją 
iš prof. Stasio Šalkauskio darbų. 

Nemaža buvo mums vargo su Lietuvos istorija. Prof. Igno 
Jonyno didžioji auditorija visuomet kimšte prisikimšusi. Skaitė 
jis vienas, todėl kursas trukdavo metų metais. Studentas filologas 
kursą išklausydavo bene per du semestrus ir laikydavo egzaminą. 
Bet iš ko ir kaip rengtis jam, ypač apie XVII-XVIII amžius? 
Čia Lebedžiui labai pravertė rusų ir lenkų kalbų mokėjimas. O 
studijuodamas istoriją, drauge mokėsi įis ir tų kalbų. Studentas 
tilologas turėjo išlaikyti dviejų svetimų kalbų egzaminus. Li- 
tuanistui privaloma buvo viena Rytų Europos, kita Vakarų kal- 
ba. Studijuojantis klasikinę filologiją turėjo būtinai mokėti vo- 
kiečių kalbą. 

Lietuvos istorijos egzaminui Jurgis rengėsi labai nuoširdžiai, 
tarsi tai būtų buvusi pagrindinė jo studijų šaka. 

Paskaitoj sėdėjo visuomet su plunksnakočiu ir buteliuku ra- 
šalo (parkeris buvo retas ir brangus daiktas), uoliai užsirašinėjo. 
Sekti kalbėtojo mintį ir ją fiksuoti Lebedys mokėjo. Labai tikslus 
buvo visą gyvenimą, tikslumo reikalavo ir iš kitų. Tai patyriau 
aš pats, kai sykį laiku negrąžinau paskolintų man Teokrito „Idi- 
lių“ originalo. 

Ne mažiau kruopštus, galbūt dar kruopštesnis buvo jis, pa- 
grindinę savo šaką studijuodamas, paskaitose, proseminaruose ir 
seminaruose. Čia autoritetai jam buvo prof. V. Mykolaitis ir proi. 
M. Biržiška. 

Jurgis buvo darbštus ir atidus, dirbti mokėjo. Jį domino visa, 
kas turėjo ir galėjo praversti gyvenime ir ateities darbuose. 

Priešpiet dažniausiai būdavo paskaitose, popiečiais — skaitykloje. 
Arba atvirkščiai: destis, kaip reguliamino paskirstytos fakulteto 
ddtbo valandos. Nuobodžiauti galvojant, ko stvertis, nebuvo jam 
kada. Laiko vis atrodė per mažai. Galvos dėti negalėčiau, bet 
veikiausiai ir jis, kaip mūsų dauguma, ne vieną valandą bus 
sugaišęs duodamas privačias pamokas. 

Buvo kaimietis, ir kaimo buitis buvo jam miela. Mielesni ir 
rašytojai, vaizduojantys kaimo gyvenimą. Apie Krėvę buvo rašęs 
B. Sruoga, specialų kursą skaitė V. Mykolaitis. Apie Žemaitą 
neseniai studiją buvo išleidęs J. Žiugžda. Mažiausiai gvildenta 
atrodė trečio kaimiečio, A. Vienuolio, kūryba. Todėl Lebedys jos 
ir ėmėsi. (Studiją apie Vaižgantą buvo išleidęs J. Ambrazevi- 
čius.) 

Nebuvo jis didelis visuomenininkas, bet, kai reikėjo, nebėgo 
ir nuo to. Lebedys priklausė „Šatrijos“ korporacijai, kuriai rū- 
pėjo literatūra, menas ir apskritai kūryba. 

Apie jo buitį ir pragyvenimo šaltinius nebe ką teprisimenu. 
Ar gyveno jis studentų bendrabuty Laisvės a. 3, ar, kaip mūsų 
dauguma, samdėsi kambarėlį privačiai, nebepasakysiu. Pirmaisiais 
studijų metais turbūt turėjo sumokėti už mokslą universitete. O 
nuo antrųjų mokslo metų pradžios, kaip pažangus ir pavyzdin- 
gas studentas, Lebedys gaudavo universiteto stipendiją. 

Ar lankėsi jis studentų vakarėliuose („baliuose“), kurių dėl 
korporacijų gausumo būdavo neretai, irgi nepasakysiu. Mėgėjas, 
rodos, nebuvo. Nebent „Šatrijos“ metiniuose pobūviuose, bet ir 
tai daugiau iš pareigos negu iš malonumo. Gal šokti ir mokėjo, 
tačiau šokiams galva pramušta nebuvo. Rūkančio niekad nema- 
čiau. Išmoko turbūt vėliau. Intymioje draugijoje gal neatsisakė 
ir stikliuko. Tačiau mėgėjas nebuvo, blaivybę ir abstinenciją (są- 
jūdis už ją mūsų gimnazijos mokslo dienomis buvo populiarus 
ir stiprus) brangino. Mėgo pailsėti gamtoje, todėl pavasarį nepra- 
leisdavo progos su iškyla nuplaukti garlaiviu į gegužines Kulau- 
tuvon ar dažniau Kačerginėn. Tačiau ir ten mažiausiai rūpėjo 
šokiai. 

Toks man dabar, po penkių dešimčių metų, stovi akyse šio 
tauraus ir mielo žmogaus šešėlis. .. 


Dominykas Urbas 
Drauge su J. Lebedžiu studija- 
vo Kauno universitete. Vėliau — 
žymus vertėjas ir redaktorius. 


Baigė jaunas vyras mokytojų seminariją. Kas toliau? Papras- 
čiausia — eiti į pradinę mokyklą mokytoju. Jau buvo padavęs rei- 
kiamus dokumentus ir laukė paskyrimo. Ir vis dėlto nenuėjo šios 
veiklos keliais, o tų pačių (1931) metų rudenį įstojo į universite- 
tą, Humanitarinį iakultetą. 

Eiti tai eiti aukštuosius mokslus, bet iš ko gyventi? Tėviškėje 
žemės 13 ha, šešetas vaikų, kiti irgi dar mokosi. Ūkinės krizės 
metas. Taigi nė kalbos negalėjo būti, kad namai ištektų duėti 
studentui išlaikymą. Kai parvažiuodavo atostogų, išvykdamas gau- 
davo to, ko kaimas buvo turtingas, — lašinių, dešrų, skilandžio. .. 
Pinigų — ne. Jų reikėjo pačiam prasimanyti. Jau turėjo patirtį: 
kai mokėsi Panevėžio mokytojų seminarijoj, nuolat turėjo vadi- 
namųjų „privačių pamokų“ — mokė atsiliekančius, nesugebančius 
ar pritinginčius gimnazistukus ir už tai gaudavo atlyginimą. Be 
to, seminarija savo geriems, bet neturtingiems mokiniams duo- 
davo stipendijas. Jurgis stipendiją gaudavo beveik visą laiką. 
Tad jau ketvertą metų buvo pratęs gyventi savo paties pelnytu, 
bet ne iš tėviškės gautu litu. Taupus buvo, tvarkingas, visiškas 
abstinentas. Išteko drąsos ir savimi pasitikėjimo — nuvažiavo į 
Kauną studijuoti. 

Su lėšomis nelengva buvo iš pradžių. Stipendiją mūsų fakul- 
tete galėjai gauti tik parodęs, jog esi geras studentas. Pirmai- 
siais mėnesiais to padaryti negalėjai. Čia Jurgiui kiek padėjo 
vyresnieji kolegos panevėžiečiai, seni pažįstami. Jų padedamas 
gavo apmokamo darbo vienoje redakcijoje. Buvo, be to, reko- 
menduotas profesoriui V. Jurgučiui kaip patikimas ir geras vyras, 
ir profesorius jam pavedė sutvarkyti biblioteką, o už tą darbą, 
trukusį visai neilgą laiką, profesorius paklojo jam bene keturis 
šimtus litų. Tai pradžia jau yra, ir gera pradžia. 

Toliau Jurgiui dėl lėšų nebebuvo didelių keblumų. Nuo mokes- 
čio už mokslą visada atleidžiamas, į antrus mokslo metus pra- 
dėjo gauti stipendiją (pusinę, 75 litus kas mėnesį), užsidirbdavo 
po kiek „privačiomis pamokomis“ (tarp kitko, mokė lietuvių kal- 
bos Lidiją Babianskienę, mūsų fakulteto prancūzų kalbos dėsty- 
toją). Gyveno taupiai, bet ne šykščiai. Lankė teatrą, nueidavo ir 
į kiną. Visada turėjo išeiginį drabužį, deramą apavą ir kt. Pa- 
žymėtina, kad jau studentas pirkosi knygas — iki universiteto bai- 
gimo turėjo porą nemažų etažerių pirmaeilės vertės, pačių reika- 
lingųjų knygų. | | 

Kuriuos dalykus studijuoti, ką rinktis pagrindu? — šitie klau- 
simai jauniems studentams visada aktualūs, ne kartą sunkūs ir 
veik visada opūs. Esminė studijų kryptis Jurgiui iš pat karto buvo 
aiški: studijuos literatūrą ir filosofiją. Tiktai, kai reikėjo imtis 
konkrečiai, atsirado ir galvasukčio. Pirmais mokslo metais, tiesa, 
visi filologai daugiausia krimsdavom „bendruosius“ dalykus — 
privalomus visiems — ir svetimas kalbas. Bet jau ir čia reikėjo 
žinoti, kas bus tavo studijų pagrindinis dalykas. Jurgis iš pradžių 
buvo manęs imti pagrindu vokiečių kalbą ir literatūrą, šaluti- 
niais — lietuvių literatūrą ir lilosoiijos istoriją. Motyvai? Dieno- 
raštyje 1931.1X.30 skaitome: „Kol kas nusprendžiau taip: germa- 
nistika — pagrindas; šalut.— lietuvių literatūra ir filosofijos is- 
torija. [-..] Aš norėčiau kitaip. Bet perspektyvos kai kuriais at- 
žvilgiais čia geresnės; tais mano nekenčiamais atžvilgiais — ma- 

terialistiniais. Na, bet ką darysi“. Čia „materialistiniais“ reikia, 
be abejo, suprasti „materialiniais“. Tačiau jau pirmųjų mokslo 
metų gale tvirtai apsisprendė mesti germanistiką: viena — nepa- 
tiko profesoriai, antra — kaip tik apie tą laiką visuomenėje ėmė 
reikštis itin stiprus sąjūdis, reikalaujantis reformuoti svetimų 
kalbų dėstymą gimnazijose, būtent: išstumti iš pirmosios vietos 
vokiečių kalbą, o į jos vietą dėti anglų ir prancūzų kalbas. Tad 
perspektyva aiški: smarkiai sumažės vokiečių kalbos mokytojų 
paklausa. Vėliau Jurgis yra sakęs Žmonai dar tokį motyvą: ger- 
manistikos srityje viskas jau ištirta, šūsnys knygų prirašyta, o 
lituanistika — dirvonuoja. Tad kam mums eikvoti jėgas dėl sve- 
timų, reikia dirbti savuosius darbus. Ir apsisprendė taip: pa- 
grindinis dalykas — lietuvių literatūra, šalutiniai — prancūzų kal- 
ba ir literatūra, filosofijos istorija ir pedagogika. Apsisprendimo 
potekstė aiški: iš jo dienoraščio ir darbų pobūdžio žinome, kad 
jau antraisiais studijų metais apsisprendė būti lituanistu moks- 
lininku ir duoti to, ko dar niekas nėra davęs, o kad priaugtum 
tokiems uždaviniams, reikia didelės erudicijos ir plačių horizon- 
tų; erudiciją duos lektūra, studijos, gilinimasis į labiausiai rūpi- 
mus klausimus, o horizontus — plačiojo pasaulio kultūros vertybių 
pažinimas. Pedagoginių dalykų grupę pasiėmė todėl, kad anais 
laikais, kas norėjo dirbti mokytoju gimnazijoje, privalėjo ją tu- 
rėti atestate — to reikalavo švietimo ministerija. Universitetą bai- 
gusiam lituanistui pirma reali perspektyva buvo — ieškotis dar- 
bo gimnazijoj. 

Apsisprendimą tapti mokslininku — ir ne bet kokiu — jis savo 
dienoraštyje vadina „mano idėja“, „mano idėe fixe“; retkarčiais, 
karčią valandą, dėl jos pats save paironizuoja, tačiau iš esmės 
nesusvyruoja niekad. Tai, žinoma, nebuvo kokia „idėe fixe“, o tik 
tvirto Žmogaus tvirtas nusistatymas, siekinys, kuris, kaip matome, 
ilgainiui buvo įgyvendintas gražiausiai. 

Kad jau nori būti kultūrininkas filologas, ir dar plataus aki- 
račio, tai visų pirma turi išmokti kalbų. Seminarijoj Jurgis buvo 
gerai išmokęs vokiškai. Lotynų kalbos buvo dvejus metus mokę- 
sis Krekenavoj, seminarijos programoje jos nebuvo visai. Tad 
Jurgis ją čiupo į nagą visų pirmiausia. Namiškiai pasakoja, kad 
vasarą, per mėšlavežtį, varydamas laukan vežimą, jis turėdavęs 
rankoj žodynėlio sąsiuvinį ir kaldavęs lotynų žodžius. Gabumų 
kalboms turėjo neeilinių, atkaklumo — irgi. Tad išmokti netruko: 
1932 m. vasarą tėviškėje jau skaito Vergilijų. Nusistatęs kasdien 
perskaityti po 100 eilučių „Eneidos“. Prie to darbo sėdi po 4— 
5 valandas. Kai gerai įsivarė, skaitė kur kas daugiau nei po 
100 eilučių. Grįžęs į Kauną, pasidžiaugė, kad Vergilijaus poe- 
zija jam jau esanti gyva ir — o, kokia graži! 

Buvę tuo metu klasikinės filologijos studentai pasakoja, kad 
Jurgis itin uoliai mokėsi graikų kalbos, aktyviai dalyvavo lotynų 
autorių skaitymuose. Žmona Elena prisimena jį sakius, kad grai- 
kiškai vertėję išmokti vien dėl Homero — kad „Iliadą“ galėtum 

skaityti originalo kalba. Ir skaitė, ir gėrėjosi. O jo dienoraštyje, 
antrųjų ir trečiųjų studijavimo metų įrašuose, apstu graikiškų 
citatų — ir iš poetų, ir iš filosofų. 

Pasiėmęs prancūzų literatūrą šalutine studijų šaka, išmoko ir 
prancūziškai. Pirmus metus lankė tik L. Babianskienės paskaitas, 
kur buvo mokomasi kalbos. Antraisiais jau skaitė prancūziškai 
Mopasaną, P. Buržė ir kt.— studijavo kalbą, stilių, krovėsi pran- 
cūzų literatūros' pažinčių bagažą. Kartu mokėsi italų kalbos. Tre- 
čiais metais jau skaitė italų klasikus originalo kalba. 

Nepamačiau, kada išmoko lenkų kalbą. Seminaristo dienose 
jos, regis, dar nemokėjo. Trečiais studijų metais jau skaitė Mic- 
kevičių ir Senkevičių lenkiškai, ketvirtais išlaikė lenkų kalbos 
egzaminą ir gavo „penkis“. Brolis Julius prisimena: Jurgis sa- 
kęs, jog lenkiškai mokytis vertėję vien tam, kad galėtum Micke- 
vičių skaityti originalo kalba. Rusų autorius originalo kalba vė- 
liau pradėjo skaityti; antrų metų vidury, atmenu, Dostojevskį 
dar skaitė vokiškai. Į studijų pabaigą jau išmoko ir rusiškai, ir, 
beje, dar latviškai, nors pagal programą jam latvių kalbos nerei- 
kėjo. O pirmiau, kol latviškai dar nebuvo išmokęs, latvių litera- 
tūros veikalus skaitė išverstus vokiškai — mat A. Gulbio leidykla 
(Rygoje) buvo geresniąsias knygas išleidusi vokiečių kalba. Jur- 
gis jas turėjo susipirkęs. 

Kalbų mokytis mūsų fakultete buvo geros sąlygos. Kiekvie- 
nais metais būdavo po kelias studentų grupes — pradedančiųjų, 
pažengusiųjų ir baigiančiųjų, jau ketinančių egzaminus laikyti. 
Pagal savo stiprumą pasirenki grupę ir ją lankai. Rusų kalbos 
mokė M. Banevičius, lenkų —J. A. Herbačiauskas, paskiau — 
E. Sveikauskaitė, lotynų ir graikų — Pr. Brenderis, V. Šilkarskis, 
vokiečių — G. Študerus, prancūzų — L. Babianskienė, vėliau ir 
R. Šmitleinas, italų — D. Michelis. Kas netingėjo, kiekvienas ga- 
lėjo gerai išmokti kalbų. 

Svarbiausias Jurgio studijų dalykas buvo lietuvių literatūra. 
Čia jam didieji mokytojai buvo profesoriai M. Biržiška ir V. My- 
kolaitis. Jų daugiausia gavo klausyti. Pas juos atidirbo seminarų 
darbus. M. Biržiška dėstė senąją lietuvių literatūrą ir tautosaką. 
Jaunas studentas, vos pirmos savaitės universitete, Jurgis įrašė 
dienoraštyje (1931.IX.26) savo įspūdžius iš M. Biržiškos paskai- 
tos: „Gėrėjausi jo kalba. Stebėjausi žmogaus protu, mokslo išto- 
bulintu. Koks jis objektyvus, pastabus, giliai įžvelgiąs į žmones 
ir jų kūrybą“. Po poros metų, brendęs studentas, jau nebesiža- 
vėjo, o žiūrėjo ir vertino profesorių kritiškai. Sakė, jog jo dėsty- 
mas esąs gerokai nuobodus, tačiau vertingas savo „enciklope- 
dišku turtingumu“. Kiti studentai nelabai mėgo šį profesorių, bet 
Jurgis uoliai lankė visas jo paskaitas ir, be abejo, daug iš jų 
gavo. M. Biržiškos skaitomas senosios literatūros kursas gal, 
griežtai paėmus, nebuvo nė „literatūros istorija“, tai buvo vei- 
kiau mūsų kultūros istorija, darbštaus žmogaus kruopščiai iš vi- 
sur surankiota ir ant vieno siūlo rūpestingai suvarstyta. Trūko 

šiam profesoriui ir sistemingumo, ir — kalbėkim atvirai — profe- 
sionalaus filologinio pasirengimo, bet užtat netrūko meilės mūsų 
praeities kultūrai. Va šitas teigiamąsias savo mokytojo ypatybes 
Jurgis gerte gėrė. 

Lietuvių tautosaką dėstė M. Biržiška, bet tarpais, epizodiš- 
kai, ir V. Krėvė. Jurgis klausė jų ir vieno, ir antro paskaitų. M. Bir- 
žiška buvo, sakytume, knyginis folkloristas, labai daug folkloris- 
tikos darbų perskaitęs, gerai pažino lietuvių tautosakos spaus- 
dintuosius rinkinius ir savo paskaitose duodavo apsčiai enciklo- 
pedinių žinių, informacijos. Tačiau pats jis tautosakos rinkimo 
darbe nedalyvavo, nuo gyvųjų tautosakos versmių buvo toli. Jo 
paskaitos būdavo sausokos, auditorijos tuštokos. Tuo tarpu V. Krė- 
vė, apsčiai surinkęs įvairios tautosakos, ypač dzūkų dainų, savo 
paskaitose operavo gyvų gyviausiais pavyzdžiais, nevengdamas 
net „riebumynų“, jo skaitymas buvo gyvas, pagaunantis, audito- 
rijos pilnutėlės. Jurgis brangino M. Biržiškos informacijos gausą, 
bet mėgo ir V. Krėvės gyvybingumą bei artimumą liaudies šal- 
tiniams. 

Senosios literatūros seminaro darbą Jurgis rašė M. Biržiškai 
(„M. K. Sarbievijus ir Lietuva“, 1934.V.9), o tautosakos — V. Krė- 
vei („Krikščionybės dvasia liaudies dainose“, 1934.XI.24). 


Čia dar minėtina, kad šalia senosios lietuvių literatūros kur- 
so mums prof. Vaclovas Biržiška skaitė labai įdomų kursą apie 
lietuvių knygos istoriją, spaudos istoriją, jos draudžiamąjį metą, 
kontrafakcijas, senesnių laikų leidyklas, spaustuves ir kt. Jurgiui 
tos paskaitos buvo didelės vertės turtas, ir kas žino, ar ne ten 
pradėjo bręsti būsimojo kultūros istoriko idėjos ir teminiai planai. 

Naująją lietuvių literatūrą dėstė V. Mykolaitis. Šį savo mo- 
kytoją ypač visi gerbėm ir branginom. Prisimenu tokią detalę: 
atsitiko Jurgiui reikalas kažką paveikti mieste, o laikas — kaip 
tik tas, kai skaito prof. V. Mykolaitis. Jurgis labai nugailauja, 
kad negali, kur reikia, nueiti, bet paskaitų nepraleidžia. Sako: 
„Kad taip kito kieno — praleisčiau, tiek to, bet Mykolaičio pra- 
leisti negalima“. Jurgiui daug davė ir Mykolaičio literatūros is- 
torijos kursas, ir be galo įdomūs jo specialieji kursai apie este- 
tiką, poetiką, literatūros stilių bei kryptis, literatūros tyrimo me- 
todus ir kt. Jau antrais studijų metais Jurgis dalyvavo Mykolaičio 
vedamame proseminare, parašė darbelį „V. Krėvės «Bedie- 
vis»“. Rašinys buvo neilgas, bet labai gerai parašytas, ir profe- 
sorius Mykolaitis jau nuo tada ėmė studentą Lebedį pažinti ir 
vertinti. Trečiais metais Jurgis jau rašė seminaro darbą „Sim- 
bolizmas B. Sruogos kūryboj“ (skaitė 1934.I1.3). Parašė gerai, 
paskaičius studentai neturėjo ko kritikuoti. Profesorius įvertino, 
kad „darbas parašytas literatūriškai, rodo pasiruošimą nagrinėti 
literatūrines temas“. Seminaruose Jurgis nebuvo greitas kalbėti, 
retai imdavo balsą, bet paėmęs visada kalbėdavo iš esmės, duo- 
davo dalykiškų pastabų, ypač patikslinimų. 

Tais laikais buvo itin aktualus gimnazijos kurso vadovėlių 
klausimas. Z. Kuzmickis, darbštus, bet ne itin gabus literatas, 
ėmė ir parašė gimnazijoms lietuvių literatūros istorijos vadovėlį, 
net penkių dalių (atskiromis knygomis). Tas jo darbas baigė eiti 
iš spaudos 1934 metais. Seminare profesorius V. Mykolaitis pa- 
prašė galvotesnius studentus paimti to leidinio IV ir V dalis ir 
parecenzuoti -— parašyti referatus ir paskaityti seminare. Jurgis 
parašė IV dalies recenziją. Skaitė 1934.X.6. Kruopščiai išanaliza- 
vo tiek literatūros mokslo, tiek metodikos ir didaktikos atžvilgiu 
ir parodė, kad tasai darbas nevykęs. Vadovėliu galės būti varto- 
jamas tik iš bėdos. Profesorius jo aštrius nusakymus kiek apšvel- 
nino, bet iš esmės referatą pripažino gerai parašyta — knyga 
esanti įvertinta teisingai. 

Uolus studentas buvo Jurgis. Brangino laiką: matė aiškiai, 
kaip daug darbo reikia padaryti, tai stengėsi taip tvarkytis, kad 
nė valandos nebūtų sugaišta. Mat buvo nusistatęs, kad savo 
specialybės neliktų nė vieno autoriaus, kurio knygų nebūtų skai- 
tęs. Na ir varė pedantišku tikslumu nuo seniausių iki naujausių 
autorių, nuo žymenybių iki smulkmės. Ir ne tik skaitė: rašėsi 
ištraukas, konspektavosi, kaupė medžiagą apie autorius... Tada 
mums ne vienam atrodė, kad jis be reikalo save apsunkina — 
aš pats ne sykį sakiau: „Na, kuriam galui tau reikalingi visi 
išgaliai apie kokį nors Miglovarą ar Kušeliaucką?!“. Jurgis tik 
ironiškai nusišaipė ir varė savo, nieko nesakydamas. Dabar mums 
aišku: jis jau studentas rengėsi profesoriumi būti. 

Iš pradžių buvo didelis namisėda. Bendrabūty gyveno trise 
vienam kambary — su Antanu Galkausku (techniku) ir Jonu Vir- 
bicku (filologu klasiku). Eidamas namo, veik visada iš bibliote- 
kos nešdavosi knygą. Labai nemėgo draugų, ateinančių į kam- 
barį pasiplepėti. O kai trise, tai vis kas nors užeina. Jurgis dėl 
to tiesiog kentėjo. Į trečius metus, sustiprėjęs finansiškai, iš 
bendrabučio išsikėlė ir gyveno privačiai išsinuomojęs kambarėlį 
Beržų g. 10, dviese. Draugą turėjo ramų ir neplepų, tad sąlygos 
dirbti jau buvo geresnės. Kai būdavo rengiamos studentų orga- 
nizacijų iškylos ar gegužinės Kačerginėje, Kretkampyje, Kulau- 
tuvoje ir kt., Jurgis važiuodavo irgi, bet ne pasišokti ar pallir- 
tuoti, o šiaip gamtoje pasibūti. Sokančio nemačiau nė karto, nors 
šokti mokėjo. Dienoraštyje daug vietų, kur aprašytos tokios stu- 
dentų iškylos, ir beveik visi tie įrašai skamba elegiškai, melan- 
choliškai: tarp žmonių jis rašo jaučiąsis vienišas, tad verčiau 
einąs sau vienas ramumoje pasibūti arba su geru draugu pasi- 
vaikščioti. Savo temperamentu Jurgis buvo melancholikas su la- 
bai ryškiomis visomis to tipo žmonių savybėmis. Uždaras, itin 
negreitas atsiverti. Negreitas susidraugauti. Labai įtarus. Be ga- 
lo ir pabaigos analizuojąs pats save ir amžinai savimi nepaten- 
kintas. Vis jam rodosi, kad kiti jį nepakankamai vertina, net 
skriaudžia, niekina — net tada, kai, regis, tam nėra mažiausio 
pagrindo. Būdavo, smulkmeniškai perkratinėja savo paties ir ki- 

tų žodžius, poelgius, mostus, net pažiūrėjimus, ir vis ieško: ar 
kartais čia jo nenorėta pajuokti arba užgauti. O užsigauti labai 
veikus buvo ir greit neatsileisdavo. Nelengva tad buvo su tokiu 
temperamentu ir jam pačiam, ir kitiems, su juo bendraujan- 
tiems. Iš prigimties galvotas, labai valingas ir kietas, daug savo 
darbu pasiekė ir buvo neatlaidus tiems, kas nepasiekė. Studentų 
draugėj nelabai šnekus, tačiau mėgdavo ginčus, oponentui būda- 
vo beatodairiškai negailestingas, ypač jei kas turėjo nelaimės 
leptelti ką nors kvailai,— tokį sudirbo, suironizavo, sumovė ir 
dar kitądien atsiminęs pridėjo. Tad, kas tai žinojo, jo privengė. 
Studijų pradžioj daugiausia tykus, tylus, į pabaigą nebebuvo 
toks tykus. Menu, studentų pramogose, gegužinėje, berniokai kaip 
įmanydami dūksta, kitas mergaitėms nori pasirodyti sąmojingas, 
o kitas savame kailyje netelpančią energiją kaip įmanydamas 
eikvoja, gal ir nelabai skoningai nei protingai — pasimaivydamas; 
Jurgis iš šalies žiūri, žiūri į tokį pamaivą ir sako: „Homo sa- 
piens!“. Mat jam labai patiko gamtininkų vartojamas terminas 
žmogui nusakyti: „Homo sapiens“ lotyniškai reiškia „Žmogus 
išmintingas“... Ir vėliau ne sykį teko girdėti, kaip Jurgis, susi- 
dūręs su tokiu atveju, kai žmogaus išmintingumas pasirodo labai 

Studijų pradžioje buvo labai pamėgęs Ničę — ne kaip lilosofą, 
o kaip žodžio menininką. Tačiau po poros metų jau įrašė die- 
noraštyje: „Nebekenčiu Ničės“. Ir studijų laikais, ir vėliau visa- 
da labai brangino Dostojevskį. Mėgo A. Fransą, Mopasaną, gro- 
žėjosi Floberu. Iš autorių, rašiusių meno filosofijos, literatūros 
teorijos klausimais, jo ypač mėgstami studijų laikais buvo O. Val- 
celis, G. Lansonas, L: Špiceris, J. Nadleris, K. Fosleris, R. de 
Gurmonas, E. Ermatingeris. 

Iš savo profesorių, be didžiųjų lituanistų, vertino V. Sezema- 
ną, lankė jo paskaitas, klausė epizodinių kursų iš meno filosoli- 
jos, estetikos; apie jo paskaitas visada atsiliepdavo pagarbiai. 
Nemėgo Iz. Tamošaičio — sakydavo, kad esąs tinginys, maląs 
amžinai tas pačias frazes, net pavyzdžių tingįs geresnių paieš- 
koti; mėgstąs afišuotis mokytumu, nurodinėti kitų šalių autorius 
filosofus, bet jų knygų nesąs skaitęs, o jas minjs tik iš recenzijų, 
randamų specialiuose žurnaluose. Į studijų pabaigą kiek atšalo 
filosofijai — matyt, iš jos negavo to, ko jaunas studentas tikėjosi. 
Ir broliui Juliui, pradėjusiam studijuoti, kalbėjęs: „Ne filosolijoj 
rasi tiesą...“ 
se ėmėme pastebėti permainų. Visų pirma jis nustojo būti nami- 
sėda, radosi noras turistauti. 1934 m. vasarą aplankė keletą moks- 
ladraugių, mokytojaujančių Trakų, Kaišiadorių ir kt. apskrityse. 
Žiemą nusipirko slides, kurios tada buvo trumpai vadinamos ski. 
Susidėjo su draugais studentais, dideliais turizmo mėgėjais (D. Či- 

bu ir kitais) ir ėmė skraidyti sniego laukais. Per vieną išvyką iš 
Kauno apskriejo lanką nuo Kaugonių iki pademarklinijo, tada 
iki Nemuno, iki Prienų — ir vėl į Kauną. Nuo to laiko Jurgis jau 
nebenulaikomas turistautojas. Ir dienoraštyje įrašo: „Norėčiau ke- 
liauti ir kasdien vis matyti naujus, nepažįstamus žmones“. Kitas 
dalykas — nebebuvo toks griežtas abstinentas. 1934 m. vasarą, 
viešėdamas pas moksladraugius mokytojus, ėmė nebeatsisakyti 
nuo mažyčio stikliukėlio, o kitą žiemą tėviškėje jau ir alaus pa- 
„gerdavo svečiuose. Rūkyti įprato, regis, tarnaudamas kariuome- 
nėje. 

Pažymėtina, kad į studijų pabaigą aiškiai buvo justi Jurgio 
didesnis subrendimas, suvyriškėjimas. Pasidarė drąsesnis, akty- 
vesnis, sąmoningai ėmė suvokti savo temperamentą, ėmė kiek 
valdyti savo melancholiją ir.autoanalizę. 

Per universitetinių studijų laiką perėjo tam tikrą pasaulėžiū- 
ros metamorfozę: iš jaunumės buvęs praktikuojąs katalikas, ilgai- 
niui nuo katalikų praktikų ir pažiūrų nutolo. 

Atitarnavęs kariuomenėje (karo mokykloje, aspirantu), „dip- 
lomuotas filologas Jurgis Lebedys“ išvažiavo mokytojauti Utenos 
gimnazijoje. 

Tvirtai pasikaustęs lituanistas ir eruditas, vėliau, jau moky- 
tojo darbą dirbdamas, buvo sumanęs doktorizuotis. Buvo jau su 
prof. V. Mykolaičiu ir temą disertacijai aptarę: „Meninės lietuvių 
prozos evoliucija“. Ši tema turėjo apimti laiką maždaug iki Pir- 
mojo pasaulinio karo pabaigos. Nebuvo, deja, lemta šiam geram 
sumanymui įvykti: anais laikais disertaciją galėjo rašyti tik tas, 
kas dirbo arti didelių bibliotekų, bet ne Utenoje. 


MOKYTOJO RŪPESČIAI 


Juozas Žiurlys 


J. Lebedžio kolega ir draugas 
Utenos gimnazijoje. Buvo mo- 
kytojas lituanistas, dabar pen- 
sininkas. 


Su J. Lebedžiu artimiau susipažinau, kai jis 1937 m., baigęs 
Kauno universitetą, atvažiavo į Utenos gimnaziją dėstyti lietu- 
vių kalbą. Nors aš buvau keleriais metais vyresnis, mus siejo 
bendras darbas ir specialybė. Naują kolegą mes su mokytoju, taip 
pat lituanistu, Kajetonu Žieviu priėmėme draugiškai, dažnai po 
darbo valandų susitikdavome. Jurgis vis būdavo tylus, užsidaręs, 
mažakalbis. Neatsimenu, kad jis būtų su kuo nors ginčijęsis ar 
pykęsis, griežčiau pakalbėjęs pedagogų posėdžiuose. Kai jį, susi- 
mąsčiusį, paklausdavome, kas gi taip slegia, atsakydavo: „Et, 
niekai, praeis. Kažkoks apmaudas mane ima“. Vėliau įsitikino- 

me, kad jo toks būdas. Tą savo apmaudą jis skandindavo ciga- 
rečių dūmuose. Taip stipriai rūkė jis iki gyvenimo pabaigos. Gal 
tai ir buvo viena jo ankstyvos mirties priežasčių. 

Kadangi abu su K. Žieviu buvome dideli žvejai mėgėjai, gam- 
tos bičiuliai, J. Lebedys mielai pritapo prie mūsų draugijos. Nors 
anksčiau žvejyba nebuvo domėjęsis, šią sporto ir poilsio šaką 
labai pamėgo. 

Tada gyvenau netoli Dauniškio ežerėlio, turėjau dvivietę bai- 
darę. Sykį sakau J. Lebedžiui: 

— Plaukime į ežerą, gal pagausime velkiaudami kokią lyde- 
ką (spiningų tada dar pas mus nebuvo). 

Jurgis nusijuokė: 

— Nejaugi žuvis tokia kvaila, kad griebtų metalą? 

— Jeigu ji būtų apdairesnė, mudu su Kajetonu Žieviu nieko 
nesugautume. Plaukime ir išbandysime lydekų protingumą! 

Tą kartą mums iš tiesų sekėsi: vos apiplaukėme ežeriuką ko- 
kius keturis kartus, ir sugavome tris nemažas lydekas. Jurgis be 
galo tuo susižavėjo, nes labai mėgo žuvienę. Visą laimikį jam 
atidaviau, kad pats pasiskanautų ir šeimininkus pavaišintų. 

Dažnai mes, trys lituanistai, meškeriodavome ne tiktai Dau- 
niškio ežerėly: pasiekdavome gražuolį Alaušą (prie Sudeikių) ir 
kitus didesnius vandens telkinius. 

Per vasaros atostogas kai kurie vyresniųjų klasių mokiniai, 
pasitarę su savo tėvais, gyvenusiais prie ežero ir turėjusiais ten 
valtis, pasikviesdavo mus visus tris pažvejoti. 

Sykį, atsimenu, pakviesti nuvykome prie Indrajo ežero. Iki 
Daugailių važiavome autobusu. Sustojimo vietoje mus pasitiko 
dviem arkliais jau vakare, nes tuo metu autobusai Kauno— Zarasų 
plentu kursuodavo tik kartą per parą. Pernakvojome pas sve- 
tingus mokinio tėvukus ir anksti rytą, dar prieš saulės tekėjimą 
(tada žuvys geriau kimba), išplaukėme velkiauti. Jau saulė aukš- 
tokai pakilo, laikas sutartu laiku grįžti namo, o mes nieko neturi- 
me sugavę. Nesisekė. Gėda grįžti tuščiomis. 

Jurgis staiga sugalvojo išeitį: 

— Nusipirksime iš žvejų (jie netoliese traukė tinklus) kokią 
žuvį ir sakysime, kad sugavome. 

Taip ir padarėme: nupirkome iš žvejų du nemažus lydžius ir 
atidavėme į virtuvę šeimininkėms, kurios džiaugėsi, kad mums 
pasisekė bent kiek sugauti, o mes buvome patenkinti, kad gud- 
ravimu Jurgio dėka pavyko išsisukti iš keblios padėties. 

Tuo metu Jurgis vedė visai mums netikėtai, nieko bent man 
nesakęs, Eleną Žičkutę, mano auklėjamos VI klasės (senu stiliu- 
mi) mokinę, labai neturtingų tėvų, gyvenančių Utenoje, 

Jurgis buvo darbštus, pareigingas, didelių gabumų žmogus, 
labai apsiskaitęs ir išsilavinęs. Mokslinio darbo tuo metu nedir- 
bo, nes nebuvo iam sąlygų. Pagal savo išsilavinimą ir sugebėji- 
mus kartais iš mokinių gal ir per daug reikalaudavo, pergyven- 

davo dėl jų tariamo nemokšiškumo ir t. t. Kai menkesnių gabumų 
mokinukai nesugebėdavo atsakyti į dėstomo dalyko klausimus, 
Jurgis labai jaudindavosi ir nervindavosi. 

Kai dabar, po daugelio metų, į Jurgio pedagoginį darbą gim- 
nazijoje žvelgiu iš laiko perspektyvos, man atrodo, kad tam dar- 
bui jis nelabai tiko. Be reikalo stengėsi mokinių išsilavinimą ir 
sugebėjimus pakelti iki savo lygio. Savo tikrąjį kelią — moksli- 
ninko kelią — jis surado tik pokario metais, pradėjęs dėstyti Vil- 
niaus universitete. 


Sofija Skardžiūtė-Kasperavičienė 


J. Lebedžio mokinė Utenos gim- 
nazijoje. LTSR nusipelniusi mo- 
kytoja. Utenos T. Tilvyčio vidu- 
rinės mokyklos direktoriaus pa- 
vaduotoja. 


Atvykau mokytis į antrą Utenos gimnazijos klasę 1937 metais. 
Nuo to laiko ir pažinau savo lietuvių kalbos ir literatūros moky- 
toją Jurgį Lebedį. Man jis dėstė penkerius metus. Kai išvažiavo 
į Panevėžį, dėstė tuometinis gimnazijos direktorius Jacinevičius. 

Mokytojas Lebedys buvo vikrus, veiklus, žvalus, iš jo nagų 
lengvai neišsisuksi. Niekam niekada nedarė jokių nuolaidų, mes 
buvome prie jo pripratę ir žinojome: jei pasakė — vis tiek reiks 
padaryti. Neprisimenu, kad būtų ką nors iš klasės apšaukęs, 
aprėkęs, bet mes visada viską stengėmės sąžiningai atlikti. Mūsų 
gimnazijoje buvo gana griežta tvarka: pertraukų metu turėjome 
vaikščioti koridoriais, kaip buvo nustatyta. Kartą, prisimenu, 
vaikštom koridorium ir matom ateinantį mokytoją Lebedį. Kaž- 
kas numetė popieriuką, nežinau, kaip jis ten atsirado. Mokytojas 
jį pamatė ir gana garsiai šūktelėjo: „Kaip mes negerbiam valy- 
tojos darbo!“ Popieriukas greitai atsidūrė šiukšlių dėžėje. Vėliau 
saugojomės, kad panašiai nebeatsitiktų. Mokytojas Lebedys rei- 
kalavo nepaprastos švaros ir tvarkos — pats būdamas visada tvar- 
kingas, nepakentė apsileidimo. 

Prisimenu dar jo draugystės pradžią su būsima žmona E. Žič- 
kute. Aš tuo metu mokiausi žemesnėje klasėje, bet man labai im- 
ponavo graži, išlaki vyresnės klasės mergaitė. Taigi gyvenau tada 
Ežero gatvėje pas Daugelavičius. Visai netoli stovėjo ir Žičkų 
namukas, nedidelis ir gana senas. Staiga tarp mokinių pasklinda 
gandas, kad mokytojas Lebedys domisi Žičkute. Mums labai įdo- 
mu, kada mokytojas pas ją ateis. Ir pradedam laukti. Vieną dieną 
nėra, antrą, trečią... Pagaliau pamatėm: ateina! Pabuvo gana 
trumpai. Ir visada, kada jis ateidavo pas savo draugę į namus, 
išeidavo dar nesutemus. Tai mums, mokiniams, labai patiko, ir 
mes „atleidom“ mokytojui tai, kad jis draugauja su mokine. 

Kaip Lebedys dėstė pamokas? Iš laiko perspektyvos galiu pa- 
sakyti, kad jo pamokos turėjo labai ryškią pradžią ir pabaigą, 
labai aiškų tikslą. Mano atmintyje — Lebedys kaip literatūros mo- 
kytojas, o ne kalbos. 

Per literatūros pamokas daugiausia dėmesio skyrė rašytojo 
asmenybei apibūdinti, apskritai, apie ką tik kalbėdavo, visada 
mėgo charakterizuoti. Prisimenu, sykį turėjome parašyti rašinį 
apie patį įdomiausią žmogų. Mano gimtinėje tais laikais gyveno 
toks Jurgiukas. Niekas niekada jo kitaip ir nevadino, o pavardės 
mes iš viso jo nežinojome. Vaikščiodavo visada linksmas, užsi- 
kišęs už kepurės rūtos šakelę. Erzindavom mes, vaikai, tą Jur- 
giuką, jis supykdavo, bet buvo vis tiek pats įdomiausias mano 
pažįstamas žmogus. Apie jį aš ir parašiau. Parašiau ilgais saki- 
niais su daugeliu epitetų ir palyginimų, ir mano mokytojui tas 
rašinys taip patiko, kad jis paskui dar ilgai nešiojosi jį. Kiti 
mokiniai man pasakydavo: tai ten tavo rašinį skaitė, tai ten. O 
juk įtikti mokytojui būdavo sunku. 

Prisimenu, kaip jis puikiai pasakojo mums apie Vaižganto 
„Dėdes ir dėdienes“. Pasakojant reikėjo kaip galima daugiau ci- 
tuoti kūrinį. Citatas stengdavomės parinkti su gamtos aprašy- 
mais, su miško, laukų vaizdais — tai jam labai patiko. 

Lebedys buvo labai geras ir rimtas mokytojas, tačiau kai pa- 
vasarį per pertraukas visi kieme žaisdavom „muštuką“, ir jis 
visada žaisdavo su mumis. Kartais ateidavo pažaisti ir kiti mo- 
kytojai. 

Kiekvieną šeštadienį gimnazijoje būdavo šokiai. Į tuos šokius 
ateidavo ne tik mokiniai ir budintis mokytojas, kaip tai daroma 
dabar, bet beveik visi mokytojai, ir šokdavome visi — ir mokiniai, 
ir mokytojai — bendrai. 

Kai mokytojas Lebedys išvažiavo, mes pajutome, kad neliko 
artimo, gero ir didelio žmogaus, kuris tiek mumyse, tiek mūsų 
gimnazijoje išvarė didelę ir plačią vagą. 


Sojija Kėzytė 


J. Lebedžio mokinė Utenos gim- 
nazijoje. Lietuvos TSR MA Lie- 
tuvių kalbos ir literatūros ins- 
tituto Žodynų skyriaus darbuo- 
toja. 


Kai Jurgis Lebedys 1937 metais atvyko mokytojauti į mūsų 
gimnaziją, buvau IV klasėje. Atvyko jis, matyt, neseniai atlikęs 
karinę tarnybą, nes buvo trumpai kirptais plaukais. Viena ašt- 
rialiežuvė mokinė tuoj davė jam pravardę „Kūjelis“. Tais metais 
jis mūsų klasei nedėstė nieko, o V klasėje dėstė lietuvių ir lotynų 
kalbas. Jau iš kitų mokinių žinojome, kad jis labai griežtas, reik- 

lus, kaip matematikos mokytoja Petronėlė Kaunaitė. V klasėje 
ėjome užsienio literatūrą, turbūt viduramžius, nes prisimenu, kad 
mokytojas, kalbėdamas apie Dantės pragarą, itališkai pacitavo 
posakį: „Palikite viltį visi, kurie įeinate“. Jam, matyt, rūpėjo, 
kad bent ta proga pajustume originalo skambesį. 

Koks tada buvo lietuvių kalbos kursas, gerai neprisimenu. 
Išliko atmintyje tik linksnių ir prielinksnių mokslas. Tas dalykas 
gal ir pačiam mokytojui nebuvo įdomus. Tiesiog skaitė sėdėda- 
mas katedroje tuos visus įnagio įnagininkus, tikslo naudininkus 
ir kt. Neprisimenu, kad būtų lentoje rašęs, aiškinęs netaisyklingas 
konstrukcijas. Įeidamas į lotynų kalbos pamokas, vos pravėręs 
duris, visuomet pasakydavo: „„Sacro sanctum silentium!“ 

V ir VI klasėje rašydavome laisvas literatūrines temas, pvz.: 
„Mano lektūra“, „Ką matau pro savo langą“, „Koks turėtų būti 
jis?“, „A. Baranauskas ir Lietuva“ ir kt. Diena, kai mokytojas 
turėdavo atnešti ištaisytus sąsiuvinius, visada būdavo pilna ne- 
rimo — kaip įvertintas darbas? Kartu būdavo ir įdomu, nes ra- 
šinius mokytojas analizuodavo, bet niekam nesinorėdavo pakliūti 
jam „ant danties“. Kartais atrodydavo, kad mokytojas mumis 
ne per daugiausia domisi, bet, perskaitęs rašinius, nepamiršdavo 
jam užkliuvusių vietų dėl paties turinio. Viena mokinė, rašiusi 
temą „Koks turėtų būti jis?“, pageidavo, kad tas „jis“ vykdytų 
kiekvieną jos norą: jeigu panorės sidabrinės lapės — kad ji būtų, 
jei žiedelio su deimanto akute — kad būtų, ir t. t. Mokytojas, ma- 
tyt, nesusižavėjo tokiu savo mokinės bruožu ir klasėje pasakė: 
„Negi, Martinonyte, ir reikalautum tokių dalykų?“. Mano raši- 
nys buvo „Baranauskas ir Lietuva“. Prisimenu, rašiau labai pa- 
kiliai, kad, nepaisant linkimo į lenkiškumą senatvėje, poetas liko 
mums brangus savo „Anykščių šileliu“— jį mes turime, o rašy- 
tojo pažiūros nugrimzdo į praeitį ir daug kam net nebežinomos. 
Tą rašinį, įvertintą penketu, turėjau garsiai perskaityti visai 
klasei. 

Kartą, aiškinant rašinių klaidas, į pamoką atėjo Švietimo mi- 
nisterijos vizitatorius Motiejus Miškinis. Mūsų mokytojas, matyt, 
aiškino negyvos daiktavardinės kalbos konstrukcijas, nes vizita- 
torius jį papildė. Sako, argi ne geriau būtų vietoj „stogų taisy- 
mo darbų specialistas“ sakyti paprastai — „stogdengys“? 

Esu girdėjusi iš vienos savo klasės mokinės, aktyvios litera- 
tės, kad mokytojas sakęsis nemėgstąs pedagoginio darbo, nes jį 
traukiąs mokslinis darbas (norįs rašyti apie Antaną Vienuolį). 
Gal tai ir tiesa, bet neatrodė, kad mokytojavimas būtų jį kanki- 
nęs kaip kitus su mokiniais nesusitvarkančius mokytojus. Jo ra- 
mumas ir susitvardymas tiesiog stebino. Kartą, parašius diktantą, 
jau suskambėjus skambučiui, mokytojas garsiai paliepė baigti ir 
surinkti sąsiuvinius. Kaip paprastai tokiais atvejais, vis dar knie- 
ti patikrinti, kaip suolo draugė parašė tą ar kitą žodį, dėjo ar 
nedėjo toje vietoje kablelį ir t. t. Pradėjo šurmuliuoti, šnibždėti 
visi. Mokytojas dar kartą paragino baigti kalbas ir surinkti są- 

siuvinius, bet ramiu balsu. Klasė nereagavo, šnarėjimas nesiliovė. 
Tada mokytojas, gal ir labai įpykęs, ramiu balsu paliepė visai 
klasei likti po pamokų, o mane paleido vieną iš visos klasės, nes 
aš laikiausi per tą sujudimą ramiai, užvertusi sąsiuvinį ir pa- 
dėjusi ant suolo krašto. Pasijutau labai nesmagiai, kad išsisky- 
riau iš visos klasės, bet kad mokytojas liepė eiti (buvo pasku- 
tinė pamoka) — reikia klausyti, juoba kad sėdėti po pamokų tik- 
rai nebuvau nusipelniusi. Neprisimenu, kad mokytojas būtų pa- 
kėlęs balsą per pamoką (o buvo tokių mokytojų, kurie išnervinti 
taip šaukdavo, kad, rodos, sienos išsiskleis...). Jeigu kuri mer- 
gaitė per daug pasireikšdavo judrumu, pakviesdavo „papuošti 
kamputį“ su tokia jam būdinga pašaipėle, kad tikrai būdavo gė- 
da. Tuoj po skambučio prieš pamoką paprastai klasė dar įsišėlu- 
si, aidi juokas, ir tokiu momentu įžengęs mokytojas stabteli nu- 
stebęs: „Iš kur čia tas homeriškas juokas?“. 

Jo pastabos kartu buvo ir auklėjimas. Jis ne bardavo, o steng- 
davosi taip pasakyti, kad mokinės susimąstytų dėl savo elgesio. 
Kartą viena mergaitė, po savo vardinių neišsimiegojusi, per J. Le- 
bedžio pamoką nusižiovavo, o jis tai pastebėjo ir padarė tokią 
pastabą: „Iš tokios aristokratiškos šeimos esi — argi galima taip 
žiovauti?“. Jo Žodžius, žinoma, lydėjo būtina pašaipėlė. 

Dar ankstesnėse klasėse mokytojo J. Žiurlio buvau labai ge- 
rai išmokyta rašybos ir skyrybos, todėl namų darbus klasės drau- 
gės man per pertraukas duodavo patikrinti, kad pataisinėčiau. 
Matyt, taisiau kitokiu rašalu, nes mokytojas J. Lebedys, grąžinęs 
mums namų darbų sąsiuvinius, griežtai paklausė manęs: „Kiek 
sąsiuvinių ištaisei?“. Matydama, kad vis tiek neišsimeluosiu, pa- 
sakiau: „„Neskaičiavau!“. Kitas mokytojas už tokį įžūlumą tikrai 
bent jau pagėdintų, o jis susivaldė ir nieko man nebesakė, gal 
ir todėl, kad nemelavau. 

Mūsų klasėje, pirmame suole, sėdėjo graži, už mus visas kiek 
vyresnė mokinė Stasė. Ji buvo visoje gimnazijoje žinoma baleri- 
na. Mes įtarėme, kad mokytojas į ją „įsižiūrėjęs“, ir pastebėdavo- 
me, kad aiškina pamoką daugiausia į ją žiūrėdamas. Kad ir kaip 
ten buvo, bet jis buvo didžiai teisingas, niekada jai pažymio ne- 
didino, nes ji, kad ir be klaidelių, rašinėlį parašydavo labai jau 
trumpą. | 

Mokytojas J. Lebedys nebuvo koks užsispyrėlis ir nežmoniš- 
kai kietas. Tai patyriau tada, kai jis vienai mūsų mokinei (žydų 
tautybės) jau buvo išvedęs metinį lietuvių kalbos pažymį — dve- 
jetą. Aš tą mergaitę pamokydavau namuose, ji, mano įsitikinimu, 
nebuvo jau tokia prasta mokinė, darė pažangą, bet klasėje jai 
nesisekė parašyti trejetui. Išdrįsau prieiti prie mokytojo, pasa- 
kiau, kad ji trejetui moka, gal mokytojas gali ištaisyti tą dvejetą. 
Jis tuo metu man nieko nepažadėjo, bet vis dėlto išvedė treje- 
tą — paklausė mano prašymo, manimi patikėjo. 

Anelė Rėzaitė 


J. Lebedžio mokinė Utenos gim- 
nazijoje. Utenos medicinos mo- 
kyklos dėstytoja. 


Praėjo 40 metų nuo tų dienų, kai į klasę įeidavo mokytojas 
J. Lebedys, todėl sunku labai smulkiai viską prisiminti. 

Baigusi Molėtų progimnaziją, atvažiavau į Uteną. Buvo karo 
metai, todėl veikla gimnazijoje buvo lyg „prigesinta“. Prisimenu, 
buvo mūsų gimnaziją išskirstę po atskirus namus, bet nelabai 
ilgam. 3 

Gyvenom dabartinio buitinio kombinato patalpose. Greta buvo 
dviaukštis namas, kuriame buvo laikomi rusų belaisviai. Kaip 
mes jų gailėjom! 

Gimnazijoje veikė mokinių choras, deklamacijos. Chore visą 
laiką dainavau. O šokiai buvo draudžiami, bet mes susirinkda- 
vom pas ką nors, užsidangstydavom langus ir šokdavom. 

Mokytoją J. Lebedį gerai prisimenu. Dar prieš jam ateinant 
pas mus, kažkas pasakė, kad jis toks pat griežtas, kaip mūsų 
matematikos mokytoja, kurios nepaprastai bijojom. 

Lebedys buvo ne tiek griežtas, kiek reiklus, taktiškas, ir mes 
ne tiek jo bijojom, kiek stengėmės jam įtikti. Buvo gėda neži- 
noti, ir gėda mus versdavo mokytis labiau negu baimė, 

Mokinių nuomone, J. Lebedys buvo laikomas rimtu mokyto- 
ju — nežiūrint jo griežtumo ir reiklumo, mes žinojome, kad, at- 
sitikus bėdai ar nelaimei, jis visada mus supras ir užstos. 

Su buvusia gimnazijos mokytoja Birietiene dabar dažnai pa- 
sikalbame apie gimnazijos laikus, mokytojus. Su didele pagarba 
ir meile prisimename ir mokytoją J. Lebedį. 


Genovaitė Martinėnaitė-Katinienė 


J. Lebedžio mokinė Utenos gim- 
nazijoje. Utenos T. Tilvyčio vi- 
durinės mokyklos anglų kalbos 
mokytoja. 


1942 metai. Aš mokiausi Utenos gimnazijos II“ klasėje. Bai- 
gusi Utenoje šešis skyrius (dabar Utenos III vid. mokyklos pa- 
state), įstojau į Utenos gimnazijos II klasę. Klasėse buvo daug 
mokinių, o mūsų klasėje — 43 mergaitės. Dauguma mergaičių bu- 
vo iš kaimo, tik kelios iš miesto. Pamokos prasidėdavo devintą 
valandą ryto. Mūsų klasė buvo antrame aukšte, prie salės, iš kur 
matėsi trys gimnazijos liepos, upė ir dalis gražaus parko. Klasė 
buvo didelė, graži ir erdvi. Mes jau buvome pripratę prie atski- 
rų dalykų mokytojų, kadangi penktame ir šeštame skyriuje dės- 

tė specialistai: mokytojas Genius — lietuvių kalbą, mokytojas Var- 
nas — matematiką, mokytojas Bložaitis — geografiją ir kt. 

Utenos gimnazijoje dėstė daug mokytojų. Sunku gerai prisi- 
minti juos visus, kadangi aš buvau tada 14 metų. Turiu visos 
klasės nuotrauką. Joje visos mergaitės ir klasės vadovė, istorijos 
mokytoja Uršulė Jasulaitytė. Vėliau su ja teko daug metų kar- 
tu dirbti. 

Vieną iš autoritetingų mokytojų — Jurgį Lebedį — jis dėstė 
mums vokiečių kalbą — gerai prisimenu. Dar kaip šiandien matau 
jį — nedidelio ūgio, visada su šypsena veide, sėdintį prieš klasę 
paaukštintame pulte, taip toli toli nuo mokinių. Jis tada buvo 
jaunas, 29 metų. Buvo gėda neišmokti pamokų, nors ir taip pa- 
sitaikydavo. Mokytojas J. Lebedys niekada nesibardavo, o ramiai, 
nesijaudindamas klausinėdavo geresnius mokinius, kurie viską 
atsakydavo. Sykį, per balandžio pirmąją, ir mes palinksminome 
mokytoją, kai vietoj kreidos padėjome sūrio gabalėlį. Mokytojas 
suprato mūsų išdaigą ir nusišypsojęs tęsė toliau pamoką. 

Praėjo daug metų. Su buvusiu mokytoju susitikau Vilniaus 
universitete, lietuvių literatūros katedroje 1970 metais, kai jis bu- 
vo tos katedros vedėjas. Malonu, kad profesorius pažino mane. 

Aš taip pat dirbu mokytoja. Dirbu toje pačioje mokykloje, ku- 
rioje mokiausi, kur pradėjo savo darbą įžymus lietuvių literatū- 
ros tyrinėtojas, filologijos daktaras Jurgis Lebedys. Tik mokyklos 
pastatas nebe tas. Pro naujosios langus matyti mūsų senoji gim- 
nazija, kurioje dabar mokosi internatinės mokyklos vaikai. Dirbu 
šioje mokykloje nuo 1949 metų. Kaip jie, tie metai, prabėgo, ir 
nepastebėjau, rodos, dar taip neseniai mokiausi pati, taip nese- 
niai klasėje skambėjo tylus ir ramus mokytojo J. Lebedžio balsas. 


Genovaitė Vaškelytė 


J. Lebedžio mokinė Utenos gim- 
nazijoje. Baigusi teisės mokslus, 
dirbo Šiaulių prokuratūroje, pas- 
kui Utenos kraštotyros muzie- 
juje. Dabar pensininkė. 


Prisimenu Jurgį Lebedį kaip savo mokytoją. Jis man dėstė 
lietuvių kalbą ir literatūrą Utenos gimnazijos VII klasėje. 

Mes, mokiniai, mokytojo J. Lebedžio nepaprastai bijojome. Ne- 
galėčiau pasakyti, kodėl. Jis niekada mūsų nebarė, niekada ne- 
girdėjome iš jo garsesnio žodžio, nieko nėra pastatęs į kampą 
ar išvijęs iš klasės. Gal mus taip baugino jo šypsena — truputį 
ironiška, truputį pajuokianti, o gal dvejetai, kuriuos rašydavo 
visiems be pasigailėjimo, ir mes bijodavome prisirinkti jų per 
daug. Prisimenu, ir aš kartą gavau lietuvių literatūros rašomojo 
darbo dvejetą. Gavau aš tą dvejetą, pasidarė labai liūdna, pikta, 

ir sakau: „„Nebėr ko ir mokytis!“. Lebedys ilgai tylėjo, žiūrėda- 
mas į mane, palingavo galva ir sako: „O mokytis reikia — argi 
verta, prieš pirmą kliūtį suklupus, nuleisti rankas“. 

Mokiniai labai greitai pajunta mokytojų silpnybes, jų įpro- 
čius. Aš žinojau, kad įis kviečia atsakinėti tuos, kurie išdykauja, 
todėl, kai gerai mokėdavau pamokas, pasistengdavau, kad mane 
pastebėtų. Kartą, tada mūsų mokykla buvo perkelta į žydų mo- 
kyklos patalpas, mes buvome susodinti ne taip, kaip sėdėdavome 
savo klasėje. Kadangi trūko suolų, mokiniai sėdėjo po tris, o man 
liko berniukas Čipkus, su kuriuo turėjau sėdėti. Klasėje tylu, mo- 
kytojas J. Lebedys pasakoja pamoką. Aš namų darbus buvau 
atlikus ir pamoką gerai mokėjau. Ką čia padarius, kad mokytojas 
mane pastebėtų? Turėjau adatą. Kas daryti — bakstelėjau ja savo 
suolo draugui į pašonę. Čipkus šūktelėjo, mokytojas atsigręžė, 
ilgai ir reikšmingai žiūrėjo į mane ir pakvietė atsakinėti. Gavau 
tada penketą, bet mokytojas neapsiėjo be ironiškos pastabos, ku- 
rios mums būdavo baisesnės už didžiausius pamokslus. 

Paskutinį kartą mačiau mokytoją (tada jau Vilniaus univer- 
siteto profesorių) Jurgį Lebedį 1970 metais per mūsų, 1945 me- 
tų abiturientų, laidos susitikimą Utenoje. 

Kadangi man teko organizuoti šį susitikimą, atėjau, kai dau- 
guma klasės draugų jau buvo susirinkę. Matau per pievelę atei- 
nantį profesorių. Aš pribėgu prie jo, sakau: „Labas, mokytojau!“ 
ir pabučiuoju jį. Lebedys staiga atstūmė mane, laikydamas už 
rankų, ilgai ilgai žiūrėjo: „Čia gal ta Vaškelytė, kuri gerai mo- 
kėjo lietuvių kalbą, bet tiek daug man nervų pagadino!“. Jis 
nesupyko, kad, senu papratimu, pavadinau jį mokytoju, tik pa- 
sakė: „Vadink ir toliau mane taip, atrodo, lyg aš daugeliu metų 
būčiau pajaunėjęs. Juk čia prabėgo patys gražiausi mano gyve- 
nimo metai“. 


Vytautas Petronis 


J. Lebedžio auklėtinis Utenos 
gimnazijoje. Baigė Vilniaus dai- 
lės institutą. Utenos 4-osios vi- 
durinės mokyklos mokytojas. 


Jurgis Lebedys buvo mano auklėtojas aštuntoje Utenos gim- 
nazijos klasėje. 

Susipažinau su mokytoju J. Lebedžiu per literatų būrelį, ku- 
riam jis tada vadovavo. Tais metais jis man nedėstė, bet mes su- 
sitikdavome būrelio susirinkimuose. Kartą, grįždamas iš jo namo, 
drįsau užkalbinti mokytoją apie ruošiamą literatų vakarą. Aš 
labai gerai prisimenu tą mūsų pirmąjį pokalbį — tada Lebedys 
sužavėjo mane kaip asmenybė. 

Teko būti pas šį mokytoją namuose. Jis tada gyveno Ežero 
gatvėje kartu su savo neišskiriamu draugu K. Žieviu. Kambarys 
buvo labai tvarkingas. Apskritai mokytojas Lebedys labai mėgo 
tvarką, reikalavo jos ir iš kitų. Prisimenu, kambaryje buvo ga- 
na daug knygų. : 

Trečias epizodas, kurį prisimenu iš mokyklos laikų, buvo ma- 
no pirmojo eilėraščio skaitymas. Tas eilėraštis vadinosi „„Smui- 
kas“. Skaičiau aš jį, kaip ir visi savo pirmąjį kūrinį, gana ne- 
drąsiai, bijodamas. Kai perskaičiau, visi prapliupo juoku — vai- 
kai visada šitaip mėgsta. Mokytojas J. Lebedys nutildė vaikus 
ir dar pagyrė mane. Tiesa, aš netapau poetu, tačiau šiltą mo- 
kytojo įvertinimą nešioju širdyje iki šiol. 

Mokytojas J. Lebedys kalbėdavo nepaprastai ramiai, nekel- 
damas balso. Sėdėjau trečiame suole — aš dar girdėjau, o toles- 
nieji jau turėdavo labai atidžiai klausyti. Pamokas dėstydavo 
nepaprastai tvarkingai, visada turėdavo užrašus. Nemėgo tuščia- 
žodžiavimo, viską stengdavosi pasakyti trumpai ir tiksliai. Su 
mokiniais santykiai buvo nei per daug griežti, nei per daug švel-- 
nūs. Dėstydamas kalbą, labai kėlė K. Būgą. Iš literatūros dau- 
giausia vertino senuosius rašytojus (S. Stanevičių ir kt.). Nepa- 
prastai mėgo ir lietuvių tautosaką: dainas, pasakas, mįsles. 
Apie senuosius lietuvių rašytojus rinko medžiagą ir mums apie 
juos labai daug pasakodavo. Jo stilius jau tada buvo moksli- 
ninko: viską dėstė detaliai, tačiau labai kruopščiai atrinkdavo 
faktus. Ir iš mokinių reikalavo nepaprastai daug. 

Mus, auklėtinius, jis labiau žavėjo kaip asmenybė negu kaip 
mokytojas. Nepakentė netvarkingai apsirengusių, nesipraususių, 
nesusitvarkiusių savo auklėtinių. 

Už tai, kad įskiepijo meilę lietuviškam žodžiui, esu dėkingas 
mokytojui J. Lebedžiui. 


MOKSLININKO DIENOS IR DARBAI 
Vladas Žulys 


J. Lebedžio auklėtinis Utenos 
gimnazijoje, vėliau jo artimas 
draugas. Filologijos kandidatas, 
Vilniaus universiteto Kauno va- 
karinio fakulteto docentas. 


Trys pažinties tarpsniai 

Pirmosios, dabar jau miglotos, laiko dulkių apneštos nuogir- 
dos apie J. Lebedį mane pasiekė 1939—1940 m., kai mokiausi 
šešiametėje Utenos valsčiaus mokykloje ir gyvenau kartu su tik- 
rais gimnazistais, kuriems širdyje šiek tiek pavydėjau aukštesnės 

padėties. Deja, ne vienas jų iš gimnazijos grįždavo su dvejetais, 
tarp „kietųjų“ mokytojų minėjo ir J. Lebedį. Kai pats pradėjau 
lankyti gimnaziją, kartais teiraudavausi pažįstamų, kaip J. Le- 
bedys jiems dėsto lietuvių kalbą. Girdėjau, kad apie literatūrą 
jie užsirašą daug (vadovėlių beveik niekas neturėjo). Gauti už 
rašinį penketą iš jo galįs ne bet kas. Kam parašąs penketą, ta 
įsidėmįs, neretai pakalbinąs, kviečiąs į literatų būrelį, pradedąs 
globoti. Daugeliui esanti laimė gauti ir trejetą „ant geležinkelio“, 
t. y. su dviem minusais, bet ir gavusius dvejetą su pliusu jis 
pagiriąs už pastangas, neatimąs jiems vilties. 

Man pačiam mokytis lietuvių kalbos pas J. Lebedį Utenos 
gimnazijoje neteko, bet 1942 m. rudenį jis tapo mūsų, ketvirta- 
klasių, auklėtoju ir pradėjo dėstyti lotynų kalbą. Pamenu, kad 
aiškino paprastai, glaustai,- atsakinėjant reikalavo tikslumo — su 
undecem duodecem pats įkliuvau, penketo lengvai nerašė, kartais 
vieną kitą po ne visai vykusio atsakinėjimo pasodindavo ir be 
pažymio, tik kokiu žodeliu durstelėdamas, taigi atsižvelgė ir į 
atsitiktinumus, nebuvo tikras „kirvis“. Dažnai primindavo, kad 
repetilio est mater studiorum, tarpais pats paskirdavo kartojimo 
pamokas ir taip padėjo tvirtus lotynų kalbos pamatus, kurie vėliau 
man labai pravertė. Man rodos, kad mūsų mokytojas tada dau- 
giau ėmė į nagą gabius tinginius. 

Kaip klasės auklėtojas J. Lebedys domėjosi ir mūsų namų 
skaitymu. Mokslo metų pradžioje jis mums padiktavo apie 40 
skaitytinų knygų sąrašą ir trimestro pabaigoje tikrindavo, ką 
esame skaitę. Lietuvių literatūros istorija ketvirtoje klasėje dar 
nebuvo dėstoma, bet nemažą to sąrašo dalį jau sudarė kūriniai, 
kurių mums reikės vėliau. Jame buvo Žemaitė, Maironis, Lazdynų 
Pelėda, Šatrijos Ragana, Petkevičaitė-Bitė, Biliūnas, Vienuolis, 
Krėvė ir kiti. Buvo ir Janonis su Cvirka. Jis aiškino, kad skaityti 
tik grožinę literatūrą nepakanka — reikia skaityti ir kitokias kny- 
gas. Iš tų kitokių knygų mums rekomendavo skaityti ne tik Ru- 
secko „„Baudžiavą“ ir „Knygnešį“, bet ir Petkevičaitės-Bitės ,,Ka- 
ro meto dienoraštį“, ir Kapsuko „Caro kalėjimuos“ (dabar pagal- 
voju, kad skatinimas hitlerinės okupacijos metais skaityti Janonį, 
Cvirką, Kapsuką buvo drąsus žingsnis). Jo sąraše buvo ir mūsų, 
paauglių, pasauliui artimesnės jaunimo klasikos; ją aptardamas, 
jis priminė, kad skaitant kartu reikia mokytis ir gražios kalbos, 
tam rekomendavo J. Balčikonio vertimus ir A. Vaičiulaičio „Va- 
karas sargo namely“. Tą literatūros sąrašą ir jo paaiškinimus aš 
ir dabar dar palyginti gerai prisimenu tik todėl, kad labai mėgau 
knygas ir norėjau, kad kas padėtų čia susigaudyti. Taigi J. Lebe- 
dys man iškart tapo sektinu autoritetu, kuriuo galima pasikliauti. 

Ne visos klasės auklėtojo pareigos tais laikais buvo malonios. 
Pavyzdžiui, reikėdavo tikrinti mokinių švarą. Mūsų auklėtojas 
tų pareigų nesipurtė, ir mes, sustoję suoluose ir atsisagstę bal- 
tinius, turėdavome rodyti išvirkštinę jų pusę. Jeigu kuris mokinys 
įkliudavo, jis klausdavo, ar seniai buvęs namuose, ar toli gyvena 

tėvai, ar yra pirtis, kiek tėvai turi žemės. Kiek pamenu, skur- 
desnių tėvų vaikams buvo atlaidesnis, o šiaip išgirsdavome savi- 
tos šypsenėlės lydimą repliką, ir ausys imdavo rausti savaime... 

J. Lebedys vadovavo ir gimnazijos bibliotekai, keisti knygoms 
jam reikėjo pagalbininkų, juos jis paprastai rinkosi iš savo auk- 
lėtinių, ir vienas jo padėjėjas kartą pašnekino mane ir pristatė 
auklėtojui kaip mėgstantį skaityti knygas. Tas atsitiktinumas —- 
vaikinas buvo iš mano krašto ir todėl mane geriau pažinojo — 
pasirodė tiesiog lemtingas tolesniam mano gyvenimui, susiejo jį 
su J. Lebedžiu ir su lituanistika. Mano pareigos buvo labai pa- 
prastos: reikėjo surasti lentynose pageidaujamas knygas ir sudė- 
lioti grąžintas, o J. Lebedys jas registravo. Pamenu, ne kiekvie- 
nam norimą knygą duodavo. Daugiausia kentėjo merginos, per 
anksti užsimaniusios iš literatūros susipažinti su meile, bet jas 
jis gynė tik nuo sentimentalios literatūros, nuo „„Raupsuotosios“ 
ir kitų panašių knygų. Tapęs padėjėju, iš bibliotekos aš galėjau 
gauti ir „deficitą“. Pasakų skaitymo metai jau buvo praėję, traukė 
tolimi kraštai ir nepaprasti atsitikimai, tad iš pradžių panirau 
į M. Ridą ir panašius „klasikus“. Tai pastebėjęs, kartą auklėtojas 
mane labai taktiškai nuo jų sulaikė, paklausdamas, ar aš tikiu 
tuo, ką jie rašo. Taip pamažu ėmiau domėtis knygomis ir iš jo 
pateikto sąrašo, o netrukus aptikau intymiąją lietuvių lyriką ir 
rimtai įstrigau joje. Pastebėjęs, kad aš atsakančiai susidomėjau 
literatūra, jau kitais metais J. Lebedys man pradėjo piršti knygas 
ir apie literatūrą. Taigi šešiolikmetis skaičiau V. Mykolaitį-Pu- 
tiną, M. Miškinį, J. Grinių, V. Dubą, ieškojau straipsnių žurna- 
luose. Pamenu, kad apie J. Griniaus darbus jis pats atsiliepė 
gana kritiškai: sakė, kad knyga apie O. Milašių, nerašiusį lietu- 
viškai, mums esanti prabanga, o Putino lyrikos jis kaip reikiant 
nesuvokęs, nes prie jos ėjęs su išankstiniu nusistatymu. 

Kai nebūdavo knygas keičiančių mokinių, bibliotekoje J. Lebe- 
dys kartais ir plačiau įsišnekdavo apie literatūrą. Visų pirma 
reikią gerai susipažinti su pasauline literatūra, jos šedevrai turi 
padėti išsiugdyti gerą estetinį skonį, bet plėšti reikia savo dirvo- 
nus. Kad ir kaip patiktų Gėtė ar Sekspyras, apie juos esą pri- 
rašyta tiek, kad viskas viename kambaryje netilptų, o apie dau- 
gelį lietuvių rašytojų dar nėra jokių monografijų. Bet lietuvių 
literatūros per daug neidealizavo. Kartą sakė, kad reikia tik pa- 
vydėti norvegams, kurių yra kiek ir lietuvių, bet jie jau prasimušė 
į pasaulinę literatūrą. Dėl to daugiausia kalta esanti istorija. Be 
Donelaičio, iš mūsų europinio masto esąs dar Putinas, tik jo už 
Lietuvos niekas nežino. Dar kitu atveju kalbėjo, kad toks geras 
stilistas, kaip A. Vaičiulaitis, imasi nereikšmingų temų, o J. Alek- 
sandriškis taptų dideliu poetų, jeigu paliestų tai, kas visiems 
skauda. Tik daug vėliau supratau, kad mano mokytojas simpati- 
zavo visuomeniškai, gyvenimą aktyviai veikiančiai literatūrai. 

Per tuos pokalbius J. Lebedys paskatino mane mokytis sa- 
varankiškai kitų kalbų. Mūsų vertimai dažnai esą netobuli, iš jų 

negalima gerai susipažinti su pasauline literatūra. Lituanistui 
ypač reikią mokėti tas kalbas, kurios ir Lietuvoje vartojamos, be 
kurių negalima kaip reikiant pažinti mūsų praeities. Geriau mo- 
kėti daugiau kalbų pasyviai negu kokią vieną labai gerai. Iš 
pradžių patarė pasimokyti ir gramatikos, nors tai ir nėra malonus 
užsiėmimas, kartais reikia ir pakalti, o paskui neužsisėdėti prie 
lengvų tekstų, bet imti klasikus: iš pradžių esą sunku, bet užtat 
greičiau išmoksti. Pradėti man patarė nuo rusų kalbos, kurios 
gali greit prireikti. Vasaros atostogoms paskolino J. Barono žo- 
dyną, iš bibliotekos leido paimti Puškino tomą ir rekomendavo 
pradėti skaityti jo. pasakas, nes niekas neeiliavęs tokia natūralia 
kalba. Pirmasis žingsnis man, deja, nepasisekė: pasirodė, kad per 
mažai moku gramatika (rusų kalbos tik metus buvau mokęsis 
pradinėje, bet daug ką pamiršau), painiojosi neįprastos raidės, 
ir sunkumai įveikė gerus norus. Sėkmingesnis buvo vokiečių, pran- 
cūzų ir kitų kalbų mokymasis vėliau. Patyriau, kad jo metodas 
man visai tinka: vokiškai iš esmės (žinoma, pasyviai) išmokau 
per du keturiasdešimt ketvirtųjų vasaros mėnesius skaitydamas 
Gėtės poeziją, per kurią iš pradžių yriausi su dideliu vargu, nes, 
pavyzdžiui, iš gimnazijos dar nežinojau, kas yra konjunktyvas, 
bet jį supratau iš konteksto. 

Utenos gimnazijoje J. Lebedys įtraukė mane ir į literatų bū- 
relio veiklą. Pamenu, kad konkursui buvau parašęs vieną vaiz- 
delį, už jį susilaukiau paskatinimo, bet jis įžvalgiai numatė, kad 
rašytojo iš manęs nebus, ir patarinėjo rašyti referatus. Pamenu 
ir mums paprusinti pavasariais rengiamus literatūros seminarus, 
kuriuose mokytojai kalbėjo apie įvairius, mums dar negirdėtus 
dalykus, pavyzdžiui, vienas mokytojas skaitė pranešimą apie die- 
nos ir saulės bei apie nakties ir mėnulio poetus. J. Lebedys pasa- 
kojo apie nacionalinio charakterio perteikimą, sakė, kad lietuviš- 
kumas mažai priklauso nuo pačios temos pasirinkimo, svarbesnis 
esąs gebėjimas pavaizduoti vidinį žmonių gyvenimą, o jo „An- 
tanuko ryte“ yra daugiau negu kokiame storame romane. 

Artėjant Rytų frontui, J. Lebedys apsilankė ir mano tėviškė- 
je: norėjo apsižiūrėti nuošalesnę vietą savo knygoms. Baigėsi 
birželis, ir kai po žūklės Uozbyje nuėjome miegoti ant šieno, 
nakties tyloje jau buvo girdėti fronto dundesys. Prieš užmiegant 
jis kalbėjo, kad Lietuvoje netrukus keisis valdžia, kad, kaip ir 
visada, po karo bus nelengva, bet trauktis iš Lietuvos nereikėtų: 
čia, vietoje, stigs apsišvietusių žmonių, o mokytis bus lengviau 
negu okupacijos metais, nes mokslas, net aukštasis, bus visiems 
prieinamas. Vėliau, liepos pradžioje, kai J. Lebedys jau buvo 
išvykęs į savo tėviškę, o Utena priplūdo vermachto ir vyrams 
joje rodytis buvo neatsargu, mano mama, tolydžio raginama, su 
prasčiausiu arkliuku šunkeliais nusigavo į Uteną ir kitur dar 
neišvežtas knygas pargabeno į mano tėviškę (neramias dienas 
pragulėjo jos tarp aviečių pastatytoje kraitinėje skrynioje — mat 
pirkia kartais galėjo suliepsnoti). 

O 1944 m. rudenį J. Lebedys persikėlė į Panevėžio mokytojų 
seminariją, ir mūsų bendravimas pamažu nutrūko. Kartais dar 
gaudavau vieną kitą jo laišką, kartą aš pats nuvažiavau į Pane- 
vėžį, ir tada jis patarė man neužsisėdėti vidurinėje mokykloje, 
laikyti egzaminus eksternu ir stoti į universitetą studijuoti litua- 
nistikos. Apsilankęs universitete, man net nurašė lituanistų mo- 
kymo planą, kad iš anksto žinočiau, kokie įdomūs dalykai ten ma- 
nęs laukia, ir aš tą planą beveik atmintinai mokėjau. 

Kai 1946 m. buvau priimtas į universitetą, čia radau ir pra- 
dėjusį dirbti savo mokytoją. Jis vėl patarė mokytis dar vienos 
kalbos (pasirinkau anglų), sudarė galimybę naudotis Mokslų Aka- 
demijos biblioteka, prikalbino nelaukiant gilintis į Donelaitį, skai- 
tyti šaltinius (skaičiau F. Tecnerį), tik tos mano studijos ėmė 
ir po trijų mėnesių staiga nutrūko. Bet šiokie tokie ryšiai per 
netrumpą tarpą išliko, iš jo gaudavau knygų. Kai kartą prasita- 
riau, kad pradėjau mokytis graikiškai, jis vis dėlto į tai pažiūrėjo 
skeptiškai: lengviau ir naudingiau esą išmokti bent tris naująsias 
kalbas (tai žinojo iš savo patirties). 

Antrasis artimesnės pažinties tarpsnis prasidėjo 1954 m., kai 
aš, amžiumi jau peraugęs ir diplomantus, daugiausia jo skatina- 
mas vėl atsidūriau tarp pirmakursių lituanistų. Bendrabučio ne- 
gavau, nuomotis kambarį neturėjau iš ko, ir buvęs mano moky- 
tojas pasigailėjo manęs ir pirmiems metams, kol įleisiu gilesnes 
šaknis, priglaudė pas save. Jau žinojau, kad jis yra mokslininkas, 
tik dar neturėjau gero supratimo, ką reiškia juo būti. Kartu gy- 
vendamas, gavau progą tai stebėti. Iš pradžių į akis krito išori- 
nės detalės. Jis gulė anksti, apie devintą, kėlė paprastai dar prieš 
šešias ir be pusryčių sėdo prie rašomojo stalo. Jei kurią dieną 
neturėdavo paskaitų, dirbdavo iki pietų, paskui valandą kitą pa- 
slidinėdavo ir vėl dirbdavo. Dirbo labai susitelkęs, kambariuose 
turėjo būti tylu. Prieš rašydamas susidarydavo gana išsamų ir 
gerai apmąstytą planą, kurio dažnai ir nebetekdavo keisti. Ra- 
šydamas ne tiek skrebino plunksna, kiek mąstė — paprastai neju- 
dėdamas sėdėjo ir žiūrėjo į priešais stovinčio namo pajuodusią 
sieną. Mąstydavo, kol visiškai išbaigdavo sakinį. Tada aiškiu 
braižu, kad skaitant neįsiveltų neaiškumų, jį parašydavo tiesiai 
švarraštyje. Tik retkarčiais, kai nesisekdavo, vieną kitą variantą 
išbandydavo popieriaus skiautėje. Po ranka turėjo neseniai išėjusį 
„Dabartinės lietuvių kalbos žodyną“ ir dažnokai jį vartė, ieško- 
damas tinkamiausio žodžio. Ypač žiūrėjo, kad citatos ir šaltinių 
nuorodos būtų tikslios, suabejojęs savo išrašais, eidavo į biblio- 
teką pasitikrinti, nors dažniausiai visai be reikalo. Sakė, kad ge- 
riausiai pavyksta, kai per dieną parašąs puslapį ar du, o jeigu 
prirašąs daugiau, paskui reikia taisyti. Brangindamas laiką, vė- 
lesnio redagavimo ir perdirbinėjimo nemėgo. Kai rašė vieną dar- 
bą, jau tvirtai žinojo, ką darys vėliau, įvairių pedagoginių rūpes- 
čių užgriūtas, nuspėdamas kokią valandėlę, rinko medžiagą ki- 
tam darbui. 

Kai, padaręs pertraukėlę, išeidavo į virtuvę ir kartu papyp- 
kiuodavom, neretai užsimegzdavo koks nors pokalbis. Jų buvo 
įvairių įvairiausių, bet jis nemėgo leistis į kalbas apie buitį, pa- 
vyzdžiui, kur ką galima gauti (išimtį darė tik žvejybos įrankiams, 
slidiniams batams ir panašiems dalykams), nemėgo ir pokalbių 
labai abstrakčiomis temomis, nebuvo linkęs grįžti prisiminimais 
į praeitį— iš visko buvo matyti, kad yra tvirtai suaugęs su da- 
bartimi ir gyvena jos ir ateities rūpesčiais. Gerai pažinojo žmo- 
nes, perprato slaptus jų norus ir elgesio motyvus. Apskritai mėgo 
bendrauti su įvairiais žmonėmis ir su kiekvienu rasdavo apie ką 
pakalbėti. 

Snekėdamas apie studentus, sakydavo, kad gabiausiems rei- 
kia didesnio dėmesio, nes iš jų galima daug ko tikėtis, bet ga- 
būs lituanistai ne visada išaugą iš tų, kurie vidurines baigia 
tik penketais. Kartais koks nors studentas žemesniuose kursuose 
niekuo neišsiskiria iš būrio, bet vėliau rimtai susidomi kuo nors, 
ir iš jo išeina geras filologas. Svarbiausia esą užkibti už ko nors. 
Sakė, kad studentai labiausiai ūgteli ne klausydami paskaitų, bet 
rašydami darbus. Paskaitų dalykams išmokti neretai pakanka 
geros atminties, o seminariniai ir kiti darbai kaip veidrodis rodo 
visą žmogų, ir čia nieko nenuslėpsi. Jam atrodė, kad mūsų aukš- 
toji mokykla, apkraudama studentus dideliais paskaitų kursais, 
nepakankamai ugdo jų savarankiškumą ir intelektualinį aktyvu- 
mą. Ne vienas ir gabus prisitaikąs prie tokios studijų tvarkos, 
einąs su bendra srove ir iki studijų galo taip ir neatskleidžiąs 
tikrųjų savo galimybių. 

Jo nuomonė apie daug ką buvo nevaržoma nusistovėjusių pa- 
žiūrų. Net ir apie pasaulinę literatūrą jis samprotavo gana lais- 
vai. Sakėsi, pavyzdžiui, nemėgstąs „Eneidos“, nes joje Vergili- 
jus, įsiteikdamas Augustui, Enėją per dažnai vadina pius,— koks 
iš jo herojus, jeigu jis net nesugebėjęs kaip reikiant mylėti Di- 
donos? Pats jis labiau vertino „Georgikas“, čia gal prisidėjo ir 
sentimentai Donelaičio ,„Metams“. Arba, pavyzdžiui, kai kuriuos 
pasaulinius šedevrus jis laikė per daug ištęstais, prie jų skyrė 
ne tik „Don Kichotą“, bet ir Sent-Egziuperi „Žemę, žmonių pla- 
netą“. Man ne kartą yra prasitaręs, kad menas turi savitus dės- 
nius: jame esančios viršūnės, kurių vėliau niekam nepavyksta 
pasiekti. Dramaturgijoje tokia viršūne laikė Šekspyrą, o prozoje 
Balzaką. Atrodo, kad ir kitus prozaikus neretai vertino Balzako 
mastu. Kai vėliau kartą jam nunešiau paskaityti Folknerio „Rū- 
mus“, jis sakė, kad šis rašytojas menine jėga prilygstąs Balzakui, 
nes iš nelabai įdomaus dalyko — karvės užklydimo į svetimą 
ganyklą — sugebąs sukurti žmogišką dramą. 

Nors ir nedaug laiko turėdamas, J. Lebedys rasdavo kada nu- 
eiti į teatrą, kiną, mėgo klausytis muzikos. Jos viršūne jis laikė 
Bethoveną, nepaprastai mėgo jo Devintąją, tik ne visada žavėjosi 
jos atlikimu. Patiko jam Bethoveno Trečioji ir Penktoji, jo Tre- 
čiasis koncertas fortepijonui ir orkestrui, ypač patetiška jo įžanga 

(toliau įspūdis išblėstąs) ir „Apasionata“. Mielai klausėsi ir 
J. S. Bacho kūrinių vargonams, Haidno „Metų laikų“ (asociavosi 
su Donelaičiu), Mocarto „Reguiem“ ir 40-osios simfonijos G-moll, 
Suberto „Nebaigtosios“. Kai klausydavosi jo ,Upėtakių kvinteto“, 
sakėsi tarsi matąs, kaip iš vandens purslų šokinėja upėtakiai. 
Bet kartą prasitarė, kad didžiųjų kompozitorių galima klausytis 
tik tarpais, kaip kokioje šventėje, o lietuvių liaudies dainos jam 
niekada nenusibostančios. : 

Kai vėliau jo vadovaujamas rašiau diplominį darbą apie A. Vi- 
jūką-Kojelavičių, iš savo mokytojo jau buvau daug ko išmokęs, 
bet vis išgirsdavau blaivių patarimų. Kartą, pavyzdžiui, sakė, 
kad, skaitant kitų darbus, reikia žiūrėti, kas rašė, nes vieni rašo 
tik kai turi pasakyti ką nauja, o kiti rašinėja tik radę progą 
spausdintis. Mano diplominiu jis nebuvo labai patenkintas: ne- 
sugebėjau žymiau išplėtoti dar pirmame kurse rašytos dalies 
(šią jis pamatuotai laikė svarbiausia) apie „Lietuvos isto- 
rijos“ literatūrinius elementus. Be to, kai dabar pagalvoju, 
būti originalesniam man tada trukdė ir jo paties autoritetas. 
Jam nepatiko ir tai, kad menkai tesigyniau nuo oponento priekaiš- 
tų. Jo manymu, nepakanka parašyti darbą, reikia mokėti ir argu- 
mentuotai ginti savo pozicijas: gyvenimas yra kova, ir jeigu nu- 
sileisi kitų nuomonėms, į tave nelabai kas kreips dėmesį, atsidursi 
šalikelėje. Paskui paklausė, ką man apskritai davusios studijos 
universitete. Daug negalvodamas aš pasakiau, kad iš studijų tikė- 
jausi daugiau. Jis priminė, kad labai svarbu yra ir gauti tvirtus, 
be spragų specialybės pagrindus, nes jie leidžia matyti atskirų 
reiškinių vietą bendrame procese, o tada jau gali pradėti ir spe- 
cializuotis. 

Trečiasis artimesnio bendravimo tarpsnis prasidėjo, kai po 
trejų metų darbo vidurinėje mokykloje 1962 m. rudenį vėl atsi- 
dūriau Vilniuje, tik tapau ne lietuvių literatūros, o lietuvių kal- 
bos katedros aspirantu. Metai ėjo sparčiai, rašyti darbą iš seno- 
sios lietuvių literatūros galimybių neatsirado, ir J. Lebedys, ma- 
tydamas, kad aš galiu visai nusimėtyti, paskatino mare nelau- 
kiant imtis kalbos ir patarė rinktis temą iš to paties laikotarpio, 
kuriuo domėjausi,— būsią lengviau. Mano pasirinkta tema apie 
J. Rėzos leksiką nebuvo labai patenkintas. Sakė, kad lietuvių li- 
teratūrinės kalbos istorijoje dar ne laikas siauroms temoms, no- 
rėjo, kad rašyčiau darbą apie senojo laikotarpio lietuvių kalbos 
žodynus — toks darbas visuomenei kol kas būsiąs naudingesnis. 
Kai vėliau kartą pasakiau, kad manęs apskritai netraukia plačios 
temos, kad daugiau nauja galima duoti straipsniais, o ne knygo- 
mis, nes jose paprastai daug vietos užima kitų darbų apžvalgos, 
jis atšovė, kad laivas be balasto neplaukia (pats rašyti straips- 
nius jis nelabai mėgo, nes, kaip sakė, daugelis vėliau nebeprisi- 
verčia jų susirasti, o knygos ilgiau skaitomos). 

Nors buvau kitoje katedroje, J. Lebedys ir toliau nešykštėjo 
įvairių patarimų. Paskolinęs V. Falkenhano studiją apie Bretkū- 

ną, patarė nepulti tuoj rašyti: disertantas turįs susigyventi su 
tyrinėjama epocha. Rašyti reikią pradėti tik tada, kai jau laisvai 
orientuojiesi apie epochą, o naujų faktų nebesurandi (vėliau mi- 
nėjo, kad pats per ilgai gaišęs, ieškodamas medžiagos apie Dauk- 
šą). Kitą kartą kalbėjo, kad, darantis specialistu, reikia išsiugdyti 
ir platų savo mokslo problematikos supratimą, ir turėti savo sritį, 
kur būtum vienintelis ir sunkiai pakeičiamas, nes dėl to būsi rei- 
kalingas visuomenei. Bet kartu jis nepalankiai prasitarė apie 
tuos, kurie į savo sritį žiūri kaip į savo daržą. Moksle visiems 
turį pakakti vietos, nes žmonės nėra vienodų polinkių ir tuos 
pačius dalykus paprastai tyrinėja skirtingais aspektais. Tikras 
mokslininkas neturįs pamiršti, kad jį išaugino kiti, ir turįs ruošti 
sau pamainą, nes su saule niekas negyvena. 

Dabar, kai jau žinau, kad nebesutiksiu savo Mokytojo, nepa- 
sitarsiu ar nepasiguosiu, klausiu savęs, ką iš jo esu gavęs. Ne- 
tapau nei uoliu žveju, nei valgomų grybų žinovu, ilgainiui už- 
mečiau ir slides, dėl darbo sąlygų nutolau ir nuo jo mėgtos feo- 
dalizmo epochos, bet galiu atvirai pasakyti, kad J. Lebedys 
daugiausia prisidėjo prie mano atėjimo į lituanistiką ir formavo 
mane kaip filologą. Stengiausi mokytis iš jo filologinio darbo kul- 
tūros: pastabumo detalėms, ištikimybės faktams, apdairaus elgi- 
mosi su jais, aiškaus ir glausto minčių dėstymo ir dar daug ko 
kita, nors savo Mokytojo tobulumo čia ir negaliu pasiekti. Paty- 
riau iš jo ir daug žmogiškos šilumos, net tėviško rūpinimosi, už 
kurį jam ypač jaučiuosi dėkingas ir kartu skolingas. 


Vladas Žukas 


Filologijos daktaras, Vilniaus 
universiteto mokslinės informa- 
cijos katedros profesorius. Ilgai 
bendravo su J. Lebedžiu. 


Su proiesorium Jurgiu Lebedžiu teko bendrauti apie 20 metų. 
1951 m. baigęs Vilniaus universitetą, buvau paskirtas asistentu į 
lietuvių literatūros katedrą dėstyti bibliografijos tik ką atidarytos 
bibliotekininkystės specialybės studentams. Po metų buvo įsteig- 
ta bibliotekininkystės katedra, į kurią perėjau dirbti. Su profe- 
soriumi J. Lebedžiu susitikdavau lietuvių literatūros katedroje, 
kur jis dirbo, o paskui to paties Istorijos-tilologijos fakulteto po- 
sėdžiuose, susirinkimuose. Dažnai tekdavo matytis bibliotekoje, 
ypač senųjų spaudinių ir rankraščių skyriuje. Artimesnių asmeni- 
nių kontaktų atsirado, kai 1958 m. pradėjau dalyvauti J. Lebe- 
džio vadovaujamų slidininkų žygiuose. Daug kartų girdėjau J. Le- 
bedį kalbant, diskutuojant, juokaujant. Nemažai ir pats esu kal- 
bėjęsis. Daugel profesoriaus minčių liko neužfiksuota ir nuėjo 

aa Įstrigo tik vienas kitas pasikalbėjimas, lakoniškos 
razės. 

J. Lebedys darė didelį įspūdį ir, aišku, poveikį jaunesniems 
kolegoms reta erudicija, vidiniu tvirtumu ir principingumu, su- 
gebėjimu daug ir sistemingai dirbti, mokėjimu džiaugtis kitų 
laimėjimais ir reikliai, objektyviai juos vertinti. Jis visą laiką tu- 
rėdavo įvairių mokslinių sumanymų, įdomių idėjų, tad jo aplin- 
koje visuomet buvo intelektualinė atmosfera, rimtos šnekos. 

J. Lebedžio paskaitų studijų metais neteko klausyti. Kai mūsų 
IV lituanistų kursą 1949 m. rudenį perkėlė iš Kauno universiteto 
į Vilnių, jis buvo kūrybinėse atostogose — rašė kandidatinę di- 
sertaciją. Be to, feodalizmo epochos lietuvių literatūros istoriją, 
kurią jis dėstė, mūsų buvo išklausyta Kaune. Nedalyvauta nė 
J. Lebedžio seminare. Iš pasakojimų girdėjau, kad profesorius 
labai reiklus pedagogas. 

Pats J. Lebedžio pedagoginį reiklumą patyriau 1951 m. pa- 
vasarį, gindamas diplominį darbą „Žemaitė visuomenininkė 1863— 
1916“. (Darbui vadovavo prof. V. Mykolaitis.) Recenzijoje (ją 
išsaugojau) J. Lebedys pažymėjo, kad darbe sukaupta daug me- 
džiagos, kuri iki šiol nebuvo panaudota. Antra vertus, recenzen- 
tas nurodė nemažai darbo trūkumų. Esą toji gausi ir įdomi me- 
džiaga nėra visai pavaldi diplomantui. Be to, padaryta priekaištų 
dėl kompozicijos, medžiagos atrankos (per daug išsiplėsta), ant- 
raeilių reiškinių pervertinimo, o vietomis ir rašytojos idealizavi- 
mo, Sintetinio apibendrinimo stokos. Nurodė, kad skyriuje „Že- 
maitės visuomenininkės portretas“ rašytojos portreto nėra — tai 
darbo santrauka. 

Praėjus keleriems metams, ieškojau temos kandidatinei di- 
sertacijai — norėjau ką nors rašyti iš lietuvių literatūros istori- 
jos. Tuo reikalu tariausi ir su J. Lebedžiu: gal imtis K. Donelai- 
čio raštų leidimo istorijos, o gal rašyti Žemaitės biografiją — 
parengti detalų jos gyvenimo ir kūrybos metraštį. J. Lebedys 
patarė imtis Žemaitės, nes jau mano diplominiame darbe esą 
sukaupta nemažai duomenų. 

Man atrodė, kad savo kietu charakteriu, psichine struktūra 
(dominavo loginis, racionalus pradas) J. Lebedys buvo labiau 
linkęs į mokslo tiriamąjį negu pedagoginį darbą. Jis buvo gerai 
pasikaustęs mokslininkas: mokėjo keletą užsienio kalbų, turėjo 
didelį intelektualinio darbo patyrimą. Įspūdį darė jo sugebėjimas 
interpretuoti, įprasminti atskirus istorinius, kultūrinius, biograii- 
nius faktus, mokėjimas iš jų sukurti epochos vaizdą, aplinkos, 
kurioje gyveno rašytojas, atmosferą, atskleisti, atrodo, tolimų reiš- 
kinių ryšius. Iš pirmo žvilgsnio fragmentiški arba su tiriama 
problema mažai susiję duomenys J. Lebedžio interpretuojami virs- 
davo svarbiais, padėdavo rutulioti temą, pagrįsti autoriaus kon- 
cepciją. Profesoriaus monografijose apie M. Daukšą ir S. Stane- 
vičių mes randame ne tik detaliai nupieštą tų rašytojų paveikslą, 
bet ir jų epochos vaizdą. 

J. Lebedys buvo plačių interesų mokslininkas — jis turėjo di- 
delį autoritetą ne tik tarp literatūrologų, bet ir tarp folkloristų, 
kalbininkų, bibliografų. Į J. Lebedį dėl disertacijos temos, atskirų 
problemų, mokslinio darbo metodikos neretai kreipdavosi jauni 
specialistai. Kartais jis buvo kviečiamas viešai pakalbėti apie 
mokslinio darbo metodiką. Rodos, 1955 m. Istorijos-filologijos 
fakulteto dekanas pakvietė J. Lebedį pakalbėti aspirantams ir 
jauniems dėstytojams, kaip rašyti disertaciją. Jis aiškino, kaip 
skaityti tiriamą problemą liečiančią literatūrą, kaip rinkti ir tvar- 
kyti medžiagą. Pranešėjas pasakojo, kad, skaitant knygas, straips- 
nius, įvairius archyvinius šaltinius, reikia ne tik rašyti jų san- 
traukas, ištraukas, bet ir fiksuoti savo mintis, kurios kyla skai- 
tant literatūrą. Pasižymėtina ir tai, kas ateina į galvą su kuo 
nors kalbantis rūpima tema. -Savo mintis derėtų tinkamai užra- 
šyti, susisteminti ir pridėti prie medžiagos, susijusios su tiriama 
problema. 

Mokslinio darbo metodikos klausimus J. Lebedys yra ir vėliau 
auditorijai aiškinęs. J. Lebedys buvo tos nuomonės, kad smulkūs, 
epizodiniai darbai (nedideli straipsniai, recenzijos) atima nema- 
žai laiko, be to, išblaško rašančiojo dėmesį. Dėl to ir pats jų 
vengdavo, ir kritiškai atsiliepdavo apie kitus, daug rašinėjančius 
į spaudą. 

Kartą universiteto lietuvių literatūros katedros posėdyje svars- 
tėme J. Lebedžio monografiją „Mikalojus Daukša“. Ji buvo pri- 
statoma gynimui kaip daktarinė disertacija. Doc. J. Zinkus paste- 
bėjo, kad darbui trūksta platesnės istoriografinės dalies, nėra 
bibliografijos sąrašo, todėl pasiūlė parengti monografijai prie- 
dą — bibliografinę rodyklę. Aš pasakiau, kad toje rodyklėje lite- 
ratūrą vertėtų anotuoti, kad duotų istoriografijos apie M. Daukšą 
vaizdą, kurio pageidavo J. Zinkus. Praėjus kuriam laikui po di- 
sertacijos gynimo, J. Lebedys man priekaištavo, kam tada kated- 
ros posėdyje raginęs rengti knygos bibliografinį priedą. Tam jis 
sugaišęs daug brangaus laiko ir negalėjęs dirbti kitų darbų. Man 
tas priekaištas buvo skaudus, nors kai po autoriaus mirties „Mi- 
kalojaus Daukšos bibliografija“ išėjo atskira knyga, rodėsi, kad 
įdėtas darbas lyg ir pasiteisino. Antra vertus, jeigu ne ši biblio- 
gralija, gal profesorius būtų spėjęs parašyti monografiją apie 
lietuvių kalbos vartojimą viešajame gyvenime XVII-XVIII a. 

Mokslinis darbas J. Lebedžiui buvo nuolatinis, ritmingas pro- 
cesas. Profesorius laikydavosi griežtos dienotvarkės: guldavo 
10 val. vakaro, keldavosi 6 val. ryto ir sėsdavo prie darbo stalo. 
Pirmąją dienos pusę intensyviai dirbdavo kūrybinį darbą, ant- 
rąją praleisdavo bibliotekose bei archyvuose, tikslindamas šalti- 
nius arba ieškodamas naujų duomenų. Labai dažnai J. Lebedį 
galėdavai „matyti Vilniaus universiteto, Mokslų Akademijos bei 
kitų bibliotekų rankraštynuose. Kartais universiteto Smuglevi- 
čiaus salėje jis ir savo darbus rašydavęs. Matyt, ten buvo ra- 

miau, gerai nuteikdavo senųjų spaudinių ir rankraščių skaityk- 
los aplinka. 

Kaip profesorius rinkdavo ir tvarkydavo archyvinę medžiagą, 
iš dalies rodo likę dokumentų išrašai, ypač monografijai apie 
kalbos vartojimą. J. Lebedys mėgo vartyti senus dokumentus, 
stropiai kopijuodavo rastą medžiagą. Apie 1960 m. Lietuvos TSR 
centriniame valstybiniame archyve peržiūrinėjau Švietimo mi- 
nisterijos Knygų leidimo komisijos ir kai kuriuos kitus fondus. 
Ten užtikau M. Daukšos „Postilės“ 1926 m. leidimą liečiančių 
dokumentų (J. Gerulio raštą Knygų leidimo komisijai, Klaipėdos 
„Ryto“ spaustuvės raštą ir kt.). J. Lebedys tuo metu rengė mo- 
nograliją apie M. Daukšą ir fiksavo visą rašytoją bei jo knygas 
liečiančią medžiagą. Pakviečiau profesorių pažiūrėti tų dokumen- 
tų. Labai susikaupęs jis dokumentus nurašinėjo, vėliau nuorašą 
tikrino, lygino su originalu. 

Profesorius ne kartą yra kalbėjęs, kad vadovavimas katedrai 
jį slegia, vargina, o susirinkimai, įvairūs posėdžiai atima daug 
laiko. J. Lebedį nuo jo asmeninių mokslinių darbų atitraukdavo 
ir disertacijų oponavimas, ypač mirus prof. B. Pranskui. J. Lebe- 
dys rašė recenzijas apie folkloristines kandidatines disertacijas, 
apie kalbininkų J. Palionio, J. Kazlausko daktarines disertacijas. 
Nors recenzuodamas sugaišdavo nemažai laiko, profesorius to 
darbo nevengė, nes mažai dar tebuvo literatūros mokslo specia- 
listų, turinčių daktaro laipsnį. 

J. Lebedžio mokslinius interesus, darbo metodiką, požiūrį į 
kitų autorių tyrinėjimus iš dalies atspindi girdėti pokalbiai, pa- 
stabos, diskusijos. Kartą buvo paliesta lietuvių mitologijos tyri- 
nėjimų būklė. J. Lebedys pasakė, kad tai dar rimtai netyrinėta, 
labiausiai supainiota ir įvairiais fantastiniais aprašymais apnešta 
sritis. Norinčiam tą klausimą objektyviai nušviesti reikėsią labai 
gero pasirengimo, didelės erudicijos ir intuicijos. 

Profesorius J. Lebedys su didele pagarba minėdavo prof. 
K. Jablonskį, labai vertino jo darbus, ypač paskelbtus archyvi- 
nius dokumentus. Lietuvių kalbos ir literatūros instituto sukvies- 
tame pasitarime feodalizmo epochos lietuvių literatūros proble- 
moms aptarti J. Lebedys yra kalbėjęs, kad K. Jablonskio pa- 
skelbti dokumentai apie A. Kulvietį, S. Rapolionį, M. Mažvydą, 
M. Daukšą ir kitus rašytojus yra labai svarbūs, ir čia jo nuopel- 
nai nemirštami. 

Monografijai „Mikalojus Daukša“ J. Lebedys panaudojo daug 
spausdintų ir rankraštinių šaltinių lietuvių, rusų, lenkų, senąja 
baltarusių, lotynų, vokiečių, prancūzų, latvių, italų kalbomis. Esu 
klausęs profesoriaus, ar visomis kalbomis šaltinius pats skaitė, 
ar kas padėjęs versti. Sakėsi viską skaitęs pats, aišku, pavarty- 
damas žodynus. 

Pabaigęs M. Daukšos bibliografiją, autorius pakvietė jos pa- 
žiūrėti, pasitarti dėl klasifikacijos principų, aprašo. Klasitikacija 
man pasirodė sudėtinga, daugiaaspektė ir informacijos poreikiams 

nelabai patogi. Pasakiau savo abejojimus, pasiūliau visą litera- 
tūrą apie M. Daukšą išdėstyti chronologiškai. Patarimo rodyklės 
autorius nepaklausė ir iš esmės klasiiikacijos nekeitė — matyt, 
ją laikė tinkamesne mokslinio tipo bibliografijos darbui. 


Profesorius pritarė Respublikinės bibliotekos sumanymui iš- 
leisti lietuvių rašytojų biobibliograiinį žodyną. Jis vienas iš pir- 
mųyjų parengė jam skyrių apie M. Daukšą, kuris buvo išleistas 
atskiru leidinuku kaip pavyzdys žodyno sudarymo metodikos svars- 
tymui. Viename žodyno autorių pasitarime dalyvavo ir kalbėjo 
J. Lebedys. Tolesne žodyno rengimo eiga, ilgais svarstymais jis 
buvo nepatenkintas ir sakė, be M. Daukšos, jokių kitų skyrių ne- 
rašysiąs. 

1969 m. rudenį važiavau į Lenkiją pasižvalgyti medžiagos po 
rankraštynus ir bibliotekas tašomai lietuvių bibliografijos istori- 
jai. J. Lebedys prašė surasti XVIII a. viduryje J. Pošakovskio 
parašyto žodyno „Apie žymius Lietuvos provincijos vyrus“ („De 
viris illustribus Provinciae Lithuaniae“) rankraštį. Esą iš Lenki- 
joje pasirodančių darbų matyti, kad tas rankraštis ten yra, bet 
kokioj bibliotekoj ar archyve — nežinia, o kiek buvo teirautasi, 
niekas nenurodė. Varšuvoje tučtuojau pradėjau domėtis tuo rei- 
kalu. Pagaliau rankraštį pavyko rasti Krokuvoje, įėzuitų archyve. 
Susitariau, kad jo mikrofilmas būtų išsiųstas Vilniaus universi- 
teto bibliotekai. Greitai gauta rankraščio kopija tapo prieinama 
DE Aišku, J. Lebedys nepašykštėjo gerų žodžių už šį 
darbą. 

Redaguojant mokslo darbus „Bibliotekininkystės ir bibliografi- 
jos klausimai“, kartais tekdavo konsultuotis su J. Lebedžiu, pra- 
šyti recenzijos apie straipsnius. Autoriai arba redakcija į pro- 
fesorių kreipdavosi tais atvejais, kai reikėdavo įvertinti darbus, 
liečiančius feodalizmo epochos lietuvių spaudos ir kultūros isto- 
riją. Jis yra recenzavęs J. Tumelio, M. Lukšienės straipsnius, 
V. Jurgučio publikaciją. Recenzijos paskelbtos ,Knygotyroje“, 
1980, t. 8 (15). Recenzijose J. Lebedys ne tik įvertindavo straips- 
nį, bet ir pateikdavo bendresnių minčių bei metodinių pastabų. 

J. Lebedys teiravosi, ar aš nemoku A. Vienažindžio dainos 
„Oigi gražus gražus tolimasis dangus“ melodijos. Apie šią 
dainą J. Lindė-Dobilas rašęs kaip apie nepaprasto grožio kūrinį, 
bet jis niekada tos dainos negirdėjęs. Atsakiau, kad nesu tikras, 
ar tai toji pati melodija, bet dainuojant esu girdėjęs ir ją pame- 
nu. Padainavau posmelį. Pasakė, kad nieko nepaprasto toje melo- 
dijoje nesą. | 

J. Lebedys palaikė ryšius su lituanistikos klausimais rašiusiu 
Krokuvos profesorium J. Safarevičium. Kai 1969 m. rudenį ren- 
giausi į Lenkiją, J. Lebedys prašė aplankyti J. Saiarevičių. Šio 
profesoriaus ir jo žmonos draugijoj praleidau malonią valandą, 
kalbėdamasis apie lituanistikos darbus, žiūrinėdamas kai kuriuos 
retesnius leidinius. Šeimininkas parodė lietuviškų knygų lentyną 

ir pasakė, jog J. Lebedžio dėka jis turįs beveik pilną Lietuvoje 
leidžiamos lituanistinės literatūros rinkinį. 

Mūsų profesorius susidomėjęs sekė ilgus metus trukusį Poz- 
nanėje dirbusio prof. Č. Kudzinovskio darbą, M. Daukšos „Posti- 
lės“ žodyno sudarymą. Su svečiu iš Lenkijos susitiko, kai šis čia 
lankėsi 1963 m. J. Lebedys dalyvavo lietuvių kalbos katedros 
posėdyje, kur buvo svarstomas Č. Kudzinovskio atsiųstas M. Dauk- 
šos knygos žodyno prospektas. 

Su J. Lebedžiu ne kartą teko tartis dėl rašomų straipsnių, 
rengiamų spaudai dokumentų publikacijų, sudaromų bibliogra- 
fijos darbų. Profesorius visuomet mielai dalydavosi savo min- 
timis, patardavo. Su juo esu kalbėjęs, kai rašiau straipsnelį „Pir- 
masis lietuvių rekomendacinės bibliografijos darbas“ — apie S. Sta- 
nevičiaus įžangą, išspausdintą knygoje „Trumpas pamokymas 
kalbos lietuviškos arba žemaitiškos“ (1829), ir E. Volterio pareng- 
tą vėlesnę jos publikaciją. Aptarėme gana detalų paminėtų kny- 
gų aprašą straipsnio išnašose. 1957 m. parašytą straipsnį „K. Ne- 
zabitauskis — lietuvių. bibliografijos pradininkas“ universiteto 
mokslo darbų serijai taip pat recenzavo J. Lebedys. 

Rašant lietuvių bibliografijos istoriją, kildavo klausimų dėl 
tyrinėjimo objekto. Antai abejota, ar liesti Lietuvoje išleistus kny- 
gų prekybos katalogus, nors lietuviškų spaudinių juose pasitaiko 
retai, ar įtraukti mokyklų, vienuolynų, asmeninių bibliotekų rank- 
raštinius katalogus. J. Lebedys patarė aprėpti viską, nes visa 
tai — Lietuvos kultūros istorija, taigi turi būti atskleisti visi šal- 
tiniai, visi su reiškiniu susiję aspektai. 

Profesorius yra domėjęsis Lietuvių kalbos ir literatūros insti- 
tute laikomu dideliu K. Dransutavičiaus archyvu, jo bibliografijos 
rankraščiais. Kadaise ragino apie jį parašyti straipsnį. 1967 m. 
6-ajame „Bibliotekininkystės ir bibliografijos klausimų“ tome pa- 
sirodė mano straipsnis „K. Dransutavičiaus spausdinti darbai ir 
rankraščiai“. Darbą parašiau profesoriaus paragintas, ir jis tuo 
labai džiaugėsi. 

Su Respublikinės bibliotekos bibliografe P. Vitkauskiene ke- 
lerius metus rengėm A. Strazdo bibliografijos rodyklę (išleido 
„Vaga“ 1969 m.). Pasiteiravau J. Lebedžio, gal jis turi pasižy- 
mėjęs kokių spausdintų darbų ar rankraščių, kur yra liečiamas 
A. Strazdas. Išgirdęs apie spaudai ruošiamą bibliografijos darbą, 
J. Lebedys apgailestavo, kad anksčiau apie tai nepasakiau, nes 
jis, rengdamas S. Stanevičiaus bibliografiją, peržiūrėjo daug įvai- 
rių leidinių ir juose neretai užtikdavęs A. Strazdą. Būtų galėjęs 
tuos atvejus pažymėti. Iš turimų užrašų nurodė vieną kitą 
A. Strazdą liečiantį darbą. 

Rašiau straipsnį apie senųjų Lietuvos bibliotekų rankrašti- 
nius katalogus, ypač ieškojau juose lietuviškų knygų. Tuo metu 
J. Lebedys rinko medžiagą apie lietuvių kalbos vartojimą Lie- 
tuvos viešajame gyvenime XVII-XVIII a. ir dėl to vartė tuos 

pačius šaltinius. Man yra nurodęs vieną kitą rankraštinį katalo- 
gą, kuriuose buvo užregistruota lietuviškų knygų. 

J. Lebedys žinojo apie mano studentės V. Zižiūnaitės parašy- 
tą diplominį darbą „Prof. J. Balčikonio bibliografija“. Artėjant 
šio proiesoriaus 80-mečiui, lituanistinės katedros rengė jo jubi- 
liejui skirtą „Kalbotyros“ tomą. J. Lebedys pasiūlė tam tomui 
parengti proiesoriaus darbų bibliografijos rodyklę. Ją kiek papil- 
dėme, parašiau įžangą, kur nurodžiau J. Balčikonio jaunystės 
metų eilėraščius ir kt. Peržiūrėjęs bibliografijos rodyklę, J. Le- 
bedys nurodė stilistinių netikslumų, apgailestavo, kad eilėraščiai 
neatsispindi darbų sąraše. J. Lebedys sakydavo, kad bibliografi- 
jos darbai turi būti kiek galima išsamesni. 

Mokslo darbų „Literatūra“ redakcija 14 tomo pirmą sąsiuvinį 
paskyrė V. Mykolaičio-Putino atminimui. Ji paprašė sudaryti pro- 
fesoriaus literatūros mokslo ir kritikos darbų sąrašą. Tokį darbą 
(„V. Mykolaičio mokslinė ir pedagoginė veikla. Kronika ir biblio- 
grafija“) parengiau ir daviau su juo susipažinti J. Lebedžiui. 
Profesorius nurodė kai kurias spragas (straipsnių apie K. Done- 
laitį, A. Strazdą pakartotines publikacijas), patarė identiško turi- 
nio darbus sujungti nuorodomis, anotacijose pažymėti poleminius 
straipsnius (su kuo polemizuojama ir pan.). 

Kai buvo rengiama studentams lituanistams skirta bibliogra- 
fijos rodyklė „Lietuvių literatūra ir tautosaka“, J. Lebedys prašė 
parodyti, savo rašinių ir publikacijų sąrašą — domėjosi, kas esą 
verta įtraukti į tokį leidinį. 

J. Lebedys yra aiškinęs, kad, skelbiant kokį dokumentą, būti- 
na paaiškinti jame aptinkamas realijas, pažymėti mokslinę ir is- 
torinę jo vertę, nurodyti, kam ir kuriam reikalui yra svarbus, 
kur galima pasinaudoti. Nereikia vengti ir elementaresnių žinių, 
nes skaitytojas negali visko žinoti, kas yra žinoma publikacijos 
autoriui. 

J. Lebedys labai nemėgo neatidumo. Rašydamas apie Lenki- 
joj užtiktus lituanistinius rankraščius (išspausdinta „Bibliotekų 
darbe“), parašiau „kažkoks A. H. Kirkoras“. Profesorius paskui 
ne vieną kartą priminė: juk galima buvo patikrinti pagal šalti- 
nius arba paklausti, kas iš tikrųjų tas Kirkoras. 

Būdamas 1969 m. Lenkijoj, Krokuvos universiteto Jogailos 
bibliotekoje užtikau J. Basanavičiaus 1875 m. vasario 22 d. laišką 
Varšuvoje leisto laikraščio „Niwa“ redaktoriui. J. Basanavičius 
domėjosi serijos ,„Pozityvistinės filosofijos biblioteka“ tolesniu 
leidimu. Laiškas man pasirodė įdomus, tad parengiau publikaci-' 
ją. Peržiūrėjęs ją, J. Lebedys patarė dar parinkti dokumentinės 
medžiagos apie J. Basanavičių ir tik tada spausdinti. 

Lietuvos TSR Mokslų Akademijos Istorijos institutas 1969 m. 
išleido A. Janulaičio monografiją „Mikalojus Akelaitis“. J. Le- 
bedys, žinodamas, kad aš turiu M. Akelaičio laiškų J. Kraševskiui 
kopijas, ragino parengti juos spaudai ir pasiūlyti institutui iš- 
leisti atskiru leidiniu, nes patogesnės progos nebūsią. Tada J. Le- 

bedys užsiminė, kad mums reikia daugiau rūpintis savo kultūros 
istorija, o ne bendraisiais socialiniais ir ekonominiais klausimais, 
kurie yra analogiški visai Europai. 

Rodos, 1969 m. pavasarį J. Lebedys, pasikvietęs į lietuvių li- 
teratūros katedrą, įkalbinėjo imtis vadovauti L. Gudaičio kandi- 
datinei disertacijai iš lietuvių literatūrinės periodikos istorijos. 
Aš sutikau ir išdėsčiau savo požiūrį į šią temą, du jos tyrimo 
aspektus: 1) žurnalistinis-bibliogralinis (literatūrinės periodikos 
leidimo istorija, jos bendradarbiai, pseudonimai, anoniminių kū- 
rinių autorystės problema) ir 2) literatūrologinis (bendro literatū- 
rinio proceso vaizdas ir jo atspindys periodikoje, žurnalų idėji- 
nės ir estetinės kryptys). J. Lebedys patarė darbe nušviesti abu 
aspektus. 

1967 m. išeidamas kūrybinių atostogų daktaro disertacijai ra- 
šyti, atsisakiau mokslo darbų „Bibliotekininkystės ir bibliografi- 
jos klausimai“ vyr. redaktoriaus pareigų, be to, išėjau iš redak- 
cinės kolegijos. Sužinojęs tai, J. Lebedys barė: atsisakymas nuo 
vyr. redaktoriaus pareigų suprantamas, bet redkolegijoje būtinai 
reikėję: likti — kartais, svarstant kokį klausimą, tenka tarti žodį, 
paremti, apginti kokį spaudai siūlomą straipsnį. 

J. Lebedys buvo didelis bibliofilas, todėl dažnai kalbėtasi api: 
ką tik išleistas arba įgytas knygas. Profesoriaus aistra buvo se- 
nosios, iki spaudos draudimo išleistos lietuviškos knygos. Jis 
yra pasakojęs, kad daktaro disertacijos gynimo proga iš M. Šla- 
pelienės nusipirkęs dvi labai retas knygas, už kurias sumokėjęs 
didelę tuo metu sumą — tūkstantį rublių. Tai K. G. Milkaus „Lie- 
tuvių—vokiečių ir vokiečių —lietuvių kalbų žodynas“, išleistas Ka- 
raliaučiuje 1800 m., ir to paties autoriaus giesmynas „Senos ir 
naujos krikščioniškos giesmės“, išleistas ten pat 1806 m. 

Šantykiuose su žmonėmis, pokalbiuose J. Lebedys būdavo ga- 
na atviras ir tiesus, ypač kai išreikšdavo savo nepasitenkinimą. 
Jis nelikdavo skolingas už repliką arba dviprasmišką pastabą. 
Tai esu savo kailiu patyręs. Proiesorius rengė spaudai 1646 m. 
S. Slavočinskio „Giesmės tikėjimui katalickam priderančios“, o 
aš rašiau kandidatinę disertaciją „S. Baltramaitis ir jo bibliogra- 
fijos darbai“. Poilsio valandėlę šnekučiavom vestibiulyje prie se- 
nųjų spaudinių skaityklos. Aš nevykusiai pajuokavau: „Tiek dar- 
bo, o praktinė leidinio vertė nebus didelė — juk iš Slavočinskio 
giesmyno niekas nebegiedos“. J. Lebedys atsirevanšavo: „Balt- 
ramaičio bibliografijos darbais šiandien taip pat nelabai kas nau- 
dojasi“. 

"Kai baigiau rašyti daktarinę disertaciją „Lietuvių bibliograti- 
jos istorija (iki 1940 m.)“, reikėjo galvoti apie gynimą. Paklau- 
siau J. Lebedį, ar galima būtų ją svarstyti lietuvių literatūros 
katedroje, prašyti, kad toji rekomenduotų gynimui. Profesorius 
pasakė, kad ši tema katedrai tolima ir kad man derėtų kreiptis 
į Lietuvos istorijos katedrą. Tačiau, pamatęs mano apsiniaukusį 
veidą, pasakė, kad, baigęs darbą, kreipčiausi į jį. 

Su J. Lebedžiu tekdavo dažnai susitikti poilsio metu, kai pra- 
dėjau dalyvauti jo vadovaujamuose pėsčiųjų ir slidininkų žygiuo- 
se. Grupės draugai profesorių tituluodavo „vadu“. Iš tikrųjų įis 
buvo tų išvykų spirifus movens — numatydavo maršrutą, pra- 
nešdavo, kur ir kada rinktis. Iškeliaudavome visai dienai, kartais 
į atokesnes nuo Vilniaus vietas — Kariotiškes, pro Trakus iki 
Lentvario, Beniakainis, Santaką, Zervynas, Sudervę, Nemenčinės 
pusėn, į Pilaitę, Žaliuosius ežerus, iš Žvėryno iki Gulbino ežero, 
į Grigiškes ir kt. Keliolikos kilometrų žygiuose dalyvaudavo ne- 
mažas būrys lituanistų: V. Urbutis, V. Mažiulis, V. Kubilius, 
D. Sauka, L. Sauka, R. Mikšytė, J. Žėkaitė, J. Pikčilingis, rečiau 
Z. Zinkevičius, J. Stonys, J. Palionis, R. Dambrauskaitė, K. Gri- 
gas, A. Vanagas, R. Pakalniškis, A. Galvonaitė, rusistas J. Rozga, 
rusistės E. Galnaitytė, M. Sivickienė, etnografas V. Milius ir kt. 
J. Lebedys slidinėjo stipriomis, metalu apkaustytomis slidėmis. 
Jis niekad nesiverždavo leistis pirmasis, ištirdavo situaciją, pa- 
sirinkdavo paprastesnį variantą, todėl retai „tesuklupdavo“. O pa- 
sitaikydavo ir dramatiškų atvejų. Antai V. Mažiulis, leisdamasis 
nuo kalvos, susilaužė raktikaulį. Arba štai ant Antavilių ežero 
visa slidininkų grupė susirinko prie poledinės žūklės mėgėjo pa- 
žiūrėti, koks jo laimikis. Staiga ledas ėmė traškėti, o žvejys su- 
riko: „Jūs mane paskandinsit!..“ Grupė išsisklaidė dar vienur 
kitur pokšinčiu ledu. Priekyje, kaip dažniausiai būdavo, žengė 
V. Kubilius. Tos minutės stipriai įsirėžė į atmintį — galėjo nu- 
garmėti visas lituanistų būrys. 

Labai svarbi programos dalis būdavo laužo kūrenimas, nepai- 
sant metų laiko. Lauže pasišildydavome konservus, kepdavome 
lašinius, dešras. Kartais su juo švęsdavome gimtadienius, varda- 
dienius ar kitokias progas. Girkšnodami vyną ar kavą, išsikal- 
bėdavome įvairiais filologijos, literatūros mokslo ir kritikos, is- 
torijos, meno, visuomeninio, politinio, kultūrinio gyvenimo klau- 
simais. Nestigdavo čia ir sąmojo. Pamenu, kaip kartą J. Lebedys 
pusiau juokais kalbėjo apie savo pavardės etimologiją: esą tai 
ne iš rusų kalbos žodžio „ne6eAb“, 0 iš žemaitiško „lebeda“— 
kažkas panašaus į slunkių. Žygio draugai atnešdavo naujienų iš 
universiteto, Lietuvių kalbos ir literatūros, Istorijos institutų, „,Va- 
gos“ leidyklos, Rašytojų sąjungos, literatūrinės periodikos re- 
dakcijų. Aptardavome naujus sumanymus, skaitytas knygas, 
straipsnius, apgintas disertacijas, kartais kas nors paskaitydavo 
retesnį straipsnį, parodydavo kokį leidinį. Tai buvo savotiškas 
keliaujantis lituanistų klubas. J. Lebedys tokius pokalbius prie 
laužo ar sustojus valandėlei pailsėti labai mėgdavo. 

Neretai prie laužo arba kelyje dainuodavome. Vadas ragin- 
davo užtraukti posmą, nors pats nedainuodavo. Daina skambė- 
davo ant Neries arba Ūlos upės kranto, žygiuojant per pušynus 
keliukais Nemenčinės pusėje, miške prie Žaliųjų ežerų. 

Su J. Lebedžiu tekdavo susitikti ir kitomis progomis, matyti 
jį kitokioje aplinkoje. Matėme jį V. Mykolaičio poezijos vakare Ra- 
šytojų sąjungos klube. Kūrybą skaitė pats autorius. Pertraukos 
metu ant laiptų J. Lebedys kalbėjosi su buvusiais savo studen- 
tais — A. Baltakiu ir kitais. Profesorius globojo į universitetą 
atvykusią rašytojo B. Sruogos dukterį Dalią Sruogaitę. Susitiki- 
mas su ja įvyko Kolonų salėje. Studentai vaidino ištraukas iš 
B. Sruogos dramų. 

Su J. Lebedžiu ir kitais draugais kelis kartus teko sveikinti 
prof. J. Balčikonį vardo dienos proga. Pokalbį daugiausia palai- 
kydavo J. Lebedys, bet jis tik iškeldavo kokį klausimą, problemą, 
o kalbėti leisdavo šeimininkui. Susitikdavom su profesorium vai- 
šėse pas J. Pikčilingį, kur visuomet būdavo linksma, pakili nuo- 
taika. Kartą čia dalyvavo lituanistika besidomįs dr. R. Ekertas 
iš VDR. Su juo ilgiau kalbėjosi V. Zaborskaitė (vokiškai) ir 
J. Lebedys (lietuviškai, nors neblogai mokėjo vokiečių kalbą). 

Profesorius ateidavo ir į mūsų namų šventes arba šiaip ko- 
kiomis progomis. Visada domėdavosi lituanistikos knygomis. 
Ypač džiaugėsi iš Lenkijos parvežtu J. Pabrėžos lotynišku rank- 
raščiu su Vilniaus universiteto bibliotekos štampu (pokario me- 
tais kažkas buvo išvežęs). Mėgo mūsų namų viešnią dainininkę 
B. Grincevičiūtę, mielai klausydavosi jos dainuojamų lietuvių 
liaudies dainų. 

J. Lebedys jautė ir mėgo humorą, sąmojį. Kartą kažkokia 
proga mūsų namuose susitiko nedidelė grupelė vyrų: J. Lebedys, 
V. Visockas ir S. Sabonis. Sąmojis ir juokas liete liejosi. Pats 
profesorius sąmoju nesišvaistydavo — jam labiau buvo būdinga 
ironija, kartais gana kandi, o kai kuriuos neigiamus gyvenimo 
reiškinius, žmogiškąsias ydas — savanaudiškumą, bailumą — pliek- 
davo su skaudžiu sarkazmu. 

Vaišėse J. Lebedys neužsibūdavo — valandą prieš dvyliktą pa- 
kildavo ir atsisveikindavo — rytoj žygis. J. Lebedys daug ko ga- 
lėdavo atsižadėti, bet poilsio, išvykos į gamtą — niekad. Gamtoje 
kaupdavo jėgas būsimos savaitės darbui. Vasarodavo su šeima 
nuošalioje vietoje, prie Lakajų ežerų, valtyje su meškere arba 
grybaudavo miške. Ten buvo galima profesorių aplankyti ir dieną 
kitą pabūti. Kai universiteto valtininkų grupė plaukdavo pro tas 
vietas, J. Lebedys kuriam laikui prie jos prisijungdavo. Išvykda- 
mas poilsiauti, J. Lebedys pasiimdavo kokį didesnį darbą ir, nie- 
kieno netrukdomas, jį tęsdavo. 1970 m. birželio 27 d. J. Lebedį 
sutikau grįžtantį iš archyvo, kur tikrinęs kažkokius duomenis. 
Netrukus išvažiavo vasaroti — ir po savaitės mirė. 

Vincas Urbutis 


Filologijos daktaras, Vilniaus 
universiteto baltų filologijos ka- 
tedros profesorius. Iš pradžių 
buvo J. Lebedžio studentas, vė- 
liau jo bičiulis ir mokslinių ty- 
rinėjimų bendraautoris. 


Vilniaus universitete abu atsiradome tą pačią keturiasdešimt 
šeštųjų metų vasarą. Skirtumas tik tas, kad jis, Jurgis Lebedys, 
tada ėmė dirbti lietuvių literatūros katedroje asistentu, o aš bu- 
vau priimtas į lietuvių kalbos ir literatūros specialybę pirmo kur- 
so studentu. Paskaitų tvarkaraštis suvedė mus tiktai po metų. 
Jo skaitomo senosios lietuvių literatūros kurso klausyti rinkda- 
vomės į lituanistikos seminaro didesnįjį kambarį (dabartinę 93 
auditoriją). Pasieniais čia stovėjo didelės senoviškos spintos, pil- 
nos knygų; išilgai dviem eilėmis buvo išrikiuoti stambūs stalai, 
vienas toks stalas dar buvo iš galo pastatytas skersai. Už išilgi- 
nių stalų sėdėdavome mes, antrojo kurso lituanistai, už skersinio 
įėjęs sėsdavo jis, mūsų dėstytojas. Buvo nedidukas, bet tvirtai 
suręstas. Kalbėdavo gana aiškiu, tik visą laiką vienodu balsu, 
nepastiprindamas jo nė tada, kai reikėdavo įveikti kokį triukšmą. 
Garsiai rėkti, matyt, nė nemokėjo. Pats dėstymo būdas, bent jau 
iš pradžių, atrodė kiek neįprastas ir, svarbiausia, mums, norin- 
tiems užsirašinėti, nelabai patogus. Kalbėdavo, tiesa, neskubė- 
damas, tarsi iš rašto skaitydamas (nuolat ir žiūrėdavo į užrašus, 
bet ten dažniausiai, matyt, būdavo tik paskaitų metmenys). Ta- 
čiau tai nebuvo diktavimas, visko nespėsi užrašyti. O praleisti, 
rodos, irgi nėra ką — taip glaustai pasakyta. Kas kita, kai dėsty- 
tojas gražbylys ar šiaip koks vėlikas: tada be skriaudos turiniui 
galima ir tuščių puošiamųjų žodžių nerašyti, ir ištisus sakinius, 
parairazuojančius jau sykį išreikštą mintį, negirdomis nuleisti. 
Ilgainiui apsipratome, gal ir dėstytojas ėmė labiau atsižvelgti į 
savo klausytojų išgales. Kad nesujauktume visko, prieš pereida- 
mas prie temos naujo skirsnelio, tegu ir visai neplataus, dažnai 
pirma pasakydavo jo pavadinimą („Kalbos ir stiliaus liaudišku- 
mas“, ,„Svetimybės ir lietuviškumas“, „Eilėdara“...). Svarbiu da- 
lyku laikė bibliografinius duomenis (vėliau ir egzaminuodamas 
vis mėgdavo paklausti, kada kuris rašto paminklas išleistas ar 
parašytas). Pačioje pirmojoje paskaitoje, trumpai pasakęs, kokia 
ta mūsų senoji literatūra ir iškėlęs jos reikšmę, nurodė esamas 
jos chrestomatijas, pakartotinius leidimus naujaisiais laikais ir 
svarbesniuosius tyrinėjimus, pridurdamas, kad gilesnio nagrinė- 
jimo senieji veikalai, gal išskyrus jų kalbą, nesusilaukę. Kurso 
metu ilgiausiai, žinoma, buvo sustota ties Donelaičiu. Tačiau 
kursas tada baigėsi ne juo. Dar buvo kalbama apie F. Hertelį, 
K. G. Milkų, platokai — apie L. Rėzą, pačioje pabaigoje — apie 


1485 


XVIII a. lietuvių literatūrą Didžiojoje. Lietuvoje, jos turinio, for- 
mos ir kalbos dekadansą. Pavasarį turėjome laikyti egzaminus. 
Paaiškėjo, kad mūsų dėstytojas — labai kietas, nė dėl smulkme- 
nų, kaip mums rodėsi, nenusileidžiantis egzaminuotojas. Vienas 
iš man tekusių klausimų lietė „Punktų sakymų“ kalbą ir stilių. 
Tą Sirvydo veikalą buvau skaitinėjęs, išsirašęs ir pavyzdžių įvai- 
riems reikalams, tad turėjau ką pasakyti. Šiek tiek sutrikdė ma- 
ne tik tai, kad šią mano saviveiklą egzaminuotojas priėmė visai 
be entuziazmo, dar prasčiau, įterpė pastabą, kad tie pavyzdžiai 
nelabai būdingi Sirvydui, kad tokių žodžių bei posakių esą ga- 
lima rasti ir kituose senuosiuose religiniuose raštuose. Mokėjau, 
rodos, ir kitus dalykus; klausiamas datas, gerą valandikę, kaip 
dera tikram žemaičiui, pagalvojęs, irgi pasakiau nesuklupdamas. 
Egzaminas baigėsi pažymiu „labai gerai“ ir sykiu kažkokiu abi- 
pusiu nepasitenkinimu. Apibendrindamas savo nepasitenkinimą, 
egzaminuotojas pasakė manęs, kad aš geriau mokėsiąs. Tai gir- 
dėdamas, negalėjau nė aš likti patenkintas. 

Kuo rėmėsi dėstytojo prognozė, vos nesužlugusi ar bent jau 
nevisiškai virtusi realybe? Čia reikia šį tą papasakoti apie kitą 
mūsų turėtą dalyką — senosios lietuvių literatūros seminarą, ku- 
riam vadovavo tas pats dėstytojas. Truko tas seminaras, kaip ir 
paskaitos, visus akademinius metus, jo ir vieta buvo ta pati. Rei- 
kėjo rašyti seminarinius, paskui — kursinius darbus. Iš pradžių 
buvome supažindinti su bendraisiais mokslo darbų rašymo prin- 
cipais, nepaliekant nuošaly nė mokslininko etikos dalykų. Temas 
mūsų darbams dėstytojas dažniausiai būdavo sugalvojęs nepla- 
čias, konkrečias, kad negalėtume tenkintis esamos literatūros 
referavimu, bet patys mėgintume įsitraukti į savarankišką nag- 
rinėjimą. Visada nurodydavo reikalingus šaltinius ir literatūrą. 
Mano tema buvo „Abraomas Kulviškis“. Remdamasis paskelbtais 
dokumentais (daugiausia lotyniškais) ir jau buvusiomis trum- 
pomis biogralijėlėmis, stengiausi pateikti kuo išsamesnį šio žy- 
maus XVI a. pirmosios pusės vyro gyvenimo ir veiklos vaizdą. 
Susiieškojau papildomos literatūros, padedančios geriau suprasti 
jo laikus bei platesnę aplinką. Kur stigo tiesioginių duomenų, 
nevengiau nė prielaidų, spėjimų. Iš lenkų, vokiečių literatūros 
apie Krokuvos ir Vakarų Europos universitetus tais laikais, kai 
juose studijavo mano herojus, pavyzdžiui, jau buvo galima bent 
apytikriai įsivaizduoti, kurių dalykų ir profesorių jis galėjo ten 
klausyti, kokių idėjų galėjo būti veikiamas. Dirbti buvo įdomu, 
nors ir nelengva. Rašinys išėjo didokas, apie šešiasdešimt pus- 
lapių. Jau iš anksto, kartu su temų paskirstymu, būdavo numato- 
ma, kas kieno darbus oponuosime. Per svarstymą didžiausia ma- 
no priešininkė buvo oponentė Ema. Ji ir sėdėjo priešais, kitoje, 
moteriškojoje, ilgųjų stalų pusėje, arčiau krosnies, o aš — ne- 
toli durų į koridoriuką prie didelės 7 (dabartinės 92) auditori- 
jos (rinkdavomės ne tik pro čia, bet ir iš kitos pusės, užlipę 
siaurais laiptukais pro dekanatą ir perėję mažesniuosius lietuvių 

kalbos ir literatūros katedrų kambarius). Nepasakyčiau, kad ji 
mano darbą būtų labai niekinusi, bet patiko jai toli gražu ne 
viskas. Ypač priekaištavo (ir gal ne visai be pamato), kam lei- 
džiamasi į plačius svarstymus, kas galėję būti, kai išlikusiuose 
dokumentuose tiesiai apie tai nieko nekalbama. Atsirado kolegų, 
kurie dar savo trigrašį pridėjo. Vienas griebė už tai, kam patį 
temos pavadinimą iškraipęs — dėstytojas, girdi, davęs „Abraomas 
Kulviškis“, o aš parašęs „Abraomas Kulvietis“. Svarbiausia man, 
žinoma, buvo dėstytojo nuomonė, tad neramus laukiau jo žodžio. 
Ėmęs kalbėti, pirmiausia plačiai kėlė aikštėn darbo teigiamus 
bruožus. Dėl atsiradusių per svarstymą abejonių mano kritikams 
nepritarė. Dėl darbo pavadinimo, beje, nieko nesakė; per svars- 
tymą ir vėliau pats vartojo, rodos, tik Kulvietis (duodamas te- 
mas, gal dar svyravo, ką pasirinkti — tradicinę formą Kulviškis, 
žinomą iš Mažvydo giesmyno, ar K. Jablonskio iš slaviškųjų do- 
kumentų išlukštentą Kulvietis). Į pabaigą nurodė šiokių tokių 
trūkumų, netikslumų, sakydamas, kad tai tik smulkmenos, ne- 
esminiai dalykai. Neatsimenu, ar buvau klaustas, gal norįs dar 
ką pasakyti, ar pats ne visai vietoje išsišokau, bet neištvėriau 
nepasiteisinęs dėl berods vartojimo. Po kažkokios datos buvau 
įterpęs tą žodelį, ir dabar dėstytojas pasakė, kad nurodyti metai 
tikrai žinomi, dėl jų nesą ko abejoti. Paaiškinau, kad ir aš ne- 
abejoju: berods vartoju ne reikšme „rodos“, kaip kartais klaidin- 
gai pasitaiko raštuose, o taip, kaip mus moko profesorius Balči- 
konis — reikšme „tiesa, tiesą sakant, žinoma“. Dar ką sakyti 
dėl to mažmožio dėstytojui, matyt, buvo nebepatogu, juo labiau 
kad ir jam, kaip vėliau paaiškėjo, profesorius Balčikonis buvo 
didelis autoritetas. Tik paklausė lyg nustebęs: „Ir viskas?!“. Vei- 
kiausiai norėjo parodyti, kad nepatenkintas, kam spyriojuos dėl 
menkniekio, tarsi būčiau pamiršęs ir visus pagyrimus, ir kitas 
pastabas. Tas nedidelis incidentas lemiamos reikšmės galutiniam 
sprendimui neturėjo. Labai gerai įvertinęs seminarinį darbą, dės- 
tytojas pasakė, kad iš manęs nieko daugiau nereikalausiąs, tą 
patį darbą įskaitysiąs ir kaip kursinį. Buvo pavasario semestro 
tiktai pati pradžia, o man, skirtingai nuo visų kitų kurso kolegų, 
kursinis darbas jau nebekvaršino galvos. Pirmasis sėkmingas jė- 
gų išmėginimas buvo didelis paskatinimas susidomėti mokslo ti- 
riamuoju darbu, padrąsinimas tam darbui atsidėti. Ir apskritai 
galima sakyti, kad mano studijų laikais J. Lebedžio seminaras 
universiteto lituanistikos studentams buvo geriausia mokslo dar- 
bo įgūdžių ugdymo mokykla, bent jau iki diplominio darbo. 
Aukštesniuosiuose kursuose, kur jau buvo smulkesnė specializa- 
cija, kalbininkams kaip ir visai nebereikėjo rašyti kokio rimtes- 
nio darbo. Vieną seminarą, tiesa, dar turėjome, bet jam pakako 
referatyvinio pranešimėlio ar studento gimtosios šnektos faktų 
rinkinuko. Dalis papildomai dirbome būrelyje, reiškėmės studen- 
tų konferencijose, bet be tvirtos vadovo rankos ne kažin ką ga- 
lėjome pasiekti. 

Vėliau su J. Lebedžiu mane, jau aspirantą ir dėstytoją, ypač 
artino bendros išvykos į gamtą. Tai mūsų vadinamieji: žygiai: 
keletas ar keliolika žmonių, dažniausiai vien universiteto ir aka- 
demijos lituanistų, išvažiuodavome kur už Vilniaus ir toliau pės- 
ti, o pasnigus slidėmis traukdavome laukais ar miškais visą die- 
ną, šaliesniu oru ilgokai apsistodami prie smagaus pietų laužo. 
Ir taip kiaurus metus, beveik nepraleidžiant nė vieno savaitgalio, 
išskyrus tik vasaros atostogas. J. Lebedys buvo tų žygių pradi- 
ninkas ir visą laiką liko jų organizatorius ir vadovas. Mes, žygi- 
ninkai, jį ir vadindavome ne docentu ar profesorium, ne Jurgiu 
ar Lebedžiu, o tik vadu. Dalis žygininkų, ištvėrę keletą metų, 
paskui dėl surambėjimo ar kitų priežasčių atskildavo nuo mūsų; 
pasitaikydavo ir visai trumpalaikių pakeleivių. Greitai pasidariau 
vienas iš pastoviausių žygininkų, į pabaigą jau turėjau bene 
ilgiausią žygių stažą (žinoma, po vado). Tad niekas tenedrįsta 
manyti, kad 1967 m. rudenį išėjusių S. Stanevičiaus raštų man 
padovanotame egzemplioriuje nepelnytai buvau tituluotas „ištver- 
mingu bendražygiu“. Apie tuos nuostabius žygius, palikusius tiek 
neblėstančių prisiminimų, apie nenumaldomą potraukį ieškoti at- 
gajos ir stiprybės gamtoje (kadaise pradėtos tradicijos tęsiamos 
ir dabar) plačiau tikriausiai papasakos kiti. 

Darbas gal kiek mažiau mus siejo: buvome, šiaip ar taip, 
skirtingose katedrose, nors ir gretimose. Tačiau ne vien per per- 
traukas susieidavome, dūmą užtraukdavome. Ne kartą teko sykiu 
egzaminuoti stojančiuosius į universitetą, sykiu būti baigiamųjų 
egzaminų komisijoje, sykiu posėdžiauti mokslinėje taryboje. Eg- 
zaminuodavo guviai, egzaminuojamojo nemėgdavo ilgai kamuoti: 
vos tam išsižiojus, jau dažnai esą matyti, ar jis moka. Intensy- 
viau pabendrauti mokslo tiriamojo darbo srityje pasitaikė proga 
1967 m. rudenį, kai daktaras J. Lebedys pasiūlė sykiu patyrinėti 
neseniai susiradusius du žemaitiškus klaipėdiškio prekijo laiškus, 
rašytus XVIII a. viduryje. Jis pats, būdamas visapusiškas filolo- 
gas, puikiai gebėjo ir paleograiiškai sudėtingus rankraščius skai- 
tyti bei dešifruoti, ir senųjų paminklų kalbą tinkamai suprasti 
bei pakomentuoti, bet retkarčiais dėl didesnio tikrumo ar kitais 
kuriais sumetimais vis dėlto kviesdavosi pabendradarbiauti kurį 
nors kalbininką. Šį sykį pasirinko mane, o ne ką kitą veikiausiai 
todėl, kad buvau ne tik kalbininkas, bet dar ir žemaitis. Iš pra- 
džių laiškus skaitėme abu atskirai iš nuotraukų. Paskui sutarėme 
dar kurią dieną sykiu nusigauti į archyvą (netoli Vingio parko) 
ir pasitikrinti iš originalų. Tai padarę, ten pat, koridoriuje, paly- 
ginome savo nuorašus. Jie iš esmės nesiskyrė, tik vienur kitur 
reikėjo galutinai suderinti kokį mažmožį. Daug sunkiau buvo 
susitarti dėl vadinamųjų transponuotų tekstų. Kai vieną pavakarę 
susitikome katedroje (tada lietuvių kalbos ir lietuvių literatūros 
katedros iš fakulteto buvo iškeltos į centrą, kur dabar rektoratas, 
ir tilpo viename dideliame kambaryje) kiekvienas su savo pa- 
rengtais tekstais, pasirodė, kad jie gerokai skiriasi. Pirmiausia 

patį transponavimą į dabartinę kalbą ne visai vienodai įsivaiz- 
davome: mano vyresniajam kolegai tai buvo bemaž lygu duoti 
dabartiniam skaitytojui suprantamą vertimą, man — iš esmės ten- 
kintis rašybos ir tarminės fonetikos keitimu (prireikus dar įter- 
piant paaiškinimų laužtiniuose skliaustuose). Nesutarėme ir dėl 
atskirų vietų supratimo. Po ilgų ginčų savo tekstus šiaip taip 
suderinome, atiduodami pirmenybę tai vieno, tai kito rekomenduo- 
tam variantui. Taip kolektyviškai dirbant, sunku buvo išvengti 
šiokių tokių transponavimo nenuoseklumų. Išsiskyrėme vėlai va- 
kare ir ne kažin kaip nusiteikę. Lengviau buvo pasiskirstyti to- 
lesnį darbą. J. Lebedys pasiėmė rašyti bendresnio pobūdžio da- 
lykus (apie publikuojamųjų laiškų svarbą, su jais susijusius as- 
menis ir pan.), man paliko apžvelgti kalbą. Neilgai trukęs, savo 
dalies rankraštį jis perdavė „man. Turėjau prijungti laiškų tekstus, 
dar pridėdamas išnašose reikalingų pastabų, po to jau tęsti 
straipsnį toliau. Ypač rūpėjo atskirti autentiškas tarmės apraiškas, 
daugiau ar mažiau svarbias kalbos istorijai, nuo individualių 
ypatybių, kartais net paprasčiausių apsirikimų, kalbos iškraipy- 
mų. Tam reikėjo kiek daugiau laiko. Labai skubėti nebuvo nė ko: 
straipsnį buvo sutarta atiduoti „Baltisticai“, o jos redaktorius 
J. Kazlauskas, su kuriuo žurnalo reikalais vis pasitardavome, 
sakė, kad dar nereikia rankraščių gabenti į leidyklą. Tačiau 
„ J. Lebedys jau nerimo, net ėmė niauktis, girdėdamas, kad aš 
vis dar nebaigęs, — taip nepakentė jokio vilkinimo. Pagaliau per- 
rašydinau visą straipsnį ir nieko nelaukdamas nulakinau jam į 
katedrą. Kai po keleto dienų pasiėmiau perskaitytą, jokių pasta- 
bų ar taisymų nebuvo. Vėliau sutiktas tik pasakė nemanęs, kad 
būtų galima tiek svarbių kalbos dalykų iškelti. Ir tolimesnis mū- 
sų bendrojo kūrinio likimas buvo toks pat keršas, sėkmių ir ne- 
sėkmių lydimas. Po metų, kaip ir buvo numatyta, jis pasirodė 
„Baltisticoje“, tik, deja, be laiškų nuotraukų. J. Lebedžio part- 
pintos fotokopijos, grįždamos su mašinraščiais ir korektūromis 
iš spaustuvės Kaune į leidyklą Vilniuje, ilgą laiką kažkur buvo 
dingusios, ir buvo paaiškinta, kad jų esą negalima paskelbti „dėl 
techninių kliūčių“. Fotografuotinis senųjų raštų pateikimas — au- 
tentiškiausias, J. Lebedys jį labai vertino, todėl ir tą kartą nuo- 
traukų nebuvimą laikė nemenka mūsų publikacijos yda. Ji buvo 
pašalinta, nepraėjus nė ketveriems metams, leidžiant J. Lebedžio 
darbų rinkinį „Lituanistikos baruose“. Tarp popierių rastas užsi- 
likusias laiškų nuotraukas perdaviau rinkinio rengėjui, ir tasai 
pasirūpino, kad jos būtų paskelbtos sykiu su pakartotu straipsniu. 
Tas rinkinys, deja, buvo pomirtinis. Profesorių Jurgį Lebedį, su 
kuriuo buvo lemta būti universitete daugiau kaip du dešimtme- 
čius ir suartėti taip, kaip nė su vienu kitu savo buvusiu moky- 
toju ar profesoriumi, jau prieš porą metų buvome išlydėję į smė- 
lio kalnelį jo gimtųjų Devynduonių laukuose. 

Zigmas Zinkevičius 


Filologijos daktaras, profesorius, 
Vilniaus universiteto lietuvių 
kalbos katedros vedėjas. Iš pra- 
džių buvo J. Lebedžio studen- 
tas, vėliau su juo artimai bend- 
ravo ir bendradarbiavo. 


Su žymiausiu tarybiniu senosios lietuvių Itieratūros tyrinėto- 
ju Jurgiu Lebedžiu teko artimai bendradarbiauti apie 24 metus: 
nuo 1946 m. pradžios iki jo mirties (1970 m.). Pirmą kartą su 
juo susitikau tuoj pradėjęs studijuoti lituanistiką Vilniaus uni- 
versitete. 1945/46 m. m. tvarkaraštyje mums buvo numatytos 
jo paskaitos iš senosios lietuvių literatūros istorijos. Jas Lebedys 
pradėjo skaityti ne nuo semestro pradžios, bet po kelių mėnesių, 
kai atsikėlė gyventi į Vilnių. Be universiteto, tuomet jis dar 
dirbo Lietuvių kalbos ir literatūros institute (rodos, iki 1948 m.). 
Vėliau liko dirbti tik universitete, kur nuėjo kelią nuo asistento 
iki profesoriaus, katedros vedėjo. Kadangi visą tą laiką ir aš 
dirbau universitete (iš pradžių laborantu), be to, gretimoje ka- 
tedroje, tai nuolat susitikdavome ir daug bendraudavome. 

Būdamas studentu, esu išklausęs visą J. Lebedžio senosios 
lietuvių literatūros istorijos kursą, kurį jis mums pradėjo skai- 
tyti pirmiesiems. Jo paskaitos buvo labai turiningos, nepaprastai 
planingos. Bet kokio tuščiažodžiavimo jis nemėgo. Skaitė kiek 
monotoniškai, tyliu balsu. Bet visa tai atpirkdavo griežta sistema, 
geležinė logika ir faktų gausumas. Labai rūpestingai vadovavo 
taip pat seminariniams darbams: pats surankiodavo ir studentams 
nurodydavo reikiamą literatūrą, kontroliuodavo darbų rašymo ei- 
gą, reikalaudavo parodyti planą ir t. t. Dėstytojo stropumas už- 
krėsdavo ir studentus, kurie stengdavosi išstudijuoti pačius pir- 
minius temos šaltinius. Pavyzdžiui, rašydamas seminarinį darbą 
„Lietuvių kilmės iš romėnų teorija metraščiuose“, 1946 m. gavau 
pramokti kanceliarinės slavų kalbos ir perskaityti visus tos teo- 
rijos variantus metraščiuose. 

J. Lebedžio moksliniai interesai buvo labai platūs. Nors dau- 
giausia jis tyrinėjo senąją lietuvių raštiją, bet jam rūpėjo ir ap- 
skritai lietuvių kultūros, net kalbos istorijos dalykai. Pats ne kar- 
tą sakėsi, kad savo mokytoju laikąs prof. Vincą Mykolaitį-Puti- 
ną, kurį labai gerbė. 

J. Lebedžio nuopelnai lietuvių literatūros istorijos, ypač Ieo- 
dalizmo laikotarpio, studijoms visiems gerai žinomi. Man čia tik 
norėtųsi pabrėžti, kad skirtingai negu kitų mūsų literatūros isto- 
rijos tyrinėtojų, jo darbai svarbūs ir lietuvių kalbos mokslui. Li- 
tuanistiniuose kalbos mokslo dalykuose jis labai gerai orienta- 
vosi. Buvo oficialiuoju oponentu ginant kalbines daktaro diser- 
tacijas, pavyzdžiui, Jono Kazlausko, Jono Palionio, mano paties. 

Visuose Lebedžio darbuose gausu įvairių kalbininkams reikšmin- 
gų pastabų. Ypač svarbios jo senųjų lietuvių kalbos paminklų 
publikacijos, pavyzdžiui, 1646 m. Slavočinskio giesmyno, Stane- 
vičiaus raštų originalų, XVII-XVIII a. smulkiosios tautosakos 
išrašų, seniausiojo lietuvių rankraštinio teksto (kartu su J. Pa- 
lioniu) ir kt. Visa tai gerokai išplėtė lietuvių kalbos istorijos 
tyrinėjimų bazę ir suaktyvino pačius tyrinėjimus. Čia nemažas 
J. Lebedžio nuopelnas. 

Šie darbai taip pat yra glaudžiai susiję su Lebedžio nuopel- 
nais apskritai lietuvių kultūrai, su juo kaip lietuvių kultūros vei- 
kėju. J. Lebedys yra daug rūpinęsis ir nuveikęs lietuvių praeities 
kultūros paminklų publikavimo srityje (vėl prisiminkime to pa- 
ties Slavočinskio giesmyno, Stanevičiaus raštų leidimą ir kitas 
publikacijas, labai reikšmingas mūsų praeities kultūrai pažinti). 
Visuose šiuose darbuose Lebedys parodė daug sumanumo ir nuo- 
vokos. Susirašinėdamas su kitų šalių mokslininkais, jis organi- 
zavo senųjų lietuviškųjų tekstų kitose šalyse paieškas, kaip įma- 
nydamas stengdavosi gauti jų nuorašus, mikrofilmus, rūpinosi, 
kad jie būtų paskelbti Lietuvoje (juk ir Slavočinskio giesmynas 
buvo leidžiamas iš mikrofilmo, gauto iš Lenkijos). Tą darbą 
J. Lebedys dirbo labai rimtai, kviesdavosi į talką istorikus (pa- 
vyzdžiui, K. Jablonskį), kalbininkus, neduodavo ramybės leidyk- 
loms tol, kol reikšmingas kultūros paminklas išvysdavo dienos 
šviesą. 

Apie savo dirbamą ar dirbsimą mokslinį darbą pats Lebedys 
nemėgdavo pasakoti. Paprastai mes sužinodavome tada, kai dar- 
bas būdavo baigtas arba pasirodydavo spaudoje. 

Dirbdavo labai daug — nuo ankstyvo ryto iki vėlyvo vakaro. 
Tačiau sekmadienis — jau tik poilsis. Tą dieną visą praleisdavo 
gamtoje. Vasarą su draugais iškylaudavo pėsčiomis po .gražią- 
sias Vilniaus apylinkes arba plaukdavo baidarėmis ar meškerio- 
davo ežeruose bei upėse. Rudenį grybaudavo Vilniaus apylinkių 
miškuose. Žiemą keliaudavo slidėmis. 

Vasaros atostogų metu organizuodavo ir ilgesnes keliones val- 
timis ar baidarėmis. Esame „išmaišę“ daugybę ežerų, pasiekda- 
vome net tolimąją Dusią. Ežerą jis vadindavo „įsisavintu“ tik 
jame išsimaudęs ir lydį ištraukęs. Ypač mėgo Molėtų ežeryną, 
labiausiai Lakajus. Čia, Sčiūrio vienkiemyje (pusiasalio tarp Bal- 
tujų ir Juodųjų Lakajų gale), kone kasmet vasarodavo. Apskritai 
Lebedys ilgą laiką buvo mūsų, lituanistų, turiningo poilsio sa- 
vaitgaliais ir atostogų metu organizatorius. 

Iš pradžių daugiausia keliaudavome trise: Lebedys, mokyto- 
jas Juozas Vaičiūnas ir aš. Vėliau pamažu mūsų grupė didėjo. 
Tos kelionės mus labiausiai ir suartino: vienas be kito neapsiei- 
davome švęsdami gimtadienius ar kitas šeimos šventes. Kelio- 
nėse dažniausiai nakvodavome pas pakrančių gyventojus, papras- 
tai kluonuose ant šieno ar tiesiog lauke šieno kūgyje. Iškylose 
Lebedys labai mėgdavo pasakoti visokius meškeriotojų nuo- 

tykius. Ir pats buvo. „,užkietėjęs“ meškeriotojas, taip pat mėgo 
žvejybą velke. Tačiau nepakęsdavo brakonierių, nemėgo žvejoji- 
mo tinklais, ypač nekentė žeberklų. Tomis priemonėmis žvejojimą 
vadindavo žuvų žudymu. Kas kita esą meškeriojimas, kai pati 
žuvis pasirenka: kibti ar ne. Ežeruose nepakentė technikos: vos 
pasirodžius motorinei valčiai ar išgirdęs tranzistoriaus garsą, tuoj 
sprukdavo tolyn nuo to ežero. Į vandens iškylas žiūrėjo ne kaip 
į sportą, bet kaip į poilsį. Kai kartą kažkas pasiūlė mūsų kurią 
didesnę kelionę „įforminti“ turisto ženkleliui gauti, Lebedys tuo 
pasiūlymu gerokai piktinosi. 

Ir kokių tik nuotykių mūsų iškylose nebūdavo! Pavyzdžiui, 
ilgai prisimindavome mano įvykį su nedideliu šamuku, kurį eže- 
ro pakrantėje bandžiau nudurti stalo šakute (kito instrumento 
po ranka nebuvo), arba Ekscelencijos (taip pravardžiavome Le- 
bedį) įsakymą valgyti „piurė Aa la Galinis“ — patiekalą, kurį pa- 
gamino literatūros tyrinėtojas Vytautas Galinis iš vienos bulvės, 
žuvies ir saujos uogų (tiek maisto tada tebuvo likę). Kartą 
Lakajuose po pietų Lebedys paleido mūsų, keliaujančių baidari- 
ninkų, grupę iki vakaro savarankiškai iškylauti su sąlyga, kad 
prieš saulėlydį kiekviena baidarė parvežtų vakarienei po lydį. 
Mudu su Vaičiūnu (pravardžiuojamu Don Chozė) ta proga nu- 
tarėme snustelėti „valandėlę menką“ nuošalioje salelėje. Mat 
rytais būdavome Lebedžio verčiami keltis labai anksti, gerokai 
prieš saulėtekį. Dėl to kartą aš net velkę rankoje laikydamas 
buvau užmigęs —ir tada, dideliam Lebedžio pasipiktinimui, pa- 
leidau jau užkibusį lydį. Taigi kai tuokart su Juozu salelėje pa- 
budome, saulė jau leidosi. Skubėjome traukti tą nelemtąjį lydį. 
Aš yriausi, o Juozas mėtė spiningą. Bet lydys nekibo. Maža to, 
spiningo kabliukas ežero dugne už kažko užkliuvo. Atsargiai 
traukdami, iškėlėme į paviršių brakonierių venterį, o tame ven- 
teryje — didelį lyną. Teko juo pasitenkinti ir dėl to daug kartų 
girdėti Lebedžio „pamokslus“ apie meškeriotojų etiką: kokia gė- 
da žvejui pirktis žuvies iš brakonierių. (Mat jis puikiai suprato, 
kad lyno spiningu sugauti negalėjome, o mūsų pasakojimą apie 
venterį laikė nevykusiu prasimanymu.) 

Rudenį Lebedys organizuodavo vienos dienos iškylas į miškus 
grybauti. Ypač mėgo rinkti žaliuokes. 

Žiemą — žygiai slidėmis. Paprastai nuvykdaveme traukiniu ar 
autobusu 10—20 kilometrų nuo Vilniaus, o atgal grįždavome 
slidėmis, darydami tam tikrus zigzagus. Lebedys labai gerai 
orientavosi Vilniaus apylinkių kalneliuose ir puikiai mokėjo pa- 
rinkti maršrutus. Ne kartą esame slidėmis parvykę iš Rykantų 
ar Lazdėnų įdomiu maršrutu pro Trakus, Kariotiškes, Grigiškės, 
toliau kalvomis pagal dešinįjį Neries krantą. Iš kitų jo mėgsta- 
mų maršrutų minėtini Vilnius—Žalieji ežerai ir Nemenčinė—Dvar- 
čionys—Vilnius. Retai pasitenkindavo Sapiegine bei kalvomis tarp 
Antakalnio ir Naujosios Vilnios — tai esąs „sukinėjimasis apie 
šulinius“. Paklydę esame tik vienintelį kartą Neries kilpoje tarp 

Nemenčinės ir Vilniaus. Tada, keliaudami trise, patekome į sun- 
kiai praeinamus brūzgynus. Man kilo įtarimas, kad visą laiką 
nežymiai sukame į dešinę. Pasakiau tai Lebedžiui. Tas tik ranka 
numojo: atseit, sek paskui ir neplepėk. Netrukus nudžiugome pa- 
matę slidžių vėžes, bet čia pat nuleidome nosis: važiuota trijų, 
taigi mūsų pačių — apsukome visą „baranką“! 

Žiemos slidžių žygiuose būdavo ir tam tikras, pasakyčiau, ,Ie- 
bediškas“ ceremonialas: sustojus poilsiui vidurdienį, būtinai tu- 
rėjo būti kuriamas laužas (nesvarbu, šąla ar lyja), spirginami 
lašinių ar bent dešros gabalėliai ant čia pat pasigamintų iešmų. 
Mat valgoma mėsa turėjo būti su dūmų kvapu. Bet visa tai kel- 
davo nuotaiką, būdavo linksma, gerai pailsėdavome kitos savai- 
tės darbams. 

Šiaip gyvenime Lebedys buvo paprastas ir kuklus žmogus. 
Ilgą laiką gyveno sename mediniame namelyje Mildos gatvėje, 
bute be jokių patogumų. Vėliau persikėlė į kooperatinį butą Tve- 
rečiaus gatvėje. Čia bent knygas galėjo patogiau išdėstyti. Labai 
nemėgo iškilmių, afišavimosi. Prisimenu jubiliato veido išraišką, 
kai universiteto centrinių rūmų auloje buvo iškilmingai minimas 
jo 50-metis. Lebedys tada atrodė lyg iš vandens ištrauktas lydys. 
Rodos, tik laukia momento sprukti iš salės. 

Mokėjo vertinti bei taupyti savo ir kitų laiką. Todėl spėjo 
tiek daug padaryti. Piktindavosi, jeigu kas trukdydavo dirbti 
mokslo darbą, pavyzdžiui, apkraudavo nereikalingomis pareigo- 
mis (tuo anuomet ypač pasižymėjo profsąjungos veikėjai) arba 
profesoriui pavesdavo darbą, kurį lengvai galėjo atlikti labo- 
rantas. Lebedys mėgdavo kartoti lotynišką posakį /empus urget 
„laikas spaudžia (laikas — pinigai)“. Jeigu kas kalbėdamas im- 
davo tuščiažodžiauti, profesorius ragindavo baigti, sakydamas 
„nugis, nugis“. Pats kalbėdavo tyliai, bet jo šneka būdavo ap- 
galvota, turininga. 

Toks buvo šis kuklus, bet mąstantis ir subtilus žmogus, di- 
delis mokslininkas. | 


Juozas Pikčilingis 


Filologijos daktaras, Vilniaus 
universiteto lietuvių kalbos ka- 
tedros e. proj. pareigas. Ilgai ir 
artimai bendravo su J. Lebedžiu. 


Siidinėti pradėjau vėlai. Dar vėliau atėjau į J. Lebedžio sli- 
dininkų „komandą“. Bet greit tapau vienu uoliausių jos narių. 
Regis, tik kartą buvau pabūgęs „nepalankių gamtinių sąlygų“. 
Žinoma, buvau subartas bei sugėdintas: jei sutarta, joks oras ne 
kliūtis — drengtų, dangus su žeme maišytųsi, —20*9C, —25*C 
pyškintų, vis tiek. Ne kliūtis ir kitkas... 

— Rytoj 7.30 val. priemiestinėj autobusų stoty. Į Čekoniškę. 
Rastinėnų autobusu. Iš ten — į Grigiškių pusę, per „„Revus“ (at- 
seit, Kalnų kaimą), Bieliūnus į Vilnių. 

— Kad šį sekmadienį negaliu, turiu skubaus darbo... O ir 
kilometražas, :. 

— Tavo visai prastas bus tas darbas, jei ir sekmadienį sėdėsi 
prie knygų. Kai parvažiuosi su slidėmis, pamatysi, bus visai ki- 
ta galva. 

Pašliaužiodavau kur pakiemiais, pakiemiais, patvoriais, į Vin- 
gio parką kartais nukakdavau, o dabar iš antro, trečio karto į 
šitokią kelionę? Bet kam čia dar sukti galvą? Et, geriau priimti 
įsakymą, kaip kareiviui iš būrio vado. Šį „vado“ vardą, beje, 
kolega Jurgis ir buvo gavęs. O vėliau, ar dėl to, kad pasirodėme 
šio to verti, ar dėl to, kad pats „vadas“ kiek suliberalėjo, tapo 
įmanoma net pasiderėti dėl maršruto, dėl laiko. Jei traukia bent 
—20“C, tai nors valanda vėliau, ten, kur daugiau miško. Bet liko 
ir to, kas nepajudinama, neginčijama: įprastinės stabtelėjimų vie- 
tos, pasilaidymai iš kalnelių, pypkiarūkiai. Ir, dievegin, neleisti- 
ni nukrypimai nuo trasos. Nei per du šimtus metrų! Nebent anas 
pramuštgalvis D. Sauka, kuris šiandien priklydo prie mūsų, bus 
spėjęs nejučia atitrūkti nuo būrio ir nušvilpti, vinguriuodamas 
pro krūmokšnius, akmenuotu kriaušiu. Mūsų laidymosi vietos be 
ypatingesnių pavojų, be nutrūktgalviškos rizikos, nors, šiaip jau, 
smagios, įdomios, gražios. 

Kitą sekmadienį važiuosime dar toliau. 

Išlipai iš traukinio. Žvarbus vėjas žėrė tau į veidą krušos 
saują. O, kad galėtum tučtuojau dėtis slides ir tik padai sumirgėtų! 
Bet ne! Įsakymas: „Šaldyti slides!“. Mat kitaip prikibsiąs snie- 
gas. O iš tikrųjų? Prieš pradedant žygį, „vadui“ reikia sutraukti 
dūmą. Bepiga jam! Ant galvos lyg kunigaikščiui veidus apgau- 
biantis, prie rudos uniformos priderintas žalio vilnono „šarvas“, 
kurio užpakalys sulenda į apykaklę, o galai susikabina po smak- 
ru. Tik nosis ir akys belikę lauke, ir jokia žverbla nebaisu. O 
tau ūtiti! Tu pradedi stidenti. Į žygį eidamas, juk nebūsi storai 
apsitūzojęs... Nieko! Jau sviedė cigaretę į šalį, spėriai dedasi 
slides, pasižiūrėjo į kompasą... Netruksim nusigauti į pamiškę, 
į užuovėją. O paskui, kai nusileisime ta ilgąja nuokalne, jei, Ži- 
noma, lydės sėkmė, apačioj nebus išarta, nebus kurmiarausių, 
stabtelėsime, jau apšilę, pirmajam tikram pypkiarūkiui. Kas ne- 
rūko, išsitraukęs grauš obuolį, nespėjęs papusryčiauti išsivynios 
sumuštinį. Čia bus padaryta ir praėjusios savaitės mokslinės 
„kronikos“ pradžia: gavęs laišką iš Šveicarijos, iš Locherio, iš 
Getingeno, iš Budenzygo... Prašą atsiųsti tą ir tą knygą, leidi- 
nį, siunčią tą ir tą... Bet čia kol kas tik užuominos būsimo išsa- 
maus pokalbio prie laužo, tik kai kurie apmatai. O dabar —į 
trasą! Šimtą kartų geriau, kai šąla, nei kai atlydys, nes tada 
kibs prie slidžių. O šias nusiimti ir neštis ant peties užsimetus 
leistina tik „ypatingu atveju“. „Še, nusigramdyk,— tiesia tau 

kelioninį peilį, — ir vėl važiuok“. Pats naudojosi tuo pranašumu, 
kad ilgą laiką ištikimai tarnavusių slidžių apačia buvo iš šonų 
aptraukta metalinėmis juostelėmis, dėl to prie jų ne taip kimba. 
O suvažinėtame ir nuslidintame kelyje neskraido į šonus, ir gali 
gražiai kitiems nosis nušluostyti — pasirodyti pirmas. Ir ne kar- 
tą šitaip yra buvę. 

Pietūs! Žinoma, su laužu. Jei žiema, niekad be jo. Pats pa- 
rinks vietą, kad joks medelis nenukentėtų. Slidę nusisegęs nukas 
sniegą, kiti malkaujam. O, sausas kelmas! Išlupsim, užversim 
ant viršaus, bus ramu visus pietus: nereikės ausimis karpyti, ar 
negęsta laužas. Štai jau apmalšintas pirmasis alkis, galima ap- 
tarinėti „einamuosius reikalus“ — katedrų, universiteto, akademi- 
jos gyvenimo, mokslo, mokymo aktualijas, naujas knygas, ginti 
pateiktas ar gintas disertacijas, pasirodžiusias recenzijas. Daug 
peršnekėta prie to laužo, apžvelgta lituanistikos, baltistikos pro- 
blemų, šių mokslų raidos perspektyvų, kultūrinio gyvenimo įvy- 
kių, pasidalyta mintimis, pasiginčyta. Ar nederėtų kada susirin- 
kus bent vieną kitą iš jo lūpų išgirstą „teoriją“, nuomonę atgai- 
vinti ir užrašyti? 

Bet štai, pasinėrus į svarstymus bei įsitraukus į ginčus, ar 
tik ne per daug bus suskrudus ir išvarvėjus ant iešmo pamauta 
dešra? Ir ne bet kokia, o iš Devynduonių, iš jo gimtinės! Ja, 
gražiai nurausvinta ir „nutaukinta“, ne kartą bus vaišinęs visą 
savo „komandą“. Ja ir Devynduonių ragaišiu, kitkuo, ką bus iš 
namų įsidėjęs. O vienąkart toji dešra bus ir susitaikymo patvir- 
tinimas. 

Tąkart traukėme, regis, tik penkiese. Artėjo pietų metas, o vie- 
tos niekaip negalim rasti, nors tu ką. Tai vėjas nuo upės pučia, 
tai malkų nėra. Jau ir 14.30 val., jau tuoj ir 15 val. Turėtų rūkti 
laužo dūmelis, o dar nė vietos. Mat vis nesutaria „vadas“ su 
kolega Vincu *, kuris šiandien varduvininkas ir, taip jau įprasta, 
turi svarų balsą, ją renkantis. Nebegalėdamas niekaip perkalbėti 
užsispyrusio žemaičio, įsako kolegai Juozui** žiebti ugnį va 
čia pat, kur stovime, o mus kitus du Vincas nuveda už gretimos 
kalvos, kur nebetrauks vėjas. Netrukus pradėjo kilti iš dviejų 
vietų dūmai: iš už vienos ir iš už kitos kalvelės. 

O vis dėlto nebegerai šitaip. Juoksis „akademikai“, t. y. sli- 
dininkai iš MA Lietuvių kalbos ir literatūros instituto — V. Kubi- 
lius, K. Grigas, L. Sauka, prie jų prisišliejęs D. Sauka, sužinoję: 
Lebedžio „komandoj“ įvyko „schizma“. Gavę savo frakcijos vir- 
šininko sutikimą, nuėjom kalbinti, kviesti, aiškinti mūsų vietos 
pranašumų. Grįžom su dviem ant iešmų pavertom dešrom, o 
įkandin ėjo pats dovanos siuntėjas, lydimas ištikimojo Juozo. 

Vakarties būdavome įsidėję kas ką. O atsigert? Et, dar susi- 
kuls, užvažiuosi ant kokios paskliundos, maža kas gali nutikti. 


* Vincas Urbutis. 
** Juozas Girdzijauskas. 

Ne kartą, būdavo, kamuoja troškulys. Ot kad dabar šitaip kokio 
skystimėlio! „Vadas“, žinoma, teikdavo pirmenybę alui. Būdavo, 
jei grįžtam per Lentvarį, būtinai užves į geležinkelio stotį, nors 
ten prirūkyta, kad kirvis kybotų, stos į eilę prie bufeto, pats gers, 
siūlys kitiems. Bet, alaus nesant, neniekindavo ir kitko — arba- 
tos, kavos. Tik iš kur jos imsi čia, miško vidury ar pamiškėj? 
Agi iš čia pat! Sniego aplink kiek nori. Kaip ir į galvą lig šiol 
nebuvo atėję! Ir įsitaisėme troškulį malšinti iš sniego virta ar- 
bata. Vyr. virėjas buvo Juozas. Jis, regis, labiausiai ir būdavo 
ištroškęs, nors visuomet pirma girdydavo kitus. Ir katiliuką iš 
kažkur gavo. Tokį plokščią ir išriestą, kad tiktų prie šlaunies. 
Su dangčiu, kad verdant plėnių neprikristų. Kelios gniūžtės kietai 
kietai suspausto „rinktinio“ sniego, paskui, kai tas suslūgsta, 
dar, dar... Paskui, jei reiks, bus ir antras, trečias virimas. Iš ko 
virti juk nepritrūks. O vis dėlto kažko lyg trūksta. Iš pradžių ir 
taip buvo gerai, o dabar trūksta, ir gana. Ko? Nagi arbatžolių! 
Kokia gi arbata nors ir su saldainiu, o vis dėlto be arbatžolių! 
Tik iš kur jų imti? Iš namų atsinešti? Nieku gyvu! Būsi išjuoktas 
atsinešęs į mišką arbatžolių. Esi miške, paupyje, verskis tuo, ką 
jie teikia. Ne be reikalo anąkart „vadas“ priminė Daukantą: 
lietuvis į mišką išeidavęs pėsčias, o grįždavęs važiuotas. Net 
cigaretei užsidegti nedrįsk išsitraukti degtukų, jei esi prie laužo, 
o dekis nuodėguliu. Tik pasirink kur gražesnį. O iš kur arbatžo- 
lių? Bepiga vasarą, nuskynei šaltimėtę paupely, čėbrą, kmyną. .. 
O žiemą? Gerai, kad anąsyk pasitaikė avietienojų. O dabar visoje 
trasoje nė vienos avietės. Teisybė, Juozas vienoj vietoj lyg ir 
buvo aptikęs jų guotelį. Pribraukė, betgi nė kokios ten ne avie- 
tės, tik gervuogės. Be reikalo tiktai rankas susidraskė. Ir nė 
kadagio uogų. Jų irgi, būdavo, neniekinam. Bet šįmet ir kadagiai 
tušti, bent toj vietoj. Užtat va ten, pakraščiau, epušrotėlis, alks- 
nynėlis, ar tik nebus ir šermukšnių? O juk šermukšniai labai 
sveika. Ir medikai pataria. Ir gėrėme tą sykį nebe aviečių, nebe 
kmynų ir ne mėtų arbatą, o šermukšnių. Aš skabiau ir nešiau 
šakeles, profesorius didžiuoju kelioniniu peiliu smulkino — gami- 
no arbatžoles, Juozas dėjo į puodą, maišė, Izabelė * pilstė, visus 
vaišino. Taigi ne uogų, o šakelių arbatą gėrėme. Jei tinka uo- 
gos, kodėl turi netikti šakelės? Kitąsyk rasime uogų, gersime uogų 
arbatą. Tikrai, kitą sekmadienį ir kitoje pamiškėje, išsiviję iš 
šermukšnio kėkštą, vaišinomės jo uogomis. Paskum ir pro putiną 
nepravažiavom neparagavę. O pelkėje slidei užkliudžius kupstelį 
ir iš po sniego paviršiun išvertus rausvą spanguolėlę, kur čia 
praleisi progą pašalti nagus ir po kuklių pietų užsigardžiuoti 
„Cyplauogėlių“ rūgštele. Žinoma, ir namiškių negalima užmiršti. 
Tai bus džiaugsmo Jurgiukui **, kai tėvelis, pririnkęs gražią jų 
saują, parneš lauktuvių! Uogų! Iš miško! Žiemos vidury! 


X 


* Izabelė Steponavičiūtė. 
** J. Lebedžio sūnus. 

Taigi po ano menko nesantaikos debesėlio vėl visiška dermė 
užviešpatavo mūsų dienas ir žygius. 

Ir Žygiai tęsėsi. Bemaž į visas nuo Vilniaus puses. Į Nemen- 
činės, Bezdonių, Santakos, Pilaitės, Čekoniškių, Sudervės, Gul- 
binų, Liubavo, Riešės, Dūkštų, Grigiškių, Rykantų, Kariotiškių, 
Lazdėnų, Trakų... Tvarkraštininkės jau žino: jei ir neakivaizdi- 
ninkai atvykę į sesiją, žygininkams sekmadienį negalima pla- 
nuoti jokių darbų. Įdomu būtų sudaryti J. Lebedžio praskintų 
maršrutų bei trasų žemėlapį. Turbūt nė viena kita „komanda“ 
neturėtų tokio įvairaus, išsamaus. Ir dabar, gerbdami „vado“ 
atminimą, jau vedami prof. V. Urbučio, slidžių sezoną pradedame 
būtinai nuo Antavilio. Tokia jo palikta tradicija. Paskum bus 
daugiau sniego, leisimės toliau. 

Rudens, vasaros pradžios maršrutai dar ilgesni. Skersabaliai, 
Pabradė, Pakretuonė, Pažeimenė, Matuizos, Varėna, Kidarai, Sta- 
sylos, Seimėnai, Strėva... Ši pastaroji itin mėgstama vieta. Ypač 
po to, kai, meškeriojant nuo tos užtvankos, taip gerai kibo eše- 
riai. Negaila buvo nei peršlapusio apavo, brendant per „versmė- | 
tas kirbas“. Atsimenu, citavo tada: „...jau versmėtos kirbos 
burgėjo, jau ežerai tyvuliavo...“ Kita labai mėgstama vieta — 
Šulninkai. Ten, einant iš Rykantų į Trakus. Nesvarbu, kad čia 
kartą mus plyname lauke buvo užgriuvusi perkūnija su liūtimi 
ir keturis besislepiančius po vienu apsiaustėliu permerkė iki 
mažiausio siūlelio. Atsimenu, sėdint ant to gražiojo skardžio ir 
žvelgiant pro gaiviai sužaliavusią lapiją į skaidrius ežero van- 
denis, aiškino: reikia sakyti ne „Šulninkai“, o „Šunininkai“, nes 
neseniai aptikęs, kad čia gyvenę Trakų valdovo šunininkai ir taip 
vadinęsis kaimas. Atseit, jo vardas ne iš šulo, šulinio, o iš šuns. 
Beje, ir paskutinysis kolegos Jurgio vadovautas žygis buvo šiuo 
maršrutu. Kai 1970-ųjų vasarą palydėje jį į paskutinę kelionę vėl 
pradėjome naujus mokslo metus ir pėsčiųjų išvykas, velionio at- 
minimui pasirinkome kaip tik šį kelią. Paliūdėjome prie išblėsu- 
sios laužavietės, kur ne vieną jaukią valandą kartu su juo bu- 
vome praleidę. O kiek kitų išblėsusių! Kur švęsta jurginės, jo 
diena. ,,„..Nugis, mošcy panie, nugis!..“— tebeskamba jo pa- 
našiomis progomis mėgtas kartoti vaižgantiškasis kreipinys, pa- 
stiprintas donelaitišku jaustuku. Atseit, negi nei per jo dieną 
neišlenksi burnelės?.. Aha, tu kalbininkas, tau reikia lingvisti- 
nio argumento? Še, imk jį: „Geras, kas geria/. Juk taip jūs, 
kalbininkai, aiškinate būdvardžio geras etimologiją! Ir ironija, 
ironija balse... Taip, žinoma, vienas jų yra ją šitaip aiškinęs. 
Tokio argumento priremtas, kur čia beatsispirsi. ... 

Stai ir dabar kolega Vytautas *, atkimšęs gruziniškojo, pirmąją 
taurelę išlieja į išblėsusią laužavietę. Jo atminimui... 

Atostogos mus laikinai išskirdavo. Kiekvienas gi turi ir savo 
rūpesčių, planų, užmojų. Aplankyti, pakeliauti, padirbėti. Nuo tų 


* Vytautas Mažiulis. 

laikų, kai kolegė Kristina *, būdama atsakinga Vietos komiteto 
darbuotoja, pamokė tas keliones paversti plaukimu vandenais, 
jau kelinti metai plaukiame. Tik kur kas mažesniu būreliu nei 
tada. Ir be profsąjungos globos. Jau maršrutas suderintas, ap- 
tartas. 

Sveikas, senasai Nemune, greit sups mus tavo vilnys! Įsime- 
sim baidares taip kur nors apie Luną, dar 60 km aukštyn nuo 
Gardino, o išlipsim — kur dievas duos. 

Jau seniai liko užpakaly ne tik Gardinas, bet ir Druskininkai, 
Liškiava, Merkinė, Nemunaitis... Jau sutiktas ne vienas gražus 
saulėtekis, palydėtas saulėlydis, smagiai pavakaruota... Alytuje 
papildom ištuštėjusius maisto atsargų „triumus“, atitrūkstam nuo 
miesto ir statom palapines. 

Slama amžių pasaką piliakalnio kmynai. Netrikdydama žila- 
galvio rimties, gurga per akmenėlius Pilupėlė. Kai taisėmės nak- 
tigultus ir rovėmės iš Nemuno užutėkėlio švendrų po galva, pa- 
kvipo mėtomis. Kaip tada prie Kertuojų mūsų iškylautojų būriui, 
kolegos Jurgio vedamam, pakeliui į Lakajus, kai irgi rovėmės 
iš paežerės žolių nakvynei. Ką veikia jis dabar? Pusę dienos tur- 
būt rašė. Sėdėjo ten, kambaryje, užstalėje prie lango, kur ne 
kartą jį matydavom, ir rašė. Ar gal tik tvarkė, grupavo knygos 
„Lietuvių kalba XVII-XVIII a. viešajame gyvenime“ medžiagą? 
Sakė, radęs geros. Tąsyk, birželio pabaigoje, kai buvom susitikę 
prie jo namų. O dabar gal grįžta su gausios Žvejonės laimikiu 
nio Beržinės, iš Pertenio ar net nuo „Anglijos“ pakrančių? Kaip 
gera bus su juo vėl susitikti! Ir taip greit. Tik išsikeliam iš 
Nemuno, diena kita apsitvarkyti ir — į Sčiūrį. Užsiprašė, pasiža- 
dėjau. Šnekučiavome tada apie šį, apie tą. .. „Vaižganto „Dėdės 
ir dėdienės“ esąs neabejotinas šedevriukas. Krėvę nebe taip mėgs- 
tas... Kalba pasisuko į senąją lietuvių literatūrą, pirmąjį K. Do- 
nelaičio leidėją bei vertėją Liudviką Rėzą. Gerą darbą apie jį 
parašęs A. Jovaišas... Literatai, tyrinėdami rašytoją, dažnai at- 
siriboją nuo kalbos, tarsi būtų galima kūrinį parašyti be jos. 
J. Girdzijauskas savo darbe gražiai parodąs eilėdaros sąsają su 
eilėraščio idėja, autoriaus sumanymu... Vylėsi šią vasarą, kiek 
pailsėjęs, daugiau pastūmėsiąs į priekį savo darbus. Atsisveiki- 
nant dar kartą priminė: „Atvažiuok!“. Tik kažkoks lyg liūdnes- 
nis, nuovargesnis. 

Taip, į Ščiūrį reikės, būtinai. Kada ten vykta pirmąkart? Ėjo 
iš leidyklos, nešėsi skaityti korektūrą. Ar tik ne „Slavočinskio“? 
Užkalbino. 

— Ar nenorėtum šeštadienį pavažiuoti į Lakajus? Vieni gra- 
žiausių ežerų Lietuvoje! Tokia ramybė! Pabuvęs dvi tris dienas, 
jaučiuosi labai pailsėjęs. 

Oo! Lakajai, Lakajai! Kur nenorėsi! Iki šiol apie juos tik 
girdėta. 


* Kristina Rickevičiūtė. 

— Ežerai, miškas, nakvynė kluone ant šieno... 

Kaip puiku! O dar taip pasiilgta „nemiesto!“. 

Ir tą ankstyvą sekmadienio rytą mes dardėjome Molėtų link. 
Paskui pro Rūdesą, per Pervalką ir Sčiūryje. „Vai, gražu, gera 


ir linksma dievo pasaulyje, o dar girioje! ..“— atsiminiau V. Krė- 
vės. O dar Lakajų girioje! Sčiūrio sodžiuje! „„Susiūbavę“ ežerai 
bent du — „baltasis“ ir „juodasis“— jį „bučiuoja jautriai ban- 
gomis“. 


Nuo to sykio jau daugel kartų važiuota čionai... Vinco, Iza- 
belės. Kada ne kada — su mumis ir Vanda, Donatas, Vladas, Ire- 
na*. Ir visuomet teko patirti didį Lebedžių šeimos svetingumą 
bei šilumą. Kaip džiaugsis, kad ir dabar būsiu į „Moskvičių“ 
paėmęs Vincą (bus su kuo dalytis sliekų atsarga), Izabelę. Dar 
„NMenužvangėjo paskutiniai dalgiai“, „nepasišiaušė dirvoje ražie- 
nos“, dar toks laikas, per daug jo nesutrukdysime. 

Deja, ne taip buvo rašyta žvaigždžių knygose. Tada nė į gal- 
vą neatėjo, kad anas visam laikui atmintyje pasiliekąs atsisveiki- 
nimas ir kvietimas bus paskutiniai... Grįžę į Vilnių iš Nemuno, 
profesorių radome jau pašarvotą. 

Kada su kolega Jurgiu pradėta artimiau bendradarbiauti kaip 
su mokslininku, dalytis pedagoginio darbo įspūdžiais, patirtimi? 
Dar gerokai prieš minėtą kelionę su juo į Lakajus. O kai 1967 m. 
jis atėjo į Vilniaus V. Kapsuko universiteto lietuvių literatūros 
katedros vedėjus, mums (nuo 1959 m. man esant lietuvių kalbos 
katedros vedėju) teko turėti itin daug bendrų reikalų. Bendri 
lituanistų mokymo, auklėjimo planai, pasitarimai, svarstymai, ren- 
giniai, minėjimai... Ne man kelti prof. J. Lebedžio nuopelnus, 
gerinant specialistų rengimą, tobulinant literatūros disciplinų 
dėstymą, — tą padarys patys literatai, aš tik noriu bent užsiminti 
apie didį jo ryžtą ir rūpestį, kad studentai kaip galint labiau 
prakustų bei išprustų kalbiškai. Žodžiu, o ypač raštu. Būdamas 
literatūros katedros vedėjas, visuomet labai remdavo viską, kas 
būdavo teikiama geresniam kalbiniam lituanistų lavinimui. Ir 
pats į tai labai reikliai žiūrėjo. Mūsų stalai stovėjo vienas prieš 
kitą, ir turėdavau net per daug puikių progų matyti, kaip kruopš- 
čiai, kaip kantriai nagrinėdavo su autorium kursinį, diplominį 
darbą, kiek daug dėmesio skyrė sakinio taisyklingumui, logikai, 
jo kultūrai, stiliui. Lygia dalia tiek pat reiklus buvo ir studentui 
atsakinėjant. (Dėl to per mediumus Sarbievijaus kieme profeso- 
riaus pavardė ne kartą buvo tariama rūsčiu, tulžingu balsu. Ypač 
žurnalistų.) Lietuvių kalbos katedra iš literatūros katedros vi- 
suomet sulaukdavo savo dėstomoms disciplinoms, ypač susiju- 
sioms su kalbos kultūros ugdymu, visokeriopos paramos. Ir gal- 
būt dėl to jos reikalai buvo gana neblogi. Studentas, rašantis 
proti. J. Lebedžiui seminarinį, kursinį, o dar ir diplominį darbą, 
nors iš literatūros istorijos, išeidavo gerą kalbos mokyklą, pa- 


* Vanda Zaborskaitė, Donatas Sauka, Irena Panakailė, Vladas Žukas. 

likdavo jautrus žodžiui, stiliui. Atsimenu, labai piktindavosi di- 
sertantų kalbos negerovėmis, stiliaus nevalyvumu. Kitąsyk mums 
trims bešnekučiuojant, labai pritarė doc. L. Valkūno minčiai, 
kad, vertinant knygą ar disertaciją, reikėtų sekti prancūzų pavyz- 
džiu — vertinti turint prieš akis bendrą sakinio kultūrą. Arba 
vėl įsišnekus kartą kalbėjo: „Pats nežinau, kas aš labiau esu: 
literatas ar kalbininkas“. Ir tikrai, būdamas literatūros katedros 
docentas, paskui profesorius, vedėjas, ne sykį pabrėžė: kiekvienas 
literatas turi būti ir kalbininkas. Ir toks pats buvo. Visi Lebedžio 
darbai — tai literato ir kalbininko darbai. Jau senojoje lietuvių 
literatūroje jis randa daugybę progų iškelti aikštėn bei pabrėžti 
lietuvių kalbos žodingumą, skambumą. Pavyzdžiui, dėstant M. Pre- 
torijų („Jis idealizuoja lietuvių kalbą, keldamas jos žodingumą, 
skambumą, grakštumą, nurodydamas jos panašumą su graikų 
kalba“), M. Merliną („Kaip vokiečių kalba esanti pilna pran- 
cūziškų žodžių, jog kartais sunku susigaudyti, taip ir lietuvių 
kalba nuo vokiečių ir kitokių svetimų žodžių pavirtusi kažkokiu 
mišinių, kuriame išnykęs tikrasis geros senosios kalbos žavumas“ ), 
K. Bogušą, P. Ruigį. Didžią ir gražią duoklę jis atidavė K. Do- 
nelaičio vaizdingo žodžio tyrinėjimui, įžvalgiai atskleidė ir pa- 
rodė Simono Stanevičiaus, Mikalojaus Daukšos kalbos bei sti- 
liaus ypatybes, aptarė smulkiosios tautosakos stilistiką. O tokie 
darbai, kaip „Seniausias lietuviškas rankraštinis tekstas“ (kartu 
su J. Palioniu) ir „Lietuvių kalba XVII-XVIII a. viešajame 
gyvenime“, daro J. Lebedį itin artimą lietuvių kalbos mokslui. 
Juk be jo pavardės negalima parašyti lietuvių kalbos, ypač lite- 
ratūrinės, istorijos. Manyčiau, ne be Lebedžio, vieno iš „Lietuvių 
literatūros istorijos chrestomatijos“ iniciatorių, jos redaktorių, 
rankos pridėjimo šioji chrestomatija išėjo su tokia aiškia kalbi- 
ne kryptimi, kad visiškai tinka ir lietuvių kalbos istorijai. 

Literatūra ir kalba jam buvo kažkas neatskiriama, kažkoks 
vienalytis didingas, darnus rūmas. Ir ėjo jis į tą rūmą, kaip ei- 
davo į gamtą, kur viskas tauru, kilnu, didinga, kaip į vietą, kur, 
Vaižganto žodžiais sakant, „slėgia šventyklos kilnumas“. Pats 
ėjo ir kitus ten šitaip vedė. 

„. „Jau taip seniai bebūta čia, Sčiūryje. Pasėdėsiu ant rąsto. Prie 
kluono. Jis, kaip įprasta šiuose kraštuose, atokiau nuo kitų tro- 
besių, galu į keliuką — sodžiaus „ūlytėlę“, ateinantį net nuo Rū- 
desos, pro gyvenamąjį namą, svirną, „ūkio pastatus“, nubėgantį 
į mišką ir atsiremiantį į Juoduosius Lakajus. Atvažiuodavom, 
būdavo, mūsų prigula pilnas prėslas. Greit nuščiūva visos šne- 
kos, juokai. Atėjai čia, tai miegok! Nes „vos rytą saulė spinduliu 
pirmiausiu apreikš žemei tekėjimą savo“, vos kregždutė, pašel- 
Jokių atsikalbinėjimų! Tokia kluono „diktatūra“, toks jis šio „dik- 
tatorius“. Puodelis pieno, šeimininkės dar iš vakaro padėtas, 
bandelės riekutė, sūrio ir... į ežerą, į ežerą! O jo platybės. Jei 
nori, į kairę už pirtelės, jei nori — į dešinę. Šį kartą — išilgai 

Juodųjų. Irkluok, nesidairyk, nesnausk. Velkę trauks... Du ly- 
džiai! Juos atsiėmei ir plauk. Daugiau tikrai nebus. O ten, prie 
ano sėkliaus, vienas, ten ana — vėl du. Visada šitaip būdavę. 

Saulutė pakopėjo, jau šildo pakaušį. Dabar — prie ano švend- 
ryno, ir meškerę į rankas. Tu, jei nori, gali į krantą. Čia draugo 
iš tavęs nėra: ne meškeriotojas. Kas kita Juozas, Vincas. Tu gali 
į uogas, į grybus. Susitiksime ten, maudyklėje. Pusryčiai bus 
vėl tenai, kyšulyje, kai čirškės keptuvėje ešeriukai, raudonspar- 
nės. Viršum galvų vėl taip raminamai vėjyje oš epušė... 

Sekmadienį — visi į grybus! Į Kraujelio krantą. 

— Rudmėsės! — kaip šiandien girdžiu ausyse. Tegul nė vie- 
nas nepražiopso, negrįžta namo su pustuščiu krepšeliu ar tik 
kokią voveraitę, vilnutę įsimetęs. O baravykai? Jie jau buvo. 
O daugiausia jų „vado“ krepšelyje. Rodos, čia ėjai, žiūrėjai, o 
jis tau rauna iš paskos. Na, daugiausia ne daugiausia, bet jie 
gražiausi, švariausiai nuvalyti, namie maža kas ir beliko daryti. 

Seniai nužydėjo žemuogių pievelė Kumelpalankyje. Kažin ar 
šiemet irgi taip žydėjo, kaip tada? „O žemė. bus žiedais mar- 
ga..."“— mintyse kartojau. O paskui kiek buvo uogų! Raudonų 
raudonų, įsirpusių. Tik jam nelabai buvo kada jomis mėgautis. 
Prastai kibo ešeriai, o su mažu laimikiu namo grįžti nenorėjo. 
Griebė, griebė kelias saujas, vėl šoko žemyn prie meškerkočio. 
Visuomet jis šitaip, net pietų kaip reikiant nepavalgys, jei dar 
neprižvejota. 

Ten, padirvyje, jau ir šermukšnis pradėjęs rausti... Vieną 
kartą padėjau priskinti. 

Praėjo šeimininkas. Manęs nebepažino. Turbūt paežerėn, už 
miško, pakelti arklio. Metas tarti Sčiūriui sudie. Pačios kojos 
pasuka pro galus į „ūlytėlę“ surėmusius tvartukus, nuo kurių 
atvažiavę imdavome baidares, pro svirnelį, kur, žvangindamas 
grandine, visuomet pasitikdavo priekabus, nors nelabai piktas 
Baritonas, pro namo langą. Jei būdavo darbymečio valandos, 
jame matydavome virš stalo parimusią jo galvą. Tuo metu tik- 
riausiai viršum „Daukšos“. Gal brandinantį mintį: „Iš to, ką 
M. Daukša sako apie kitas tautas, kurias nurodo kaip pavyzdį, 
aišku, kad jis siekia dviejų dalykų: 1) įvesti lietuvių kalbą į 
viešąjį valstybinį gyvenimą, padaryti literatūrine, rašto kalba ir 
2) kurti lietuvių literatūrą, savąją raštiją, duoti jai pradžią. ..“? 
Gal kitas? Bene ir dabar tame lange išvysiu... Susikaupusį, rim- 
tą, rūstoką, sakantį Mikalojaus Daukšos žodžiais: ,...paska- 
tinsiu mūsiškius mylėti gimtąją kalbą, jos laikytis ir ją ugdyti“. 

Donatas Sauka 


Filologijos daktaras, Vilniaus 
universiteto lietuvių literatūros 
katedros profesorius. Buvo J. Le- 
bedžio studentas, vėliau pirma- 
sis jo aspirantas ir bendradar- 
bis. 


Studijų užkulisiai pokario metų universitete. Dėstytojų per- 
kratinėjimai pertraukų metu. Senąją literatūrą dėstantis Lebe- 
dys, o dar labiau dabartinės kalbos profesorius Balčikonis —- 
ne iš mėgstamųjų. Ypač niurzga kai kurios mergužėlės — Lebedį 
girdėti gali tik pirmuosiuose suoluose. Ir užsirašai tokias įtarti- 
nas pavardes, jog dievai žino, kaip reikės paskui balsu įas pa- 
sakyti. 

Per literatūros proseminarą reikia aiškintis patį principą: ar 
reikalinga praeities literatūrai vertinti istorinė perspektyva, epo- 
chos vaizdas, ar nepakanka vien šiandieninio mūsų mastelio ir 
kriterijų? Gana būdingas — ar tik aniems laikams? — ginčas: taip 
galima viskuo abejoti, viską atmesti, nesistengiant įsigilinti ir 
pažinti. O senoji raštija — ne tas dalykas, kuris savaime domintų. 
Pasiginčiję bumbėdami smulkiai marginame sąsiuvinį per pa- 
skaitas, kad būtų iš ko atsakinėti. . 

Senosios literatūros konspektai — vieninteliai iš visų paskaitų 
tvarkingi ir išsamūs. Net profesoriaus Mykolaičio speckursų už- 
rašai III ir IV kursuose visiškai skystučiai (šitą gėdą prisiimu 
tik sau). Lebedžio paskaitų konspektai — nepakeičiamas faktų 
šaltinis. 

Bet ne dėl faktų pamažu pamėgome Lebedį. Dėl tvirto, pama- 
tinio išmanymo. Dėl vertinimo objektyvumo. Ir dėl nuoširdaus 
dėmesio tavo pastangoms, jei vykusiai parašei reieratą ar kal- 
bėjai per seminarą. | 

Neprisimenu, ar kas būtų skundęsis dėl to, kad Lebedys tyčia 
„užsisėdęs“. Bijoti bijojo, nes ne vienam (ar ne vienai) kraują 
pagadino smulkmenišku, kaip atrodė, reiklumu, bet neobjektyvu- 
mu nekaltino. Lebedžio reikalavimai — atidumas ir logika. Ir vie- 
na, ir kita lengva patikrinti ir, kas ne taip, įrodyti. 

Jo galvoje gerai susiklosčiusi 400 metų istorija — argumen- 
tas, prieš kurį greitai pakelsi rankas. Ar jautė savo pranašumą — 
na, ne prieš studentą, bet prieš kolegą? Jautė ar nejautė, bet 
niekada nepabrėžė. Atvirkščiai, kolosali erudicija derinosi su ne- 
regėtu kuklumu. Jeigu Lebedys sėdi susirinkime — sakykime, at- 
ėjęs į literatūros mokslinį būrelį, jis beveik žodžio neprataria. 
Įprasta poza — kojos suspaustos, rankos ant kelių sudėtos, akys 
giedros, paskatinamai šypsančios. Tokį jį visur matydavome — 
kieme, koridoriuje, dažnai susirūpinusį, su nutrintu portieliu. At- 
rodė tolimas studentų gyvenimui, studentams jo mokslas, išlai- 

kius įskaitą ir t. t., buvo dar tolimesnis, o ryšys vis dėlto mez- 
gėsi. Lebedžio autoritetas pačiai studijuojamai lituanistikai teikė 
svorio. Buvome lengvabūdžiai, galvos pramuštos visokiai visuo- 
meninei veiklai, literatūriniams bandymams, meninei saviveik- 
lai, bet pagarba mokslo autoritetui atrodė savaime suprantama. 

Tikrosios studijos prasidėjo aspirantūroje. Ir artima pažintis 
su doc. Lebedžiu, tapusiu moksliniu vadovu. Beveik du dešimt- 
mečiai, septyniolika metų,— visa plati gyvenimo juosta, artimai 
bendraujant, draugaujant, vieną darbą dirbant, kartu iškylau- 
jant ir šventes švenčiant. Apie tai į kelis puslapius nesurašysi. 
Koks jau buvau, toks — geras ar greičiau tik pusėtinas — buvau 
„Lebedžiui daug metų iš vyrų artimiausias bendradarbis. Kated- 
roje, namuose kreipiasi į mane, kaip paprastai į visus,— „jūs“, 
slidinėjant, prie ežero — „tu“, o labai dažnai kaitalioja ir „jūs“, 
ir „tu“. Kolegiškas santykis, tėviška globa ar vyriška draugys- 
tė — šitie niuansai sunkiai ir išskiriami. 

Lebedžio, mokslinio vadovo, metodika — neatlaidus reiklumas: 
per kiekvieną susitikimą katedroje jam neįkyri paklausti, ką pa- 
darei. Taip rimtai šitas klausimas skamba, jog ką nors į jį ne- 
aiškaus numykti nepavyks, nepadaryti, kas buvo numatyta, reikš- 
tų nepagarbą, dar daugiau — tiesioginę nuoskaudą vadovui. Per 
pirmuosius metus visi keturi egzaminai turi būti išlaikyti. Egza- 
minai — formalumas, reikia greičiau juo atsikratyti, reikia sėsti 
rašyti. Ir toliau vis: kaip sekasi? Kiek parašei? Be atlydos. 

Neįkainojamas pedagogo bruožas — šitas pastovus „griebimas“. 
Tam reikalinga velnioniška savitvarda ir valia. Studentų kasdie- 
ninį vangumą turėjo palaužti šita valia. Senosios literatūros pro- 
seminaras negalėjo neįvykti dėl neparašyto referato. Iš kiekvie- 
no studento buvo išreikalauta iki miligramo. Ir atseikėta pagal 
nuopelnus. Jei Lebedys pagyrė Nastopką ar Bučį, Masionį ar Bra- 
žėną, žinok, iš jų bus rimti darbininkai. Įdomu buvo paklausinėti, 
kaip jis vertina vieną ar kitą studentą: po antrųjų metų kursinio 
darbo galėjai gauti kuo tiksliausią charakteristiką. 

Šitas geležinis gniaužtas su miela šypsena ar ironiška balso 
gaida reikalavo didelės vidinės įtampos. Paskaitos, seminarai 
Lebedžiui buvo nelengvai uždirbama kasdieninė duona. Mielai 
būtų pakeitęs pedagogiką grynai moksliniu darbu. Slapta pa- 
svajodavo apie pensinį amžių, kai galės gyventi vien su kny- 
gomis. 

Bet turėjo šis reiklus pedagogas ir daug švelnumo. Jeigu ko- 
kios nesėkmės, nesklandumai, užeina ir į namus padrąsinti, nuo- 
taikos praskaidrinti. Gal tik vienas kitas kartas pasitaikė toks 
vizitas, bet — neužmirštamas! Žiūrėk, jau ir lengviau alsuoti, kai 
toks supratimas ir draugiškumas. 

Labai vertino prisirišimą, ištikimybę, nors, žinoma, primygti- 
nai draugysčių neieškojo. Draugų ratas buvo neplatus — slidi- 
ninkų būrelis, susirenkantis sekmadienį. Su jais miela pajuokauti, 
pasiklausinėti, kas dedasi Institute (Lietuvių kalbos ir literatū- 

ros), apkalbėti Mažiulį, mėgstantį labiau laukus negu miškus, 
ar Jurgį Rozgą, kaip anas medžius verčia ir neša į laužą. Ag, 
šitie maršrutai slidėmis iš Antavilio, Grigiškių ar Lazdėnų su 
ilgais, kelių valandų postoviais prie laužų — ilga, nepabaigiama 
kalba. Lebedžio pilkas treningiukas, ruda beretė, geležėle apkraš- 
tuotos amžinos slidės. Neskubiu, lygiu žingsniu žengia voros 
priekyje, nuo kalniuko leidžiasi atsargiai, sukdamas vingiais — 
juk keliolika metų vyresnis už kitus, apsijuokti pargriūnant būtų 
bais nepatogu. Nedovanotų sau tokios nešlovės. 

Nebuvo iš tų, kurie ir suaugę į vyrus, ir pražilę vis dar linkę 
į išdaigas. Bendražygių nutrūktgalviškumą skatino tiktai slidžių 
iškylose. Darbe lengvabūdžių negerbė, nemėgo, sunkiai pakentė. 
Vieną kitą kartą nutvėręs simuliuojant, „kombinuojant“, nesąži- 
ningumą įsidėmėjo ir visada sekė budria akimi, kad nebūtų iš- 
krėsta nauja šunybė. Pasitaikius progai, ir stipriai prigriebdavo, 
kartais gal ir perlenkdamas. Ilgoką laiką buvo katedros vedėju 
ir vieną kitą darbuotoją yra skaudžiai nubaręs. Kai kas tą kar- 
tėlį nešiojasi širdyje ligi šios dienos. 

Ne visai sklandžiai ir mano bendrauta su juo paskutiniu lai- 
kotarpiu. Išėjęs į doktorantūrą, 1967—1968 m. akių neberodžiau 
katedroje, pasinėriau į darbą. O katedroje administruoti buvo ne- 
lengva, daugumas jos narių — nauji žmonės, net ir žodžiu per- 
simesti — nelabai su kuo. Nuoširdūs santykiai ėmė klostytis tik- 
tai su jaunaisiais — J. Girdzijausku, V. Daujotyte. 

Per sunki J. Lebedžiui darėsi vedėjavimo našta, nesimatė jai 
galo. Vis rečiau pasitaikydavo proga atgavai — pasėdėti rankraš- 
tyne prie senųjų raštų. Pavasariui artėjant, vis labiau jaučiamas 
nuovargis, suirzimas. Bet ir tais metais negailėdavo gero žo- 
džio — labai palankiai atsiliepė apie mano daktarinę (žmonai 
kažkada pasakė: „Jis iššoko viršum tos...“— suprask: bambos). 

Ypač mokėjo gera pastebėti kito darbe. Nežinau, kas, be jo, 
gebėtų taip atsidėjęs su pasigėrėjimu ir malonumu lukštenti moks- 
linius darbus kaip Lebedys oficialiuose oponento atsiliepimuose: 
apie V. Kubiliaus, V. Žulio, P. Jokimaitienės, V. Zaborskaitės 
disertacijas. Atvirai džiūgaudamas, beveik patetiškai paskelbdavo 
galutinę ištarmę apie aspiranto darbą: „Maxima cum laude“. Į 
dovanojamą knygą įrašydavo: „Idealiam aspirantui...“ 

Kasdieniškuose santykiuose, pripažindami nepaprastą prof. Le- 
bedžio darbštumą, įrodomą mokslo veikalais, bendradarbiai ir 
mažiau pažįstantys gerbė jį kaip pareigos žmogų, reiklų. ryž- 
tingą, turintį aiškią ir tvirtą nuomonę. Mėgo kaip atidų, nuoširdų, 
lengvai juoką pagaunantį pašnekovą. Tokioje kasdienybėje dės- 
tytojai suvienodėja, visi lygia dalimi spaudžia studentą: tarp 
literato ir neliterato, tarp buvusio svajotojo ir ekonomisto nema- 
tyti skirtumo. 

Bet kodėl per diplominių darbų gynimą prof. Lebedys karštai 
kovojo su kalbininkais, kad S. Gedai už diplominį darbą būtų 
parašytas penketas? O kaip širdingai profesorius atsiverdavo, 

kaip palaimingai šypsodavosi universiteto auklėtinių — poečių bū- 
relyje! Su kokiu pasigėrėjimu prisimindavo Just. Marcinkevičiaus 
balsą. „Štai tikra poezijal“— įspūdžio pagautas, kalbėjo apie 
J. Degutytės „Ugnies lašus“. Su didžia pagarba ir dėkingumu 
minėdavo E. Mieželaičio „Duoną ir žodį“. 

Nuoširdus, ypač pagarbus jo dėmesys buvo prof. V. Mykolai- 
čiui-Putinui, kiekvienam jo žodžiui, kai būrelis bendradarbių lan- 
kydavome poetą sausio 6 d., jo gimtadienį. 

Prof. Lebedys buvo literatūros riteris, jai pasiaukojęs. Jei ir 
nemėgstamas jo žmogus parašo gerą apsakymą — džiaugiasi, pri- 
pažįsta talentą. O bendra nuomonė apie dabar rašančius vis 
dėlto buvo ne itin palanki: „,„Rašeivos!“— tai įprastinis apibūdi- 
nimas. 

Savo pietetą literatūrai išreiškė, kad ir šitaip atsiliepdamas 
kartą apie vieną žymų literatūros kritiką: „N į rašytojus — V. Krė- 
vę, Putiną — žiūri lyg nuo aukšto kalno sau po kojų, o aš žiūriu 
kaip į kalną aukštyn“. 

Kartkarčiais nejučiomis išsiduodavo kaip švelniasielis, neiš- 
pasakyto drovumo ir kuklumo. Prisimenu iš kiek ankstesnių me- 
tų. Pasišaukia mane į kampą ir teisinasi baisiai sumišęs: siūlą 
jam paduoti pareiškimą profesūrai užimti, nes vienintelis prof. 
K. Korsakas šiuo metu belikęs, mirus prof. V. Mykolaičiui. Tar- 
tum dešimt metų jau nebūtų kalbėta, kad jis nusipelnęs šito 
mokslinio vardo. Tartum aš čia kuo dėtas. 

Jaunos dvasios bruožas — jautrus atsiliepimas į kiekvieną šir- 
dingą mostą. Tiesiog iš pat pirmo karto pamilo estų profesorių 
P. Aristę, savo oponentą. Buvo sužavėtas jo greito ir paslaugaus 
atsako, jo nepretenzingumo (juk mūsiškiai tokio rango žmonės 
neapsigyvens studentų bendrabutyje!), gerbė jo erudiciją ir ne- 
regėtą darbštumą. Šis iš tiesų nepaprastai simpatiškas žmogus 
bene labiausiai atitiko prof. Lebedžio idealą. 

Aukšta kultūra, demokratiškumas ir natūralus elgesio papras- 
tumas — taip galėtume formuluoti prof. J. Lebedžio gyvenimo 
devizą. 


Vytautas Kubilius 


Filologijos daktaras, LTSR MA 
Lietuvių kalbos ir literatūros 
instituto vyr. mokslinis bendra- 
darbis. Artimai pažinojo J. Le- 
bedį, daug su juo bendravo. 


Kaip netinka Jurgiui Lebedžiui būti memuarų herojumi! Jo 
tauriai paprastas gyvenimas nesiduoda apiberiamas gražių žo- 
džių saujomis. Jo figūra stovi anapus proiesoriškų anekdotų, sma- 
gių nutikimų, šmaikščių pasakymų. Ir rašydamas tu jau žinai, 

kad neatskleisi esmės, o tik bandysi nusakyti tai, ką pats esi 
iš jo gavęs. 

J. Lebedys išvedė mus — išblyškusius, nugeibusius, akiniuo- 
tus filologus — į gamtą. Suvažiavę po karo iš kaimų, mes puo- 
lėm prie knygų kaip patrakę, tūnodavome universiteto bibliote- 
koje, kol ją uždarydavo. Reikėjo išmokti svetimų kalbų, reikėjo 
sužinoti, kas gi yra ta literatūra, kurią nesvyruodami pasirinko- 
me savo specialybe. Ir gamta mums egzistavo tik vasarą, kai 
tėvų sklypeliuose kirsdavome rugius ar pjaudavome šieną. Mums 
ir į galvą neateidavo, kad galima šiaip sau „išvykti į gamtą“ 
(tada nebuvo net tokio pasakymo), kad čia —ne vien knygo- 
se — galima ieškoti stiprybės ir išminties. 

1957 m. gegužės pabaigoj J. Lebedys, linksmai visų vadinamas 
Ekscelencija, subūrė visai jaunučius ir apyjaunius filologus bai- 
darių žygiui Šventosios upe. Plaukiau su juo vienoje baidarėje. 
Keldavomės prieš saulės tekėjimą ir tylutėliai irdavomės į kokį 
nors nendryną meškerioti. Nuo piemenavimo laikų nebuvau tu- 
rėjęs meškerės rankoje, ir Ekscelencija kantriai mokė, kaip už- 
mesti valą, neužkliudžius nendrės, kaip tyliai pritraukti žuvį... 
Pats jis sėdėdavo ant baidarės galo, apšviestas tekančios saulės, 
stiprus ir linksmas, jausdamasis kaip savo namuose Jūžinto ar 
Švento ežerų įlankėlėse. Kiek tokių rytmečių paskui dar buvo 
Asvejos ežere, kur kitais metais nusigabenom baidares ir kas 
šeštadienį skubėdavom pakeleivinėmis mašinomis (ir 5 km pės- 
čiomis per mišką) gaudyti lydekų. Jam visada sekdavosi, nors 
įrankiai būdavo paprasčiausi: velkė iš apystorės virvutės ir namų 
darbo blizgė. Kartą pasakojo, kaip hitlerinės okupacijos metais 
gaudė lydekas Alaušo ežere, jas džiovino, kad turėtų žiemą kuo 
maitinti šeimą. Sėkminga žūklė jį smagiai nuteikdavo, ir tada 
mikliai žengdavo, nejausdamas kuprinės svorio (kartą nešėsi dvi 
lydekas po 8 kg). Ir aš išmokau iš Ekscelencijos kantrybės — 
visą pavakarį ir rytmetį lėtai irtis ežero pakraščiais, o svarbiau- 
sia — užsimiršti, nieko negalvoti, spoksoti į raibuliuojantį van- 
denį ir mėlyną dangų (tada dar būdavo saulėtų vasarų!). Ir kai 
ištikdavo kokie nors literatūriniai nemalonumai, galvodavau — 
plaus. 

Man regis, kad ir J. Lebedys panašiai jautė ir galvojo. Gamta 
jam buvo ne tik fizinis atsigavimas, bet ir dvasinės atramos 
taškas, kažkoks fundamentinis pastovumas nepastoviomis literato 
ir filologo veiklos aplinkybėmis. Gamta turėdavo nuvyti ne tik 
savaitės nuovargį (darbas nuo 6 val. ryto iki 22 val. vakaro), 
bet ir visokias moralinio purvo apnašas, kurių niekas kitas ne- 
galėjo pašalinti. 

Ateidavo žiema, ir Ekscelencija išvesdavo mus slidėmis į Vil- 
niaus apylinkių kalnelius — ties Grigiškėmis keldavomės per Ne- 
rį ir lėkdavome nuo gana stačių kalvų, iš Rykantų ar Lazdėnų 
važiuodavome į Trakus, sukdavome apie Žaliuosius ežerus, iš 

Antavilių per miškus traukdavome į Vilnių. Prie laužo spirgin- 
davome medžiotojų dešreles, šildydavome vištienos konservus ir 
šnekėdavome apie praėjusios savaitės įvykius. „Na, kas nauja 
Institute?“ — klausdavo Ekscelencija šiek tiek ironišku tonu. Jį 
jaudindavo bendradarbių likimas, bet dėl savęs niekada nesi- 
skųsdavo. Turėjo pakankamai kandžios ironijos (ypač prisitai- 
kėliams, karjeristams, intrigantams), stoiško tvirtumo, tikėjimo 
savo darbų prasme ir orios savigarbos. Aktyviai domėjosi kitais 
(mane vis akino rašyti studijas ir monografijas, o ne straipsne- 
lius), bet apie save kalbėdavo nenoromis, nors buvo suplanavęs 
toli į priekį visus savo darbus, kaip ir kiekvieną dieną. Pasinė- 
ręs archyvuose, jis dėmesingai sekė savo buvusių studentų kūry- 
bą, mėgo J. Degutytės lyriką, gėrėjosi Just. Marcinkevičiaus ta- 
lentu, smagiai pasišnekėdavo su A. Baltakiu, rūkydami ciga- 
retes. 

Skrupulingai tikslus ir pedantiškas (niekada neparašys to, 
ko nėra kelis kartus patikrinęs), rimtas ir objektyvus savo vei- 
kaluose, J. Lebedys turėjo ir poetinio išgyvenimo Ažiaugsmo, 
vidinio išsilaisvinimo kibirkštį, kuri spontaniškai įsiliepsnodavo. 
Pamenu, kaip pirmą kartą 1958 m. nuvažiavome į Tolminkiemį. 
Ir čia, krūmuose, netoli sugriautos bažnytėlės, pragydo lakštin- 
gala lyg Kristijono Donelaičio laikais. J. Lebedys klausėsi nu- 
stėręs, apimtas palaimingos ekstazės. O paskui Lazdynėliuose 
su kokiu pamaldumu rankomis graibė kone kiekvieną akmenį, 
ieškodamas paminklinio akmens, pastatyto poeto sodybvietėje. 
Nerado ir labai nusiminė. 

J. Lebedžio asmenybė, tvirta, valinga, stoiška, taip plačiai 
atsirėmusi į įvairius lietuvių kultūros klodus ir į Lietuvos gamtą, 
buvo savotiškas centras, jungiantis įvairių kartų filologus. Ir 
dabar slidinėjame aplink Vilnių jo pramintais maršrutais, bet 
jau tik mažomis grupelėmis. 


Bronius Genzelis 


Filosofijos daktaras, Vilniaus 
universiteto Įilosojijos istorijos 
ir logikos katedros profesorius. 
Mokslo interesais artimai bend- 
ravo su J. Lebedžiu, dažnai su 
juo konsultuodavosi. 


Niekad nerašiau dienoraščio, todėl sunku atkurti detales. Prį- 
simenu tai, kas labiausiai įstrigo atmintyje. O čia dažniausiai 
į pirmą vietą iškyla kito asmens pėdsakai, palikti tavo gyveni- 
me. Gali stebėti Žmogų iš šalies. Mano prisiminimai ne tokie: 
J. Lebedys mane įtraukė į savo interesų ratą. 

Pirmą kartą J. Lebedį sutikau tikriausiai estetikos teoriniame 
seminare. Iš anksčiau nieko neatsimenu. Logiškai svarstant, mū- 
sų keliai iki tol neturėjo susikirsti. 

Būdamas Lietuvos TSR MA Istorijos instituto aspirantu, 1961 
metų rudenį universitete pradėjau lankyti estetikos teorijos se- 
minarą. Nežinau, kas buvo iniciatorius, tačiau centrinė jo figūra 
buvo prof. V. Sezemanas. Jis iki pat mirties dalyvavo visuose 
seminaro užsiėmimuose. Tada ir atkreipiau akis į J. Lebedį. Jis 
sėdėdavo kur nors atokiau ir atidžiai klausydavosi, retai velda- 
vosi į ginčus. Bet, jeigu išsitardavo, tai svariai. Visi pasisukdavo 
į jo pusę. „Ką pasakys Lebedys?“— rūpėjo. Po V. Sezemano 
mirties seminaras iširo. 

Pradėjau dirbti universitete filosofijos katedroje. Lituanistų 
katedros buvo ten, kur dabar rektoratas. Mūsų tolėliau. Eidamas 
į savo katedrą, koridoriuje dažnai sutikdavau J. Lebedį. Jis mėg- 
davo prie lango rūkyti. Čia apie jį burdavosi kolegos, aspirantai, 
svarstydavo įvairias gyvenimo problemas. 

„Užsispyręs kaip Lebedys“— virto universitete priežodžiu. Ta- 
čiau neužčiuopiau to jo kietumo, užsispyrimo. Lebedys pripažin- 
davo tiktai argumentų kalbą. „Už“ — prieš“ — visad pasverdavo. 
Išanalizavęs tavo mastymo logiką, iaktus, ieškodavo juose, jeigu 
jie prieštaravo Lebedžio įsitikinimams, spragų. Nesuradęs pri- 
pažindavo: „Tavo tiesa“. Kartais išsyk pritardavo: „Žinoma, ži- 
noma...“ Taip elgėsi su visais, nepaisydamas nei amžiaus, nei 
rango. 

J. Lebedys turėjo aiškią mokslinio darbo metodiką: skirti tai, 
kas įrodyta faktais, nuo hipotezių. Mokslininkas nevengė spėji- 
mų, tačiau visuomet pabrėždavo: galvoju taip, bet trūksta įro- 
dymų. Jeigu paklausdavai, pasakydavo kokių. 

Kaskart vis dažniau su J. Lebedžiu pasikeisdavau nuomone 
įvairiais klausimais. Paskutiniais jo gyvenimo metais neretai 
traukdavome kartu iš universiteto namų link. Jis papasakodavo 
įvairių įdomybių iš mūsų kultūros istorijos. Jam rūpėjo komp- 
leksinis kultūros tyrimas. Prisimindavo ir savo keliones baidare 
Lietuvos upėmis. 

Traukė J. Lebedžio erudicija, sugebėjimas analizuoti oponen- 
to argumentus. Nei anksčiau, nei vėliau nesutikau žmogaus, ku- 
ris gebėtų taip įnikti į problemą, tačiau niekad savo idėjų ne- 
pervertindavo ir nepriešpastatydavo kitiems. Stebėdavausi, kaip 
puikiai išmanė klasikinę filosofiją, žinojo įvairias kultūrologines 
koncepcijas. 

J. Lebedys mėgdavo ir draugiškai pasišaipyti. .. 

Gyniau kandidatinę disertaciją (tada buvo bendra visų hu- 
manitarinių mokslinių laipsnių teikimo taryba). Dažnam diser- 
tantui kėlė siaubą akademikas J. Balčikonis. Jis bene vienintelis 
tarybos narys, kuris posėdžiuose kruopščiai skaitydavo lituanis- 
tines disertacijas, jeigu nepatikdavo, tuojau pat atsistodavo ir 
rėždavo „neverta“. Jeigu tylėdavo, vadinasi, balsuodavo „už“. 

Buvau prisiklausęs šnekų apie akademiko keistenybės, prie- 
kabumą: užkliūdavo kokia frazė, korektūros klaida, ir jis esą su- 
abejodavo visos disertacijos vertingumu. Svajojau, kad J. Bal- 
čikonis neateitų į posėdį. Akademikas atvyko. Įsitaisė patogiai 
krėsle, paėmė mano disertaciją ir per visą posėdį skaitė. Net ir 
šiandien šiurpas nukrato, prisiminus, kaip tada jaučiausi, lauk- 
damas jo išvadų. 

Papasakojau ir J. Lebedžiui apie tuos savo pergyvenimus. 
Kai sykį ėjau su proiesoriumi, ties centriniu telegrafu sutikom 
J. Balčikonį. J. Lebedys prisiminė mano pasakojimą ir atkūrė 
jį, pridėdamas sodrių detalių... Akademikas sukluso... Aš sku- 
bėjau paaiškinti: 2 

— Gimiau Aukštadvaryje, o ten šnekėta lietuviškai lenkišku 
žargonu, universitetą baigiau Maskvoje. Todėl nepasitikėjau sa- 
vo kalba, bijojau, kad akademikas „prikibs“ prie mano pasakymų. 

Po trumpos pauzės J. Balčikonis pratarė: „Sakai, esu bau- 
bas?..“ Ir geraširdiškai nusijuokė. .. 

Nuo tol visiškai pasikeitė mano požiūris į „baubus“. Sten- 
giuosi atmesti išankstinę nuomonę. 

J. Lebedys puikiai žinojo visų, su kuriais jis bendravo, moks- 
linius interesus. Pats jis dirbo kryptingai, neužbaigęs vieno dar- 
bo, nesiimdavo kito. Savo darbo stiliaus jis nelaikė universaliu. 

Jeigu J. Lebedys, skaitydamas šaltinius, aptikdavo kokią kny- 
gą ar straipsnį, kuris jo asmeniškai nedomino, bet, jo nuomone, 
galėjo būti naudingas kuriam nors kolegai, jis tiksliai ant la- 
pelio nurašydavo metriką, o sutikęs jį, paklausdavo, ar šis žinąs 
-apie tą šaltinį. Išgirdęs teigiamą atsakymą, jis čia pat suglam- 
žydavo ir išmesdavo kortelę, o jei ne, paduodavo. „„Nereikalinga 
medžiaga blaško dėmesį“, — sakydavo jis. 

Rengdamas medžiagą „Problemų“ leidiniui, ne kartą konsul- 
tavausi su J. Lebedžiu. Jis patardavo, kokius, jo nuomone, ver- 
tėtų kelti klausimus, rekomenduodavo autorius. Tačiau pats at- 
sisakė rašyti leidiniui, motyvuodamas tuo, kad neturi tinkamos 
medžiagos, o specialiai nenorįs užsiimti. Jis tuomet turėjo kitų 
sumanymų. Tačiau visada mielai skaitydavo pasiūlytą darbelį, 
pareikšdavo savo nuomonę. Paskutiniais mokslininko gyvenimo 
metais mano straipsniai lituanistine tematika buvo J. Lebedžio 
neoficialiai recenzuoti. Kartais pats „pasuileruodavo“. .. 

1968 m. pasirodė V. Zaborskaitės studija „Maironis“. Ją per- 
skaičiau kiek vėliau. Padarė didžiulį įspūdį. Savo samprotavimais 
pasidalijau su J. Lebedžiu. Jis įdėmiai išklausė. 

— Galėtum iškloti visa tai recenzijoje. 

Mėginau prieštarauti, aiškindamas, kad nesu literatūros, juo 
labiau, poezijos specialistas. Mano argumentus J. Lebedys atme- 
tė, teigdamas, kad nors aš nesu literatūros specialistas, bet galiu 
kalbėti apie Maironį kaip mąstytoją ir V. Zaborskaitę kaip jo įsi- 
tikinimų vertintoją. Jis pabrėždavo, kad kultūros tyrinėtojas ne- 
privalo objekto išsklaidyti, tai yra sudėlioti po lentynas: tas jam, 

o tas man priklauso. V. Zaborskaitė taip pat įlindo į svetimą 
daržą, analizuodama Maironio pasaulėžiūrą... 

Prisiminiau paties J. Lebedžio monografiją „Mikalojus Dauk- 
ša“, kurioje pateikta plati kultūrinio gyvenimo panorama, aptar- 
tos socialinės laikotarpio teorijos, nevengta ir filosofinių kon- 
cepcijų. Parašiau recenziją į „Komjaunimo tiesą“. 

J. Lebedžiui rūpėjo visapusiškas lituanistų rengimas. Jis sie- 
kė, kad lituanistams būtų skaitomas „Lietuvos filosofinės min- 
ties“ speckursas. Prikalbino jį skaityti. Paskui pradėjo klibinti 
įvairias tarybas, institucijas. Jo argumentai veikė. Artimiausiu 
laiku toks kursas turėjo būti pradėtas skaityti. 

Nebeliko J. Lebedžio, keitėsi dekanai ir planai... Tiesa, da- 
bar šis kursas, nors ir ne lituanistams, vis dėlto buvo pradėtas 
skaityti. Panašiai J. Lebedys elgėsi ir su kitais speckursais: pir- 
ma susirasdavo lektorių, po to tardavosi su vadovybe. Tada ne- 
iškildavo klausimo: ,„(O kas panorės skaityti? ..“. 

J. Lebedys su kolegomis aptarinėjo veiksnius, skatinančius ir 
stabdančius mūsų kultūros plėtotę. 

Jo įsitikinimu, svarbus žmonių tarpusavio nesutarimo šalti- 
nis yra jų aistros, ambicijos, dažnai dangstomos gražiais žo- 
džiais. „Kiekvienoje visuomenėje yra savi sąskaitų suvedimo bū- 
dai... Inkvizicijos siautėjimo laikais, jeigu tau patikdavo merga, 
o ji tavęs neprisileisdavo, šauk „ragana, ragana!“ Ir vargšelė 
iškepdavo ant laužo. ..“— sarkastiškai kalbėjo profesorius. 

Mokslininkas vengė administracinio darbo. Kabinetas, archy- 
vas, auditorija -— jo stichija. Bet ne visuomet žmogus gali laisvai 
pasirinkti. J. Lebedys atsidūrė prieš alternatyvą: arba imtis va- 
dovauti katedrai, arba likti pasyviu stebėtoju. Profesorius pasi- 
rinko pirmąjį kelią. 

J. Lebedys ne tik planavo savo darbus, bet ir kūrė projektus 
kitiems. Jis niekam neprimesdavo savo nuomonės, o tik užvesda- 
vo „ant minties“. 

Profesorius niekad nesiskundė savo negalavimais. Jam rūpėjo 
namiškiai, jaudinosi dėl kitų. 

Rodos, buvo 1970 m. liepos 6-oji diena. Jau prasidėjo atosto- 
gos. Sėdėjau bibliotekos rankraštyne. Įėjo J. Lebedys. Ar ne lai- 
kas namo, paklausė. Iškeliavom įprastiniu maršrutu. 

„Kaime padirbėsiu prie „Lietuvių kalbos XVII-XVIII a. vie- 
šajame gyvenime“. Belieka visus faktus surikiuoti“, — kalbėjo 
J. Lebedys. Išsiskyrėme gerai nusiteikę. Rytą jis išvažiavo atosto- 
gauti. O po kelių dienų laborantė paskambino, kad J. Lebedys 
mirė. 

Profesorius parengė gerą lituanistų būrį — darbščių, ištikimų 
bendraminčių būrį. Tai, kad per septynerius po J. Lebedžio mir- 
ties praėjusius metus buvo surinkti profesoriaus rankraščiai bei 
išbarstyti po įvairius periodinius leidinius straipsniai ir jų pa- 
grindu išleistos 6 knygos, byloja apie mokslinių jo sumanymų 
pripažinimą. Mėginau „Literatūroje ir mene“ (1977 m. rugsėjo 

17 d.) aptarti išleistą J. Lebedžio pomirtinį palikimą. Tačiau ką 
galima pasakyti viename straipsnyje apie tokio plataus diapazo- 
no mokslininką? Šiandien jau niekas neabejoja, kad J. Lebedys — 
vienas iš ryškiausių Lietuvos humanitarų, tvirtai jaugęs į mūsų 
kultūros istoriją. 


Jonas Riškus 


Filologijos kandidatas, Vilniaus 
pedagoginio instituto lietuvių ir 
užsienio literatūros katedros do- 
centas. Su J. Lebedžiu siejo 
bendri interesai, draugiški san- 
tykiai. 


Su J. Lebedžiu teko nemažai bendrauti, bet papasakosiu tik 
kelis ryškesnius epizodus. 

Atsimenu, Lietuvių kalbos ir literatūros instituto posėdyje bu- 
vo svarstomos „Lietuvių literatūros istorijos“ atskiros dalys. Man, 
kaip neakivaizdiniam aspirantui, buvo pavesta susipažinti su rank- 
raščiu ir pasakyti savo nuomonę apie S. Stanevičiui skirtą sky- 
rių. Nebeatsimenu, ką ten kalbėjau. Bet kai baigiau, šalia sėdė- 
jęs redaktorius V. Beržinis pasakė, kad aš kritikavau J. Lebedžio 
darbą. Staiga paslapčiom žvilgterėjau į Lebedį. Jis, viduryje ei- 
lės parimęs ir viena ranka parėmęs smakrą, susimąsčiusiu žvilgs- 
niu žiūrėjo į priekį ir į mano kritiką tąkart nieko neatsakė. 

J. Lebedys buvo studentų filologų mokslinių darbų respubli- 
kinės komisijos pirmininkas. Aš — tos komisijos narys. Darbus 
svarstėme Pedagoginiame institute. J. Lebedys apie visus raši- 
nius turėjo savo aiškią nuomonę. Jis sugebėdavo labai greitai su 
darbu susipažinti ir jį tiksliai įvertinti. Jei buvai tą darbą atidžiai 
išstudijavęs, negalėjai su jo nuomone nesutikti. Kai buvo svars- 
tomi rezultatai, skirstomos premijos, J. Lebedys rūpinosi, kad 
apdovanotume visų specialybių ir visų atstovaujamų įstaigų Žmo- 
nes. Žybtelėjusius ginčus pirmininkas mokėjo gražiai užgesinti 
ir visus patenkinti. 

J. Lebedys buvo mano parašyto lietuvių literatūros vadovėlio 
IX klasei recenzentas. Vadovėlį, suredaguotą V. Beržinio, jau bu- 
vau įteikęs leidyklai. Aptartą vadovėlį „Šviesos“ leidykla dar 
davė recenzuoti dviem recenzentams. Vienas iš jų buvo J. Lebe- 
dys. To aš net nežinojau. Kartą, grįžęs iš instituto, radau J. Le- 
bedžio recenziją, kurią jis pats atnešė į mano namus. Recenzijoje 
buvo daug kritinių pastabų, bet išvada teigiama. Lebedžio kritika 
buvo labai pozityvi, konkreti, gero linkinti. Ji labai skyrėsi nuo 
pompastiškos anoniminės, kupinos abstraktybių ir užsipuldinėjimų 
recenzijos, kurią įteikė man „Šviesos“ redaktorė, sakydama, kad 
ją parašęs mokytojas. 

Pagal Lebedžio recenziją vadovėlį greitai pataisiau. Pareng- 
tą spaudai rankraštį J. Lebedys dar kartą peržiūrėjo ir, pasikvie- 
tęs į katedrą, pasakė, kas dar taisytina. Esu dalyvavęs daugelyje 
aptarimų, ne kartą buvo svarstyti ir mano paties darbai. Bet tokių 
pozityvių, tokių dalykiškų vertintojų nebesu sutikęs. Klausyda- 
masis J. Lebedžio kritikos, stebėdavausi nepaprastu dalyko žino- 
jimu, pastabumu, geraširdiškumu. 


Rimantas Skeivys 

Lietuvos TSR Mokslų Akademi- 
jos Filosofijos, sociologijos ir tei- 
sės instituto mokslinis bendra- 
darbis. Buvo J. Lebedžio stu- 
dentas, vėliau Vilniaus univer- 
siteto lietuvių literatūros kated- 
ros aspirantas. 


Sunku šiandien pasakyti, kada pirmąsyk iš atklystančių są- 
monėn įspūdžių, pagavų ir suvokimų blykstelėjo mintis, kad pro- 
fesorius Jurgis Lebedys — neeilinė asmenybė. Tie keleri metai, 
kai galėjau bendrauti su juo, mano jaunatviškų ieškojimų metai, 
ir nemaža dalykų, kuriuos dabar jau išmokau branginti, tada 
dingo nepastebėti. Vis dėlto sena išmintis, kad visa, kas buvo, — 
gyvena, iš naujo pasitvirtina. Nusinešė laikas smulkmenas, o pro- 
fesorius darosi vis reikšmingesnis — toks, kokio nepajėgiau su- 
vokti, gyvendamas kartu. Mokykloje, prisimenu, skaitydavau jo 
knygą apie Simoną Stanevičių. Na ir kas, kad ji parašyta, — taip 
ir turi būti. Girdėdavau namuose tėvą, seną J. Lebedžio pažįsta- 
mą, šiltai atsiliepiant apie jį. Palankūs žodžiai įstrigo man į 
atmintį, tačiau ilgai nežadino jokių minčių. Aptikdavau J. Lebe- 
džio pavardę „Literatūros ir meno“, „Pergalės“ numeriuose, ją 
primindavo pakliuvęs po ranka „Literatūros ir kalbos“ tomas —- 
ir vėlgi tai atrodydavo taip paprasta. Tiktai atvažiavęs studijuoti 
į universitetą, tada, kai pirmąsyk išvydau Jurgį Lebedį žengiantį 
su milžinišku portieliu ir užtraukta ant sprando išblukusia bere- 
te, pajutau, kad tai didelė ir stipri asmenybė, nors įspūdžio, kurį 
padarys, masto tada dar neįsivaizdavau. 

Pirmas susitikimas su profesoriumi, tuomet, tiesa, docentu, 
buvo komiškas. Man prireikė kažkokiu reikalu užeiti į lietuvių 
literatūros katedrą, įsikūrusią ten, kur dabar yra Filologijos Ia- 
kulteto dekanatas. Patekti į katedrą buvo galima tiktai perėjus 
auditoriją, o joje neretai vykdavo paskaitos, kurioms trukdyti 
buvo nepatogu. Užlėkiau, prisimenu, laiptais ir, įžengęs pro du- 
ris, nustėrau — J. Lebedys skaitė paskaitą. Geriausia tada būtų 
buvę atsiprašyti ir pasišalinti, tačiau sutrikęs nesusigaudžiau. 
Kartais tokiais atvejais prašalaičiai mandagiai linkteldavo lekto- 
riui ir traukdavo stačiai į katedros duris. Patraukiau ir aš. Ne- 

tikėtai sutrikdytas, profesorius jau baudėsi kažką sakyti, bet 
neištarė, o tik, pastūmęs užrašus, atsirėmė alkūnėmis į stalą, ir 
iš lėto ėmė degtis linksma šypsena. Jutau, kad kažkas ne taip. 
Sulig kiekvienu žingsniu kaitau vis labiau, o kai katedros duris 
radau užrakintas ir pasukau atgalios, už nugaros sugriaudėjo 
toks homeriškas studentų juokas, jog nežinau, kaip vėl įveikiau 
ką tik nueitą kelią, trokšdamas tik vieno — kuo greičiau dingti 
visiems iš akių. Kai pagaliau atsipeikėjau, supratau, jog J. Le- 
bedys šypsojosi anaiptol neužgauliai. 

Studijų metu užsimezgęs bendravimas su profesoriumi J. Le- 
bedžiu netrukus plaukė įprasta vaga. Jis skaitė mums senosios 
lietuvių literatūros kursą. Į paskaitas visada ateidavo punktua- 
liai, buvo santūrus ir susitelkęs. Skaitė, pasidėjęs užrašus, vie- 
nodu, monotonišku balsu, kartais paskubėdamas, vos spėdavome 
užsirašyti. Kad atsikvėptume, įterpdavo kokį pasakojimą ar anek- 
dotą, susijusius su dėstoma medžiaga. 

Negaliu pasakyti, kad mes, antrakursiai lituanistai, jo paskai- 
tomis labai žavėjomės. Faktai, datos, pavadinimai, istorinės ap- 
linkybės — viskas buvo logiška ir, kaip mums tada atrodė, be 
galo „sausa“, viskas buvo pasverta ir išnagrinėta, nors profeso- 
rius, tarsi kviesdamas užpildyti žiojėjančias spragas, nuolat pa- 
brėždavo, kad dar daug dalykų yra neaiškių, kad stinga duo- 
menų, šaltinių, kad maža galinčių dirbti archyvuose žmonių. Jis 
vylėsi, tačiau kalbėjo negirdintiems. Kodėl į jo raginimus neat- 
siliepėme — sunku atsakyti. Veikiausiai ne „maldaknygių ir kan- 
tičkų“ nuobodumas, o kurso požiūris į vertybes čia kaltas. Dau- 
gelis Žavėjomės statybų romantika, mokėjimu šauniai ir daug 
gerti, troškome kovoti su karjeristais ir miesčionimis, nuoširdžiai 
tikėdami, kad patys liksime nepriklausomi ir dori. Žavėjo lite- 
ratūra, sklidina veržlumo, ekspresijos, traukė gyvenimo dinami- 
ka, „tolimi keliai“, o kad reikia kantriai ir ilgai dirbti niekur 
nepuolant, gilintis į savo tautos ištakas, puoselėti jos kultūrą, 
ieškoti ateities kelių, — apie tai negalvojome. 

Profesorius, regis, suprato mūsų nuotaikas. Nesistengė aiš- 
kinti esant kitaip. Skaitė sau ramiu, monotonišku balsu apie pir- 
tels kas nors gyviau. O mes savo ruožtu irgi žinojome: įdomu 
ar ne, bet per egzaminus profesoriaus nagas yra kietas, nuolaidų 
nesitikėk. Ši aplinkybė kitokiu pagrindu skatino žiūrėti į jo da- 
lyką rimtai. 

Kėlė pagarbą protesoriaus J. Lebedžio laikymasis su studen- 
tais. Jis nesistengė patikti, imponuoti, nustebinti erudicija, nie- 
kada nepataikavo klausytojams. Ką veikė — ar paskaitą skaitė, 
ar aiškino, ar čia pat, studentų pašalyje atsistojęs, rūkė, mėgau- 
damasis pertraukos atvangėle,— visada atrodė kantriai ir ramiai 
laukiąs savo tikrojo laiko, kai susikaups, parimęs prie išrašų 
ir pastabų šūsnies. Jautėme — jis tolimas mums, nes pilnas su- 
sitelkimo, valios ir jėgos. 

Asmeniniai kontaktai su profesoriumi studijų metais tarsi nie- 
kuo ypatingu nepasižymėjo. O iš tikrųjų daug iš jo gavau — ne- 
jučiomis, nepastebint. Kad ir toks pavyzdys. Rašiau jam semina- 
rinį darbą „K. G. Milkaus „Pilkainis“. Tai buvo vienas pirmųjų 
mano rašto darbų universitete. Nežinojau, nei kas tas Kristijonas 
Gotlibas Milkus, nei ką būtų galima pasakyti apie jo poemą keis- 
tu pavadinimu „Pilkainis“, nes profesorius, skaitydamas kursą, 
nebuvo priėjęs iki tos temos. Pasirinkau temą dėl trumpo jos 
formulavimo, be to, labai savimi pasitikėjau. Profesorius, kai pa- 
siskelbiau rašysiąs, mielai sutiko nurodyti šaltinius — ne per se- 
niausiai išleistą „Lietuvių literatūros istorijos chrestomatiją“, rei- 
kalingą literatūrą, apibūdino uždavinius ir patarė kreipti akis 
į menines poemos savybes. Kibau poemą narstyti ir dėlioti. Ne- 
trukus paaiškėjo štai kas. Kuo labiau į ją gilinausi, tuo ji man 
darėsi nuobodesnė, ir tik išankstinis nusistatymas, kad tai senas 
ir vertingas mūsų praeities faktas, vertė vis iš naujo skaitinėti 
atsibodusias eilutes. Profesorius pasiteiraudavo, kaip sekasi, pa- 
tardavo, bet iš esmės nesikišo. Susirankiojęs menkas žinių apie 
literatūros kūrinio poetiką nuotrupas, įgytas vidurinėje mokyk- 
loje (universitete ši disciplina irgi buvo dėstoma probėgomis, o 
savarankiškai ruoštis nebuvo kada), šiaip taip aprašiau kompo- 
ziciją, apibūdinau tematiką, radau esant tropų, paralelizmų, vaiz- 
dingų žodžių ir posakių. Dingtelėjo į galvą mintis susieti vaiz- 
duojamas poemėlėje senovės prūsų ir kryžiuočių kovas su tikro- 
ve — kokios jos galėjo būti ir kaip jas pavaizdavo K. G. Milkus. 
Čia jau rėmiausi gryna fantazija, ir referatas padidėjo dar ke- 
liais puslapiais. O apskritai imant, darbelis išėjo schematiškas ir 
sustingęs, tarsi ne filologo rašytas. Prisipažinau profesoriui, jog 
nieko ypač meniško poemoje nematau. Mano nuostabai, profeso- 
rius tik sausai atsakė, kad nereikėjo nė vargti, ieškant to, ko 
nėra. Paskui patylėjo ir jau nuolaidžiau tęsė: jei jau taip nieko 
meniško neradęs, reikėjo pabandyti įsijausti į XVIII a. lietuvių 
literatūros lygį, reikėjo pasižiūrėti, kas geriau, kas blogiau 
K. G. Milkui poemėlėje pavykę, vertėjo prisiminti K. Donelaičio 
„Metus“— skirtumai visada esą iškalbingi. Būtų buvę apie ką 
rašyti. O jeigu kalbame apie šiuolaikinę K. G. Milkaus poemos 
vertę, tai argi jau pati pastanga kurti lietuvišku žodžiu laikais, 
kai toks žodis ne itin buvo mėgstamas, laikytas antraeiliu, ne- 
traukia dėmesio, nežadina pagarbos? Gyvo jausmo, gyvos min- 
ties išraiška visais laikais esąs svarbiausias meno tikslas. Dar- 
belį profesorius įvertino ketvertu, tačiau ne tai man buvo svar- 
bu. Įsiminė jo kalbėjimas, paprastas ir aiškus nušvietimas tokių 
dalykų, kurie kažkaip praspruko pro sąmonę. 

Žmones ir reiškinius profesorius J. Lebedys matė tokius, ko- 
kie jie yra. Kai jam nepatikdavo koks įvykis ar turėdavo kitokį 
požiūrį į ką nors, jis anaiptol nepamokslaudavo ir neapeliuodavo 
į emocijas, o blaiviai ieškodavo sprendimo, kuris užkirstų kelią 

nepageidautiniems procesams. Kaip koks viduramžių mokslinin- 
kas, jis visada visur kur žiūrėjo esmės. Tuo principu buvo pagrįs- 
ta ir jo pedagogika, gaila, kad pernelyg vėlai ėmiau įsižiūrėti 
1 J4- 

Iš naujo susitikau su profesoriumi J. Lebedžiu po kelerių me- 
tų, kai 1967 m. įstojau į lietuvių literatūros aspirantūrą univer- 
sitete. 

Tuo metu vadovauti katedrai stojo profesorius J. Lebedys. 
Įdomūs būdavo profesoriaus vedami katedros posėdžiai. Kaip 
paprastai profesorius spręsdavo sudėtingus klausimus! Paskelbęs 
posėdžio darbotvarkę, išdėstęs pagrindinius tikslus, jis suteik- 
davo žodį kitiems, pats tik klausydavosi ir šį bei tą žymėdavosi. 
O iš tikrųjų jau pats klausimo išdėstymas, viena kita replika, 
mesta svarstymo metu, kreipdavo kalbančiuosius reikalinga link- 
me. Kai visi būdavo pakalbėję, profesorius reziumuodavo pa- 
grindines mintis ir padarydavo išvadą. Paprastai ji būdavo komp- 
romisinė, priimtina visiems. Savo nuomonės profesorius nesku- 
bėdavo reikšti, laikydavosi santūriai, bet kartais, kai įširdęs pra- 
rasdavo šaltakraujiškumą, kalbėdavo energingai ir tiesiai. Jo kal- 
ba veikdavo lyg šaltas dušas. Ilgiau katedros posėdžiuose pasė- 
dėjęs, supratau, kad pasyvi J. Lebedžio laikysena yra tariama — 
kiekvienas klausimas jo buvo iš anksto apgalvotas, kiekvienam 
rengtasi, tačiau svarbiausia — profesorius posėdžius vedė taip, 
kad reikalingas požiūris tapdavo visiems priimtinas. Jo autori- 
teto galia buvo neginčijama. 

Bene pagrindinis profesoriaus J. Lebedžio vedėjavimo rūpes- 
tis buvo suiormuoti pajėgų katedros narių kolektyvą. Darbuotojus 
rinkosi atidžiai, bet žiūrėjo ne tik gabumų ir kvalifikacijos, ne 
mažiau jam buvo svarbu moralinė žmogaus vertė. Buvo jautrus 
garbės dalykams, nors to ir nerodė, nemėgo tų, kurie garbės 
nebrangino. Aukščiausi garbės kriterijai jam buvo atlikta parei- 
ga, sąžiningumas ir vyriška laikysena. Puikiai skyrė pastangas 
liai jautė menkiausius kiekvieno šnekos ir elgesio niuansus, itin 
greitai susidarydavo nuomonę apie žmogų. Kritiškai vertino for- 
malistus, lengvo kelio ieškotojus, ypač nemėgo karjeristų. Buvo 
teisingas, gerbė kito žmogaus orumą. Prisimenu tokį atsitikimą. 
Katedra ruošėsi svarstyti vienos dėstytojos straipsnį. Kadangi 
nebuvau jo skaitęs, o iki posėdžio pradžios dar buvo šiek tiek 
laiko, paėmiau jį pavartyti, kartu tikėdamasis spėti bufete išgerti 
kavos. Nebepamenu, kas man tame straipsnyje užkliuvo, tačiau 
nesusilaikiau ir ten pat, stovėdamas eilėje, garsiai pakritikavau 
nepatikusią vietą. Netyčia šitai išgirdo straipsnio autorė, buvusi 
netoliese, ir, savaime suprantama, įsižeidė. Apie tai, kas įvyko, 
sužinojo J. Lebedys. Jis tučtuojau išsikvietė mane ir pasitikslinęs, 
ar tikrai taip buvo, liepė pačiam įvertinti savo poelgį. Išgirdau 
iš jo tada daug nemalonių žodžių. 

Aspirantams profesorius buvo griežtas, bet kartu ir atidus, 
taktiškas, kaip įmanydamas visada stengėsi skatinti darbą atlikti 
nepriekaištingai ir laiku. 

Vedėjauti profesoriui sekėsi, tačiau šiuo darbu jisai bodėjosi, 
jam nedavė ramybės moksliniai sumanymai. Dairėsi, kas galėtų 
jį pakeisti. 

Niekada nepamiršiu paskutinio pasimatymo su J. Lebedžiu 
1970 metų vasarą, birželio viduryje. Susitikęs Viktoriją Daujotytę 
ir mane, du paskutiniųjų metų aspirantus, profesorius pasivedė 
mus prie lango ir dar kartą susirūpinęs priminė, kad baigtume di- 
sertacijas, nepadarytume gėdos nei lietuvių literatūros katedrai, 
nei sau. Kalbėjo apie naujus lituanistikos leidinius, prasitarė, ką 
žadąs veikti vasarą. 

Devynduonių kaimo kapinėse, kur ilsisi Lebedžiai, ant pa- 
minklinio akmens iškaltas profesoriaus atvaizdas. Skulptorius iš- 
ryškino profesoriaus tvirtumą, valią. Tokį aš jį ir atsimenu. Jis 
turėjo daug blaivaus išmintingumo ir vilties. 


Nojus Feigelmanas 


Vilniaus universiteto Mokslinės 
bibliotekos retų spaudinių sky- 
riaus vedėjas. Gerai pažinojo 
J. Lebedį, ilgai su juo bendravo. 


1951—1952 m. iš buvusio Kauno universiteto buvo parvežta 
lituanistinė literatūra ir rankraščiai. Tai buvo metai, kai istorinę 
P. Smuglevičiaus salę „apgulė“ jaunieji absolventai lituanistai 
ir formavosi, brendo gausus talentingų būsimų mokslininkų bū- 
rys, dabar plačiai žinomas šalyje ir užsienyje. 

Iš tų skaitytojų ryškiai skyrėsi Jurgis Lebedys. Jis buvo už 
savo kolegas amžiumi vyresnis, atsigabenęs didžiulį būtinų moks- 
linių žinių bagažą, sistemingai kauptą dar nuo mokyklos suolo, 
Rankraščių ir senų spaudinių skyriaus skaitykloje jis tapo nuo- 
latiniu skaitytoju. 

Rimtas mokslininkas ir tyrinėtojas žinojo, kad yra tam tikra 
bibliotekininkystės sritis, skaitytojui sunkiai prieinama. Tai bib- 
liotekos užkulisiai, fondų pažinimas de visu, paini senų katalogų 
ir kartotekų sistema, kitos profesinės paslaptys. Kuklus moksli- 
ninkas lengvai bendravo su bibliotekininkais, o šie jam jautė di- 
delę pagarbą, kiek įmanydami stengėsi teikti bibliografines pa- 
slaugas, aprūpinti visa reikalinga literatūra. Visiems buvo Žžino- 
mas mokslininko pareigingumas, tvarkingumas ir punktualumas. 
Bibliotekos vadovybė, esant reikalui, leisdavo jam išimties keliu 
išsinešti ir retesnį leidinį. „Jei būsiu gyvas, laiku atnešiu“,— 
sakydavo profesorius. Jis išmanė ir gerbė bibliotekininkų darbą, 
dėkingumą jiems išreikšdavo ne tik dovanotų savo veikalų pra- 
tarmėse ar įrašuose, bet ir kasdien maloniai bendraudamas. 

Darbas iš anksto detaliai suplanuotas, bibliografija išsamiai 
išstudijuota, užsakomos literatūros šifrai parengti. J. Lebedys 
sėda prie ilgojo stalo, apie vidurį, truputį palinkęs virš knygų. 
Skaito ilgai, su įtemptu dėmesiu, nejudėdamas. 

Praeina valanda, kita, dar viena — ima kotelį, parašo kokį 
vieną sakinį. Taip rinkdavo savo studijoms medžiagą — atkak- 
liai, kantriai, lyg akmenį skaldydavo. Kas dieną, kas metai. Vė- 
liau iš tų mažų dalelių sukurdavo originalias mozaikas. 

Profesorius užtikdavo svarbių faktų, nesusijusių su darbo tema. 
Jis tuos „neteminius“ faktus sugebėdavo meistriškai įkomponuo- 
ti, inkorporuoti į kitus darbus. Nė viena žinutė, faktas neturėdavo 
prapulti, pasimesti. 

1953 m. apgynęs disertaciją „Simonas Stanevičius“, iš mūsų 
sužinojo, kad skyriuje saugomas dar vienas M. Daukšos ,„Posti- 
lės“ egzempliorius iš Kražių kolegijos bibliotekos su S. Stane- 
vičiaus įdomiu įrašu ir atskirų žodžių pabraukimais. J. Lebedys 
gailėjo, kad anksčiau šito fakto nežinojo. Tačiau 1955 m. išspaus- 
dintoje monografijoje „Simonas Stanevičius“ paskelbė ir smul- 
kiai išanalizavo šį S. Stanevičiaus filologinį darbą su tuo eg- 
zemplioriumi. 

mino parapijiečių lietuviškos pavardės. 1970 m. pavasarį, rodos, 
gegužės ar birželio mėnesį, sužinojau Istorijos archyve saugomų 
tų archyvinių knygų šifrus ir juos pasakiau profesoriui. Jis apsi- 
džiaugė ir labai dėkojo. Ir štai tų metų liepos mėnesį, vieną 
atostogų dieną atvažiavęs į Vilnių, sužinojau, jog J. Lebedžio 
nebėra. 

1976 m. prof. V. Zaborskaitė paskelbė J. Lebedžio surinktą 
archyvinę ir kitokią medžiagą leidinyje „Lietuvių kalba XVII— 
XVIII a. viešajame gyvenime“. Šitas veikalas, kad ir nebaigtas, 
turi didžiulę mokslinę vertę. Įdomiausia, kad toje knygoje su- 
rinktos lietuviškos pavardės ir iš šv. Jono bažnyčios knygų (1602, 
1603 m., iš dalies — 1604 m.). Vadinasi, profesorius, sužinojęs 
šifrus, nuskubėjo į Istorijos archyvą ir dar spėjo surinkti gerą 
pluoštą XVII a. pradžios Vilniaus miesto lietuviškų pavardžių. 
(Deja, mirtis neleido iki galo pasinaudoti šituo dėkingu istorijos 
šaltiniu.) Profesorius pasiaukojamai dirbo iki paskutinio ato- 
kvėpio. 

Mokslininkas labai brangino laiką. Žinojo, kiek dar daug ne- 
parašytų lietuvių istorijos skyrių, neištirtų laikotarpių, tarsi nu- 
jautė, kaip maža liko laiko. Todėl buvo reiklus sau, negailėdavo 
savęs. Ir sekmadieninės iškylos į gamtą buvo ne tiek atvanga, 
kiek darbo paspirtis. Dėstytojo ar studento, kuris dirba ir sten- 

giasi, užmiršdavo visas „žemiškas nuodėmes“ ir padėdavo jam 
taip, kaip mokėjo vienas J. Lebedys. 

1959 m. parengiau spaudai bibliografinį leidinį „Senoji lie- 
tuviška knyga Vilniaus universitete“. Labai norėjau, kad jį pa- 
skaitytų J. Lebedys. Be jo nuomonės (recenzijos) buvo nedrąsu 
atiduoti darbą į spaudą. Mokslininkas rėmė šitą darbą, bet ap- 
gailestavo, kad visą savaitę dieną naktį būsiąs užimtas. Tačiau, 
kiek pagalvojęs, rankraštį vis dėlto paėmė ir pažadėjo per sa- 
vaitę peržiūrėti. Kitos dienos rytą profesorius atnešė rankraštį 
su smulkiausiomis pastabomis ir pataisymais. 

Tokį prisimenu profesorių Jurgį Lebedį — mokslininką ir žmo- 
gų. 


Irena Panakaitė 


Vilniaus universiteto lietuvių li- 
teratūros katedros laborantė 
(nuo 1952 m.). Artimai J. Le- 
bedį pažinojo ir ilgai su juo 
bendravo. 


Dirbdama universiteto lietuvių literatūros katedroje nuo 
1952 m., čia sutikau daug žmonių: vieni atėjo, kiti išėjo, keitėsi 
vedėjai. Visus juos miniu geru žodžiu. 

Su profesoriumi Jurgiu Lebedžiu dirbau drauge 18 metų. Bu- 
vo jis tikrai nepaprastas žmogus ir man paliko neišdildomą įspū- 
dį — kaip mokslininkas eruditas, vyresnysis draugas, bičiulis ir 
patarėjas. 

Lietuvių literatūros katedra profesoriui buvo antrieji namai — 
labai ja rūpinosi, dėl jos sielojosi. Būdamas vedėju, pagrindi- 
nius katedros darbus labai kruopščiai atlikdavo pats, niekam jų 
nepavesdavo. Visus raštus, kuriuos duodavo spausdinti, prieš 
tai švariai perrašydavo ir paprašydavo perskaityti. Kantriai, ne- 
trukdydamas laukdavo, kol tai bus padaryta; džiaugdavosi nera- 
dęs klaidų, rastas suskaičiuodavo ir garsiai pasakydavo kiek. 

Kaip vedėjas buvo reiklus ir labai pareigingas. Katedroje pa- 
prastai būdavo nuo ryto iki vakaro. Niekada nėra praleidęs savo 
priėmimo valandų, išskyrus vieną kartą — kai vedė jo sūnus Ar- 
vydas, tik iš anksto pranešęs apie tai dekanatui. Kai aš ar kas 
kitas iš katedros ko nors laiku nepadarydavome, profesorius ne- 
sibardavo, tik, griežtai pažiūrėjęs, pasakydavo: „Negerai!“. Tas 
„Negerai“ mus visus kaip mat disciplinuodavo. 

Labai mokėjo profesorius vadovauti katedros posėdžiams. 
Klausimų būdavo daug, gausu buvo ir svarstomų disertacijų 
su kviestais iš kitų įstaigų žmonėmis. Nepaisant to, visi posėdžiai 
būdavo planingi, tikslingi, neištęsti, be tuščiažodžiavimo. Kiek 
vėliau sužinojau, kad profesorius posėdžiams ruošdavosi. 

Kad ir labai reiklus buvo prof. J. Lebedys, dirbti su juo buvo 
lengva. Baigus kokį didesnį darbą, visuomet leisdavo atsipalai- 
duoti, pailsėti. 

Profesorius gerbė žmogų: kiekvieną — tiek dėstytoją, tiek stu- 
dentą — visada pasitikdavo stovėdamas, ypač gražiai priimdavo 
svečius — kukliai, bet širdingai. Savo kolegas pristatydavo links- 
mai, ranka padarydavo tik jam vienam būdingą mostą, lyg no- 
rėdamas ore nupiešti pristatomo žmogaus ypatingus bruožus. 
Dovanodamas savo knygas, labai kukliai, nuleidąs galvą, kiek- 
vienam pats jas įteikdavo. Neprisimenu, kad būtų kam savo de- 
dikuotą knygą palikęs katedroje. 

Dar viena nepaprasta smulkmena: per 18 darbo metų iš jo 
beveik negirdėjau žodžio „aš“. Kalbėdamas profesorius lyg klaus- 
davo pašnekovą, kaip Jūs galvojate, kaip Jums atrodo, ir net ma- 
žiausio rango darbuotojas nejausdavo primetamos minties, o 
bendraudavo kaip lygus su lygiu. 

Rūpinosi profesorius studentais — ir jų mokslu, ir buitimi. At- 
nešdavo į katedrą retų ir brangių knygų, jas palikdavo man, kad 
perduočiau studentui, kartu prigrasindavo, kad atsakau už jas 
savo galva. Jo pasiūlymu ir pastangomis lituanistinei skaityklai 
buvo nupirktas fotografuotinis G. Ostermejerio leidinys (pinigus 
sudėjo katedros nariai), kad juo galėtų naudotis studentai. Pri- 
simenu taip pat atvejį, kai vienam gabiam antrakursiui gimė 
dvynukai ir jis norėjo pereiti į neakivaizdinį skyrių, kad galėtų 
dirbti ir išlaikyti šeimą. J. Lebedys katedros posėdyje pasiūlė 
kolegoms padėti tam studentui baigti studijas stacionare: trejus 
metus kiekvieną mėnesį prie stipendijos pridėti tam tikrą sumą 
pinigų. Katedros nariai tam pasiūlymui pritarė, bet studentas per- 
ėjo į neakivaizdinį skyrių ir pagalbos nebuvo reikalingas. 

Daug žmonių profesorius rekomenduodavo kitoms įstaigoms, 
bet visada žiūrėdavo, kad darbo protilis atitiktų to Žmogaus in- 
teresus, kad būtų perspektyvios buitinės sąlygos. 

Mokslui, jo reikalui, profesorius negailėjo nei laiko, nei jėgų. 
Labai domėdavosi gabiais ir talentingais studentais — vis neiš- 
leisdavo jų iš akių. Palaikydavo su jais ryšius, jiems baigus 
universitetą, o pasitaikius progai juos kviesdavo į aspirantūrą. 

Su moterimis būdavo taktiškas, korektiškas, net pyktelėjęs ne- 
vartodavo šiurkščių žodžių, dažniausiai vadindavo jas „damo- 
mis“. Jų tarpe turėjo draugių ir bičiulių, kurios jį gerbė ir my- 
lėjo. 

Profesorius buvo ne tik mokslininkas ir vadovas. Mėgo jis 
žygius, kompanijas, humorą (mėgo ir tą žodį). Mokėjo atsipalai- 
duoti nuo kasdieninių rūpesčių, linksmintis su draugais. Iš visos 
širdies juokdavosi: kvatodavo — net ašaros riedėdavo. 

Buvo jautrus ir be galo pastabus. Iš žvilgsnio, judesio ar pa- 
sisveikinimo pagaudavo draugo nuotaiką, jo rūpestį ar susikrim- 
timą ir labai taktiškai pasiteiraudavo, kas slegia. Visada steng- 
davosi paguosti, nuraminti, pasiūlyti racionalią išeitį. Ir mane 

yra mokęs stebėti žmogų, kai jis būna paskendęs savo mintyse. 
Kartą profesorius dalyvavo vienos moters ilgai laukto sužadėtinio 
sutikime. Norėjom sužinoti, kaip praėjo susitikimas, bet proieso- 
rius vienu sakiniu patenkino mūsų smalsumą: „Tos damos kaili- 
nės apykaklės kiekvienas plaukelis virpėjo iš džiaugsmo“. Žodį 
„virpėjo“ jis beveik skandavo. 

Daug gerų, gražių ir subtilių dalykų yra išmokęs J. Lebedys. 
Profesorius kartais samprotaudavo, kad visos pasaulio blogybės 
kyla iš pavydo — dėl žemių, vandenynų, turtų, postų, gabumų, 
moterų. Pavydas gali sugraužti žmogų. Ir labai pavydima ta- 
lentingiems žmonėms. Arba: kur velnias nieko negali, reikia siųs- 
ti moterį (kartais tuo patarimu pasinaudodavo, vykdydamas ko- 
kią „misiją“). 

Kurį laiką lietuvių kalbos ir literatūros katedros buvo įsikū- 
rusios viename kambaryje. Profesorius mėgo kalbininkus, gerai 
su jais sugyveno, o su kai kuriais artimai draugavo. Jais domė- 
josi ir rūpinosi ne mažiau negu literatais. Kai V. Mažiulis davė 
savo katedros laborantei spausdinti daktarinę disertaciją, J. Le- 
bedys kasdien teiraudavosi, ar jau baigiamas darbas, o kelis kar- 
tus yra pasakęs: „Kada gi baigsis šitos paklodės?!“. Docentas 
J. Pikčilingis nenorėjo eiti į doktorantūrą. Profesorius dažnai jį 
ragindavo, o nesulaukęs norimų rezultatų, vieną dieną pareiškė: 
„Drauge Irena, pradėkit gąsdinti Pikčilingį“. Paklaustas, kaip 
tai reikėtų daryti, atsakė: „Pagalvokit!“. Bet doc. J. Pikčilingis 
buvo tvirtas, jokie „gąsdinimai“ jo neįveikė, ir tuo laiku į dokto- 
rantūrą nėjo. 

Profesorius mėgo jurgines, joms iš anksto ruošdavosi, į jas 
sukviesdavo daug svečių. Ankštame jo butelyje būdavo jauku, 
linksma. Skambėdavo juokas, dainos. Šeimininkas visus prašyda- 
vo likti iki ryto, sulaukti „paukštelių čiulbėjimo“. Ištvermingieji 
likdavo, ir profesorius būdavo patenkintas. O išėjusius vadindavo 
pabėgėliais, atskalūnais. 

Profesorius visiems gerai žinomas kaip žygininkas ir slidi- 
ninkas. Keliauti jis kviesdavo visus, kas tik norėdavo ir netin- 
gėdavo. Daug kartų, kol dar nebuvo katedros vedėjas, kvietė ir 
mane, bet slidinėti nemokėjau ir nesiryžau dalyvauti. Praradęs 
bet kokią viltį įkalbėti, numodavo ranka, pasakydavo keletą epi- 
tetų: vėjo perpučiama, saulės peršviečiama ir t. t. Vėliau, kai 
vedėjavo, paklausiau, kodėl dabar nebekviečia slidinėti. Proie- 
sorius labai rimtai atsakė: „Dabar tai būtų lygu įsakymui“. 

Mano akyse prof. J. Lebedys buvo idealus žmogus, kas be ko, 
turėjo ir silpnybių. Kartą, grįžusi iš laidotuvių, pasakiau: „Koks 
aukštas ir gražus velionio sūnus!“. Lebedys gan piktokai atsakė: 
„Ak, štai kaip! Jums, nors ir kopūstas ant galvos, kad tik aukš- 
tas!“. Tuo laiku į katedrą įžengė aukštas vyriškis. Tada dar 
pridūrė: „Štai jūsų idealas!“. Pagalvojau — vis dėlto skaudi vie- 
ta jam buvo ūgis... . 

Be galo sunku visą laiką rašyti: „buvo“, „būdavo“. Paguo- 
da tokia, kad man teko didelė laimė pažinti profesorių Jurgį Le- 
bedį, dirbti ir bendrauti su šiuo žmogumi. 


Vitas Areška 


Filologijos kandidatas, Vilniaus 
universiteto lietuvių literatūros 
katedros docentas ir jos vedėjas 
po J. Lebedžio mirties. 


Lemtingas susitikimas koridoriuje 


Skambino profesorius J. Lebedys. Nori, kad užeičiau į uni- 
versiteto lietuvių literatūros katedrą pasikalbėti. Kokiu reikalu? 
Labai svarbiu. Telefonu esą nepatogu. Pakvietimas intriguoja, 
tačiau tuoj pat pagalvojau, kodėl turėčiau aš eiti pas jį, o ne įis 
pas mane? Juk esu fakulteto dekanas Pedagoginiame institute. 
Jis — katedros vedėjas universitete. Bet nulėmė ne biurokratinė 
etika, o profesoriaus autoritetas. Vėliau supratau, jog, mane kvies- 
damas, jis veikiausiai galvojo ne apie savo, o apie universiteto, 
pačios katedros autoritetą. Taigi sutarėme susitikimo laiką, kiek 
pamenu, 1968 metais. Iki tol mano pažintis su profesoriumi bu- 
vo daugiau atsitiktinė, valdiška — konferencijose, bibliotekose, 
įvairiose tikrinimo komisijose, katedros ar tarybos posėdžiuose. 
Artimesnių kontaktų neturėjau. Distanciją, matyt, nulėmė ir am- 
žiaus skirtumas, ir gyvenimo būdas, ir veiklos stilius, ir daug 
kas. Kas aš? O J. Lebedys septintajame dešimtmetyje jau buvo 
žymi figūra negausiame lietuvių filologų būryje. Mums, jaunes- 
niems, jis buvo žinomas kaip nemažas krapštukas, atkakliai ren- 
kantis po šapelį iš archyvų žinias apie pirmuosius lietuvių raš- 
tijos, literatūros žingsnius. Nuolat vartėme ir godžiai skaitėme 
jo straipsnius ir knygas apie S. Stanevičių, M. Daukšą, žavėjomės 
kruopščiai parengtais rinkiniais, bet ypač smalsumą žadino jo 
atkasti seniausių laikų faktai. Vieno autoriaus mokslinės knygos 
tuo metu nebuvo itin dažnos — dominavo kolektyviniai darbai. 
Reikia pripažinti, kad dar ir tuo metu ne visiems minėta „seno- 
vė“ atrodė taip labai aktuali ir svarbi. Kas gi sudarė archaiškus 
tekstus? Biblijos vertimai, psalmės, pamokslai, giesmynai. „Svie- 
tiškų“ kūrinių ne tiek daug. Būdavo tiesiog pamirštama, kad 
šiuolaikinės nacionalinės kultūros gerai nesuprasi ir neįvertinsi, 
neperpratęs jos ištakų. Šiandien jau nebereikia aiškinti, kad se- 
noji kultūra buvo sinkretinio pobūdžio, o Biblija — archaiškųjų 
tautų liaudies išminties rinkinys, meninės „vaizduotės tipas. Re- 
liginė pasaulėžiūra atvirai vairavo meną ir mokslą, pynėsi su 
istorija ir poezija. 

Mums imponavo ir mus žavėjo nepretenzingas J. Lebedžio pa- 
siaukojimas mokslui. Juk jo pasirinktoji tyrinėjimų sritis reika- 
lavo daug laiko, valios ir kieto užsispyrimo, o rezultatai negalėjo 
būti itin produktyvūs, nes reikėjo perversti senienų kalnus, kad 
vienu sakiniu galėtum pranešti apie naują reikšmingesnį faktą. 
Tačiau tikslingai suplanuota ir nusibrėžta gyvenimo ir darbo kryp- 
tis, jokių gyvenimiškų aplinkybių nepažeidžiamas nuoseklumas, 
metodiškai apgalvotas kasdieninis darbas subrandino vaisius. 
J. Lebedžio tyrinėjimų reikšmingumą šiandien jau puikiai suvo- 
kiame. Be jo kažin ar kas iki šiol tą darbą būtų atlikęs. Tačiau 
tuo metu, kai ėjau į susitikimą, profesorius man atrodė savotiš- 
kas keistuolis, kurį įsivaizdavau fanatiškai glostantį apdulkėju- 
sius foliantus, turintį kažkokių paslaptingų asmeniškų sumanymų, 
pasirinkusį vienišo ieškotojo, atsiskyrėlio kelią, kuriuo jis ėjo su 
aistringu atkaklumu, niekad nesivaikydamas trumpalaikio efekto, 
visiškai ignoruodamas bet kokius konjunktūrinius sumetimus. 

Profesorius manęs jau laukė ilgame ir niūriame koridoriuje, 
kuris šiuo metu, po restauracijos, išpuoštas ir kilimais padabin- 
tas, švyti visomis spalvomis, dvelkia šventiška tyla ir ramybe. 
Čia dabar įrengti rektorato kabinetai. O tada jis dundėjo nuo 
kažkur skubančių, lekiančių studentų žingsnių, nuo alaso ir jau- 
natviško juoko. Nežmoniškai aukšto koridoriaus palubėje plau- 
kiojo vos pastebima melsvoka migla. Profesorius palengva ir 
tarsi pasigardžiuodamas traukė cigaretės dūmus. Neskubėdamas 
ištiesė man ranką ir kurį laiką tylėjo, lyg nežinodamas, kaip čia 
pradėti. Įsiminiau, kad ranka kieta, tvirta. Tikra artojo ranka. 
Ir jis man pats atrodė labiau panašus į artoją, o ne į vis labiau 
garsėjantį jauną profesorių. Išoriniai efektai, matyt, jam buvo 
svetimi. Mūsų kalba taip pat buvo tiesi ir paprasta, be jokių 
diplomatinių vingrybių. 

— Gal pasikalbėsime čia, koridoriuje, — pradėjo jis.— Kated- 
roje pilna žmonių. Ar nenorėtum pats pereiti dirbti pas mus į 
katedrą,— beveik be pauzės pasiūlė profesorius.— Mums stinga 
žmonių, sugebančių ne tik dėstyti, rašyti straipsnius, bet ir mo- 
kančių plačiau organizuoti darbą su studentais ir dėstytojais. O 
Jūs, girdėjau, sugebate ir viena, ir kita. 

Aš padėkojau, kaip panašiais atvejais būna, už suteiktą gar- 
bę ir nutilau gerokai sutrikęs. Aplink dundėjo koridorius, o pro- 
iesorius traukė dūmą. nėmaž nesutrikęs ir tokiu momentu, kai 
sprendžiamas rimtas klausimas. Ir tame aukštame, ilgame ir ne- 
jaukiame koridoriuje jis galėjo spręsti svarbius ir ne tokius svar- 
bius administracinius reikalus. Gal jam ir atrodė, kad tie rei- 
kalai nėra itin svarbūs. Vien tik laiko gaišinimas. Laiko vertę, 
aš manau, jis už mus daug geriau suprato. Laikas mokslininkui 
tikrai turi aukso vertę. Dėl tokio spartietiško darbo stiliaus sve- 
čias irgi neturėjo užsigauti. Tik koridoriuje ilgai neišstovėsi. Rei- 
kėjo kažkaip baigti kalbą. Galvodamas, ką atsakyti, aš prisimi- 
niau vieną susitikimą su D. Sauka. Iš to pasikalbėjimo aiškėjo, 

jog J. Lebedys buvo įgaliojęs D. Sauką patikrinti, ar verta pra- 
sidėti su manim. Persimetėme žodžiais su D. Sauka, bėgdami 
skersai gatvę draudžiamoje vietoje. Tada man jis ir pasiūlė pa- 
galvoti, ar nevertėtų pereiti į universiteto lietuvių literatūros ka- 
tedrą. Žinojau, kad J. Lebedys tuomet ieškojo tinkamų kadrų. 
D. Saukai aš atsakiau pusiau juokaudamas, kad jie nori mane 
pažeminti tarnyboje — iš dekano pareigų pervesti dėstytoju. Tuo 
kalba ir pasibaigė. O dabar reikėjo atsakyti rimtai. Aš irgi esu 
artojo sūnus, man irgi svarbu gyvenimo stabilumas, minimali 
rizika, įprasta aplinka ir įprastas gyvenimo ritmas. O be to, kad 
pereitum iš vieno garbingo darbo į kitą, ne mažiau garbingą, 
reikėjo kokių nors pateisinamų motyvų sau ir kitiems. Tai su- 
prato ir J. Lebedys. Tačiau jis gerai žinojo savo motyvus, kodėl! 
mane kviečia, tik nenumanė, kokie galėtų būti mano argu- 
mentai. Vilniaus universitetas jam buvo mokslo šventovė ne me- 
taforine, o tiesiogine prasme. Moksliniam darbui čia buvo ge- 
resnės sąlygos, palankesnė atmosiera. Atsisakyti tokio pasiūlymo 
profesoriui galėjo atrodyti kvaila ir nesuprantama. 

— Pas mus atlyginimas bus didesnis,— nori jis padėti man. 


Aš dar labiau nustembu. Kokį darbą aš turėsiu atlikti, kad 
net atlyginimas. bus didesnis? Iš tolesnio pokalbio aiškėja, kad 
iki tol profesorius tiesiog nežinojo, jog visų aukštųjų mokyklų 
pedagogai gauna visiškai vienodus atlyginimus, kurie priklauso 
nuo mokslinių laipsnių ir mokslo vardų. Mūsų pasikalbėjimas ar- 
tėja į galą, o rezultatų jokių. Atsisveikindamas profesorius dar 
pridūrė: 

— Pagalvokit, dar pagalvokit. Jei nusistatymą pakeisite, pa- 
skambinkit man į katedrą. 

Žinojau, kad J. Lebedys bodisi administracinėmis pareigomis, 
ieško galimybių nuo jų atsipalaiduoti. Prieš akis turėjo gausybę 
nerealizuotų planų mokslo srityje. Tačiau administracinį darbą, 
kaip ir visus kitus, jis dirbo iš širdies, rimtai ir atsakingai; ir 
anksčiau jis labai krimsdavosi dėl katedros nesėkmių, kurios kar- 
tas nuo karto ją užgriūdavo. Dažnai buvo kalbama apie sudė- 
tingą darbo aitmosierą katedroje. Pirmaisiais pokario dešimtme- 
čiais aštrios ideologinės kovos atgarsiai tiesiogiai atsiliepdavo 
katedros veiklai ir neretai sukrėsdavo ją iki pamatų. Ne kartą 
teko būti tokių sukrėtimų dalyviu ir liudininku. J. Lebedys tary- 
tum nepatekdavo į tų sukrėtimų epicentrą, jo pavardės beveik 
"niekas neminėdavo. Jis, kaip tas artojas, nesidairydamas varė 
savo vagą, atrodė, kažkur galulaukėje, atokiau nuo visa žinančių 
diletantų, kurių pasitaikydavo visais laikais. Gražūs J. Lebedžio 
išauginti mokslo vaisiai, ir jo vardas visada liks lietuvių tarybi- 
nėje literatūrologijoje. Jis savotiškai numatė senosios meninės 
kultūros renesansą. Ta kultūra, dabar vėl naujai aktualizuojama, 
atgyja lyrikoje, vaizduojama dramoje, primena mums apie ją net 
proza. 

J. Lebedys mokėjo vadovauti katedrai, kurios autoritetas nuo- 
lat augo, o veikla plėtėsi. Atsimenu, praėjus kiek laiko nuo čia 
aprašyto susitikimo, dalyvavau posėdyje, kuriame buvo aptaria- 
mi katedros darbo rezultatai. Katedros vedėjas profesorius J. Le- 
bedys perskaitė trumpą ataskaitą, paminėjo svarbesnius laimėji- 
mus. Tikrinimo komisijos pirmininkas J. Lankutis padarė platesnį 
pranešimą, gan gerai įvertino katedros kolektyvo veiklą. J. Le- 
bedys visas švytėjo ir džiaugėsi. O aš suabejojau pranešimu, pa- 
siteiravau, ar „tikrovė nelakuojama“. Nejaugi iš tikrųjų viskas 
būtų labai gerai?! J. Lebedys pašoko iš vietos ir paklausė, ko- 
kius trūkumus galėčiau nurodyti. Tik konkrečiai. Dar kartą įsi- 
tikinau, kad profesorius mėgsta vien dalykišką pasikalbėjimą, 
faktų kalbą ir negali pakęsti abstrakčių pageidavimų, tuščio teo- 
retizavimo. 

Taip susiklostė likimas, kad, nepraėjus nė metams po J. Le- 
bedžio mirties, perėjau dirbti į universiteto literatūros katedrą. 
Ir ne tik perėjau į katedrą, bet ir ėmiausi šiai katedrai vado- 
vauti. Vadovauju jau gerus dešimt metų. Iš tikrųjų nuo likimo 
nepabėgsi. J. Lebedys tarytum nujautė likimo posūkius. Visus 
tuos metus, sėdėdamas katedros vedėjo kėdėje, už nugaros jutau 
nematomą J. Lebedžio šešėlį. Tiesiog matau jį ir dabar tame il- 
game, dundančiame koridoriuje, su šypsena. Nepasakysi, kad ta 
šypsena ironiška, bet negalėčiau jos laikyti ir kūdikiška. Kai su- 
siduriu su sunkesne situacija, J. Lebedžio kolegos tuoj pat pri- 
mena: 

— O J. Lebedys panašiais atvejais darydavo taip. 

Ir aš sutinku, kad geriausia būtent taip ir pasielgti... Oi, kaip 
toli man iki jo! Bet argi gali pavydėti mirusiam? Tik kartais 
vėlgi nusiraminu. Pasirodo, kad ir jis niekaip nepajėgė įveikti 
vieno dėstytojo. Suprantama, žemaičio. 

Galima kalbėti apie J. Lebedžio darbo stilių, apie jo moki- 
nius, tęsiančius tiek pedagoginio darbo tradicijas, kurias J. Le- 
bedys spėjo suformuoti, tiek mokslinius tyrinėjimus. Ne vienam 
jis yra pavyzdys, kaip reikia aukotis mokslui, jeigu nori ką nors 
pasiekti. Jam buvo būdingas absoliutus sąžiningumas, didelis reik- 
lumas, nesvarbu ką liestų,— mokslą, paskaitas, santykius su stu- 
dentais ar dėstytojais. Veikiausiai turėjo jis ir silpnybių, bet jas, 
matyt, pastebėjo nedaug kas. Filologai visuomet su didžiule pa- 
garba prisimena J. Lebedį greta žymiausių katedros proiesorių — 
tokių kaip V. Mykolaitis-Putinas ir B. Pranskus. 


SČIŪRIO VASAROS 
Henrikas Rinkevičius 


Vilniaus statybos tresto IX val- 
dybos statybininkas. Jo tėviškė- 
je Sčiūryje vasarodavo I. Lebe- 
dys. 


Proiesorių J. Lebedį prisimenu nuo 1955 metų, kai jis pirmą 
kartą atvažiavo į Sčiūrio vienkiemį vasaroti. 

Tais metais stojo gera vasara. Man ji buvo paskutinė namuo- 
se — turėjau išeiti į kariuomenę. Iki to laiko mūsų nuošaliame 
vienkiemyje niekas nevasarodavo. Tiesa, atvažiuodavo žmonių pa- 
žvejoti šeštadienį ar sekmadienį. 

Tada dar buvo gyvas mano tėvukas Vytautas Rinkevičius, miš- 
ko darbininkas. Jam ir priklausė šitas vienkiemis. 

Taigi atvažiavo tą rytmetį, prisimenu, dviese ir pasiprašė tė- 
vuką, kad jie norį čia vasarą praleisti. Tėvukas dar paklausė * 
manęs, ar priimsim. Sakau, kaip pats žinai, juk Tau gyventi su 
jais reikės, o aš išeinu į kariuomenę, grįšiu po dvejų metų. Jie 
ir susitarė. Tik paskui sužinojau, kad vasarotojai — J. Lebedys ir 
V. Kubilius. Nuo tų metų profesorius J. Lebedys atostogaudavo 
pas mus iki savo gyvenimo pabaigos. Čia jis ir mirė — štai ši- 
tame kambaryje, šioje lovoje. 

Tai buvo labai įdomus žmogus — ir nepaprastai linksmas, mo- 
kantis bendrauti su žmonėmis, ir nepaprastai griežtas, tikslus, rei- 
kalaujantis iš savęs ir kitų drausmės ir tikslumo. Prisimenu ge- 
ležinę jo dienotvarkę: 6 val. keltis, 22 val. miegoti. Ir niekas 
negalėdavo sukliudyti šiam nusistatymui — nei darbas, nei svečiai. 

Būdingas jo noras — kad niekas netrukdytų. Profesorius, ne- 
norėdamas, kad jam kas trukdytų, paprastai vasarodavo vienas, 
be kolegų ar šiaip pašalinių žmonių, šalimais visada pakęsdavo 
tik V. Zaborskaitę. . 

Vasarotojai Sčiūryje poilsiavo pirmą vasarą. Visi — J. Lebe- 
dys su vaikais, aš ir mano sesuo — nuėjome gulti į klojimą. Mes —- 
visi jaunieji — dar miego nenorim, vienas anekdotą, kitas kokį 
atsitikimą porina. O jis, žiūriu, atsikėlė ir išėjo... miegoti į miš- 
ką. Kitą vakarą pareiškė mums: „Jeigu šiandien dar bent vienas 
plepėsit, miegoti į mišką eisit jūs, o ne aš“. Ir mes tylėdavom, 
nors, tiesą sakant, jis klojime ir miegodavo tik su žmona, o visi 
mes — dažniausiai kambaryje. 

O geležinė dienotvarkė buvo privaloma visiems — net maža- 
jam jo sūneliui. Atsikėlę rytą tuoj visi maudytis į ežerą, ir mau- 
dytis kaip reikiant. Prisimenu, rado jis mane kartą prausiantis 
prie ežero ir sugėdino — ne praustis reikia, o maudytis! Nusivil- 
kom abu ir pūkštelėjom į vėsų ežerą. 

Grįžęs iš kariuomenės, neradau namuose tėvų. Kambaryje bu- 
vo tik J. Lebedys. Paklausiau jo, ar negalėčiau čia apsistoti. 

Man buvo atsakyta, kad ne. Aš vis tiek atsiguliau kambaryje 
ant sofos. Grįžusiam tėvukui Jurgis (taip jį vadindavau jo paties 
prašomas) pasakė, kad kažkoks kareivis atėjęs ir atsigulęs kam- 
baryje ant sofos, nors jis ir neleidęs. Kai viskas paaiškėjo, Jur- 
gis atsiprašė — nes prieš kariuomenę trumpai tebuvo mane ma- 
tęs, todėl ir nepažinęs. 

Jurgis buvo prisiekęs Žvejys. Žvejybai jo dienotvarkėje buvo 
skirta daugiausia laiko. Labiau mėgo žvejoti Juodųjų Lakajų eže- 
re, nors gyveno prie Baltųjų Lakajų. 

Kai žvejyba nesisekdavo ar stodavo blogas oras, Jurgis dirb- 
davo. Tada jau neduok dieve jam trukdyti — supyks baisiausiai. 
Mūsų namuose jis turėjo du kambarius -- viename gyveno, ant- 
rame dirbo. Dirbdamas užsidarydavo visas duris, atverdavo langą, 
pasidėdavo du pakelius cigarečių (tada jis labai daug rūkydavo) 
ir rašydavo. Dirbdavo ilgai ilgai. 

Mano tėvukas kalba lietuviškai, o mama — lenkiškai. Tiesa, 
ji lietuviškai supranta, bet nekalba. Aš žinojau, kad Jurgis mo- 
ka lenkiškai, bet kalbėdavo visada su visais (ir su mama) lietu- 
viškai. Kai paklausiau, kodėl nekalba su mama lenkiškai, jis at- 
sakė, kad taip reikia: mes susišnekam, ir to užtenka. 

Prisimenu ir paskutinį mūsų bendrą vakarą. Tą dieną pas 
J. Lebedį buvo svečių. Štai kieme auga obelis, o po ja stovi su- 
kaltas stalas. Prie to stalo mes ir susėdom visi — apie 20 žmo- 
nių. Turėjom butelį „Sostinės“, ir prie stalo ramiai šnekučiavom. 
Prisimenu, Jurgis, lyg nujausdamas kažką, paklausė tėvuką, ar 
galėsiąs atvažiuoti kitais metais vasaroti. Pakalbėję, išpilstę tą 
butelį, išsiskirstėm. Jurgis nuėjo gulti į kambarį. Ten jis visada 
miegodavo, kai būdavo svečių, niekada nėra miegojęs kartu su 
svečiais. Šiaip visada miegodavo tik klojime. 

O rytą Jurgis jau nebepakilo. Tyliai, ramiai užmigo ir nepa- 
budo. Kitais metais nudžiūvo ir obelis, po kuria sėdėjom pasku- 
tinį vakarą. 


PALIKIMAS 


BIBLIOTEKA 
Vladas Žukas 


Jurgis Lebedys knygas pradėjo rinkti, įstojęs į Panevėžio mo- 
kytojų seminariją (1927 m.). Studijuodamas Kauno universitete, 
daugiausia pirkdavo su studijomis susijusias knygas (vadovėlius, 
monogralijas). Vėliau nemaža knygų įsigijo būdamas Skuodo 
gimnazijos direktoriumi. Persikėlęs į Vilnių, dirbdamas MA Lie- 
tuvių literatūros institute ir universiteto lietuvių literatūros kated- 
roje, ėmė kaupti platesnės tematikos literatūrą. Knygų kaupimas 
dabar pasidarė pastovus, sistemingas procesas, atskiras J. Lebe- 
džio veiklos baras. Tvarkydamas knygų reikalus, jis susirasdavo 
tinkamų žmonių, kurie galėdavo padėti, tarpininkauti, užmegz- 
davo naujas pažintis, susirašinėdavo. Per kelerius pokario me- 
tus J. Lebedys supirko svarbesnius lenkų okupacijos metų Vil- 
niaus leidinius, daugelį to meto ir ankstesnės lenkiškos litua- 
nikos spaudinių. Vėliau biblioteką papildė naujais respublikoje 
išleistais lituanistiniais darbais, grožinės literatūros kūriniais, 
knygomis iš Vilniaus antikvariato. Kaune turėjo žmogų (V. Se- 
rapiną), kuris sekė į vietinį antikvariatą patenkančią lituanistiką 
bei privačiose rankose užtinkamas retesnes knygas. Senų, kartais 
labai retų, knygų nupirkdavo iš buvusios Vilniaus knygininkės 
M. Šlapelienės bei kitų privačių asmenų (J. Bulotos, V. Žuko 
ir kt.). Biblioteka gausėjo taip pat bičiulių ir bendradarbių do- 
vanotomis knygomis. Apie jas galima spręsti iš dedikacinių įra- 
šų — jų yra apie 200. Tai studijų metų draugų (A. Žirgulio, 
D. Urbo ir kitų), katedros bendradarbių, buvusių studentų bei 
aspirantų dovanotos knygos, straipsnių atspaudai, autoreferatai. 
Knygų su dedikacijomis ir rusų literatūrinių žurnalų J. Lebedžiui 
dovanojo jo kandidatinės disertacijos vadovas prof. B. Larinas. 

Šeštajame ir septintajame dešimtmetyje išsiplėtė J. Lebedžio 
kontaktai su kai kuriomis Tarybų Sąjungos ir užsienio bibliote- 
komis. Per Vilniaus universiteto ir Mokslų Akademijos biblio- 
tekas jis užsakinėdavo retų lietuviškų ir lituanikos leidinių ko- 
pijas. Tuo reikalu buvo kreipiamasi į M. Saltykovo-Ščedrino, Tar- 
tu universiteto, Varšuvos Nacionalinę, Švedijos Upsalos, VFR 
bibliotekas. Rusiškų knygų užsisakydavo iš Leningrado („,Aka- 
demkniga“), leidinių iš Lenkijos ir VDR gaudavo per „Drau- 
gystės“ knygyną Vilniuje. Su kai kuriomis Lenkijos mokslo įstai- 
gomis (pvz., Mozovijos mokslinio tyrimo skyriumi) tuo tikslu 
palaikė tiesioginius ryšius. 

Nemažai knygų J. Lebedys įsigydavo iš pažįstamų ir mainais. 
Jis pats siuntinėdavo kitiems daug lietuviškų spaudinių (tam 
reikalui išleisdavo per mėnesį vidutiniškai 50 rb). Siųsdavo kny- 
gų ir gaudavo letiką iš rygiečio R. Bertulio. Savo ruožtu daug 
letikos pats siųsdavo į užsienį. Knygų kurį laiką gaudavo iš ten 
gyvenusios kalbininkės T. Buchienės. Pastoviai keitėsi knygomis, 
atspaudais su Krokuvos universiteto profesoriumi J. Saiarevičiu- 
mi, su istorijos profesoriumi Poznanėje J. Ochmanskiu. Už pa- 
siųstas knygas ką ne ką gaudavo iš Punske gyvenančio lituanisto, 
studijų Kauno universitete draugo J. Stoskeliūno. Knygomis kei- 
tėsi su P. Trostu ir M. Koubele iš Prahos. Intensyvūs knygų 
mainai vyko su Oslo mieste gyvenusiu profesoriumi Ch. S. Stan- 
gu, su Šveicarijos baltistu H. P. Locheriu (jam sudarė ir švei- 
carų rašytojų kūrinių, išverstų į lietuvių kalbą, sąrašą). Knygo- 
mis keitėsi taip pat su A. Foržo (Forgeot) iš Prancūzijos. Ypač 
intensyviai buvo keičiamasi knygomis su keliais Italijoje gyve- 
nančiais lietuviais: R. Krasausku, V. Mincevičiumi, P. Rabikaus- 
ku. Knygų reikalu ryšius palaikė su JAV gyvenančiu studijų 
draugu J. Girniumi, su filologu baltistu G. B. Fordu. 

Papildomų duomenų apie J. Lebedžio bibliotekos knygų kau- 
pimą, jų provenenciją duoda antspaudai ir įrašai pačiose knygose. 
Kai kurie iš jų turi reikšmės Lietuvos bibliotekų istorijai (S. Di- 
džiulio, E. Jagomasto ir kitų knygos). 

J. Lebedžio bibliotekoje yra įvairaus tipo leidinių: knygų, bro- 
šiūrų, almanachų ir antologijų, albumų, disertacijų autoreferatų, 
straipsnių atspaudų, tęstinių leidinių bei žurnalų — iš viso apie 
3800 vienetų. Knygų ir kitų vienkartinių leidinių yra apie 3100, 
tęstinių leidinių bei žurnalų — netoli 400 (tęstinių leidinių skai- 
čiuojamas kiekvienas tomas arba sąsiuvinis atskirai, žurnalų — 
metiniai komplektai), autoreferatų — apie 150, straipsnių atspau- 
dų — apie 70, knygų ir straipsnių fotokopijų — per 50. Be to, esa- 
ma kalendorių, meno albumų, atlasų ir žemėlapių, įvairių palaidų 
lapų. 

" Pagal kalbas daugiausia leidinių — apie 1940 (52,59 viso 
rinkinio) — yra lietuvių kalba. Iš jų tęstinių leidinių ir žurna- 
lų — 290 vienetų (apie 1295). Gausus rinkinys lenkų kalba — 
apie 650 vienetų (17,595 visų knygų), iš jų per 40 tęstinių leidi- 
nių. Rusų kalba knygų, tęstinių leidinių bei žurnalų yra 460 vie- 
netų (12,59 visų spaudinių). Leidinių vokiečių kalba — per 400 
vienetų (1195). Leidiniai kitomis kalbomis sudaro apie 690 (apie 
90 knygų prancūzų, per 50 lotynų, apie 30 latvių, apie 20 senąja 
ir dabartine baltarusių, 15 italų, keliolika anglų, keletas čekų, 
viena kita estų ir kitomis kalbomis). Apie 50 leidinių dviem ir 
daugiau kalbų (žodynai, antikinės literatūros ir kitokių tekstų 
originalo su vertimais publikacijos). 

Pagal išleidimo metus knygos apima keletą laikotarpių. Iki 
1800 m. išleistų spaudinių yra apie 50. Tai daugiausia senųjų 
lietuviškų knygų ir lituanikos kopijos. 1801—1864 m. laikotarpiui 

tenka apie 80 vienetų (iš jų keliolika retų lietuviškų knygų). 
1865—1904 m. išleistų spaudinių yra 115 (apie 395 viso rinkinio), 
tarp jų retos K. Donelaičio, A. Juškos, F. Kuršaičio, S. Daukanto, 
Maironio knygos, „Aušros“ numeriai. Apie 170 leidinių (4,89) 
yra 1905—1917 m., ypač minėtini almanachai „Gabija“, „Pirma- 
sai baras“, žurnalo „Vaivorykštė“ numeriai, Lietuvių dailės drau- 
gijos leidiniai, svarbesnė originalioji grožinė literatūra. Apie 
1000 knygų ir kitokių leidinių (2795) išleista 1918—1940 m.; 
daugiausia tai humanitarinio profilio mokslinės knygos, tęstiniai 
leidiniai bei žurnalai, pasirodę Lietuvoje. Daugiausia bibliotekoje 
(apie 5795) — po 1941 m. išleistų spaudinių; iš jų apie 240 
(6,695) pasirodę 1941—1950 m., apie 945 (26,795) 1951—1960 m., 
apie 850 (23,605) — 1961—1970 m. Taigi bibliotekoje yra daugiau 
kaip 1800 spaudinių (per 5096), išleistų per paskutiniuosius 
20 metų. Tie duomenys rodo, kad J. Lebedžio biblioteka ypač 
intensyviai buvo pildoma paskutiniais dešimtmečiais, kad dau- 
giausia dėmesio buvo kreipiama į naujus leidinius. Leidinių am- 
žiumi tai gana jauna, nauja biblioteka. 

Pagal! tematiką, spaudinių turinį bibliotekoje ryškios kelios 
leidinių grupės, atitinkančios J. Lebedžio, mokslinių interesų po- 
būdį. 1. Feodalizmzo epochos lietuvių literatūra, jos tyrinėjimai, 
tą epochą liečiantys Lietuvos istorijos, kultūros bei švietimo is- 
torijos darbai. Jie buvo kaupiami atitinkamais mokslinio darbo 
etapais: rašant monograliją apie M. Daukšą (XVI—XVII a. pra- 
džia), renkant medžiagą studijai apie lietuvių kalbos vartojimą 
visuomenės gyvenime XVII-XVIII a., rašant darbą apie S. Sta- 
nevičių (XIX a. pirmoji pusė). Bibliotekoje apie feodalizmo epo- 
chos lietuvių literatūrą, spaudą, kultūrą sukaupta labai daug 
rankraštinės medžiagos: archyvinių dokumentų, knygų ir straips- 
nių nuorašų, santraukų, išrašų, bibliografinių užrašų. Tai esminis 
bibliotekos, asmeninio informacinio masyvo, papildymas. 2. Lie- 
tuvių literatūros istorija bei lituanistika plačiąja prasme: kapi- 
talizmo epochos ir tarybinė grožinė literatūra, literatūros istorija 
ir kritika, folkloristika, lietuvių kalba, Lietuvos istorija, archeo- 
logija, etnografija, kultūros, švietimo ir spaudos istorija, litera- 
tūriniai ir lituanistiniai Žurnalai. 3. Literatūra baltistikos klausi- 
mais: prūsų kalbos tekstai ir jos tyrinėjimai, jų istorinis likimas, 
latvių grožinė literatūra ir jos istorija, latvių folkloristika ir mi- 
tologija, Latvijos istorija, bendrosios baltistikos problemos (baltų 
kalbos, etnogenezė ir kalbų paplilimo ribos ir kt.). Šiai grupei 
skirtini indoeuropiečių lyginamojo kalbos mokslo darbai, kuriuo- 
se operuojama baltų kalbų medžiaga, baltų ir slavų kalbinius, 
istorinius ir kultūrinius ryšius tiriantys darbai. 4. Kaimyninių 
tautų — rusų, lenkų, baltarusių — literatūra, kalba, kultūros ir 
švietimo istorija, knygų leidyba, Rusijos, Lenkijos ir Baltarusijos 
istorija. S1 šiomis tautomis visais laikais būta daug politinių, 
ekcnominių, visuomeninių ir kultūrinių kontaktų. Kita vertus, 
rusų. lenkų, baltarusių senuose tekstuose ir vėlesnių metų tyri- 

nėjimuose neretai liečiama Lietuva, lietuvių tauta. Senosios bal- 
tarusių kalbos, senųjų literatūros paminklų, knygų leidybos, mo- 
kyklų ir švietimo istorijos tyrinėjimai yra tiesiogiai susiję su ieo- 
dalizmo epochos Lietuvos istorija, sudaro jos dalį. 5. Bendrieji 
estetikos, literatūros teorijos darbai, Vakarų Europos tautų ra- 
šytojų kūryba ir literatūros istorijos tyrinėjimai, valstybių bei 
tautų istorijos įvairius aspektus nagrinėjantys veikalai. Toje lite- 
ratūroje nušviečiami įvykiai, analizuojami kūriniai apima labai 
plačias chronologines ribas — pradedant antikine visuomene ir 
baigiant mūsų laikais. 6. Pagalbinė ir informacinė literatūra: kal- 
bų ir aiškinamieji žodynai, enciklopedijos, bibliografijos darbai. 

Pagal atskiras kūrybinės veiklos sritis bei mokslo šakas J. Le- 
bedžio bibliotekoje dominuoja beletristika ir literatūrologija. 

Beletristiką sudaro apie 710 vienetų, iš jų apie 550 lietuvių 
rašytojų knygų. Čia ypač vertingas senųjų lietuviškų tekstų rin- 
kinys — knygos ir fotokopijos, kurioms įsigyti įdėta daug pastan- 
gų ir lėšų. Tai M. Mažvydo „Te Deum laudamus“ II leidimas 
(Poznanė, 1897), jo pilni raštai (Kaunas, 1922), jubiliejinis jo 
katekizmo leidimas (1947), B. Vilento „Evangelijų bei epistolų“ 
(Karaliaučius, 1579) fotokopija. Bibliotekoje yra pilnas M. Dauk- 
šos leidinių rinkinys: 1595 ir 1605 m. katekizmų fotokopijos, 
E. Volterio parengta 1595 m. katekizmo publikacija (1886), 1904 m. 
Peterburge spausdinta „Postilė“, 1926 m. Kaune pasirodęs jos 
fotografuotinis leidimas. Prie seniausių tekstų priklauso M. Pet- 
kevičiaus 1598 m. katekizmas, vėliau J. Balčikonio perspausdintas 
fotografuotiniu būdu (Kaunas, 1939), K. Sirvydo „Punktai saky- 
mų“ (d. 1, 1629, d. 2, 1644), kuriuos iš naujo gražiai išleido 
F. Špechtas (Getingenas, 1929); J. Lebedžio bibliotekoje yra 
J. Balčikonio ir F. Spechto parengti leidiniai. J. Lebedys pasi- 
rūpino taip pat labai svarbaus XVII a. vidurio lietuvių litera- 
tūros paminklo — ,, Knygos nobažnystės“ — antrojo, kontrafakcinio, 
leidimo (1684) kopiją, gavo S. B. Chilinskio 1660 m. į lie- 
tuvių kalbą išverstą „Lietuviškosios biblijos“ publikaciją (Pozna- 
nė, 1958) ir atskirai išleistą jos žodyną. Jis įsigijo S. Slavočins- 
kio giesmyno (1646), S. Bitnerio knygos „Pradžia pamokslo dėl 
mažų vaikelių“ (Karaliaučius, 1680), J. Šulco verstų Ezopo pa- 
sakėčių (1706) fotokopijas, 1755 m. Karaliaučiuje išleistą lietu- 
višką bibliją, 1759 m. Vilniuje išspausdintą Bonaventūro „„Žyvatą 
pono“. Iš XIX a. pradžios leidinių — K. G. Milkaus giesmynas ir 
D. Kleino maldaknygė, vienas išleistas, o kitas perspausdintas 
1806 m. Karaliaučiuje. Paminėtinos taip pat retos lietuviškos 
chrestomatijos: A. Miluko, E. Volterio, A. Kuršaičio, M. Biržiš- 
kos, J. Gerulio, G. B. Fordo. 

J. Lebedys nuosekliai kaupė ir literatūros klasikų senesnius 
kūrinių leidinius, raštų rinkinius. Stropiai sukomplektuoti K. Do- 
nelaičio, A. Strazdo, A. Baranausko kūrinių leidiniai, dalis M. Va- 
lančiaus beletristikos, gausiai atstovaujama Žemaitė, Maironis, 
Lazdynų Pelėda, J. Biliūnas. Yra keli tomai V. Kudirkos, V. Pie- 

tario raštų, gana retas J. Lindės-Dobilo „Blūdas“, per 20 Vydū- 
no knygų, V. Krėvės kūrinių. Patraukia dėmesį A. Vienuolio kū- 
riniai su dedikacija ir paties rašytojo pataisymais, reikšmingais. 
tekstologijai. Toliau eina K. Binkis, B. Sruoga (15 knygų), V. My- 
kolaitis-Putinas (19, penkios su dedikacijomis), J. Kossu-Alek- 
sandravičius, S. Nėris, J. Baltrušaitis, I. Šeinius, A. Vaičiulaitis, 
K. Boruta, A. Venclova (viena su dedikacija), J. Baltušis, I. Si- 
monaitytė, Just. Marcinkevičius (viena su dedikacija), J. Degu- 
tytė (6 knygos, dvi dedikuotos), S. Geda (su dedikacija), Alf. Bie- 
liauskas (dedikuota). Kitų tautų grožinės literatūros — apie 160 
knygų. Čia randame antikinių autorių kūrinių lietuvių, lotynų, 
prancūzų kalbomis (Heziodas, Homeras, Ezopas, Eschilas, Euri- 
pidas, Aristofanas, Teokritas, Vergilijus, Katulas, viduramžių 10- 
tyniškosios literatūros chrestomatija). Vėlesnių laikų pasaulinei 
literatūrai atstovauja Dantė, Šekspyras, Dikensas, Moljeras, La- 
fontenas, Ruso, Balzakas, V. Hugo, R. Rolanas, A. Barbiusas ir 
kt. Nemažas vokiečių rašytojų kūrinių rinkinys (J. G. Herderio, 
G. E. Lesingo, J. V. Gėtės, F. Šilerio, H. Heinės). Yra keletas 
skandinavų rašytojų (H. Ibsenas, K. Hamsunas) knygų. Rusų 
literatūrai atstovauja A. Gribojedovas, A. Puškinas, M. Lermon- 
tovas, F. Dostojevskis, A. Čechovas. Nemaža senosios lenkų li- 
teratūros (viduramžių prozos ir poezijos rinkiniai, J. Kochanovs- 
kio, M. Rejaus raštai). Bibliotekoje yra J. Chodzkos ir kitų au- 
torių didaktinės prozos knygų. Jos, matyt, buvo reikalingos kaip 
analogiškos lietuvių XIX a. vidurio didaktinei prozai. J. Lebedys 
kolekcionavo lenkų romantikų, rašiusių apie Lietuvą, kūrinius 
(A. Mickevičiaus, J. I. Kraševskio, F. Bernatovičiaus ir kt.). Bib- 
lioteka rodo jos savininko domėjimąsi latvių klasikų (J. Rainio, 
R. Blaumanio, J. Akuraterio) kūryba. Naujausiems laikams at- 
stovauja A. Kamiu, E. Hemingvėjaus, V. Folknerio, J. Bobrovs- 
kio, M. Šolochovo kūriniai, T. Mano raštai (12 tomų). 
Literatūrologijos pagrindinėms šakoms — literatūros teorijai, 
istorijai ir kritikai — tenka apie 650 darbų. Literatūros teorijos. 
sukaupta daugiau kaip 150 knygų. Tai vienas įdomiausių ir ver- 
tingiausių bibliotekos skyrių. Knygų tematika labai įvairi: lite- 
ratūros metodologija, stilistika, poetika, meniniai metodai, žan- 
rai, poetinė kalba, eilėdara, tekstologija, redagavimo teorija, ver- 
timo problemos, rašytojų mintys apie kalbą ir literatūrą. Tarp 
jų — nemažai knygų užsienio kalbomis, antai 1923—1931 m. Leip- 
cige išleistų knygų rinkinys, įsigytas greičiausiai studijų metais. 
Tai O. Valcelio, L. Špicerio, V. Šneiderio, H. Šauerio, H. Relio 
(Rėhl) veikalai. Pažymėtinos prancūzų G. Lansono, R. Gurmono 
(Gourmont) studijos. Ypatingą susidomėjimą kelia kelios dešim- 
tys knygų lenkų, vokiečių, prancūzų kalbomis, išleistų pokario 
metais, daugiausia septintajame dešimtmetyje. Jos spausdintos 
Varšuvoje ir Vroclave, Berlyne, Leipcige ir Veimare, Miunchene 
ir Hamburge, Berne ir Ciuriche, Paryžiuje, Stokholme ir Lunde 
(K. Gurskio, M. Dluskos, H. Kurkovskos, S. Skorupskos, V. Vit- 

vickio, H. Frydricho, V. Helererio, R. Ibelio, H. Kroicerio, R. Ry- 
zel, R. Guncenhoizerio, G. Lukačo, A. Konrado, R. M. Alberės, 
A. Greimo ir kt. darbai). Rusų autoriams atstovauja M. Gorkis, 
V. Majakovskis, M. Isakovskis, L. Timofejevas, G. Abramovičius, 
F. Vološinas, J. Lotmanas, A. Sokolovas, B. Tomaševskis, A. Efi- 
movas, V. Vinogradovas, N. Gejus, K. Levkovskaja ir kt. Yra 
Platono, Horacijaus, Sarbievijaus poetikos ir daugelis kitų veikalų. 

Stropiausiai sukomplektuotas ir nuosekliai studijuotas lietuvių 
literatūros mokslo ir kritikos darbų rinkinys. Jų yra apie 280 vie- 
netų. Tai J. Šliūpo, M. Gustaičio, K. Sakalausko-Vanagėlio, 
M. Biržiškos, J. Tumo, S. Čiurlionienės, J. Gabrio, V. Zajančkaus- 
ko, Z. Kuzmickio, M. Miškinio, J. Petrulio, K. Šakenio, V. Myko- 
laičio-Putino, K. Korsako, E. Radzikausko (L. Giros), J. Kossu- 
Aleksandravičiaus, J. Ambrazevičiaus, A. Vaičiulaičio, A. Alek- 
nos, J. Būtėno, P. Mikutaičio, K. Jablonskio, F. Tecnerio, V. Fal- 
kenhano, M. Brenšteino ir kitų autorių knygos bei atspaudai iš 
literatūrinių almanachų, žurnalų, tęstinių leidinių — apypilnė 
prieškarinių tos srities leidinių kolekcija. Labiau atsirinktos ta- 
rybinių metų literatūrologinės knygos. Tačiau ir šio laikotarpio 
svarbesni leidiniai rūpestingai sukomplektuoti (akademinė litera- 
tūros istorija, „Literatūra ir kalba“, „Literatūra“, įvairūs straips- 
nių rinkiniai, monogralijos). Nemažai šio laikotarpio knygų su 
autorių dedikacijomis (B. Pranskaus, M. Lukšienės, V. Zabors- 
kaitės, I. Kostkevičiūtės, A. Sprindžio, D. Saukos, J. Girdzijaus- 
ko, R. Dambrauskaitės, J. Stonio ir kt.). Šią kolekciją papildo 
per 40 literatūros mokslo disertacijų autoreferatų. Labai repre- 
zentatyvus yra ir rusų literatūros istorijos darbų rinkinys. Jie 
apima rusų literatūros istoriją nuo seniausių laikų iki XX am- 
žiaus. Tai N. Gudzijaus, D. Blagojaus, N. Vodovozovo vadovė- 
liai, D. Lichačiovo, A. Nosovo, B. Sruogos knygos, mokslo darbų 
rinkiniai. Nemažai darbų apie atskirus laikotarpius, problemas, 
rašytojus (V. Belinskio, V. Orlovo, V. Šklovskio, E. Jeršovo, 
I. Erenburgo, V. Golubkovo, I. Novikovo, I. Čukovskio, A. Žido 
ir kt.). Keletas darbų apie baltarusių metraščius ir literatūrą, 
apie latvių literatūrą (J. Niedrės, K. Dravinio, K. Korsako ir kt.), 
vienas kitas leidinys, skirtas estų literatūrai, pora N. Šapyros 
knygų apie Vilniaus žydų poetų kūrybą. Apie 150 veikalų nušvie- 
čia kitų tautų literatūros istoriją. Antikinės literatūros problemos 
gvildenamos V. Šilkarskio, J. Tronskio, S. Radcigo, E. Nordeno, 
V. Inamos, K. Marčesio (Canetto Marchesi), K. Niemiryčio, 
F. Kruzijaus (Crusius) ir kt. veikaluose. Iš Vakarų šalių daugiau 
surinkta knygų apie vokiečių (V. Neustrojevo, H. Begemano, 
Kiūhno, keletas biografinių žodynų ir kt.) ir prancūzų (D. Stel, 
G. Lukačo ir kt.) literatūras, mažiau apie anglų (G. Bidwell) 
ir italų. Bendros Vakarų literatūros apžvalgos pateikiamos V. Du- 
bo, J. Ambrazevičiaus, S. Artomonovo, Z. Graždanskajos darbuo- 
se. Gausus lenkų literatūros istorijos knygų rinkinys. Čia ran- 
dame S. Chržanovskio, B. Chlebovskio, P. Chmelevskio, J. Kržy- 

žanovskio, J. Kleinerio, V. Obolevičiaus, T. Zelinskio, M, Pišč- 
kovskio ir kt. autorių veikalų, straipsnių rinkinių, studijų apie 
senuosius autorius J. Vujeką ir J. Kochanovskį, visą kolekciją 
darbų apie A. Mickevičių (J. Kalenbacho, J. Kleinerio, T. Sinko, 
J. Varšavskio, V. Mykolaičio-Putino, V. Abramavičiaus ir kt.), 
knygų apie J. Slovackį, H. Sienkevičių, S. Žeromskį (A. Huitke- 
vičiaus), porą lenkų rašytojų biobibliografinių žodynų. Iš kitų 
Vidurio Europos tautų paminėtina tritomė čekų literatūros is- 
torija. 

Su beletristika ir literatūrologija glaudžiai susijusios tauto- 
saka ir folkloristika, kurioms bibliotekoje skirta apie 150 vienetų. 
Joje yra beveik pilnas svarbesnių lietuvių tautosakos leidinių 
rinkinys (L. Rėzos, S. Stanevičiaus, S. Daukanto, L. Jucevičiaus, 
M. Valančiaus, A. Juškos, (J. Basanavičiaus, A. R. Niemio ir 
A. Sabaliausko, V. Krėvės, J. Balio, Z. Slaviūno leidiniai, taip 
pat įvairūs rinkiniai, tęstiniai leidiniai). Nemažai ir lietuvių tau- 
tosakos tyrinėtojų darbų (J. Basanavičiaus, B. Sruogos, J. Balio, 
J. Čiurlionytės, A. Jonyno, D. Krištopaitės ir kt. knygos ir straips- 
niai), keletas straipsnių apie rašytojų kūrybos ryšius su tautosa- 
ka (S. Litvinaitės ir kt.), keliolika folkloristinių autoreferatų. 
Nemažai knygų apie kitų tautų liaudies kūrybą. Yra rusų, latvių, 
baltarusių, lenkų dainų ir pasakų rinkinių, vokiečių ir prancūzų 
epas (originalo kalbomis), V. Gusevo, S. Elonskio, D. Kokjaros, 
P. Bajardo (Bayard) tyrinėjimų, lenkų tautosakos žodynas ir kt. 

Literatūros istorijos studijos neįmanomos be tautų politinės 
ir kultūros istorijos pažinimo. Neatsitiktinai J. Lebedžio bibliote- 
koje apie 600 vienetų (apie 1795 visų leidinių) sudaro istorijos 
literatūra. Joje apie 400 knygų ir tęstinių leidinių apie Lietu- 
vos istoriją. Prie seniausių dokumentų ir istorijos darbų pri- 
klauso Lietuvos metrika (5 tomai), Bychovco kronika, J. Lasickio, 
Mykolo Lietuvio, E. Vagnerio leidiniai. Bibliotekos pasididžiavi- 
mas yra A. Vijūko-Kojelavičiaus lotyniškas veikalas „Lietuvos 
istorija“ (2 d., 1650—1669), įrištas pergamentu, gerai išsilaikęs. 
Bibliotekoje yra lenkiškai parašyta M. Strijkovskio ,Kronika“ 

(2 t, 1846), T. Lepnerio, D. Arnoldo leidinių fotokopijos. XIX a. 
Lietuvos etnografijai priklauso virtinė lenkų ir rusų kalba rašytų 
istorikų darbų — J. Lelevelio, M. Balinskio, J. Kraševskio, E. Tiš- 
kevičiaus, P. Kukolniko ir kt. Labai vertingi darbai apie atskirus 
Lietuvos regionus — Telšių, Raseinių apskritis (pavietus), Žemai- 
tiją (L. Jucevičiaus). Ypač domėjosi J. Lebedys pirmaisiais lietu- 
viškais Lietuvos istorijos tyrinėjimais. Jis turėjo pilną S. Dau- 
kanto istorijos veikalų rinkinį, primargintą pastabomis. Biblio- 
tekoje yra M. Valančiaus, J. Basanavičiaus, M. Jankaus istorijos 
darbai. Labai plačiai atstovaujama lietuviškoji ir užsienio 
XX a. pirmųjų dešimtmečių Lietuvos istoriogralija (K. Jab- 
lonskis, I. Lapo, Z. Ivinskis, M. Liubavskis, J. Jakubovskis, 
K. Avižonis, A. Moravskis-Lietuvis, P. Vasiliauskas, A. Janulai- 
tis ir kt.). Domėtasi istorinėmis asmenybėmis (monografijos apie 

Mindaugą, Gediminą, Kęstutį, Vytautą, Švitrigailą. ir kt.), studi- 
juotas Lietuvos krikštas, religinių judėjimų ir bažnyčios Lietu- 
voje istorija (J. Kurčevskis, K. Prapuolenis ir kt.), Prūsijos lietuvių 
istorija (V. Vileišis), lietuvių ir lenkų santykiai (J. A. Her- 
bačiauskas), Vilniaus ir Klaipėdos krašto problemos, lietuvių emi- 
gracija (K. Gineitis, K. Matulaitis), turėti po ranka tęstiniai lei- 
diniai „Lietuvos praeitis“, „Praeitis“, kaupta istorinės reikšmės 
memuarinė literatūra (G. Petkevičaitė-Bitė, S. Vaineikienė, P. Ža- 
deikis, M. Yčas). Didelis ir tarybinių istorikų darbų rinkinys: 
visi istorijos šaltinių ir akademinės istorijos tomai, M. Jučo, 
J. Jurginio, V. Merkio, B. Dundulio, B. Vaitkevičiaus, A. Tylos, 
O. Maksimaitienės, R. Marčėno ir daugelio kitų veikalai. Surinkta 
svarbesnė literatūra archeologijos (R. Volkaitės-Kulikauskienės, 
P. Kulikausko) ir etnografijos klausimais, leidinių apie mokslo 
jos ir kt. Iš kitataučių istorikų minėtini V. Pašutos, V. Pičetos, 
J. Ochmanskio tyrinėjimai. Apie Rusijos istoriją ir istoriograii- 
ją — B. Grekovo, N. Ulaščiko, P. Zajančkovskio, M. Tichomirovo, 
L. Čerepnino, A. Rogovo ir kt. autorių darbai, daug įvairaus po- 
būdžio rinkinių (apie valstiečius, bažnyčią ir kt.). Keletas kny- 
gų — iš Baltarusijos ir Latvijos (J. Hilcenas, V. Karoliukas) is- 
torijos. Daugiau kaip 100 vien pokario metais išleistų knygų bei 
straipsnių atspaudų skirta Lenkijos istorijai. Keletas kolektyvinių 
stambių veikalų duoda plačias istorines panoramas. Minėtinos 
H. Ulašino, S. Arnoldo, S. M. Kučinskio, K. Sročinskio, V. Čap- 
linskio, I. Beliavskajos ir kitų studijos. Domėtasi lenkų kultūros 
bei visuomeninės minties istorija (A. Briukneris, B. Lesnodors- 
kis ir kt.), renesansu, humanizmu, protestantizmu, arianizmu, 
liaudies papročiais bei apeigomis, istorinėmis asmenybėmis (ka 
raliene Bona, Žygimantu Augustu, J. Leleveliu, T. Zanu ir kt.), 
kaupta memuarinė ir epistolinė literatūra, įsigyta knygų apie 
pagalbinius istorijos mokslus, lenkų istorijos žodynas, darbų 
apie istorijos dėstymą ir kt. Iš antikinio pasaulio istorijos 
minėtinas S. Daukanto išverstas Kornelijaus Nepoto veikalas, taip 
pat Tito Livijaus, Cezario raštai, V. Sergejevo, A. Kampeno 
knygos. Yra J. Lebedžio itin mėgta knyga — vokiškas antikos pa- 
saulio atlasas, išleistas Gotoje (1961 m.), taip pat lenkiška anti- 
kinio pasaulio kultūros mažoji enciklopedija, lenkiškas mokslo 
darbų tomas, skirtas antikos problemoms, M. Gustaičio knygutė 
apie Julijų Cezarį. Minėtini darbai iš viduramžių istorijos (V. Se- 
mionovo) ir istoriografijos (O. Vainštaino), Prancūzijos istorijos 
(A. Raginskajos), dokumentų apie kryžiuočių ordiną aprašymai, 
darbai apie kryžiuočių valstybę, jų karus (P. Pakarklio ir kt.), 
apie Prūsų valstybės archyvą Karaliaučiuje (K. Forštroiterio), 
Karaliaučiaus miesto istorija (F. Gauzės), veikalas apie Europos 
tautų etnogenezę (V. Kučkos), keliolika darbų, skirtų religinių 
judėjimų istorijai (E. Leonardo, K. Hoisio, P. Čakerto ir kt.), 

knygų apie renesansą, humanizmą, šviečiamąjį amžių, apie Žaną 
D'Ark, T. Miuncerį ir kt., E. Tiškevičiaus laiškai apie Švediją. 

J. Lebedžiui ne mažiau rūpėjo ir kalbos klausimai. Jo biblio- 
tekoje yra apypilnis lietuvių kalbos mokslo veikalų rinkinys — 
apie 290 vienetų. Čia randame senuosius kalbinius leidinius arba 
jų kopijas (K. Sirvydo, P. Ruigio, G. Ostermejerio, K. G. Mil- 
kaus, L. Rėzos, F. Kuršaičio, M. Miežinio, A. Juškos, ir kt.), taip 
pat naujesnius (J. Jablonskio, K. Būgos, P. Skardžiaus, A. Sa- 
lio) ir naujausius (Z. Zinkevičiaus, J. Palionio, J. Balkevičiaus, 
J. Kazlausko, J. Pikčilingio, A. Sabaliausko ir daugelio kitų). 
Sukomplektuoti kalbiniai žurnalai ir tęstiniai leidiniai (,„Archi- 
vum philologicum“, „Gimtoji kalba“, „Kalbotyra“, „Kalbotyros 
klausimai“, „Baltistica“, „Kalbos kultūra“), Lietuvoje išleisti ra- 
šybos, lietuvių ir kitų kalbų žodynai, didžiojo Lietuvių kalbos 
žodyno 8 tomai ir kt. Nemažai pokario metais užsienyje išleistų 
lituanistikos darbų (J. Otrembskio, J. Safarevičiaus, Ch. S. Stan- 
go, E. Frenkelio, A. Seno, P. Joniko ir kt.), vienas kitas užsienio 
baltistikos tęstinis leidinys. Kitoms kalboms skirta apie 300 dar- 
bų, iš jų per 30 baltų filologijai (prūsų, latvių kalboms), baltų — 
slavų kalbinių ryšių problemoms (E. Frenkelio, J. Endzelyno, 
Ch. S. Stango, V. Mažiulio, D. Zemzarės, J. Kabelkos, V. Rūkės- 
Dravinios, A. Seno, R. Trautmano, V. Ivanovo, V. Toporovo ir 
kt.). Esama senosios slavų kalbos ir bendrųjų slavistikos proble- 
mų tyrinėjimų, darbų apie rusų kalbą (istorinės gramatikos, da- 
bartinės kalbos, leksikos studijų), keliolika darbų apie lenkų kal- 
bą — gramatikų ir tyrinėjimų (J. Safarevičiaus ir kt.). Iš balta- 
rusių kalbotyros yra istorinės gramatikos, kalbos istorijos, antro- 
ponimikos tyrimų, knyga apie baltarusiškus tekstus, parašytus 
arabišku šriftu (A. Antanovičiaus). Čia pat keletas vokiečių kal- 
bos mokslo darbų — gramatikų, kalbos istorijos studijų. Esama 
ir bendrosios kalbotyros vadovėlių, lyginamojo kalbos mokslo vei- 
kalų — A. Mejė (Meillet) ir kt., apie 100 įvairių tipų žodynų 
(dvikalbių, aiškinamųjų, frazeologinių, etimologinių, homonimų, 
sinonimų, abreviatūrų, istorinių, lingvistinių terminų ir kt.). 

Į nuolatinių J. Lebedžio interesų sferą jėjo knygos istorija ir 
bibliografija. Knygos istorijai tenka 75 darbai. Tai bendro pobū- 
džio veikalai — E. Kacpržak, E. Groljė (Grolier) ir kt., leidiniai 
apie šriftus, apie rusų, baltarusių, lenkų, latvių knygos kelią, ta- 
čiau daugiausia leidinių apie Lietuvos ir lietuviškų knygų istoriją 
(G. Ostermejerio, L. Rėzos, V. Biržiškos, E. Laucevičiaus, A. Ka- 
veckos-Gžyčovos ir kt.). Bibliografijos darbų rinkinį sudaro apie 
90 vienetų. Tai J. Angrabaičio-Zanavykučio, V. Biržiškos, I. Ki- 
sino leidiniai, žurnalai „Knygos“, „Bibliografijos žinios“, mokslo 
darbai „Bibliotekininkystė ir bibliografija“, „Bibliotekininkystės 
ir bibliografijos klausimai“, Knygų rūmų išleistas nacionalinės 
bibliografijos*tomas. Yra rekomendacinių rodyklių (A. Rimkos), 
prekybinių katalogų (M. Šlapelienės knygyno), nemažai šakinės 
bibliografijos (grožinės literatūros ir literatūros mokslo, Lietu- 

vos istorijos), mokslo įstaigų leidinių rodyklių, rankraščių apra- 
šymų (V. Abramavičiaus) ir kt. Keletas stambių rusų bibliografi- 
jos darbų (I. Kauimano ir kt.), vienas kitas baltarusių bibliogra- 
tijos leidinys, solidžios lenkų bibliograiijos knygos — „Naujasis 
Korbutas“ (8 tomai), Z. Klemensevičiaus, A. Baro darbai. Iš 
stambesnių enciklopedinio pobūdžio leidinių minėtinos lietuviš- 
kos enciklopedijos, latvių enciklopedijos tritomis, S. Orgelbrando 
visuotinė enciklopedija, lenkų senovės enciklopedija, lenkų bio- 
grafinio žodyno du tomai, Mejerio žodyno 15 tomų, dvitomis vo- 
kiškas informacinis žodynas, Laruso žodynas. 

Aprašytąją knygų kolekciją, tiesiogiai susijusią su J. Le- 
bedžio moksliniais interesais, papildo daugiau kaip 100 tomų miš- 
raus turinio humanitarinio profilio tęstinių leidinių („Lietuvių 
tauta“, „Mūsų senovė“, „Tauta ir žodis“, „Lietuvos TSR Mokslų 
Akademijos mokslo darbai. Serija A“, „Vilniaus valstybinio uni- 
versiteto Istorijos-filologijos fakulteto darbai“, ,,Kraštotyra“, 
„Liaudies kūryba“, „Ateneum Wilenskie“, „Acta Baltico-Slavica“, 
„Studi baltici“, ,Commentationes Balticae“). 

Derindamas mokslinį darbą su pedagoginiu, J. Lebedys kaupė 
literatūrą pedagogikos ir švietimo klausimais. Bibliotekoje yra 
apie 120 tos srities leidinių. Kelios dešimtys darbų (dokumentų 
publikacijų, istorinių tyrinėjimų, informacinių ir bibliografinių 
leidinių) lietuvių, lenkų ir kt. kalbomis skirta Vilniaus universitetui, 
jo bibliotekai, keletas leidinių — Kauno universitetui. Yra darbų 
apie Krokuvos Jogailos universitetą ir kitas Europos aukštąsias 
mokyklas. Surinkta tyrinėjimų apie Edukacinės komisijos veiklą 
Lietuvoje ir mokyklų reformą XVIII a., apie senąsias Lietuvos 
mokyklas, švietimą XIX a. (J. M. Volyniako—Gižickio), apie Vil- 
niaus lietuvių gimnaziją. Esama knygų ir apie kitų šalių švietimą 
(M. Gustaičio apie Amerikos mokyklas). Yra leidinių apie litera- 
tūros dėstymą aukštojoje mokykloje, literatūros kurso programų, 
metodinių patarimų rašantiems diplominius ir kursinius darbus, 
literatūros apie jaunimo auklėjimą (ypač estetinį lavinimą), ke- 
letas tęstinių leidinių („Pedagogikos darbai“, „Pedagogika ir psi- 
chologija“) tomų, spaudinių mokslinio darbo metodikos klausi- 
mais, viena kita psichologijos knyga — F. Moriako (Mauriac) 
ir kt. 

Menui bibliotekoje skirta apie 60 leidinių, daugiausia apie 
dailę ir teatrą. Tai M. K. Čiurlionio, P. Galaunės, M. Vorobjovo, 
I. Kostkevičiūtės knygos, A. Žmuidzinavičiaus, K. Šimonio, 
P. Rimšos (J. Rimanto parengti) memuarai. Negausūs meno al- 
bumai dažniausiai dovanoti bičiulių, su įrašais. Yra keletas lei- 
dinukų apie Lietuvių dailės draugijos veiklą, jos surengtų pa- 
rodų katalogai (tarp jų pirmasis pomirtinis M. K. Čiurlionio 
parodos katalogas). Taip pat esama knygų apie viduramžių komiš- 
kąjį ir religinį teatrą, apie jėzuitų teatrą (J. Polpiateko), apie 
lenkų teatrą ir muziką Lietuvoje (A. Milerio). Apie lietuvių 
teatro istoriją — B. Sruogos, V. Maknio, A. Vengrio, A. Sutkaus, 

M. Brenšteino darbai. Viena kita knyga skirta kompozitoriams 
(J. Naujaliui, S. Šimkui). 

Filosofijos leidinių bibliotekoje — apie 70, daugiausia esteti- 
kos, mitologijos, religinės minties ir ateizmo istorijos klausimais. 
Tai K. Markso, F. Engelso, V. Lenino darbų rinkiniai, taip pat 
Platono, B. Paskalio, I. Kanto, P. Holbacho, F. Ničės veikalai. 
Iš estetikos darbų pažymėtinos A. Burovo, K. Gilbert ir G. Kuno, 
V. Tatarkevičiaus, G. Lukačo, I. Teno knygos, iš mitologijos — 
A. Losevo, I. Trenčenio-Valdapielio, V. Manharto, H. Biezais. 
Esama knygų apie viduramžių politinę mintį (L. Seidleris), pran- 
cūzų švietėjų (B. Bačko) ir egzistencialistinę (S. Mendes) filo- 
sofiją. Lietuvių filosofinei minčiai atstovauja J. Šliūpas, Vydū- 
nas, A. Jakštas, S. Šalkauskis, V. Sezemanas, keletas „Problemų“ 
sąsiuvinių. Pagaliau iš visuomeninių politinės tematikos leidinių 
minėtini kai kurie V. Kapsuko raštų tomai, J. Paleckio ir A. Žido 
prieš Antrąjį pasaulinį karą išleistos kelionių po Tarybų Sąjungą 
įspūdžių knygos. 

J. Lebedys mėgo vasaroti prie ežero, keliauti, slidinėti, meš- 
kerioti, grybauti. Todėl jo bibliotekoje yra leidinių apie kai kurias 
Lietuvos vietoves, miestelius, turistinės literatūros, ežerų aprašy- 
mų, knygų apie grybus, atlasų, žemėlapių. Iš medicininės litera- 
tūros minėtina vienatomė enciklopedija vokiečių kalba „Sveika- 
ta“. Apskritai gamtos, geogralijos, medicinos literatūros biblio- 
tekoje yra apie 50 vienetų. 

J. Lebedžio biblioteka yra mokslinis filologinio profilio knygų 
rinkinys, subordinuotas jos savininko mokslinio ir pedagoginio 
darbo poreikiams. Joje dominuoja lietuviškoji ir lituanikos lite- 
ratūra. Atrenkant literatūros istorijos studijoms pagalbinę lite- 
ratūrą, ypač istorijos darbus, daugiausia dėmesio buvo kreipiama 
į XVI-XVII a. religinių judėjimų, ypač reformacijos, istoriją, 
taip pat į katalikų bažnyčios kontrreformacinę akciją, kadangi 
su tais judėjimais buvo susijęs lietuviškų knygų atsiradimas ir 
tolesnis likimas. Bibliotekoje taip pat išsiskiria švietimo ir mo- 
kyklų istorijos literatūra, įvairių sričių istoriografijos ir spaudos 
istorijos darbai. Ypač didelę mokslinę vertę turi feodalizmo epo- 
chai skirtų leidinių rinkinys: senų retų spaudinių originalai ir 
fotokopijos, donelaitianos kolekcija, kurią sudaro apie 30 vienetų 
(raštai, jų vertimai, tyrinėjimai, bibliografijos darbai, grožiniai 
kūriniai apie Donelaitį). Biblioteka sudarė tvirtą bazę J. Lebedžio 
moksliniam darbui, įgalino tyrinėti lietuvių literatūrą ir kultūrą 
įvairiais aspektais. Biblioteka pateikia papildomų duomenų apie 
jos savininko intelektualinius interesus (domėjimąsi antika, sti- 
listika, eilėdara, mitologija ir kt.). Knygose esantys pabraukymai, 
įrašai ir kitokios pažymos svarbūs ne tik J. Lebedžio darbo su 
knyga metodams pažinti, bet gali turėti ir istoriografinės reikš- 
mės (patikslinti grožinių kūrinių ir mokslinių darbų vertinimą, 
patikslinti ir papildyti paskelbtus jo paties darbus). J. Lebedžio 
biblioteka verta nuodugnaus tyrinėjimo, gal net katalogo. Nedi- 

delė tos bibliotekos knygų dalis — senosios lietuviškos knygos 
ir kiti leidiniai — įtraukti į nacionalinę bibliografiją. Lietuvos 
TSR Knygų rūmų išleistos „Lietuvos TSR bibliografijos“ A se- 
rijos pirmame tome (1969) užregistruota per 20 feodalizmo epo- 
chos lietuviškų leidinių, esančių J. Lebedžio bibliotekoje. Maž- 
daug tiek pat knygų įtraukta į to paties veikalo antrą tomą, 
skirtą 1862—1904 m. lietuvių spaudai. Biblioteka paremia J. Le- 
bedžio kaip mokslininko autoritetą, parodo jo plačius ryšius su 
mūsų lituanistais, kitų respublikų bei užsienio baltistais. Lietu- 
viškų knygų siuntimas į kitas respublikas ir užsienį turėjo ne vien 
grynai mokslinę, kultūrinę prasmę (padėjo keistis informacija, 
intelektualinėmis vertybėmis, populiarino Tarybų Lietuvos mokslo 
laimėjimus), bet buvo ir labai reikšminga humanistinė akcija. 
Ch. S. Stangas 1970 m. lapkričio 18 d. laiške iš Oslo J. Lebedžiui 
rašė: „Pirmiausia norėčiau labai Jums padėkoti už daugelį ver- 
tingų veikalų, kuriuos man nuolatos siuntėte. Aš bemaž niekuo- 
met kaip dera Jums nepadėkojau, dėl ko gailiuosi. Jūs nežinote, 
kiek daug iš to aš turėjau naudos ir džiaugsmo“. Deja, tas laiš- 
kas rado J. Lebedį jau mirusį. 


RANKRASČIAI 
Aldona Dzetaveckaitė 


Visą Jurgio Lebedžio rankraštinį palikimą (518 vienetų) Vil- 
niaus V. Kapsuko universiteto mokslinei bibliotekai 1980—1981 m. 
perdavė profesoriaus žmona, šios bibliotekos lituanistikos ir li- 
tuanikos skyriaus vedėja Elena Lebedienė. Jurgio Lebedžio ar- 
chyvinį fondą (f. 133) papildė buvęs profesoriaus studentas, Lie- 
tuvos TSR MA Filosofijos, sociologijos ir teisės instituto moks- 
linis bendradarbis Rimantas Skeivys, padovanojęs iš J. Lebedžio 
„kolegų, mokinių, bendradarbių, draugų surinktas 133 fotografijų 
kopijas, bei Vilniaus universiteto docentas Juozas Girdzijauskas — 
profesoriaus draugų, bendradarbių, studentų, pažįstamų atsimi- 
nimus apie J. Lebedį. 

Šiuo metu Jurgio Lebedžio archyvinį fondą sudaro 933 vie- 
netai (41 926 lapai). 

Dauguma rankraščių (153 vienetai) susiję su J. Lebedžio moks- 
liniu darbu. Čia randame jo svarbiausių veikalų (monografijų 
apie S. Stanevičių, M. Daukšą, pradėtos studijos apie lietuvių 
kalbos vartojimą viešajame gyvenime XVII-XVIII a.), taip pat 
jo ra engtų publikacijų (XVII-XVIII a. smulkiosios lietuvių tau- 
tosakos, S. Slavočinskio giesmyno, S. Stanevičiaus raštų), jo 
skelbtų ir seslelbtų studijų, straipsnių, recenzijų planus, apma- 
tus, juodrašu. .s ir galutinius variantus. Juos papildo gausūs 
išrašai iš kitų autorių tyrinėjimų ir archyvinių šaltinių. Pvz.: 
M. Daukšai skirta 4412 lapų, smulkiajai XVII-XVIII a. lietuvių 

tautosakai — 3496, S. Stanevičiui — apie 3000, lietuvių kalbos vi- 
suomeninei situacijai XVII-XVIII a.— 761, K. Donelaičiui — 572, 
J. Bretkūnui — 267, S. Daukantui — 154, S. Slavočinskiui — 88, 
M. Valančiui — 81. Nediferencijuotų išrašų iš senosios lietuvių 
literatūros kartoteką sudaro 1603 kortelės, knygų ir straipsnių 
kartoteką — 808, senų lituanistinių knygų, esančių Vilniaus uni- 
versiteto bibliotekoje, sąrašą — 60 lapų. Daug tos medžiagos 
J. Lebedys panaudojo savo paskelbtuose darbuose, kai kas buvo 
išspausdinta po jo mirties. Tačiau J. Lebedžio sutelkta gausi in- 
formacija apie senąją lietuvių ir kitų tautų literatūrą bei kul- 
tūrą gali praversti ir kitiems įvairių problemų tyrinėtojams. 

Archyviniame fonde yra nerealizuotų arba tik iš dalies įgy- 
vendintų J. Lebedžio darbų, kuriuos, ateityje tinkamai sutvarky- 
tus, būtų taip pat naudinga paskelbti. Jau mokydamasis Panevė- 
žio mokytojų seminarijoje, 1928—1929 m. J. Lebedys savo gim- 
tuosiuose Devynduoniuose iš Onos Lebedytės, kuriai tuomet buvo 
50 metų, užrašinėjo lietuvių liaudies dainas, mįsles, burtus, prie- 
tarus (128 lapai tekstų). Šią kolekciją papildo turbūt vėliau, 
studijų Kaune metais, sudaryti „Curiosite's iš liaudies dainų ir 
lituanistikos“ (46 lapai), o ypač surinkta medžiaga temai „Krikš- 
čionybės ir lietuvių tautos dvasios santykiai tautosakoj“ (263 la- 
pai su literatūros sąrašais, straipsnių ir dainų išrašais, teorinio 
nagrinėjimo fragmentais). Kauno universitete J. Lebedys taip 
pat rinko medžiagą darbui apie A. Mickevičių (144 lapai) — 
studijavo jo korespondenciją, knygas apie jį, formulavo savo min- 
tis apie poeto asmenį ir kūrybą, apie jo požiūrį į Lietuvą. Maž- 
daug tuo pačiu metu surinkta medžiagos ir gana plačioms lietu- 
vių literatūros studijoms (624 lapai). Daugiausia tai išrašai iš 
įvairių knygų, straipsnių, periodinių leidinių, taip pat savaran- 
kiškų tyrinėjimų apmatai: „Patriotiniai Brazdžionio lyrikos mo- 
tyvai“, „Ąžuolo simbolis ir lietuvių tautos dvasia“, „Poezijos žan- 
rai“, „Romanas“. Kauno laikotarpį užbaigia diplominis darbas 
„Vienuolio kūrybos raida“ (dvi redakcijos, autografas ir mašin- 
raštis, 1937 m.) su M. Biržiškos, V. Krėvės-Mickevičiaus, V. My- 
kolaičio-Putino atsiliepimais. 

Vėliau, mokytojaudamas Utenos gimnazijoje, J. Lebedys ėmė- 
si rašyti disertaciją „Meninės lietuvių prozos evoliucija (1822— 
1918)“, kurios yra likęs 61 lapas juodraščio (2 egz.) su įvairiais 
priedais (išrašais iš S. Daukanto, M. Valančiaus raštų, pastabo- 
mis, užrašais). Parašyti to darbo skyreliai: „Metodiniai ir teori- 
niai pagrindai“, „Tikslas ir metodas“, „Meninė tiesa“, „Stiliaus 
problemos“, „Mūsų prozos pobūdis ir suskirstymas“. Dirbdamas 
Lietuvos TSR MA Lietuvių literatūros institute, J. Lebedys iš 
naujo rašė šį darbą, pavadinęs jį „Lietuvių grožinės prozos rai- 
da (1706—1875)“; jo liko 57 lapų autografas. 

Tuo metu J. Lebedys rinko medžiagą apie S. Daukantą, pa- 
rašė fragmentus „Daukantas kūrėjas“, ,„Klasikas ar romantikas“, 
„Daukanto stilius“, „Daukantas ir Valančius“, ,„Daukantas apie 

kalbą“, „Lietuvio ieškojimo keliai ir jo surastasis veidas“. Jį do- 
mino taip pat M. Mažvydas („Mažvydo bendradarbiai“, ,„Maž- 
vydo eilėdara“, „Literatūriniai elementai Mažvydo ir jo amžinin- 
kų raštuose“), J. Bretkūnas („Bretkūno pasisakymai apie save“, 
„Postilės paralelės su kitomis, parašymo metai“, „Socialinė epo- 
chos ideologija Postilėje“, „Postilės barbarizmai, žodynas, nau- 
jadarai, stilius, retorika, vaizdingesni niuansiniai Žodžiai, paly- 
ginimai, priežodžiai, liaudiškumas, šiurkštumas, švelnumas, gy- 
voji kalba“), senosios literatūros bendrosios problemos („Inter- 
nacionalizmas“, „Antiklerikalinių tendencijų užuomazgos XVI a. 
lietuvių literatūroje“), K. Donelaitis, M. Valančius ir kt. 

Atskiras grupes sudaro medžiaga, susijusi su J. Lebedžio lei- 
dybine veikla (įvairūs oficialūs raštai, įsakymai, nutarimai, su- 
tartys, užsakymai, planai, prospektai, pasiūlymai, posėdžių proto- 
kolai ir kt.), su jo pedagoginiu darbu (metodiniai nurodymai, 
programos, paskaitų konspektai, temų ir literatūros sąrašai, stu- 
dentų ir aspirantų darbų recenzijos ir kt.), pagaliau su jo visuo- 
menine veikla (įvairių tarybų posėdžių protokolai bei nutarimai, 
paskyrimai eiti kurias nors pareigas, pranešimų teoriniuose se- 
minaruose konspektai ir kt.). Svarbesnės ir įdomesnės šių gru- 
pių pozicijos yra surinkta medžiaga senosios lietuvių literatūros 
paskaitoms — spaudinių ir dokumentų išrašai, konspektai (340 1a- 
pų) ir pranešimų teoriniuose seminaruose apmatai (1961 m. va- 
sario 9 d.— „Visuomenės struktūra ir jos nagrinėjimo pagrindai“, 
1961 m. birželio 1 d.— „Ideologinis procesas“). 

Gausi ir įvairi J. Lebedžio korespondencija, daugiausia moks- 
lo ir knygų keitimosi reikalais. Rankraštyne saugomi 188 J. Le- 
bedžio laiškai, rašyti 43 asmenims, ir daugiau kaip 100 asmenų 
527 laiškai, adresuoti J. Lebedžiui. 

Daugiausia laiškų (31) J. Lebedys yra parašęs R. Krasauskui 
į Romą, prašydamas leidinių ir dokumentų kopijų, išrašų, infor- 
macijos apie senuosius rašytojus (M. Daukšą, A. Vijūką-Kojela- 
vičių ir kt.). J. Satfarevičių Krokuvoje (22 laiškai) informuoja 
apie savo mokslinį ir leidybinį darbą, tariasi su juo dėl keitimosi 
knygomis, teiraujasi jo apie M. Daukšos leidinius, L. Jucevičiaus 
rankraščius, Ezopo pasakėčių lietuvišką vertimą. Laiškuose A. For- 
geot i Ancirabę Malagasijoje (19), be kita ko, konsultuoja adre- 
satą lietuvių kalbos klausimais. M. Koubelę iš Milevsko Čekoslo- 
vakijoje (14 laiškų) informuoja dėl lietuviškos literatūros apie 
būdvardžius, aiškina jam S. Nėries ir V. Krėvės kūrinių žodžių 
reikšmes (broliai — vandenai, ramunėlių dieną, kūtvėla pelėda; 
žvainos akutės, skersnas žingsnis, devėti). T. Buchienę Varšuvoje 
(13 laiškų) informuoja apie S. Slavočinskio giesmyno rengimą 
spaudai, apie savo straipsnį J. Otrembskio jubiliejiniam leidiniui, 
tariasi su ja dėl keitimosi knygomis. Su Ch. S. Stangu Osle 
(9 laiškai) irgi tariasi dėl pasikeitimo leidiniais, jo teiraujasi apie 
M. Mažvydo kilmę, dėkoja jam už išrašus iš Mažvydą liečiančių 
dokumentų. J. P. Locherį Berne (9 laiškai) informuoja dėl žodžių 

„liaudis“ ir „tauta“ vartojimo, džiaugiasi jo sumanymu atvykti 
į Vilnių rinkti medžiagos rašomai studijai. Laiškuose H. Buden- 
zygui į Heidelbergą (6) prisimena drauge praleistą laiką Vil- 
niuje, dėkoja už K. Donelaičio, A. Baranausko, D. Poškos kūrinių 
vertimus į vokiečių kalbą, už atsiųstą portretą, knygas, už gerus 
viešnagės Lietuvoje atsiminimus. Rašydamas J. Ochmanskiui į 
Poznanę (4 laiškai), aptaria jo knygą apie lietuvių tautos kul- 
tūrinį sąjūdį XIX a., nurodo jos netikslumus, informuoja apie 
naujas lituanistines knygas, dėkoja už suteiktas žinias apie poetą 
A. Rimšą. J. Lebedžio laiškų adresatai buvo taip pat A. Anuški- 
nas (Jalta), L. Baldaufienė (Miunchenas), V. Belardi (Roma), 
R. Bertulis (Ryga), E. Dirgintas (Kaunas), M. Calvi (Roma), 
Gordon B. Ford (Harvardo un-tas, JAV), J. Girnius (Bostonas), 
A. Gžyčova (Varšuva), Koeppen (Getingėnas), B. A. Larinas 
(Leningradas), M. Macijauskienė (Kaunas), M. Markauskienė 
(Babtai), V. Mincevičius (Roma), J. Paukštelis (Kėdainiai), 
K. Senkus (Hechingenas, VFR), A. Senas (Mansfyldas, Filadel- 
fija), J. Stoskeliūnas (Punskas), B. Strazdas (Salakas), E. Spel- 
veris (Tauragė), P. Trostas (Praha), P. Veblaitis (Kaunas), 
A. Vienuolis (Anykščiai), L. Vladimirovas (Niujorkas), A. Žirgu- 
lys (Kaunas), K. Žievys (Alytus), V. M. Žirmunskis (Leningra- 
das) ir kt. 

J. Lebedžiui daugiausia laiškų (48) yra parašęs R. Krasaus- 
kas, siuntinėjęs jam dokumentų kopijas, informavęs jį apie litua- 
nistines knygas užsienyje. T. Buchienė (41 laiškas) suteikė žinių 
apie lietuviškas knygas, patekusias iš Karaliaučiaus bibliotekos 
į Gdansko ir Torunės bibliotekas. V. Žulys iš Rumokų (Naumies- 
čio raj.) ir Kauno (37 laiškai) pranešinėjo buvusiam auklėtojui 
ir vadovui apie savo pedagoginį ir mokslinį darbą, naujai pasi- 
rodžiusius leidinius. J. Safarevičius (33 laiškai) daugiausia rašė 
knygų keitimosi reikalais. J. Ochmanskis (32 laiškai) informavo 
apie savo rengiamus darbus, rašomas lituanistinių knygų re- 
cenzijas, renkamą medžiagą apie A. Rimšą, Ž. Liauksminą, Lie- 
tuvos mokyklų ir bibliotekų istoriją, atsiliepė apie lietuviškus 
leidinius, domėjosi naujomis lietuviškomis knygomis, dėkojo už 
kritines pastabas apie jo darbus. A. Forgeot (25 laiškai) aprašo 
Ancirabės miesto ir apylinkių kraštovaizdį, gyventojus, jų pa- 
pročius, kalbą. M. Koubele (24 laiškai) domisi lietuvių folklo- 
ristika ir kalbotyra, supažindina su lietuvių literatūros vertimais 
į čekų kalbą. J. P. Locheris (24 laiškai) aptaria Just. Marcinke- 
vičiaus poeziją, I. Kostkevičiūtės knygą apie V. Svirskį, gėrisi 
lietuvių literatūros laimėjimais, savo viešnage Vilniuje. Ch. S. Stan- 
gas (12 laiškų) kalba apie keitimąsi leidiniais, apie savo darbus, 
džiaugiasi bendradarbiavimu su Vilniaus filologais, naujomis lie- 
tuviškomis knygomis. Laiškų J. Lebedžiui adresantai (be minėtų, 
kuriems rašė Lebedys) buvo taip pat J. Antonievičius (Bialysto- 
kas), P. Aristė (Tartu), V. Armon (Torunė), A. Dambrauskas 
(Druskininkai), V. Greble (Ryga), Č. Kudzinovskis (Poznanė), 

Franke (Bad Godesberg), A. Lukšytė (Obeliai), J. Otrembskis 
(Poznanė), K. Papečkys (Kaunas), A. Schmaus (Miunchenas), 
Č. Saduikis (Rūdiškės), J. Tamošiūnas (Kretinga), P. Tamošiū- 
nas (Karsakiškis), Z. Toliušis (Kaunas), A. Tiešis (Kapsukas) 
ir kt. 

J. Lebedžio archyviniame fonde yra 45 vienetai (125 lapai) 
personalijų. Tai įvairūs asmens dokumentai: mokyklų baigimo 
ir kitokie pažymėjimai, diplomai, atestatai, bylos, charakteristikos, 
garbės raštai, pareiškimai, anketos, liudijimai, autobiografijos ir 
kt. Toji medžiaga yra pagrindinis J. Lebedžio autentiškos bio- 
gralijos šaltinis. 

Fonde taip pat sukaupta medžiagos pomirtiniam mokslininko 
įamžinimui. Čia laikoma J. Lebedžio pomirtinė kaukė (dailinin- 
kas L. Kamarauskas), jo rankraštinio archyvo kartoteka (1670 
kortelių), kurią po J. Lebedžio mirties sudarė R. Dambrauskaitė, 
V. Daujotytė, J. Girdzijauskas, B. Katinienė ir D. Labanauskienė, 
V. Pupšio užrašytos J. Lebedžio senosios lietuvių literatūros pa- 
skaitos, N. Gaižutytės diplominis darbas apie J. Lebedį pedagogą 
atsiminimuose, jo draugų, kolegų, bendradarbių, pažįstamųjų me- 
muarai ir kt. Surinkta ir apie 160 fotogralijų, kuriose matome 
J. Lebedį nuo vaikystės iki paskutiniųjų gyvenimo dienų. 

Rankraštynas yra turtingas šaltinis tiek J. Lebedžio gyve- 
nimui, asmeniui, įvairiopai jo veiklai pažinti, tiek ir apskritai 
senajai lietuvių literatūrai bei kultūrai tyrinėti. Belieka jį kuo 
geriau sutvarkyti, parengti apgalvotą jo katalogą ir kartu pa- 
daryti jį lengvai prieinamą specialistams ir visiems suintere- 
suotiesiems. “ 


JURGIO LEBEDZIO BIBLIOGRAFIJA 


Juozas Tumelis 


Šioje bibliografijoje surinkti visi žinomi! Jurgio Lebedžio darbai, iš- 


spausdinti per 44 metus (1938—1981). Šiuos gana įvairaus profilio raštus 
skirstant grupėmis bei pogrupiais, daugiausia atsižvelgta į jų autorystės po- 
būdį bei laipsnį. Būtent: 


A—J. Lebedžio parašytos knygos, straipsniai ir recenzijos; 
B — jo parengtos spaudai kitų autorių knygos bei tekstų publikacijos pe- 


riodikoje; 


C — leidiniai, kuriuos jis sudarė (vienas pats ar su kitais asmenimis); 
D — knygos, kurias jis redagavo arba dalyvavo jų redakcinėse kolegijose 


ir komisijose; 


E — vertimai (tiesiogiai nesusiję su jo veikla ir interesais). 
Po to eina J. Lebedžio spausdintų darbų chronologijos rodyklė, o pabai- 


goje — literatūros apie jo gyvenimą ir veiklą sąrašas. 


A 


1. Mikalojus Daukša: Monogralija.— V.: Valst. grož. lit. 1-kla, 1963.— 


424 p., 4 iliustr. lap.— 4000 egz. 


Turinys: Pratarmė—I. Raštijos lietuvių kalba pasirodymo sąlygos 
Lietuvos Didžiojoje Kunigaikštystėje: 1. Socialinio, politinio ir kultūrinio 
gyvenimo raidos bendrosios tendencijos; 2. Veiksniai, apsprendę lietu- 
viškos knygos pasirodymą ir pobūdį.— II. M. Daukšos biografijos nuo- 
trupos: 1. Kilmė, šeima, aplinka. Mokslo klausimas; 2. Krakėse ir Var- 
niuose; 3. Kai kurie asmenybės ir pažiūrų bruožai.— III. Literatūrinės 
veiklos pradžia. J. Ledesmos katekizmo vertimas: 1. Rankraštiniai teks- 
tai ir pirmosios spausdintos knygos lietuvių kalba Lietuvos Didžiojoje 
Kunigaikštystėje; 2. Literatūrinio darbo pradžia ir J. Ledesmos katekiz- 
mo pasirodymo aplinkybės; 3. J. Ledesmos katekizmo vertimas.— IV. J. Vu- 
jeko postilės vertimas: 1. Postilės pobūdis, vertimo autorystė ir chrono- 
logija; 2. Bibliografinis apibūdinimas. Lotyniškoji prakalba; 3. Bendrieji 
vertimo bruožai. Santykis su protestantų raštais (B. Vilentu)— 
V. M. Daukšos kova dėl gimtosios kalbos teisių: 1. Skatinantieji aks- 
tinai. Kova dėl tautinių kalbų teisių kituose kraštuose; 2. Gimtoji kal- 
ba ir tautos koncepcija. M. Daukšos programa; 3. Renesansiniai pra- 
kalbos bruožai. Originalumas.— VI. Vertimo menas, literatūrinio stiliaus 
užuomazgos ir įnašas į literatūrinę kalbą: 1. Leksikos gausumas ir li- 
teratūrinės kalbos praturtinimas; 2. Išraiškos vaizdingumas, liaudišku- 
mas ir išbaigtumas; 3. Periodo struktūra. Grožinės prozos užuomazgos.— 
VII. M. Daukšos reikšmė ir poveikis.— Priedas [dokumentų publikaci- 
ja]: 1. M. Daukšos tėvo testamentas (1586); 2. M. Daukšos žemės pir- 
kimo aktas (1601); 3. Skundas ant M. Daukšos (1601). 

Rec.: Baltrėnas V. M. Daukšos pėdsakais.— Tėvynės balsas, 1964, 
Nr. 14 (701); Mikalojus Daukša.— Mokslas ir gyvenimas, 1964, Nr.2 (77), 


! Kai kurių anonimiškai išspausdintų J. Lebedžio darbų (daugiausia pa- 


rašytų studijų laikais) tuo tarpu surinkti nepavyko. 

p. 3 (virš; be parašo); Doveika K. Vertingas mokslinis veikalas Egle 
M. Daukšą.— Pergalė, 1964, Nr. 5, p. 165—169 (persp. kn.: K. Doveika 
Literatūrinės vagos: Straipsnių rinkinys. V., 1981, p. 131—138]; Jurgi- 
nis J. Knyga apie Mikalojų Daukšą.— Literatūra ir menas, 1964, kovo 21, 
Nr. 12 (906); Kubilius V. Kritikos darbai ir rūpesčiai. — Kn.: Literatūros 
ir meno metraštis. 1964. V., 1964, kn. 6, p. 97—98; Ochmanski J.— 
Rocznik Bialostocki, 1966, t. 6, s. 504—505; Papečkys K. Monograiija 
apie Mikalojų Daukšą.— Kauno tiesa, 1964, vasario 7, Nr. 32 (3705), Ra- 
bikauskas P. Mikalojus Daukša. Jurgio Lebedžio monografiją perskaičius.— 
Aidai, 1966, Nr. 3, p. 138—143; Trost P.— Zeitschrift fūr slavische Philo- 
logie (Heidelberg), 1965, Bd 32, H. 2, S. 442—444; Vanagas V.— Acta 
Baltico-Slavica (Bialystok), 1965, t. 2, s. 461—463; 3a60pckaūTe B. Hnen 
Peneccanca B JlųTBe.— Bonpocst AMTepaTyp5i, 1965, Ne 3, c. 202—206. 


2. Mikalojus Daukša: [Biobibliografija.— V.: Lietuvos TSR Valst. resp. 
b-ka, 1967).— 14 p.— Aut. nenurodytas.— Be antr. lapo.— Išsp. rotaprintu. 
Išleista kaip pavyzdinis instruktyvinis tekstas biobibliografinio žodyno 
„Lietuvių rašytojai“ sudarytojams (plg. 25). 


3. Mikalojaus Daukšos bibliografija.— V.: Vaga, 1971.— 152 p.— 2000 egz. 


Turinys: Pratarmė—l. M. Daukšos raštai.— II. Užuominos apie 
M. Daukšą feodalizmo epochoje.— III. Straipsniai bei atskiri leidiniai 
apie M. Daukšą.— IV. M. Daukša literatūros ir tautosakos mokslo bei 
populiariuose leidiniuose ir programose— V. Kalbiniuose darbuose.— 
VI. Istorijos mokslo ir populiariuose leidiniuose bei straipsniuose.— 
VII. Enciklopedijose ir bibliografiniuose leidiniuose.— VIII. Varia. 


Rec.: [Kosman M.] M. K.— Studia Zrėdloznawcze (Warszawa—Poznaiū), 
1974, t. 19, s. 261; Piročkinas A.— Literatūra, 1973, t. 15 (1), p. 165— 
168; Tumelis J. Mikalojaus Daukšos bibliografija.— Pergalė, 1971, Nr. 11, 
p. 171—174. 


4, Kaip studijuoti: Lituanisto mokslinio darbo metodika / LTSR aukšt. ir 
spec. vid. mokslo m-ja; Vilniaus V. Kapsuko un-tas; Lietuvių literatūros ka- 
tedra; Paruošė V. Daujotytė ir V. Bagdonavičius.— V., 1971.— 92 p.— 3000 egz. 


5. Lietuvių kalba XVII-XVIII a. viešajame gyvenime / Sudarė [įžangos 
žodį, p. 3—6, ir paaiškinimus, p. 24—26, 53—54, 88—89, 123—124, 198, para- 
šė] V. Zaborskaitė.— V.: Mokslas, 1976.— 279 p.— 900 egz. 


Turinys: Lietuvių kalba XVII-XVIII a. viešajame gyvenime ir lie- 
tuvių raštija (veikalo sumanymas, planai, problematika); Trumpa darbo 
anotacija; Studijos konspektas; Darbinis planas; Pratarmė; Apmatai, 
pastebėjimai, apibendrinimai, problemos.— Lietuviški tekstai: Lietuviški 
žodžiai ir intarpai kitų kalbų tekstuose; Lietuviški pamokslai.— Lietu- 
viškos pavardės: Lietuviškos pavardės ir vietovardžiai XVI-XVIII a. 
dokumentuose.— Žinios apie lietuviškas knygas: Knygų spausdinimas 
ir prekyba. Bibliotekų katalogai. Smulkesni knygų paminėjimai.— Me- 
džiaga pradinių mokyklų istorijai: Bažnyčių steigimo ir aprūpinimo ak- 
tai; Bažnyčių vizitacijos, inventoriai; Varia.— Etnografijos, švietimo ir 
knygos istorijos nuotrupos: Pagonybės liekanos ir kova su jomis; Lie- 
tuvių pamokslininkų rengimas; Lietuvos evangelikai-reformatai ir lietu- 
vių kalba.— Vilniaus kolegijos dienoraščio (nuo 1710 m. iki 1723 m. 
rugsėjo mėn. imtinai) rodyklė. 


Rec.: Kosman M.— Roczniki Historvczne (Warszawa—Poznan), R. 45 


(za rok 1979), 1980, s. 212—213; Kudirka J. Nebaigtą vagą varant— 
Gimtasis kraštas, 1977, vasario 17, Nr. 7 (523); Safarewicz J.— Acta 

Baltico-Slavica (Wroclaw—Warszawa—Krakėw—Gdansk), 1979, t. 12, 
s. 263—264; Wisner H.— Kwartalnik Historyczny (Warszawa), 1977, R. 84, 
z. 3, s. 753—754.— Rei.: [Tolutienė B.].— Tarybų Lietuvos visuomenės 
mokslai: Kalbotyra.— V., 1979, sąs. 6, p. 10—16; Tumelis J.— Tarybų 
Lietuvos visuomenės mokslai: Istorija.— V., 1979, sąs. 6, p. 223—228; 
TonyTrene B.— JinryauncTuka B CCCP: fA3miko3naune.— Buabuioc, 1978, 
BBI. 2, C. 9—14; TyManno IO.— JlnryauncTHKa B CCCP: Heropua.— Bnn- 
Hoc, 1978, Bbin. 2, c. 27—31. 


6. Lituanistikos baruose / Paruošė J. Girdzijauskas.— V.: Vaga, 1972.-- 


T. 1—2.— 5000 egz. 

T. 1: Studijos ir straipsniai. 413, [1] p., 7 iliustr. lap. 


Turinys: Seniausias lietuviškas rankraštinis tekstas.— Du unikumai.— 
M. Mažvydo laiškai.— Jurgio Zablockio kilmė. (Iš akademiko K. Jab- 
lonskio palikimo).— Nauji duomenys apie B. Vilento literatūrinę veiklą.— 
Jonas Bretkūnas.—J. Bretkūnas — Mažosios Lietuvos prozos pagrinde- 
jas.— Konstantinas Sirvydas.— Danielius Kleinas.— 1646 metų giesmy- 
nas.— Pirmieji smulkiosios lietuvių tautosakos rinkiniai — Du žemaitiški 
XVIII a. vidurio laiškai. — Ar senajame Vilniaus universitete buvo lie- 
tuvių kalbos katedra? — *K. Donelaičio kūrybos raida.— *K. Donelaičio 
raštų redagavimas.— *K. Donelaičio raštų leidimai ir vertimai.— Lietu- 
viškos 1769 metų brošiūros autorystės klausimu.— Dionizas Poška (1757— 
1830).— Silvestras Valiūnas (1789—1831).— Simono Daukanto bibliote- 
ka.— Ar pagrįsta naujoji versija apie bajorišką S. Daukanto kilmę? — 
Keletas pastabų tekstologiniais klausimais.— Kraševskio lietuviškoji tri- 
logija šimto metų perspektyvoj.— Literatūrinės įtakos A. Vienuolio kū- 
ryboj.— *Vilniaus universiteto reikšmė lietuvių literatūrai. — Nuoširdus 
lietuvių tautos ir literatūros bičiulis.— *Lietuvių literatūra. 


„2: Recenzijos, paskaitos, sumanymai. 307 p., 4 iliustr. lap. 


Turinys: Literatūros leidiniai, vadovėliai, vertimai: 
*Pasakėčių rinkinys; *Lietuvių literatūros istorijos chrestomatija; K. Done- 
laičio autograių leidinys; *J. Riškaus „Lietuvių literatūros vadovėlis“; 
Naujas K. Donelaičio „Metų“ vertimas į vokiečių kalbą —Literatū- 
ros mokslas: *V. Kubiliaus disertacija „Lietuvių revoliucinė poezija 
1890—1907 m.“; *M. Lukšienės disertacija „Jono Biliūno kūryba“; *J. Žė- 
kaitės disertacija „A. Vienuolio kūryba iki 1917 metų“; *V. Zaborskaitės 
disertacija „Lietuvių literatūros kritika kovoje dėl realizmo 1905—1907 m.“, 
*A. Jovaišo disertacija „Liudvikas Rėza“; *V. Vanago disertacija „An- 
tanas Strazdas“; *A. Zalatoriaus disertacija „Apsakymo žanro raida 
lietuvių literatūroje (iki 1917 m.)“; *V. Zaborskaitės disertacija „Mai- 
ronis“; Akademinė lietuvių literatūros istorija. —Folkloristika: 
*A. Jonyno disertacija „Baudžiauninkų kovos prieš feodalus atspindžiai 
buitinėse lietuvių liaudies pasakose“; *K. Grigo disertacija „Simonas 
Daukantas — lietuvių tautosakos rinkėjas ir leidėjas“; *S. Skrodenio 
disertacija „Lietuvių kalendorinių apeigų tautosaka“; *P. Jokimaitienės 
disertacija „Lietuvių liaudies vaikų dainos“; *B. Kazlauskienės diserta- 
cija „Vestuvinių lietuvių liaudies dainų klasifikacija“; *N. Vėliaus di- 
sertacija „Mitinės lietuvių liaudies sakmių būtybės“; *K. Aleksyno di- 
sertacija „Lietuvių liaudies dainų kalbinės stilistinės ypatybės“— Ka |- 
botyra: *Lietuvių kalbos žodynas; *V. Drotvino disertacija „XVI-—- 
XVIII a. lietuviškų raštų sudurtiniai daiktavardžiai“; J. Palionio knyga 
„Lietuvių literatūrinė kalba XVI-XVII a.“; *S. Keinio disertacija „Lie- 
tuvių vienažodžių terminų darybos tipai“; *V. Zulio disertacija „Jono 
Rėzos raštų leksika“.— Kultūros istorija: *J. Jurginio veikalas 
„Renesansas ir humanizmas Lietuvoje“; *M. Jučo darbas „Lietuvos met- 
raščiai“.— Paskaitos: *Kristijonas Donelaitis; *Mažoji Lietuva K. Do- 


nelaičio laikais; *Kristijono Donelaičio biografija ir charakteristika; 
*K. Donelaičio kūrybą apsrendžiantieji faktoriai ir jos pobūdis; *S0- 
cialiniai K. Donelaičio kūrybos pagrindai (ideologija); *Donelaičio sti- 
lius; *Liudvikas Rėza.— Sumanymai: *Lietuvių grožinės prozos rai- 
da (1706—1875), *Daukantas — meninės prozos kūrėjas; *S. Daukanto 
I a) (Pirmasis pilno leidimo projektas; Antrasis pilno leidimo pro- 
jektas). 


Straipsniai, recenzijos ir kiti dalykai, pažymėti *, spausdinami pirmą 
kartą. Ankstesnės kitų dalykų publikacijos — žr. 13—14, 23, 27, 32—35, 
40—41, 49, 60—62, 67—69, 71—72, 78—79, 81; plg. 21. 


Rec.: Dulkinas A. Iškirtusiam plačią pradalgę.— Švyturys, 1972, Nr. 24 
(576), p. 28; Girdzijauskas J. J. Lebedžio „Lituanistikos baruose“.— 
Naujos knygos, 1972, Nr. 8 (116), p. 6—7; Ievėrojami lietuviešu 
literaturvėsturnieka rakstu izlase.— Karogs, 1973, Nr. 3, 184.—185. Ipp.; 
Keinys S. Reikšmingas darbas.— Kūrybinė savaitė, 1973, vasario 18, 
Nr. 7 (345) („Kauno tiesos“, Nr. 42 (7998), priedas); Kosman M.— 
Zapiski Historyczne (Torun), 1975, t. 40, z. 1, s. 154—158; Kuzmic- 
kas V. Lituanistikos ąžuolas.— Literatūra ir menas, 1973, sausio 13, 
Nr. 2 (1365), p. 5; Riškus J. Turtingas palikimas.— Tarybinis mokytojas, 
1973, sausio 10, Nr. 3 (1778); Valionis A. Literatūros vertybės — jauni- 
mui.— Komjaunimo tiesa, 1973, sausio 16, Nr. 11 (7129); Zaborskaitė V. 
Platus lituanistinių tyrinėjimų baras.— Gimtasis kraštas, 1972, gruo- 
džio 7, Nr 49 (305)— — Rei; Kuzmickas V. Tarybų Lietuvos visuome- 
nės mokslai: Literatūros mokslas 1972.— V., 1974, Nr. 2, p. 18—22; 
Kysmuukac B. VlnryanncTuKa B CCCP: JlurepaTypoBexenue— Bunbnioc, 
1978, Bin. 1, c. 47—52. 


7. Senoji lietuvių literatūra / Paruošė [pratarmę, p. 3—4, parašė ir „Re- 
komenduojamos literatūros sąrašą“, p. 327—350, sudarė) J. Girdzijauskas.— 
V.: Mokslas, 1977.— 364 p., su iliustr.— 10 000 egz. 


Turinys: Įvadas (Literatūros vertinimo principai ir kriterijai; Seno- 
sios lietuvių literatūros pobūdis, reikšmė ir periodizacija).— XIV a. pa- 
baigos—XVI a. vidurio literatūra: Visuomeninės-kultūrinės sąlygos; Raš- 
tai rusų kalba (Lietuvos metraščiai; Lietuvos metrika; Lietuvos statu- 
tas; Pranciškus Skorina); Raštai lotynų kalba (Mykolas Lietuvis; Mika- 
lojus Husovianas; Petras Roizijus Maureus; Adomas Šreteris); Pirmieji 
raštai lietuvių kalba (Abraomas Kulvietis; Stanislovas Rapolionis; Jurgis 
Zablockis; Martynas Mažvydas; Augustinas Jomantas, Baltramiejus 
Vilentas; Volfenbiutelio postilė); Lietuvių kalbos vartojimas valsty- 
biniu reikalu— XVI a. vidurio—XVII a. vidurio literatūra: Visuomeni- 
nės-kultūrinės sąlygos; Religiniai ir kalbiniai raštai Lietuvoje: P. Ka- 
nizijaus katekizmo vertimas; Mikalojus Daukša; XVI a. pabaigos refor- 
matų raštai (Merkelis Petkevičius, Jokūbas Morkūnas); Mikalojaus Dauk- 
šos darbo tęsėjai (J. Ledesmos katekizmo vertimas); Konstantinas Sir- 
vydas; Jonas Jaknavičius; Saliamonas Mozerka Slavočinskis; XVII a. 
vidurio reformatų leidiniai („Knyga nobažnystės“; Steponas Jaugelis 
Telega, Samuelis Minvydas, Jonas Božimovskis, Samuelis Boguslavas 
Chilinskis); Religiniai ir kalbiniai raštai Prūsijoje (Jonas Bretkūnas; 
Simonas Vaišnoras; Lozorius Zengštokas; Jonas Rėza; Danielius Kleinas; 
Merkelis ŠSvoba); Pasaulietinio turinio raštai: Raštai lietuvių kalba (Lie- 
tuvoje: Pirmasis lietuviškas hegzametras; Vaclovo Labunauskio (Daujoto) 
epigrama; Petro Tarvainio eilėraštis; Benedikto Petravičiaus epitafija; 
1648 metų dvieilis; Stepono Jaugelio Telegos dedikacija; Prūsijoje: Jo- 
no Hopnerio sveikinimas; Jono Lemano sveikinimas); Raštai kitomis 
kalbomis (Lietuvoje: Augustinas Rotundas, Motiejus Strijkovskis, Jonas 
Radvanas, Albertas Vijūkas-Kojelavičius, Motiejus Kazimieras Sarbievi- 

jus; Prūsijoje: Knygelė apie Sembos sūduvius; J. Maleckis, Erhardas 
Vagneris).— XVII a. vidurio—XVIII a. literatūra: Literatūra Lietuvoje: 
Visuomeninės-kultūrinės sąlygos; Religinė literatūra: Eiliuoti raštai (Pra- 
nas Šrubauskis); Proziniai raštai (Mykolas Olševskis, Kazimieras Klima- 
vičius); Pasaulietinė literatūra: Mokykliniai vaidinimai (Gabrielius Šim- 
kevičius, Danielius Butvilas); Proginiai eilėraščiai (Sveikinimas K. J. Sem- 
bekui, Sveikinimas A. Tiškevičiui); Kalbiniai veikalai („Universitas lin- 
guarum Lituaniae“, „Gramatices Lituanicae“); Pasaulietinės literatūros 
gausėjimas (Lietuviški atsišaukimai; Antanas Klementas, Dionizas Poš- 
ka, Tadas Jurevičius, Motiejus Požėra); Literatūra Prūsijoje: Visuome- 
ninės-kultūrinės sąlygos; Religinė literatūra (Biblija; Giesmynai; Oster- 
mejerio ir Milkaus polemika); Pasaulietinė literatūra XVII a. antrojoje 
pusėje: Žodynai ir gramatikos (Andrejus Krauzė, Kristupas Sapūnas, 
Teofilis Gotlibas Šulcas, Fridrikas Partacijus, Jonas Hurtelijus, Frid- 
rikas Pretorijus); Etnografiniai darbai (Teodoras Lepneris, Matas Pre- 
torijus); XVIII a. pirmojoje pusėje: Pirmoji kalbinė polemika; Mykolas 
Merlinas; Jonas Šulcas; Pilypas Ruigys; Fridrikas Vilhelmas Hakas; 
Povilas Fridrikas Ruigys; Anoniminis smulkiosios tautosakos rinkinys; 
Jokūbas Brodovskis; Proginiai pasaulietinio turinio eilėraščiai; Adomas 
Fridrikas Šimelpenigis; XVIII a. antrojoje pusėje: Gotfridas Osterme- 
jeris; Kristijonas Gotlibas Milkus — Kristijonas Donelaitis: 
Biografija; Asmenybė; Kūrybos faktoriai ir pobūdis; Kūrybos apžvalga; 
Pasakėčios; „Pričkaus pasaka apie lietuvišką svodbą“; „Metai“ (Gene- 
zė; Tematika; Veikėjai; Klasiniai ir tautiniai prieštaravimai; Baudžiau- 
ninkų gyvenimo ir darbo vaizdai; Gamtos vaizdai; Kūrėjo santykis su 
vaizduojamu pasauliu (autoriaus pozicija); Formos ypatybės; Kalba ir 
stilius; Meninis metodas; Liaudiškumas); Donelaičio reikšmė ir vieta; 
Donelaičio raštų leidimai ir vertimai.— Senosios lietuvių literatūros po- 
veikis vėlesnei literatūrai. 


Rec.: Adomaitis G. Jurgio Lebedžio paskaitos.— Pergalė, 1977, Nr. 12, 
p. 162—165 (ištraukos leid.: Literatūros panorama '77. [Sudarė A. Va- 
lionis]. V., 1978, p. 171—172); Gudaitis L. Ne vienai studentų kartai.— 
Naujos knygos, 1977, Nr. 5 (173), p. 23; Vanagas V. Apie mūsų litera- 
tūros ištakas.— Kultūros barai, 1978, Nr. 4 (160), p. 65—66; Wisner H.— 
Przegląd Historyczny (Warszawa), 1978, t. 69, z. 3, s. 564—566.— — 
Reit.: Kačiulis J. Tarybų Lietuvos visuomenės mokslai: Literatūros moks- 
las.— V., 1980, sąs. 6, p. 25—33; [Tolutienė B.].— Tarybų Lietuvos visuo- 
menės mokslai.— V., 1980, sąs. 6, p. 16—17;- Kauonuc I0— Jluryann- 
crHKa B CCCP: JIinTepaTypoBexeHKe.— Buabnioc, 1980, BBin. 2, c, 18—26, 


„Simonas Stanevičius: Monografija.— V.: Valst. grož. lit. 1-kla, 1955.— 


10 iliustr. lap.— 4000 egz. 


Turinys: Pratarmė—l. Visuomeninis-politinis gyvenimas XIX am- 
žiaus pradžioje ir lietuvių literatūra: 1. Feodalizmo irimas ir kapitalizmo 
elementų formavimasis; 2. Socialinė ir politinė kova; 3. Mokyklos ir švie- 
timas; 4. Literatūros pagyvėjimo priežastys; 5. Literatūros raida— 
II. S. Stanevičiaus biografija: 1. Kilmė; 2. Kražių gimnazijoje; 3. Vilniaus 
universitete; 4. Tolesnis gyvenimas.— III. Literatūrinė-kultūrinė S. Sta- 
nevičiaus veikla ir leidiniai: 1. Lietuviai studentai Vilniaus universitete 
ir S. Stanevičiaus vaidmuo jų tarpe; 2. S. Stanevičiaus leidiniai: a) Ver- 
timai, b) Senųjų raštų perspausdinimas ir literatūrinės kalbos ugdymo 
klausimai, c) Liaudies dainos ir jų melodijos; 3) Vėlesni darbai.— IV. Kū- 
ryba: 1. Kūrybos pobūdis; 2. „Šlovė Žemaičių“; 3. Pasakėčios; 4. Me- 
ninės išraiškos priemonės.— V. „Lietuvių mitologijos aiškinimas“ — 
VI. S. Stanevičiaus reikšmė ir vieta lietuvių literatūroje.— Pastabos.— 


Priedas [publikacija]: S. Stanevičiaus laiškai T. Narbutui. [Vertimas].— 
Paaiškinimai.— Šaltiniai. 


Fragmentų publikacijos ir perspaudai — žr. 39, 54 

Rec.: Būtėnas J. Monografija apie Simoną Stanevičių.— Literatūra ir 
menas, 1956, vasario 11, Nr. 1 (485) [persp. kn.: J. Būtėnas. Žodis ir 
laikas. V., 1979, p. 192—200]; Dambrauskaitė R. Mokslinis darbas apie 
Simoną Stanevičių.— Pergalė, 1956, Nr. 4, p. 118—120. 


9. Mukanooc Įlaykmua (HauanbunA 3Tan d(opMHpoBaKHKS“  JIHTOBCKOK NHCb- 
MEHHOCTH H JIHTOBCKOrO JHTepaTYPHOro A35IKa Ha TeppuTopuH Benukoro Kuazke- 
crBa JluTosckoro B XVI Beke): ABTOpeb. AHC. Ha COHCK. yueH. CTeNeHH AĄ-pa H- 
ao. HayK no KK. <Mukanowoc ĮĮaykmua» (MoHorpadbua), H3x. Doc. H31-BOM XYA. 
auT-pbi JiurCCP (Ha auT. a3.)/BuabHiOCCK. roC. yH-T HM. B. Kancykaca.— Bullb- 
Hoc, 1965.— 42 c. 

10. Chwonac Cranesnusa (Monorpabua): ABTopedb. AMC. Ha COHCK. yueH. CTE- 
neHH KaHx. GKJOJ. Kayk/BuabHiocCK. ro. YH-T.— Buasnioc, 1953.— 8 c. 


* * * 


11. Anoniminiai kūriniai — Kn.: Mažoji lietuviškoji tarybinė enciklopedija, 
V., 1966, t. I, p. 67.— Be parašo. 

12. „Apostol“.— Kn.: Mažoji lietuviškoji tarybinė enciklopedija. V., 1966, 
t. I, p. 84.— Be parašo. 

13. Ar pagrįsta naujoji versija apie bajorišką S. Daukanto kilmę?: [Po- 
lemika su D. Butėnu ir K. Grigu|.— Tarybinis studentas (VVU), 1964, gruo- 
džio 31, Nr. 41 (510). 


Perspaudas — žr. 6. 


14. Ar senajame Vilniaus universitete buvo lietuvių kalbos katedra? — Kn.: 
Senosios lietuvių literatūros baruose / Sudarė J. Zinkus. V., 1971, p. 3—14. 


Perspaudas — žr. 6; vertimas — žr. 30, plg. 15—16. 


Rec.: Petronis J. Iš praeities literatūros.— Literatūra ir menas, 1972, 
birželio 10, Nr. 24 (1333), p. 5— — Ret: [Tolutienė B.] — Tarybų Lie- 
tuvos visuomenės mokslai. Kalbotyra. Literatūros mokslas.— V., 1973, 
Nr. I, p. 7. 

15. Ar senajame Vilniaus universitete XVII-XVIII amžiuje buvo lietu- 
vių kalbos katedra? — Jaunimo gretos, 1966, Nr. 4 (257), p. 16. 

Plg. 14, 16. 

16. Ar senajame Vilniaus universitete XVII-XVIII a. buvo lietuvių kal- 
bos katedra? — Kn.: Kai kurie Lietuvos TSR pedagoginės minties ir švietimo 
istorijos klausimai: MMTI mokslinės konierencijos pranešimų tezės. V., 1965, 
„ 12—13. 

“ Plg. 14—15. 

17. Arnoltas (Arnoldt) Danielius.— Kn.: Mažoji lietuviškoji tarybinė en- 
ciklopedija. V., 1966, t. 1, p. 99.— Be parašo. 

18. Bylaukis Jonas.— Kn.: Mažoji lietuviškoji tarybinė enciklopedija. V., 
1966, t. 1, p. 227.— Be parašo. 

19, Bretkūnas (Bretkius, Bretke) Jonas.— Kn.: Mažoji lietuviškoji tarybi- 
nė enciklopedija. V., 1966, t. 1, p. 265—266.— Be parašo. 

20. Brodovskis Jokūbas.— Kn.: Mažoji lietuviškoji tarybinė enciklopedija. 
V., 1966, t. 1, p. 267—268.— Be parašo. 

21. „Būdamas svarbiausias Lietuvos kultūros centras, Vilniaus universite- 


tas...“: [Apie Vilniaus un-to reikšmę lietuvių nacionalinei kultūrai XIX a. 
pradžioje].— Kn.: Vilniaus universitetas. V., 1966, p. 98—101.— Aut. nenu- 
rodytas. 


Plg. 6 (Vilniaus universiteto reikšmė lietuvių literatūrai). 
29. Daujotas Vaclovas.— Kn.: Mažoji lietuviškoji tarybinė enciklopedija. 
V., 1966, p. 373.— Be parašo. 


211 


23. Simono Daukanto biblioteka.— Lietuvių literatūros instituto darbai, 
t. 1, 1947, p. 51—72, 
Perspaudas — žr. 6. 
24. Daukša Mikalojus.— Kn.: Mažoji lietuviškoji tarybinė enciklopedija. V., 
1966, t. I, p. 375—376.— Be parašo. 
25. Mikalojus Daukša (15277—1613).— Kn.: Lietuvių rašytojai: Biobiblio- 
gigiiB Sis V., 1979, t. 1, p. 411—418.— Be parašo. 
Plg. 2 


26. Kristijono Donelaičio palaikų tyrinėjimo medžiaga.— V., 1981, p. 42— 
43, 46—47. 

J. Lebedžio — Mokslinės K. Donelaičio palaikų Tolminkiemyje paieškų 
komisijos nario — polemika komisijos posėdžiuose (1968 gegužės 20 ir 
birželio 25). 

27. Du unikumai: [Apie Vilniaus un-to b-koje gautus M. Mažvydo (1547) 
ir M. Daukšos (1595) katekizmų egzempliorius)].— Literatūra ir menas, 1957, 
vasario 2, Nr. 5 (535), su iaksim. 

Perspaudas — žr. 6. 

28. Ein aufrichtiger Freund des litauischen Volkes und der litauischen Li- 
teratur.— Kn.: In honorem Hermann Buddensieg: Fūr das Mickiewicz-Gremium 
der Bundesrepublik Deutschland / Hrsg. von. L. Franke. Heidelberg, 1968, 
S. 64—66. 

Orig.: Nuoširdus lietuvių tautos ir literatūros bičiulis (žr. 6). 

29. Giedraitis Merkelis.— Kn.: Mažoji lietuviškoji tarybinė enciklopedija. 
V., 1966, t. I, p. 556.— Be parašo. 

30. Y a-t-il eu 4 I'Universitė de Vilnius une chaire de lituanien aux 
XVII*-—XVIII* siėcles? — Acta Baltico-Slavica (Bialystok), t. 3 (Baltica in 
honorem Iohannis Otrebski), 1966, s. 99—106.— Yra atsp. 

Orig.— žr. 14, 
Rec.: Kazlauskas J.— Baltistica, t. 3 (2), 1967, p. 242; Savukynas B. 
Baltika Jano Otrembskio garbei.— Pergalė, 1967, Nr. 10, p. 172. 

31. Įžymusis kovotojas dėl gimtosios kalbos teisių: Minint M. Daukšos 
350-ąsias mirties metines.— Pergalė, 1963, Nr. 2, p. 129—135. 

32. Kraševskio lietuviškoji trilogija šimto metų perspektyvoj.— Židinys, 
1940, Nr. 4, p. 437-—452. 

Perspaudas — žr. 6. 

83. Lietuviškos 1769 metų brošiūros autorystės klausimu: [Apie K. Done- 
laičio verstą Prūsijos valdžios įsaką „Gromata gaspadoriaus būrams apie 
ganyklų perdalijimo naudą“].— Kn.: Kristijonas Donelaitis. (Literatūra ir kal- 
ba, t. 7). V., 1965, p. 168—183.— Santrumpa rusų k. (p. 528). 

Perspaudas — žr. 6. 
Rec.: Skrodenis S. Jubiliejinis paminklas.— Literatūra ir menas, 1966, 
vasario 12, Nr. 7 (1005); Vanagas V. Svarbus indėlis į donelaitianą: 
[Jubiliejinės konferencijos apžvalga].— Literatūra ir menas, 1964, sau- 
sio 25, Nr. 4 (898). 

34. Kale psio įtakos A. Vienuolio kūryboj.— Dienovidis, 1938, Nr. 3, 
p. 122—126. 

Perspaudas — žr. 6; taip pat kn.: Antanas Vienuolis literatūros moksle 
ir kritikoje / Sudarė J. Stonys. V., 1980, p. 317—324. 

35, M. Mažvydo laiškai. — Mokslas ir gyvenimas, 1970, Nr. 5 (152), p. 13— 

15, su faksim. 
Perspaudas — žr. 6. 

36. Minvydas Samuelis.— Kn.: Mažoji lietuviškoji tarybinė enciklopedija. 
V., 1968, t. 2, p. 605.— Be parašo. 

37. Morkūnas Jokūbas.— Kn.: Mažoji lietuviškoji tarybinė enciklopedija. 
V., 1968, t. 2, p. 634.— Be parašo. 

38. Pas A. Vienuolį atsilankius.— Kn.: Atsiminimai apie A. Vienuolį. V., 
1963, p. 153—156. 


39. Pasakėčios: (Ištrauka iš knygos „Simonas Stanevičius“ [V., 1955]).— 
Kn.: Iš lietuvių literatūrinės kritikos / Sudarė O. Balčytienė. K., 1969, p. 5—31. 


212 


Perspausdinta to paties pavadinimo ir turinio rinkinyje Brailio šriftu 
(V., 1970). 
Plg. 8. 

40. Pirmieji smulkiosios lietuvių tautosakos rinkiniai.— Kn.: Smulkioji lie- 

tuvių tautosaka XVII-XVIII a. V., 1956, p. 5—40. 
Perspaudas — žr. 6. 

41. Dionizas Poška (1757—1830).— Kn.: Lietuvių literatūros istorija, T. 1: 

Feodalizmo epocha / Red. K. Korsakas. V., 1957, p. 373—395. 
Perspaudas — žr. 6. 

42. Pratarmė. (D. Poška — vienas žymiausių ir populiariausių XIX amž. 
pradžios lietuvių rašytojų...)— Kn.: D. Poška. Raštai. V., 1959, p. 5—7.— 
Be parašo. 

43. Pretorijus (Pratorius) Fridrichas— Kn.: Mažoji lietuviškoji tarybinė 
enciklopedija. V., 1968, t. 2, p. 914.— Be parašo. 

44. Rimša Andriejus — Kn.: Mažoji lietuviškoji tarybinė enciklopedija. V., 
1971, t. 3, p. 85.— Be parašo. 

45. Ruigys (Ruhig) Pilypas.— Kn.: Mažoji lietuviškoji tarybinė enciklope- 
dija. V., 1971, t. 3, p. 115.— Be parašo, 

46. Ruigys (Ruhig) Povilas Fridrikas.— Kn.: Mažoji lietuviškoji tarybinė 
enciklopedija. V., 1971, t. 3, p. 115—116.— Be parašo, 

47. Safarevičius (Safarewicz) Janas.— Kn.: Mažoji lietuviškoji tarybinė 
enciklopedija. V., 1971, t. 3, p. 144.— Be parašo. 

48. Seklucianas Janas.— Kn.: Mažoji lietuviškoji tarybinė enciklopedija. 
V., 1971, t. 3, p. 179.— Be parašo. 

49. Seniausias lietuviškas rankraštinis tekstas.— Bibliotekininkystės ir bib- 
liografijos klausimai, 1964, t. 3, p. 109—135.— Bendraautoris: J. Palionis.— 
Santrumpos rusų ir vok. k. 

Perspaudas — žr. 6. 

Rec.: Szwejkowska H. Naukowe czasopismo bibliotekoznawcze Radziec- 
kiej Litwy.— Roczniki Biblioteczne (Wrochaw—Warszawa), 1970, R. 14, 
z. 1/2, s. 449, 

50. Slavočinskis Saliamonas Mozerka.— Kn.: Mažoji lietuviškoji tarybinė 
enciklopedija. V., 1971, t. 3, p. 234—235.— Be parašo. 

51. Stafilas (Staphylus) Fridrichas.— Kn.: Mažoji lietuviškoji tarybinė en- 
ciklopedija. V., 1971, t. 3, p. 276.— Be parašo. 

52. Simonas Stanevyčia: (Jo mirties 100 metų sukaktį minint).— Pergalė, 
1948, Nr 4, p. 75—87. 

53. Simonas Stanevyčia (1799—1848).— Kn.: S. Stanevyčia. Pasakėčios. K., 
1948, p. 5—16. 

54. Simono Stanevičiaus bibliografija. — Kn.: S. Stanevičius. Raštai. V., 
1967, p. 511—545. 

55. S. Stanevičiaus „Dainos Zemaičių“.— Kn.: S. Stanevičius. Dainos ZŽe- 
maičių. V., 1954, p. 167—183. 

56. S. Stanevyčios kūryba: (Ištrauka iš monografijos).— Istorijos-filologi- 
jos fakulteto mokslo darbai, t. 1 (Vilniaus Valst. V. Kapsuko un-to mokslo 
darbai, t. 5), 1955, p. 152—186.— Santrumpa rusų k. 

57. S. Stanevičius ir jo palikimas.— Kn.: S. Stanevičius. Raštai. V., 1967, 
p. 5—22. 

58. Stanevičius Simonas.— Kn.: Mažoji lietuviškoji enciklopedija. V., 1971, 
t. 3, p. 281—282.— Be parašo. 

59. Simonas Stanevičius (1799—1848).— Kn.: Lietuvių literatūros istorija. 
T. 1: Feodalizmo epocha / Red. K. Korsakas. V., 1957, p. 419—433. 

60. Konstantinas Širvydas: (325-ąsias mirties metines minint).— Literatūra 
ir menas, 1956, rugsėjo 1, Nr. 35 (513). 

Perspaudas — žr. 6 

61. 1646 metų giesmynas.— Kn.: S. M. Slavočinskis. Giesmės tikėjimui 

katalickam priderančios. V., 1958, p. 7—52. 
Perspaudas — žr. 6. 

62. Silvestras Valiūnas (1789—1831).— Kn.: Lietuvių literatūros istorija. 

T. 1: Feodalizmo epocha / Red. K. Korsakas. V., 1997, p. 357—363. 
Perspaudas — žr. 6. 


213 


63. Silvestras Valiūnas: (125-ąsias mirties metines minint).— Literatūra ir 
menas, 1956, gegužės 19, Nr. 21 (499). 

64, Zablockis (Zablotius, Zablocius) Jurgis.— Kn.: Mažoji lietuviškoji ta- 
rybinė enciklopedija. V., 1971, t. 3, p. 834.— Be parašo. 

65, Zatorskis Pranas.— Kn.: Mažoji lietuviškoji tarybinė enciklopedija. V., 
1971, t. 3, p. 840—841.— Be parašo. 


66. Žinoma ir nežinoma knyga: (S. M. Slavočinskio „Giesmės...“ (1646) — 
Literatūra ir menas, 1956, lapkričio 13, Nr. 41 (519). 
* * * 


67. Akademinė lietuvių literatūros istorija. [Rec.: Lietuvių literatūros is- 
torija. T. 1: Feodalizmo epocha / Red. K. Korsakas. V., 1957].— Literatūra, 
1970, t. 13 (1), p. 233-—235.— Bendraautoris: J. Girdzijauskas. 

Perspaudas — žr. 6. 

68. Ar tiksliai ir teisingai pateikiama praeities literatūra? [Apie knygas: 
A. Strazdo „Raštai“ (V., 1952), „Lietuvių poezija: XIX amžius“ (V., 1955), 
S. Daukanto „Rinktiniai raštai“ (V., 1955) ir K. Donelaičio „Metai“ (V., 
1956)].— Literatūra ir menas, 1957, 'gegužės 25, Nr. 21 (551).— Bendraauto- 
ris: J. Kabelka. 

Perspaudas — žr. 6. 

69. K. Donelaičio autografų leidinys. [Rec.: Kristijono Donelaičio rank- 

raščiai. V., 1955].— Literatūra ir kalba, 1957, t. 2, p. 411—419. 
Perspaudas — žr. 6. 
Polemika: Korsakas K. Prierašas prie recenzijos.— Ten pat, p. 419— 
421; Dar kartą dėl K. Donelaičio rankraščių — Ten pat, 1961, t. 5, 
p. 573—591. 

70. J. Lebedžio rašytos mokslo darbų recenzijos: [1) J. Tumelio straipsnio 
„Pirmojo „Knygos nobažnystės krikščioniškos“ leidimo klausimu“ vertinimas; 
2) Vyt. Jurgučio publikacija „Simono Daukanto „Istorijos Justinaus“ vertimo 
pratarmė“; 3) M. Lukšienės straipsnis „Iš švietimo istorijos Lietuvoje (Bib- 
liotekų XIX a. I pusėje klausimu)“. Su V. Žuko komentarais jo publika- 
cijoje „Rankraščiai apie knygas“].— Knygotyra, t. 8 (15), sąs. 1: Biblioteka 
ir kultūrinis palikimas.— V., 1980, p. 75—77. 

71. Naujas K. Donelaičio „Metų“ vertimas į vokiečių kalbą. [Rec.: K. Do- 
nelaitis, Die Jahreszeiten / Nachdichtung von H. Buddensieg. Mūnchen, 1966].— 
Pergalė, 1966, Nr. 10, p. 120—129. 

Perspaudas — žr. 6, 

Polemika (su ištraukų vertimu į vok. k.): Vom Echo der Nach- 
dichtung der „Jahreszeiten“ von Kristijonas Donelaitis.— Mickiewicz- 
Blatter (Heidelberg), 1967, H. 34/35, S. 96—97. 

72. J. Palionis. Lietuvių literatūrinė kalba XVI-XVII a.— V., 1967 [Rec.].— 
Baltistica, 1968, t. 4 (2), p. 317—320. 

Perspaudas — žr. 6. 


B 


73. Slavočinskis S. M. Giesmės tikėjimui katalickam priderančios. 1646: 
Fotograiuotinis leidimas / Paruošė [ir pratarmę, p. 5—6, įvad. str. „1646 metų 
giesmynas“, p. 7—52, paaiškinimus, p. 343—427 ir 558, parašė bei žodynėlį, 
p. 429—536, sudarė] J. Lebedys.— V.: Valst. polit. ir moksl. lit. 1-kla, 1958.— 
559 p., su Taksim. 


Kn. taip pat: Jablonskis K. Saliamono Slavočinskio biografijos ži- 
nios (p. 53—58)— Priedas: Lietuviškas tikėjimo akto ir giesmės 
„Tantum ergo Sacramentum“ vertimas iš 1662 m. / [Paskelbė] K. Jab- 
lonskis (p. 553—557). 

Rec.: Gasparavičius K. Senas lietuvių kalbos paminklas.— Tiesa, 1959, 
gegužės 21, Nr. 116 (4943); Kruopas J. Vertingas lituanistinis leidinys.— 
Pergalė, 1959, Nr. 2, p. 180—184; Sens valodas piemineklis.— Karogs, 
1959., Nr. 12., 150. Ipp. 


74. Smulkioji lietuvių tautosaka XVII-XVIII a.: Priežodžiai, patarlės, 
mįslės / Paruošė [ir įvad. str. „Pirmieji smulkiosios lietuvių tautosakos rin- 

kiniai“, p. 5—40, bei paaiškinimus, p. 43—49 ir 503—517, parašė] J. Lebedys.— 
V.. Valst. grož. lit. 1-klą, 1956.—631 p., 14 iliustr. lap. į 


Turinys: J. Brodovskio žodyno [apie 1740—1744] ir anoniminio rin- 
kinio [XVII a. pab. ar XVIII a. pr.] tautosaka.— XVII-XVIII amžiaus 
kalbinių ir etnografinių veikalų tautosaka: D. Kieino „Lietuvių kalbos 
gramatika“ (1653); Vokiečių— lietuvių kalbų žodynas (vad. Krauzės 
IXVII aj); T. Šulco/K. Sapūno „Lietuvių kalbos gramatikos metme- 
nys“ (1673); J. A. Brando „Kelionė...“ (1674; 1702); (F. Pretorijaus] 
„Vokiečių —lietuvių kalbos žodynas“ (apie 1675); T. Lepnerio „Prūsų lie- 
tuvis“ (1690/1744); M. Pretorijaus „Prūsijos įdomybės“ (1698); Pil. Rui- 
gio „Lietuvių kalbos tyrinėjimas“ (1745), „Lietuvių —vokiečių ir vokiečių— 
lietuvių kalbų žodynas“ (1747) ir P. F. Ruigio „Lietuvių kalbos grama- 
tikos pradmenys“ (1747): G. Ostermejerio „Nauja lietuvių kalbos gra- 
matika“ (1791); K. G. Milkaus „Lietuvių—vokiečių ir vokiečių—lietuvių 
kalbų žodynas“ (1800). 

Rec.: Grigas K. Vertingas lietuvių tautosakos rinkinys.— Pergalė, 1956, 
Nr. 11, p. 120—122; Jonynas A. XVII-XVIII a. smulkioji lietuvių tau- 
tosaka.— Literatūra ir kalba, 1957, t. 2, p. 404—410; Vertingas lietuvių 
tautosakos mokslo leidinys.— Tiesa, 1956, balandžio 17, Nr. 90 (3998); 
Mockus A. Vertingas leidinys.— Literatūra ir menas, 1956, rugsėjo 22, 
Nr. 38 (516); Senn A. Zum litauischen Ochsenrūtsel.— Zeitschrilt fūr 
verė elet de Sprachiorschung (Gėttingen), 1958, Bd. 75, H. 34, 
„211—214. 

75. Stanevičius S. Dainos Žemaičių / Tekstus paruošė [ir baig. str. „S. Sta- 
nevičiaus „Dainos Žemaičių““, p. 167—183, paaiškinimus (kartu su J. Čiurlio- 
nyte), p. 189—221, parašė] J. Lebedys.— V.: Valst. grož. lit. 1-kla, 1954— 
223 p.— Lygiagr. faksimilinis perspaudas: „Daynas Žemaycziu surynktas yr 
ysždutas par Symona Stanewicze... Wylniuje... Metuose 1829“, 

Kn. taip pat: Čiurlionytė J. Zemaičių melodijos (p. 184—188). 
Rec.: Bagarauskas K. ir Pečeliūnas P. Stanevičiaus „Dainos Zemai- 
čių“.— Tarybinis mokytojas, 1955, kovo 10, Nr. 10 (67); Jonynas A. 
Moksliškas „Dainų Žemaičių“ leidimas.— Pergalė, 1955, Nr. 5, p. 114— 
115. 

76. [StanevičiusĮ Stanevyčia S. Pasakėčios / Paruošė [ir įž. str. „Simo- 
nas Stanevyčia (1790—1848)“, p. 5—16, bei paaiškinimus, p. 37—44, parašė) 
J. Lebedys.— K.: Valst. grož. lit. 1-kla, 1948.— 49 p., su iaksim. 

Priedas: S. Stanevyčios pasakėčių leidėjo [=J. J. Lietuvio nuo Sven- 
tos upės krašto] prakalba (p. 45—47). 

77. Stanevičius S. Raštai / Paruošė [ir lenkiškus tekstus vertė, įvad. str. 
„Simonas Stanevičius ir jo palikimas“, p. 5—22, paaiškinimus (kartu su J. Čiur- 
lionyte), p. 547—651, parašė bei aut. bibliografiją, p. 511—545, sudarė] J. Le- 
bedys.— V.: Vaga, 1967.—655 p., 7 iliustr. lap.-— (Lituanistinė biblioteka). 

Turinys: „Šešios pasakos“ (1829); „Dainos Zemaičių“ (1829); „Lie- 
tuvių mitologijos aiškinimas“ (po 1838. Orig. (lenkų k.) ir vertimas).— 
T. Brandenburgas: „Apey darima walge ysz kiarpiu islandu“ (Vertė 
S. Stanevičius. 1823).— Ch. Lhomond: „Historya szwenta“ (Vertė S. Sta- 
nevičius. 1823).— Laiškai D. Poškai ir T. Narbutui. — „Trumpas pamoki- 
mas kalbos lituwyszkos“ (1737). Paruošė S. Stanevičius (1829). 

Rec.: Vanagas V. Simono Stanevičiaus palikimas.— Pergalė, 1968, Nr. I, 
p. 166—168; ŽZirgulys A. Simono Stanevičiaus „Raštai“— svarbus „Litua- 
nistinės bibliotekos“ leidinys.— Naujos knygos, 1967, Nr. 7, p. 4. 


* * * 


78. Du žemaitiški XVIII a. vidurio laiškai/ [Paskelbė] J. Lebedys ir V. Ur- 
butis.— Baltistica, 1968, t. 4 (2), p. 293—306. 
Perspaudas — žr. 6. 
79. Nauji duomenys apie B. Vilento literatūrinę veiklą.— Baltistica, 1966, 
t. 2 (2), p. 209—215.— Bendraautoris: J. Kabelka.— Santrumpa vok. k. 
Perspaudas — žr. 6. 

80. Simono Stanevičiaus laiškai Mykolui Balinskiui / [Paskelbė) J. Lebe- 
G i L Milius.— Literatūra, 1970, t. 13 (1), p. 183—219.— Santrumpos rusų 
ir lenkų k. 

81. Jurgio Zablockio kilmė. (Iš akademiko K. Jablonskio palikimo) / [Pa- 
skelbė] J. Lebedys.— Kalbotyra, 1966, t. 14, p. 83—91./ 

Perspaudas — žr. 6. 
c 


82. Diplominių darbų nuostatai / Parengė J. Lebedys; Red. V. Areška — 
A Lituanisto literato vadovas / Red. J. Girdzijauskas. V., 1980, p. 255— 
83. Lietuvių literatūros istorija ir tautosaka: Bibliografinė rodyklė — pa- 
grindinė literatūra / Vilniaus valst. V. Kapsuko un-tas; Lietuvių literatūros 
katedra; Sudarė P. Česnulevičiūtė, J. Girdzijauskas, J. Lebedys, A. Mikalaus- 
kas, A. Sprindis, A. Trakymas, D. Sauka; Red. J. Lebedys ir A. Trakymas.— 
V., 1967.— 64 p. "i 
Rec.: Žukas V. Dvi literatūrinės bibliografijos.— Pergalė, 1968, Nr. 2, 

p. 166—170. : 

84. Lietuvių literatūros istorija ir tautosaka: Bibliografinė rodyklė — pa- 
grindinė literatūra / Vilniaus valst. V. Kapsuko un-tas; Lietuvių literatūros 
katedra; Sudarė P. Česnulevičiūtė, J. Girdzijauskas, J. Lebedys, L. Lisenkaitė, 
A. Mikalauskas, A. Sprindis, A. Trakymas, D. Sauka; Red. V. Daujotytė ir 
V. Bagdonavičius.— 2-asis leid.— V., 1970.— 70 p. 

85. Lietuvių literatūros istorijos programa / TSRS aukšt. mokslo m-ja; 
Vilniaus valst. V. Kapsuko un-tas; Neakivaizdinis skyrius; Sudarė J. Lebedys, 
L. Lisenkaitė, M. Lukšienė, A. Rabačiauskaitė, D. Sauka, A. Sprindis ir V. Ža- 
borskaitė.— V., 1958.—71 p.! 

Zr. taip pat 95. i 


86. Ažukalnis V. Raštai lietuviški / Red. kom-ja: K. Korsakas, A. Venc- 
lova, R. Šarmaitis, J. Jurginis, J. Lebedys, A. Maldonis; Paruošė J. Girdzi- 
jauskas.— V.: Vaga, 1968.— (Lituanistinė biblioteka). 

87. Baranauskas A. Raštai / Red. kom-ja: K. Korsakas, A. Venclova, 
R. Sarmaitis, J. Jurginis, J. Lebedys, A. Maldonis; Paruošė R. Mikšytė.— T. 1— 
2— V.: Vaga, 1970.— (Lituanistinė biblioteka), 

88. Basanavičius J. Rinktiniai raštai / Red. kom-ja: K. Korsakas, A. Venc- 
lova, R. Šarmaitis, J. Jurginis, J. Lebedys, A. Maldonis; Paruošė D. Krišto- 
paitė— V.: Vaga, 1970.— (Lituanistinė biblioteka). 

89. Kristijonas Donelaitis: Pranešimai. Straipsniai. Archyvinė medžiaga. 
(Literatūra ir kalba, t. 7) / Vyr. red. K. Korsakas; Red. kolegija: K. Doveika, 
V. Drotvinas, L. Gineitis, J. Lebedys.— V.: Vaga, 1965. 

90, Goštautas J. Ponas Teisėjaitis, arba Pasakojimas apie Lietuvą ir Ze- 
maitiją / Red. kom-ja: K. Korsakas, A. Venclova, R. Šarmaitis, J. Jurginis, 
J. Lebedys, A. Maldonis, Iš lenkų k. vertė R. Jasas; Paaiškinimus parašė 
R. Jasas ir F. Sliesoriūnas.— V.: Vaga, 1967.— (Lituanistinė biblioteka). 

91. Jucevičius L. A. Raštai / Red. kom-ja: J. Lebedys, M. Lukšienė, Z. Sla- 
viūnas; Vertė D. Urbas; Komentarai M. Lukšienės ir Z. Slaviūno.— V.: Valst. 
grož. lit. 1-kla, 1959.— (Iš literatūrinio palikimo). 

92, Kultūrų kryžkelėje: [Straipsnių rinkinys Vilniaus universiteto bibliote- 
kos 400 metų sukakties paminėjimui] / Red. kolegija: J. Jurginis, J. Lebedys, 
M. Petrauskienė, K. Sinkevičius, A. Šidlauskas, A. Ulpis.— V.: Mintis, 1970, 

93. Lasickis J. Apie Žemaičių, kitų sarmatų bei netikrų krikščionių die- 
vus / Red. kom-ja: K. Korsakas, A. Venclova, R. Šarmaitis, J. Jurginis, J. Le- 
bedys, A. Maldonis; Iš lot. k. vertė L. Valkūnas, Paruošė ir įvadus parašė 
J. Jurginis.— V.: Vaga, 1969.— (Lituanistinė biblioteka). 

! Spausdintame programos projekte (V., 1955) bei kituose jos leidimuose 
(V., 1963; 1970) sudarytojai nenurodyti. Ją parengti, kiek žinia, yra padėjęs 
ir J. Lebedys. 

94. Lietuvininkai. Apie Vakarų Lietuvą ir jos gyventojus devynioliktame 
amžiuje: [Iš E. Gizevijaus, O. Glagau, K. Kapelerio ir kt. raštų]; Red. kom-ja: 
K. Korsakas, A. Venclova, R. Šarmaitis, J. Jurginis, J. Lebedys, A. Maldonis; 
Paruošė V. Milius; Vertė V. Jurgutis.— V.: Vaga, 1970.— (Lituanistinė biblio- 
teka). 

95. Lietuvių literatūros istorijos chrestomatija: Feodalizmo epocha / Red. 
K. Korsakas ir J. Lebedys.— V.: Valst. grož. lit. |-kla, 1957. 

Plg. 6 (J. Lebedžio rec. „Lietuvių literatūros istorijos chrestomatija“). 
Rec.: Palionis J. Lietuvių literatūros istorijos chrestomatija.— Pergalė, 
1958, Nr. 6, p. 174—178; Riškus J. Reikšmingas leidinys.— Tarybinis mo- 
kytojas, 1958, sausio 9, Nr. 5 (216); Vertingi lituanistikos mokslo lei- 
diniai.— Literatūra ir menas, 1957, gruodžio 7, Nr. 49 (579); Žiūrys V. 
Lietuvių literatūros istorijos chrestomatija.— Naujasis kelias (Kapsukas), 
1958, sausio 22, Nr. 10 (1551). 

96. Literatūra / Vilniaus Valst. V. Kapsuko un-tas; Red. kolegija: I. Kost- 
kevičiūtė, J. Lebedys, N. Mitropolskaja, L. Valkūnas.— V., 1958—1960.— (Moks- 
lo darbai, t. 24, 31). 

T. 1 (24), 1958. 
T. 2 (31), 1960. 

97. Maknys V. Lietuvių teatro raidos bruožai / Red. kom-ja;: J. Būtėnas, 
P. Česnulevičiūtė, J. Lebedys, V. Zaborskaitė; Knygą parengti spaudai padėjo 
Z. Pocius.— V.: Mintis, 1972.— T. 1. 

98. Mažoji lietuviškoji tarybinė enciklopedija.— V.: Mintis, 1966—1971.— 
T. 1-3. 

J. Lebedys — leidinio Redakcinės kolegijos bei Literatūros ir kultūros sky- 
riaus Lietuvių literatūros ir tautosakos sektoriaus redaktorius konsul- 
tantas. 

99. Mykolas Lietuvis. Apie Totorių, Lietuvių ir Maskvėnų papročius: De- 
šimt įvairaus istorinio turinio fragmentų / Red. kom-ja: K. Korsakas, A. Venc- 
lova, R. Šarmaitis, J. Jurginis, J. Lebedys, A. Maldonis; Iš lot. k. vertė I. Jo- 
nynas; Paruošė J. Jurginis.— V.: Vaga, 1966.— (Lituanistinė biblioteka). 

Kn. taip pat: Jonynas I. „Fragmentų“ autorius; Liubavskis M. Kas 
buvo Mykolas Lietuvis, XVI a. viduryje parašęs traktatą „Apie Totorių, 
Lietuvių ir Maskvėnų papročius“. 

100. Poška D. Raštai / Red. kom-ja: J. Kruopas, J. Lebedys, M. Lukšienė, 
D. Urbas, A. Zirgulys; Surinko V. Laurynaitis; Tekstą paruošė D. Urbas.— 
V.: Valst. grož. lit. I-kla, 1959. 

101. Rėza L. Lietuvių liaudies dainos / Red. kom-ja: Ambr. Jonynas, 
J. Jurginis, J. Lebedys; Paruošė A. Jovaišas.— V.: Vaga, 1964.— D. 2. 

102. Stanevičius S. Raštai / Red. kom-ja: K. Korsakas, A. Venclova, 
R. Sarmaitis, J. Jurginis, J. Lebedys, A. Maldonis; Paruošė J. Lebedys.— V.: 
Vaga, 1967.— (Lituanistinė biblioteka). 

Zr. taip pat 83. 

103. Jakubovičius V. J. ir Smirnova G. P. Geografijos klubo užrašai / Ver- 
tė J. Lebedys.— V.: Valst. polit. ir moksl. lit. I-kla, 1952.—331 p.— Orig.: 
B. A. AkyGoBuu u T. II. CuupHosa. 3anKcku Teorpadbuyeckoro KJYGA. 

Rec.: Rudokas V. Knyga geografijos klausimais.— Švyturys, 1952, 
Nr. 23, p. 18. 

104. Nikolajeva G. J. Kolūkis „Traktorius“ / Vertė J. Lebedys.— V.: Valst. 
polit. ir moksl. lit. 1-kla, 1949.— 100 p.— Orig.: T. E. HukonaeBa. Konxos «<Tpak- 
TOp>. 

105. Sergejevas V. S. Senovės Graikijos istorija / Versta iš 2-ojo (po- 
mirt.), patais. ir papild. leidimo; Vertė J. Lebedys.— V.: Valst. polit. ir moksl. 
lit. I-kla, 1952.— 612 p.— Orig.: B. C. CepreeB. Hcropua JIpesneš Upeunu. 

[2-asis leid.]: V.: Valst. polit. ir moksl. lit. !-kla, 1955.— 531 p. 

Smirnova G. P.— žr. 103, 

J. LEBEDZIO SPAUSDINTŲ DARBŲ CHRONOLOGIJA ! 


1938 —34 
1940 — 32 
1947 — 23 
1948 — 52—53, 76 
1949 — 104 

1952 — 103, 105 
1953 — 10 

1954 — 55, 75 


1955 — 8, 56, 105 

1956 — 40, 60, 63, 66, 74 
1957 — 27, 41, 59, 62, 68—69, 95 
1958 — 61, 73, 85 


1959 — 42 
1963 — 1, 31, 38 
1964 — 13, 49 


1965 —9, 16, 33 

1966 — 11—12, 15, 17—22, 24, 
29—30, 71, 79, 81 

1967 —2, 54, 57, 77, 83 

1968 — 28, 36—37, 43, 72, 78 

1969 — 39 

1970 — 35, 39, 67, 80, 84 

1971 —3—4, 14, 44—48, 50—51, 58, 
64—65 


1972 —6 
1976 ——5 

- 1977 —7 
1979 — 25 
1980 — 34, 70, 82 
1981 — 26 


LITERATŪRA APIE J. LEBEDZIO GYVENIMĄ IR VEIKLĄ 


Adomaitis G.— žr. 7. 

106. Areška V. Universiteto literatų 
veikla — Mūsų kalba, 1978, Nr. 6, 
p. 19—21. 

Bagarauskas K.— žr. 75. 

107. Bagdonavičius V. Paskutinioji 
Profesoriaus kelionė— Tarybinis stu- 
dentas (VVU), 1970, spalio 2, Nr. 30 
(728). 

108. Bagdonavičius V. 1946 m. prof. 
dr. Jurgis Lebedys pradėjo dirbti LTSR 
MA Lietuvių literatūros institute. ..— 
Kn.: Lebedys J. Kaip studijuoti. V., 
1971, p. 6—7. 

Baltrėnas V.— žr. 1. 

Būtėnas J.— žr. 8. 

109. Butkevičius A. Senosios litera- 
tūros  tyrinėtojas.— Biržiečių žodis, 
1973, sausio 11, Nr. 4 (3698). 

Dambrauskaitė R.— žr. 8. 

110. Dambriūnas L. The State of 
Linguistics in Soviet Lithuania.— In: 
Baltic Linguistics. Ed. by Th. F. Mag- 
ner and W. R. Schmalstieg. The Penn- 


sylvania University Press, [1970], 
p. 43—44, 

111. Daujotytė V. Netekimas visuo- 
met yra toji skaudi šviesa...— Kn.: 


E J. Kaip studijuoti. V., 1971, 
p. 3—5. 

112. Daujotytė V. Profesorius ir poe- 
zija.— Literatūra ir menas, 1981, rug- 
pjūčio 15, Nr. 33 (1811), p. 13, su 
iliustr.; rugpjūčio 22, Nr. 34 (1812), 
p. 12, su iliustr. 


113. Daujotytė V. 1971 m. sausio 
12 d. [...] įvyko [...] Jurgio Lebe- 
džio atminimo vakaras. ..— Literatūra, 
1974, t. 16 (1), p. 144—145. 

114, Kristijono Donelaičio palaikų 
tyrinėjimo medžiaga — V., 1981, p. 3, 
6, 10, 27, 40—48. 

115. Doveika K. Ad memoriam.— 
Tarybinis studentas (VVU), 1970, spa- 
lio 2, Nr. 30 (728). 

Doveika K.— žr. taip pat 1. 

116. Drotvinas V. Lietuvių kalbos 
tyrinėjimų tarybiniais metais apžval- 
ga: Mokymo priemonė studentams.— 
V., 1972, p. 36, 73—74, 76—77, 79. 

Dulkinas A.— žr. 6. 

Gasparavičius K.— žr. 73. 

117. Genzelis B. Argumentų ir fak- 
tų kalba.— Literatūra ir menas, 1977, 
rugsėjo 17, Nr. 38 (1607), p. 7. 

118. [Girdzijauskas J.] Lebedys Jur- 
gis.— Kn.: Lietuviškoji tarybinė en- 
ciklopedija. V., 1980, t. 6, p. 400, su 
portr. 

119. [Girdzijauskas J.] Lebedys Jur- 
gis.— Kn.: Mažoji lietuviškoji tarybi- 
nė enciklopedija. V., 1968, t. 2, p. 309, 
su portr. 

120. Girdzijauskas J. Su profesorium 
Lebedžiu atsisveikinus.— Kultūros ba- 
rai, 1970, Nr. 9 (69), p. 65—66, su 
portr. 

Girdzijauskas J.— žr. taip pat 6. 

121. Girdzijauskas J., Vanagas V. 
Jurgis Lebedys.— Kn.: J. Lebedys. Li- 


! Sioje rodyklėje nenurodyti tik tie darbai, kurių redakcinių kolegijų ar 
komisijų narys buvo J. Lebedys (Nr. 86—94, 96—102). 

tuanistikos baruose. V., 1972, t. I, 
p. 3—17. 

Grigas N.— žr. 74. 

Gudaitis L.— žr. 7. 

122. Jancevičius A. Vilniaus univer- 
sitetui — 400.— V., 1979, p. 140. 

123. Jokimaitienė P. Senosios lietu- 
vių tautosakos tyrinėtojas.— Kn.: Lie- 
tuvių tautosakos stilius ir žanrai. (Li- 
teratūra ir kalba, t. 11). V., 1971, 
p. 485—490. 

Jonynas A.— žr. 74—75. 

124. Jovaišas A. Kultūros klausimai 
Jurgio Lebedžio darbuose.— Kultūros 
barai, 1973, Nr. 1 (97), p. 60—62. 

125. Jovaišas A. Prie pirmųjų šalti- 
nių: Minint Jurgio Lebedžio 60-ąsias 
gimimo metines.— Pergalė, 1973, Nr. I, 
p. 114—120. 

Jurginis J.— žr. 1. 

Kačiulis J.— žr. 7. 

Kazlauskas J.— žr. 30. 

Keinys S.— žr. 6. 

Korsakas K.— žr. 69. 

126. Kosman M. Przegląd badan nad 
dziejami Wielkiego Księstwa Litews- 
kiego na Litwie Radzieckiej w latach 
1945—1979.— Zapiski Historyczne 
(Warszawa—Poznani—Torun), 1981, 


t. 46, Zz. 1, s. 100, 102—103, 115. 
Kosman M.— žr. taip pat 3, 5—6. 
127. Krivickas S. ugyvė  nebe- 


grumzdžia...— Nemunas, 1970, Nr. 10 
(43), p. 29. 

Kruopas J.— žr. 73. 

Kubilius V.— žr. 1. 

Kudirka J.— žr. 5. 

128. Kuzmickas V. Literatūros moks- 
las Vilniaus universitete pokario me- 
tais.— Kultūros barai, 1978, Nr. 2 
(158), p. 61. 

Kuzmickas V.— žr. taip pat 6. 

129. Lebedys Jurgis.— Kn.: Lietuvių 
enciklopedija. Boston, 1958, t. 14, 
p. 313; 1969, t. 36 (papildymai), p. 338, 
su portr. 

130. J. Lebedys — filologijos moks- 
lų daktaras.— Literatūros ir meno met- 
raštis 1966, kn. 8, 1966, p. 191. 

131. Jurgis Lebedys: [Nekrologas].— 
Tiesa, 1970, liepos 14, Nr. 162 (8342); 
Kauno tiesa, 1970, liepos 14, Nr. 162 
(7197); Tarybinis studentas, 1970, lie- 
pos 17, Nr. 24 (722).— Po teksto: 
Vilniaus Valstybinis V. Kapsuko uni- 
versitetas. Lietuvos TSR Mokslų Aka- 
demijos Lietuvių kalbos ir literatūros 
institutas. Lietuvos TSR Rašytojų są- 
jungos valdyba. Lietuvos TSR aukš- 
tojo ir specialiojo vidurinio mokslo 


ministerija. Lietuvos TSR kultūros mi- 
nisterija. 

132. Jurgis Lebedys. (1970 m. lie- 
pos 12 d. mirė [...] Jurgis Lebe- 
dys. ..).— Literatūros ir meno metraš- 
tis 1971.— V., 1971, p. 67, su portr. 

133. Jurgis [LebedysĮ  Lebiedis: 
[Nekrolog].— Czerwony Sztandar, 1970, 
14 lipca, Nr. 161 (5339)— Po teksto: 
Wilenski Uniwersytet Panstwowy im. 
W. Kapsukasa. Instytut Litewskiego 
Języka i Literatury Akademii Nauk 
Litewskiej SRR. Zarząd Związku Pi- 
sarzy Litewskiej SRR. Ministerstwo 
Wyžszej i Sredniej Ošwiaty Zawodo- 
wej Litewskiej SRR. Ministerstwo Kul- 
tury Litewskiej SRR. 

134. Lietuvių literatūros istorija. 
T. 4: Tarybinis laikotarpis (1940— 
1967) / Red. K. Korsakas ir J. Lan- 
kutis.— V., 1968, p. 726, 737—738. 

135. Jurgiui Lebedžiui — 60. Perga- 
lė, 1973, Nr. 2, p. 181. 

136. Lietuvių tautosakos apybraiža / 
Vyr. red. K. Korsakas.— V., 1963, p. 30, 
105—107, 115. 

137. Lietuvos TSR Mokslų Akade- 
mijos įstaigose (Susirinkimui, skirti 
ideologinio darbo pagerinimui): Lie- 
tuvių literatūros institute— Lietuvos 
TSR Mokslų Akademijos žinynas, 1948, 
t. 3, p. 78—80. 

138. Literatūrinio gyvenimo kroni- 
ka: 1940—1960 / Sudarė A. Adiklytė, 
E. Stancikas ir D. Straukaitė; Red. 
J. Lankutis.— V., 1970, p. 183, 261, 
265, 281. 

M. K.— žr. Kosman M. 

139, Markevičiūtė N. Pirmasis!: [Apie 
J. Lebedžio daktarinės disertacijos gy- 
nimą].— Tėvynės balsas, 1965, Nr. 24 
(815), su iliustr. 

140. Mažiulis V. Mielas Drauge ir 
Bičiuli. ..— Tarybinis studentas (VVU), 
1970, spalio 2, Nr. 30 (728). 

Mockus A.— žr. 74. 

Ochmanski J.— žr. 1. 

Palionis J.— žr. 95. 

Papečkys K.— žr. I. 

Pečeliūnas P.— žr. 75. 

141. Petrauskienė Z. ir Valentėlie- 
nė P. Lietuvos TSR mokslininkų di- 
sertacijos 1945—1968: Bibliografija— 
V., 1971, p. 403, 405, 406, 409, 

Petronis J.— žr. 14. 

Piročkinas A.— žr. 3. 

Rabikauskas P.— žr. 1. 

Riškus J.— žr. 95. 

Rudokas V.— žr. 103. 

142, Sabaliauskas A. Lietuvių kal- 
bos tyrinėjimo istorija: 1940—1980 m, 
V., 1982, p. 58—59, 75, 106, 231. 

Safarewicz J.— žr. 5. 

143. Sauka D. Filologijos mokslų 
daktaras doc. JURGIS LEBEDYS...— 
Tarybinis studentas (VVU), 1965, ge- 
gužės 20, Nr. 15/16 (525/526), su 


portr. 

144. Sauka D. Mirė žmogus, sėmęs 
gyvenimo gėrį ne sau...— Tarybinis 
studentas (VVU), 1970, spalio 2, 


Nr. 30 (728). 

145. [Sauka D.] Netekus profeso- 
riaus Jurgio Lebedžio: [Nekrologas].— 
Literatūra ir menas, 1970, liepos 18, 
Nr. 29 (1235), p. 15, su portr.—Po 
teksto: Vilniaus universiteto lietuvių 
literatūros katedra. 

Savukynas B.-— žr. 30. 

Senn A.— žr. 74. 

146. A short History of Vilnius Uni- 
versity / Aut: V. Areška, A. Ben- 
džius a. 0.; Gen. ed. J. Kubilius a. 0.— 
V., 1979, p. 197, 214—215, 

Skrodenis S.— žr. 33. 

Sprindis A.— žr. 84, 170. 

147. Stašaitis S. Brandus M. Dauk- 
šos pasėtas grūdas.-—- Tarybinis kelias 
(Kėdainiai), 1977, kovo 24, Nr. 34 
(4368). 

148. Sukanka 60 metų, kai gimė lie- 
tuvių literatūros tyrinėtojas, filologi- 
jos mokslų daktaras Jurgis LEBE- 
DYS...— Bibliotekų darbas, 1972, Nr. 11 
(166), p. 40. 

Szwejkowska H.— žr. 49. 

149. Sidlauskas A. Zarys historiogra- 
lii Uniwersytetu Wilenskiego.— In: Stu- 
dia z dziejėw Uniwersytetu Wilens- 
kiego.  1579—1979.  Krakėw, 1979, 
s. 17—18, 20. 

Tolutienė B.— žr. 5, 7, 14. 

Trost P.— žr. 1. 

150. 1973 m. sausio mėnesį [...] 
įvyko [-..]“ Jurgio Lebedžio 60-ųjų 
metinių minėjimas. ..— Literatūra, 1975, 
t. 17 (Ib), p. 80. 

151. Tumelis J. Jurgio Lebedžio bib- 
liografija.— Literatūra, 1971, t. 14 (1), 
p. 21—30. 

Tumelis J.— žr. taip pat 3, 5. 

152. Vakaras prof. J. Lebedžiui at- 
minti.— Pergalė, 1971, Nr. 2, p. 180— 
181. 

Valentėlienė P.— žr. 141. 

Valionis A.— žr. 6. 

153, Vanagas J. Jurgis  Lebedys 
mokslininkas ir pedagogas.— Literatū- 
ra, 1971, t. 14 (1), p. 7—20. 

Vanagas V.— žr. taip pat I, 7, 33, 
77, 121. 

154. Vilniaus universiteto istorija: 
1940—1979 / Ats. red. A. Bendžius.— 
V., 1979, p. 73, 311—313, 372, 400. 

Wisner H.— žr. 5, 7. 

155. Zaborskaitė V. Didžio lituanis- 
to netekus.— Pergalė, 1970, Nr. 8, 
p. 116—118, su portr. 

156. |Zaborskaitė V.] Įžanginis žo- 
dis. (Jurgio Lebedžio tyrinėjimus [...] 
turėtų papildyti šis archyvinės me- 
džiagos tomas...).— Kn.: J. Lebedys. 
Lietuvių kalba XVII-XVIII a. vie- 
šajame gyvenime. V., 1976, p. 3—6. 

Zaborskaitė V.— žr. taip pat 5. 

157. Zabulis H. Šimtmečių humani- 
tarinė mintis.— Pergalė, 1979, Nr. 4, 
p. 15—16. 

158. Žirgulys A. Mūsų literatūros 
palikimą leidžiant.— Literatūra ir me- 
nas, 1972, sausio 8, Nr. 2 (1311), p. 4. 

159. Zirgulys A. Plačiuose užmojuo- 
se  palūžęs...— Tarybinis studentas 
(VVU), 1970, spalio 2, Nr. 30 (728). 

160. Žirgulys A. Prie redaktoriaus 
stalo: Lingvistinės-literatūrinės apy- 
braižos.— V., 1979, p. 16, 46—52, 242— 
243, 245, 

161. Žirgulys A. Žymaus lituanisto 
netekus.— Kūrybinė savaitė („Kauno 
I eesy priedas), 1970, liepos 26, Nr. 26 

Žirgulys A.— žr. taip pat 77. 

Žiūrys V.— žr. 95. 

162. Žukas V. Antanas Vienuolis 
apie Antaną Baranauską.— Bibliotekų 
darbas, 1982, Nr. 4 (279), p. 21—24, 

163. ĮŽukas V.] Jurgio Lebedžio ne- 
tekus: [Nekrologas].— Gimtasis kraš- 
tas, 1970, liepos 16, Nr. 29 (181). 

164. Zukas V. Lietuviškieji literatt- 
ros bibliografijos šaltiniai.— V., 1979, 
p. 38, 59, 72, 75—76, 100—101, 141. 

Žukas V.— žr. taip pat 70, 83. 

165. Banarac B. JleGennc, JlaGannc 
(Lebedys), HOpruc.— B ku.: KpaTkaa 
JAHTepaTypHaa 3HNKKIONeAKnA. M., 1978, 
T. 9 (Aon), cTA6. 416. 

3a60pckaATe B.— cm. |. 

166. HcTopna BunbKiocckoro yHHBep- 
cHTeTa (1579—1979)/OrB. pen. C. JIa- 
3yTka.— BHAbHioC, 1979, c. 208, 296, 
298. 

167. HcTopwa AHTOBCKOŽ  JMHTEepATY- 
pb/Ilon pex. K. Jlankyrhca— BHa- 
Hoc, 1977, c. 567, 818. 

Kautonuc HO0.— cm. 7. 

Kysmuukac B.— cm. 6. 

168. IOpruc JNe6enuc: [Hekponor].— 
Comerckaa  JinrBa, 1970, 14 niona, 
Ne 161(8236).— Ilox TekcTO0M: Bulb- 
HIOCCKHH TOCYAAPCTBEHHBIĖ YHHBEpCHTeT 
HMeHu B. Kancykaca. HucruTyT JinTos- 
CKOTO A35IKA H JMHTepaTyphi AkazeMuu 
Hayk JiuToBckož CCP. Ipasnenue Coro- 


3a nucaTene4 Jiurosckož CCP. Munuc- 
TepPCTBO BBICINero H CHeIHaJIbHOTO CPEX- 
Hero o6pasosanua JiuToBckoh  CCP. 
MuHucTepcCTBO  KYJbTYpKO JinTOBCKOK 
CCP,. 

Tonyrene B.— cm. 5. 

Tymanuc H0.— cM. 5. 


Papildymai: 


169. Lietuvių literatūros istorija. T. 2: 
(Tarybinė lietuvių literatūra) / Red. 
J. Lankutis.— V., 1962, p. 98, 436, 
558—559. 


170. Sprindis A. Studento ir dėsty- 
tojo akimis.— Literatūra, 1979, t. 21 
(1), p. 14—15. 

Salomėja ir Anastazas Lebedžiai 


k A Nod. | 
Krekenavos progimnazijos IV klasės mokiniai 1927 m. (pirmoje eilėje šeštas iš kairės — 
J. Lebedys) 


Krekenavos progimnazijos auklėtiniai Panevėžio mokytojų seminarijoje 1929 m. (pirmas 


iš kairės — J. Lebedys) 


Kauno universiteto studentas 
(apie 1935 m.) 


Pirmaisiais mokytojavimo 
metais (1937) Utenoje 


Utenos vidurinės mokyklos 


1945 m. laidos abiturientų 
dvidešimtmečio minėjime 


Tarp kolegų 


Buvusiuose Lazdynėliuose 
(apie 1956 m.) 


Šeima: žmona Elena, duktė Ramunė, sūnūs Jurgis ir Arvydas 

Su Amb. Jonynu 


Susitikime su rašytoju J. Baltušiu 1969 m. 


T. Ševčenkos konferencijoje 1968 m. 


Iškyloje su akad. V. Mažiuliu 


ASMENVARDŽIŲ RODYKLĖ 
Sudarė Kestutis Urba 


Abramavičius V. 196, 199 
Abramovičius G. 195 

Adiklytė A. 219 

Adomaitis G. 210, 218 
Akelaitis M. 77, 144 

Akurateris J. 194 

Alberė R. M. 195 

Alekna A. 195 

Alekna V. 113 

Aleksandriškis J. Zr. Kossu-Aleksand- 
ravičius J. 

Aleksynas K. 59, 208 
Algirdaičiai 41 

Ambrazevičius J. 115, 195 
Andziulis P. 113 
Angrabaitis-Zanavykutis J. 198 
Antanovičius A. 198 
Antonievičius J. 204 

Anuškinas A. 204 

Areška V. 184, 216, 218, 220 
Aristė P. 168, 204 

Aristofanas 194 

Armon V. 204 

Arnoldas (Arnoldt) D. 196, 197, 211 
Artomonovas S. 195 
Augustaitis P. 113 

Augustas 136 

Avižonis K. 196 

Ažukalnis V. 216 


Babianskienė L. 116, 118 
Bachas J. S. 137 

Bačko B. 200 

Bagarauskas K. 218 
Bagdonavičius V. 207, 216, 218 
Bajardas (Bayard) P. 196 
Balčikonis J. 6, 132, 144, 147, 150, 
165, 171, 172, 193 

Balčytienė O. 212 

Baldaufienė (Baldaui) L. 204 
Balinskis M. 196, 215 

Balys J. 196 

Baliukonytė O. 88 

Balkevičius J. 198 

Baltakis A. 147, 170 
Baltramaitis S. 145 

Baltrėnas V. 206, 218 
Baltrušaitis J. 84, 194 
Baltušnikas J. 106, 107 
Baltušis J. 194 

Baranauskas A. 31, 126, 193, 204, 216, 

Begemanas (Begemann) H. 195 

Biliūnas J. 76, 132, 193, 208 

Bitneris S. 193 

Blagojus D. 195 

Blaumanis R. 194 


Blažys J. 112 

Blokas A. 76 

Blotnas Z. 24 

